
> M čaižo juodą upės pa- 


viršių, plūsta stogais, tvindo gatvikes. 

Paskui stoja ramybė. Tamsumos fone sumirksi keli ži- 
burėliai. Kažkas jį neša, kelia; žiburėliai susidvejina atsi- 
spindėję glotniame tekančiame vandenyje. Jis pajunta sa- 
votišką dėkingumą rankoms, kurios jį prilaiko, nes jis, kas 
be ko, neįstengtų stumtis be jų pagalbos. Jo kojos brūžuoja 
grindinį, jis pakeliamas aukštėliau. Ausis pasiekia vandens 
pliuškenimas, veidą gaivina šaltas ir drėgnas vėjokšnis. Jis 
jau aiškiau mato dvigubus žiburėlius, žvaigždes ar žibintus, 
mėlynus, raudonus ir geltonus, bet staiga jie sušvyluoja. 
Jis skrenda, nebejaučia savo svorio, paskui atsitrenkia į van- 
dens paviršių ir nugarma ledinėn bedugnėn. Jį sukrečia bai- 
sus smūgis, kojos ir rankos desperatiškai daužosi juodo van- 
dens gelmėj, akimirką galva išnyra į orą. Jo šauksmą prary- 
ja vanduo - įtrauktas upės, jis vėlei grimzta prarajon. 
Žiaudrūs gniaužtai jį paralyžiuoja. Kai kojos atsimuša į kaž- 
ką kieta, jis kaip pamišeęs kabinasi į tą daiktą, apsidrasko, 
stiebiasi aukštyn, bet jo kūnas sunkus nelyginant lavonas. 
Jis girdi tolstančio vatiklio burzgimą. Dar kartą įkvepia oro 
ir netekęs jėgų iš naujo smenga po neperregima banga. 

Jis nugrimzdo dugnan. Vanduo skverbiasi į akis, į nosį, į 
burną 1r tuoj jį sudegins, visą suplėšys. Jis žvarbsta ir dega. 

Paskui jo drabužiai įsirėžia į kūną lyg tramdomieji marš- 
kiniai — jis jaučiasi dusinamas, smaugiamas. Kažkas jį ke- 
lia, tempia, spaudžia prie metalo, apdrasko į akmenį, su- 
braižo veidą: tarsi pro siaurą angą vilktų į pragarą. Jis vė- 
lei krinta, kosėja ir spjaudosi: pro burną išspjauna liežuvį 
1r suskystėjusius vidurius, pro nosį teka smegenys. Gur- 
guliavimas, paskui vienut vienas kraupus riksmas. Keis- 
tas dalykas —- jis kvėpuoja. Vadinasi, jis nebe vandeny. Bet 
1r Čia viskas viena kančia. Kažkas jį purto, apverčia. Jis 
jaučia, kad jo veidas atsuktas į dangų; o taip trokšta nieko 
nebejausti. Kažkoks veidas raibuliuoja viršum jo, paklai- 
kusios akys išplėstais vyzdžiais, juodos akys, supamos keis- 
tos baltumos. Tai, aišku, jo paties veidas, nors jis negali 
pajudėti. Sudejuoja balsas, pasmerktojo balsas: „Ne! Aš jo 
niekad nemačiau. Tai ne jisai. Aš jo nepažįstu“. Drabužių 
gniaužtai kiek atsileidžia; jį Ččiuopinėja kažkas minkšta. Aš- 
tuonkojis? Praslenka ranka, gąsdinanti ranka. Ji laiko kaž- 
kokį baltą daiktą. Kažką paėmė iš jo. Gal tai jo odos skiau- 
te? Jo kojos linguoja, pėdos velkasi žeme. Jis, aišku, tem- 
piamas toliau kankinti palei juodas sienas, pro kurias tarpais 
smelkiasi šviesa. Ir iš naujo krinta. Šviesos pernelyg daug; 
nuo triukšmo skauda ausys. Žingsniai nutolsta grindiniu. 
Viskas nutolsta. 

Matyt, praėjo nemažai laiko, nes štai jis guli sausas, šil- 
ta. Neryškūs pavidalai, it kokios šmėklos, palinksta prie jo, 
švelniai liečia, bet jį kamuoja skausmas, diegiantis visą kū- 
ną. Tėra viena išeitis — vėl ištirpti šiltoje naktyje, 1šganin- 
goje nebūtų, kur kančia apmalšta. 

Jis girdi balsus. Kartą priešais jį staiga išdygo kažkokia 
lazdelė ir pradėjo judėti vienoje, paskui kitoje pusėje. Daik- 
to judėjimas jį vargino; pasistengė į jį nebežiūrėti. Kažkas 
pasakė, jog jam kelia nerimą tai, kad jis vis dar be sąmonės. 
Paskui stojo tyla. 

Kartkartėmis jį išgąsdina kažkoks sausas garsas, tada 
jis užsimerkia. O štai kiti garsai savi: šaukštelio skimbčioji- 
mas puoduke, ugnies ūžesys; tada karščiuojančios akys it 
pro miglą žvelgia į veidus, pasilenkiančius prie jo, - kas kiek 
laiko jie pasirodo, jis negalėtų pasakyti. Kažkas prilaiko jam 
galvą, kad jis atsigertų, kažkieno ranka nušluosto prakaitą 
nuo kaktos ir kaklo. Sykį iš stingulio ištraukė metalo šaltis 
ant krūtinės - jį auskultavo senas žmogus blyškiom mels- 
vom akim po vešliais žilais antakiais, paskui jo galva buvo 
aptvarstyta plačiu tvarsčiu. 

Jo būklė pamažėle gerėjo; jis jau nebyliais judesiais reikš- 
davo dėkingumą, kai jam padėdavo pavalgyti ar atsigerti, 
kiek sumišusia šypsena sutikdavo lankytojus, tačiau vos ne- 
susilaužė dantų kramtydamas džiovintas slyvas, regis, už- 
miršęs, kad jos būna su kauliukais. Po truputį, prašviesėji- 
mo valandėlėmis, jis pradėjo mėginti kalbėti - pirmasis žo- 
dis, kurį ištarė, buvo „ačiū“. 

Iš apačios kartais jį pasiekdavo prislopinti juoko, pokal- 
bių ar muzikos garsai, neapibrėžtas gyvenimo gaudesys, ku- 
ris duodavo jam žinoti, kad, ko gero, egzistuoja dar kai kas, 
be lovos ir karšligės, — tačiau tai buvo vėliau. 

Pagaliau vieną rytą po nakties, iškamuotas karščiavimo, 
Jis staiga atgavo sąmonę mažame, tvarkingame ir švariame 
kambarėlyje išbaltintomis sienomis. Šniokštavo, jautėsi sil- 
pnas, jį mušė prakaitas, skėlė galvą, bet jis grįžo į gyveni- 
mą. Langą puošė gėlėtos užuolaidos; viršum durų kabojo 
krucifiksas; ant kėdės stovėjo dubuo ir ąsotis. Jis atsitiesė 
per greitai, ir aštrus skausmas nudiegė jam kiaušą. Galva 
apsvaigo, ir jis inkšdamas susmuko. Atsidarė durys, jų anga 
valandėlę buvo tuščia, paskui pasigirdo drabužių šlamesys, 
lengvas dunksėjimas ir pasirodė mergaitė, nešina padėklu. 
Matyt, visai jaunučiukė, dar beveik vaikas, ir jos veidas bu- 
vo nubertas strazdanėlėmis. Norėdamas ją sutikti, jis vėl 

pamėgino atsisėsti, bet jo pastangos buvo tokios pat bergž- 
džios ir skausmingos kaip pirmą sykį. Padėjusi padėklą ant 
naktinio staliuko, mergaitė priėjo prie lovos. „Nejudėkit, po- 
ne, jums tai pakenks. Daktaras Hornungas liepė jums gulė- 
ti lovoje“. O kai jis pabandė kalbėti, jinai jį nutraukė: „Kal- 
bėkit kuo mažiau. Išgerkit arbatos“. Padėdama jam laikyti 
puoduką, kuris truputį drebėjo silpnose rankose, mergaitė 
tarškėjo toliau: „Šiandien, rodos, jums geriau? Žinot, rado- 
me jus prie durų prieš penkias dienas. Buvote visas šlapias 
17 kruvinas. Baisu, baisu! Mano tėvas pamanė, kad jūs mir- 
tinai nusigėrėt, bet nuo jūsų nedvokė alkoholiu. Vienas iš 
mūsų lankytojų pasakė matęs, kaip kažkas atitempė jus iki 
durų. Ne, nieko nekalbėkit... Daktaras...“ Išgelbėtajam bu- 
vo sunku sekti šį linksmą ir taip greitai beriamą monologą, 
bet jam buvo malonu, kad su juo kalbama. „Jus, aišku, kaž- 
kas užpuolė. Buvote sužeistas, kaip sakė daktaras, į galvą. 
Nebeturėjot nė grašio prie savęs, ničnieko savo redingote. 
Šis kvartalas kai kada pavojingas, jei jo nepažįsti. Jūs gi ne- 
sate iš tų opijaus rūkytojų, ar ne? Žinoma, ne. Buvote gerai 
apsirengęs. Tai aš išlyginau jūsų drabužius, štai jie, lovos 
kojūgalyje. Bet aš vis plepu ir plepu. Baikit gerti arbatą. 
Tikriausiai jus išvarginau“. Ji atsitiesė ir nuėjo prie durų. 
„Pasakysiu apačioje, kad jums geriau. Aš vardu Meivė 
O'Riordan. O jūs?“ 

Išgelbėtasis kažką sumurmėjo, jo mintys drumstėsi. 
Meivė, koks keistas vardas, bet dėl neaiškios priežasties 
jis negalėjo prisiminti savojo. Tačiau jam dera turėti var- 
dą, juk net daiktai turi vardus. Jis prisimins, jį ištiko šokas 
1r... Tylos valandėlė prailgo, o jis, regis, negalėjo jos nu- 
traukti. Meivė laukė atsakymo, reikėjo ką nors pasakyti, 
bet niekas neatėjo į galvą. „Nežinau“, —- atsakė jis galiau- 
siai, ir jam kiek palengvėjo, kad šiaip taip išsisuko iš keb- 
lios padėties. Durys tyliai užsivėrė. Mergaitė, matyt, vis 

vien pasijuto apvilta. Jis užsimerkė, tik akimirkai, kad nu- 
rimtų. Tačiau ką gi reikėjo atsakyti? Juk jis vis dėlto turi 
vardą. Širdin ėmė smelktis panikos šešėlis. Vardą turi vi- 
si. Jam norėjosi vėl užmigti ar bent galvoti apie ką nors 
kita ir nustumti šalin slaptą nerimą. Nevalingu judesiu jis 
pačiupinėjo savo tvarstį. Tai buvo ir proga apžiūrėti, ko ne- 
pastebėdavo. Jo žvilgsnis klydinėjo ieškodamas daikto, ku- 
ris jį sudomintų ir atitrauktų dėmesį nuo grėsmingų klau- 
simų; ties krucifiksu su buksmedžio šakele, židiniu, ąs0- 
čiu jo akys apsistojo tik akimirksnį, paskui nukrito karčią 
tiesą slepiantis šydas ar, tikriau tariant, išsisklaidė rūkas, 
kuriame jis slėpėsi nuo tiesos. 

Jis nežinojo. 

Tai buvo staigus ir žiaurus, lyg koks atvirkštinis pra- 
regėjimas, ūmaus aklumo priepuolis. Jį purtė chaotiškos 
17 beviltiškos pastangos viso to neprisileisti. Jis kratė gal- 
vą, bet akla akivaizdumo jėga juokėsi iš jo priešinimosi ir 
jį ėmė smelkti baimė, jog viską suvoks, tokia didelė bai- 
mė, kad slopino bet kokius mėginimus šaukti, bet kokį dre- 
bulį. Jis gulėjo sustingęs, suakmenėjęs, atsisakydamas ti- 
kėti, nes žinojo, kad menkiausias silpnumas įstums jį be- 
protybėn. Jautė pasibaisėjimą ir pasibjaurėjimą, kokius 
galėtų sukelti neregėtų negirdėtų niekšybių arba slapto 1š- 
sigimimo išpažintis, po kurios sąmonei neliktų nieko kita, 
tik savęs atsižadėti. Jis iššoko iš lovos; galvą nuvėrė ašt- 
rus skausmas, grindys lingavo; vos ne vos laikydamasis 
ant kojų, nusvirduliavo ligi kėdės; įsipylė vandens į dube- 
nį Ir įsižiūrėjo į dar nenusistovėjusį paviršių, laukdamas, 
kol jame pasirodys tas veidas. Paskui išvydo jį, liesą, per- 
blyškusį, pažįstamą? Iš kur? Pastangos pranoko jo jėgas. 
Kambario kontūrai susiliejo. Tempdamas su savim kėdę ir 
dubenį, jis pargriuvo kniūbsčias. 


Kaaba buvo užliejus: sklai- 


di blausaus žiemos ryto šviesa. Pokalbio murmesys maišė- 
si su ugnies traškėjimu, du vyrai tyliai ginčijosi atsirėmę į 
medinę lovą. Vienas buvo gydytojas su stetoskopu, kurį jis, 
kaip kuždėjo nuojauta, jau buvo matęs; kitas - kresnas rau- 
donplaukis, kokių keturiasdešimties metų, jo tarsena dvel- 
kė Airijos durpėmis ir skalda. Gydytojas kalbėjo, kad tai 
šoko padarinys ir stiprus bronchitas, kad nors jis ir buvo 
neatsargus, turėtų greitai pakilti iš lovos, kad žaizdos ne- 
atsivėrė iš naujo. 

Miegui, tingiai nuaustam iš nespalvotų sapnų, buvo pa- 
vykę tolyn nustumti suvokimą to, kas jį pribloškė, o dabar 
viskas grįžo, grįžo kaip tokia pat nauja žinia, taip pat Žiau- 
riai kaip vakar. Jį vėl pagavo nerimas, išpylė prakaitas, vei- 
das dilgsėjo it badomas adatėlėmis, iš šleikštulio suko vidu- 
rius. Balsu, nuo kurio svetimumo sudrebėjo, balsu, virpan- 
čiu iš baimės, jis nutraukė gydytoją: 

— Užmiršau... Viską... Užmiršau... Nežinau savo var- 
do... Nežinau... Nieko... Praradau atmintį... Nebežinau... 

Abu vyrai priėjo artyn. Po ilgos tylos gydytojas palinga- 
VO galva. Jis paaiškino, kad tai turbūt amnezija po traumos 
ir Jam nereikėtų jaudintis. Jam sekasi kalbėti, taigi jis ne 
viską pamiršęs. Jo prisiminimai, aišku, niekur nedingę; jie 

tikrai neišsitrynę. Tik, matyt, pasislėpę, apmirę kaip blogai 
maitinama galūnė. Greičiausiai dėl patirto šoko... 

— Kiek laiko tai truks? Aš išprotėsiu... —- sudejavo li- 
gonis. 

Gydytojas kol kas negalėjo nieko pažadėti; galbūt kelias 
valandas, kelias dienas. Jis labai sunkiai sirgęs; jau ir šiaip 
neįtikėtina, kad išsikapstęs. 

— Jūs tikrai nieko neprisimenat? Turiu galvoje, visiškai 
nieko? 

Antrasis vyras, kuris iki tol tik raukė kaktą, taip pat pra- 
kalbo: 

— Aš vardu Metju O'Riordanas, bet galit mane vadinti 
Metu kaip visi. Esu tos mažylės, kurią matėte, tėvas ir ši- 
tos aludės šeimininkas. Man smagu, kad jūs geriau jaučia- 
tės, maniau, kad liksite gulėti kaip daržovė ir teks jus ati- 
duoti į Bedlamo ligoninę. 

Jis pridūrė, kad iš pradžių neturėjo didelio noro jį slau- 
gyti, bet jo žmona, linkusi vadovautis Evangelija, ir duktė, 
kuriai jis pasirodęs „įdomus“, tol rėmė jį prie sienos, kol jis 
nusileido. Beje, šiaip ar taip, likimas buvo jam nepalankus, 
nes jis kaip tik iš vakaro atlaisvino kambarį išmetęs per daug 
triukšmingą nuomininką. Per šį laiką jis viską apgalvojo ir, 
net jei nėra pakantus jauniems išsipusčiusiems dykaduo- 
niams, nusprendė parodyti svetingumą sužeistajam su dviem 
sąlygomis: 

— Pirma, jūs nerėšit sparno aplink mano dukterį, antra, 
nesikišit į svetimus reikalus. 

— Ačiū, — sulemeno išgelbėtasis, - o kur mes esame? Kur 
jūsų aludė? 

— Prie Milvolio, šalia Ost Indijos dokų, Malabaro gatvė- 
je. Londone, rytų Londono rytiniame pakrašty. 

— Jums reikia pailsėti, — įsiterpė gydytojas. 

Eidamas pro duris, smuklininkas metė: 

— Turiu pasakyti, kad išnaršiau jūsų drabužius, bet nie- 
ko neradau. Ieškojau, kas galėtų suteikti Žinių. 

Kai tik liko vienas, išgelbėtasis puolė prie savo drabu- 
žių, rūpestingai sudėtų šalia lovos. Frakas, balta liemenė, 
kelnės... Jis išvertė švarką, ieškodamas siuvėjo ženklo, skal- 
bėjo monogramos... Nieko. Marškiniai su krūtinėle, perla- 
mutrinėmis rankogalių sąsagomis, varlikė, getrai ir batai su- 
darė likusią šios tobulos salonų liūto uniformos dalį. Batai 
pirkti Hoby and Gullick parduotuvėje, Pel Melo 24. Pel Me- 
las... Jei priklausai aukštuomenei, žinoma, apsiperki tiktai 
Čia; taigi iš šito vilčių maža. Nei palto, nei skrybėlės. Ką tai 
reiškia? Vidury žiemos? Aišku kaip dieną, jis buvo užpultas 
1r apiplėštas. Išėjęs iš koncerto, teatro ar kokio priėmimo, 
kaip galima spręsti iš frako? Išnaršė kišenes, klostes, pa- 
žiūrėjo pro vieną iširusią siūlę, bet nieko nerado. Matyt, iš 
jo pavogė paltą. Ką padarysi. Akimirką jį užplūdo abejonės 
dėl savo šeimininko, bet iškart jas atmetė: jį apvogti, o pas- 
kui priglausti būtų nesąmonė. Po to krito ant pagalvės, lyg 
apimtas noro išsiverkti. 


Ža kambariuke išgelbėtasis 
skenduolis girdi lietų barbenant į šiferio stogą, regi lietų 
srūvant langų stiklais ir tekant nelygiu Malabaro gatvės grin- 
diniu, gatvės, kur linguoja iškaba „Senasis jūreivis“. Jam 
pamažėle grįžta jėgos, bet jis dar nedrįsta nusileisti į di- 
džiąją salę —- ne tiek dėl fizinio išsekimo, kiek dėl neaiškios 
baimės, kurią kelia mintis atsidurti tarp kitų Žmonių. Kas 
bus, jei jį kas užkalbins? Jei ko nors paklaus? Jam negrįžo 
joks prisiminimas, ir jis tauškė niekus tuščioje erdvėje... 
arba beveik tuščioje; jis gebėjo išvardinti Henriko VIII žmo- 
nas — Kotryna Aragonietė, kuri buvo atstatyta, Ana Bolein, 
kuri buvo nukirsdinta, Ona Klevietė, atstatyta, Kotryna 
Par... tačiau neprisiminė vietų, kur mokėsi ar studijavo. Ty- 
rinėjant save jam apsisukdavo galva ir žemė išslysdavo iš 
po kojų, nes nebuvo jokių asmeninių prisiminimų; jo atmin- 
ties elementai neteko to, kas duodavo jiems spalvą ir skonį, 
aplinkybių, su jais susijusių emocijų. Be paliovos jausda- 
mas nelaimės dydį, jis stebėjo savo paties judesius, vilda- 
masis — kas žino? — aptikti kitą atmintį, primityvesnę ir ne 
tokią trapią, kuri išduotų kokį nors seną įprotį, fizinį trūku- 
mą. Ant jo dešinės rankos didžiojo piršto buvo vos matoma 
gelsva dėmė - matyt, jis rūkė. Bet kokia buvo jo profesija? 
Dirbo jis ar dykinėjo? Kas buvo jo tėvai, broliai, draugai? 

Kokia buvo jo vaikystė? Ak, vaikystė! Tada jis išgalvodavo 
prisiminimus, kurpdavo visokiausias graudžias vaikystės ar 
meilės scenas, degdavo noru išvysti savo šeimą ir galiau- 
siai nugrimzdavo į slogių banalybių chaosą. Jam atėjo min- 
tis, kad tokia padėtis negali ilgai trukti, bet jis nežinojo, ką 
daryti nei kur eiti. 

Ir tada, vėlei pasinėręs savo sąmonėn, pradėjo auginti 
iš savo baimių bjaurią nuodingą gėlę: įtarimus dėl savo pra- 
eities, kuri buvo jam nepasiekiama. Vienintelis tų įtarimų 
pagrindas buvo žmogžudystė ir apiplėšimas, kurių auka jis 
tapo: jis nebuvęs nekalta auka. Jis neturėjęs palto, tikriau- 
siai viešėjęs kieno nors namuose. Kodėl jį norėjo nužudyti? 
Gal jis padarė baisų nusikaltimą, už kurį ir susilaukė šio 
keršto? Gal jo atmintis sugriovė save pačią, kad ištrintų 
kraupios piktadarystės prisiminimą? Jis įsivaizdavo, kaip su- 
sigrąžins savo asmenybę ir sužinos, kad padarė baisingą nu- 
sikaltimą, pažeidė įstatymą... Ir jo baltos, išpuoselėtos dy- 
kaduonio rankos ūmai pasirodė jam svetimos. 

Viskas baigdavosi skausmais, skelte skeliančiais galvą, 1r 
jis, nė kiek nepasistūmėjęs pirmyn, turėdavo gulėti lovoje 
sukandęs dantis ir tyrinėti kreivas, gumbuotas lubų lente- 
les. Vienintelis laimėjimas buvo tai, kad nusprendė nesikreipti 
į policiją ir nuo tos akimirkos jį dar labiau kamavo baimė, kad 
to už jį nepadarytų kuris nors iš namo gyventojų. 

Valandų valandas jis žiūrėdavo į ugnį ir žarstydavo žari- 
jas arba rymodavo prie lango stebėdamas gatvę, margą žmo- 
nių knibždėlyną - jūreivius su turbanais, be abejo, malajie- 
čius arba indus, visą minią skarmaluotų vaikų, jaunutes pi- 
pirnių pardavėjas, gatvės prekeivius su girgždančiais 
rankiniais vežimėliais: „Tai gražios gražios mano silkutės“, 
vėliau, vakarop, — moteris, apsirengusias ryškiaspalviais dra- 
bužiais, išleistus į miestą kareivius, o prieš pat sušvintant 
pirmiesiems aušros spinduliams - nerangią ir dar užsimie- 

gojusią dokininkų kohortą, traukiančią į krantines. Dažnai, 
kai turėdavo laiko, jo aplankyti ateidavo Meivė, atsisėsdavo 
šalia, susikaupusi lygindavo savo suknelės klostes ir lin- 
guodavo gražią galvutę. Ji pasakodavo apie paskutinį pamoks- 
1ą, kurį girdėjo su mama katalikų bažnyčioje Vest Feri Rou- 
de, kupranugarį ir adatos skylutę, arba apie laivą iš Singa- 
pūro, kuris atplaukė prie Laimhauso molo ir kurio denis buvo 
prikrautas narvelių, — kai nuo jų buvo nutraukti uždangalai, 
ji išvydusi nematytų neregėtų paukščių. Sveikstantysis mė- 
gino klausinėti jos apie Airiją, bet ji beveik nieko neprisi- 
minė —- išvažiavo su tėvais iš Eniskorčio Veksfordo grafys- 
tėje, kai jai buvo penkeri metai. Jos tėvas ten turėjo proble- 
mų. Taigi jie persikėlė į Londoną, ji lankė mokyklą prie 
moterų vienuolyno. Airija, pasak jos, buvo didžiulis sodas, 
skambantis nuo juoko ir senovinių dainų. 

Vieną dieną ji atsinešė mažą kalendorėlį, papuoštą kiek- 
vienam mėnesiui skirtu maldingu posakiu, ir norėdama jam 
padėti perskaitė kalendoriaus šventųjų vardus, tikėdamasi, 
kad galbūt kuris nors vardas jam šį tą primins, kad galbūt 
jis atpažins savąjį. Buvo paminėti Lozorius, Modestas, Ro- 
meo, paskui Nestoras, Romanas, Obinas, o kovo pradžioje 
Gvenolju; išgirdęs Kazimiero vardą, jis neišlaikė. Pašoko nuo 
kėdės taip smarkiai, kad kėdė nubildėjo į kampą, o Meivė 
išsigando. Visą pusvalandį jis atsiprašinėjo, netgi apsimetė, 
kad Lozorius atsiliepė jo dvasioje pažįstamu aidu, kad tai, 
ko gero, jo vardas. Tada ji pro ašaras nusišypsojo ir nubėgo 
laiptais žemyn pranešti apie sėkmingą savo atradimą. Aiš- 
ku, kad jis vardu Lozorius, jis vardu Lozorius. 

Nieko geresnio nebuvo, ir jis liko Lozorius, nors nega- 
lėjo suprasti, kodėl pasirinko šį senamadį ir prastai skam- 
bantį vardą. 

Ketlina, Meivės motina, niekada pas jį neužeidavo, gal- 
būt iš santūrumo ar dėl to, kad turėjo per daug darbo, bet 

pakako kelių dienų, kad ištirptų Meto nepatiklumas ir atsi- 
skleistų jo iš prigimties kilni širdis — jis neretai užlipdavo 
aukštyn su taure ir laikraščiu. Sveikstantysis įprato jį skai- 
tyti ir stengėsi sužinoti, kokios nuotaikos tvyro nuo 1911 
metų lapkričio septynioliktosios, pirmadienio. Parlamente 
virte virė ginčai dėl „socialinio draudimo sukūrimo“. Jis, 
beje, godžiai sotinosi informacija, nesvarbu kokia, ir, supran- 
tama, pirmenybę teikė tikslioms, mokslinėms žinioms, to- 
kioms kaip skaičiai, sumos... 

Gydytojas Hornungas dar kartą atėjo jo aplankyti, 1r po 
auskultacijos pareiškė, kad jis sveikas, turėdamas galvoje 
jo sužeidimus ir plaučius. Galvos žaizdos gražiai užsitrau- 
kusios. O dėl visa kita... Esą pagerėjimo ženklų... Taip! Jo 
žvilgsnis gyvesnis, kalbėsena pasidariusi beveik normali... 
Tačiau daktaras veltui vartęs knygas, enciklopedijas, straips- 
nius - jis neradęs vaisto nuo šios keistos negalios. Šiaip ar 
taip, jis esąs tik kuklus kvartalo gydytojas. Galbūt koks gar- 
sus profesorius... Pagaliau reikią tikėtis, kad aplinkybės pa- 
dėsiančios jam rasti kokį ženklą, grandį, kuri atvesianti jį 
prie prisiminimų. Šiaip ar taip, jis nebeturėjo dingsties sė- 
dėti kambaryje. Kadangi frakas visai netiko jo padėčiai, Me- 
tas netgi paskolino jam drabužius, - jis paėmė juos be galo 
varžydamasis ir neryžtingai žadėdamas atsilyginti už paslau- 
gą. Nors drabužiai buvo šiek tiek per trumpi ir šiek tiek per 
dukslūs, taip apsirengęs jis galėjo įsivaizduoti save pasiro- 
dant tarp žmonių. Taigi jis turėjo naujutėlį vardą, kad ir tru- 
putį juokingą, tinkamus drabužius, kad ir trumpokus, žo- 
džiu, visa tai, ko reikėjo norint grįžti į pasaulį. Todėl kitą 
dieną po gydytojo vizito, perskaitęs 1911 metų lapkričio dvi1- 
dešimt antros dienos Daily Mirro7, iliustruotą dideliu raiži- 
niu, vaizduojančių Džordžą Loidą, sakantį kalbą Bendruo- 
menių rūmuose apie „įstatymą, garantuojantį draudimą svei!- 
katos praradimo atveju“, jis siaurais laiptais nusileido į 

didžiąją salę. Buvo anksti, ir triukšmingas dokininkų, kro- 
vikų Ir jūreivių iš visų pasaulio kampų būrys dar nebuvo 
užplūdęs aludės. Prie baro blizgėjo variniai čiaupai. Stiklai 
buvo tvarkingai surikiuoti ant lentynų, molinės pypkės - sa- 
vo stove. Džino, viskio ir portveino buteliai ramiai ilsėjosi. 
Šalia lango po medine dažyta lenta, skelbiančia, kad „Sena- 
jame jūreivyje“ nuo 1901 metų geriamas geriausias gini- 
sas*, ūžė ketaus krosnelė, šildydama aplankstytą arbatinį. 
Asla buvo ką tik pabarstyta pjuvenomis. Viršum baro sieną 
dabino pageltęs Airijos žemėlapis ir žolės riedulio lazda. 
Keli nuolatiniai lankytojai pietavo prie stalo. Ketlina, Me- 
to Žmona, pristatė Lozoriui Timotį O'Lerį, milžiną juodo- 
mis akimis, vežiką, ir Šeimasą Doilį, raukšlėtą senį. Jie pa- 
sisveikino, po teisybei, nė nenutraukdami savo pokalbio; Ti- 
motis O'Leris skundėsi keikdamas taksi automobilius, kurie 
trukdė jo darbui. Iš jų abejingumo, šiek tiek dvelkiančio ne- 
natūralumu, Lozorius atspėjo, kad jie žino apie jį viską, bent 
jau visa tai, ką buvo galima žinoti ir kas, matyt, tapo ne- 
nuilstamų pokalbių ir įvairiausių hipotezių objektu. Ketlina 
atnešė jam pintą alaus ir lėkštę ant nuošalaus stalo, kur jis 
įsitaisė, kad nereikėtų dalyvauti pokalbyje; avienos ir bul- 
vių ragu, kuris kiaurą rytą buvo verdamas ant viryklės kam- 
po. Paskui buvo paduota arbata ir sausainiai. Pirmą kartą po 
daug laiko jį užliejo santykinė palaima. Jis iškart sutiko su- 
lošti kortomis be pinigų su trimis jūreiviais lenkais, kurių 
darkyta anglų kalba kažkodėl paveikė jį raminamai. Jų akys 
buvo šviesios, jie lošė neskubėdami, tenkindamiesi viens- 
kiemeniais žodžiais ir gėrė neapgirsdami. Kai du iš jų nu- 
metė kortas ir nuėjo pasivaikščioti po gražiuosius kvarta- 
lus, pasižiūrėti, kaip keičiasi Bakingamo rūmų sargyba, ap- 
lankyti Pikadilio aikštės (apie visa tai jie buvo daug girdėję), 
jis liko klausytis trečiojo, kuris, truputį daugiau įkaušęs, 


*Stiprus airiškas porteris. 

užsikirsdamas ir dvejodamas angliškai pasakojo jam niū- 
rias istorijas. Situacija jo šalyje ar, tikriau tariant, tai, ką 
Lozorius suvokė iš jo pasakojimo, atrodė gana bauginan- 
ti - žmones šaudė, sodino į kalėjimą. Šie trys lenkai pat- 
riotai pabėgo nuo caro policijos persekiojimų ir atsidūrė 
Švedijoje, ketindami išplaukti su karaliaus Gustavo laivy- 
nu, bet „ochranka“ ar kaip ten ją, slaptoji rusų policija, 
persekiojo bėglius po visą Europą. Jie buvo įduoti; apsi- 
metėlė lenkė grafienė juos pardavė, ir jie vos spėjo pabėg- 
ti, perlipę sieną, pas Žmones, kurie juos užtempė viršun. 
Regis, toji moteris pasisavino didžiojo sukilimo herojės var- 
dą, kad lengviau įviliotų į spąstus lenkus patriotus. Koks 
buvo trijų jūreivių kerštas, Lozorius nesuprato, tik suvo- 
kė, kad neapsieita be kraujo ir kad grafienė dingo. Jis būtų 
mielai papasakojęs ir savo istoriją, nes jam patiko klausy- 
tis svetimos, nors toji ir buvo baisi, tačiau jos nežinojo. 
Lenkas pakvietė jį apsilankyti savo laive, bet lietaus šuo- 
rai ir ledinis oras, kurie veržėsi į kambarį kaskart atida- 
rius duris, atgrasė amnezijos ištiktąjį 1r jis nedvejodamas 
liko sėdėti šilumoje, už lietaus plaunamų langų. Jo pašne- 
kovas paliko „Senąjį jūreivį“ vienas, garsiai palinkėjęs: „Te- 
laimina jus Dievas“. 

Per tą laiką salėn prigužėjo lankytojų, 1r aludėje užvirė 
įprastas šurmulys. Netilstantis ūžimas, gaudesys, kurį ret- 
karčiais perskrosdavo šūksniai ar keiksmai, dūžtančio stik- 
lo žvangesys. Krosnies ūžčiojimas, dainų nuotrupos; viskis, 
portveinas ir švelnesnis cheresas, kartus alus, grogas su 
nuolat kaistančiu virduliu. Gestų lydimi pasakojimai apie 
peštynes, vykusias per neseną dokininkų streiką. Stalai bu- 
vo nukrauti stiklais ir buteliais; tai čia, tai ten sukosi Meivė 
arba jos motina, o Metas tuo tarpu pilstė bokalą po bokalo, 
kurie išnykdavo vos padėti ant prekystalio. 

Amnezijos ištiktasis žiūrėjo į šiuos žmones ir mažumė- 

lę jiems pavydėjo, pats nežinodamas kodėl. Jo sąmonė ga- 
liausiai ėmė tirpti, sklaidytis po kėdžių girgždesį, tabako kva- 
pą, pakaitinto alkoholio aromatą, šią aibę judesių ir aibę vei- 
dų... Iš tiesų tai buvo metropolis, megalopolis... daugybė 
milijonų kūnų, kurių kiekvienas, sekdamas savo judesius, 
sava trajektorija stūmėsi per šį srautą, per šią milžinišką 
maišalyne. Jis svajojo susitikti ką nors, kas jį atpažintų, bet 
dabar tai atrodė neįmanoma, beje, jis dar neišėjo į žmones. 
Dar buvo per anksti. 

Tačiau kaip 1lgai jis galėtų nešioti jų drabužius, valgyti 
jų maistą, miegoti po jų stogu ir nesijausti nepageidauja- 
mas? Galjis galėtų būti naudingas? Dirbti? Šluoti aludę, pils- 
tyti ir padavinėti alų? Ne. Jaunas elegantiškas vyras nieko 
nemokėtų daryti. Kad gautų pinigų, jis galėtų parduoti šiuos 
drabužius... Jie gero audinio, turėtų nemažai kainuoti, be 
to, jam jų nereikia. Tačiau tai relikvijos, gal ir nesolidžios, 
bet vis dėlto relikvijos, tvirtas Ariadnės siūlas, siejantis jį 
su jo asmenybe. Geriau būtų juos nunešus palūkininkui, iš 
kurio kada nors galėtų atsiimti. 

Jam vėl pradėjo skaudėti galvą, todėl jis grįžo į savo 
kambarį. 


IV 


š / | PARA stačiakampyje tarp 


Milvolio baseinų ir Temzės kryžiavosi gatvikės egzotiškais 
vardais — Havana, Malabaras, Manila. Tai buvo viena iš kos- 
mopolitiškiausių Britų imperijos sostinės vietų, kur saulė 
niekad nenusileidžia. Mažutėje jūros įdomybių krautuvės 
vitrinoje buvo priversta gelžgalių, surinktų pajūryje per ato- 
slūgį, bet čia puikavosi ir vėplio iltys, išraižytos banginio 
medžioklės scenomis, astroliabijos ir sugedę chronometrai, 
laivai buteliuose. Čia pat amnezijos ištiktasis rado ir ieško- 
mą palūkininko krautuvėlę, paženklintą trimis auksiniais ru- 
tuliais viršum fasado. Jis atsistojo į eilę už jūreivio, keti- 
nančio užstatyti savo skrynią, ir moters su skarele, atsine- 
šusios apatinių sijonų. Čia jis gavo už savo drabužius — 
liemenę, fraką, marškinius su krūtinėle ir kelnes — du sva- 
rus, du gražius blizgančius soverenus, ištrauktus iš juodos 
geležinės dėžutės. Galimas daiktas, būtų galėjęs gauti dau- 
giau, bet jam pritrūko drąsos derėtis dėl savo vienintelio 
turto su paniurusiu krautuvėlės tarnautoju; be to, du svarai 
vis dėlto buvo šiokie tokie pinigai, kuriuos turėdamas galė- 
jo atsiskaityti su O'Riordanais ir kelias dienas šniukštinėti 
po miestą. 

Oras buvo šaltas, bet malonesnis, ir jis panoro truputį 
pasivaikščioti lauke. Praėjo mėliu ir auksu nudažytą pasta- 

tą „Džino rūmai, šokiai ir dainos kiekvieną dieną“, paskui 
pro katalikų koplyčią, įsispraudusią gatvės kampe, ir dar 
vieną — švedų liuteronų. Viso pasaulio jūreivių dievai. Na- 
mai čia buvo žemesni negu kitur Londone, ir jis galėjo ma- 
tyti danguje bryzgančius debesis. Toliau kojos nuvedė jį į 
krantinę, kur jis pasižiūrėjo, kaip keleiviai, vykstantys į 
Vest Indiją, sėda į „Port Rojalį“. Visi susijaudinę bučiavo- 
si, verkė, nešikai tempė milžiniškus lagaminus, dėžes su 
prekėmis; skraidančios žuvėdros tik didino sąmyšį. Pas- 
kui jis grįžo ir susirado „Senojo jūreivio“ iškabą — naivo- 
kai nutapytą barzdotą jūreivį, laikantį pintą alaus žaliame 
audringos jūros fone, kur skendo baltutėlis laivas. Prirū- 
kytoje salėje jis iš pradžių susitiko ano vakaro jūreivį len- 
ką, kuris energingai mosikuodamas rankomis pakvietė jį 
prisėsti prie savo stalo. Švedų laivas turėjo išplaukti iš Lon- 
dono vakare, ir jūreivis, jį sulaikęs, parodė jam blankią nuo- 
trauką savo gražuolės žmonos ir sūnaus, kuriuos jam teko 
palikti Lenkijoje. Jie kartu išgėrė po stiklą viskio, paskui — 
po antrą, o tada Lozorius nuėjo prie baro pas Metą. Išsi- 
traukė sovereną ir negrabiai mėgino jam įkišti; Metas at- 
šlijo beveik pasipiktinęs: „Nekrėsk juokų, dabar tau jų 1a- 
biau reikia nei man. Pasirūpinsi tuo vėliau, kai būsi atga- 
vęs... Priimk, kas tau duodama“. 

Amnezijos ištiktasis nenorėjo nusileisti, bet iš Meto 
žvilgsnio suprato, kad tas pasijuto užgautas, todėl pasitrau- 
kė į savo mansardą. 

Ant naktinio staliuko gulėjo laikraštis. Jis šoko į lovą ir 
jį atskleidė. Buvo pranešama apie Hiugo Šartriso ir ledi Vio- 
letos Maners, aukštuomenės žmonių, vestuves. Vestuvės 
bus švenčiamos siaurame būrelyje, Manersų šeimos dvare. 
Tai, aišku, reiškė, kad susirinks daug diduomenės, tokių 
žmonių, koks galbūt yra jis: frakai, mažumėlę svetimos bal- 
tos rankos... Tačiau staiga jo širdis ėmė taip daužytis, kad 

jis pajuto skausmą, girdėjo ją tvaksint krūtinėje. Jis ką tik 
pastebėjo rėmelius su pavadinimu „Ieškomas asmuo“ ir skel- 
bimą: „Sumokėsiu 50 svarų tam, kuris suteiks Žinių, padė- 
siančių grąžinti į šeimą p. Džordžą Oldingtoną. 27 metų, 
6 pėdų ūgio, akys pilkos. Paliko gyvenamąją vietą nenorma- 
lios būklės praėjusio spalio 20 dieną. Oldingtonų namai, Že- 
mutinė Slouno gatvė 93, Londonas“. 

Jis tris kartus perskaitė tekstą, norėdamas įsitikinti, jog 
neapsigauna: šešios pėdos, maždaug taip ir yra, pilkos akys, 
data galėtų atitikti. Būtų per daug gerai: kiek Londone din- 
gusių, praradusių atmintį, pamišėlių ir girtuoklių, pasime- 
tusių vaikų pilkomis akimis? Jis smarkiai sugniaužė ranko- 
mis smilkinius; reikėtų pamėginti. Ponas Džordžas Olding- 
tonas vis dėlto būtų geriau nei apgailėtinas Lozorius. 

Strimgalviais nusileidęs laiptais, paskubom išlenkęs stik- 
liuką — taip, kad net užsikosėjo ir iš akių ištryško ašaros, 
tarstelėjęs porą žodžių Metui, jis nulėkė į artimiausią, Mil- 
volio dokų stotį, užsislėpusią už kranų ir sandėlių. 


E išsias į Slouno aikštę ir 


vėlei išvydęs dienos šviesą, jis su malonumu įkvėpė šalto 
oro; buvo akimirkų, kai tereikėjo tiek mažai, kad jaustųsi 
laimingas: vilties, kad 1r kokia menka ji buvo, ir pasitenki- 
nimo, jog įveikė nerimą, kuris jį buvo pagavęs įžengus į met- 
ro, nerimą pasimesti, nerimą, kad žmonės išskaitys jo vei- 
de negalią. Jis paklausė policininko, kaip rasti Žemutinę 
Slouno gatvę, ir tas, jį nužvelgęs, atsakė su panieka. Kuo jis 
nusipelnė tokio žvilgsnio, kuo bloga jo išvaizda, jo apranga? 
Laimės pojūtis išgaravo. Gatvės apačioje, daug blogiau už- 
laikomoje, jis brovėsi pro prekiautojus ir Gelbėjimo Armi- 
jos kareivius, kurių fanfaros aidėjo visoje gatvėje nelyginant 
tolimas Paskutinio teismo trimitų aidas. Priešais vieną na- 
mą buvo susirinkusi minia, skambėjo juokas, patyčių šūks- 
niai. Štai čia! Žemutinė Slouno gatvė, devyniasdešimt tre- 
čias numeris, Oldingtonų namai - čia jis ir ėjo. Sutrikęs ap- 
sižvalgė aplinkui, mėgindamas suprasti, kodėl susidarė tokia 
spūstis - jam netgi teko prasiskinti kelią pastūmus storą 
moteriškę, ir toji jį išplūdo. Tačiau netrukus kelias priešais 
Jį prasivėrė; kažkas sušuko: „Praleiskit jį, jis atėjo pagal skel- 
bimą“. Priėjęs prie namo, kuris buvo gana prabangus, paly- 
ginti su šalia stovinčiais, jis pamatė būrį varganos išvaizdos 
vyrų ir moterų. Jie laukė eilėje prie durų. Jis suprato, kad 

nėra vienintelis, perskaitęs skelbimą, ir kad penkiasdešimt 
svarų sugundė daugybę žmonių. Klegesys staiga nuščiuvo: 
durys triukšmingai atsivėrė ir išmestas vyriškis nusirito 
laiptais žemyn. Viršuje raudonveidis žmogelis trumpu kak- 
lu, kurį veržė klostėmis susimetusi liemenė, piktai suriko: 
„Toliau! Bet jei neturit papasakoti nieko rimta, keliaukit na- 
mo. Iššutinsiu jums šonus. Sakiau jai, kad šitas skelbimas - 
nesąmonė“. Amnezijos ištiktasis ištempė kaklą tikėdama- 
sis, kad bus atpažintas, bet jo veidas paskendo minioje; jis 
stovėjo suakmenėjes, įstrigęs žioplių knibždyne. Išmestas 
vyrukas atsikėlė, delnu nusivalė kelnes ir lygindamas su- 
lamdytą katiliuką išsinešdino palydėtas užgaulių juokelių. 
Penkiasdešimt svarų išslydo jam iš rankų. Lozoriaus drąsa 
mažėjo; jautėsi neturįs jėgų atlaikyti minią, laukimą ir dar 
tokį cerberį. Kai tarp žmonių ir pastato fasado atsirado vie- 
tos prasmukti, jis gėdingai pasitraukė iš mūšio. Bet nubė- 
gęs kelias dešimtis metrų pasakė sau, kad tai reiškia ne tik 
atsisakyti būti Džordžu Oldingtonu, bet ir atsisakyti žinoti. 
Neįmanoma. Pasinaudos užpakalinėmis durimis. Jis pasuko 
gatvele po kairei, perlįpo pinučius. Čia tarp grindinio akme- 
nų geltonavo didžiulės žolės, prie neaukštos sienelės rūdi- 
jo dviratis. Iš šitos pusės sienos skeldėjo, ėjo laupais. Ilgu 
užpakaliniu kiemu, kur buvo sudžiauti skalbiniai, jis pakilo 
iki devyniasdešimt trečio numerio. Apšerkšnijusiame ir ap- 
vytusiame nuo šalčio darželyje aukšta liesa moteris žiūrėjo 
į savo rožes, pakąstas šalnos. Kiek išsidraikiusios baltos 
sruogos supo jos veidą, o akys gąsdino savo tuščiu mėlynu- 
mu. Jis nejučiomis pasistatė apykaklę ir nedrąsiai atidarė 
kinivarpų sukapotus vartelius. Išvydusi Lozorių, ji dusliai 
sušuko, paėjo porą žingsnių, ir jis, žengęs priekin tuo pat 
metu, atsidūrė kaulėtame ponios Oldington glėbyje, jį ap- 
gaubė senų baltinių kvapas. Jis pasijuto raustąs, širdis ėmė 
smarkiai plakti, rauda jau veržėsi iš krūtinės. Ar tai įmano- 

ma? Ar įmanoma? Jis įdūrė į ją žvilgsnį 1r išvydo ašarą jos 
akies kamputyje. Staiga kažkoks šešėlis sušmėžavo jam prie- 
šais akis, ir nuo sunkaus smūgio į žandikaulį jis parvirto 
ant žolės. Mirksėdamas, kad prašviesėtų akyse, jis išvydo 
raudonveidį žmogelį, kuris staugė persikreipusiu iš neapy- 
kantos veidu: „Prakeiktas benkarte! Kaip jums ne gėda nau- 
dotis nelaime senos moters, kuriai truputį pasimaišė. Aš 
jums išmalsiu snukį! Aš jus užmušiu!“ Paskui, stengdama- 
sis sušvelninti balsą, kimiai tarė: „Eik namo, mama. Čia ne 
jis“. Tačiau senoji stovėjo kaip įkasta, įsikniaubusi veidu į 
delnus. „Eime. Aš jį pribaigsiu, tą benkartą!“ O kadangi ji 
stovėjo kaip stovėjusi, jis pastūmė ją namų pusėn. 

Lozorius, tuo pasinaudojęs, atsikėlė perskelta lūpa, deg- 
damas noru duoti atkirtį, bet už ką? Jis suvaidino bjaurų 
vaidmenį, vargšė moteriškė, matyt, kvaištelėjo, palaikė jį 
kitu, tuo, kurio laukė. Šie žmonės nieko nežinojo apie jį. 
Nuleidęs galvą, jis apsisuko ir išėjo pro darželio vartus. 

Po valandos atsidūrė Kensingtono parke, beveik tuščia- 
me šiuo metų laiku. Pradėjo jausti alkį, o kai ėjo po dide- 
liais nuogais medžiais, ėmė dulkti lietus. Lietaus monoto- 
nija ir liūdnumas netgi tikrą dramą būtų padarę pilką; nega- 
na to, prie vienos alėjos kampo jį, graužiamą nusivylimo ir 
čiuopinėjantį skaudamą žandikaulį, vandeniu ir purvu ap- 
taškė prašmatnus raitelis geltonu švarku ir cilindru, šuo- 
liais išjojęs į alėją. Toliau, ant šlapio kalnelio, stovėjo dailus 
nedidelis paviljonas, ir jis patraukė jo link, norėdamas pri- 
siglausti nuo lietaus ir tikėdamasis gauti pavalgyti. Tačiau, 
išgirdęs linksmos muzikos garsus, išvydęs ant pievelės pa- 
statytą gausybę automobilių, o pro paviljono langus - daug 
elegantiškų, grakščių siluetų, suprato, kad vietų čia nėra. Ir 
dulingos šypsenos. Buvo stumdomi stalai ir kėdės rengian- 
tis šokiams, viskas tvarkoma it darniame balete, tačiau vie- 

nas iš vairuotojų jau ėjo prie jo, ketindamas, kaip jam pasi- 
rodė, jį nuvaryti, ir jisai, atitraukęs akis nuo Žžaviojo regi- 
nio, pasišalino — susinervinęs, bet neširsdamas, suvokda- 
mas, kad jo išvaizda verta pasigailėjimo. 

Skurdokame bare Soho pusėje jis prarijo beskonį patie- 
kalą 1r išgėrė alaus; jam gėlė kojas tiek prisivaikščiojus ir 
krėtė šaltis, nors židinyje liepsnojo anglys. Jo pirmas išėji- 
mas į miestą buvo nesėkmingas, bet jis neturėjo noro grįžti 
į „Senąjį jūreivį“; kad ir pavargusiam nuo vaikščiojimo, jam 
išliko įspūdis, kad kažkas gali atsitikti, miglota nuojauta, 
kurią dar stiprino miesto dydis ir gausuma jo siūlomų gali- 
mybių. 

Visur lijo, vėjo gūsių ištemptos lietaus užuolaidos plakė 
namų fasadus ir čaižė Temzę. Lozorius galiausiai išėjo iš 
baro ir omnibusas išleido jį prie Vest Indijos gatvės, „Seno- 
jo jūreivio“ kvartale —- ši Londono dalis, įsiterpusi upės kil- 
poje, buvo vadinama Šunų Sala. Jis bastėsi po gatves, nesi- 
ryždamas grįžti. Jam kilo mintis pasigerti: tai jį sušildytų, 
bent kiek išsklaidytų juodumą, niaukiančią jo protą. Todėl, 
Vest Feri Roude išvydęs mėlyną ir auksinį „Džino rūmų“ 
fasadą, ryškiai apšviestą jų vidų, išgirdęs juoką ir muziką, 
jis nusprendė čia užeiti. Viduje viskas buvo kitaip nei „Se- 
najame jūreivyje“, kur žmonės rūkė 1r gėrė, bet Ketlina pa- 
laikė minimalų dorybės lygį — ji pakentė girtuoklystę ir ta- 
bako dūmus, be kurių neapsieina vyrai, bet nepakęsdavo 
bjauraus elgesio ir šventvagystės. O čia karaliavo džinas. 
Jam į akis krito kabančių lempų šviesa, susispaudusios po- 
relės, ekscentriškai apsirengusios, ryškiai išsidažiusios mer- 
ginos. Jūreivių veidai buvo lyg iš Breigelio Vyresniojo pa- 
veikslų, raudoni, išraiškingi, bedančiai. Jis prisiminė Brei- 
gelį Vyresnįjį! Iš kur ir kaip išniro kažkoks flamandų 
dailininkas, kai visa kita slepiasi nuo jo? 

Vienas atsisėdęs prie staliuko, jis išgėrė to, ką gėrė jo 

kaimynai. Karšto alaus, džino, imbiero ir cukraus mišinys 
truputį pykino širdį, bet šildė, 17 mažumėlę apgirtęs jis jau 
galėjo pakęsti ausį rėžiantį smuikų džeržgesį ir akordeono 
mykimą. Vienas, du, trys, keturi bokalai karšto alaus su dži- 
nu, paskui keli stiklai gryno džino - jis nebejautė ką geriąs. 
Vieną akimirką prie jo staliuko pasilenkė išsidažiusi jauna 
mergina. Ji kalbėjo su stipriu akcentu, aišku, prancūzišku. 
Blyškiame jos veide ryškiai raudonavo lūpų dažai. Lozorius 
pastatė jai taurę džino, kurią ji išgėrė sugniaužusi abiem 
liesais delnais, lyg bijodama, kad kas neatimtų; išleido tau- 
rę iš rankų tik tada, kai ji buvo tuščia. Juodu pašoko: salė 
pradėjo suktis, ir pertraukėlė prie baro nepadėjo atgauti pu- 
siausvyros jų svyruojantiems valso žingsniams. Ji prisispau- 
dė prie jo, ir migdančio girto svaigulio gelmėje įsižiebė vos 
juntamas geismas; geismas, kurį reikia patenkinti, arba tiks- 
las, kurį reikia pasiekti; beje, jis leido įvykiams klostytis 
patiems. 

Nors šaltas oras lauke jo neišblaivino, jį pamažėle ėmė 
smelkti liūdesys, kokį nežinia kodėl jaučia girtuoklis. Jis lai- 
kėsi įsikibęs į merginą, kuri tempė jį laiptais; užlipo jais 
svirduliuodamas 1r klupdamas ant kiekvieno laiptelio. Pats 
gerai nesuvokdamas kaip, atsidūrė apverktinoje lindynėje 
be lango, kurioje tilpo tik čiužinys, patiestas tiesiai ant grin- 
dų. Susmuko ant jo ir apsidaužė šonus: neapskaičiavo aukš- 
čio. Išgirdęs audinio šiužesį, pakėlė galvą. Ji rengėsi apnuo- 
gindama liesus pečius ir mažas baltas krūtis. Jam reikėjo 
visai ne to, be to, jis buvo per daug išgėręs ir blogai jautėsi. 
Apkabino merginą per liemenį ir pravirko. 

Jį pažadino šleikštulys 1r baisus galvos skausmas. Mer- 
gina miegojo šalia jo, nugrimzdusi į liūdną sapną. Apgraibo- 
mis jis susirado pinigus, kiek jų liko po išgertuvių. Padėjo 
juos ant žemės ir stvarstydamasis už pertvarų, kurias matė 
kaip pro rūką, išslinko laukan. Gatvėje, atsirėmęs į sieną ir 


28 Jean-Baptiste Evette 


mėgindamas įveikti svaigulį, prisivertė perskaityti išblu- 
kusį skelbimą, liaupsinantį „garsiąsias daktaro Deiviso pi- 
liules, kurios visų pripažintos kaip panacėja nuo Anemi- 
jos, Galvos sukimosi, Apetito praradimo, Isterijos, Silpna- 
protystės ir Depresijos“. Pagaliau, ramstydamasis į sienas, 
ėmė kopti tuščia gatvike Malabaro gatvės link. Matė tik 
savo pėdas, neryžtingai klupčiojančias nelygiu grindiniu. 
Staiga kažką išgirdo už nugaros ir greitai atsisuko. Nieko, 
tik šešėlis. Gal jam pasivaideno, kad kažkas prigludo už 
kampo? Jis buvo girtas kaip maišas ir, matyt, jam prasidėjo 
baltoji karštligė. Patraukė toliau ir pagaliau atsirado prie 
„Senojo jūreivio“ durų. 

Viduje išgelbėtasis atsitrenkė į baldus, apsuko ratu vir- 
tuvę, kol rado duris ir laiptus, vedančius į jo kambarį. Jo 
būklė buvo tokia, kad viršun galėjo užsiropšti tik keturpės- 
čias. Kai pasiekęs laiptų aikštelę atsimušė į kažką galva, 
prasivėrė durys ir pasirodė Meivė naktiniais marškiniais su 
žvakide rankoje. Ją pažadino šiugždesys, bildesiai ir šnopš- 
timas. Mirksinčioje žvakės šviesoje ji išvydo mūsų herojų 
susigūžusį kampe, perblyškusį, susitaršiusį, lūpdažiais iš- 
tepliotu veidu. Ir krauju pasruvusiomis akimis. Ji buvo pra- 
tusi prižiūrėti barą ir iškart suprato, kur čia šuo pakastas. 
Prikandusi lūpą padėjo jam atsikelti, stengdamasi laikytis 
kuo toliau, kad nejaustų nuo jo sklindančio džino tvaiko. Am- 
nezijos ištiktasis mėgino slėpti savo sutrikimą bjauriomis 
girtuoklio pašaipomis, kurios, po teisybei, jam tik pakenkė. 
Meivė įstūmė jį kambarin ir uždarė duris. Jis su visais dra- 
bužiais užmigo savo lovoje, nors seniai užgesęs židinys ne- 
bešildė šalto kambario. 


VI 


Ka 
p a rytą, pasigavęs slogą, 
galva tarsi suspausta replėmis, susigėdęs ir vėl be skatiko, 
miglotai prisimindamas sceną, vargu ar darančią jam garbę, 
Lozorius vartėsi savo lovoje. Metas užėjo jo aplankyti su 
kava ir Daily Mirro7. Iš savo dukters ir žmonos kuždėjimosi, 
kurio atbalsius Lozorius nugirdo, ir iš to, kad jo bičiulis taip 
ilgai nesikelia, jis, matyt, atspėjo, kokia jo būklė, nes kavi- 
nuką ant naktinio stalelio padėjo su pašaipia šypsenėle. „Iš 
kadagių kvapo, kuris dar čia neišsivadėjo, sprendžiu, kad 
sudėjai dosnias aukas ant džino altoriaus. Nuo to palengvė- 
ja, bet vis vien įsidėk į galvą - tai anglikonų velnio išradi- 
mas, kuris dorą krikščionį paverčia mazgote“. Paskui, jaus- 
damas Lozoriaus būklę esant tokią, kad jam nebus naudos 
iš jo patarimų, nulipo žemyn. Amnezijos ištiktasis atsisėdo, 
išgėrė kelis gurkšnius kavos ir vėl atsigulė. Smegenų me- 
chanizmas pradėjo veikti, ir jisai, pasilikęs vienas, sėkmin- 
gai kamavo save; bet kas iš to, kad griežė dantimis ir trypė 
kojomis. Jis nežinojo, kas toks galėtų būti; galva buvo tuš- 
čia, nors joje sukosi spiečius minčių, kurios kandžiojo sau 
uodegą, skriejo ratu nerasdamos jokio ryšio, nepadaryda- 
mos jokios išvados. Tik šaukdamos praėjusių dienų šmėk- 
las, kurios nenorėjo pasirodyti, mėgindamos atsekti giją, nu- 
trūkusią padūmavusioje skendimo scenoje, kuri buvo dau- 

giau košmaras negu prisiminimas. Kažkas ištraukė jį iš van- 
dens — rankos be veido. Ir dar tos archeologinės iškasenos: 
pernelyg prabangus frakas, batai, pirkti Pel Melo gatvėje, 
dingęs siuvėjo ženklas; jis negalėjo to atsižadėti. Jo atmin- 
tis ištirpo. Argi prisiminimai tirpsta vandenyje? 

Galvos skausmas vėl ėmė jį kamuoti. Oksfordas ar 
Kembridžas? Vienas iš dviejų, jei jis turėjo galimybę. Pir- 
moji meilė gotikinių bokštelių šešėlyje? Koks skirtumas? 
Vedybos? Kur vyko jungtuvės? Nei jungtuvių, nei žmonos. 
Bet santuoka iš jo galėjo būti pavogta. Ant bevardžio piršto 
Jokios žymės. 

Nebėra ko užstatyti palūkininkui. Batai? Betgi jam rei- 
kia batų. Iš kur gauti kitus? Ką gi, pažiūrėsim. Lapkričio 
dvidešimt ketvirtosios Daily M17707 šįkart apėjo Loido Džor- 
džo žygius tribūnoje ir pirmame puslapyje įdėjo nevykusį 
raižinį, vaizduojantį žmogų, kurį, besigrumiantį ant stalo, 
nudūrė tris kaukėti užpuolikai. „Baisi žmogžudystė Kara- 
liškajame chirurgijos koledže“. 

„Tarnautojas vakar vakare Didžiajame prozektoriume ra- 
do lavoną, demonstratyviai paliktą ant skrodimo stalo. Jis 
pasipasakojo mūsų reporteriui, kad iš pradžių niurzgėjo dėl 
koledžo narių aplaidumo, paskui jam kilo įtarimas, kad tai 
studentų pokštas. Koks buvo jo siaubas, kai atpažino ant 
stalo gulint patį koledžo rektorių, profesorių Donaldą Ster- 
dženą, pasibaisėtinai sudarkytą, tikriau sakant, išskrostą, ant 
to paties stalo, kur jisai tiek sykių buvo atvėręs savo stu- 
dentams žmogaus kūno paslaptis. Traukdamasis atgal tar- 
nautojas užkliuvo už paauksuotos dėžutės, kurios iš pra- 
džių nepastebėjo. Tai buvo vaikams skirtas kartoninis teat- 
rėlis. Iškirpti iš kartono maži siluetai vaidino ne sceną iš 
„Pelenės“ ar „Miegančiosios gražuolės“, o patį nelaimin- 
gojo profesoriaus nužudymą. Du miniatiūriniai aktoriai lai- 
kė ant stalo žmogutį baltu chalatu, o trečiasis buvo grės- 

mingai iškėlęs viršum jo galvos mažytį peilį ar skalpelį. De- 
koracijos gana tiksliai vaizdavo pakopomis išrikiuotus pro- 
zektoriumo suolus. Atsipeikėjęs po šoko, tarnautojas pa- 
skambino Skotlend Jardui. Kol kas negavome iš ten jokio 
pranešimo. Tačiau prisiminkim, kad patologiškos detalės, 
lydinčios šią siaubingą piktadarystę, panašios į pastoriaus 
Drinkvoterio nužudymo detales - ta žmogžudystė, kaip pa- 
mena skaitytojai, įvyko praėjusį rugsėjį. Ten taip pat buvo 
rastas kartoninis teatrėlis su scena, vaizduojančia nelaimin- 
gojo kankinio nukryžiavimą ant jo bažnyčios sienų. Kaip rasti 
pakankamai stiprių žodžių tokiam išsigimimui pasmerkti? 
Su baime klausi savęs, kas galėtų būti tokių bjaurysčių iš- 
radėjas. Auka, profesorius Sterdženas, nuo Karališkojo ko- 
ledžo įsikūrimo 1885 metais buvo...“ Jis peršoko kelias ei- 
lutes: „Turkų valstybės monopolija, vienintelės autentiškos 
cigaretės, tikrai daromos rankomis Turkijoje. Patyręs rūka- 
lius pagaliau pripažįsta, kad geriausios cigaretės...“ Koks 
siaubas! 

Sutemus jis išslinko laukan pakvėpuoti grynu oru. Upė 
buvo nuslūgusi, pliuškenantis vanduo žibintų šviesoje pa- 
nėšėjo į didžiulę tamsią judančią mase. Jis žingsniavo palei 
krantines, sena šalivage, praėjo po aukštomis pilkomis M1l- 
wall Tap alaus daryklos sienomis. Afišos kvietė į spektak- 
lius už porą grašių: „Oberonas ir Tomas Pusas kas vakarą 
East Appolo“, „Šerlokas Holmsas prieš Džeką Skerdiką 
Adelbhi“. „Ateikit pažiūrėti mokytų blusų“... „Šunų kovos, 
Vaitčepel Roudas“. Tarp dviejų baseinų saujelė nelaimėlių 
plušėjo siauroje pakrantėje su žibintu ir kabliais. Iš ten tvos- 
kė stiprus dumblo kvapas. Jie naršė po beformes laivo nuo- 
laužas, įstrigusias dumble, graibė po seklumėles. Įdomus 
reginys buvo šitie nevikrūs šešėliai su savo skylėtais ap- 
siaustais nuo lietaus, ieškantys sunkiai tikėtino lobio atvi- 
roje upės vagoje. Kartkartėmis „Senąjį jūreivį“ iš tikrųjų 

pasiekdavo gandai, kad Temzės dumbluose buvo rastas auk- 
sinis soverenas ar laikrodis; beveik mitiniai radiniai, vis mi- 
nimi ir minimi dumblo naršytojų ir skudurininkų brolijose, 
kurios dažniausiai ištraukdavo tik fajanso šukių, surūdiju- 
sių virdulių, skudurų, parduodamų kilogramais beveik už 
dyka. Slapta jų viltis buvo rasti lavoną, nes tada atsipirkda- 
vo daugiau kaip du mėnesiai vargingo darbo - tokiais atve- 
jais policija skirdavo atlygį. Taip jau buvo atsitikę. Lakstė 
žiurkės, išbaidytos žibinto šviesos rato. Susikišęs rankas į 
kišenes, pasistatęs apykaklę, Lozorius stebėjo juos trepsen- 
damas vietoje, kad nesušaltų. Kažkas šmėkštelėjo jam už 
nugaros, ir jis greitai atsisuko. Jam pasidingojo, kad kažkas 
užlindo už gyvatvorės. Suakmenėjęs, įsitempęs, įdūrė akis 
į tą vietą, kur matė kažką judant. Tai viso labo tebuvo šešė- 
lis. Praėjo viena, dvi minutės — nieko neatsitiko. Kad išsi- 
aiškintų, jis paėjo krantine pirmyn, dar ne visai nusirami- 
nęs. Viršum upės sukaukė sirena; ryškiai apšviestas garlai- 
vis kilo upe. Jo žiburiai nutvieskė krantinę, jis atsidūrė 
šviesoje. Apačioje Žmonės nutraukė paieškas ir sužiuro į 
laivą. Lozorius pasilenkė norėdamas užmesti akį pro išsi- 
kreivinusią lentą. Niekas ten nesislėpė. Tačiau... Laivas tolo 
Tauerio tilto link, 1r viską užklojo dar tirštesnės sutemos. 
Jis apsisuko ir patraukė prie didžiulių alaus daryklos pasta- 
tų, toldamas nuo upės. Pasuko į dešinę per dykvietę. Pasie- 
kęs Vest Feri Roudą, kiek šviesesnį, vėl atsigręžė. Šįkart, 
jis buvo tuo tikras, juodai apsirengęs žmogus užlindo už krū- 
vos statinių. Lozorius skersai perkirto gatvę ir, nedirstelė- 
jęS Sau už nugaros, pasuko į tamsų Melišo skersgatvį ir din- 
go jame. Vos pasiekęs Melišo gatvę, jį sekantis žmogus su- 
sirietė dvilinkas nuo kumščio smūgio, o kol gargaliavo 
negalėdamas atgauti kvapo, gavo kitą smūgį nosin ir nusiri- 
to į nutekamąjį griovį. Lozorius, kuris jo patykojo užsiglau- 
dęs pasažo angoje, perpykęs iš baimės, sugriebė jį besike- 

liantį už apykaklės ir smarkiai papurtė. Tamsaus gymio vy- 
riškis, matyt, iš Viduržemio jūros kraštų, nustėręs vartė juo- 
das akis. Jis atrodė paklaikęs iš siaubo. Jo nosis kraujavo, 
jis buvo apšepęs ir pasruvęs prakaitu, nors spaudė šaltis. Iš 
jo lietpalčio kišenės iškrito ir žvangtelėjo ant grindinio lenk- 
tinis peilis rago kriaunomis, užlenktas, bet ilgas kaip dilbis. 
Ji išvydus Lozorių vėl pagavo siutas, ir jis vieną po kito skėlė 
nepažįstamajam du žiaurius antausius. Tas ėmė mosikuoti 
rankomis ir vis smarkiau inkšti, beveik rėkti, tarsi ištiktas 
nervų priepuolio. Lozorius įsibruko peilį į kišenę ir prispau- 
dęs auką prie žemės ėmė skanduoti: 

— Ko jums reikia? Kodėl mane sekėte? Kas jūs per vie- 
nas? 

Nepažįstamasis atrodė nesuvokiąs, kas darosi. Jis sude- 
javo su ryškiu pietietišku akcentu: 

— Aš jums jį grąžinsiu, negąsdinkit manęs, aš jums jį grą- 
žinsiu. Nemuškit manęs. 

Pamišėlis. Amnezijos ištiktasis negalėjo nieko suprasti, 
1r jį ėmė smelkti nerimas. 

— Ką turite omeny? Ką man grąžinsite? 

— Popierių... Popierių iš jūsų kišenės... Aš jus atpaži- 
nau. Tai aš jus ištraukiau iš vandens. Jie norėjo, kad jį paim- 
čiau. Taip buvo numatyta. Popierius... Taigi aš jį paėmiau. 
Jame tik vardas, be to, jūs buvote kaip negyvas... 

Lozoriaus įtūžis bemat atlėgo; matyt, tai buvo žmogus, 
kuris jį išgelbėjo; jis paprašė jo nusiraminti, jis jam neda- 
rysiąs nieko bloga. Nepažįstamasis vėl pradėjo savo mo- 
nologą: 

— Jie man grasina, bet aš turiu įtarimų, taip, aš turiu 1a- 
bai konkrečių įtarimų. Ir aš jūsų nebijau. 

Jis kliedėjo. Lozorius padėjo jam atsistoti. 

— Susitvarkykit, parodysit man savo popierių. Aš jus pa- 
lydėsiu namo. 

Nelaimingasis dar sunkiai kvėpavo, bet Lozoriaus prilai- 
komas nuvedė jį siaura vingiuota gatvike, kur greičiausiai 
niekada nebūdavo šviesu, už poros šimtų metrų nuo „Seno- 
jo jūreivio“ — šios vietos Lozorius iki tol nebuvo pastebė- 
jęs. „Štai čia, apačioje“. Prie durų prismeigtas popieriaus 
lapas skelbė: „PIRAMAS IR GRACIJA BORGIAI“. Italai. 

Viduje jauna moteris puolė ant kaklo nelaimingajam ir 
įsileido į ilgą pokalbį itališkai, audringą ir nesuprantamą, 
paskui pasisuko į amnezijos ištiktąjį ir jį užsipuolė: 

— Bruta!* Ką jūs padarėte mano broliui? Jis niekad nieko 
nėra nuskriaudęs... 

Juodos akys, dailus, gyvas veidas, besiplaikstantys ilgi 
juodi plaukai... Tikra gražuolė. Lozorius taip į ją spoksojo, 
kad dalį jos žodžių praleido pro ausis. Bjauri gedulinga suk- 
nelė, siekianti Žemę, teikė didingumo jos gestams. Jis kaž- 
ką sumurmėjo atsiprašydamas ir paikai, nepagalvojęs, atki- 
šo merginai peilį. Ji išblyško. 

— Dieve mano, Piramai, ką tu padarei? Aš nežinojau, pri- 
siekiu, aš nežinojau. 

Ji mikliai įkišo geležtę į griovelį grindyse ir treptelėjusi 
kulnu ją sulaužė. 

— Nieko nesakykit karabinieriams, jis nepakaltinamas. 
Jam atsitiko nelaimė, - sutrikusi aiškino mergina, - tai ne 
jo kaltė. Prašom nieko nesakyti. 

Lozorius žiūrėjo į ją. 

— Taip, taip, žinoma, nesirūpinkit. 

Kambaryje, apšviestame tik vieno dujų degiklio, sienos 
buvo dėmėtos nuo drėgmės, ant virvės kabojo skalbiniai, 
stovėjo didžiulė geležinė skalbimo mašina, keli įvairaus dy- 
džio lygintuvai, o po krucifiksu su buksmedžio šakele - skur- 
dus guolis. Tai buvo skalbėja, ji miegojo ir dirbo šioje tam- 


*Galvijau (i4). Čia ir toliau vertėjos pastabos. 

sioje lindynėje. Jis žiūrėjo į smulkias jos rankas, paraudu- 
sias ir sutrūkinėjusias. Ji paėmė šlapią skudurą ir perėjo į 
kitą kambarį su broliu, o jis nusekė iš paskos nieko nesaky- 
damas ir nesukdamas sau galvos, ar nėra nemandagus. Gra- 
cija — grožis, grakštumas - šis vardas jai tiko. Kitas kamba- 
rys buvo tikra skylė su mažutėliu langeliu, pro kurį tikriau- 
siai galėjai matyti tik praeivių kojas. Kol ji plovė Piramui 
nuo veido kraujo pėdsakus, jis tyrinėjo aplinką: kampe šalia 
kareiviškos lauko lovos stovėjo atidaryta spinta, visa apkrau- 
ta ir prigrūsta popierių, prospektų, reklamuojančių ponios 
Biton valgių knygas ar Biselio šluotas, straipsnių ištraukų, 
iškirptų ar išplėštų iš laikraščių, blaivybės sąjungų pamfle- 
tų, pramuštų metro bilietų, - slegiantis įvairiausių popie- 
rių, be abejo, surankiotų gatvėje, chaosas. Koks galėjo būti 
tokios kolekcijos tikslas?.. Jis prisiminė padrikas Piramo 
šnekas. 

— Jūs ištraukėte mane iš vandens? Ką norėjote pasakyti? 
Jūs ką nors matėte? 

Piramas linktelėjo galva. 

— Jie sėdėjo mašinoje. Jie išlaipino jus, nunešė iki van- 
dens ir įmetė į jį. Luktelėjau ir jus ištraukiau, jūs buvote 
kaip negyvas. 

— Jūs juos matėte, tuos žmones? Jūs juos atpažinot? 

— Ne, ne, nežinau, buvo per tamsu. 

Jo balsas ėmė švarkšti, jam vėl prasidėjo isterija. 

Gracija sunerimusi mostelėjo ranka. Bet Lozorius kal- 
bėjo toliau: 

— Jūs minėjote kažkokį popierių, Piramai. Kokį po- 
pierių? 

— Iš jūsų kišenės, jis buvo jūsų kišenėj. Aš jį pasilikau, 
tai buvo įrodymas. Grąžinsiu jį jums, dabar tai nebesvarbu. 
Jis buvo įsmukęs po jūsų švarko pamušalu. Paėmiau jį 1š- 
traukęs jus iš vandens. Aš čia niekuo dėtas. 

Iš krūvos kaip pakliuvo suverstų popierių jis ištraukė 
kartono kortelę, kuri, matyt, seniau buvo balta. Gal jis paė- 
me kas pasitaikė po ranka - kaip buvo įmanoma ją rasti to- 
kioje neįsivaizduojamoje jovalynėje? Tai buvo vizitinė kor- 
telė užlankstytais kampais. Vanduo paliko užrašo pėdsakus. 
Atspausdintas vardas ir adresas dar buvo aiškiai įskaitomi. 
Edvinas Montegiu, ministro pirmininko sekretorius, Kara- 
lienės Anos Vartai 30. Tiktai tiek! Du trečdaliai to, kas bu- 
vo parašyta ranka, virto išskydusio rašalo dėme, lyg kokia 
kinų akvarele. Šiaip ar taip, kortelė negalėjo būti jo, jis ne- 
galėjo būti Edvinas Montegiu, jaunasis ministro pirmininko 
Raimondo, Oksfordo ir Askvito grafo, sekretorius; dar va- 
kar jį minėjo laikraščiai; jis pasakė kažkokią reikšmingą ba- 
nalybę politikos apžvalgininkui. Žinutė buvo kvietimas į po- 
kylį, data sunkiai įskaitoma, viena iš pirmųjų lapkričio die- 
nų, nes tebuvo vienas skaitmuo. Savo dideliam nusivylimui, 
jis nerado kito vardo, kviečiamojo vardo. Gal jis nė nebuvo 
užrašytas kortelėje, o gal jį nuplovė vanduo. Kortelė buvo 
sušlapusi, tai atitiko Piramo pasakojimą, ji tikriausiai buvo 
prie jo, bet kažkodėl prasprūdo žudikams pro akis. Kaip ki- 
taip ministro pirmininko sekretoriaus vizitinė kortelė būtų 
patekusi į Piramo, italo emigranto, rankas? Galiausiai ir vie- 
nas vardas jau šis tas, netgi jei tai ne jo vardas. Taigi jis turi 
susipažinti su seru Montegiu. 

Susirūpinęs Gracijos balsas atitraukė jį nuo apmąstymų. 

— Jis iš jūsų kažką pavogė? 

— Ne, priešingai, jis išgelbėjo man gyvybę. Atrodo, i1š- 
traukė mane skęstantį iš Temzės. | 

Ji grįžo į kitą kambarį įmesti dviejų pensų į burzgiantį 
dujų skaitiklį. Piramas ėmė raustis po savo archyvus, lyg 
ničnieko nebūtų atsitikę, lyg jisai būtų buvęs vienas. Lo- 
zorius išėjo pas Graciją į kitą kambarį. Atsidūręs akis į akį 
su ja, nerado ką pasakyti. Pamatė, kad ji verkia, bet vis dar 
negalėjo atgauti žado: jautė, kad nori ją paliesti, paglostyti 

jai ranką, petį ar kaklą. Kodėl? Kokį švelnumą galėtų pa- 
siūlyti jisai, paliegėlis? Ko gero, tik dabar staiga suvokė, 
koks jis pats nuogas ir pažeidžiamas; jos ašaros atvėrė jo 
paties žaizdas. Nieko kita neliko, tik troškimas ją paliesti, 
kuris darėsi tiesiog pašėlęs. Jis sulemeno „iki pasimaty- 
mo“ ir išėjo. 

Nors „Senojo jūreivio“ prekystalis buvo apgultas, Metas 
vis dėlto*trumpam išsmuko į koridorių 1r paklausė, kaip jam 
einasi. Lozorius parodė vizitinę kortelę. Metas prisimerkė, 
apžiūrėjo ją ir grąžinęs pagaliau išspaudė: 

— Žinai, be akinių... sunkoka. 

— Bet aš tavęs niekad nemačiau su akiniais, Metai. 

— Taigi, taigi... Teisybę pasakius... Kad jau mane prispy- 
rei... Mano tėvai taip ir nerado progos nusiųsti mane į mo- 
kyklą, ir aš... 

— Bet, Metai, tu gi kiekvieną mielą dieną perki laik- 
raštį... 

Jis nutilo suvokęs, kad Metas, be abejo, perka laikraštį 
ne tam, kad jį skaitytų. Praeidama pro šalį, Meivė, nešanti į 
virtuvę stiklus, nuvėrė jį žvilgsniu norėdama įsitikinti, kad 
jis neužmiršo, kaip skandalingai elgėsi vakar vakare. 

Naktį, vienas savo lovoje, jis mėgino susivokti, ką duoda 
naujos detalės. Ne visada pažįsti žmones, kuriuos kvieti į 
pokylį. Jo kišenės buvo tuščios, vadinasi, jis buvo apieško- 
tas. O jei buvo apieškotas, kaipgi ši vizitinė kortelė liko ne- 
pastebėta? Ji galėjo būti palikta tyčia. Spąstai? Ne, tai kvai- 
lystė: nėra reikalo spęsti spąstų žmonėms, kuriuos meti į 
Temzę. Iš to buvo galima daryti išvadą, kad ji prasprūdo pro 
akis jį apieškant. Automobilis ir keli žmonės, kaip pasakojo 
Piramas, — tai jau ne užpuolimas, o egzekucija. Už kokį nu- 
sikaltimą? Reikia nueiti pas serą Edviną Montegiu ir jį 1š- 
klausinėti. Bet galiausiai jį vėl pagavo stipresnis už klausi- 
mus ir sprendimus beprotiškas troškimas paliesti savo su- 
tiktą jaunąją moterį - Graciją, Graciją Borgi. 


| 


G. viešpatavo naktis, tyla ir 
šaltis; priešais Vest Indijos doko importo baseiną Lozorius 
praeidamas pamatė minią krovikų, kurie stovėjo suspaudę 
kumščius, iš jų burnų virstant garui, ojų brigadininkas, juo- 
das paukštis, tupintis ant dėžės, kranksėjo kviesdamas tuos, 
kurie šiandien dirbs. Padrąsinamai linktelėję liekantiesiems 
laukti, išrinktieji atsiskirdavo nuo būrio, pasiimdavo kab- 
lius ir praeidavo pro pajuodusio plieno vartus, vedančius į 
iškrovimo platformą prie krovininių laivų, tikėdamiesi už- 
dirbti kelis šilingus. Kiti, sukandę dantis, laukė su viltimi, 
kad jų vardas pasigirs dar nepasibaigus sąrašui, išsitempę 
kaip statulos ir, regis, tokie pažeidžiami, nors ir plačių pe- 
čių. Paskui Lozorius praėjo pro Regento kanalo dokus; briga- 
dininkas jau nutilo, reikalas buvo sutvarkytas, ir nepaim- 
tieji sustojo į eilę priešais Dokininkų sąjungos būstinę įsi- 
rašyti į sąrašą tų, kurie tą dieną neturės darbo. Toliau 
Tauerio tiltas ir pats Taueris. Jis norėjo nueiti pėsčias kaip 
galima toliau, kad sutaupytų šilingą, kurį per stebuklą ra- 
do ant savo naktinio staliuko, vienintelį turtą, likusį po va- 
karykštės katastrofos. Galiausiai, nusprendęs, kad pakan- 
kamai įrodė savo šaunumą, kaip tūkstančiai kitų įsigrūdo į 
metro vagoną ir nuvažiavo iki Vestminsterio stoties prie 
Viktorijos krantinės. 

Išvydęs keletą riedančių automobilių odos ir raudonme- 
džio salonais, spindinčių savo puikiu it auksas variu, keletą 
džentelmenų su katiliukais ir jiems į parankę įsikibusių mo- 
terų plačiakraštėmis skrybėlėmis, kurias dabino gėlės ir 
plunksnos, apsirengusių kailio pelerinomis arba kailiniais, 
papuoštais išdžiūvusiom audinių ar šermuonėlių galvutėm, 
jis pasijuto esąs anomalija šiame kvartale, tačiau perregima 
anomalija, nes jų akys, regis, jo nė nematė. Tuo metu, kai 
buvo gesinami gatvės žibintai, jis surado Karalienės Anos 
Vartų trisdešimtą numerį - aukštą plytų ir stiuko fasadą, vė- 
dinamą pro langus su skersiniais, išmargintus it daugybė 
vitražų, ir juodų paauksuotų pinučių saugomą portiką. Keli 
laipteliai kilo prie įmantrių durų, o kiti leidosi į virtuves 
pusrūsyje. Nustebęs mažordomo žvilgsnis iš už durų, o pas- 
kui nepatikli jo mina, kai šis pusiau valkata, užuot paprašęs 
kąsnio duonos, pareiškė, kad jis norėtų matyti serą Edviną 
Montegiu, buvo tokie, kaip ir reikėjo tikėtis. Čiuopinėda- 
mas savo susitaršiusią barzdą, Lozorius išklausė šaltą tira- 
dą, įspėjančią jį, kad seras Edvinas nepriima prašytojų ir 
prašymus reikia siųsti paštu, jei tik jis moka rašyti. 

Lozorius parodė jam vizitinę kortelę, bet mažordomas 
nepanoro patikėti, jog jis kada nors galėjo susidurti su seru 
Edvinu. 

— Tik pažvelkit, kaip atrodo ši kortelė! Prisipažinkit, jūs 
radote ją šiukšlių dėžėje! 

— Ne, ne. Bent jau pasakykit man, ar čia buvo priėmimas 
mėnesio pradžioje? 

— Taip, bet aš vis tiek nemanau... 

— Jei galėtumėt man duoti svečių sąrašą, aš jūsų nebe- 
varginčiau! 

— Jūs rasite jį bet kuriame laikraštyje, tarkim, lapkričio 
penktosios Saint James' Gazette, - metė tarnas ir uždarė 
duris. 

Amnezijos ištiktasis suprato, kad pradėjo ne nuo to galo. 
Iš pradžių turėjo kreiptis į žmones, dirbančius virtuvėje, — 
jie, be abejo, būtų jį lengviau priėmę. Jis turėjo pinigų kaip 
tik dviem pintoms alaus. Palauks, kol išeis koks menkesnis 
tarnas... Jis nuėjo paslampinėti į gretimą gatvę, kur žmo- 
gus su beždžionėle mėgino įtaisyti ant sulankstomo trikojo 
rylą, o tuo tarpu gyvulėlis, įspraustas į teisėjo kostiumą ir 
netgi su peruku, liūdnai muistėsi pririštas grandinėle. 

Po valandėlės iš Karalienės Anos Vartų trisdešimt trečio 
namo išėjo dvi moterys su karklinėmis pintinėmis, matyt, 
apsipirkti į turgų. Išspaudęs kaip galima lipšnesnę šypseną, 
jis priėjo prie jų. Vyresnioji, stotinga matrona, iš pradžių 
įtariai pašnairavo į jį, bet pasiūlymas išgerti alaus suminkš- 
tino jos širdį. Žmonės jau kurį laiką jo nebebaugino. Kai jie 
nuėjo iki Jorko gatvės, ji pasiuntė savo padėjėją, jauną mer- 
gaičiukę, turbūt dar visai neseniai atvažiavusią iš kaimo, 
laukti omnibuso, o pati su Lozoriumi nuėjo į „Baltąją gul- 
bę“. Ji užsisakė karšto saldinto alaus... 

— Ne penktą, o ketvirtą... Lapkričio ketvirtosios pri- 
ėmimas! Viešpatie aukščiausias! Geriau man jo neprimin- 
kit... Baisu! Kiek darbo, penkiasdešimt trys buteliai pa- 
ties brangiausio šampano... Šimtas penkiasdešimt taurių 
išplauti, pakeisti užuolaidas, tūkstančiai skrebučių su vi- 
sokiausiais skanumynais, kokius tik ponas Dievas galėjo 
sugalvoti... Ant kojų nuo dešimtos valandos ryto, kol ga- 
lėjau kiek atsipūsti, ir tai tik kelias valandas... Paskui na- 
mų tvarkymas... Nieko ypatinga... Ne, neįsivaizduoju. Jūs 
žurnalistas? Kur jau ten! Per daug apšiuręs, kad būtumėt 
žurnalistas. Galop tai, ką sakau... Tik jau nepasakokit to- 
kių paikysčių laikraščiuos! Ar dingo koks svečias? Ne. Pir- 
miausia kas gi būtų tai pastebėjęs tokioj minioj? Pala, pa- 
la... Atvirkščiai, prieškambary liko paltas 1r skrybėlė su 
inicialais A. D. ar F. D., kažkas tokio. Nepavyko išsiaiškin- 

ti, kieno jie. Matyt, kažkas per daug prisisprogo ir pamir- 
šo savo skudurus. Jūs manote, kad anas dingo? Ką čia svai- 
čiojat! Nėra iš ko daryti istorijos. Jie visi taip pertekę pin!- 
gų, vienu paltu daugiau ar mažiau, jiems nė motais. Na, 
gerai, man jau laikas bėgti apsipirkti... 

Paltas... Paltas, galvojo jis, sėdėdamas prie savo boka- 
lo... Būtų reikėję nemažai pinigų, kad toji pasiryžtų jį 1š- 
vogti. Kiek kainuoja senos virėjos ištikimybė? Žinoma, daug. 
Kai išėjo 1š baro, jo kišenės buvo beveik tuščios. 

Lipdamas žemyn laiptais, vedančiais į metro peroną, jis 
dirstelėjo sau už nugaros. Nieko nebuvo, nors būtų prisie- 
kęs, kad vos prieš akimirką kažkas ėjo paskui jį. Tai buvo 
ne pirmas kartas, kai jam susidarė toks įspūdis. Jis galvojo 
apie tai vagone, vežančiame jį į dokus. Gal jo akies kampu- 
tyje yra dėmelė, dėl kurios jam dingojas, kad kažkas, kaž- 
koks šešėlis, vis šmėkščioja ties pačia jo regėjimo lauko ri- 
ba. Gal nuo smūgio į galvą jam buvo pažeistas koks nervas 
1r dabar jį kamuoja nedidelės haliucinacijos... 


VIII 

— Šu 1r visa istorija. Kaip ma- 
tai, aš netgi nežinau, ar tikrai buvau tame vakare, ar ten 
likę drabužiai yra mano. Nežinau, kaip galėčiau prisikasti 
iki sero Edvino Montegiu, kuris, matyt, padėtų įminti mįs- 
lę, - kalbėjo Lozorius, sėdėdamas su Metu prie stalo „Se- 
nojo jūreivio“ virtuvėje. 

— Sakai, kad priėmimas vyko lapkričio ketvirtąją? Neži- 
nau, ar atsimeni, bet kaip tik tą vakarą radom tave prie du- 
rų be sąmonės ir atminties. Tai padidina tikimybę, ar ne? 

Dalis uždangos, slępiančios jo nužudymo aplinkybes, re- 
gis, pakilo: vadinasi, viskas tikriausiai vyko pas Edviną Mon- 
tegiu arba iškart po to... Ne, ne po to. Tenai, per pokylį, nes 
paltas ir skrybėlė liko jo namuose... 

— Reikia apsilankyti, - pasakė Metas, - tuose dideliuose 
rūmuose. Į tokius patekti ne sunkiau kaip į malūną, - pa- 
brėždamas šį teiginį, jis išmaukė pusę savo viskio. — Pažįs- 
tu vieną vyruką, prancūzą, vardu Eženas, kuris galėtų tau 
padėti atidaryti duris, kad užmestum akį vidun ir pasiim- 
tum savo drabužius. Jis labai šaunus ir man skolingas. Gal 
dar vieną stiklą? 

Lozorius užginčijo, sumojavo rankomis, pareiškė, kad iš 
to nieko dora nebus, bet pagaliau vis vien sutiko pasimatyti 
su prancūzu - juk tai, šiaip ar taip, jo niekuo neįpareigoja... 

Amnezijos ištiktasis rado Meto nurodytą viešbutį Glen- 
gol Roude, kitoje Milvolio baseino pusėje. Tai buvo vienas 
1š tų varganų namiūkščių, kokių gal tūkstantis stovėjo do- 
kuose, triaukštis pastatas, kurio kambarius, apstatytus vi- 
sokiu šlamštu, nuomojo turtingiausi imigrantai, susigrūdę 
po penkis ar šešis viename kambaryje. Šeimininkas, tatui- 
ruotas vienaakis, suposi ant kėdės įsitaisęs skersai įėjimo 
1r atrodė grėsmingai. Negyvoji akis buvo baisi pažiūrėti, tarsi 
kokia austrė, prilipusi šalia nosies. Iš minos jis buvo pana- 
šus į žmogų, kuris žino, kad jį mėgins apvogti, ir pasiryžęs 
padaryti viską, kad to neatsitiktų. Puikiai suprasdamas, ko- 
kį įspūdį tai daro, jis nukreipdavo nesveikąją akį į praei- 
vius, ir visi iškart prarasdavo pasitikėjimą savim. Lozorius 
pasistengė atlaikyti išbandymą ir pasiteiravo pono Eženo 
Delero. Šeimininkas nusispjovė ant žemės: „Antros durys 
po dešinei, ir jokių istorijų...“ 

Nieko neatsakęs, Lozorius užlipo į viršų. Laiptinės sie- 
nas puošė pageltę skelbimų lapeliai. „Nuomą reikia mokėti 
kiekvienos savaitės pradžioje. Kambariuose draudžiama rū- 
kyti, spjaudyti ir virti valgyti“. Jis priėjo prie durų. Už jų 
balsas su ryškiu prancūzišku akcentu skiemenavo kažkokią 
istoriją apie Vendę, berniukus ir krokodilę, kuri prarijo laik- 
rodį. Jam pabeldus į duris skaitantysis nutilo. 

— Paklausykit, pone Alanai, šimtąkart jums sakiau, kad 
veltui vargstate. 

— Tai ne ponas Alanas. 

— Tada pastumkit duris ir užeikit. 

Vidury kambario plikomis sienomis ant truputį nuolai- 
džių grindų šalia tuščio židinio sėdėjo jaunas vyrukas, susi- 
supęs į antklodę. Cigaro nuorūka ir rūpestingai prižiūrėti 
ūsai leido suprasti, kad šis vaikinas, ko gero, regėjo ir lai- 
mingesnių dienų. Jis atsistojo ir padėjo knygą šalia kitų ant 
palangės. 

— Malonu jus matyti, aš vardu Eženas Deleras. - Zemy- 
no gyventojų papročiu jis sugriebė ir pakratė lankytojo ran- 
ką. - Sveiki atvykę į Skersvėjų rūmus! Apgailestauju, kad 
nebeturiu kėdės jums pasiūlyti, bet neminėkit to mano šei- 
mininkui, jų dingimo istorija jį be galo liūdina. 

Amnezijos ištiktasis užmetė akį į knygas, gulinčias prie 
lango, kurio stiklą atstojo laikraštis. Tai buvo „Piteris Pe- 
nas“, „Stokis ir kompanija“ ir „Lobių sala“*. Jaunasis pran- 
cūzas su šypsena paaiškino, kad jis, stumdamas laiką, mėgi- 
na pagilinti anglų kalbos žinias skaitydamas nesunkias kny- 
gas. Krintančią klostėmis antklodę jis prilaikė išdidžiai 
nelyginant Romos senatorius savo togą. Iš po jos kyšantis 
redingotas buvo gerokai nudėvėtas; matyt, kadaise jį pasiu- 
vo koks garsus Paryžiaus siuvėjas, bet jis buvo per daug plo- 
nas, kad sušildytų šaltame kambaryje. Apskritai jaunuolis bu- 
vo panašesnis į sūnų paklydėlį negu į kokį įsilaužėją. Amne- 
zijos ištiktasis vis vien prisistatė jam prilipdytu prastai 
skambančiu vardu ir pasakė atėjęs nuo Metju O'Riordano iš 
„Senojo jūreivio“; jis taip pat paaiškino, kas jį čia atvedė, kad, 
trumpai tariant, jam reikia atgauti paltą ir skrybėlę iš vienų 
rūmų. Tai atrodė gana paika, kaip ne itin juokingas pokštas, 
bet Eženas Deleras pažiūrėjo į tai labai rimtai. 

— Atidaryti duris? Na, aišku... Jei jūs pono O'Riordano 
draugas... Būtų negražu atsisakyti padaryti jums mažą pa- 
slaugą... Aš įdėjęs pas jį savo dalį, kuri turėtų padidėti iki... 
iki... verčiau apie tai negalvoti. Taigi sutarta. - Jis suraukė 
kaktą. - Tačiau nemanykit, kad esu vagis ar kažkas pana- 
šaus... Matote, pone Lo... Lozoriau, aš iš prigimties labai 
1išsiblaškęs ir visada turėjau bjaurų įprotį užmiršti raktus ar 
netgi juos pamesti... Ir, kas be ko, man dažnai tekdavo grįž- 
ti namo per stogą išlaužus pastogės langelį arba pakrapšti- 
nėjus spyną... Bet jei tai jums padės, tada, aišku... Pasi- 


* Dž. Bario, R. Kiplingo ir R. Stivensono kūriniai vaikams. 

stengsiu nusižengti savo principams... Apskritai, Matote, 
aš esu aktorius, bet šiuo metu neturiu darbo, tad, beje, jums 
pasisekė. 

Beveik apkurtintam šios personos tarškėjimo, Lozoriui 
vis dėlto pavyko įsiterpti ir paklausti, kokių įrankių reikės. 

— A, taip... Įrankių? Nežinau. Na, ką gi! Parūpinkit kišeni- 
nį peiliuką ir... nė nežinau... tarkim, skrybėlės smeigtuką. 

Juodu susitarė susitikti „Senajame į ūreivyje“ tą valandą, 
kai aludė uždaroma. 

Lozorius vėl atsidūrė Hačingso gatvėje priešais italų du- 
ris. Pasibeldė. Atidarė ji, gražiai apsirengusi, susiruošusi iš- 
eiti. Piramo namie nebuvo; jis, matyt, slankiojo kur nors po 
dokus, bet Lozorius, tiesą sakant, nenusiminė jo neradęs. 
Ateis jo paklausinėti kitą dieną. Gracija buvo baigusi lyginti 
skalbinius ir rengėsi eiti į pamaldas Šv. Petro bažnyčioje 
Klerkenvel Roude, kur mišias aukodavo klebonas italas. Ji 
apsirišo skarelę; jis pasisiūlė ją palydėti iki stoties, ir ji su- 
tiko. Jam norėjosi prilaikyti ją už parankės — bent jau tiek 
leido papročiai. Taip jis būtų ją palietęs. Ir jį bemat apsėdo 
ši mintis: paliesti ją, prisiglausti savo sužeistu našlaičio kū- 
nu prie jos kūno, užgydyti jos glėbyje sopulius ir baimes. 
Galbūt tai ir jai suteiktų paguodą. Nelaimei, jis puikiai su- 
vokė, kad yra luošas ir pusiau praradęs save, ir neįsivaizda- 
vo, kaip galėtų ją įtikinti. Jautė, kad varsto ją kone beprotiš- 
kais Žvilgsniais, ir pamėgino susivaldyti. Prakalbo apie Ita- 
liją. Gracija ir Piramas buvo kilę iš Sienos Jie gyveno 
apgriuvusiame name Tolomėjo rūmų šešėlyje. Ji pasakojo 
apie Kampo kriauklę, gražiausią aikštę pasaulyje, Šv. Do- 
minyko bažnyčią, Toskaną. Nuo jos žodžių ir tarsenos kvar- 
talo pilkumoje sušvito mažas saulės ir Italijos miražas. 

Kai jie atėjo į stotį, Gracija pasiūlė jam palydėti ją į mi- 
šias. Jis atsisakė kažką sumurmėjęs: nežinojo, kas jis toks — 
žydas, musulmonas ar presbiterionas. 

Kodėl šie du italai išmainė skurdą saulės atokaitoje, di- 
dinguose griuvėsiuose į skurdą lietaus ir rūkų sostinės dug- 
ne? Jis atsisuko pasižiūrėti, kaip Gracija leidžiasi laiptais 
prie traukinių, liekna, guvi, su šešėlio pridengta švelnia duo- 
bute pakaušyje. Šis vaizdas, miniatiūrinis prisiminimas tik- 
riausiai lydės jį visą dieną. 

Kai grįždamas atgal lenkė Vest Indijos doko importo ba- 
seiną, pastebėjo toli užpakalyje mažą siluetą, einantį ta pa- 
čia kryptimi kaip jis. Pagalvojo, ar tai ne Piramas; juodas 
apsiaustas, netvirta eisena priminė italą. Luktelėjo, bet žmo- 
gus išnyko už krovinių stoties, ir jis nuėjo toliau. 

Uždarius barą (o tai buvo nelengvas reikalas, nes jūrei- 
viai ir dokininkai lipte prilipo prie stalų prisisprogę alaus), 
Metas, Timotis, vežikas su žandenomis, kuris jau buvo jam 
pristatytas, ir Lozorius pagaliau liko tuščioje ir tylioje di- 
džiojoje salėje. Jie telaukė tik jaunojo prancūzo Eženo De- 
lero, užraktų žinovo. Kai jis atėjo, butelys be etiketės, skir- 
tas svarbioms progoms, jau buvo gerokai ištuštėjęs. Jie pa- 
rengė žygio planą: Timotis turėjo išsodinti Eženą ir Lozorių 
prieš Karalienės Anos Vartų trisdešimtą numerį, namus, kur 
jiems reikėjo apsilankyti, paskui apsukti kvartalą, palaukti, 
kol jie išeis, o tada - lėkte! - grįžti į Vest Indijos dokus. Kol 
Eženas, su viskuo sutikdamas, vis pylėsi ir pylėsi išgerti, 
Metas užlindo už baro ir atnešė kažkokį daiktą, suvyniotą į 
medžiagą. Jis numetė jį ant stalo, stalas sudrebėjo nuo me- 
talo smūgio, Eženo stiklas išsiliejo per kraštus, ir jis susi- 
raukė. Stojo tyla. Lozorius pirštų galais išvyniojo ryšulėlį. 
Didžiulis blizgantis revolveris, kažkoks priešistorinis 1r pra- 
žūtingas daiktas. 

— Čia statutinis Jo Didenybės karininko „Veblis“, 1887- 
ųjų modelis. Jis visada gali praversti... 

Naivaus išdidumo kibirkštėlė blykstelėjo jo žvilgsnyje. 
Lozorius priblokštas įdūrė akis į jį; Eženas žiūrėjo į savo 
batų nosis ir sutrikęs švilpčiojo. O Timas pratrūko: 

— Senas plėšike! Tučtuojau pat paslėpk savo ginklą! Esi 
šeimos tėvas, o vis dar svajoji tik apie žaizdas ir guzus. Dėl 
Dievo meilės, tu jau nebe Eniskortyje! Mes nerizikuosim 
ko nors nukepti dėl skrybėlės. 

Metas vieną po kito perleido akimis sąmokslininkus. Ma- 
tydamas priekaištingus jų veidus, bambėdamas padėjo gin- 
klą atgal į stalčių. Paskui jie susigrūdo į kebą, Timas užsi- 
maukšlino ant galvos savo įdubusį cilindrą, užlipo ant pa- 
sostės ir šmaukštelėjo ore botagu. Senas arklys iškart pakėlė 
galvą. Eženas, nepraleisdavęs geros progos, įsodino ir „Zui- 
kį“ — garsųjį butelį, bet pavyko jį įtikinti, kad palaikytų jį 
grįžimui atšvęsti. Palei upę tvyrojo visiška ramybė, ir pasa- 
gų kaukšėjimas grindiniu, atsimušantis aidu nuo tamsos ap- 
gaubtų fasadų, buvo vienintelis gyvybės ženklas mieste. 
Kaip buvo numatyta, Timas išleido Eženą ir Lozorių prie 
Karalienės Anos Vartų; sero Edvino Montegiu namų lan- 
guose nedegė šviesos. Brikelei nuvažiavus jie nusileido laip- 
tais prie virtuvių pusrūsyje, kur juos besidarbuojančius bū- 
tų buvę sunkiau pastebėti. Viršum jų kabančio dujinio ži- 
binto šviesoje Eženas, apsiginklavęs peiliuku ir vienu iš 
Meivės skrybėlės smeigtukų, ėmė rakinėti spyną... Lozo- 
rius buvo įsitempęs, jis staiga ėmė abejoti savo bendrinin- 
ko sugebėjimais, 1r jam atrodė, kad tas krapštosi be galo 
ilgai. Jis stebėjo gatvę. Ant laiptų jie paliko keistus pėdsa- 
kus: regis, išpiešė kažkokius kabalistinius ženklus. Jis atsi- 
tūpė jų patyrinėti ir apstulbo. „Eženas Deleras, lyno akro- 
batas“, — pavyko jam įskaityti. Siaubas! Reklaminiai Eženo 
puspadžiai atspausdavo jo vardą su kiekvienu žingsniu... Jis 
čiupo jį už rankos. 

— Eženai! Tavo batai! 

— Puiki idėja, ar ne? Aš juos pats išpjausčiau mėginda- 
mas rasti darbą, bet nieko nepešiau. 

Tą akimirką spyna pasidavė tyliai trakštelėjusi. Lozorius 
nepajėgė sulaikyti pykčio: 

— Bet ką tu sau galvoji? Kodėl apsiavei juos šįvakar? 

— Aš gi neturiu kitų, drauguži! — nuoširdžiai atsakė Eže- 
nas, neabejodamas savo teisumu. 

— Tuojau pat nusimauk juos! 

Eženas rūpestingai pastatė batus prie durų, lėtai, nė kiek 
nesiskubindamas, - tai, be abejo, buvo jo protestas. Paga- 
liau jie įsmuko vidun. Juos apgaubė šiluma ir ramybė. 

Visur buvo tylu, tik kažkur toli kapsėjo vanduo. Eženo 
žiebtuvėlio liepsna nubrėžė šviesos ratą. Atsargiai žehgda- 
mi pirmyn, jie apėjo viryklę - akimirką tvykstelėjo atšvai- 
tas nuo blizgančių vario puodų. Staiga jie išgirdo tylutėlį, 
bet labai aiškų drabužių šlamesį ir sustingo kaip įkasti, jų 
širdys ėmė daužytis. Paskui pasigirdo skubrus tapenimas... 
Aukštai iškeltas žiebtuvėlis nušvietė pergąsdintą ežį, kuris 
bėgo slėptis į kampą. Jie su palengvėjimu atsiduso. Už durų 
buvo laiptai, kylantys į pirmą aukštą. Jie vėl luktelėjo už- 
gniaužę kvapą. Daugiau niekas nejudėjo. Jie palengvėle už- 
lipo laiptais, kurie visi kaip vienas piktybiškai girgždėjo. Kai 
galiausiai pasiekė prieškambarį, akimirką sudrebėjo išvydę 
du sąmokslininkus, nešinus lempele, nes ne iškart susivo- 
kė Žžiūrį į savo atspindį aukštame veidrodyje, priešais kurį 
atsidūrė. Duslus ir iškilmingas laikrodžio tiksėjimas, sto- 
ras kilimas, sugeriąs jų žingsnių garsus. Vienos iš durų vė- 
rėsi į tamsoje skendintį sodą, kitos į erdvią svetainę, bet 
silpna žiebtuvėlio šviesa neleido pamatyti, kaip ji atrodo. 
Šiaip ar taip, Lozorius jautė, kad tai nieko neduos; ta jo są- 
monės dalis, kuri turėjo saugoti lemtingojo vakaro prisimi- 
nimą, ir toliau miegojo, slėpėsi nuo jo. Jis netgi skubėjo pa- 
sprukti iš šios patalpos, kur jam truputį virpėjo kojos, nely- 
ginant vaiko, įžengusio į uždraustą vietą. Jie apieškojo 
prieškambarį, Eženas atidarė drabužių spintą, kur kabojo 
paltai, kailinės pelerinos, medžiokliniai švarkai, redingotai... 
Jis atsisuko norėdamas pliaukštelėti Lozoriui per petį, bet 
šis kitame koridoriaus gale čiuopinėjo paltą, paliktą ant va- 

gio. Eženas priėjo prie jo. Jie ištyrinėjo paltą žiebtuvėlio 
šviesoje. Šalia gulėjo cilindras, lazdelė ir pirštinės. Cilindro 
viduje buvo išsiuvinėti inicialai Dž. D. Apie juos 1r kalbėjo 
virėja. Lozorius paėmė lazdelę, bet apstulbintas netikėto jos 
svorio išleido iš rankų, ir ji garsiai dunkstelėjo ant grindų. 
Jie čiupo visą kostiumą, strimgalviais nukurnėjo laiptais į 
virtuvę, apgraibomis perbėgo ją ir pagaliau atsidūrė gatvė- 
je, po lietumi. Iš už kvartalo kampo pasirodė Timo O'Lerio 
kebas. Jie prilėkė prie jo. Eženas nusikeikė, jis sušlapo ko- 
jas... Batai... Jie užmiršo batus prie durų. Montegiu rūmų 
fasade užsidegė vienas langas. Jie apsisuko, pribėgo prie na- 
mo, pagriebė batus. Ir pagaliau įsitaisė brikelėje. Lėtai pa- 
judėjęs iš vietos, kebas netrukus jau skriejo visu greičiu. 
Reikėjo skubėti... 

Ankštame kėbule, kratančiame juos per grindinį, Metas 
1 Eženas nesitvėrė džiaugsmu. Lozorius rangėsi it žaltys, 
stengdamasis apsivilkti paltą, paskui, palenkęs galvą, užsi- 
dėjo skrybėlę. Ir paltas, ir skrybėlė jam puikiai tiko. Kiti 
apžiūrinėjo lazdelę su sidabriniu bumbulu, vaizduojančiu ran- 
ką, laikančią Žemės rutulį. Metas, pakilnojęs ją, sušuko, kad 
tai kovos įrankis, ir kad ji, matyt, pripilta švino, jei tokia 
sunki, — „gudrybė, kad smūgiai būtų pavojingesni“. Netgi 
minkštos odos pirštinės jam buvo kaip tik. Eženas linksėjo 
galva nuoširdžiai žavėdamasis: tikras didikas! Lozorius da- 
bar panėšėjo į tokį. 

„O kišenės? Apieškok kišenes!“ Susijaudinęs jis apie tai 
užmiršo. Išorinėse kišenėse viso labo tebuvo prašmatnus 
graviruotas portsigaras, taip pat pažymėtas monograma Dž. 
D., išpuoštas modernaus stiliaus pynėmis. Vidinėje kišenė- 
je gulėjo maža piniginė su dviem penkių svarų banknotais, 
tikru lobiu. Jis nusijuokė iš džiaugsmo, aptikęs tokį radinį. 
Tačiau palte daugiau nieko nebuvo. O ten juk galėjo būti 
vizitinių kortelių su jo vardu ir kas dar? Raktas! Bent jau 
raktas. Deja, ničnieko. Jis įkišo Eženui vieną banknotą, bet 

tas sutiko jį paimti tik patikinęs, jog tai ne kas kita, o pa- 
skola, kurią jis grąžinsiąs kaip įmanoma greičiau. Palei Tem- 
ze, nuo kurios vangiai kilo garo stulpai, po be saiko išpuoš- 
tais Parlamento rūmų fasadais, pro Tauerį, grasinantis bi- 
zūnas... Dž. D.? Džonas D.? Džeisonas D.? Džeremijas? 
Džonatanas? Nors aplinkybės, atvedusios jį pas Edviną Mon- 
tegiu, susiklostė neįtikėtinai lengvai, viskas leido tikėti, kad 
tai jo daiktai. Tačiau lazdelė su švinu turėjo priklausyti ne 
džentelmenui, o greičiau kokiam sukčiui, žmogui, kuriam 
kiekvieną valandėlę reikėjo turėti kuo apsiginti... Skrybė- 
lė, pirštinės, paltas — viskas jam nuostabiai tiko, ar tai galė- 
jo būti atsitiktinumas? Penki svarai —- tikras lobis. Reikia 
dirstelėti į Saint James' Gazette išspausdintą sąrašą svečių, 
pakviestų į lapkričio ketvirtosios šventę, tada pamatysim. 
Jis turėtų būti tarp jų, jo vardas turėtų ten figūruoti. O kar- 
tu ir žudiko ar žudikų vardas. Toji keista lazdelė... Gal ji 
byloja apie ne itin padorią praeitį? Nusikalstamą veiklą? Me- 
tas apšilo gurkšnodamas tiesiai iš butelio. Įkvėptas žygio 
sėkmės, jis užtraukė dainą. Eženas mėgino jam antrinti iš- 
kraipydamas melodiją ir žodžius: 

Ejau ber dokus vieną šiltą vakarą 

Pasižiūvet į sūrią blynę, bakvėbuot jūros oru 

Ivy išgirdau seną jūreivį dainuojant tokią dainą: 

Aš ber ilgai užsibuvau, vaikinai, išveskit mane, 

Abgaubkit absiaustu nuo lietaus, 

Nieks manęs neberegės dokuose... 

Tik basakykit seniems bičiuliams, kad vieną dieną 

pasimatysim 
Smuikininkų soduose... 


— Atleiskit man, - pertraukė juos Lozorius. — Einu tru- 
putį pasivaikščioti. Man reikia pamąstyti. Susitiksim po ket- 
virčio valandos „Senajame jūreivyje“... 

Jis pasižiūrėjo, kaip tolsta linguojantis į šalis kebas. 
Timas ant pasostės įsijungė į chorą. Vežimo žibintas su- 
posi arklio žingsnių ritmu. 


Ten irgi yra barų 17 merginų, 
Jos visos mielos, o alus už dyka, 
Romo buteliai auga ant medžių... 


Dainos pabaiga dingo tolumoje. Jis įsileido į savo mintis. 
Miestas: reikėjo jaustis labai tvirtam arba puikiai pažinoti 
vietą, kur eini, kad nenukryptum nuo kelio suviliotas aibės 
miesto siūlomų galimybių, sustojimo ir išvykimo punktų, 
gyvenamųjų vietų, tapatybių... Vitrinoje jis išvydo elegan- 
tišką ir mįslingą savo siluetą. Tačiau reikėjo tikslo, netgi 
aiškiai nesuvokiamo, kokio nors kelrodžio, kitaip jis galėjo 
pasiklysti šiame labirinte, liautis klaidžiojęs ir gyvas pasi- 
laidoti vienoje iš dokų lindynių. Jis įgytų kažkokią neaiškią 
tapatybę, smirstų kokiame nors viešbutyje ir padedamas dži- 
no bei nuovargio užmirštų, kad kitados buvo kažkas kita, 
pirmiausia užmarštis, o antrame plane - šviesos trauka, ir 
pagaliau viltys, kurios... Bet ką jau čią... Susinervinęs jis 
sumojavo savo lazdele it špaga, ir toji net sušvilpė ore. Iš 
vienos gatvikės, kurią jis kirto tuo metu, juodos kaip šuli- 
nys, atskriejo kelios silpnos, nedarnios fleitos gaidos - ne- 
trukus jos susidėstė į greito ritmo dirginančią egzotišką me- 
lodiją. Gal čia koks jūreivis, atplaukęs iš Pietų jūrų? Muzi- 
kinė frazė darė viražus, pakilo iki šauksmo, nuščiuvo, paskui 
pasikartojo. Turkiška?.. Kiniška?.. Suintriguotas jis paėjo ke- 
lis žingsnius ton pusėn, iš kurios, kaip atrodė, sklido keis- 
toji muzika. Žingsnis, antras, garsai jau labai arti, visai po 
nosim. Staiga viskas nutilo. 


IX 


S E js ištiktasis pasime- 


tė neperregimoje ir bežadėje juodumoje. Jis veltui sprogino 
akis — ničnieko nematė, o kadangi muzika, atviliojusi jį čia, 
nutilo, jis gerai nebežinojo, iš kurios pusės atėjo. Lengvas 
galvos svaigulys visai išmušė jį iš vėžių. Jis apsisuko vieto- 
je. Išėjimas iš akligatvio turėjo būti kažkur priešais jį. Prie- 
kyje kažkas sučežėjo. Žmogus? Taip. Juntant savo kelyje ne- 
apčiuopiamą, bet aiškų jo buvimą, jį apėmė slaptas nerimas. 
Jis šūktelėjo, ir jo balsas pasirodė jam svetimas: „Piramai? 
Piramai, ar čia tu?“ Tenai, priekyje, pasigirdo tarsi koks 
šnarpštimas ar rijimo'garsas. Jis atsitraukė, kol jo alkūnė 
atsitrenkė į sieną užpakalyje. Šis garsas nebuvo atsakymas, 
ir Štai jis užspeistas į kampą. Tiesą sakant, tai, ką išgirdo, 
neatrodė panašu į žmogaus skleidžiamus garsus, netgi į žmo- 
gaus, sergančio astma... Kažkas subrūžavo grindiniu ir vė- 
lei tas gąsdinantis šnopštimas. To jau buvo per daug. Kaž- 
kas artėjo prie jo. „Kas čia?“ Atrodo, nieko. Nėra kas daro, 
galvoje visiška tyla - keista balta tyla. Ar jam jau teko tai 
išgyventi? Smūgis į lazdelę, kurią jis laiko priešais save kaip 
aklasis, išvaduoja jį iš šio nenatūralaus stingulio, ir jį peri- 
ma paniška baimė, savo košmariškais nagais pasiekdama net 
tolimiausias smegenų kerteles. Šaiži dūdelės gaida veria jam 
ausis. Prakeiktas fleitininkas! Jis šoka priekin kapodamas 

orą savo sunkia lazdele. Galingas smūgis į petį sviedžia jį 
atgal prie sienos! Jis atsiduria tarp sienos ir rankos - ar tai 
tikrai ranka? — kuri mėgina jį sučiupti ir drasko jam alkūnę. 
Jis tuoj parkris. Sukaupęs jėgas, sprunka kiek įkabindamas, 
nešamas panikos sparnų. Klumpa, keliasi, bėga nesustoda- 
mas, nedrįsdamas atsigręžti iš baimės ką nors pamatyti, ne- 
susivokdamas, ar girdi trinksint savo, ar persekiotojų žings- 
nius - jo ausyse dar skamba bjaurusis šnopštimas. Gaudy- 
damas kvapą, jis bėga nelygiu tuščių gatvelių grindiniu 
pašėlusiai besidaužančia širdimi, bėga į pasaulį, kuris suka- 
si ne ton pusėn, kur sienos juda užtverdamos jam kelią ir 
kur ilgi neapšviestų pastatų fasadai grėsmingai svyruoja. Jo 
plaučiai traukia degantį orą, akys plūsta ašaromis, 0 gatvių 
žibintai šviečia 1t gausybė blyškių saulių... 

Galiausiai jis greičiau griuvo, nei atsisėdo prie stalo „Se- 
najame jūreivyje“; bėgdamas kiek įkabina, per patį laimin- 
giausią atsitiktinumą ties vienu posūkiu atpažino Malabaro 
gatvę ir įpuolė vidun praradęs kalbos dovaną, plika galva, 
sunkiai gaudydamas orą. Čia Eženas, Metas ir Timotis ste- 
bėtinai ramiai šventė pergalę. Toks netikėtas triukšmingas 
jo įsiveržimas atėmė jiems žadą. 

— Kas atsitiko? — galiausiai paklausė Metas. - Tu matei 
velnią? Kur išgaravo tavo gražioji skrybėlė? 

Po valandėlės amnezijos ištiktasis šiaip ne taip išspaudė 
kelis žodžius: 

— Mane užpuolė... Bent jau taip manau... Akligatvyje už 
keturių šimtų metrų nuo čia... 

Metas nusikeikė. 

— Kur? Tuojau pat ten grįžtam. 

Jis užlindo už baro ir ištraukė iš stalčiaus savo revolverį. 
Šįkart niekas nesiryžo protestuoti, o Timas pasičiupo sieną 
puošiančią riedmušą. Krumplėtose jo rankose ji atrodė kaip 
tikras vėzdas. Jie išėjo, ir Metas užšovė medines langines. 

— Kas tai buvo? Kinai opijaus rūkytojai? Vaitčepelio chu- 
liganai? 

— Nežinau... Aš jų nemačiau. Buvo per tamsu. - Tyla. Jų 
žingsnių aidas. - Skambėjo fleita, keista fleitos muzika. 

Jie skubėjo drebėdami šaltoje naktyje. 

— Fleita? Fleita? To čia nebūna! Tik tau nutinka tokie 
dalykai. 

Tai nebuvo priekaištas, bet Lozorius pakartojo pats sau: 
„Tik man nutinka tokie dalykai“. Galiausiai, po gero pusva- 
landžio paieškų ir klaidžiojimų vingiuotame labirinte, aprai1z- 
giusiame Dandžio krantinę, jie rado minėtąjį akligatvį. Visi 
keturi petys petin iš lėto žengė gatvele. Eženas užkliuvo už 
cilindro, gulinčio ant grindinio, ir nupurtęs dulkes grąžino 
jį savininkui. Buvo taip pat tamsu kaip anksčiau, ir jie kei- 
kėsi, kad nepagalvojo pasiimti žibinto. Nieko daugiau nebu- 
vo girdėti, be jų žingsnių aido ir kvėpavimo. Jie pastovėjo 
įtempę ausį, nedrįsdami kalbėti, klausiamai susižvalgyda- 
mi; šiaip ar taip, negalėjo išnaršyti visų aplinkinių lindynių. 
Staiga visi krūptelėjo nuo kažkokio traškesio, -sklindančio 
1š vieno sukiužusio namiūkščio po kairei. Susibūrė prie du- 
rų. Vos tik Eženas atidarė jas kojos spyriu, Timas įsiveržė 
vidun lydimas Meto, spaudžiančio rankoje ginklą. Lempe- 
lės šviesoje daugybė kūnų... Daugybė kūnų mažame kam- 
bariuke... Tuzinas būtybių, susikimšusių ankštutėliame pir- 
mame aukšte. Formų raizginys sujudėjo, moterys spaudė 
prie krūtinių išsigandusius vaikus, vyrai kėlė galvas. Sle- 
giantis reginys — šmėkliška žmonių giminė, priversta susi- 
spausti, pasislėpti šioje skylėje, kad nemirtų iš šalčio. Ke- 
turi įsiveržėliai sulemeno atsiprašymo žodžius, kurių anie, 
regis, nė nesuprato. Kažkur blykstelėjo peilio ašmenys... 
Rankose atsirado kėdžių kojos ir lazdos. Lozorius tyliai už- 
darė duris, ir jie, ilgai nedelsdami, sutrikę paspruko. Metas 
padaužė delnu sau per pakaušį. Sunku įsivaizduoti, kad esa- 

ma žmonių, privarytų iki to... Jie grįžo nieko nepešę, ir Eže- 
nas savo paguodai visą kelią švilpiniavo tą pačią nuvalkiotą 
operetės melodiją. 

Su buteliu po ranka, nes jautė poreikį bent kiek apšilti, 
amnezijos ištiktasis nuėjo į savo kambarį. Rūpestingai su- 
lankstė paltą, tvarkingai pasidėjo lazdelę, pirštines ir skry- 
bėlę - ne itin svarbius, bet dėmesio vertus daiktus. Pasako- 
se tariamajam našlaičiui rasti tėvus visada padeda herbu pa- 
žymėti vystyklai. O kad šie buvusios ištaigos ženklai ir jį 
parvestų į dingusią praeitį! Gėrimas maloniai šildė gerklę, 
bet negalėjo išsklaidyti jį apėmusio slogučio. Tos žabangos... 
Ar jos buvo paspęstos tik jam, jam vienam? O gal tai tebuvo 
tiesiog spąstai naktibaldai, paprastas užpuolimas? Betgi to- 
ji muzika, toji fleita — tai buvo makabriška prabanga, kuria 
šio kvartalo apašai ir valkatos nesišvaistė. Trumpai tariant, 
ar tai buvo darbas tų, kurie jį įmetė į Temzę ir dabar galėjo 
surasti, tų, kuriuos pastebėjo Piramas? Ar jį vijosi jo praei- 
tis? Kokia praeitis! Sugraužta neįsivaizduojamų košmarų. 
Kad tik tie garsai nepersekiotų jo ir per sapną! Paprastas 
užpuolimas? Kas vis dėlto tai buvo? Bėgti paskui tokią pra- 
eitį! Jo atveju verčiau reikėtų pasitenkinti tuo, ką jau suži- 
nojo. Galiausiai praeitis visada yra našta; jam turėtų būti 
palengvėję; beveik taip, kad galėtų skristi. Tad kodėl jau- 
čiasi toks apsunkęs? Šiaip ar taip, liko gyvas. Ko daugiau 
norėti? Gal meilės? Ar negalėtų būti toks, koks yra? Viską 
mesti, daugiau nelįsti į tas pinkles, klastingo sąmokslo raiz- 
galynę; reikia tik išsaugoti šviesų protą. Šviesų protą! Juk 
jis gali prieiti ligi to, kad jį praris ta pati bedugnė kaip Pira- 
mą, gali prieiti ligi to, kad kiekviename veide matys melą, 
kad kiekvienas daiktas atrodys jam ženklas, kiekvienas įvy- 
kis —- grasinimas. 


R. jis neskubėdamas ėmė- 


si tolesnio tyrimo. Ji graužė neaiškus, bet įkyrus ilgesys; 
pats gerai nesuprato, ko ilgisi; tokiam ilgesiui sužadinti pa- 
kanka kavos kvapo ramiuose namuose. Kai jis atsisėdo di- 
džiojoje salėje, Meivė padėjo jam ant stalo puodelį, nieko 
nepasakiusi ir net nepasižiūrėjusi, tačiau jis jautė jai švel- 
numą. Tai buvo beveik malonus liūdesys, graudaus švelnu- 
mo banga, užliejusi suniokotą jo gyvenimą, šią airių šeimą, 
šią užeigą, nugludintą daugiamečių išgertuvių, ir netgi šį 
rūką. Ir juodas guvias Gracijos Borgi akis. Ko gero, galvo- 
damas apie tai, kad vakar vakare vos nežuvo, jis ėmė kitaip 
žiūrėti į pasaulį. Valandėlę pasėdėjo šilumoje šalia krosnies, 
nugrimzdęs į svajones, stebėdamas pro šlapią stiklą akvare- 
liškus siluetus, skubančius ryto migloje, it kokius neryškius 
praėjusios epochos vaiduoklius. Meivė, atseit atėjusi šluoti, 
davė jam suprasti, kad į jį bus kreivai pažiūrėta, jei toliau čia 
trinsis. Taigi jis atsidusęs pakilo, apsivilko paltą, beveik per 
gražų jam, ir išėjo pasivaikščioti po Šunų Salą. Jo dėmesį pa- 
traukė didžiulė kirpėjo vitrina ties Stratfordo ir Arklių gatvių 
sankryža. Jis nesiskuto nuo... Nuo tos dienos, kai... Nusi- 
skutęs atrodytų padoresnis. Po pusvalandį trukusio vangaus 
pokalbio ir skustuvo lakstymo jis pamatė veidrodyje savo be- 
barzdę galvą ant baltos servetėlės. Jo veidas neatrodė labai 

malonus, bet jis, šiaip ar taip, pasijuto žvalesnis. Paskui grį- 
žo į krantinę ir atsisėdęs ant tuščios dėžės surūkė cigaretę 
iš sidabrinio portsigaro su paslaptinga monograma Dž. D.; 
gražios ringės drėgname ore ir malonus svaiguliukas... Trau- 
kė dūmus stengdamasis per daug nemąstyti, tai nieko ne- 
padėdavo, tik imdavo skaudėti galvą. Mėgino užsimiršti ste- 
bėdamas žuvėdras, kurios irgi svaiginosi, tik šauksmais ir 
oru. Bet drėgmė skverbėsi po drabužiais, ėmė dulkti šaltas 
lietutis, taškuodamas Temzės paviršių, ir jis pakilo eiti. Ko- 
jos vėl nuvedė jį „Senojo jūreivio“ pusėn, paskui, šen bei 
ten pasisukiojusios, tarsi netyčia atvedė jį į Hačingso gatvę 
prie laiptų, kurie leidosi į Borgių pusrūsį. 

Duris atidarė Gracija, pasiraitojusi rankoves viršum al- 
kūnių. Jis atitraukė ją nuo skalbimo, ir jinai, regis, nuste- 
bo jį pamačiusi. Ar todėl, kad jis grįžo taip greitai po pas- 
kutinio jų pasimatymo? Kol Gracija žvelgė į jį klausiamo- 
mis akimis, jis susivokė visai nepagalvojęs apie tai, ko 
reikalauja padorumas, matyt, užmiršęs tai, kaip ir visa ki- 
ta, todėl, kai Gracija pakvietė jį užeiti, juodu sumišę tylo- 
mis žiūrėjo vienas į kitą. Gracija, nieko geresnio nesugal- 
vojusi, ėmė pasakoti, kas jai nutiko rytą... Lupikautojo iš 
Vest Feri Roudo žmona, tikra ragana, atsisakė sumokėti 
apkaltinusi ją, kad sugadino jos baltinius skalbdama per 
karštame vandenyje. Jis linksėjo galvą, kaip įmanoma pri- 
tardamas jos pasipiktinimui. Staiga Gracija pakeitė šneką; 
pasakė, kad jis žinąs jos vardą, o jinai nežinanti, kuo jis 
vardu. Jei galėtų prisistatyti... 

Lozorius vyptelėjo. 

— Trumpai nepaaiškinsi. Klausykit, eime išgerti arbatos. 
Aš jums paaiškinsiu, jei tik turite laiko. 

Gracija sutiko, ir jis nusivedė ją į seną, bet padorią arba- 
tinę, kurią buvo pastebėjęs šalia Aukštutinės Vopingo gat- 
vės. Gracijos negalėjai vestis bet kur. Sena perkarusi anglė, 

atnešusi jiems šukėtą arbatinį ir pudingo su razinomis, vis- 
ką padėjo ant staltiesės raudonais ir baltais langeliais. Ji kaž- 
ką sapaliojo sau po nosim, bet jie nekreipė dėmesio. Jis py- 
lė arbatą mąstydamas: dabar jam reikės pasiaiškinti; dabar 
arba niekada, ir tai jį gąsdino. Jis jautė amneziją kaip kokią 
baisią skylę veide, skylę, kurią tarsi išgraužė moraliniai raup- 
sai, bet galbūt jį išklausiusi Gracija pajus, kad juodviem, ne- 
šiojantiems tiek vienatvės ir tiek skausmo, reikia rasti vie- 
nas kitą, susieiti, kitaip juos ištiks katastrofa, kitaip jie ne- 
išsivaduos iš savo sielvartų. Taigi jis paaiškino, kad buvo 
sužeistas, kad prarado atmintį, kad viską užmiršo, netgi sa- 
vo vardą, netgi kai kuriuos žodžius. Jis užmiršęs savo tikrą 
vardą. O Lozoriumi tapęs tiesiog šiaip, nei iš šio, nei iš to. 
Gydytojas pasakęs, kad prisiminimai grįšią, ir jis laukiąs. 
Gracija išplėtė akis. 

Viskas, ką jis galėjęs atkurti iš savo istorijos, turėdamas 
Piramo rastą kortelę, esą tai, kad jis nuėjęs į priėmimą, į 
pokylį, pas aukštą padėtį užimantį žmogų. Ten, matyt, bu- 
vęs užpultas ir sumuštas į galvą, paskui nuvežtas ir įmestas 
į; Temzę kaip koks ryšulys. Piramas matęs, kaip jie tai darę, 
ir ištraukęs jį iš vandens, o paskui paguldęs prie „Senojo 
jūreivio“ durų, už dviejų gatvių nuo čia, Malabaro gatvėje. 
Viena airių šeima jį priglaudusi ir išslaugiusi. 

— Galbūt pažįstate juos? Tai O'Riordanai. 

Ji atsakė ne iškart, galimas daiktas, ne viską suprato. 

— Mačiau juos porą kartų. Retai išlendu iš namų, einu tik 
į mišias Šv. Petro bažnyčioje 1r išnešioju skalbinius... 

— Taigi nežinau, kuo aš vardu, ir todėl nepasakiau jums 
savo vardo... Nežinau, ar turiu šeimą, netgi visai nenuma- 
nau nei šito, nei to, ką anksčiau veikiau, nors tai turėtų būti 
įrašyta mano raumenyse ir nervuose... Nežinau, kur ir ka- 
da gimiau. Keistai jaučiuosi pasakodamas tokius dalykus... 
Aš tikriausiai keliu siaubą? — Tačiau jis neįžiūrėjo siaubo 

jos akyse. - Jūsų brolis aną dieną sekė mane Vest Feri Rou- 
de, taip aš su juo ir susitikau. Išsigandau ir užpuoliau jį, nes 
buvau be sąmonės, kai jis ištraukė mane iš vandens, nega- 
lėjau žinoti... Supratau, kad... ir atėjau pas jus... 

Pasakojant savo istoriją jį užliejo savotiškas švelnumas. 
Drovus tylėjimas rodėsi beveik jaudinantis. Juodos akys 
žvelgė į jį su atviru rimtumu. Pro šalį gatve pravažiavo ve- 
žimėlis ar kažkoks kitas triukšmingas mechanizmas girgž- 
dančiais grindiniu geležiniais ratlankiais, ir jų kėdės sudre- 
bėjo. Jis pasiteiravo apie Piramą. Gracija atsakė, kad jis iš- 
ėjo prieš auštant - leidosi į kažkokias paieškas, apie kurias 
ji nieko nežino. Vienu atokvėpiu prisipažino, kad jis atsisa- 
kė valgyti, ką ji jam padavė, matyt, bijodamas būti nunuo- 
dytas. Amnezijos ištiktasis nuleido galvą. Baimė, vėlei bai- 
mė, baimės gniaužtai. Gracija paraudo. Jis jautė, kad jai at- 
eityje teks daug kentėti. Įdūrusi akis į puodelį, Gracija taip 
pat pradėjo pasakoti, tarsi kaip atsakymo į jo pasakojimą būtų 
reikėję kito pasakojimo. 

— Mudviejų su Piramu istorija, pasakysiu iš karto, tai 
bombos istorija. Ar jums ne baisu? Suprantama, jos negali- 
ma pasakoti visiems. Jei norite, tuo ir baigsiu. 

— Ne, pasakokit. Manau, moku tylėti. 

— Piramas vyresnis už mane. Kai tėvas mirė - atsitiko 
nelaimė, jis nukrito nuo stogo, - Piramas buvo įdarbintas 
spaustuvėje kaip pasiuntinukas. Beje, jis puikiai susitvar- 
kydavo su visokiausiais darbais; išmoko skaityti beveik vie- 
nas pats ir netrukus tapo mokiniu, o paskui ir rinkėju. Bet 
tai neturi nieko bendra su mūsų istorija. Nors gerai pagal- 
vojus vis dėlto turi. Jis parnešdavo namo pinigų, bet susipa- 
žino su tais, kaip ten jie, anarchistais. Ir pradėjo gąsdinti 
motiną savo kalbomis prieš Dievą ir karalių. 

— Paskui vieną dieną jis nuvažiavo į Florenciją ir Torna- 
buonio gatvėje metė sprogstamąjį užtaisą su vinimis viduje 

į karalių Viktorą Emanuelį. Buvo sužeistųjų, karalius nenu- 
kentėjo. Piramui pasisekė labiau nei kitam, kuris buvo su- 
draskytas į gabalėlius, jam tik apdegė veidas. Grįžo į Sieną 
laukais ir miškais. Kai naktį parėjo ir pabeldė į langą, vos jį 
atpažinau. Buvo apdeges, paklaikęs, kruvinas. Bemat atspė- 
jau, kas nutiko, nes iš vakaro visi tik apie tai ir tekalbėjo. 
Paslėpėm jį rūsyje, ir aš jį slaugiau, bet nuo tos nakties jis 
nebe toks kaip anksčiau. Kartais jis kaip pamišęs. Galiau- 
siai mudu, palikę motiną, išvažiavom iš Sienos. Kai turiu, 
siunčiu jai pinigų, bet negalim susirašinėti. Nei viena, nei 
kita nemokam rašyti. 

Tokia buvo Gracijos gedulo ir Piramo pamišimo istorija. 
Lozorius žiūrėjo į ją ir matė, kaip jos kakle tvinkčioja ma- 
žulytė gyslelė. Ji atsidūrė Londone dėl šios istorijos. Jis troš- 
ko išsklaidyti ją gaubiančią liūdesio aureolę: paliesti jos ran- 
ką ar plaukus... Pagalvojo, kad jie turėtų apsvaigti vienas 
nuo kito, išgerti visus meilės gėrimus, bet žinojo, jog svai- 
čioja degdamas atmintį praradusiojo įkarščiu, ilgte pasiil- 
gęs glamonių kaip našlaitis, o ji juk buvo katalikė; jos jude- 
siai turėjo būti prasmingi, jos dienos turėjo būti surikiuotos 
pagal tikslius ritualus. Ji neskendėjo tokiame kvaitulyje kaip 
jis. Jiems nieko neišeitų. Jis tik pasakė: „Man gaila jūsų, 
man gaila tavęs“, ir Gracija nusišypsojo. Paskui jiems teko 
išsiskirti, ji dar turėjo iki vakaro padirbėti. 


XI 


Ž enoje prikaitintoje biblioteko- 
je, kur tvyrojo atogrąžų karštis, jį priėmęs senučiukas susi- 
raukė, kai jis paprašė tik senų laikraščių. Lozorius (arba 
Dž. D.) jam parodžius ant dulkėtos lentynos rado lapkričio 
penktosios Saint James' Gazette. Laikraštis jau buvo pagel- 
tęs it rudens lapas. Jis prisitraukė kėdę, įsitaisė ir giliai įtrau- 
kė oro, prisigėrusio odos, pelėsių ir dulkių kvapų, o paskui 
atskleidė laikraštį. Vienas straipsnis iš tiesų pasakojo apie 
nuostabų vakarą pas serą Edviną Montegiu. Rūmų mažor- 
domas žinojo, ką sako. Ten buvo susirinkę žinomiausi jauni 
žmonės, tarp kitų ir ekscentriškojo Ištvirkėlių būrelio na- 
riai, tie įžūlieji estetai, daugiau ar mažiau pasileidę, nelygu 
lėšos ar įsitikinimai. Svarbiausias priėmimo numeris buvo 
įdomios A. Č. Svinberno vandens poemos skaitymas. Tai 
padarė viena jauna panelė, užsilipusi ant kortų lošimo stalo. 
Straipsnis dvelkė gana geraširdišku priekaištavimu ir aris- 
tokratiškos fejerijos-stiliumi, skirtu sentimentaliems bur- 
žua. Niekur nebuvo minima, kad dingo koks žmogus. Tai 
nebuvo joks įrodymas - galėjai kirsti lažybų, kad toks įvy- 
kis iš tiesų būtų likęs nepastebėtas šitokio masto vakare. 
Paprašęs bibliotekininko pieštuko ir popieriaus, jis nusira- 


šė svečių sąrašą, pridėtą prie straipsnio, mįslingą sąrašą, 

slepiantį jo vardą, kurio jis žinojo tik inicialus Dž. D., ir jo 
žudikų vardus... 
Iš pradžių nebuvo nieko dora: 


Raimondas Askvitas, ministro birmininko sūnus, 17 j0 žmona 
Katerina, mergautinė pavarde Horner,; 

Oberonas Rouvas; 

Baronas Džonas Dansanis, devynioliktasis giminėje; 

Bilis Grenfelis, sunkiasvoris bokso čempionas, Oksfordas, 
Kembridžas, 17 j0 sesuo Monika Grenfel; 

Čarlzas Dunas, atašė brie Karo ministerijos; 

Grafienė Venecija Blekvud, Jo Ekscelencijos grafo Blekvudo, ap- 
dovanoto Viktorijos kryžiumi, našle; 

Denisas Ansonas, vyresnysis barono Ašbridžo sūnus; 

Hiujis Kuperis, atašė brie Užsienio veikalų ministerijos; 

Edvardas Horneris, E E. Smito firmos advokatas; 

Grafienė Potocka iš Lenkijos karaliaus svitos; 

Ledi Diana Maners; 

Ledi Mardžori Maners, neseniai susižiedavusi su markizu 
d Anglese; 

Baronas Richardas Kulmanas, Vokietijos ambasados sekreto- 
yius; 

Kapitonas Oliveris Liteltonas, gvardijos grenadierius; 

Alanas Parsonsas, The World teatro kritikas; 

Leitenantas Oskaras Fledžebis iš Jo Didenybės Velso princo De- 
šimtojo husarų pulko; 

Leitenantas Edvardas Vaindhemas-Tenantas, gvardijos grena- 
dierius, 

Dailininkas Džeimsas Dunas; 

Pianistas Edvardas Tornas; 

Poetas Vilfridas Gvalavgas; 

Lordas Elčou, vyresnysis grafo Vemaiso sūnus, Užsienio reika- 

lų ministerijos sekretorius; j0 žmona ledi Violeta, mergauti- 
ne pavarde Maners; 

Panele Ana Bern-Džons, gars10j0 dailininko dukterečia; 

Patrikas Šo-Stiuartas, jauniausias Baringo banko direktoriaus 
pavaduotojas; 

Sibilė Hart-Deivis; 

Viola, Felisite iv Ai71se Bierbom-Tyi, gars10j0 teatro direktoriaus 
17 kritiko Makso Bierbomo dukterys... 


Kiek aukštuomenės... Bet tai buvo pirmas kartas, kai jis 
matė save rašant, kai jis rašė. Įtariai apžiūrėjo savo darbo 
rezultatą — puslapį, primargintą smulkia rašysena, kampuo- 
ta ir tokia netvirta, kad beveik atrodė, jog šį sąrašą vienas 
po kito dalimis perrašinėjo keli žmonės. Jį nupurtė drebu- 
lys, paskui jis ėmė tyrinėti vardus. Galbūt artėjo prie tiks- 
lo. Kiek aukštuomenės! Pati grietinėlė! Tikriausiai bus sun- 
ku... Kai kurie vardai atsiliepdavo jo sąmonėje miglotais at- 
balsiais, bet nesakė nieko aiškaus; galbūt jis susidūrė su 
jais, pastarosiomis dienomis skaitydamas laikraščius. Dviejų 
žmonių inicialai buvo Dž. D. Baronas Džonas Dansanis, ra- 
šytojas. Tai kažką jam bylojo, bet, galimas daiktas, šį vardą 
jis paprasčiausiai buvo matęs reklaminiame skelbime... Ir 
dar Džeimsas Dunas, dailininkas. Beje, tame priėmime bu- 
vo ir kitas Dunas, Čarlzas. Jie, be abejo, giminaičiai. Ar jo 
rankos panašios į dailininko? Ką buvo pratusios laikyti šios 
svetimos, išpuoselėtos rankos - plunksną ar teptuką? Kas 
jam būdinga — ypatingas spalvų pojūtis ar aistra manipuliuoti 
žodžiais?.. Jis, matyt, bent jau nėra bankininkas ar kareivis. 
Veltui suko galvą... Kaip galėjo niekas nepastebėti, kad jis 
dingęs? 

Laimei, abudu Dž. D. tikriausiai buvo tarp tų privilegi- 
Juotųjų, kurie turėjo telefoną, ir, reikia manyti, figūravo Kėlio 

Londono telefonų knygoje. Bibliotekininkas rado ją ant sa- 
vo stalo, po Andru Marvelio raštų tomais. Padavė jam knygą 
murmėdamas sau po nosim: „Žalios mintys žaliame paunks- 
nyje“ — matyt, tai buvo itin numylėta jo citata, kuri šią va- 
landėlę skambėjo kaip priekaištas nerimtam skaitytojui, pa- 
sirinkusiam šiame knygų sode žurnalą ir telefonų knygą. 
Lozorius pervertė ją netvirta ranka, truputį džiūstančia 
gerkle... 


Džonas Edvardas Moretonas Draksas Planketas, baronas 
Dansanis: 
Loundso aikšte 55. Tel. 2278 Belgravija. 


Tai darė įspūdį: visa giminė jam vienam! Belgravija, gra- 
žieji kvartalai. Jis kėlėsi į puikybę, bet ranka, perrašinėda- 
ma duomenis, virpėjo. 


Džeimsas Dunas: 
Brukgrino aikšte 26. Tel. 3934 Hamersmitas. 


Hamersmitas, tai jau ne taip prabangu. Dailininkas... Da- 
bar reikės sukaupti visą drąsą. Surinkti vieną iš šių ne- 
žinomų numerių ir paklausti, ar tai baronas Dansanis, aš- 
tuonioliktasis giminėje. 

Vienoje tamsioje Salmon Leino bakalėjos krautuvėlėje, 
kvepiančioje cinamonu ir pipirais, kurios kampe stovėjo mai- 
šas žirnių, jis paprašė telefonistės sujungti jį su numeriu 
3934 Hamersmitas. Skambutis sučirkštė kartą, kitą... Te- 
lefonistė pasakė: 

— Neatsiliepia. Ar norite, kad dar pamėginčiau? 

— Taip, — vos girdimai pasakė jis, tarsi jam būtų daroma 
didelė malonė. 

Pagaliau pasigirdo išdidus balsas: 

— Kas čia? 

Greičiau atsiliepkit, kas čia, — teisybė, jis turėjo iš anks- 
to sugalvoti atsakymą... Jis metėsi į vandenį: 

— Čia lordas Dansanis. Ar aš galėčiau pasikalbėti su 
Džeimsu Dunu? 

— Jo nėra. Išsikraustė. Išvažiavo į kelionę. Nepaliko ad- 
reso. 

Nepažįstamas pašnekovas padėjo ragelį. 

Jis atsiduso. Nepasisekė. Jis paspaudė aparato šakutę, lai- 
kančią ragelį, ir paprašė bekūnio moters balso sujungti jį su 
numeriu 2278 Belgravija. Netrukus atsiliepė kitas pasipū- 
tėliškas balsas: 

— Taip, pone, gerai, pone. Ką man pranešti? 

— Džeimsas Dunas. 

Jis išgirdo, kaip trinktelėjo ragelis, padėtas ant kieto pa- 
viršiaus, gal ant marmuro? Balsas, kuris pats vienas turėjo 
savo istoriją, Žemas ir su moduliacijomis, kupinas rafinuo- 
tumo, nors iš nepaprasto subtilumo buvo stengiamasi, kad 
jis atrodytų nerūpestingas. 

— Laba diena. Meldžiu man atleisti, bet, regis, neturiu 
garbės jūsų pažinoti... 

Amnezijos ištiktasis akimirką dvejojo. 

— Žinote... Mudu buvome pristatyti vienas kitam... Na 
taip... per priėmimą pas serą Edviną Monteguu... 

— Pala, pala, - pasakė baronas, - taip, regis, atsimenu... 
Kuo galiu būti jums naudingas? Deja, kažin ar galėčiau jums 
padėti, po valandos išvykstu į Malaiziją, 1r suprantate, kad... 
Gal norėtumėte, kad įteikčiau jums dedikuotą „Svajotojo pa- 
sakų“ egzempliorių? 

— Na, taip, žinoma, bet... 

Jo drąsa byrėjo kaip smėlis iš smėlio laikrodžio. Jis pa- 
dėjo ragelį. Viena buvo aišku — jis nesąs baronas Dansa- 
nis. Nebent anas būtų apgavikas. Tai įmanoma... Nebent 

būtų du baronai Dansaniai, nebent jis būtų ano antrinin- 
kas. Tai būtų per daug paprasta. Še tau! Še tai tau! Dar 
viena detalė prisidėtų prie jo asmeninio pragarėlio „kaip, 
kas, kodėl“, prie jo vidinės kakofonijos. Tai buvo tikra kan- 
kynė, o nuo šios kankynės tegalėjo išvaduoti vienas vais- 
tas: keli stiklai gryno viskio „Senajame jūreivyje“. Jis su- 
mokėjo už pokalbius telefonu, skimbtelėjo durų skambu- 
tis: jis nuskubėjo į savo uostą, nė kiek nepasiyręs pirmyn 
per tamsius vandenis. 


XII 


S) slinko vakarop; tose 
gatvikėse, kur elektra dar nepakeitė dujų, vienas po kito 
buvo uždeginėjami dujiniai žibintai; vakarui atėjus Londoną 
apsiautė ledinės drėgmės skraistė. Ost ir Vest Indijos Dokų 
gatvių sankryžoje, prieš rūstų pastatą, kur raidės ant glazū- 
ruotų koklių skelbė: „Fundatorius Albertas Viktoras: jūrei- 
vių poilsio namai“, išgelbėtasis pamatė Piramą Borgį. Jis 
ėjo per sankryžą įsimaišęs į minią darbininkų, traukiančių į 
Stepnio stotį. Liesas, sukritusio veido, jis tarsi nė nejautė 
šalčio — juodo palto be sagų skvernai plevėsavo viršum pa- 
prastų marškinių. Amnezijos ištiktasis neryžtingai sustojo 
šaligatvyje. Ar jam užsikrauti ant kaklo Piramą? Tai gali mir- 
tinai jį nuvarginti... Tačiau jis vis dėlto nusprendė jį pasivy- 
ti 17 užkalbinti. Kad 1r kokios būklės jis būtų... Beje, Pira- 
mas buvo vienintelis žmogus, mates jo žudikus, reikėjo jį 
dar paklausinėti. Jis pliaukštelėjo jam per petį. 

— Labas, pone Borgi. Regis, mudu einame į tą pačią pu- 
sę... Gal paėjėtume kartu? 

Piramas nužvelgė jį ir linktelėjo galvą. Juodu patraukė 
Vest Feri Roudo pusėn. Amnezijos ištiktasis suko galvą 
svarstydamas ką čia pasakius... Galiausiai, nieko geresnio 
nesugalvojęs, tarė: 

— Šįryt mačiau jūsų seserį. 

— Žinau. Ją, regis, tai pradžiugino. 

Vadinasi, jis tai žino. Ką dar žino? Piramas kalbėjo to- 
liau: 

— Man susidarė įspūdis, kad ji tikriausiai jums kai ką pa- 
pasakojo... 

Taip staigiai užpultas, amnezijos ištiktasis pasijuto įkliu- 
ves. Jis sulemeno kelis žodžius, norėdamas laimėti laiko. 
Jeigu jis neigtų, o Piramas žinotų, kad Gracija jam viską pa- 
pasakojo, Piramas juo nebepasitikėtų; jeigu neneigtų, taptų 
potencialiu įskundėju, dar viena grėsme. Tai buvo pragariš- 
ka alternatyva. Šiaip ar taip, nejau jis galėjo leisti sau me- 
luoti?.. 

— Pasakykit man, - neatlyžo Piramas, - ar ji papasakojo, 
kodėl mudu išvažiavom iš Italijos? 

Lozorius jau ketino meluoti, bet paskutinę akimirką ne- 
žinia kodėl jam nuo liežuvio nusprūdo tiesa. 

— Taip, - tyliai pasakė jis, - ji man papasakojo, ką jūs pa- 
darėte Florencijoje. 

Piramas persibraukė ranka veidą ir keistai susiraukė. 

— Taip ir maniau. To ir reikėjo tikėtis, kad ji vieną dieną 

pasakys, taigi jūs žinote... 
„ Jie nutilo. Upėje kaukė sirenos. Dangų viršum stogų ap- 
gaubė rausvos sutemos, nuo upės kylantys rūko tumulai 
plaukė į pakrantes. Piramas ėjo nuleistomis akimis, suspaus- 
tais žandikauliais... Jo palydovą mažumėlę išgąsdino jo re- 
akcija. 

— Jei ji pasakė jums, galėjo pasakyti ir kitiems. 

— Nemanau. Netgi esu tikras, kad ne. | 

— Šiaip ar taip, kiti sužinos... Ji galėjo išsipasakoti per 
išpažintį... 

— Bet, pone Borgi, katalikų kunigai privalo laikyti paslap- 
Lies 

— Negi jūs pasitikit kunigais? 

Amnezijos ištiktasis nieko neatsakė. Ką jis galų gale ži- 

no? Regis, joks argumentas negalėjo įtikinti šio neperkal- 
bamo užsispyrėlio. Jie pasiekė Malabaro gatvę. 

— Gal išgertume po stiklą? Čia aš prisiglaudęs... 

Piramas krūptelėjo, juodos jo akys sublizgėjo, akimirką 
primindamos sesers žvilgsnį. 

— Gerai, jei ten nėra labai daug žmonių. Nemėgstu 
minios... 

Jie atsisėdo viduje, šalia durų. Amnezijos ištiktasis su 
palengvėjimu atsikvėpė šiltame kambaryje, paskui nuėjo prie 
baro ir paprašė Ketlinos dviejų taurių karšto viskio su citri- 
na ir gvazdikėliais. Padėjusi ant prekystalio stiklus, ji pasa- 
kė jam, kad užeitų į virtuvę pas Metą - šis turįs jam kažką 
pasakyti. Piramo akys lakstė nuo daikto prie daikto, tyrinė- 
jo retus lankytojus. Jis rankove nusišluostė nuo kaktos pra- 
kaito lašus. Paskui, apkabinęs rankomis stiklą, užkalbino am- 
nezijos ištiktąjį konfidencialiu tonu: 

— Jums manęs gaila, ar ne? Todėl mane ir pasikvietėt. 

— Ne, ne todėl. 

— Betgi jūs taip pasakėt anai moteriai. 

— Visai ne. Jūs klystate. Aš tik paprašiau jos duoti mums 
išgerti. 

— Na, gerai. Bet aš vis dėlto girdėjau. 

— Jūs nieko negirdėjot. Jūs tik įsivaizduojate. 

Jis suirzo. 

— Tai ko tada mane pasikvietėt? Dėl Gracijos? 

Jis atsakė ne iškart. Į salę įėjo būrelis žmonių, svetimša- 
lių jūreivių, ko gero, olandų. Jų žingsniai buvo sunkūs, ran- 
kos su nuospaudomis, jie vilkėjo išblukusias, druskos i1šba- 
lintas palaidines. Piramas ėmė muistytis kėdėje. Lankytojų 
smuklėje daugėjo, ir jis darėsi vis nervingesnis. 

— Pasikviečiau jus, —- pasakė amnezijos ištiktasis, — nes 
tikiuosi, kad papasakosit man apie žmones, kuriuos matėte. 
Taip, tuos, kurie įmetė mane į upę tą vakarą, kai mane iš- 
gelbėjote. š 

Italas įtariai apsižvalgė, paskui pasilenkė prie pašnekovo. 

— Iš tikrųjų juos mačiau. Jie buvo trys. Pasislėpiau. Du 
išlipo iš mašinos traukdami jus. Buvo juodai apsivilkę. Praš- 
matniais drabužiais. Vienas iš jų po paltu vilkėjo uniformą 
su auksinėmis sagtimis. Kitas nežinau ką. Uniformą gerai 
mačiau — kai tas Žmogus pastūmė jus į vandenį, jo paltas 
prasiskyrė. 

Jis jau stovėjo. Buvo matyti, kad šis pasakojimas jam daug 
kainavo. Išgėrė paskutinį gurkšnį ir išėjo. Amnezijos ištik- 
tasis atsiduso. Piramas buvo jam atšiaurus. Bet į ką taps 
panašus jis pats, kai tūkstantį ir vieną dieną, tūkstantį ir 
vieną naktį bus mirkęs nerime, skendėjęs įtarimuose? 

Kai nuėjo į virtuvę, Metas sutiko jį klausimu: 

— Vadinas, tu pažįsti mūsų Amžinąjį žydą, žydą, klaidžio- 
jantį po dokus? 

— Ką tokį? 

— Nagi tą keistą žmogų, kurį vaišinai viskiu, visi jį pažįs- 
ta; jis jau daugybę metų šlaistosi Šunų Saloje, bet niekas 
negali sužinoti nei kur jis gyvena, nei ką veikia, tik tiek, 
kad plėšo afišas ir renka popieriaus skiautes. Taigi taip jį 
visi ir vadina, Amžinuoju žydu. 

— Tai Piramas... Žinai, jis turi seserį... 

— Amžinojo žydo sesuo... Ji taip pat turėtų būti ne tokia 
kaip visos. 

— Ji labai graži. 

— Labai graži... Šiaip ar taip, tu padarei stebuklą. Niekad 
nesu jo matęs su niekuo kalbantis, o štai su tavim jis kalba. 

— Kalbėti, per stipriai pasakyta... Bet, šiaip ar taip, tai jis 
ištraukė mane iš vandens ir paguldė prie tavo durų. Tai jis 
turėjo Edvino Montegiu vizitinę kortelę, kurią tau rodžiau. 

— Po teisybei, aš taip pat turiu tau kai ką parodyti, - pa- 
sakė Metas ir kuo atsargiausiai išsitraukė iš kišenės voką, 
atneštą šįryt ir adresuotą Džeimsui Dunui, „Senasis jūrei- 
vis“, Malabaro gatvė, Šunų Sala. Meivė perskaitė užrašą ant 

voko ir iškart prisiminė paslaptingus inicialus Dž. D. ant 
atgautos skrybėlės ir portsigaro. — Tai, matyt, tau. Bet kas, 
kas, po galais, būtų galėjęs atsiųsti laišką čia? 

Džeimsas Dunas; jis degte degė. Greitosiomis, todėl ne 
visai nuosekliai, paaiškino Metui, kad Vaitčepelio bibliote- 
koje rado lapkričio penktosios Saint James' Gazette, kur bu- 
vo sero Montegiu svečių sąrašas, o tarp svečių ir toks 
Džeimsas Dunas, dailininkas. Jis paskambino, ir jam pasa- 
kę, kad Džeimsas Dunas išvyko nepalikęs adreso... Bet šis 
laiškas buvo tarsi įrodymas, kad Dž. D. iš tikrųjų yra Džeim- 
sas Dunas, dailininkas, gyvenantis Hamersmite. Kas rašė 
17 kodėl, jis neturėjo nė menkiausio supratimo. Jautėsi lyg 
truputį apgirtęs... 

— Bet ar tas vardas tau kažką sako? Tu jį atsimeni? - klau- 
sinėjo Metas. 

— Ne, nežinau, nemanau, bet, matyt, taip yra... 

Storame ir šiurkščiame popieryje, dideliame lape, išbrai- 
žytame valinga, išlakia rašysena, jis perskaitė: 


Mielasis Džeimsai, 

Be galo nustebau sužinojęs, kad Jūs vis da7 Londone, 0 ne 
keliaujate bo kažkokią egzotišką šalį, kaip galima buvo suprasti 
iš gandų. Vienas iš mano draugų, kurį bažįstate iš matymo, 
pastebejo Jus dokuose. Man būtiniausiai reikia su Jumis sus1- 
tikti, turiu priežasčių manyti, kad brieš Jus rezgama kažkas 
negera. Del mūsų abiejų saugumo baaiškinsiu viską akis į akį. 
Laukit manęs ant Tauerio tilto šį vidurnaktį, nueisime basi- 
šneketi į saugią vietą. 

Draugiškai 

Oskaras 


Oskaras, Oskaras... Jis pasirausė kišenėje ir išsitraukė 
Edvino Montegiu svečių, pakviestų lemtingąjį vakarą, sąra- 
šą... Ten buvo vienas Oskaras, leitenantas Oskaras Fledže- 

bis iš Jo Didenybės Velso princo Dešimtojo husarų pulko... 
Jis ar kitas... Kas galėjo žinoti? Jis perskaitė laišką Metui, 
1r šis, nieko nelaukdamas, pareiškė savo nuomonę: 

— Tai spąstai. Laiškas atsiduoda pinklėmis, kaip velnias 
atsiduoda siera. Neik tenai. Kokia klasta! Tauerio tiltas! Bi- 
lietas už kelionę į Temzės gelmes, ne kas kita! 

— Bet aš vis vien eisiu. 
klausti Smitfildo skerdyklose, ar negalėtum lįsti po peiliu 
kartu su jaučiais. Negi dar neprisirijai vandens? 

— Suprask, man reikia žinoti. 

Metas, reikšdamas savo nepasitenkinimą, iškalbingai nu- 
mojo ranka ir nuėjo už baro padėti Ketlinai. Lozorius vėlei 
nugrimzdo į savo mintis: buvo neramu, kad šis vardas, 
Džeimsas Dunas, jam ničnieko nesako, ničnieko neprime- 
na. Tačiau kai kalbi apie save, kai galvoji apie save, juk ne 
visada vartoji savo vardą. Argi būtinai yra glaudus ryšis tarp 
asmens ir trapaus, atsitiktinio raidžių junginio? Kodėl jis 
negalėjo visai jo užmiršti? Galimas dalykas, kad tavo var- 
das daugiau reiškia kitiems... 

Jis nė nepastebėjo, kaip viršum didmiesčio nusileido nak- 
tis. Sutemos apgaubė Šunų Salą, „Senasis jūreivis“ dabar 
buvo sausakimšas. Jūreiviai olandai prie savo bokalų kėlė 
velnišką triukšmą. Virtuvės pusėje keli dokininkai arabai 
gėrė vieną kavos puodelį po kito, pusbalsiu karštai ginčyda- 
miesi. Prie baro kromininkai ir gatvės prekeiviai gumbuo- 
tom makaulėm ir ryškiaspalvėm skarelėm pragėrinėjo savo 
pelną. Jų vežimėliai buvo užgriozdinę visą gatvę priešais 
užeigą. Amnezijos ištiktasis, tarsi negirdėdamas triukšmo, 
atsisėdęs prie lango žvelgė į gelsvas tiršto rūko ringes, lė- 
tai vinguriuojančias gatvėje, kurių apsupta vienintelio Ma- 
labaro gatvės dujinio žibinto liepsna švytėjo silpna fosfori- 
ne šviesa nelyginant šmėkliška aureolė. Tai buvo tas Lon- 
dono rūkas, kuris ištrina kontūrus ir ribas, kuris paverčia 

retus praeivius nebyliais šešėliais, tarsi ištrūkusiais vienai 
nakčiai iš skaistyklos ar limbo; rūkas, globojantis kišenva- 
gius 1r plėšikus, keliantis nerimą policininkams, nuo kurių 
visi pasprukdavo, praryti viską dengiančios miglos. Lėtos 
dūmų kaskados leidosi nuo metro stočių laiptų, lindo po du- 
rimis, skverbėsi pro mansardų orlaides, dusino lovose gu- 
linčius senius ir įkalindavo namuose turtuolius... Regėjos, 
kad rūkas niekad neišsisklaidys — jis buvo kaip vata, kuri 
taip slopino garsus, kad krovininių laivų ar gamyklų sire- 
nos skambėjo kaip tolimi agonijos šauksmai. Tirštas, neap- 
čiuopiamas rūkas savo neperregima mase gožė menkus ži- 
burėlius, kuriuos išradinga žmonija sukūrė norėdama apsi- 
ginti nuo tamsos. Jis graužė gerklę ir nosį, gleizojo statulas 
1r valdžios pastatus, apgulė karališkąją šeimą jos rūmuose... 
Garų stulpai, stori debesys, miglos sūkuriai visame mieste. 

Metas nutraukė jo apmąstymus, pliaukštelėjęs jam per 
petį. Jis atnešė dar vieną stiklą. Sumurmėjo kažką neaiš- 
kaus, bet amnezijos ištiktasis puikiai suprato, ką jis nori 
pasakyti, ir atsakė pusiau vypsniu, pusiau šypsena. Meivė, 
turėdama laisvą valandėlę, iš tolo stebėjo abu vyrus. Jos pa- 
sibjaurėjimas tirpo, juk Lozorius, regis, daugiau taip žemai 
nepuolė, atrodė kaip Žmogus, jo veide nebuvo matyti lėba- 
vimo pėdsakų. Galiausiai smalsumas ją nugalėjo, ir ji, tam 
sykiui suplovusi indus, priėjo prie jo. Šįkart jis sutiko ją 
nesišaipydamas ir ramiai atlaikė mergaitės žvilgsnį. Iš tie- 
sų buvo labai patenkintas, kad boikotas baigėsi. Niekas ne- 
galėjo geriau kaip moters draugija padėti jam sulaukti pasi- 
matymo laiko ir bent truputį išsklaidyti nerimą. Kiek vėliau 
trumpam pasirodė Timotis O'Leris - apsimuturiavęs storu 
šaliku ir užsimaukšlinęs padėvėtą cilindrą, jis buvo sunkiai 
atpažįstamas. Jis persimetė keliais žodžiais su Metu, pas- 
kui išėjo, santūriai linktelėjęs galvą Lozoriui — atrodė, kad 
airiams buvo įprasta taip sveikintis. Timotis turėjo skubų 
užsakymą 1r negalėjo nuvežti Lozoriaus prie Tauerio tilto. 

Jis dėl to atsiprašė; tą akimirką, kai jis ėjo iš smuklės, Mei- 
vė vikriai, beveik šokio judesiu, pasisuko griebdama nuo 
padėklo slystantį stiklą, ir suknelė glotniai apgulė jos kūną. 
Šią nevalingą grakštumo demonstraciją Timotis palydėjo žė- 
rinčiu, beveik laukiniu žvilgsniu, nustebinusiu amnezijos iš- 
tiktąjį, 17 dingo naktyje. Tai buvo bent jau įdomu, tad jis, 
pasidavęs smalsumui, sulaikė pro šalį einančią Meivę ir i1ro- 
niškai paklausė, ar Timotis vedęs. Jos skruostus nudažė 
lengvas raudonis. 

— Truputėlį. 

— Kaip truputėlį? Arba esi vedęs, arba ne, kaip kitaip? 

— Jis gyvena su viena moterim, bet, kiek suprantu, nėra 
vedęs, - kaip žirnius išbėrė Meivė. 

Kodėl ji paraudo? Dėl Timo ar jo ne itin dorybingo gyve- 
nimo? Bet Timo žvilgsnis negalėjo apgauti, matyt, jam vis- 
kas nebuvo taip jau paprasta... Apsėstas savo abejotinų spė- 
liojimų ir analizių, Lozorius, matyt, buvo aklas visoms to- 
kioms smulkmenoms, visam tam, kas nebuvo jo reikalas. 
Per tą laiką būrelis dokininkų airių apgulė barą - jis jau at- 
pažindavo juos iš to, kad jie visiškai nekreipė dėmesio į sa- 
vo išvaizdą, ir iš nerangios eisenos; įvairiakalbių pašneke- 
sių gaudesys gožė jų dainą, pusiau lyrinę, pusiau karinę, 
šlovinančią Tėtušį Mertfį ir Veksfordo vaikinus, mininčią 
gaisrų nusiaubtus laukus 1r saulėlydį viršum mūšio lauko. 
Jie lingavo bokalus į dainos taktą; šie žmonės, kad ir kur 
keliaudami, kartu vežėsi savo tėvynę. Jau buvo laikas eiti, 
Šv. Luko bažnyčios ir katalikų koplyčios varpai išmušė vie- 
nuoliktą valandą. Jis ištuštino stiklą; nebuvo girtas, bet ne- 
bebuvo ir visai blaivus. Apsivyniojęs Ketlinos numegztu ša- 
liku, įsisupęs į paltą, su lazdele rankoje, žengė pro duris ir 
išnyko rūke - toks neatsargus debesų matuotojas. Metas žiū- 
rėjo į jį pro langą. 

o. šitą naująjį miestą, apleis- 
tą žmonių, apgultą rūko, amnezijos ištiktasis ėjo nelyginant 
sapne; tarsi būtų buvęs vienintelis ūkanų sostinės gyven- 
tojas ar netgi praradęs atmintį karalius, viešpataujantis Ul- 
tima Thule* krašte, apgyventame tik fosforinių žaltvykslių 
1r tolimų gaudesių. Tik vieną kartą, ties Vest Feri Roudo ir 
Prekybinio Doko gatvės kryžkele, du šviesos pluoštai, sklei- 
džiami taksi automobilio žibintų, išplėšė iš tamsos gulsčius 
tiršto rūko stulpus. Iš taksi išsėdo linguojantis klientas. Lo- 
zorius tarėsi atpažinęs palūkininką, su kuriuo jau buvo su- 
sitikęs. Jis paspartino žingsnį, spėjo prieiti prie taksi jam 
dar nenuvažiavus ir įkalbėjo vairuotoją nuvežti jį prie Taue- 
rio tilto. Nors taksistą tikriausiai lenkė nuovargis, jis, ne- 
norėdamas nusižengti tradicijai, vos pajudėjęs iš vietos įsi- 
leido į nykų monologą, nekreipdamas dėmesio, kad keleivis 
nepraveria burnos. 

— Baisu, koks tirštas rūkas... Nematyti toliau nosies galo. 

Iš tiesų, taksi važiavo ne ką greičiau kaip kebas. Trupu- 
tį patylėjęs, vairuotojas vėl varė savo: 

— Žinote, kaip tik tokią naktį mano svainis išėjo išgerti 
savo paskutinės taurelės, buvo tamsu it maiše, visai kaip 


*Tolimoji Tulė (Iot.) - taip senovės graikai ir romėnai vadino pusiau 
legendinę šalį pačioje Europos šiaurėje. 

šįvakar. Ir ką gi, tikėkit netikėkit, dingo kaip į vandenį. Ma- 
no sesuo jo niekad nebepamatė. Komisaras pasakė, kad jis 
tirštas buvo rūkas. Taip, regis, pasitaiko, bet manęs tai ne- 
įtikino. Kai apie tai pagalvoju, kūnas nueina pagaugais. Be- 
je, turbūt girdėjote pasakojant apie tą žmogžudystę, supjaus- 
tytą gydytoją... Žiauru, atrodo, jis buvo sukapotas į gabalė- 
lius, pasitaiko visokių išsigimėlių... Kur man jus išleisti? 

— Prie tilto, ačiū. 

Jis išlipo iš automobilio 1r pasilenkė sumokėti už kelio- 
ne. Kai atsitiesė, priešais išvydo miglų apsuptą bokštą, pa- 
našų į gotikinį Babelio bokštą, siekiantį dausas; naktis tei- 
kė didybės jo įmantriems viduramžių bokšteliams ir var- 
pams; vaizdas buvo pribloškiantis, bet dabar jis neturėjo laiko 
spoksoti į didingą donžoną, kurio akmenų ir plieno karka- 
sas regėjos it kokia šmėkla. Taksi nuvažiavo tiltu, ir jo Ži- 
bintų šviesoje jis trumpą mirksnį tolumoj matė stambų si- 
luetą, atsirėmusį į turėklus už bokšto, o-paskui jau nieko. 
Taksi ir siluetas dingo. Antrasis bokštas kitame krante sken- 
dėjo švytinčioje baltumoje. Ar jo pastebėtas Žmogus ir buvo 
tasai Oskaras, Oskaras, parašęs laišką, Oskaras, minimas 
sąraše? Ko gero, ne, jis atrodė per daug stambus, kad galė- 
tų būti raitelis. Bet jei prieis, sužinos daugiau, taigi pirmyn. 
"Tiltas iš tikrųjų buvo niūrus tokiu metu, jo architektai pa- 
tys nesuvokė, kokią grėsmingą pabaisą pastatė. Greitai 
žingsniuodamas kairiąja grindinio puse, jis žiūrėjo į plieni- 
nių strypų tinklą, laikantį tiltą ir tiesiantį migloje savo me- 
talinį voratinklį tarp abiejų upės krantų, tarp abiejų bokštų. 
Nieko nematė net už dešimties metrų: vienas juokas būtų 
užšokti jam ant nugaros, įsmeigti durklą tarp menčių. Klau- 
sė savęs, ar šią valandą bokštuose dar yra koks žmogus, 
žmogus, kuris galėtų įsikišti, jei šauksmai... Aišku, ne. Vi- 
sur tikriausiai tuščia, viskas uždaryta. Bus matyt. Jis jau 

turėjo praeiti po didelėmis pirmojo bokšto arkomis ir išeiti 
ant tos tilto dalies, kuri pakeliama, kai koks krovininis lai- 
vas plaukia upe. Tai reiškė, kad šių bokštų viduriuose slypi 
milžiniškas mechanizmas. Nepaprastai aukšti skliautai su- 
darė savotišką kriptą, atvirą visiems vėjams, - kiek siekė 
jo akis, ten niekas nesislėpė. Rūko tumulai dengė priešais 
esantį pakeliamąjį tiltą, bet ūkanoms akimirką prasiskyrus 
jis vėlei išvydo kresną, netgi šiek tiek panašų į beždžionės, 
siluetą to, kuris laukė, laukė vis toje pačioje vietoje. Paju- 
tęs nutirpus ranką, jis pastebėjo, kad spaudžia lazdelės buožę 
nežmoniškai įsitempęs. Dar paėjo pirmyn, palikdamas bokš- 
tą užpakalyje, ir atsidūrė jau siauresnėje tilto vietoje. Pasi- 
rodė ir antrasis bokštas, jis pasiekė tilto vidurį, tą vietą, 
kur įjungus mechanizmą abi pusės prasiskiria. Kai tik at- 
sargiai peržengė beveik nematomą jungtį, išgirdo fleitą - tą 
nervus dirginančią neįprastą fleitos melodiją. Jis neteisin- 
gai pasielgė. Štai spąstai jam po nosim. Tie patys, fleitinin- 
kas ir... Argi galėjo tuo bent akimirką suabejoti? Argi neži- 
nojo nuo pat pradžios, kad viskas prasidės iš naujo?.. Bet 
šįkart nebėgs kaip pergąsdintas vaikėzas, eis iki galo. Kak- 
ta jam sudrėko nuo prakaito, o gal tai tebuvo oro drėgmė. 
Jis norėjo žinoti ir sužinos, ką slepia šis siaubingas maska- 
radas, jis neturėjo pasirinkimo. Dirstelėjo sau už nugaros ir 
patraukė prie to, kurį dabar matė aiškiai. Jis neturėjo flei- 
tos, buvo įsisupęs į storą apsiaustą ir stovėjo neįtikėtinai 
susikūprinęs, 0 neįprastą jo povyzą vainikavo katiliukas. Jis 
keistai krestelėjo galvą, ir skrybėlė nusirito ant tilto. Fleita 
tebegrojo. Kodėl jis nepasikelia skrybėlės? Kodėl? Šios žmo- 
gystos povyza buvo kažkokia šokiruojanti, kažkokia nenor- 
mali. Kur slepiasi prakeiktasis dūdelės pūtėjas? Dar keli 
žingsniai, lazdelė pasirengusi smogti. Jis buvo pertūžęs. 
„Kas čia darosi!“ — sušuko netekęs kantrybės. Jo ausis per- 
vėrė neregimos fleitos trelė. Jis įsitempė. Ir štai ano ap- 

siaustas, teužmestas ant pečių, nukrinta... Išlenda dvi bai- 
siai ilgos rankos, ir anas puola ant jo, jis mato ne veidą, 0 
snukį, iltis, žvėries akis. Amnezijos ištiktasis daužo iš visų 
jėgų, lazdelė net švilpia ir trenkia į gauruotą kiaušą. Jo ran- 
ka dreba iš skausmo. Jis tikėjosi, kad žvėris parkris, bet to 
neatsitiko. Šis tik papurto galvą ir mėgina sugriebti jį savo 
letena; jis per žingsnį atsitraukia ir trenkia dar sykį. „Dūris 
iš ketvirtosios pozicijos“, — kažkas diktuoja jo galvoje. „Kir- 
tis į dešinę“, ojo lazdelė lakstyte laksto neleisdama žvėriui 
prisiartinti. Jis prisimena fechtavimo terminus: trumpo pri- 
siminimo skonis... Laikas tam netinkamas. Letenos susi- 
gniaužia jam ant kaklo, jis sekundės dalelytę buvo užsimir- 
šęs. Lazdelės bumbulu smogia į snukį: „Smūgis buože“. Ne- 
tenka jėgų, susmunka ant kelių, jį sulenkia plieniniai 
gniaužtai. Iltys artėja prie jo akių, abiem rankom jis mėgina 
atstumti besispjaudantį ir švokščiantį snukį. Dūsta nuo lau- 
kinio žvėries tvaiko... Vis dėlto pasiduos... Nebegirdi mu- 
zikos... Artėja atomazga... Skruostą perplėšia atvira žaiz- 
da... Kaklo kaulai traška... Dar ne! Jis nenori. | 

Šalia nuaidi šūvis. Tvyksteli ugnis. Paleistas jis susmunka 
ant žemės. Šešėlis urgzdamas atsitiesia viršum jo... Vieš- 
patie! Koks jėgos stulpas! Dar vienas šūvis. Suriaumojęs 
Žveris persiverčia per turėklus... Jis užsimerkė ir su pa- 
lengvėjimu atsiduso, nors susirietęs ant grindinio juto, kaip 
degte dega skruostas. 

Kažkieno ranka, nusileidusi ant jo peties, jį purtė, kaž- 
kieno balsas trimitavo jam į ausį nesuprantamus žodžius, 
balsas, panašus į Meto balsą: 

— Atsiliepk! Kas tau? Tu sužeistas? 

— Ne, ne, viskas gerai, palikit mane. Norėčiau truputį 
ramybės. 

— Pasijudink, beproti! 

— Įsivaizduok, aš ką tik kai ką prisiminiau... Aš tikriau- 

siai fechtuodavausi lazdele savo ankstesniame gyvenime... 
Aure, aure, fleitininkas! 

Metas pakėlė akis ton pusėn, kur rodė amnezijos ištik- 
tojo ranka. Bokšte, šalia skliautuoto pasažo, viename lange 
pasirodė apšviestas veidas. Metas dar kartą iššovė. Dūž- 
tančio stiklo Žvangesys; šviesa užgeso. Amnezijos ištikta- 
sis atsistojo ir, nekreipdamas dėmesio į dilgsintį skausmą 
kakle 1r skruoste, čiupo lazdelę, ir juodu kiek įkabina pasi- 
leido prie bokšto. Pirmos durys, kurias jie pamėgino atida- 
ryti, buvo užrakintos, ir jie nubėgo po skliautais. Antros du- 
rys. Taip pat užrakintos. Kitoje bokšto pusėje pasigirdo me- 
talinis trakštelėjimas. Jie perlėkė arkadą. Kažkas bėgo 
priešais juos į kitą krantą. Jie puolė paskui šiuos kavalka- 
dos garsus. Lozorius, už kažko užkliuvęs, išsitiesė kaip 1!- 
gas. Metas bėgo pirmyn pūškuodamas lyg garvežys ir ne- 
trukus visiškai dingo rūke. Lozoriui dar nespėjus atsikelti 
Meto revolveris vėlei sugriaudėjo. Paskui stojo ilga gūdi tyla. 
Kol suūžė tolstantis automobilis. Pagaliau, skėtriodamas ran- 
komis, grįžo Metas. 

— Jo laukė. Jie įsėdo į automobilį, kupė, kiek galėjau ma- 
tyti. Turtuolių mašiną. Nieko nepasakysi, viskas labai keis- 
ta. Bet kuo greičiau sprukim, tuoj prisistatys upės policija. 

Ir tikrai, iš kitos tilto pusės jų link artėjo gelsvos mirk- 
sinčios šviesos aureolė, be abejo, žibintas. Amnezijos iš- 
tiktasis pakėlė nuo žemės tai, už ko buvo užkliuvusios jo 
kojos, kažkokią kartoninę dėžutę, dabar visiškai suplotą. 
Ko gero, ją bėgdamas pametė fleitininkas. Jis ketino radinį 
apžiūrėti vėliau. Juodu tekini pasileido nuo tilto į dešinį 
upės krantą. 


XIV 


16 ėjo palei upę, amnezijos iš- 
tiktajam buvo sunku atsigauti, jis truputį drebėjo šluosty- 
damasis krauju apvarvėjusį veidą. Giliai įkvėpęs šalto ir 
drėgno oro, išlemeno: 

— Pirmiausia pasakyk, ką tu ten darei? 

— Aš gi nesiruošiau tavęs palikti likimo valiai! Paprašiau 
Timo manęs palaukti ir nieko neimti. Norėjau būti tikras, 
kad tave pasivysiu; liepiau Ketlinai užrakinti smuklę ir pa- 
prašiau išsodinti mane prie tilto. Nemaniau, kad atsirasi daug 
anksčiau už mane. 

— Aš paėmiau taksi... Vos negavau galo tos gorilos, ar 
kaip ją ten, naguose. Nugalabytas beždžionės... Lapkritį... 
Londone... 

— Sakai, beždžionės? 

— Tu jos nematei? 

— Nežinau... Mačiau milžinišką šešėlį, užgriuvusį ant ta- 
vęs. Iššoviau į orą, paskui į jį, Ir jis nukrito vandenin. Ką gi, 
mudviem reikia truputį pakelti ūpą... Palauk, nusivesiu ta- 
ve į vieną man žinomą vietelę, netoli nuo čia. 

Jiems žingsniuojant toliau, amnezijos ištiktasis pasakė: 

— Keista, kad tu, šeimos tėvas, taip gerai šaudai. Be to, 
ar ne visi barai uždaryti tokiu metu? 

Juodos ir sunkios it aliejus upės bangos teliūskavo į kro- 


Žorsdanas Fantomas 81 


vininius laivus, miegančius palei krantines. Kai kur šviesa 
kajutėje, o viršuj - migloje stūksančių kranų bokštai. Me- 
tas pagaliau atsiliepė: 

— Žinai, čia viskas iš tikrųjų ne taip, kaip turėtų būti. 

Šalia išsikišusio į upę molo buvo užrašytas jo pavadini- 
mas: „Vyšnių Sodo molas“. Ties krantinės kampu, prišvar- 
tuoto dvistiebio laivo šešėlyje, būrelis jūreivių su turbanais 
spietėsi aplink krosnelę, pilną žėruojančių anglių. Jų veidai, 
pusiau nušviesti ugnies, atrodė it paslaptingos kaukės. Jie 
beveik nė nedirstelėjo į du vėlyvus praeivius. Tai buvo ilga 
Roterhaito gatvė, kuri, eidama palei Temzės kilpą, supo pre- 
kybinius Sario dokus priešais Ost Indijos dokus, nematomus 
iš kitos upės pusės. 

— Ką aš padariau, kad to nusipelniau? 

Metas papurtė galvą ir nusispjovė į vandenį. Amnezijos 
ištiktasis prisiminė portsigarą, kurį turėjo kišenėje. Ciga- 
retės, štai ko jam reikėjo. Maža liepsnelė suvirpo jo ranko- 
je, paskui jis patraukė dūmą, ir cigaretės galiukas sužėrėjo 
skleisdamas skanų kvapą. Tai, matyt, buvo turkiškas ar egip- 
tietiškas tabakas, aišku, labai brangus. Darėsi šalčiau ir drėg- 
niau, rūkas iš tiesų smelkė viską, o kai juodu ėjo pro aukš- 
tas dujų gamyklos sienas, užuodė ir sieros kvapą. Metas 
sustojo, paėjo prie krantinės krašto ir švilptelėjo susikišęs 
du pirštus į burną. Pasigirdo pliuškenimas, ir nežinia iš kur 
išlindusi pasirodė valtis, irkluojama į neperšlampamą ap- 
siaustą įsisupusi0 Žmogaus. 

— Plaukiam į „Rytų rožę“, pas Piotrą Vasiljevičių, —- pa- 
sakė jam Metas. 

Irkluotojas linktelėjo galvą, ir jie įlipo į valtį. Tai, kas 
nuo krantinės atrodė kaip ištisas grindinys, iš tiesų buvo 
statinys ant polių, po kuriuo glaudėsi kėlėjas, laukdamas ke- 
leivių. Pora grybšnių irklais, ir valtis atsidūrė upės srovėje. 
Monotoniškas irklų pliuškenimas, lengvas lingavimas, ly- 

dintis įkabų girždesį, vandens siurenimas palei forštevenį 
17 netgi dervos kvapas, sklindantis nuo valties korpuso, ap- 
ramino amnezijos ištiktąjį. Jis atvirto aukštielninkas, panė- 
rė ranką į juodas bangas, - mažas nuilsęs keleivis neaprė- 
piamose Temzės platybėse, jis leidosi plukdomas upės, ir 
nevaldomas jo mintis nešė srovė. Jis prisiminė reklamą, ku- 
rią visur palikdavo Eženo Delero batai: „Lyno akrobatas“. 
Pagalvojęs apie šio naivumą, nusišypsojo, bet tai turėjo kaž- 
kokią slaptą prasmę - vaikščioti virve... Lengvumas... Pran- 
cūzas turėjo to lengvumo, kurio trūko jam, kad galėtų eiti 
tokiu siauru ir netvirtu gyvenimo taku. Tačiau šią valandė- 
lę jis leidosi plukdomas upės, jis ilsėjosi valties dugne; pa- 
lei srovę buvo galima plaukti toli, plaukti ligi pat jūros. Kaip 
būtų gera dabar ją pamatyti ir liautis knaisiotis po tas pačias 
istorijas, vis tas pačias istorijas; vien jūra, kiek tik akis ap- 
rėpia, o širdyje vėlei šviesu nuo jos ritmo pilnatvės. Kaip 
būtų gera užsimiršti toje daug laisvesnėje ir atviresnėje erd- 
vėje... Jis pagaliau nustojo drebėti, ir jo raumenys atsipa- 
laidavo; abu upės krantai dingo, lyg jų niekada nė nebuvo, 
tad upė virto ežeru be apybrėžų, kuriame ūkanų apgaubta 
valtis lėtai vrėsi į nežinomą tikslą, ir iš esmės nebuvo svar- 
bu, ar pasieksi jį, ar ne. 

Už kairiojo borto pasirodė žiburiai, padūmavę nuo rūko, 
pabirę žvaigždėmis kaip šviesa, į kurią žvelgi pro ašaras, ir 
po kelių akimirkų valtis, atsimušusi į baržos šoną, prisišvar- 
tavo šalia jos. Sumokėję už perkėlimą saują apgailėtinų pen- 
sų, Jie užlipo į krantą siaurais mediniais laipteliais. Jiems 
už nugaros pasigirdo irklų pliuškenimas, ir kai jie atsisuko, 
keltininkas jau buvo dingęs tamsiuose vandenyse. Įvijais 
siaurais laiptais jie nusileido į „Rytų rožę“, aludę ant van- 
dens. Apačioje buvo ilga salė žemomis lubomis, užimanti 
visą baržos plotį; ji buvo pilna žmonių ir smarkiai prirūkyta. 
Ją apšviečiančios žibalinės lempos metė šešėlius ant lubų 

sijų bei lentų, - lubas galėjai pasiekti kilstelėjęs ranką, - ir 
ant lenktų sienų su apskritais iliuminatoriais, įrėmintais va- 
rio apvadų; viskas buvo aprūkę ir pageltę nuo tabako kaip 
sena pypkės galvutė. Jie apėjo žmogų, miegantį ant nušiu- 
rusių, nusitrynusių nuo vaikščiojimo grindų. Su savo pa- 
mušta kailiu kepuraite jis atrodė panašus į mongolą. Jie pra- 
ėjo pro stalą, kur susėdę prie butelio su etikete, užrašyta 
kirilica, kvatojo keli barzdylos. Akordeonas išspaudė kelias 
gailias komiškas gaidas; kampe du tamsaus gymio vyrai, at- 
sukę nugaras į salę, susikaupę dirbo kažkokį kruopštų dar- 
bą; garavo samovaras. Jie įsitaisė šalia juodaodžio jūreivio 
suraižytu veidu, kuris palaimingai rūkė pypkę. 

— Supažindinsiu tave su Piotru. 

Pro žemas dureles už baro išlindo jaunas vyriškis, lai- 
kydamas po butelį abiejose rankose. Metas pasisveikino 
su juo: 

— Sveikas, Piotrai Vasiljevičiau, senokai nesimatėm. Čia 
mano draugas Lozo... hm... tai yra Džeimsas. 

Iš Piotro žvilgsnio amnezijos ištiktasis suprato, kad jis 
keistai atrodo, ir prisiminė sužeistą skruostą. Kol jis valėsi 
veidą degtine sumirkyta skepeta, regis, beveik švaria, Me- 
tas kamavo jaunąjį rusą klausimais, kurie, matyt, sudarė se- 
niai nusistovėjusio ritualo dalį: 

— Šiuo metu jokių problemų? Viskas gerai? Tau pavyks- 
ta susimokėti? 

— Ir iš ko čia šaipytis? 

— O kaip tavo sūnus? — vėl paklausė Metas. - Gerai auga? 

Iš tiesų, už baro stovėjo lopšys, kur, matyt, miegojo kū- 
dikis, pridengtas muslino užuolaidėle. 

— Jau sakiau, kad tai ne mano sūnus, - sumykė rusas. 
Buvo matyti, kad jis išvestas iš kantrybės. - Aš juos abu 
radau rudenį, Rožę ir jį. Tupėjo susigūžę po tiltu tarp 
virvių. 

— Na jau, nereikia gėdintis savo sūnaus. 

— Bet, dievaži, aš jos niekad nė pirštu nepaliečiau, — pra- 
trūko jis. Paskui paraudo ir prikando lūpą, nes ji ką tik įžen- 
gė į salę ir ėjo prie lopšio. 

— Na, gana, ką jums atnešti? 

— Savo įprastą sotųjį patiekalą... 

— Gerai, čia Rožė, ji dirba kartu su manim. Teisybę pa- 
sakius, ji niekad nekalba, turiu galvoje, aš nežinau, ar ji mo- 
ka kalbėti... Tai aš pavadinau ja Rože... Juk čia „Rytų ro- 
žė“, ir aš pamaniau... pagalvojau... O čia jos kūdikis... Vla- 
dimiras... Bent jau aš jį taip vadinu. Tai rusiškas vardas, 
bet nieko baisaus, jei jis ir ne rusas. Juk šiam mažyliui, šiaip 
ar taip, reikia vardo. 

Vladimiras tuo tarpu žindo savo motinos krūtį ir, regis, 
buvo abejingas visoms šioms kalboms, laimingas plevenda- 
mas kažkur už tūkstančio mylių nuo čia. Rožės veidas buvo 
sukritęs, aštrių bruožų, nors ji atrodė dar labai jauna. Me- 
tas ir Lozorius nuėjo atsisėsti prie staliuko, nešdamiesi po 
kaupiną stiklą skaidraus gėrimo ir po lėkštę keistos sriu- 
bos, atsiduodančios žuvimi. 

Vienas iš dviejų jų kaimynų krapštinėjo segtuku rylą, 
atvėrę sudėtingą jos mechanizmą, o kitas su liniuote ir per- 
foratoriumi mėgino atkurti muzikinę perfojuostą... Tai bu- 
vo daug kruopštumo reikalaujantis darbas, kaip bylojo jų su- 
raukti antakiai ir įsitempusios lūpos... 

— Tau reikia apsispręsti, kaip kitiems tave vadinti... 

— Ką gi, tiesą sakant, man Lozorius ne prie širdies... 
Žinai, tai keistai skamba... geriau jau būsiu Džeimsas, ne 
todėl, kad tai man kažin ką sakytų, bet todėl, kad tai, regis, 
mano vardas. Tegu taip ir bus. 

Kalbėdamas jis jautėsi baisiai nelaimingas ir tarsi api- 
pleštas... Jis gurkštelėjo degtinės norėdamas išsklaidyti ne- 

rimą — jam užgniaužė kvapą, gerklė degte degė; išspjovė pu- 
sę to, ką išgėrė. 

— Kas čia per šlykštynė? 

— O, verčiau nežinoti, iš ko jie tai daro... Iš medžio, bul- 
vių su svogūnų lukštais, gerai nė nežinau... Bet pirma už- 
valgyk, paskui galėsi išgerti. 

Džeimsas - taip, Džeimsas — išsitraukė iš kišenės su- 
plotą kartono dėžutę, kurią rado ant tilto... Pabaisos tilto... 
Beje, jei tai tęsis toliau, jis galės perkrikštyti visas Londo- 
no vietas... Skenduolio krantinė... Vaiduoklio fleitininko ak- 
ligatvis... Ši dėžutė buvo... raudono ir auksinio kartono te- 
atrėlis, didumo sulig skrybėlės dėže. Jis sunkiai nurijo sei- 
lę ir prisivertė išgerti gurkšnį degtinės — nuo jo iš akių 
ištryško ašaros. Jis kaip galėdamas atitaisė sulamdytą daik- 
tą, išlygino sieneles. Tai buvo ant kartono atspausdintas te- 
atrėlis, trapus kartono koliažas, primenantis italų teatro sce- 
ną su tamsiai raudona uždanga, paauksuotais lipdiniais, or- 
kestru ir šoninėmis ložėmis. Rūpestingai iškirpti mažyčiai 
personažai buvo priklijuoti prie scenos, priešais ištraukia- 
mą lapą, vaizduojantį spektaklio dekoracijas... Abu Tauerio 
tilto bokštai. Jis išgėrė savo stiklą vienu mauku ir užsiko- 
sėjo. Pamišusio proto išradimas... Jei čia nebūtų buvę Me- 
to, tvirto kaip uola, jis būtų pamanęs, kad kliedi... Airis nu- 
tilo suraukęs kaktą... Scenoje buvo kažkokia didžiulė bež- 
džionė, atspausdinta ant kartono, truputį prisiplojusi, ir jis 
pakėlė ją pirštu. Beždžionei po kojų buvo priklijuotas gulin- 
tis personažas... kuris logiškai mąstant, be jokių abejonių, 
turėjo vaizduoti jį. O scenos gilumoje po kairei žmogeliu- 
kas praėjusio amžiaus kostiumu iš tolo stebėjo viską it koks 
Hamletas... Taigi štai jo mirtis, inscenizuota kaip miniatiū- 
rinis spektaklis. Ką gi, jiems neišdegė. Jis kandžiojo sau 
apatinę lūpą, o smegenis plakė pražūtinga baimės banga. 

Susidūrus akis į akį su tokiais dalykais, galva ima suktis vis 
žemiau ir žemiau besileidžiančia spirale! Jis apdujęs žiūrėjo 
į Metą... „Metai, gal paimkim dar po stiklą?“ Neįsivaizduo- 
jamas išsigimimas... Galva neneša... Kaip ten buvo anks- 
čiau? Ak, taip! „Baisi žmogžudystė Karališkajame chirurgi- 

jos koledže“. Jis padaužė sau per kaktą. Kai Metas grįžo su 
buteliu, Džeimsas išlenkė stiklą vienu mauku. 

— Pasikartosim viską iš pradžių, sąmonė šviesi, šviesi 
kaip dieną: aš esu dailininkas. Gyvenu Brukgrino aikštė- 
je... Jei tik galima pasikliauti Kėlio telefonų knyga. Tai Ha- 
mersmito rajonas. Aš vardu Džeimsas Dunas. Fechtavausi 
lazdele. Rūkau ar, tikriau tariant, rūkiau turkiškas cigare- 
tes. Manau, tai viskas... Ne... Turėjau „ištikimą“ draugą, 
vardu Oskaras... pažinojau įtartinų Žmonių. Vieną vakarą 
nueinu į pokylį pas serą Edviną Montegiu... Čia nežinia 
kaip... mane užmuša, nužudo. Nutempia į automobilį, įme- 
ta į Temzę prie dokų... Aš išlindau, o mano atmintis ten ir 
liko. Ko gero, nebuvo gerai prikabinta. Žmogus, kurį jūs va- 
dinate Amžinuoju žydu, išgelbsti man gyvybę... Piramas 
Borgis. O viena airių šeima priglaudžia mane, vargšą naš- 
laitį, atsidūrusi ties bedugnės kraštu. Po kelių dienų Kara- 
liškajame chirurgijos koledže nužudomas vienas profesorius, 
ir durininkas randa ant grindų kartoninį teatrėlį, vaizduo- 
jantį nužudymo sceną... 

Iš italų rylos plūsteli muzikos banga, paskui ji miaukteli 
17 nutyla. Jis padaro pertrauką, laikas išgerti dar stiklą na- 
minės. 

— Ir tai dar ne viskas... Šią istoriją perskaičiau Daily Mi7- 
707. Žurnalistas priminė skaitytojams, kad kažkas panašaus 
jau buvo atsitikę prieš kelis mėnesius... Pagrindinis vaid- 
muo, jei gerai pamenu, teko kažkokiam pastoriui. Šie žmo- 
nės, teatro mėgėjai, kėsinasi į mano gyvybę. Nori mane nu- 
žudyti... Jie sužino, kad esu gyvas, sužino, kur būnu, ir du 

kartus mėgina nugalabyti mane grojant fleitai, paskui nu- 
meta tą žaislinį teatrėlį. O ką aš darau? Pats kišu gerklę po 
peiliu... Man reikia palikti tavo namus, Metai... Kol gauja 
žudikų su koturnais ir teatro kaukėmis dar neatėjo manęs... 
Turiu apsilankyti Hamersmite... Nueisiu ten jau šįryt. Ak 
Metai, aš bijau, aš nieko nesuprantu. Ką padariau prieš pra- 
rasdamas atmintį? Ar tai taip baisu, kad privalėjau viską pa- 
miršti? Ir dar tas maniakas... Tie maniakai, kurie organi- 
zuoja žmogžudystes su pasibjaurėtinu malonumu, patologiš- 
kai apgalvodami visas smulkmenas, tie žiaurūs skečai, tas 
nusikaltimų teatrėlis... 

Už visų tų klastingų užmačių slypėjo baisus žiaurumas, 
piktas 1r iškrypęs protas... Juodu tylomis išgėrė dar po stiklą 
ar du... Džeimsas tyrinėjo kartoninį teatrėlį, ieškodamas 
spaustuvininko vardo. Rado jį medalione, puošiančiame tri- 
kampį frontoną viršum scenos: „Poloko miniatiūriniai teat- 
rai, Hokstono gatvė, Hokstonas“. 

— Ten irgi nueisiu, pamėginsiu sužinoti, kas tokie gali 
jais naudotis. Vis kalbu kalbu, o laikas bėga... Ketlina su- 
tiks tave su šluota. 

— Kaipgi ne, raukys nosį. Žinau, negražu kažkur valkio- 
tis... Bet būna dienų ar naktų, kai, deja, kitaip neišeina, ir 
nieko čia nepadarysi. Jei eisi į Hamersmitą, nepamiršk pra- 
nešti, kaip tau sekasi. Nedink ilgam, kad mums nereikėtų 
per daug jaudintis. 

Jie vėl nutilo ir subedė akis į mažąjį teatrėlį. Džeimsas 
pamėgino jį užmiršti ir kalbėti apie ką nors kita. „Rytų ro- 
žė“ pamažu ištuštėjo, liko tik abu italai, miegantis kazokas 
17 juodaodis jūreivis, rūkantis ir svajojantis. 

— Iš tiesų, ko tu kabiniesi prie to vargšo Piotro... Jis, 
atrodo, malonus vaikinas... 

— Jis moka už apsaugą... Tai mane baisiai erzina... Mu- 
du su Ketlina nemokam... Ir tegu tik jie pabando ateiti... Jo 

tėvas, Vasilis, nemokėjo. Negana to, praėjusią vasarą per 
dokininkų streiką mes rinkdavomės čia su airiais, kurie dir- 
ba prieplaukose, norėdami pasiaiškinti, kaip išpešti naudos 
iš susidariusios padėties mūsų senosios Airijos labui... Su- 
pranti, ką noriu pasakyti... Žinoma, buvo triukšmo, mes gi 
ne vaikai iš choro... Ir štai šitas Piotras Vasiljevičius, ži- 
nok, išvarė mus laukan, visus iki vieno. Bijojo dėl savo ba- 
ro. Čia beveik pogrindis, todėl kartais nesicackinama. Bet 
tai niekam nerūpėjo... Ypač anarchistams, tokiems kaip jis 
ir jo šutvė. Šiaip ar taip, aš jį vis tiek myliu, buvau geras jo 
tėvo draugas. Gal net būčiau leidęs jam rėžti sparną apie 
savo dukterį. Tai reiškia, kad jį vertinu. Bet tiek to... Dabar 
jis turi tą gražią tylią rožę, kuri vėliau ar anksčiau atsidurs 
jo glėbyje. 

— Man pasirodė, kad Timui taip pat rūpi Meivė. 

— O! Tik jau nekalbėk man šito! Pasakiau jam, kad nė 
negalvotų apie tai... Aš jį irgi myliu, bet ar gali įsivaizduoti 
mano salų paukštelį tokio galvijo letenose? Be to, jis jau 
turi moterį savo namuose, tokią kinę, kurią nuo visų slepia. 

— Meivė graži kaip vyšnaitė pavasarį, jai niekad netrūks 
gerbėjų... 

Metas įtariai dirstelėjo į jį. 

— Pasakiau jam, Timui, —- nieku gyvu! Po to jis apie tai 
daugiau nekalbėjo... Net jeigu ir nenusiramino. Jis doras 
vaikinas ir suprato, ką turiu galvoje. Beje, jis turėjo Žinoti, 
kad vilties nėra... 

Jie neblogai įsikaušo... Piotras užsnūdo ant baro, apsi- 
kabinęs galvą sukryžiuotomis rankomis... Jį pažadino triukš- 
mingas būrelis italų, įsitaisiusių prie durų... Metas ištiesė 
ranką. 

— Pažiūrėk, Lozoriau... Dieve mano, Džeimsai... Tavo 
draugas Amžinasis žydas. 

Didžiulei savo nuostabai, Džeimsas iš tikrųjų pamatė Pi- 

ramą, kuris stovėjo prie įėjimo į salę, šalia neseniai atėjusio 
būrelio... Jis čia, ir dar su kitais žmonėmis. Negalėjai nė 
įsivaizduoti... Bet tai truko tik akimirką, Piramas, persi- 
metęs pora žodžių su kitais, iškart išėjo. Viskas vyko taip 
greitai - jis čia pasirodė, čia dingo, - kad Džeimsas pagal- 
vojo, ar jų nebus apgavęs paprasčiausias panašumas. Ka- 
dangi turėjo būti jau beveik penkta valanda ryto, jie priėjo 
išgerti paskutinio stiklo prie baro su Piotru... Džeimsas žiū- 
rėjo į kūdikį su dideliu jauduliu; nedaug trūko, kad jo akyse 
būtų pasirodžiusios ašaros. Alkoholis darė jį sentimentalų, 
tai buvo baisu. 


XV 


“M gilyn į miestą, gražių- 
jų kvartalų gatvės jau buvo puošiamos Kalėdoms. Oksfor- 
do gatvėje fasadai ir vitrinos apteko auksu, purpuru ir si- 
dabru. Dėžutės arbatos, uogienės su herbais Fortnum and 
Mason krautuvėje kilo piramidėmis, apkaišytomis bugie- 
nio lapais su raudonomis uogomis. Vienodi auksiniai kas- 
pinai puošė spalvingus žaislus Žamley parduotuvėje ir Rei- 
lio, džentrių ginklininko, ginklus. Visur kur, ant sienų, ant 
krautuvių durų, ant omnibusų šonų, afišos rikiavo savo 
viens prie kito nederančias reklamas. Maršalas ir Snelg- 
rouvas, Visa prancūzų mada! Ir paltai, kalnai retų kailių 
arba šilkų srautai ant popierinio sniego. Tikra prašmatny- 
bė, Heath skrybėlės, Poole and Lord marškiniai. Vitrinos 
lūžo nuo viso šio gero, siūlomo karšligės apimtai miniai, 
plūstančiai iš metropoliteno. Kvepalai, „Mortloko ir sū- 
naus“ stiklo indai, Van Houten kakava 1r Cadbury šokola- 
das, be kurio neapsieina jokia šventė, kurio tiek daug, kad 
gali apsivemti... Prancūziškas vynas, itališkas vynas, kon- 
jakai, viskiai galėtų paskandinti visą Londoną; sakytum iš- 
tapytas kartoninis teatrėlis tiek išsipūtė, kad užgožė gy- 
venimą savo netikrais paauksinimais, ėmė dusinti jį rau- 
donom ir auksinėm savo popierinės uždangos klostėm. 
Džeimsas vaikščiojo netekęs žado; sutrikęs ir pavargęs 


Žorvdanas Fantomas 0] 


slinko palei prekystalius, nukrautus suknelėmis ir blizgan- 
čiais papuošalais, tarsi regėdamas haliucinacijas. Pagyve- 
nęs dokuose, čia jautėsi kaip somnambulas, neturtėlis, per 
jėgą stumiamas, varomas palei prabangias vitrinas... 

Džeimsas buvo išsekęs. Kai pavyko ištrūkti iš gatvės su 
jos bruzdesiu ir įžengti į Haid Parką, jam gėlė visą kūną, tar- 
si blauzdikauliai būtų taikęsi perverti kelius, o šlaunikauliai 
persmeigti inkstus. Nuo peties skausmas ėjo į rankas ir spran- 
dą. Jis perkirto parką, pasukęs Kensington Roudo pusėn, pas- 
kui susmuko ant suolo šalia didelio paminklo iš marmuro ir 
bronzos, skirto Albertui, princui konsortui. Jau, aišku, buvo 
pietų laikas, ir jaunos merginos, matyt, atėjusios iš kokios 
gretimos įstaigos, nebijodamos šalčio mažais būreliais vaikš- 
tinėjo po parką. Jų gestai ir veidai traukė savo gaiva. Jis mie- 
lai būtų prie kai kurių priėjęs, bet jo išvaizda galėjo jas išgąs- 
dinti. Be to, ką jis būtų papasakojęs? „Gimiau... na, tarkim, 
dvidešimt septynerių metų... Mano motina, sutrikusi, kad 
gimė toks suaugęs vaikas, atidavė mano lopšį Temzei, purvi- 
nai jos srovei, kaip kokį seną bjaurų Mozę?..“ 

Jis perėjo Londoną nuo Hokstono dokų į pietus, paskui 
nuo Hokstono iki Haid Parko per gražiuosius kvartalus, be- 
veik visą laiką pėsčiomis ir, galima sakyti, bergždžiai. Nors 
19 nevisiškai; nejučiomis įsukęs į vieną tamsią gatvelę 
Haundsdičo pusėje, dar neišsiblaivęs, jis gavo gerą smūgį 
lazda per petį, kuris jį taip paveikė, kad nuskausminantis 
girtumo poveikis pamažu išgaravo. Jis, beje, grūmėsi kaip 
pasiutęs ir taip Žiauriai, kad vėliau apie tai galvojant jam 
darėsi baisu. Šiaip ar taip, jis sulaužė žandikaulį vienam iš 
dviejų banditų. Paskui atrodė, kad tai tebuvo šaunūs vyru- 
kai, bet tą akimirką palaikė juos savo persekiotojais, savo 
žudikais, teatro mėgėjais... O jie tenorėjo apiplėšti pirmą 
pasitaikiusį gerai apsirengusį praeivį. Juos apibėrė smūgių 
kruša. „Dieve maloningas, gana!“ — sušuko vienas 1š jų. 

Netekes jėgų, jis nusnūdo ant suolo, užmiršęs šaltį ir 
skausmą, bet grimztant į miegą grįžo likučiai košmaro, kurį 
susapnavo prieš pat apsilankydamas pas Poloką, teatrėlių 
pardavėją. Į Poloko ir sūnaus teatrėlių krautuvę Hokstone 
jis atėjo per anksti; ji dar nebuvo atidaryta. Tada jis nuspren- 
dė palaukti prie „Gaidžio ir patrankos“ iškabos. Nors čia 
kėlė triukšmą Hokstono stipruoliai, susėdę prie avienos ra- 
gu, nors garsiai juokėsi jų Žmonos, pasipuošusios nenusa- 
komomis skrybėlėmis, jis netruko visiškai kietai įmigti sa- 
vo kampe priešais pintą alaus, pasidėjęs galvą ant rankų, 
lengvai kaip kūdikis. Alus atvėso šalia truputį dėmėto cilin- 
dro, rūpestingai padėto ant stalo, šalia lazdelės ir pirštinių. 
Paskui jis prisiminė, kad valandėlę sapnavo. 

Sapne jis atsidūrė vienoje dokų gatvėje, nežinia ko- 
kioje, iš ten nebuvo matyti Temzės, bet jis žinojo ją esant 
arti... Piramas ir Gracija ėjo su juo. Jis regėjo juos drau- 
ge tik antrą kartą ir suvokęs, kad juodu labai panašūs, 
stebėjosi, kaip anksčiau šitą dalyką praleido pro akis. Tai 
netgi kėlė jam nerimą, jis galėjo būti tik prašalaitis, jis 
galėjo tik sugriauti šios keistos poros dermę. Priešais bu- 
vo gyvatvorė ir vartai, kuriuos jis pastūmė. Jie atsivėrė, 
prie jo kojų nukrito pomidoras ir užtvėrė vartų angą. Rau- 
donas vaisius gulėjo Žemėje ir tarsi kėlė kažkokius bau- 
gius prisiminimus. Jis nuspyrė pomidorą. Jam pasidarė 
baisoka. Gracija ir Piramas, jį palikę, kažkur nuėjo, 0 var- 
tai atsidūrė toli jam už nugaros —- dabar jis buvo įžengęs į 
prancūziškąjį sodą, kurį slėpė gyvatvorė. Apkarpyti kaip 
kūgiai kiparisai supo baseiną, kuriame karaliavo moters 
statulėlė. Jis jau buvo čia lankęsis, neabejojo tuo, bet ka- 
da? Atsisėdo ant akmeninio suoliuko ir pamatė, kad saulė 
jau leidžiasi. Jei jam užtektų drąsos palaukti kiek reikia, 
jis sužinotų... bet keista situacija slėgė jam širdį, jis bu- 
vo kažką benujaučiąs... 

Paskui jis išgirdo švokštimą. Bjaurų rijimo garsą. Jis Ži- 

nojo, kas darosi. Pagautas baisios baimės, suklykė it sker- 
džiamas. Pasaulis staiga susvyravo, ir jis iš sodo buvo nu- 
sviestas prie staliuko, kur sėdėjo po „Gaidžio ir patrankos“ 
iškaba. Jis suriko, ir visi sužiuro į jį. 

Jam buvo sunku atsikratyti šio košmaro. Jo trapią ir keis- 
tai naują dvasią pribloškė ir sekino begalė miesto reginių ir 
kontrastų; jis perėjo baisybę gatvių, kol pasiekė Haid Par- 
ką; tiek skirtingų pasaulių, kvapų ir kalbų: Linkolns In Filds; 
grupė turistų amerikiečių su fotoaparatais ant kaklo klau- 
sėsi gido, kurio sniaukrojamas balsas minėjo karalienės Elž- 
bietos alchemiką, serą Džoną Di, kuris čia turėjo savo labo- 
ratoriją, ir tuo pačiu atsikvėpimu architektą serą Džoną Sou- 
ną, „kurio namus rytoj galėsite pamatyti“. Aplenkdamas Covent 
Garden, truukšmingą vaisių ir daržovių turgų, jis taip pat ma- 
tė kanarėlę, kuri būrė ateitį, už pensą ištraukdama klientui 
horoskopą iš krūvos virvele perrištų popieriaus tūtelių. Dru- 
ri Leinas... Plačioji gatvė, kur jis nusipirko iš prekeivio ga- 
balą pudingo su razinomis ir jautienos riebalais, kad nura- 
mintų kirminą. Pudingas buvo įvyniotas į laikraštinio po- 
pieriaus lapą, ir riebaluotas pudingo paketas užkrito ant 
gražaus jo palto, kai jis ėjo žiaumodamas. 

O dar anksčiau rytą, kai jis paliko Metą, Prekybinio Do- 
ko gatvė, kur prasilenkdavo pirmieji darbininkai ir paskuti- 
niai nakvišos. Be to, jis netgi kirto Tabernakulio gatvę ir 
Rojaus gatvę Hokstone, žinoma, tamsią kaip šachtos šuli- 
nys, kurioje kelią jam parodė pienininkas, pardavinėjantis 
„sveikiausią pieną Londone“ — taip skelbė lentelė ant dvi- 
račio jo vežimėlio. Ir dar Šv. Pauliaus katedra, šalia kurios 
jauni valkatos prausėsi prie fontano, nors ir spaudė šaltu- 
kas, o merginos pardavinėjo gvazdikus Sičio tarnautojams... 

O Ist Endo rūke jis dar matė būrį kromininkų žydų, 
susibūrusių aplink indą su žarijomis prie kavos pardavėjo 
vežimėlio, kuriame spindėjo du didžiuliai nušveisti vario 
bidonai. 

Tačiau jam reikėjo pagalvoti apie savo apklausą; apie tai, 
ką jam pasakė ponas Polokas. Tai buvo sunku, nes tos skur- 
džios Žinios, kurias gavo, blanko prieš keistus lobius, sly- 
pinčius pono Poloko krautuvėlėje. Ji buvo įsikūrusi Hoks- 
tono gatvės du šimtai aštuntame name. Nedidelėje vitrino- 
je praeivis regėjo įvairiausius sustatytus miniatiūrinius 
kartoninius teatrus pakeltom uždangom, kur scenose su pa- 
jūrio ar niūrių pilių dekoracijomis vyko nuostabūs nuoty- 
kiai. Ten buvo įvairios architektūros teatrų, nuo mažutėlai- 
tės raudonos ir auksinės dėželės, kurioje miniatiūriniai 
personažai vaidino Regentystės laikų vodevilį, iki prašmat- 
nesnių modelių, kurie turėjo netgi tikro medžio grindis ir 
miniatiūrinės žibalines lempas. Kruopščiai užrašytos etike- 
tės skelbė spektaklio, rodomo kiekviename teatre, pavadi- 
nimą: „Miškų Robinas“, „Vaterlo mūšis“, „Ričardas I“, „Dže- 
kas tripirštis, Jamaikos siaubas“. Čia žmogėdros buvo iš ta- 
pyto kartono, o plėšikų nusikaltimai, apriboti mažų 
stačiakampių scenų, tik žavėjo. Krautuvėlė atrodė visai ne- 
tinkama vieta tikriems nakties siaubams tirti. Vidun įėjo 
moteris su berniuku; Džeimsas atitrūko nuo apmąstymų ir 
įžengė į krautuvėlę paskui juos. Kai motina su vaiku išėjo, 
jis išsitraukė iš palto suplotą kartoną, rastą ant Tauerio til- 
to, norėdamas paaiškinti jo radimo aplinkybes, bet kiek įma- 
noma nutylėti per daug šokiruojančias ar per daug neįtikė- 
tinas istorijos detales. Jaunas pardavėjas susiraukė. „Poli- 
cija jau buvo atėjusi čia Ir pasakojo kažką panašaus kaip jūs... 
Palaukit... Pakviesiu savo tėvą. Jis jau viską jiems paalški- 
no“. Jis žengė kelis žingsnius į patalpas už prekystalio, pas- 
kui atsisukęs pridūrė: „Tai baisu! Būkite tikras, pone, kad 
Poloko, Redingtono įpėdinio, miniatiūriniai teatrai neturi 
nieko bendra su tais siaubais...“ Jis išėjo pro siauras dure- 
les ir grįžo su apvalučiu pūstažandžiu žmogeliu, mažesniu 
už jį, kuris šluostėsi į prijuostę dažais suteptas rankas. Ma- 
tyt, už krautuvės buvo spaustuvė, kur jis spausdino šiuos 

pasakų kartonus — „po pensą paprastus, po du pensus spal- 
votus“. Pono Poloko akys mirksėjo už akinių stiklų, ir trum- 
paregis žvilgsnis iš anksto buvo kupinas pasiteisinimų ir pa- 
siaiškinimų... 

Džeimsas pakartojo savo istoriją. Ponas Polokas savo 
ruožtu ėmė kartoti tai, ką tikriausiai pasakė Skotlend Jardo 
tardytojui... Tiesą sakant, ne kažin ką... Poloko, Redingto- 
no įpėdinio, miniatiūriniai teatrai buvo mielai perkami, ir 
tokie garsūs klientai kaip gerai žinomas polemistas ir ro- 
manistas ponas Čestertonas arba garsusis „Laiko mašinos“ 
autorius ponas Velsas, kurie dažnai ateidavo ko nors nusi- 
pirkti į mažąją krautuvėlę, liudijo, kad firma turi gerą var- 
dą. Kas mėnesį būdavo parduodama tiek teatrų 1r spektak- 
liukų, kad nei ponas Polokas, nei jo sūnus, jaunasis parda- 
vėjas, negalėjo suteikti Žinių apie pirkėjus... Tačiau, Dievas 
mato, jie mielai būtų viską padarę, kad tik sustabdytų tuos 
baisius Žmogystas, kurie iškreipė tokią nekaltą mokomąją 
pramogą. Beje, krautuvė Hokstono gatvėje nebuvo vienin- 
telė vieta, kur galėjai nusipirkti teatrų 1r dramos spektak- 
lių, perimtų iš pono Redingtono. Polokas ir sūnus buvo pa- 
tikėję jų prekybą ir teatro reikalus išmanančiam Klarkui iš 
Gariko gatvės, šalia Covent Garden teatro. Džeimsas suži- 
nojo tik tiek, kad modelis, kurį laiko rankoje, esąs Didysis 
Viktorijos teatras, beždžionė iškirpta iš sainetės, pavadin- 
tos „Miškų demonas“, o personažas, stovintis scenos gilu- 
moje, paimtas iš antrakto ir vaizduoja Jaunąją Angliją. O dėl 
dekoracijų, Tauerio tilto, tai ne firmos dirbinys, o graviūra, 
iškirpta iš kokio nors žurnalo ir pritaikyta užsceniui. Ponas 
Polokas nebeprisiminė ir netgi, kaip buvo matyti, bijojo pri- 
siminti, kokie teatrėliai pasitarnavo kitoms dviem žmogžu- 
dystėms iliustruoti. Šiaip ar taip, smulkmeniškas jo paaiš- 
kinimas negalėjo duoti jokios naudos. 

Greitas ir neramus žodžių srautas, liejęsis iš pono Polo- 
ko burnos, staiga nutrūko. Stojo ilgoka tylos valandėlė... 

Džeimsas žiūrėjo į teatrėlius, išsibarsčiusius po kambarį. Ir 
žvelgdamas į šiuos žaislus klausė savęs, kokia buvo jo vai- 
kystė. Kokios buvo ilgos ir nuobodžios popietės anglų kole- 
dže? Kokios vasaros?.. O jo priešai? Žmogėdros ir fėjos, dva- 
sios ir kaukai paliko jį ir niekada nebegrįš; juos pakeitė Lon- 
dono ūkanos, užmarštis, košmariška muzika. Dėl visa pikta 
jis užsirašė kitos krautuvėlės, Klarko Gariko gatvėje, adre- 
są ir išėjo. Jis jau buvo prisigrūdęs kišenes visokių sulam- 
dytų popiergalių — sero Edvino svečių sąrašas, Džeimso Du- 
no ir lordo Dansanio adresai, Klarko krautuvės adresas, — 
tarsi Piramas, kuris taip pat rinko popiergalius su mania- 
kišku rūpestingumu. Trindamasis petį, kurį skaudėjo vis 1a- 
biau, jis nuėjo Hokstono gatve į kitą pusę — norėjo prieš 
eidamas į Hamersmitą užsukti pas Klarką iš Gariko gatvės. 
Patekėjo saulė. Tai buvo pramoninė aušra suodina suknele, 
nudryžuota priemiesčių gamyklų dūmų. Pagautas ūmaus ir 
truputį naivaus įkvėpimo, jis sustojo ties gatvės kampu, pa- 
dėjo teatrėlį ant žemės, čirkštelėjo degtuką ir padegė jį. Žiū- 
rėjo, kaip uždanga, ložės ir dekoracijos liepsnoja, dega, rie- 
čiasi... Paskui vėl patraukė savo keliu. Nors pamėgino išsi- 
vaduoti iš kerų, jam beveik nepalengvėjo. 

Tačiau reikėjo galvoti apie savo tyrimą: kokiu adresu 
jis ėjo? Pasirausė kišenėje: Džeimsas Dunas, Brukgrino 
aikštė 21... 

Atsidusęs jis atsikėlė nuo suolo; išėjęs iš Haid Parko, 
pasuko Kensington Roudu į dešinę ir pėsčiomis sukorė visą 
kelią iki Hamersmito „Olimpijos“, žiūrėdamas į savo skau- 
dančias kojas ir kentėdamas kaip atgalaujantis maldininkas. 
„Olimpijoje“ ėjo fejerija „Lenkijos sirena“. Šiame ramiame 
priemiestyje varpas mušė pusę valandos. Pusę vienuolik- 
tos ar dvyliktos? Jam čia niekas nebuvo pažįstama, bet tai 
jo nebestebino. 


XVI 


D ims stovėjo priešais sa- 
vo namus suspausta gerkle — it sūnus paklydėlis, grįžęs na- 
mo. Tai buvo nedidelis namelis, panašus į kaimo dvasininko 
namus, kurį supo sodas, aptvertas aprūdijusiais pinučiais. 
Ant slenksčio akmens buvo iškaltas Maltos kryžius. Viskas 
panėšėjo į anachronišką kaimo salelę mieste, relikviją, 1i- 
kusią iš to laiko, kai Londono apylinkėse dar nebuvo pridy- 
gę privačių namų. 

Namo langinės buvo uždarytos, bet varteliai, vedantys į 
sodą, nebuvo užrakinti, ir kai jis juos pastūmė, delnas apli- 
po rūdimis. Jis paėjo kelis metrus iki durų siaura nelygia 
alėja, išgrįsta plytelėmis. Pabeldė variniu heraldinio delfino 
formos belstuku. Aplinkui tvyrojo tyla, ir sausas metalo bil- 
desys neatsiliepė jokiu aidu namo viduje. Durys buvo užda- 
rytos, užrakintos, todėl jis apsuko ratą sodu. Sienos, ski- 
riančios nuo kaimynų, kampe stūksojo kresnas apsamano- 
jęs ąžuolas, o po jo šakomis stovėjo kiek apipelijusi kėdė. 
Namas, žvelgiant iš apačios į viršų, regėjos rūstus, beveik 
keliantis nerimą. Ką jis turėjo tokio, kas žadino jam tą sve- 
timumo jausmą? Gal jis rastų lavoną spintoje ar griaučius 
rūsyje? Sodo siena už namo buvo pusiau nugriuvusi. Savo 
nuogas ir glotnias šakas tiesė vyšnia. Priešais namus buvo 
akmens baseinas, sklidinas pažaliavusio vandens, kuriame 

akmeninis barzdotas dievukas turėjo spjaudytis vandeniu. 
Užpakalinės durys buvo įstiklintos, bet uždengtos balkšva 
užuolaida, kuri neleido užmesti žvilgsnio vidun... Einant ap- 
link namą jį apėmė jaudulys. Ką tenai ras? Be to, tai buvo 
gyvenamoji vieta, būstas, beveik gyva esybė. Širdis smar- 
kiai dunksėjo krūtinėje, kai jis ėmėsi durų. Įkišo kumštį į 
cilindrą, spūstelėjo stiklą, ir šis skilo be didelio triukšmo. 
Jis įsiklausė, bet name tebebuvo tylu. Tolumoje, už mūro 
pertvaros, šūkalojo vaikai, lojo šuo. Kokia likimo ironija! 
Jis laužiasi į savo paties namus... Apgraibomis rado durų 
raktą, paliktą spynoje, atrakino duris ir... įėjo. Kambarys 
buvo tuščias, visiškai tuštutėlis, buvo likusi tik įmūryta į 
sieną kriauklė — matyt, čia buvo virtuvė arba skalbykla... 
Siauru koridoriumi jis perėjo į kitą kambarį. Baldai ir pa- 
veikslai buvo dingę, palikę tik šviesesnes dėmes ant sienų 
apmušalų... Jis pravėrė duris, vedančias į prieškambarį, iš- 
klotą glazūruotomis plytelėmis. Viskas kėlė įspūdį, kad na- 
mai apleisti, bet visai neseniai, nes buvo gana švaru. Tebe- 
kabojo nauja kabykla ir 1911 metų kalendorius, jis priėjęs 
nervingai jį pervertė, bet rado tik vieną pastabą paraštėje, 
tik vieną pabrauktą datą... Tai buvo katastrofa. Jis jautėsi 
nugrimzdęs į neviltį, bejėgis it vaikas, vienišas kaip vilkas; 
jam reikėjo motiniškos glamonės arba bent jau čiulpti savo 
nykštį, nes tikrasis raktas, idealus sprendimas dingo tą va- 
landėlę, kai namas buvo iškraustytas... Tačiau kas tai pada- 
rė? Veranda, į kurią vėrėsi kitos durys, taip pat buvo tuščia, 
ten buvo likusi tik medinė dėžė, prikrauta seno šlamšto, 
nereikalingų ar sulūžusių daiktų. Jis atsiklaupė norėdamas 
j0je pasirausti. Sieninis šviestuvas, panašus į žvakidę, dul- 
kėtas butelis, kuriame, matyt, buvo šampanas, nepilna kor- 
tų malka, senas lygintuvas, 1š tų, kurie įkaitinami ant angli- 
mis kūrenamos viryklės krašto, ketaus puodas, dėžutė šo- 
vinių, pusė prancūzų poeto Šarlio Bodlero „Piktybės gėlių“ 


Žosdanas Fantomas 09 


knygos originalo kalba, virtuvinis peilis be rankenos, puokš- 
tė gėlių, tiek išblukusių, kad buvo sunku pasakyti, kas tai 
per gėlės, ir moteriška ševro ar kokios kitos minkštos odos 
pirštinė, visa apdulkėjusi... 

Ką byloja toks rebusas? Ką reiškia tokių elementų deri- 
nys?.. Šampanas, kortos ir moterys... Lygintuvas, ketaus 
puodas ir „Piktybės gėlės“... Kaip atsirado dėžutė su šovi- 
niais vienuose Londono namuose? Nuo pradvisusio oro bur- 
noje liko nemalonus skonis... Tai nieko neduos... Koks ga- 
lėjo būti tas Džeimsas Dunas iš Hamersmito? 

Dar vienas kambarys pirmame aukšte, valgomasis... Ir 
jame nieko, tik kažkoks skuduras ir ant grindų sudužęs stik- 
las. Nusivylimas, sumišęs su liūdesiu, kurį skleidė šie na- 
mai, jį slėgė ligi sielos gelmių. Viršutinis aukštas buvo 1š- 
kraustytas taip pat rūpestingai kaip apatinis... Vienas ma- 
žas kambarėlis, kitas... Kampe perplėštas popieriaus lapas — 
jis pakėlė jį ir apžiūrėjo. Lapas buvo iš prancūziško žurnalo 
1r liaupsino „penkerius paskutinius itin koncentruotus St:!- 
Ii-Flove kvepalus — „Osiano svajonę“, „Aistrą“, „Armidės so- 
dus“, „Liudviko XV gvazdiką“, „Aukso amžių“... Pasikvė- 
pinti pakanka vieno lašo. Ir dar „Krūtinės grožis“ 1r „Rytų 
piliulės“...“ Taigi jis moka skaityti prancūziškai... Tai iki 
šiol nebuvo atėję jam į galvą. „Bonjours Monsieur“*, — su- 
murmėjo jis, netiksliai tardamas prancūziškus garsus... Tai 
buvo žurnalo Je sa1s tout 1910 metų vasario penkioliktos die- 
nos numerio priedas. Jis bukai spoksojo į popiergalį, paskui 
įsigrūdo jį kišenėn. Staiga pirmame aukšte pasigirdo gar- 
sus ir aiškus trakštelėjimas. 

Gal kraustytojai dar kažkur čia? 

Triukšmas nebepasikartojo, teliko tyla ir tuštuma, čiuop- 
te apčiuopiama dėl daiktų ir baldų siluetų, atsispaudusių 
grindyse ir sienose, grėsminga tuštuma, ir staiga baimės 

sparnai suvirpino jam smegenis. Nereikėtų čia šlaistytis... 
Jei viską iškraustė jie, ši vieta jiems žinoma. Ko gero, kaž- 
kas netgi stebi namą... Persekiojimo jausmas visada užplūsta 
greitai, tiesiog pulte užpuola, bet jam iš tiesų pritrūko at- 
sargumo... O dabar trūksta šaltakraujiškumo... Galimas da- 
lykas, kad savo namus iškraustė pats Džeimsas Dunas... 
Visiškai galimas dalykas... tam, kad pabėgtų su savo klubo 
kasa... kodėl gi ne? Jis papurtė galvą norėdamas nusikraty- 
ti baimės, graužiančios jo sąmone... Reikėjo baigti tyrinėti 
šiuos namus, kurie buvo tarsi amnezijos ištiktojo smegenų 
atspindys... tušti... tik kažkieno šmėkla, sudvisęs kvapas, 
dulkės. „Bonjour, Monsieur, mes hommages d Madame votre 
femme“ *, - sumurmėjo jis. Jo tarsena, matyt, buvo nelabai 
tiksli. Jis atidarė medinę sieninę spintą... Na, aišku, tuš- 
čia... Tik ant vidinės durų sąvaros buvo ilgas užrašas angli- 
mi, taip pat prancūziškas: „Tas, kuris mąsto, gyvena ūkano- 
se, tas, kuris nemąsto, gyvena aklybėj. MES GALIME 
PASIRINKTI TIK TAMSĄ ...“ Tai buvo bent jau keista... 
Bet ar ši citata ką nors byloja? Gal ji tik nesubrendusio pa- 
auglio svaičiojimas? „Mes galime pasirinkti tik tamsą“. Ci- 
tata visai šauni. Džeimsas Dunas turėjo ypatingą humoro 
jausmą, ir vaizdas, kurį galėjai susikurti apie jį, darėsi vis 
labiau išskydęs. Jis suirzęs pabaksnojo lazdele į grindis... 
Koks buvo žmogus, galėjęs savo sieninėje spintoje parašy- 
ti: „Mes galime pasirinkti tik tamsą“? 

Kambaryje jis nieko daugiau neberado. Dėl šventos ra- 
mybės dar užėjo į tualetą, į rūsį, kur buvo prikrauta daugy- 
bė tuščių butelių... Veltui... Pirmame aukšte, kai jis buvo 
beišeinąs, jo žvilgsnį patraukė židinys... Židinys, pilnas juo- 
dų pelenų... Jis pasilenkė; krūva pelenų dar šiek tiek atsi- 
davė benzino kvapu... Tarp juodų plėnių įžiūrėjo nuotrau- 
kos skiautelę, laišką... Kažkas norėjo viską sunaikinti, pa- 


* Laba diena, pone, sveikinimai jūsų žmonai (pranc. ). 

leisti pelenais, atiduoti nebūčiai... Ar tai padarė pats Džeim- 
sas Dunas, ar kiti sąmoningai trynė jo gyvenimo pėdsakus? 
Kas žino? Jis galėjo išnykti net iš civilinės būklės aktų. Tai- 
gi Džeimso Duno visai nebebūtų... Ši mintis suplazdėjo jo 
galvoje it pelenų spalvos drugelis. Kažkas stovėjo jam už 
nugaros, slėpėsi užkulisiuose... Lėlininkas, tampantis vir- 
vutes... Šešėlis sujudėjo, pasidarė juntamas, kažkas šmėkš- 
čiojo, bruzdėjo, spendė spąstus, rezgė neįtikimus nusikalti- 
mus tamsoj, scenos gilumoje. Jis lazdelės galu pažarstė krū- 
vą pelenų... Jautėsi tuščias... „Merci bou7 tout et d une 
pbrochaine fo1s“*, — tarė jis atgautąja prancūzų kalba. Nebe- 
turėjo čia ką veikti, tik dūsauti ir dvejoti... Išėjo tuo pačiu 
keliu, kuriuo atėjo, ir uždarė duris. Mes galime pasirinkti 
tik tamsą, ūkanas arba aklybę, rašė šis neįtikėtinas perso- 
nažas savo sieninėje spintoje... Jis perėjo sodą, kurį galėjo 
apeiti ieškodamas... Ko? Surūdijusio gelžgalio... Jam nebe- 
užteko ryžto mestis į tokią nykią žvalgybą. Jis jau eis, bet 
galbūt kada nors, kitą dieną, dar sugrįš. 

Tačiau jis akimirką stabtelėjo po ąžuolu... Mat kėdės po 
medžiu paveikslas staiga rėžėsi į jo sąmonę, keldamas nau- 
jus jausmus, bylodamas apie tą ramybę, kurią kitados, ko 
gero, patirdavo žmogus rudens popietėmis, būdamas čia vie- 
nas su knyga ar cigarete rankoje... Paprasta laimė būti... 
Paskui galiausiai išėjo, užvėręs vartelius ir palikęs tuščią 
namą. Perkirtęs gatvę, atsisuko norėdamas pamatyti ben- 
drą vaizdą, užmesti paskutinį žvilgsnį į namą, bet likimas 
nusprendė sudrumsti šią ramią akimirką. 

— Pone, pone... - sušvokštė balsas jam už nugaros. Na- 
mo, stovinčio priešais Brukgrino dvidešimt pirmą numerį, 
langinės buvo pravertos. - Pone, pone... Jūs norite žinoti, 
kur vyksta išpardavimas? 


*Dėkui už viską ir iki pasimatymo (pranc. ). 

Iš pustamsio kambario jį tyliai kalbino kažkokia senė su 
bedante šypsena. 

— Atleiskit, aš gerai nesupratau... —- pasakė amnezijos 
ištiktasis. 

— Jūs norite žinoti, kur vyksta daiktų iš šio namo išpar- 
davimas? — Ji, matyt, stūmė laiką šnipinėdama, kas darosi 
gatvėje. - Vežikas, kuris viską išvežė, man pasakė, kad tai 
bus aukcionų salėje šalia to giganto... na, žinot, „Olimpi- 
jos“, Blait Roude. Beje, kaip tik šiandien... vienuoliktą tris- 
dešimt... O dabar jau be ketvirčio dvylikta... Bėkit, jei no- 
rit pamatyti pabaigą... 

Iš kur ji galėjo žinoti? Staiga jis pajuto jai baisią neapy- 
kantą... Ir kylant įniršiui pasileido kiek kojos neša į Ha- 
mersmito aukcionų salę, virdamas pykčiu ir sukrėstas neti- 
kėtos galimybės: susigrąžinti baldus ir daiktus... pamatyti 
savo akimis vieną iš žudikų... 


XVII 


—„ “| / PEN 1r sūnaus“ arba- 


tos servizas, skirtas karalienės Viktorijos viešpatavimo še- 
šiasdešimtmečiui, parduotas už vieną svarą tris šilingus po- 
nui salės gale, dešinėje. Pereiname prie kito daikto, įver- 
tinto dvidešimt penkiais šilingais. 

Nedidelėje salėje tamsaus medžio paneliais, buvo prisi- 
rinkę gana daug gerai apsirengusių Žmonių. Jie dėmesingai 
žiūrėjo į įspūdingą paveikslą, kurį laikė iškėlę du įkainotojo 
gorija svariomis krūtimis: tai, be abejo, buvo Tiesa ar vei- 
kiau Dorybė, nušviečianti pasaulį. Staiga įkainotojas nutilo 
pusiau žodžio, jo ranka sustingo ore, per salę perbėgo dre- 
bulys. Durys salės gale ką tik su trenksmu atsidarė, ir vi- 
dun įsiveržė uždusęs Džeimsas. Jis jautėsi tarsi išstumtas į 
vidurį centrinės alėjos. Žinojo, kad vilki per ankštais drabu- 
žiais, apiplyšusiais marškiniais, kad prakaitas blizga jam ant 
kaktos, kad jo paakiai pajuodę ir jis sunkiai gaudo kvapą. 
Tikriausiai panėšėjo į pamišėlį, ne kaip kitaip, su savo pa- 
kelta lazdele... Kimiu balsu jis ėmė šaukti: 

— Palaukit! Jūs neturite teisės parduoti šių daiktų... Jie 
priklauso man. 

Jis paėjo į priekį. Kai kas pasitraukė jam iš kelio, kai 
kas užsispaudė nosį, kai kas griebė savo vaiką, vaikščiojan- 
tį tarp kėdžių eilių 1r įsispraudė tarp kelių. 

— Kas atnešė šiuos daiktus? Sustabdykit varžytynes! — 
šaukė jis. Grasino susirinkusiems, kilstelėjęs lazdelę. 

Įkainotojas, atgavęs savitvardą, drąsiai priėjo prie jo ir 
pareiškė: 

— Šie daiktai paimti iš panelės Flipkin namų Kenington 
Roude. Manau, jūs nesate panelė Flipkin? 

Jis apstulbo. Per žmones nuvilnijo juokas — jiems paleng- 
vėjo. Visas jo įžūlumas kaipmat išgaravo, ir jis vos įstengė 
išlementi: 

— O pono Duno iš Brukgrino turto išpardavimas? 

— Jis įvyko dešimtą trisdešimt, kaip numatyta! Dabar ne- 
betrukdykit! Išeikit! 

Dar viena nesąmonė. Jį perėmęs įtūžis apmalšo, ir jis 
liko nuginkluotas smerkiančios salės akivaizdoje; apsisuko 
norėdamas išeiti. Bet kažkoks vyras atsistojo ir užtvėrė jam 
kelią, įžeidinėdamas jį ir grasindamas. 

Kadangi jam po kairei buvo dar vienos durys, Lozorius 
pravėrė jas ir paspruko nuo teisybės ieškotojo taip vikriai, 
kad net pats nusistebėjo. Prisišliejo nugara prie durų... Lai- 
mei, anam, matyt, pakako jo pabėgimo, 1r jis nepuolė jo vy- 
tis. Priešais buvo aukcionų salės kiemas, dideli vartai žvel- 
gė į gatvę, o du krovikai krovė į dviratį vežimą nederančius 
viens su kitu baldus ir įvairiausius sendaikčius. Kažkoks 
senis, sėdintis ant akmeninio suolo, stebėjo jų darbą pro 
mažus akinius. Amnezijos ištiktajam reikėjo atsipūsti, tad 
jis klestelėjo šalia, atsiduso ir užsidėjo savo cilindrą... Jis 
ką tik apsijuokė per tą Hamersmito kūmutę, kuri nė pati 
nežinojo ką kalbanti, o svarbiausia — atėjo per vėlai. Per vė- 
lai į tuščius namus, per vėlai į aukcionų salę. Jam reikėjo 
dar pamąstyti. Jis vėl atsiduso ir užkalbino kaimyną: 

— Jūs dalyvavote varžytynėse, kurios vyko prieš šitas? 

— Kodėl jums tai rūpi? - paklausė senis. 

— Kodėl? Todėl, kad manau, jog kai kurie parduoti daik- 
tai priklausė man. 

— Viską nusipirkau teisėtai, kaip dera... 

— Aš turiu galvoje ne tai. Gal žinote, kieno iniciatyva 
vyko tos varžytynės? 

— Įgalioto asmens, jei gerai supratau — žinot, aš nepri- 
girdžiu... Tačiau jo nebuvo. Turiu čia popierių... 

Jis pasirausė pilkame redingote ir, išsitraukęs lapą po- 
pieriaus, jį išlankstė. O. Fledžebis. Įgaliotasis asmuo buvo 
vardu O. Fledžebis. Džeimsui nesisekė padaryti išvadų iš 
šio atradimo. Šią akimirką jam rūpėjo tai, kad kai kurie daik- 
tai, galbūt priklausę jam, dar tebėra čionai. Jei jis galėtų juos 
pamatvti, pačiupinėti... 

— Ką nusipirkot per varžytynes? 

— Senų baldų, kelias knygas... Bet tai tik menkutė dalis 
to, kas buvo parduota. Jie yra čia, vežime, jei norit dirstelė- 
ti, aš neturiu nieko prieš... Antai tie du krėslai, raudonme- 
džio spinta, va ten. Dar ketinė židinio lenta, va ten, o apa- 
čioje sena skrynia. 

Skrynia buvo išmarginta išblukusiais ir sunkiai įžiūri- 
mais herbais, regis, dviem sidabriniais liūtais aplink dagį — 
Škotijos emblemą. Viskas vyko per greitai, ir jam sugniau- 
žė gerklę, - jis norėjo paliesti, paglostyti, pauostyti šiuos 
daiktus, bet litanija tęsėsi. 

— Ir dar antai tas senas durklas. 

Tai buvo varinis kalavijas, pajuodęs nuo laiko, - kokios 
giminės praeities relikvija? 

— Daug kėdžių ir krūva senų knygų, štai čia, po stalu. 
Norit užmesti į jas akį? Prašom, prašom! 

Senis įgrūdo Džeimsui į glėbį stirtą dulkėtų knygų. Jis 
apžiūrėjo jas suspausta širdimi. Tai buvo ponios Biton val- 
gių knyga, „Škotijos herbai“, Oskaro Vaildo „De Profundis“, 
traktatas apie dažus. Per daug pavadinimų, per daug knygų, 
per daug žodžių vienukart, - krūva netilpo jo glėbyje, ir ke- 
lios knygos nukrito ant žemės, jam nuo jų svaigo galva. To- 
mas De Kvinsis, Nyčė... Ir dar tieka kitų... Jis pakėlė mažą 

tomelį, įrištą raudonu marokenu. Dvasiškojo tėvo Žano Eže- 
no Sinistrari „Viduramžių metraštininkai“. Jis negalėjo vis- 
ko panešti... Ką daryti?.. 

Jis prakalbo truputį virpančiu balsu: 

— Paklausykit, kažkas pardavė šiuos daiktus... kurie pri- 
klausė man. Pasaugokit juos, aš ateisiu jų atsiimti ir atly- 
ginsiu jums nuostolius... 

Jis pasiėmė mažąją knygelę. Ši neužims vietos. 

— Galiu palaikyti juos savaitę, bet ne ilgiau... Paskui tu- 
rėsiu parduoti, — tarė sendaikčių supirkėjas. - Rasit mane 
krautuvėje Lambet Roude. Vienas šilingas... Supraskit, įkai- 
notojas, išlaidos... 

Džeimsas sumokėjo nesiderėdamas ir įsikišo knygą į ki- 
šenę. Jis išėjo skaičiuodamas, kiek pinigų jam liko: trys sva- 
rai, septyniolika šilingų 1r vienas pensas... Jam sunkiai se- 
kėsi susikaupti, nes nuo šios netikėtos daiktų apžiūros, iš- 
tisos relikvijų eisenos, praslinkusios prieš akis, jam darėsi 
beveik bloga, be to, jis buvo toks pavargęs po bemiegės nak- 
ties, po pašėlusio ir bergždžio lėkimo per Hamersmitą... 
Visi tie negyvi daiktai, kurie turėjo jam kažką byloti... 

Ką daryti? Kur dabar eiti? Miegoti! Susirasti kambarį 
viešbutyje, čia, kuo arčiau, ir nieko nebegalvoti... Trys sva- 
rai, septyniolika šilingų ir vienas pensas — už tiek galėjai 
nusipirkti visą Londoną. Jis pasišaukė kebą, laukiantį prie 
gatvės kampo. 

— Parodyk pinigus, — atsakė vežikas, manydamas, kad 
jis jų neturi. | 

Džeimsas atkišo delną, pilną sidabruotų monetų, paskui 
nevikriai įsiropštė vidun. 

— Nuvežkit mane į patogų viešbutį ramiame kvartale... 

Sėdėti netgi vežimo kratomam jam regėjos tikra palai- 
ma. Jis leidosi vežamas. 

Oskaras Fledžebis. Vėl tas vardas. Šis žmogus buvo po- 

kylyje pas serą Edviną Montegiu... Laišką, kuris kvietė jį 
padėti galvą ant Tauerio tilto, pasirašė Oskaras, o dabar tuo 
pačiu vardu buvo parduotas namų Hamersmite kilnojama- 
sis turtas. Jei rastų jį, tai padėtų nutraukti paslapties skraistę 
nuo daugelio dalykų. Tai jis ir turėtų pirmiausia padaryti... 
kai bus išsimiegojęs, o dabar reikėtų galvoti apie ką nors 
kita. Kebas taip staigiai sustojo, kad jis vos nenuskrido prie- 
kin. Žvilgtelėjo pro dureles. Vežimas stovėjo prieš gana ne- 
švarų viešbutį, „Vaildo blaivybę“. Antialkoholinis viešbutis! 
Apie tai negalėjo būti nė kalbos! 

— Raskit ką nors kita! Ką nors padoresnio. 

— Su savo išvaizda, sen!, toli nenuvažiuosi, - sumurmė- 
jo vežikas, bet vis dėlto pajudėjo Londono centro link. 

Jį vėl ėmė kratyti, ir kebo lingavimas nuo arklio ristelės 
migdė Džeimsą, jo galva ėmė linkti ant nutrintos fetro sė- 
dynės, bet silpnas pelėsių kvapas atbaidė, ir jis vėl atsisė- 
do. Kovodamas su stinguliu, atvertė kur pakliuvo mažąjį vi- 
duramžių metraštininkų rinkinį, mokslingų dvasiškojo tėvo 
Sinistrari tyrinėjimų vaisių. Eilutės mažumėlę liejosi prieš 
pailsusias jo akis, bet jis kabinosi čia už vieno, čia už kito 
žodžio. Tai, regis, buvo savotiškos paralelinės biografijos... 
Autorius, paeiliui pateikdamas ištraukas, vieną po kito lygi- 
no prancūzų ir anglų metraštininkus, norėdamas įrodyti, kad 
puiki Anglijos žemės istorinė literatūra buvo neteisingai pei- 
kiama. Tai buvo eilinė mokslinė knyga, bet iki tol jis skaitė 
tik laikraščius, 1r šios kelios akimis perbėgtos eilutės atvė- 
rė vartus užmigusioje jo dvasioje: budo visas žinių, remi- 
niscencijų pasaulėlis. Tačiau viskas buvo neapibrėžta, net 
jei vienos paralelės kartais piršo kitas, tolimas paraleles, 
net jei kai kurie žodžiai, minčių grandinės atsiliepdavo s1l- 
pnu aidu, tarsi nušviesti paties paralelinių biografijų princi- 
po. Paskui jo dėmesį - jau aiškiau įsirėždamas — patraukė 
vienas vardas: prancūzų metraštininko, kurį dvasiškasis tė- 

vas lygino su Jonu Treviziečiu, knygos keistu pavadinimu 
„Polychronicon“, sudarytoju, — Žordanas Fantomas. Visa kita 
paskendo migloje, ir jam liko vien kerintis vardas: „Žorda- 
nas Fantomas“. Kodėl? Žordanas... Džeimsas. Prisiminimas? 
Fantomas! Atrodė neįtikėtina, kad kitados kažkoks žmogus 
turėjo tokią pavardę, Fantomas. Tik pusė žmogaus, šmėkla, 
atspindys. Ir jis toksai: ne daugiau kaip chimera, be praei- 
ties, atsitiktinai sukurtas, gyvenantis ant velniškai trapios 
dabarties ašmenų... „Senasis jūreivis“, Metas, Ketlina, o 
paskui Gracija suteikdavo jam realybės jausmą, bet kai bū- 
davo vienas, jo gyvenimas pasidarydavo prėskas, neapčiuo- 
piamas it vaiduoklio. Jis pradėjo skaityti Žordano Fantomo 
metraščio ištrauką, bet senoji prancūzų kalba greitai išsė- 
mė visas jo jėgas : „Li cuens Huge Le Bigot Le volt del tut 
aidiey...“* 

Sunkiai atsidūsėjęs, jis pamėgino pasidomėti veikalu 
„Polychronicon“, bet eilutės slydo iš akių, lipo viena ant 
kitos ir žodžiai liejosi, tad galiausiai užvertė knygą. Buvo 
beužmiegąs, kai kebas sustojo priešais IMPERIAL PRIVATE 
HOTEL. Viešbutis buvo net per daug prabangus... Vežikas 
pagavo jį už liežuvio. Ką padarysi, teks iškratyti kišenes iki 
paskutinio grašio. Jis sumokėjo už atvežimą - šilingą ir pen- 
kis pensus. Kebas nuvažiavo, ir jis užlipo ilgais laiptais, ve- 
dančiais prie durų. Raudonas kilimas, sukamosios durys, mė- 
tančios atspindžių fejerverkus ir raudonmedžio blyksnius... 
Mirtinoje tyloje jis įžengė į holą. Vos paėjo kelis žingsnius, 
vos jo Žvilgsnis užkliuvo už lipdinių, paryškintu auksu, žvil- 
gančių vario instrumentų, margaspalvių kilimų, kai kažkoks 
žmogus su livrėja ryžtingai puolė prie jo, nusiteikęs jį išvy- 
ti. Iš tiesų, jo kelnės buvo per trumpos, ligi kulkšnių; paltas 
dėmėtas; jo išvaizda nesiderino su šiuo viešbučiu, bet jis 
buvo alkanas ir norėjo miego; tai davė jam teisę. Bent jau 


*Grafas Hugas Pamaldusis norėjo jam visa kuo pagelbėti (sen. pranc. ). 

jis turėjo įžūlumo taip manyti. Greitai pasuko į šalį, kad ne- 
būtų išvytas, ir įsmuko į valgomąjį, kur keli žmonės prie 
stalų buvo bebaigią pietauti. Orkestras tyliai grojo valsą. Iš 
čia bus sunkiau jį išvaryti. Kai priėjo cerberis, jis jau sėdėjo 
prie staliuko. 

— Apgailestauju, pone, bet jums teks išeiti. Pietų pavė- 
lavote, o vietų viešbutyje nėra. 

Džeimsas abejingai atlaikė jo žvilgsnį, galvodamas, ką 
atsakyti. Galiausiai, po kelių sekundžių, įkvėptas keisto ryž- 
to, jis lyg niekur nieko pasakė: 

— Jautienos kepsnį su keptomis bulvėmis. 

— Pone, jums teks išeiti. 

Džeimsas giliai įkvėpė, kad nedrebėtų balsas, ir pridūrė: 

— Klausykit, aš noriu valgyti ir esu pavargęs... Arba jūs 
mane aptarnausite ir rasite man kambarį, arba viską čia iš- 
daužysiu ir sukelsiu tokį skandalą, kad jums prireiks viso 
būrio policininkų išmesti mane lauk. Ir dar grafiną bordo. 

Cerberio žvilgsnis paklaiko, ir jis grįžo į holą. Džeimsas 
ištiesė kojas po stalu ir atsidūsėjo. Matyt, prie registracijos 
stalo virė ginčas. Paskui tarpduryje pasirodė galva - vieš- 
bučio detektyvas ar administratorius... Džeimsas pasidėjo 
lazdelę ant stalo, tikėdamasis, kad to užteks savo ryžtui pa- 
rodyti. Keli elegantiški klientai dirsčiojo į jį kiek sutriku- 
siais Žvilgsniais... 

Po kelių prailgusių minučių prieš jį stovėjo grafinukas 
vyno ir taurė. Jis įsipylė vyno. Būtų buvę nemalonu, jei jie 
būtų atsisakę... Jei būtų atvykusi policija, nieko gera iš to 
nebūtų buvę... Bet viskas ėjo kaip sviestu patepta... Jis pri- 
ėjo išvadą, kad jei visada būtų buvęs toks ryžtingas, daug 
kas būtų klostęsi lengviau. Būtų galėjęs susitikti su seru 
Edvinu Montegiu... Būtų galėjęs paliesti Graciją... 

Godžiai prarijęs patiektą valgį, jis atsistojo palikęs ant 
stalo matomoje vietoje didelius arbatpinigius, — norėjo įti- 

kinti viešbučio tarnautojus, kad nors ir atrodo apgailėtinai, 
turi pinigų susimokėti. 

Prie viešbučio registracijos stalo jis paprašė kambario. 
Niekas per daug nemurmėjo, bet, ko gero, davė jį paskuti- 
niame aukšte ar tuščiausiame šio milžiniško labirinto kori- 
doriuje, ir kai jam buvo pakišta registracijos knyga, jis ne- 
dvejodamas, lyg tai būtų savaime suprantama, pasirašė „Žor- 
danas Fantomas“ - pirmiausia todėl, kad pasidarė neatsargu 
toliau naudotis pavarde, kuri atnešė jam tiek rūpesčių, o 
antra, kad jautėsi, pats nesuvokdamas kodė!, skolingas šiam 
vardui už savo menkutį didvyriškumą viešbučio cerberio aki- 
vaizdoje, tarsi šio plataus gotikinio pseudonimo šešėlyje bū- 
tų įvykęs alcheminis stebuklas ir jis būtų tapęs nebe toks 
silpnadvasis, stipresnis, įstengiantis pripažinti savo luošu- 
mą tokį, koks jis yra. 

Kambaryje viešpatavo neįtikėtina prabanga: vonia, iš- 
klota glazūruotomis plytelėmis, buvo įrengta stulbinamai 
moderniai ir įmantriai: vanduo, šildomas dujomis, buvo pri- 
leidžiamas į vario vonią, tad mūsų herojus Žordanas Fanto- 
mas galėjo pasimėgauti malonumu švarus įlįsti į gaivų pata- 
1ą. Jis Žinojo, kad lauke, už lango, kažkas dar zuja gatvėmis, 
kaukši grindiniu. Kažkas kontorose skrebina stulpelius skai- 
čių į buhalterines knygas, kažkas kraustosi iš vietos į vietą, 
elgetauja, nors tai ir draudžiama, pardavinėja, šluoja gatves 
tamsoje, dusinamoje ūkanų. Automobiliai, kebai, sunkveži- 
miai, vežimai, tempiami žmonių ir arklių, be paliovos suka- 
si aplink Afroditės sūnaus Eroto statulą. Bet jis buvo taip 
nusivaręs, kad miegas, miegas, toji visiems duota vangi pra- 
banga, bemat užmerkė jam akis ir prieš pat išmušant šeštą 
valandą jis jau miegojo. 


XVIII 


kų pakeitė lietus. Ant 


miesto vis dar lijo ir lijo, nors šiąnakt, kai stojo ramybė, jis, 
žibintų šviesoje visas spindintis nuo vandens su savo balo- 
mis visose gatvėse, su savo sienomis ir stogais, varvančiais 
tyloje, kurią ir tedrumstė vandens pliuškenimas, sroveni- 
mas, lašėjimas, buvo nelyginant nauja Isa*, iškilusi iš van- 
denų sietuvos vienai nakčiai, išnirusi iš jūros gelmių, kur 
šimtametis prakeiksmas laikė ją prarytą; pasirodžiusi pa- 
saulio paviršiuje ir laukianti pasiklydusio keliautojo, kuris 
neleistų jai grįžti į jūros gilumą, į tamsą, pas žuvis ir dum- 
blius. Vanduo būtų iškart liovęsis trauktis iš miesto, ir ne- 
bylios jo šmėklos būtų galėjusios tą dieną vaidinti gyvas bū- 
tybes, elgtis kaip Žmonės ir išeiti į gatves. Brukgrino aikš- 
tė mirko lietuje. 

Žordanas Fantomas - tokį vardą jis pasirinko — buvo nau- 
jai apsirengęs; už svarą rado visiškai padorias kelnes, marš- 
kinius ir redingotą, nusiskuto ir apsikirpo... Susitvarkęs jau- 
tėsi taip, lyg jam būtų pavykę išnerti iš pražūtingo maraz- 
mo ir dabar galėtų kilti kur daugiau... šviesos. Akinamas 
keisto teisingumo jausmo, jis vis vien kartais klausdavo sa- 
vęs, dėl kokių laimingų aplinkybių jam pasisekė išplaukti, 
būtent jam, ypač jam, atsiplėšti nuo tuščių, kvailų veidų mi- 


*Legendinis bretonų miestas, paskendęs IV ar V a. 

nios, veidų, kokie matyti metro peronuose, judriose gatvė- 
se, vargšų prieglaudose, veidų, kuriuos turi žmonės, diena 
iš dienos kartojantys tą patį sakinį, patikintys savo kančias 
gatvių žibintams, vėjo gūsiams, gromuliuojantys nuospren- 
dį, pasmerkusį juos nebūčiai... Arba, dar geriau pasa- 
kius, veidų, panašių į veidus lavonų, kuriuos ėda krabai ir 
vėžiai, gaudomi Temzėje... Tiesą sakant, jis nežinojo... Po 
vėlyvų pietų vienoje smuklėje Kensington Roude pagaliau 
apsisprendė: jis turi grįžti į Hamersmitą, turi dar sykį apieš- 
koti visus kampelius pastate, kur, matyt, jo gyventa; kad 
paskui jį nebeslankiotų toji beveidė šmėkla. Jis jautė, kad jo 
dvasia laisva, gyva, netgi dygi, ir jam regėjos, jog šio palai- 
mingo proto nuskaidrėjimo šviesoje net menkiausias radi- 
nys galėtų vesti prie kone begalinės atradimų grandinės. 
Atėjęs į Brukgrino aikštę ir pamatęs, kad priešais dvi- 
dešimt pirmą namą stovi automobilis, jis sulėtino žingsnį, 
paskui visai sustojo ir netgi atsitraukė kelis žingsnius at- 
gal... Keleiviai, jei tokių buvo, negalėjo jo matyti... Ilgas 
juodas automobilis nederėjo prie ramios miesčioniškos ap- 
linkos. Paskui kilo mintis, kad jis turbūt priklauso paslap- 
tingiems jo priešams... Gal jis ir perdėjo pavojų, bet auto- 
mobilis galėjo būti ženklas, įspėjantis, kad jie yra netoliese. 
Jis užsidegė cigaretę, duodamas laiko tiems žmonėms pasi- 
rodyti, išlipti iš automobilio ar grįžti į jį, bet kai nieko pana- 
šaus neįvyko, nusprendė įeiti į namą, tik pasistengti įlįsti 
pro skylę, kurią vakarykščiai pastebėjo sodo sienoje, kad 
niekas nepamatytų jo iš gatvės. Kelis kartus pasukęs, rado 
tą skylę, pralindo pro ją ir priėjo prie užpakalinių namo du- 
rų. Pirmiausia užlipo į antrą aukštą, norėdamas užmesti akį 
į automobilį. Šis stovėjo kaip stovėjęs, ir pro langą ne ką 
geriau galėjai matyti, ar jame yra keleivių. Paskui kruopš- 
čiai apieškojo kambarį, netgi atsiklaupęs ištyrinėjo grindų 
plyšius. Iš vieno išėmė plaukų segtuką, menkutę relikviją, 
bylojančią, kad čia būta moters, ir mažytę penkių fartingų 


Žordanas Fantomas 13 


monetą, jau išėjusią iš apyvartos. Tai buvo viskas, ką rado; 
tada nulipo į pirmą aukštą. 

Po skrupulingiausių paieškų ištraukė į dienos šviesą tik 
vieną jaspiu inkrustuotą rankogalio sąsagą ir dėžutę Svono 
saugiųjų degtukų. Staiga pasigirdo beldimas į duris, ir jis krūp- 
telėjo. Palaukė, lyg abejodamas, ar tikrai girdėjo beldimą. Kaž- 
kas vėl pabeldė... Žengdamas prie durų, jis susivokė, kad 
eina ant galų pirštų, patyliukais; pro matinį stiklą, neįsteng- 
damas užgniaužti drebulio, išvydo kažkokią tamsią, milžiniš- 
ką masę linguojant galvos aukštyje. Kas čia dar per velnia- 
va? Jis aiškiai įsivaizdavo, kaip beda savo lazdos smaigalį pro 
stiklą ir grėsmingasis šešėlis susprogsta, bet tam būtų rei- 
kėję šaltakraujiško žiaurumo, o to jam dar trūko... Taigi sto- 
vėjo it suakmenėjęs, kvėpuodamas kaip įmanoma tyliau. Kaž- 
kas pasisukinėjo priešais duris, tamsus siluetas išnyko iš už 
lango stiklo, ir lauke pasigirdo šiugždesys ir gremžimas, pas- 
kui metalo žvangtelėjimas. Kažkas pamėgino įkišti raktą į 
spyną, paskui dar kartą. Laukimas virto kankyne, ir jis paju- 
to beveik palengvėjimą, kai durys po trečio bandymo paga- 
liau prasivėrė. Ko jis visai nesitikėjo, lankytoja buvo mote- 
ris, ir dar kokia! Jis pasijuto it gavęs smūgį į krūtinkaulį, jam 
truputį pakirto kojas, mažumėlę apsvaigo galva; tarsi vien 
regint ją kažkas jos virto jam glėbin, jį spaudė. Jinai nustebu- 
si suklapsėjo akimis ir išleido iš pirštų rankinę. Po galais! 
Kokia ji graži ir liekna! Jos laisvai krintantis viduramžiško 
sukirpimo paltas atrodė nelyginant iš kokios prerafaelitų dro- 
bės; jis nevaržė judesių, ir tai buvo tiesiog nuostabu šiame 
plienu sutvirtintų korsetų amžiuje. Ji žengė siauru korido- 
riumi, iškvėpindama savo sukeltą lengvą oro sūkurį. Matyt, 
žinojo, kokį daro įspūdį, ir nusišypsojo. 

— Tai ką, Džeimsai, jūs slepiatės? Būtumėt palikęs ma- 
ne už durų, jei nebūčiau aptikusi, kur laikote raktus? - Ji 
pirštų galiukais padavė jam sunkų ryšulėlį raktų, ir jų ran- 
kos, kai jis ėmė raktus, susilietė tik vos vos. 

— Jūs slepiate čia moterį, Džeimsai, nes atrodote toks 
sutrikęs! 

Ji žengė koridoriumi toliau, 17 amnezijos ištiktasis turė- 
jo pasitraukti jai iš kelio. Dairydamasi aplinkui, priėjo iki 
tuščios verandos. 

— Šiaip ar taip, jei jūs atsidėjęs moteriai, iš to nieko ge- 
ra — atrodote baisiai... Ir vis dėlto, ką veikėte visą šį laiką? 
Jūs išsikraustot? —- pridūrė ji, grakščiu rankos mostu rody- 
dama visa tai, kas anksčiau turėjo čia būti. 

Vienukart buvo per daug klausimų, - išvados, kurias ga- 
lėjo iš jų padaryti, ir galimi atsakymai pynėsi jo galvoje, ir 
jis nerado už ko užsikabinti ir ką pasakyti... Jam iš lūpų 
išsprūdo vieninteliai žodžiai: 

— Kur radote raktus? 

— Nagi sienos plyšyje, kur buvote juos palikęs! Iš tiesų, 
jūsų keistenybės peržengia ribas! Kokį čia dar klerko šven- 
tinį kostiumą vilkite? 

Na, žinoma, kaip galėtų būti kitaip - jis išdaužia duris, 
ištisas valandas knisasi po namą, o jinai, kad ir koks būtų 
jos vardas, ateina ir per kelias minutes aptinka jo raktus. 
Atrakina duris, įeina, vadina jį Džeimsu, šaiposi iš jo... Jis 
kreivai šyptelėjo, ir gražiosios lankytojos pasitikėjimas per 
nago juodymą sumažėjo; ji žingsnį atsitraukė, paskui prabi- 
lo jau švelniau: 

— Žinau, šiuo metų laiku visi Monte Karle arba Veneci- 
joje... Bet ar dėl to galima dingti kaip į vandenį? Mūsų ma- 
žasis būrelis nebeįdomus be jūsų, Džeimsai... Nei menas, 
nei meilužė neduoda jums teisės būti tokiam išdavikui, per- 
sirenginėti tarnautoju ir apsimetinėti, kad jūsų nėra namie, 
kai čia tūnote... 

Jis linksėjo galva it stuobrys, bijodamas, kad įsiterpęs 
nutrauks šios vertingos kalbos giją... 

— Paklausykit, ateinantį savaitgalį visi renkasi pas Obe- 
roną Ruislip Lodže. Atvažiuokit ir jūs; kiti deda į jus visas 

viltis, o aš... aš, jei jūsų nebus, vėl jausiuosi asmeniškai 
įžeista... Šeštadienį automobilis lauks svečių Ruislipo sto- 
tyje... Tad atvažiuokit... Bus seras Henris Peiteris, Vilfri- 
das Gvalavgas, kurio eilės jums patiko pas serą Edviną Mon- 
tegiu, be to, aplankysim baronienę Potocką, apie kurią tik- 
riausiai esate girdėjęs, ji gyvena netoliese. 

Žordanas Fantomas droviai prakalbo: 

— Po sero Montegiu pokylio buvau prievarta išmaudy- 


tas... —- bet kai lankytoja nė nemirktelėjo, sumurmėjo: — O 
kaip Oskaras Fledžebis? 
— Nemanau, kad jis bus... - atsakė ji. - Man regis, De- 


šimtasis husarų pulkas išvykęs į manevrus... Bet koks skir- 
tumas! 

Jos balsas įtraukė į ratelį visus tuos vardus. Žordanas 
Fantomas nutilo žiūrėdamas, kaip jie šoka, ir mėgindamas 
juos sustabdyti. 

— Aš atvažiuosiu, tikrai atvažiuosiu... 

— Duokit žodį. | 

— Gerai, duodu žodį... 

Jo sutrikimas gražuolei kėlė nerimą. Ji ant vizitinės kor- 
telės brūkštelėjo: „Šeštadienis, gruodžio pirmoji, Ruislipo 
stotis, vidurdienis“. Paskui padavė jam kortelę ir išėjo to- 
kia grakšti 1r besvorė, tarsi pati erdvė būtų slapta jos ben- 
drininkė. Perėjo gatvę ir įlipo į automobilį, kurį jis buvo jau 
anksčiau pastebėjęs. Jis svarstė, kiek laiko ji laukė, kol pa- 
jus name kažką krutant, o dar labiau — kiek artimi buvo 
Džeimso Duno santykiai su šiuo verčiančiu iš kojų vaiduok- 
liu. Galiausiai Žvilgtelėjo į vizitinę kortelę: grafienė Vene- 
cija Blekvud, Blekvudų rūmai, Grosvenoro aikštė, Londo- 
nas, V. E. Venecija Blekvud. Visi jie buvo pas serą Edviną 
Montegiu... Jis turėjo palto kišenėje sąrašą, kurį nusirašė 
Vaitčepelio viešojoje bibliotekoje. Perskaitė jį ir mintyse pa- 
sižymėjo vardus: sąraše figūravo grafienė Venecija Blekvud, 
Jo Ekscelencijos grafo Blekvudo, apdovanoto Viktorijos 

kryžiumi, našlė (štai kodėl juodai apsirengusi), Oberonas 
Rouvas, eskvairas, ir Vilfridas Gva... kaip ten jį, šis turėjo 
būti bent jau velsietis — nors jei būtų rašęs savo eiles valų 
kalba, jis, ko gero, nieko nebūtų supratęs, bet tokio sero 
Henrio pas Edviną Montegiu nebuvo... Sužinos nuvažiavęs 
į Ruislip Lodžą... 

Dar jam buvo įdomus nuotykis su raktais. Jis išėjo prie 
durų slenksčio paieškoti slėptuvės, kur ji galėjo juos ras- 
ti... Ir jo pirštai iš tiesų įlindo į gilią įdubą, kurią užstojo 
išsikišęs akmuo. Gal ji jau anksčiau žinojo, kur būna rak- 
tai?.. Tai reikštų, kad jau ne kartą buvo įėjusi į jo namus... 
Iš jos balso to nebūtum įtaręs. Nors jis buvo gana dvipras- 
miškas... Kaip jis nepastebėjo šios slaptavietės? 

Klausimai! Vieni klausimai! 

Jo pečius purtė lengvas drebulys. Jis, aiškus dalykas, pa- 
veldėjo silpną nervų sistemą. 

Taigi jis praleis savaitgalį Ruislip Lodže... 

Du kartus pasuko raktą spynoje, norėdamas baigti ap- 
žiūrą name, lyg nieko nebūtų įvykę, nes neketino leistis iš- 
mušamas iš vėžių ir reikėjo būti nuosekliam. Juodų ir pilkų 
dažų dėmės ant verandos grindų buvo vienintelės liudyto- 
jos, kad dailininkas čia dirbo; to buvo mažoka. Kol jis ketur- 
pėsčias tikrino mažiausius grindų plyšelius, tarpelius tarp 
grindjuosčių ir sienos, jo galva plyšo nuo klausimų. Oska- 
ras Fledžebis išvykęs į manevrus su Dešimtuoju husarų pul- 
ku, bet, reikia manyti, jis turi butuką Londone. Oskaras Fle- 
džebis... Reikės jį rasti... Reikės leistis medžioklėn į pai- 
nius aukštuomenės labirintus su jų taisyklėmis, sudėtingais 
pamirštais ritualais. Ir šioji moteris, Venecija, jos išvaizda, 
jos rankos... Nebegalvok apie ją. Ir kiti vardai. Slavų baro- 
nienė... Oberonas, tarsi koks „Vasarvidžio nakties sapno“ 
personažas... Pavojingos fėjos... Ne, jam reikia saugotis to- 
kių minčių... Čia nieko, ničnieko nėra, jokių slėptuvių... Tik 
keli niekniekiai, kurie nieko nerodo, nė per žingsnį nepri- 

artina jo prie to neperprantamo Džeimso Duno. Džeimsas 
Dunas, arba ponas Mes galime rinktis tik tamsą. Jam ne- 
lemta sužinoti, kur čia šuo pakastas. Žordanas Fantomas pa- 
nardino jo galvą ir rankas į tamsų reikalą. 

Prie vieno iš raktų buvo prikabinta skiautelė kartono. 
Jo popierių kolekcija galėjo praturtėti dar vienu egzemplio- 
riumi po vizitinės kortelės. Raktai. Jis atsistojo ir nuėjo pa- 
siimti jų prie durų, kur jie buvo likę. Ryšulėlyje buvo trys 
nedideli raktai ir ketvirtas, didžiulis lyg nuo kokių daržinės 
durų. Ant pageltusio kartono skiautelės užsilanksčiusiais 
kampais, pririštos virvele, dar buvo likę raidžių žymės, bet 
kad jas įžiūrėtų, jis turėjo grįžti į verandą, kur buvo švie- 
siau. „Feno gatvė“. Dar vienas adresas! Feno gatvė... Rati- 
nė? Meilužės durys? Kai kurie Venecijos Blekvud - atsi- 
prašom, ledi Venecijos! - žodžiai leido numanyti, kad Džeim- 
sas Dunas gyveno, taip sakant, turtingą meilės gyvenimą... 
Jis tiksliai nebeprisiminė, kaip ji tai pasakė, bet davė su- 
prasti kažką panašaus... Kandžiodamas lūpas, jis išmėgino 
raktus, apėjęs visas duris šiuose namuose. Didysis raktas 
netiko nė vienoms, netgi lauko vartams, kurių spyna, beje, 
atrodė visai nenaudojama. O gal gražioji šmėkla parengė jam 
šią dovaną, šį adresą? Ne, tai mažai tikėtina, tai reikštų, kad 
ji Žino, jog jis prarado atmintį kažkur Temzės gelmėse! 

Jam reikėjo palikti šį vaiduoklišką namą ir traukti į Fe- 
no gatvę. Kur ji užsislėpusi? Jis pasiėmė savo lazdelę ir 
skrybėlę, užtrenkė duris ir atsidūrė gatvėje. Vis dar lijo, ir 
po kelių akimirkų naujieji drabužiai permirko; nugara su- 
drėko, lietaus lašai varvėjo už apykaklės. Užeiga... Užei- 
goje sužinos, kur yra Feno gatvė, ir galės išgerti. Jis pa- 
traukė Hamersmit Roudo link, ieškodamas aludės ties ko- 
kia nors sankryža. Reikia tikėtis, kad tai Londono, o ne 
Kenterberio arba Edinburgo gatvė. Ir ne dar vieni spąs- 
tai... Juk šitaip be kvapo lakstyti į visas puses, šitaip laks- 
tyti... Jam jau lig soties! 


XIX 


1s tikrai rado aludę ties gat- 
vių sankirta, ir jam netgi labai pasisekė, nes buvo lietaus 
permerktas ir jautė artėjant klastingą neviltį, kad bus stum- 
domas it kroketo rutulys nuo durų prie durų. Įsitaisė prie 
krosnies gerai popietei. Greitai sužinojo, ką norėjo: Feno 
gatvė Čelsyje, netoli Čeinio alėjos, o paskui pamažu ėmė 
laistyti sėkmę, iš pradžių keliomis pintomis alaus, po to, 
kad išsklaidytų slogutį, keliais stiklais škotiško viskio. Ži- 
noma, dabar nebuvo pats tinkamiausias laikas pasigerti — 
jis lengvai tai pripažino, — bet, antra vertus, juto neįvei- 
kiamą poreikį bent kiek sudrumsti tą naująjį sąmonės 
skaidrumą, kuris galiausiai ėmė kelti jam skausmą nelygi- 
nant į batą įkritęs akmenėlis. Kai keli stiklai atrišo jam 
liežuvį ir atpalaidavo smegenis, jis susipažino su jaunu //- 
lustrated London News žurnalistu, kurio redakcija buvo ša- 
lia aludės, ir jis nuolatos ateidavo čia atsigaivinti. Žorda- 
nas Fantomas išklausė stulbinamų jo pasakojimų, kaip jis 
tyrė Laimhauso doko opijaus rūkyklas. Amnezijos ištikta- 
sis sužinojo, kad vienoje arbatos krautuvėlėje Prekybinio 
Doko gatvėje, pro kurią buvo praėjęs kelis kartus, iš tiesų 
slėpėsi viena iš didžiausių Londono rūkyklų... Jis savo 
ruožtu papasakojo kelias reketo istorijas, vykusias šiame 
kvartale, kurias buvo girdėjęs iš Meto, paskui, apsvaigęs 

nuo alkoholio, priėjo ligi to, kad puse lūpų užsiminė pats 
esąs įklimpęs į baisią istoriją, kuri galbūt, vieną gražią dieną 
aprašyta straipsnyje, sukels negirdėtą neregėtą skandalą, 
bet gausybė miglotų užuominų, kaip pats suprato, darė jį 
panašų į fantazuotoją, ir jaunasis Žurnalistas, greičiausiai 
tiesiog norėdamas juo atsikratyti, pasakė savo pavardę — 
Saksonas Romeris — 1r davė savo laikraščio telefono nu- 
merį. Žordanas viską užsirašė ant bokalo padėkliuko. Gal- 
būt kada nors pravers. 

Kai jis su paketu po pažastimi vėl leidosi į kelią, norėda- 
mas nukakti į Feno gatvę, jo pojūčiai ir jausmai buvo gero- 
kai atbukę. Buvo tamsu, grindinys slidus, ir jis pasišaukė 
taksi. Atsisėdęs į automobilį svarstė, ar šitaip įkaušęs galės 
ką nors pešti iš apsilankymo Feno gatvėje... 

Norėdamas atsikratyti šio įkyraus klausimo, išgėrė di- 
delį gurkšnį tiesiai iš butelio, kurį buvo nusipirkęs prieš 
išeidamas iš aludės. 

Londonas lingavo už taksi langų, dėl tamsos ir girto svai- 
gulio jam buvo sunku suprasti, kur jie važiuoja. Pro šalį pra- 
slinko virtinė neryškių fasadų, kuriuos daiktais nušviesda- 
vo elektrinės teatrų ar viešbučių reklamos. Kiek vėliau jam 
pasirodė, kad automobilis leidžiasi pažįstama Žemutine Slou- 
no gatve. Čia jis kaip įmanydamas stengėsi tapti Džordžu 
Oldingtonu, čia matė verkiant jo motiną ir gavo įsimintiną 
smūgį į žandikaulį. Buvo įdomu suvokti, kad atmintis sieja- 
si su geografija... Čia įvyko viena, ten, jau daug vėliau, ki- 
ta... O jo žemėlapis kupinas spragų... Formuluotė jam pati- 
ko, laikas iš kelių trapių akimirkų... Kitų atmintis saugojo 
Serpentino ežerą, kuriame nardė paauglystėje, pirmąjį bu- 
činį, nuvogtą tarpduryje, uždarą sodą, kur jų auklytė pran- 
cūzė vesdavo juos pasidžiaugti blyškia Londono saule... Ko- 
dėl jis taip nusikaušo? Išgėrė dar, kad galėtų pamąstyti. Ko- 
dėl tas varganas apvalkalas, tie vargani sąmonės draiskalai 

jautėsi gyveną jam geriant? O tėvai prie anglimis kūrenamo 
židinio? Tėvai! Kur jo mama? 

Jo mama — „Senasis jūreivis“; o šviesos salele dokuose! 
Taksi važiavo krantine palei Temzę ir dumblinas jos ban- 
gas. Jis buvo Temzės sūnus, nes neturėjo kitų protėvių ir 
mintimis pasroviui plaukė ja po Viktorijos tiltu, Vestmins- 
terio, Tauerio tiltais ligi Šunų Salos. Ligi Ost Indijos sandė- 
lių šiame plačiame vingyje. Beje, visa tai buvo arti - per 
dešimt minučių, jei tik būtų panorėjęs, jei būtų paprašęs 
vairuotojo, būtų galėjęs atsidurti Malabaro gatvėje. Bet sė- 
dint automobilyje viskas atrodė taip toli, už siūbuojančių 
kampuotų stogų, gatvių, Žmonių ir kvapų, - atskira šalis, 
palikta toli praeities geografijoje. 

Dabar tikriausiai jau buvo Čelsis, šiaip taip galėjai įžiū- 
rėti botanikos sodą; Čelsio ligoninė, ir gurkšnis už karo in- 
validus! Už suluošintas galvas! Paskui siauros pakrančių pie- 
velės. Jį užplūdo migloti prisiminimai, nuo kurių virptelėjo 
širdis, - literatų bohemos aplinka, dailininkų dirbtuvės, var- 
dai, veidai... Tačiau scenos, neryškiai 1šsipiešusios jo at- 
minties teatrėlyje, iškart dingo. Rosetis, Svinbernas, Eliza- 
beta Sidel*, Čeinio alėjos namas ir ekscentriški jo svečiai 
negalėjo būti jo asmeninio dvasinio peizažo dalis — visa tai 
buvo mirę, išnykę prieš daugelį metų, tada, kai jis dar ne- 
šiojo trumpas kelnes. Visa tai, kas iškilo prieš jo akis kaip 
gyvas paveikslas, blanko, traukėsi dulkėmis ir voratinkliais. 
Tai buvo širdį slegiantis anachronizmas... Rosetis vėl virto 
statula, stovinčia viešajame parke; tiesiog valandėlei buvo 
atgiję kažkokios knygos palikti įspūdžiai... Du posūkiai į 
dešinę, ir vairuotojo balsas ištraukė jį iš marazmo: 

— Feno gatvė, pone! 

Tik kelerios durys vėrėsi į šį tamsų grįstą koridorių tarp 
dviejų kreivų namelių eilių. Taksi Žibintai nušvietė jį visut 


* Prerafaelitų pozuotoja, dailininko ir poeto D. G. Rosečio žmona. 

visą, ir kairėje jis pamatė plačius vartus, kuriems ir tegalė- 
jo tikti tokio dydžio raktas. Raktas iškrito, kai jis traukė 
pinigus susimokėti; jam pasirodė, kad jų ne kažin kiek likę; 
jis pasilenkė norėdamas pakelti raktą ir prarado pusiausvy- 
rą: pargriuvo ant grindinio ir sudaužė butelį, kuris buvo ki- 
šenėje. Atsistojo ant kojų sušlapusiu nuo viskio šonu ir ap- 
sibraižęs į stiklus. Taksi nuvažiavo, palikęs jį tamsoje. 

Po ilgų pastangų jam pavyko atrakinti vartus, ir jis atsi- 
dūrė netaisyklingame kieme, kuris buvo nušviestas tik sil- 
pno naktinio dangaus švytėjimo, tūkstančių gatvės žibintų 
atspindžio žemai kabančiuose debesyse. Jis ničnieko nema- 
tė, tai nieko jam nebylojo. Klupinėdamas ėmė eiti aplink 
kiemą palei sienas, paskui, užsigavęs koją į kažką kieta, nu- 
sikeikė ir sustojo svyruodamas į šonus. Netekęs jėgų, pa- 
kėlė galvą dangun, ir jam į akis pribėgo lietaus vandens. Čia 
nebuvo galima pasilikti; reikėjo eiti toliau; jis apčiuopomis 
žengė priekin ir bemat nuvertė kažkokį metalinį daiktą, ku- 
ris sužvangėjo garsiai it cimbolai. Jo skrandis apsivertė, jį 
suėmė svaigulys, teko atsiremti galva į drėgną sieną, kad 
išsilaikytų ant kojų. Už lango įsižiebė maža liepsnelė, pas- 
kui ryškesnė šviesa, langas atsivėrė ir išlindo didinga gal- 
va. Šviesa išryškino gilias raukšles po naktine kepuraite, 
neabejotinai moteriška. Džeimsas sujudėjo ir ėmė žiaukčioti. 
Šmėkla pasisuko į jį ir nuleidusi žibintą pro langą pašvietė 
tiesiai jam į veidą. Jis prisimerkė kaip išgąsdintas žvėris. 

— A! Dailininkas! Pražuvėlis... Jūs nepataikysit į spy- 
ną... Man reikės prilaikyti jūsų ranką. 

Po kelių minučių senė vėl pasirodė, nešina žibaline lem- 
pa, ji buvo beveik tokia pat didelė tiek į plotį, tiek į ilgį 1r 
įsisupusi į chalatą, kurį, matyt, buvo susikirpusi iš užuolai- 
dos. Stipriai sugriebusi Džeimsą už rankos, nusitempė gi- 
lyn į kiemą, o paskui stumtelėjo prie kreivų medžio laiptų. 

— Nagi, mano prince, gerai laikykitės. 

Prispaudusi Džeimsą prie turėklų, senė užlindo į prie- 
kį, kad galėtų tempti jį savo plieniniais gniaužtais. Lempa 
siūbavo, ir siauros medinės pakopos, regis, judėjo jai į tak- 
tą. Pasiekusi laiptų aikštelę, jinai pasirausė kišenėje ir 1š- 
traukė raktą. Atrakinusi duris, įstūmė jį vidun; skridiniu nu- 
leido sietyną palubėje ir jį užžiebė. 

— Nežinojau, kad taip anksti pasirodysit, nesutvarkiau... 

Jis mėgino bent kiek pasitempti... Buvo tuščiame erd- 
viame kambaryje. Tuščiame! Ne. Taip pasirodė tik dėl dide- 
lės laisvos erdvės: už kelių metrų tiesiai priešais jį stovėjo 
milžiniška lova su baldakimu. Jis griuvo į ją. 

— Nesivaržykit manęs, — pasakė sargė. Jis dar išgirdo, 
kaip ji barškina stiklais, be abejo, bare, paskui stojo tyla. 
Netrukus toli toli, keistai prislopinti, suskambo bažnyčios 
varpai. Dešimt duslių dūžių, tarsi jie būtų sklidę iš pasken- 
dusio miesto ar, tikriau tariant, lyg būtum girdėjęs juos iš 
vandens gelmių. Varpai skambėjo Temzės skenduoliams ir 
girtuokliams, kuriems sukosi galva ir kurie laikėsi įsikibę į 
lovas, sūpuojančias nelyginant upės. Jis pusiau sapnavo: jei 
niekas nebūtų ištraukęs jo iš Temzės, jis ir būtų likęs tenai, 
sugraužtas krabų ir Žuvų; miegotų dumble po brigu su in- 
karo grandine. Galbūt baržų, plaukiančių iš Batersio, sukel- 
ti sūkuriai sutrikdytų jo ramybę, tyliai ir švelniai jį vartyda- 
mi pastumtų į bangas. Tada jis nuplauktų palei srovę, tarsi 
jo kūnas, netgi visas pažaliavęs ir išakytas, dar puoselėtų 
troškimą nukeliauti ligi sūrių jūros vandenų. Tauerio papė- 
dėje jo pėda palytėtų dugno dumblą. Jis padarytų lengvą pi- 
ruetą ir kaip atgavęs jėgas plaukikas vėlei leistųsi tolyn — 
vienišas ir bežadis. Plūduriuotų viršum juodų tunelių, gla- 
monėjamas srovės, sūkuriuojančios aplink tiltų atramas; aki- 
mirką atsiremtų į vėsius krovininio laivo, atplaukusio iš to- 
limos Indijos, inkaro grandinės žiedus, o paskui keliautų to- 
liau iki dokų prieigų. Čia upė, kurios vienu iš vaikų jis tapo, 

suteiktų jam ypatingą malonę ir jo galva be akių iškiltų pa- 
viršiun. Iš savo tuščių akiduobių jis žvelgtų mirusiųjų žvilgs- 
niu, nuo kurio niekas neprasprūsta. Ir, aišku, pamatytų Pi- 
ramą, įsitempusį stebėtoją, mėginantį sukaupti tiek šalčio 
1r nuovargio, kad pagaliau galėtų užmigti. 

Toliau pro siaurą langelį jis pamatytų Graciją Borgi. Ji 
gulėtų lovoje gūždamasi nuo šalčio. Susirietusi į kamuolėlį, 
palindusi po antklode, jinai it maža mergytė kaip įmanyda- 
ma stengtųsi sušilti nuo savo kūno šilumos. Apglėbtų pė- 
das rankomis, norėdama jas sušildyti, sulenktų kelius, kad 
galėtų pakišti po naktiniais marškiniais. Šitaip susirangiu- 
siai, jai grįžtų vaikystės įspūdžiai, migloti prisiminimai - jos 
vartai į miegą. Ji jaustų savo pilvą ir krūtis, liečiančius ko- 
jas, ir pasislėpusi nuo visų, išskyrus skenduolį, nesigėdin- 
dama džiaugtųsi savo žydinčiu kūnu. Jis pasiųstų jai savo 
nebylų palaiminimą, o paskui tęstų kelionę žemupin, prie 
kontrabandininkų valčių su dėžėmis opijaus, į potvynio ban- 
gas, pas būrį žuvėdrų, lesančių nuskendusius jūreivius. 


XX 


Osiasos gniaužtai atsileido; 
aušra kilo virš miesto, blausi, tarsi nukraujavusi... 

Viršum stogų pasirodė didelės blyškaus dangaus palos, 
bet buvo per maža šviesos ir negalėjai suprasti, ar šį atspal- 
vį duoda debesų skraistė, ar taip nudažytas pats dausų dug- 
nas. Feno gatvės dirbtuvėje, ledinėje ir drėgnoje, nušvies- 
toje menkos žibalinio sietyno šviesos, Žordanas Fantomas, 
atsitūpęs ant lovos, pasidėjęs smakrą ant kelių ir apsigau- 
bęs antklode, stebėjo nusiaubtos dirbtuvės vaizdą. Jis iš- 
griozdė ją kaip įsilaužėlis, sumetė ant grindų paveikslus, 
eskizus, drabužius, laiškus... Suvertė čia viską, ką rado se- 
name bufete, visokiausius aplankalus su piešimo popierium 
17 dėželes... Atidarė krosnį norėdamas pažiūrėti, ar ten nie- 
kas nepaslėpta, netgi pakėlė lėkštę su apsitraukusiu pilkais 
pelėsiais apelsinu, kad įsitikintų, jog po ja nieko nėra; pr1- 
siuostė lako ir terpentino kvapų, kuriuos skleidė seni sku- 
durai, perkėlė į kitą vietą rėmus ir indelius su dažais, dro- 
bės ritinius. Išmėtyti it teatro scenoje ant tuščių grindų nuo 
sienos iki didelio lango, šie persimaišę trofėjai bylojo apie 
gan įdomų personažą... Laiškai buvo parašyti šešiom sep- 
tyniom skirtingom rašysenom, ir nuo kai kurių dar dvelkė 
silpnas kvepalų aromatas: „Netgi nežinau, ar perskaitysit 
šį laišką. Manau, kad galite jo nė neatplėšti, nes būsite at- 

pažinęs mano rašyseną. Sunku patikėti, kad dar prieš tris 
savaites... Kuo aš nusipelniau tokio žiauraus abejingumo? 
Ar patikėti tuo, ką pasakoja visi, - kad dabar Jūs leidžiate 
dienas su kažkokia trečiarūše aktore?“ Ir originalios lieme- 
nės, ryškiaspalvės šilkinės varlikės iš dailininko gardero- 
bo, tarsi patvirtindamos tuos žodžius, piešė visada neprie- 
kaištingai apsirengusio salonų liūto siluetą. „Mano vyras 
kitą savaitę išvažiuoja sutvarkyti kai kurių reikalų su mū- 
sų dvaro Jorkšyre nuomininkais. Jei norite, mano meile, 
susitikim pirmadienį dvyliktą „Savojoje“. Ir dar: „Brangu- 
sis, jei žinotum, kaip mano šeimininkas mane persekioja 
11 kokią baisią migreną man įvarė, kuo greičiau ateitum 
sumokėti įsiskolinimo už nuomą...“ Arba aukštomis rai- 
dėmis, nervinga rašysena: „Su nuostaba perskaičiau ug- 
ningą Jūsų laišką. Kas suteikė man garbę būti pasirinktai 
Jūsų karštų jausmu objektu iš šimto gražių moterų, praš- 
matnesnių ir jaunesnių už mane?“ Numestas šalia pluošto 
laiškų, gulėjo paveikslas, kurį jis rado nugręžtą į sieną, - 
stulbinamai nusisekęs ir pavadintas „Geiduliu“. Jis buvo 
skirtas ne tiek geiduliui pavaizduoti, kiek tam, kad jį iš 
vidaus suvoktų tas, kuris žiūrės į paveikslą; moteris, ir 
tiek, — moteris, kurios nuogybė rėžė akį, o kontūrai buvo 
apvesti neramiu teptuku. Na ir ką? Ar tamsos pasirinki- 
mas ir buvo tai? Geidulys? „Jūs padarėte iš manęs patyčių 
objektą visame Londone. Pasakojimai apie Jūsų neištiki- 
mybę nenueina nuo liežuvių, ir tik aš, aš viena, nežinojau, 
kaip toli siekia Jūsų niekšiškumas““. 

„Mielasis, pamečiau galvą dėl Tavęs...“ Ir dar vienas 
paveikslas, vaizduojantis moterį smaližės mina, laikančią nu- 
kirstą kruviną galvą, - Judita ir Holofernas ar greičiau Salo- 
mė ir Jonas Krikštytojas. 

„Pasakykit man, prisiekit, kad daugiau nesusitikinėjat 
su ta moterim...“ 

„Ką Jūs man padarėte? Negaliu galvoti apie tą naktį 
nerausdama. Nežinojau, kaip... Ne, negaliu rašyti... Mano 
vyras, kurį gerbiau... Vaikai...“ Šie moterų balsai, skam- 
bantys už žodžių, siejosi su veidais, nutapytais drobėse. 
Elegantiškos moters, išblyškusios 1r išdidžios, su tamsia 
blausiai žalia suknia portretui galėjo atliepti šis laiškas: 
„Pone, neškitės „savo širdį“ kitur, ji per daug tarnavusi, 
per daug nuvalkiota, kad būtų galima jaustis pagerbtai, kai 
ji tau siūloma“. 

Koks siaubas! Tai buvo daug blogiau, nei jis galėjo įsi1- 
vaizduoti. Saugoti visus šiuos laiškus, tvarkingai sudėtus 
vienoje skrynelėje! Kas tai buvo per žmogus? Nejaugi jis 
tikrai taip suprato žodžius „mes galime pasirinkti tik tam- 
są“? Ūkanos arba aklybė. Tamsa su šviesos ruožais - pa- 
mestų moterų kūnais... „Ak, Tavęs taip ilgai nėra Londo- 
ne! Be Tavęs čia šalta, ir aš valandų valandas gulinėju ant 
sofos, neįstengdama nieko veikti. Man vis vaidenasi, kad 
girdžiu Tavo žingsnius laiptuose, kuriais vėl ateisi pas ma- 
ne“. Ką daryti su šiomis moterimis, kurios gyvena kažkur 
čia, Londone, alsuoja tuo pačiu oru kaip jis? Ką daryti su 
šiais niūriais paveikslais, su keturių dalių frontispisu, nuta- 
pytu „Piktybės gėlėms“: angelas, kovojantis tarp juodų ban- 
gų; kalinys vienutėje, kur knibžda ropliai; keleivis, kopian- 
tis milžiniškais begaliniais laiptais; ledynuose įstrigęs lai- 
vas? Ką daryti su „Sapno“ kopija, nutapyta sekant dailininku, 
vardu Fiuslis, kurios modelį jis rado, — ratžinyje demonas 
tupėjo ant miegančios merginos pilvo, o paveikslo gilumo- 
je, šešėlyje, iš už užuolaidų kyšojo bjauri arklio galva? Jis 
surištas su visu tuo nenutraukiamais saitais, ir būtų per daug 
žiaurus perversmas atsižadėti praeities, kurios ieškojo iš 
paskutiniųjų. 

Laimei, Londonas pakankamai didelis, ir jam greičiau- 
siai neteks susitikti nė vienos iš tų moterų, kurių veidai ir 
vardai nebegalėjo jam kelti jokių jausmų... Labiausiai jis ne- 

rimavo ne tiek dėl to, kad Džeimsas Dunas smerkiamai el- 
gėsi, kiek dėl ateities, kurią galėjo apsunkinti, užgriozdinti 
visos tos moterys. 

Negana to, dabar jis klausė savęs, ar apskritai kada nors 
atgaus atmintį. Jei šie laiškai, aplinka, paveikslai, sukurti jo 
rankų, nežadina dingusių prisiminimų, kas dar galėtų tai pa- 
daryti? Kas ištrauktų jo gyvenimą iš užmaršties? 

Šis prisiminimų galvosūkis ne tik slėgė, bet ir alsavo 
savotiška karčia ironija, kuria Žordanas Fantomas pradėjo 
persiimti, galvodamas apie vieną iš savo varganos lemties 
veido bruožų. Kai rado savo namus Hamersmite, juose ne- 
buvo jokio ženklo, o šiandien, išvydęs portretą dailininko, 
savo dirbtuvėje pagal modelį tapančio nuogą moterį, ir iš 
nugaros matydamas tik menką ir banalų siluetą, jis degte 
degė noru akis į akį išvysti veidą, kuris turėjo būti jo vei- 
das, amnezijos ištiktojo, dailininko, širdžių medžiotojo vei- 
das. Šiandien jis beveik karštligiškai puolė prie sąsiuvinio, 
ant kurio kaligrafiškai buvo išraityta: „Dienoraštis“. Pus- 
trečio puslapio! Bandymas truko vos dvi dienas. „1908 m. 
birželio 17 d. Šiandien nusprendžiau pradėti rašyti dieno- 
raštį: kai žmogus sukaupia turtingą ir sudėtingą patirtį, jis 
privalo pažvelgti į save patį“. Jį ne tik apvylė tai, kad dieno- 
raštis buvo neįtikėtinai trumpas, bet ir apstulbino jo paiku- 
mas. Negalėjo patikėti, kad vos „pažvelgęs į save patį“ žmo- 
gus galėtų jausti tik pasibjaurėjimą. Jam buvo gėda dėl to, 
kuris tai parašė. 

Ir dar jo nutapyta makabriška scena: mansardoje ant gul- 
to moteris perrėžta gerkle, skęstanti savo kraujyje, kurio 
baisus raudonas atšvaitas nušviečia kambarį. Kai perskaitė 
laiškus, tarėsi radęs paaiškinimą: tai galėjo būti vieno iš vy- 
rų pragaištingo pavydo auka, bet kuo daugiau mąstė, tuo 
mažiau buvo tuo tikras. Kas žino, ką Džeimsas Dunas galė- 
jo padaryti... Ar makabriška jo estetika nebūtų galėjusi pri- 
vesti jį iki dalyvavimo tose teatrališkose Žmogžudystėse? 


128 Jean-Baptiste Evettie 


Buvo vienas neginčytinas dalykas, už kurio jam reikėjo už- 
sikabinti, — jis buvo Džeimsas Dunas. Jei tuo ir abejojo, jei 
negalėjo aiškiai pats to nustatyti, trečias asmuo, Venecija 
Blekvud, jį atpažino: ko daugiau norėti? Tačiau jis žiūrėjo į 
autoportretą be veido, į žmogų, atsukusį jam nugarą, ir tas 
paveikslas beveik grėsmingai bylojo, kad įrodymo nėra. 

Jis atsistojo apsigaubęs antklode ir nuėjo pasirausti di- 
delėje krūvoje eskizų... Jų buvo mažiausiai po vieną kiek- 
vienam paveikslui, esančiam dirbtuvėje, išskyrus „Geidu- 
lį“, kuris atrodė nutapytas vienu atokvėpiu, be išankstinio 
pasirengimo; kai kurios eskizų serijos neatitiko nė vienos 
drobės. Gal šie eskizai apskritai netapo paveikslais, o gal 
paveikslai buvo parduoti ar padovanoti. Tarp jų buvo apie 
dešimtį gana plataus užmojo kompozicijos eskizų - naktis, 
knibždėte knibždanti pabaisiškų šešėlių, bjauriai besivaipan- 
čių snukių ir vaiduokliškų pastatų, kurią skrodė tik šviesa, 
deganti vieninteliame mažo namelio lange. O už lango aiš- 
kiai galėjai matyti veidą, apmestą daugelyje eskizų, popie- 
riaus lapų kampuose ir kitoje pusėje, veidą viršum praėju- 
sio amžiaus redingoto apykaklės. Šis liesas, kone sunykęs 
veidas, sušvelnintas mąslaus, liūdnoko žvilgsnio, buvo jam 
pažįstamas... Netgi būtų galėjęs pasakyti, kuo šis žmogus 
vardu. Devyniolikto amžiaus diplomatas, politikas ar meni- 
ninkas, kurio pavardė, aišku, figūravo enciklopedijose. Ku- 
rių galų reikėjo įkurdinti praėjusio amžiaus personažą to- 
kioje aplinkoje? Tai visiškai nesiderino, bent jau iš pirmo 
žvilgsnio, su ta maniera, kuria dailininkas tapė savo siuže- 
tus, ir kadangi ši detalė jam pasirodė įdomi, jis pamanė, kad 
reikėtų išsiaiškinti, kas tai per asmuo. 

Diena bėgo, o jis vis tebegromuliavo savo mintis tarp 
popierių ir paveikslų — čia vėl paimdavo kurį ir skaitydavo 
mėgindamas suprasti, čia numesdavo susierzinęs ir nepa- 
tenkintas. Kažko nepajėgė suvokti ir klausė savęs, kam jam 
reikia tos netikėtos praeities, kam iš tiesų reikia. Jis išgėrė 

tai, kas buvo likę įvairiaspalvių butelių dugne, paskui pa- 
mėgino suleisti dantis į kriaukšlį sužiedėjusios duonos, bet 
jos neįveikė, ir jam teko jau sutemus išeiti iš dirbtuvės pa- 
ieškoti ko nors užvalgyti. Grįžo greitai, nes nors dirbtuvės 
atmosfera jam nepatiko, norėjo persiimti ja iki galo, neleis- 
damas savęs išblaškyti gatvių bruzdesiui, vedamas jausmo, 
kad reikia leisti vystytis dalykams, kurie turi įvykti. Iš tam- 
sių kampų palei stiklo sieną nuo užuolaidų nutįso šešėlis; 
jis užėmė visą kambarį, sukurdamas dailininko Džeimso Du- 
no dirbtuvėje paslaptingas zonas. Menkutėje lempos švie- 
soje jis peržengė lemtingą slenkstį: kadangi viskas aplin- 
kui, regis, to reikalavo, paėmė švarų lapą ir šalia besimė- 
tantį pieštuką, norėdamas pamėginti, pasižiūrėti, ar jo 
rankos, nepadedamos galvos, ras kelią į buvusius judesius. 
Pirmiausia pabandė nukopijuoti „Aukštuomenės moters“ 
veidą - nežinojo, nuo ko pradėti, jo ranka dvejojo, slysdama 
baltu lapu, paskui beveik atsitiktinai po pieštuku išryškėjo 
pirmas kontūras, mat jo pirštai netyčia prisilietė popieriaus. 
Grafitas judėjo pirmyn atgal painiu keliu, ir pamažu, kaip 
atrodė, ryškėjo veido ovalas. Po kelių minučių, ištiesęs ranką 
priekin, jis žvilgtelėjo į eskizą. Ir iškart pamatė, kad tai tėra 
originalo karikatūra, kurią galėjai lyginti tik su faraono Ech- 
natono skulptorių iškraipytomis formomis — nusmukus! į 
apačią kaukė, 1lgas smakras po plyšiu virtusia burna... Jis, 
be abejo, mokėjo piešti, bet rezultatas tik 1š tolo panėšėjo į 
dirbtuvėse rastą paveikslą. Linijoms trūko tvirtos dailinin- 
ko rankos. Jis numetė savo eskizą ir paėmė antrą lapą, pa- 
gautas noro iš atminties nupiešti Gracijos Borgi portretą, 
bet labai greitai, vos nubrėžęs veido ovalo, nosies ir burnos 
kontūrus, suglamžė ir suplėšė lapą, nes jos veidas įgijo vel- 
nišką išraišką moters, besimėgaujančios žiaurumu, o tokios 
išraiškos jis niekad jos veide nebuvo matęs, ir pats pasijuto 
užgautas, tarsi kokios šventvagystės ar spjūvio. 

Paskui perrašė vieną dienoraščio puslapį, bet nuo šito 

jo slogutis tik sustiprėjo. Tai, ką perrašė, buvo per daug 
neapibrėžta, per daug permaininga, kad sąlyčio taškai, susi- 
pynę su tieka skirtybių, neatrodytų anekdotiški, atsitikti- 
nai siejantys dvi istorijas, galbūt paraleliškas, bet skirtin- 
gas. Taigi jis ir buvo, ir nebuvo Džeimsas Dunas, kitaip ta- 
riant, buvo tiesiog dailininko šešėlis, avataras — atsilikusi, 
žemesnė už jį būtybė, šmėkla, Žordanas Fantomas. Gal jis 
padarė kokį baisų, nepataisomą nusikaltimą, kuris atskyrė 
jį nuo savęs paties, atėmė iš jo visus bruožus, sudariusius 
jo asmenybę? Baimė vėlei sukirbėjo tolimoje jo sąmonės 
kertelėje. Tamsa susitelkė aplink lempą; tyla, aidinti dirb- 
tuvės parketo girgždesiais, ėmė kelti nerimą. Jį baugino tai, 
kad abu veidai, kuriuos mėgino nupiešti, buvo neišvengia- 
mai subjauroti. Kambarys buvo pilnas nepaaiškinamų dunk- 
sėjimų, audinio šiugždesių, ir tai jį taip pat gąsdino. Jis su- 
sirangė lovoje, pasimetęs per daug dideliame, per daug ne- 
pažįstamame kambaryje, kur gyveno tieka kito žmogaus 
prisiminimų. Jį ėmė tiesiog kankinti jausmas, kad tamsoje 
už durų ir langų kažko esama. Įsivaizdavo tenai, už durų ir 
langų, veidą, veidą, prisispaudusį prie stiklo. Tai buvo bai- 
sus siaubas, koks kartais apima tave, kai esi tuščias 1r mie- 
guistas, apnuodytas slogios vienatvės. 

Kas jį taip gąsdina? Gal bijo pamatyti Džeimsą Duną įžen- 
giant ir pereinant dirbtuvę it kokį prakeiktą jo antrininką? 
Gal bijo išvysti dailininko šmėklą? 

Nesąmonė! Jis pats dailininko šmėkla... Arba... Ar ver- 
ta sukti galvą, kas.yra kieno šmėkla, kurios reikėtų bijoti 
labiau negu ko nors kito? | 

Šiame slaptame prieglobstyje, kurio neaptiko jo priešai, 
nes dailininkas, aišku, laikė jo adresą paslaptyje, jis iš tik- 
rųjų jautėsi labai prastai. 

Ilgai vartėsi nuo šono ant šono, grieždamas dantimis, ir 
užmigo paryčiais, dar neišaušus. 


XXI 


a sargė buvo įpratusi 


kas rytą atnešti dailininkui puodelį karštos kavos, taigi išsi- 
budinimas buvo ne toks sunkus kaip naktis... Jis išgėrė ka- 
vą, atsisėdęs tarp Džeimso Duno gyvenimo griuvėsių, mė- 
gindamas gerai įsižiūrėti į šią krūvą; jam sunkiai sekėsi iš- 
skirti tai, kas galėtų pastūmėti tyrimą priekin... Sunku buvo 
net susigaudyti, kaip jis atsidūrė šioje dirbtuvėje — dėl lai- 
mingų sutapimų ar kieno nors iniciatyva. 

Po ilgo bergždžio gromuliavimo, tarsi iš pelkės dugno 
iškilęs dujų burbulėlis, jam į galvą ėmė smelktis šioks toks 
atradimas: nuo pirmosios dienos, nuo pinklių dokuose, jį 
vedė patys įvykiai; jis pateko pas serą Edviną Montegiu, 
nors galiausiai nieko dora nepasiekė. Jis pražiūrėjo daug 
svarbių dalykų. Ką pirmiausia turėjo padaryti, tai susirasti 
leitenantą Oskarą Fledžebį, „testamento vykdytoją“, įtaria- 
mą ir kaip pasikėsinimo jį nužudyti ant Tauerio tilto bendri- 
ninką - juk laiškas, kviečiantis jį ant tilto, buvo pasirašytas 
jo vardu... Kaip? Būtų tereikėję sužinoti, kur yra Dešimto- 
jo husarų pulko kareivinės. Kodėl nepadarė to anksčiau? Ko- 
kia kliūtis jį sulaikė? Ak, kaip įvardinti savo baimę? Jį, be 
abejo, buvo taip apsėdusi mintis sužinoti viską iki smulkme- 
nų apie pamirštą savo asmenybę, kad nepadarė svarbiausia. 
O gal širdies gilumoje, po teisybei, nė nenorėjo žinoti, ko- 

dėl jį kėsintasi nužudyti, iš baimės atskleisti ką nors daug 
baisesnio už tai, ką vaizdavosi... Tačiau reikėjo veikti; kas 
gali būti baisiau už baimę žinoti?.. Jis turėjo tęsti tyrimą, 
išsklaidyti šešėlius; turėjo susidaryti tikslų veiksmų planą, 
racionalų ir patikimą... 

Taigi pirmiausia reikia rasti Oskarą Fledžebį ir gauti iš 
jo visus pageidaujamus paaiškinimus... 

Antra? Antra, nuvažiuoti praleisti savaitgalio pas Obe- 
roną Rouvą, susitikti senus Džeimso Duno draugus, o gal, 
kas žino, 1r buvusias meilužes. Sužinoti, ko nori ledi Vene- 
cija Blekvud... Tai bus sunkiau, jai būdingas tas kerintis ne- 
perregimumas, kokį grožis suteikia kai kurioms moterims. 
Trečia? Trečia, rasti pavydų vyrą, kuris būtų galėjęs jį nu- 
žudyti. Bet kaip? Nei iš jų žmonų meilės vardų laiškų apa- 
čioje, nei iš portretų dirbtuvėje negalėjai spręsti, kas jie to- 
kie. O paskui? O jei pirmas ir trečias punktas siejasi, jei 
leitenantas Oskaras Fledžebis yra tas apgautasis vyras ir 
žudikas? Tai palengvintų reikalą: Džeimsas Dunas, aukš- 
tuomenės dailininkas, gerai pažįsta poną ir ponią Fledže- 
bius, pažįsta tiek, kad ponas Fledžebis vadina jį „mieluoju 
draugu“, nors iš tiesų tai galbūt mažai tereiškia. Ponas Fle- 
džebis dažnai išvyksta į manevrus su savo pulku, joja raitas 
per Sario kalvas, dolomano skvernams plaikstantis vėjyje, 
o Žavingoji ponia Fledžebi šypsosi, dūsauja ir nuobodžiauja. 
Todėl organizuoja mielas mažas arbatėles - /1ve-o clock, į ku- 
rias susirenka keli karininkai ir jų žmonos, taip pat keli me- 
nininkai, kaip elegancijos štrichas. Ir štai ateina diena, kai 
ponas Dunas pasilieka išėjus paskutiniams svečiams; jis kal- 
ba aistringai kaip visada; kiekviename sakinyje slypi neri- 
mastingos gelmės; jo liemenės pasirinktos su ypatingu sko- 
niu, ir tai, kas turi įvykti, įvyksta... Iš nuobodulio ar iš keršto 
ponia Fledžebi atsiduoda. Leitenantas galiausiai tai sužino, 
ar vienaip, ar kitaip, gal tiesiog dailininkas, išgėręs taure 

šampano per daug, neapdairiai pasigiria keliems pažįsta- 
miems. Juk panašu, kad žmogus, kolekcionuojantis išsisky- 
rimo laiškus, gali taip pasielgti. Vargšas karininkas dega bai- 
siu pavydu, - jis, beje, visada pavydėjo dailininkui jo turto 
1 sėkmės, - bet slepia pyktį ir rezga patį Žiauriausią kerš- 
tą; per vieną vakarą pas svarbų valstybės veikėją jis nuoša- 
liame kambaryje, kurio nepasiekia šventės triukšmas, nu- 
žudo savo draugą dailininką iš nugaros, kad šis jo neatpa- 
žintų; liepia nunešti jį į automobilį sakydamas, kad jis girtas 
17 kad parsiveš jį į savo namus. Paskui, padedamas kokios 
prakeiktos sielos, gal pasiuntinio, skolingo jam už paaukšti- 
nimą tarnyboje, įmeta jį į Temzę nuo juodos ir mažai lanko- 
mos Šunų Salos krantinės. O vėliau kaip košmarą patiria, 
kad dailininkas išsilaižė žaizdas ir nenuskendo, kad jis bas- 
tosi po Londoną lyg niekur nieko. Persirengęs bežgžione, 
ponas Fledžebis paspendžia jam spąstus ant Tauerio tilto, 
priviliojęs jį pažadu įspėti apie gresiantį pavojų... 

Niekai! Tai būtų paprasta istorija... Joje trūko visų be- 
protiškų detalių, kartoninio teatrėlio, vaiduokliško fleiti- 
ninko, visų tų dalykų, kurie kėlė įspūdį, kad jis visiškai 
išėjo iš proto. Tai neatitiko tikrovės, nes minėtoji beždžio- 
nė turėjo gulėti Temzės dugne kartu su Džeimso Duno at- 
mintim ir daugybe kito neįsivaizduojamo šlamšto... Ne- 
bent beždžionė būtų buvęs koks bendrininkas... Kas iš tie- 
sų buvo tas žvėris, kurį jis vienas tematė, jisai, aišku, 
niekad nesužinos. 

Tai reiškė ir užmiršti, kad kartoninis teatrėlis sieja įvy- 
kius su dviem kitom ankstesnėm žmogžudystėm, pastoriaus, 
jei atmintis jo neapgauna, ir chirurgo. Tai reiškė užmiršti, 
kad jo nužudymas, kaip atrodo, tėra vienas iš daug didesnio 
sąmokslo tinklų... Jis driekiasi nuo Karališkojo chirurgijos 
koledžo iki Tauerio tilto, nuo dokų iki koplyčios, kur buvo 
nužudytas pastorius... 

O penkta? Ar veikiau ketvirta - tai yra vėliau... Išsiaiš- 
kinti įvairius nerimą keliančius menkniekius... Popieriai, 
kuriuos laiko kišenėje: puslapis iš prancūziško laikraščio... 
Jis nebežinojo, kodėl jį pasiėmė... Ir vardas personažo, ku- 
rio veidas matyti tiekoje eskizų... 

Ir dar namų Hamersmite baldai, kuriuos užmiršo, visas 
atsidavęs naujiems atradimams, ir kurie dar turėtų būti pas 
sendaikčių supirkėją iš Lambet Roudo - juk ketino juos at- 
pirkti... 

Laikas bėgo, ir jo „pirma“, „antra“ ir taip toliau ne ka- 
žin ką padėjo, nes jis gerai nenutuokė, kaip surasti Dešim- 
tąjį husarų pulką, juolab kad pulkas, pasak ledi Venecijos 
Blekvud, turėjo būti išvykęs į manevrus... Taigi nežinojo, 
kokių veiksmų imtis išėjus iš dirbtuvės... Žinoma, bet ku- 
ris kareivis, tarnaujantis Londono apylinkėse, tikriausiai ga- 
lėjo jam suteikti reikalingų žinių, bet jis neketino prieiti prie 
Hoyse Guayds* patrulio ir klausinėti jo pilnoje žmonių gat- 
vėje... Kažkur Pel Melo pusėje turėtų būti Army and Na- 
vy** klubas, bet jis puikiai įsivaizdavo, kaip jam neleistų 
ten įeiti... Army and Navy... Džeimsas Dunas turbūt taip 
pat priklausė kokiam nors klubui: Aliejinės tapybos meist- 
rų draugijai, Viengungių klubui... Pėdsakai dingo iškraus- 
čius namus Hamersmite... O gal jis buvo miniatiūrinių te- 
atrų ir makabriškų mizanscenų mėgėjų klubo narys?.. 

Laikas bėgo, ir nors jam ši vieta darėsi atgrasi, nesise- 
kė neijos palikti, nei liautis kapstytis po drabužių, piešinių 
ir popierių sąvartyną. Aiškiai jautė, kad tai nieko nauja ne- 
duos, tačiau beveik prieš savo valią užsispyręs ieškojo, vis 
skaitė ir skaitė... Ir vis dėlto padarė mažytį atradimą: vieną 
iš laiškų, kuriame šaltai ironiškais žodžiais buvo atsisako- 
ma Džeimso Duno „širdies“, buvo pasirašiusi Sibilė HR. D., 


* Raitininkų gvardija (angl. ). 
** Armija ir karinis jūrų laivynas (angl. J. 

1r tai galėjo būti Sibilė Hart-Deivis iš sero Edvino Monte- 
giu svečių sąrašo... Jis kaskart grįždavo prie šio sąrašo - 
visi dramos personažai priklausė uždaram žmonių būreliui, 
kurį jaunas ir klestintis seras Montegiu vieną vakarą surin- 
ko savo prabangiuose rūmuose, Karalienės Anos Vartų tris- 
dešimtame name... Jie atsidūrė ten ne atsitiktinai, 0 vei- 
kiau todėl, kad jau seniai sudarė draugiją, ir Sibilė H. D., 
ledi Venecija, Oskaras Fledžebis, Oberonas Rouvas iš Ruis- 
lip Lodžo, kur Džeimsas buvo pakviestas, turėjo būti svar- 
būs jos nariai... Dar reikėjo įskaičiuoti Vilfridą Gvakaipjį- 
ten, poetą velsietį, ir kitus, apie kuriuos ledi Venecija tik- 
riausiai kalbėjo, bet kurių vardų jis neįsiminė... Įsivaizdavo, 
kaip jie, triukšmingi, netgi įžūlūs, susirenka į vakarėlius ir 
garden-parties*, kad jaustųsi gyveną stebimi į juos panašių 
žvilgsnio, kad susivienytų pagauti to paties Žaižaruojančio 
ir mažumėlę tuščio entuziazmo, uždaryti mikrokosme, kur 
su savo frakais ir vakarinėmis suknelėmis vaidina meilės 
komedijas ir lėbavimo scenas - truputį senamades, nors taip 
karštai trokšta naujovių: pasiskraidymų aeroplanu, pašėlu- 
sių pasivažinėjimų automobiliu, įmantrių kokteilių ir avan- 
gardinių spektaklių; tol, kol kiekvienas ras savo vietą, pa- 
liktą jam senosios Anglijos, - pulko, banko ar advokato ka- 
bineto priešakyje... Jų laisvė iš tiesų galėjo apsiriboti 
pergulėjimu čia su viena, čia su kita, kol galiausiai jie ves- 
davo ir susilaukdavo vaikų arba imdavo išlaikyti kaip visi 
kokią nors Alhambros ar Varjetė teatro šokėją... Tuo tarpu 
užteko to, kad esi ministro sūnus, pero titulo paveldėtojas 
ar daug žadančio jaunuolio sužadėtinė, o iš didžiadvasiškumo 
į tą artimų žmonių būrelį būdavo įsileidžiami ir keli meninin- 
kai... Ruislip Lodže jis sužinos, pamatys tuos Žmones, tarp 
kurių įsivaizduoti save jam buvo taip sunku, nors būtent tarp 
jų jis rinkosi savo meilužes ir, matyt, įsigijo priešų... 


* Pobūviai sode (angl.). 

Laikas bėgo, o jis vis dar nekėlė kojos iš dirbtuvės; po 
neapgalvotų vakarykščių išlaidų jam teliko keli šilingai... 
Ką daryti atsidūrus tokioje padėtyje? Jam dingtelėjo mintis 
parduoti kurią nors drobę, bet jautė pasibjaurėjimą pešti pi- 
nigus iš to, kas buvo dirbtuvėje, pasibjaurėjimą, sumišusį 
su prietaringumu, tarsi būtų ketinęs parduoti išplėšto kapo 
lobius. Lauke sutemo, o jis nė nepastebėjo; už langų ir sto- 
rų užuolaidų pūtė vėjas, ir gailūs jo aidai atsiliepdavo kros- 
nies dūmtraukyje. 

Alkio priveiktas, jis ryžosi išeiti iš dirbtuvės. Iš daili- 
ninko garderobo pasiėmė tik minkštą skrybėlę, atrodančią 
kukliau nei cilindras, nors ir su šilkine juosta, ir švarius 
marškinius. Jo kostiumas dabar buvo tikras nedarnos įkū- 
nijimas: dėmėtas ir susiglamžęs juodas vakarinis paltas ant 
ankštos komivojažieriaus eilutės ir kiauri pokylio batai... 
Priešais sargės kambarėlį jis užsimovė savo ševro piršti- 
nes ir su lazdele po pažastimi išėjo iš namų. Pavakarieniavo 
kažkokioje valgykloje - nė nemirktelėjęs prarijo bjaurų vir- 
tos jautienos gabalą; aplink sėdinčių žmonių dūzgesys jį nu- 
ramino. Londonas gyveno kaip gyvenęs, nors buvo žiema, 
nors ore tvyrojo dervos kvapas... Žmonės toliau sau vaikš- 
čiojo, kalbėjo ir atrodė tikrai egzistuoją... Jokių šmėklų, ku- 
rias galėtų išvaikyti vienas pūstelėjimas, nei žaislinio teat- 
rėlio personažų... O paskui du stiklai džino, kad išėjęs į lauką 
nejaustų šaltos drėgmės... 

a ias džino, jis pagaliau 
nusprendė palikti ramybėje savo praeities lavoną ir pereiti 
barus aplink kareivines ir karinius sandėlius. Kur nors tarp 
Čelsio barakų, kavalerijos barakų Naitsbridže ir kariškų dra- 
bužių sandėlio Klarentono gatvėje sužinos, kur yra Oskaras 
Fledžebis 19 Dešimtasis husarų pulkas ... 

Jis, matyt, peršalo ledinėje dirbtuvėje, ir bjaurūs gripo 
požymiai ėmė drumsti smegenis. Per vakarą jo būklė tik 
pablogėjo vaikštant iš sausakimšų perkaitintų salių į vėjuo- 
tas gatvikes, vaišinant alumi pėstininkus, per daug įkaušu- 
sius, kad bent ką prisimintų, iš prirūkytų aludžių vėl einant 
į tuščias alėjas, merkiamas ir merkiamas lietaus... Vis la- 
biau užsikimšusia nosimi, vis labiau ašarojančiom akim, jis 
varstė matinio stiklo duris ir, lediniame skersvėjyje sutri- 
kusiu žvilgsniu perbėgęs triukšmingą galvų ir rankų chao- 
są, įsitaisydavo kampe, paskui porąkart visus pavaišindavo 
17 išeidavo nieko nepešęs. Užeigoje „Saracėno galva“ jis tarp 
dviejų klerkų rado Žmogų, kurio visa išvaizda, įdegęs vei- 
das, randai ir tiesi laikysena, atkakliai bylojo, kad jis — bu- 
vęs britų Indijos korpuso karininkas... Jis stovėjo stačias 
prie baro, mažumėlę išlenktom kojom, išsitempęs it styga, 
lyg būtų su metalo korsetu. Godžiai išlenkė taurę Jamaikos 
romo, kurią pastatė jam Džeimsas, išreikšdamas susižavė- 


jimą civilizacijos sargybiniais, budinčiais tolimiausiuose 
avanpostuose... Užsipuolęs garsius pulkus, ėmė piktai 
drabstyti purvais gvardiją, niekam tikusią paradinę kariuo- 
menę. Jis žinąs, ką kalba, nes pats vedęs škotų batalioną 
prieš sukilėlius bengalus. Tai buvę tikri kariai, nebijantys 
žengti pirmyn per smarkiausią artilerijos ugnį, pulti su dur- 
tuvais ant šautuvų bailiai tūnančius apkasuose maištinin- 
kus. Atmintyje atgijus žudynių vaizdams, jo įkritusios akys 
karštligiškai sužėrėjo, lūpos liguistai išsiviepė. 

Dešimtasis husarų pulkas! O, jei jis jį pažinotų! „Puikūs 
polo žaidėjai. Taip ir matau juos jojant su paradinėm unifor- 
mom po blausiu Bombėjaus dangumi... Visos kolonijos mo- 
terys pametusios dėl jų galvą“. 

— Ką? — vos neužspringo Žordanas. - O aš girdėjau, kad 
Dešimtasis husarų pulkas dabar Anglijoje. 

— Nejaugi kaltinat mane, kad meluoju? - Ir buvęs britų 
Indijos korpuso karininkas iš įtūžio įsikando ūsą. 

Žordanas atsiprašė. Bukagalvio senio tonas buvo toks, kad 
jis išsigando, jog reikės su juo susikibti, ir pro triukšmingą 
minią prasibrovė prie išėjimo. Kai jau pasiekė duris, jį su- 
stabdė ant jo peties padėta ranka; atsisukęs išvydo karinin- 
ką, kuris jam nespėjus nė pasipriešinti vyriškai jį apkabino, 
1r jam į veidą tvokstelėjo rūgšties ir alkoholio dvokas. 

— Dovanokit už karštą temperamentą, bet man taip pati- 
ko prisiminti su jumis tuos šlovingus laikus... 

Žordanas susiraukęs papurtė galvą ir kuo greičiau spru- 
ko... Dar vienas pamišėlis! Ką padarysi, reikėjo eiti toliau. 
Iki Naitsbridžo kavalerijos barakų, tolesnio etapo, buvo ne- 
trumpas kelias, ir jis paspartino žingsnį. Nosis 1r gerklė kė- 
lė jam vis daugiau rūpesčių. Marlboro Roudas, Fulhem Rou- 
das, paskui Brompton Roudas, kur reikėjo pradėti ieškoti 
kokio rėksmingesnės išvaizdos baro, galinčio pritraukti gvar- 

dijos pulkų kavalerijos karininkus. Gatvėmis plaukė tiršta 
minia Žmonių su skėčiais. 

„Pasaga“ ties Hilo gatvės 17 Naitsbridžo kampu atrodė 
tinkama vieta, visa spindinti veidrodžiais ir elektros lempo- 
mis... Bet išėjo dar prasčiau... Jis pastebėjo čia vieną žaliū- 
ką, šimtą šešiasdešimt svarų raudonos mėsos, garantuotai 
šimtas procentų angliškos, garsiai pasakojantį savo kaimy- 
nams, kaip su keliais bičiuliais išplakė rimbu jauną vieno 
lordo sūnėną. Šis turėjo įžūlumo pasiimti gvardijos karinin- 
ko pažymėjimą, bet nesutiko dalyvauti vyresniųjų pramo- 
gose... Tada buvo greitai sudaryta „karo taryba“ ir įvykdyta 
žiauri egzekucija, o paskui auka, norėdama nusigauti iki sa- 
vo miegamojo, turėjo vidury žiemos nuoga ir kruvina perei- 
ti kiemą... Užgniaužęs pasibjaurėjimą, Žordanas paklausė 
apie Dešimtąjį husarų pulką. 

Vyrukas atrėžė piktai klausdamas, koks jo reikalas, - juk 
privisę tiek žydų šnipų, nusamdytų Vokietijos... Beje, gauti 
griežti nurodymai: kiekvienu momentu gali kilti karas su 
storuoju Vilhelmu, ir negalima pasitikėti įtartinais žmonė- 
mis, mėginančiais ištraukti iš jūsų informaciją... Žordanas 
pagalvojo, jog vyrukas toks agresyvus, matyt, todėl, kad vis 
dėlto pajuto jo pasibjaurėjimą... Stengdamasis kuo giliau pa- 
slėpti savo jausmus ir sušvelninti balsą, jis kuo mandagiau- 
siai pasisiūlė jam pastatyti stiklą... 

Ir štai tą akimirką, kai norėjo sumokėti už savo stiklą 
viskio ir taurę punšo, kurią karininkas galiausiai sutiko 1š- 
gerti, jis suvokė, kad kišenė, kur gulėjo pinigai, tuščia... 
Tuščia tuštutėlė... Keli šilingai, kurie buvo dar likę, dingo. 
Valandėlę jis negalėjo susivokti. Atsitokėti padėjo barmeno 
keiksmas ir pašaipus karininko šypsnys; abu pastebėjo, kaip 
jis suglumęs čiupinėja kišenes. 

— Tai ką, nelaimė atsitiko? Užmiršote piniginę? 


To jau buvo per daug. Žordanas visai prarado savitvardą. 
Jis šliūkštelėjo punšą kareiviui į veidą, ir šis sustaugė iš 
įniršio. Jau gniaužėsi kumščiai. Jis išsilenkė rankos, pečiu 
pastūmė Žmogų, užtvėrusį jam kelią. Galva atidarė duris ir 
spruko palei Naitsbridžą Temzės link, bėgdamas tol, kol bu- 
vo tikras, kad jo niekas nebepavys, iki pat Haid Parko kam- 
po, iki senojo Velslio* statulos, kol atsidūrė tiek toli, kad 
pasijustų saugus ir galėtų, sunkiai gaudydamas orą, kosėti, 
spjaudyti, išsišnypšti nosį... Aikštė, tokia gyva dieną, buvo 
beveik tuščia. 

Žengdamas į Grosvenor Pleis gatve palei sieną su stirk- 
sančiais smaigais, saugančiais Bakingamo rūmų sodus, jis pa- 
juto lengvą drebulį, nuo kurio virpėjo kojos, — tai buvo jį pa- 
gavusio nuodingo baimės ir pykčio priepuolio atoveikis. 

Štai viskas, ką jis pasiekė. 

Tas prakeiktas husaras vis išsprūsdavo jam iš rankų. Jis 
mintyse siuntė velniop visą Jo Karališkosios Didenybės ka- 
riuomenę... Vėl šnipštas! Be to, kaip jis galėjo pamesti pas- 
kutinius savo šilingus? Tai daugiau negu kvaila... Staiga jam 
nušvito galvoje... Vyriškas glėbys, kuriame jį suspaudė bu- 
kaprotis iš britų Indijos korpuso... Ta sena siurbėlė jį apvo- 
gė! Jis sugniaužė kumščius iš apmaudo. Žinoma, jau per vė- 
lu ko nors imtis. Vagis tikriausiai kokiame nors kitame bare 
lenkia vieną taurę romo po kitos, kad atvėsintų karščiuo- 
jančias smegenis. 

Aplink Viktorijos stotį sukinėjosi keli vienišiai, žmonės, 
pavėlavę į savo traukinį, žmonės, kurie ieškojo draugijos, 
neturėdami nei būsto, nei grašio; žmonės, kurie kalbėjo pa- 
tys su savim, kurie nevaidino jokio ypatingo vaidmens, sta- 
tistai, šešėliai, vos įžiūrimi dekoracijų fone, Žmonės tokie 
kaipjis... Tačiau jis traukė toliau prie Temzės, plačios Tem- 
zės, kurios juoda srovė teka vis taip pat... Kai atėjo prie 


* Ričardas Kolis Velslis (1760-1842) - britų politinis veikėjas. 

Viktorijos krantinės, gatvė buvo taip ištuštėjusi, kad žings- 
niavo jau vienas po tyliai traškančiais milžiniškais elektros 
žibintais. Kur dingo miesto gyventojai? Naktis padarė jį pa- 
našų į apleisto teatro dekoracijas, kurių fasadai teslepia tuš- 
tumą. Didžiulės nutapytos dekoracijos, iškirptos iš kartono 
17 drobės, pastatytos po juodu neperregimu dangumi, veria- 
mu ledinio oro gūsių. Tolumoje vos girdimas automobilio 
ūžesys, bėgančio arklio pasagų aidas, negalėdami įkvėpti 
miestui gyvybės, stiprino šį įspūdį, tarsi kampe užmirštas 
scenos darbininkas, jau seniausiai pasibaigus paskutiniam 
spektakliui, būtų toliau atkakliai leidęs savo garso mašinas. 
Šioje mažos ir vis besikartojančios pasaulio pabaigos sosti- 
nėje, kur liautasi vaidinti, stengtis įtikinti, kad vyksta gy- 
venimas, buvo neįmanoma nė galvoti apie jokį tyrimą, kad 
17 koks jis būtų, ir net galvoti apie grįžimą į Feno gatvės 
dirbtuvę, pas jos šmėklas, jos pramanus, kuriems šioji gūdi 
naktis atėmė galią. Jis pasistatė nulinkusią apykaklę, 
šniurkštelėjo nosim ir patraukė palei Temzės upę srovės 
kryptimi, dokų link... 

dujas Fantomas ėjo visą 
valandą, netgi pusantros valandos. Kažkur varpas išmušė 
dešimt valandų. Jis čiaudėjo ir ašarojo, žiūrėjo į savo kojas 
ir Žingsniavo pirmyn tuščiomis krantinėmis. 

Galiausiai priėjo dokus, kur gyvenimas tylomis virė kiau- 
rą naktį; krantinėje sukurto laužo šviesoje buvo iškrauna- 
mas krovininis laivas; iš lindynių sklido pokalbių atbalsiai, 
šauksmai ir smuiko džeržgesys. Tai čia, tai ten šlitiniuoda- 
mas praeidavo koks nusitašęs dokininkas. Viena moteris, 
apsisupusi margais šalikais, siūlė paguodą savo glėbyje, ge- 
riausiu atveju kokioje mansardoje, o gal tiesiog laiptinėje 
arba už sukrautų prekių pakų. Praeidamas jis nužvelgė ją 
gan meiliu žvilgsniu... Ties gatvės kampu vis dar stovėjo 
kaštainių pardavėjo vežimėlis; kartkartėmis pamatydavai, 
kaip sužėruoja anglys palaikėje krosnelėje ir nuskuręs vai- 
kėzas patyliukais derasi dėl maišelio kaštainių, džiaugda- 
masis, kad gali su kažkuo pakalbėti ir mažumėlę pasišildyti. 
Žordanas pasuko į Malabaro gatvę; gatvės pradžioje nebuvo 
matyti „Senojo jūreivio“ šviesų. Jis išsigando, kad ras aludę 
tuščią ir užrakintą... Kad tik nebūtų užtraukęs nelaimių ant 
jų galvos... Sustojo prie durų; pro langines skverbėsi švie- 
sa; pokalbis už jų vyko daug tyliau negu visada; tvyrojo ne- 
įprasta ramybė. Jam įžengus į aludę stojo slogi tyla, kuri 

atrodė juo keistesnė, kad smuklė buvo sausakimša, paskui, 
kai jis uždarė duris, prie stalų kilo mažesnis ar didesnis šur- 
mulys. Akies kampučiu jis sugavo šviesos atšvaitus ant me- 
talinių paviršių; už baro nebuvo Meto, ir jam pasirodė, kad 
pateko kažkur kitur. 

Susitikimas buvo šiltas, bet trumpas: Metui ir jo šeimai 
slapta buvo pranešta, kad „Senajam jūreiviui“ gresia bau- 
džiamoji akcija. Jie dar kartą pavarė šalin parankinius, ren- 
kančius pinigus, kuriuos kiekvienas dokų prekybininkas mo- 
kėdavo už tariamą apsaugą. Jei nemokėjai už apsaugą, tai 
reiškė, kad tavo langai bus išdaužyti, baldai sulaužyti, o tau 
pačiam aplygins šonus ar dar blogiau; taigi šįvakar čia susi- 
rinko visi nuolatiniai lankytojai, airiai, krovikai, dokininkai, 
pasiryžę ginti savo aludę, ir laukė. Reketininkai turėjo tuoj 
pasirodyti; štai kodėl smuklėje viešpatavo tokia neįprasta 
atmosfera. 

Per šią ypatingos nuotaikos valandėlę prieš susidūrimą, 
kai laikas bėgo lėtai, bet gyvybės jam įkvėpė nervingas pul- 
savimas, jis spėjo paspausti švelnią ir vėsoką Meivės ran- 
kutę. Išgirdusi jo balsą, ji nusileido iš antro aukšto, kur sė- 
dėjo su savo motina. Jos žvilgsnis spindėjo smalsumu ir pa- 
lankumu; įtarumo ir paniekos jame nebebuvo likę nė 
pėdsako. Ketlina taip pat atėjo pas juos ir davė Žordanui iš- 
gerti stiklą karšto viskio, kuris turėjo užkirsti kelią gripui. 
Atsirėmęs į prekystalį, jis papasakojo savo šeimininkams, 
kurių dėmesį blaškė mūšio laukimas, apie savo atradimus, 
tuščią namą, paskui dirbtuvę, o galiausiai apie tai, kaip įsiti- 
kino, kad yra dailininkas Džeimsas Dunas, ir apie kvietimą, 
kurį gavo iš senų jo draugų... Taip pat papasakojo, kaip visą 
vakarą bergždžiai ieškojo Velso princo husarų pulko. Jo nuo- 
tykiai, jau vien todėl, kad buvo išdėstyti žodžiu, atrodė kaip 
nuoseklus tyrimas... Kalba organizavo, klasifikavo, susiejo 
apmaudžiai chaotiškus ir padrikus paieškų etapus. Tai jį ap- 

ramino, nes jo veiksmai ėmė rodytis logiški, bet jį kankino 
įspūdis, kad leido klausytojams suprasti, jog viskas išspręs- 
ta... O kaip išsakyti savo abejones ir nuogąstavimus? Kuo 
juos pagrįsti? 

Visus pokalbius nutraukė triukšmas lauke. Durys atsi- 
darė, bet tai tebuvo Eženas Deleras, prancūzas, kuris padė- 
jo Žordanui įsibrauti į sero Edvino Montegiu rūmus. Padėti 
O'Riordanams jis atėjo pavėlavęs ir šypsodamasis paperkan- 
čia šypsena. 

Kai Meivė jo paklausė, ar jis kada nors nutapys jos por- 
tretą, Žordanas liūdnai papurtė galvą. Jis mėgino paaiškinti, 
kad jį ištikusi nelaimė atėmė jam gebėjimą tapyti, bet atsi- 
prašymas skambėjo neįtikinamai, jam nesisekė kaip reikiant 
paaiškinti, kodėl atsisako. Meivė timptelėjo lūpą kaip apvil- 
tas gražutis vaikelis — visad toks gyvas, visad toks žavus... 

Paskui gatvėje pasigirdo jau garsesni, grėsmingesni 
žingsniai. Meivė ir jos motina pasitraukė į antrą aukštą, o 
Metas, atidaręs stalčių, kur gulėjo revolveris, davė ženklą 
gėrėjams pasirengti. Peržvelgęs salę, Žordanas išvydo plie- 
ninius krovikų kablius, peilius, kuokas ir net šaunamuosius 
ginklus, beveik nebeslepiamus. Tai galėjo baigtis kraujo pra- 
liejimu... | 

Prie vieno stalo sėdėjo Timas O'Leris, vežikas. Jis pa- 
sveikino Žordaną linktelėjęs galvą ir linksmai išsišiepęs, tur- 
būt ne tiek iš malonumo matyti amnezijos ištiktąjį, kiek iš 
džiaugsmo, kurį kėlė mintis apie mūšį. Prie kito stalo jis 
atpažino mažąjį žŽmogelį, kurį matė tik įsikūręs „Senajame 
jūreivyje“, jis buvo, regis, vardu Šeimasas ar kažkas pana- 
šaus... Plepys. 

Žordanas pasirodė pačiu laiku. Penki chuliganai, Vaitče- 
pelio apašai, įėjo vidun ir glaudžiu būreliu žengė prie baro. 
Jų kišenės buvo išsipūtusios nuo kažkokių sunkių daiktų. 
Kai keli klientai su peiliais ir lazdomis atsistojo ir nugaro- 

mis užrėmė duris, norėdami užkirsti jiems kelią atgal, iš jų 
veidų buvo galima suprasti, jog jie nežinojo, kad jų apsilan- 
kymo laukiama. Tą pačią valandėlę Metas ir du pistoletais 
ginkluoti vyrai nusitaikė į juos 1š trijų baro pusių. 

Vienas 1š penkių reketininkų išsitraukė mažą revolverį 
17 iššovė, sudaužydamas butelį ant baro visai prie pat Meto. 
Žordanas, kuris stovėjo per metrą nuojo, išmušė ginklą jam 
iš rankos tiksliu ir staigiu savo lazdelės smūgiu, o mažasis 
Šeimasas, sulaužęs baro taburetę į jo pečius, paguldė jį pa- 
sliką ant grindų. Kitas reketininkas išsitraukė iš palto bu- 
telį su benzinu ir jau ruošėsi jį padegti, bet Meto gynėjai 
prispaudė jį prie stalo ir tvirtai laikydami atėmė padegamąjį 
skystį. Trys likusieji, atšaldyti, jau nebemėgino nieko dary- 
ti. Jie buvo apsupti, apstumdyti 1r nebegalėjo nė piršto pa- 
judinti. Timotis O'Leris iškratė juos taip mikliai, tarsi būtų 
pratęs tai daryti, ir išdėliojo ant baro visiems prieš akis tai, 
ką rado: peilius, lazdas, dar du butelius padegamojo skysčio 
ir vieną amerikietišką kastetą. Keturi vyrai, dar stovintys 
ant kojų, balo iš baimės, jų baudžiamoji ekspedicija virto 
košmaru. Žordanui jų buvo beveik gaila, — jis puikiai įsivaiZ- 
davo, koks siaubas perėmęs šiuos žmones, apsuptus glau- 
džios ir grėsmingos nuolatinių lankytojų minios. 

Keliskart kilo nedidelis sąmyšis, kai jie staiga pabandė 
kumščiais prasiskinti kelią prie durų, bet tiršta masė su- 
bangavo, davė jiems atkirtį ir nesunkiai nustūmė juos atgal 
į vidurį kambario. Jie buvo pasodinti, vienas iš jų kandžiojo 
sau lūpas, mėtydamas paklaikusio žvėries žvilgsnius, kiti 
bukai spoksojo į stalą. Metas priėjo artyn. Jo draugai susi- 
spaudė aplink jį, kad neleistų reketininkams pasprukti iš 
savo vietos ir pamatytų, ką užeigos šeimininkas ketina da- 
ryti. Keturi vyrai tikriausiai manė, kad jiems gyviems nu- 
dirs odą ar sukapos į gabalėlius, bet Metas viso labo padėjo 
ant stalo pustuzinį butelių džino. 

— Jūs mūsų svečiai... dabar išgersite... 

Jie bemat sumetė, kad nepavyks atsisakyti, ir jiems teks 
gerti, gerti, gerti. Airiai juokėsi ir ragino juos smarkiais, 
neva draugiškais niuksais į nugarą, nuo kurių jiems šiur- 
pas ėjo per kaulus, o stiklai barškėjo į dantis. Po kelių tau- 
rių džino jiems jau viskas vertėsi atgal, juos ėmė pykinti, 
17 jie Mėgino atsistoti, bet keli niuksai privertė juos gerti 
toliau. Taigi jie dar išgėrė žiaukčiodami iš šleikštulio; dži- 
nas tekėjo jiems pro lūpų kampučius, sušlapino marški- 
nius, persunkė juos stipriu kadagių kvapu. Kai kuris nors 
mėgindavo išspjauti, ką turėjo išgerti, vyrai jį stverdavo ir 
metodiškai girdydavo tiesiai iš butelio. Kai galiausiai jie 
spyriais ir kumščiais buvo išstumti lauk, buvo tiek prisi- 
siurbę ir nusikaušę, kad tik vargais negalais pakėlė savo 
sėbrą, kuris be sąmonės buvo numestas ant grindinio, ir 
svyruodami pasitraukė iš kovos lauko. Trys ar keturi žmo- 
nės palydėjo juos iki Vest Feri Roudo, kumščiuodami ir 
svaidydami įžeidinėjimus. 

Kai visi jau buvo tikri, kad jie negrįš, ant baro išsirikia- 
vo buteliai, alus be perstojo liejosi į bokalus, užsidegė pyp- 
kės, ir aludę užliejo galinga juoko banga, lydima triumfo 
šūksnių ir švilpimo, griausmingų pagyrų... Žmonės glėbes- 
čiavosi, pliaukšėjo viens kitam per petį... Metas apėjo salę, 
norėdamas įsitikinti, kad visi turi ką gerti, ir iš eilės dėko- 
damas visiems, kurie jam pagelbėjo; įsiliepsnojo svaigi links- 
mybė; pilni stiklai ir buteliai išdygdavo ant stalo dar nespė- 
jus baigti to, kas buvo rankose, pergalės dainos čia suskam- 
bėdavo, čia nuščiūdavo, susiliedavo viena su kita į 
džiaugsmingą kakofoniją, visi iš širdies atsidavė malonumui 
gerti ir siautėti... Žordanas iš pradžių prisėdo prie Timo ir 
Eženo Delero, įsitaisiusių prie nuošalesnio stalo, šalia ba- 
ro. Čia prancūzas pasakojo, kaip jis vienu metu, labai neil- 
gai, tarnavo padavėju prancūzų restorane Soho rajone, be- 

je, tikroje kiaulidėje, iš kurio buvo išvytas, nes užsigeidė 
pademonstruoti klientams, kad turi iliuzionisto talentą... 
Norėdamas parodyti, kad jo klausosi ir jam pritaria, Timotis 
vis linksėjo galva, bet akies kampučiu stebėjo Meivę, kuri 
vaikščiojo nuo stalo prie stalo patarnaudama ir dalindama 
šypsenas... Žordanas, jų paprašytas, dar sykį papasakojo apie 
savo tyrimo rezultatus, stengdamasis perrėkti triukšmą. Da- 
bar jis žinojo, kas toks yra, - aukštuomenės dailininkas, var- 
du Džeimsas Dunas... Eženo Delero akys suspindo. 

— Vadinasi, tu turi namą Londone, baldus, pinigų, ryšių 
su aukštą padėtį užimančiais žmonėmis. Viskas klostosi kuo 
puikiausiai! 

Ir jo akys blizgėjo iš džiaugsmo įsivaizduojant greitą ir 
laimingą atomazgą... Beveik suerzintas jo naivumo, Žorda- 
nas atkirto, kad viskas toli gražu ne taip. Jo ieško ir nori 
nužudyti! Jis nežino kas... Galbūt karininkas, vardu Oska- 
ras Fledžebis. 

— Kiaurą vakarą ieškojau kareivio, kuris galėtų nurody- 
ti, kur stovi jo pulkas, bet nieko nepešiau, tik dar labiau 
gripuoju... 

Pro šalį ėjo Metas pilnomis rankomis tuščių butelių 1r 
bokalų. Nugirdęs Žordano žodžius, jis prabėgomis metė: 

— Ieškai kažkokio kareivio? Kažkokio pulko? Čia yra Pa- 
draigas, iš kurio tikrai viską sužinosi. Jis tarnauja Airių gvar- 
dijoje. Aš tau jį atsiųsiu. 

Airių gvardija? Tai, aišku, nustebino Žordaną, kuris, nors 
jie niekada, po teisybei, apie tai nesikalbėjo, mintyse buvo 
įrašęs Metą į airių patriotų, fenijų arba Airių brolijos, gre- 
tas... Todėl jam buvo sunku įsivaizduoti, kad Metas bičiu- 
liaujasi su kažkokiu atskalūnu, tarnaujančiu Jo Didenybės 
Jurgio V kariuomenėje... 

Padraigas, tikras milžinas, ėjo prie jo atsakinėdamas į 
kitų tauškalus šypsena arba santūriu galvos linktelėjimu. 

Oriai lenkdamas pintą po pintos ir, regis, nė truputėlio ne- 
apgirtęs, jis pasakė galįs Džeimsui sužinoti bet kurio britų 
armijos karininko pulko stovyklos vietą ir asmeninį adresą. 
Kitaip ko jam būti gvardijoje? 

Dešimtasis husarų pulkas, išvykęs į manevrus, stovėjo 
Kento grafystėje, už kelių kilometrų nuo Greivsendo. Dai- 
na, kurią pergalei pažymėti užtraukė atsirėmusi į barą gru- 
pelė, akimirką nustelbė jų balsus. Žordanas ir Padraigas per 
stalą palinko vienas prie kito. Iš visos gerklės plėšiami žo- 
džiai buvo nesuprantami: „„Si0ma oiche fliuch is fluar...“, gė- 
lų kalba... O dėl leitenanto Fledžebio adreso, tai Padraigas 
pažadėjo jau rytojaus dieną duoti jį Žordanui - jis iš tiesų 
galėjo prieiti prie įvairiausių dokumentų. Nors Žordanui šis 
klausimas tikrai rūpėjo, jo dėmesį atitraukė skambūs dai- 
nos žodžiai, kažkas sukirbėjo jo sielos gelmėse... Jei Žor- 
danas galėtų būti „Keturiose karūnose“ Soho rajone, Ber- 
viko gatvėje, apie pirmą valandą dienos, jis gaus reikalingą 
adresą. Žordanas padėkojo: „Taip, žinoma, tai man labai svar- 
bu“, bet jo akys buvo tuščios, jos žvelgė per Padraigo iš 
Airių gvardijos petį. Jį sujaudino čia kimūs, čia skaidrūs, 
lengvi gėlų kalbos garsai, ir jis suko galvą kodėl. 

Eženas Deleras ištraukė jį iš šio savotiško stingulio. 

— Jei tau manęs reikia, nedvejok... Mūsų paskutinis žy- 
gis man paliko puikų įspūdį ... 

— O, gerai!.. Ačiū... 

Norėdamas ką nors pasakyti, išsivaduoti iš niūrios savo 
nuotaikos, Žordanas dirbtinai nerūpestingu balsu, tarsi 
šmaikštaudamas, pareiškė, kad raudonplaukė grafienė pa- 
kvietė jį praleisti savaitgalį viename dvare. 

— Vadinasi, poryt tu puotausi su aristokratais... Šampa- 
nas, austrės, ikrai... Ar negali pasirūpinti, kad pakviestų ir 
mane? 

Poryt! Žordanas dar sykį buvo praradęs laiko pojūtį. Po- 

ryt, O jis netgi nebeturi už ką nusipirkti bilieto į traukinį! 
Be to, pirma reikia susitikti su husaru ir jį iškamantinėti. 
Reikėtų pasinaudoti Eženo pasiūlymu. 

— Ar tavo pasiūlymas padėti galiotų rytoj? Pirmą valan- 
dą „Keturiose karūnose“, Soho rajone... Kai tik turėsime 
leitenanto Fledžebio adresą, galėsim padaryti jam manda- 
gumo vizitą... Ir dar, paklausyk, aš manau... Turiu čia vieną 
puslapį iš kažkokio prancūziško žurnalo, kurį radau savo bu- 
vusiuose namuose, nežinau, kokia iš to būtų nauda, bet no- 
rėčiau turėti visą numerį, puslapio viršuje yra data... 

— „Keturiose karūnose“ pirmą valandą... Sutarta. O ta- 
vo žurnalą tikriausiai rasiu Soho prancūzų skaitykloje, ret- 
karčiais ten užsuku, kai apima tėvynės nostalgija ar kai no- 
riu pasižiūrėti skelbimų... Tai man pakeliui... 

Fliuch, lietingas, tai reiškia „lietingas“... Gėlų kalbos 
nuotrupos tūnojo kažkokioje tamsioje jo smegenų kertelė- 
je... Susimąstęs jis kėlė stiklą prie lūpų, kai kažkas jį stum- 
telėjo ir gėrimas išsiliejo ant rankovės. Per daug įkaušęs 
lėbautojas. Žordanas nurijo įžeidimą, kuris jau buvo jam ant 
liežuvio. Jautėsi per daug pavargęs, kad galėtų atsiduoti vi- 
suotinio džiaugsmo ritmui. Timas prie jo šono metodiškai 
pakaitomis gėrė ginisą ir viskį, linguodamas ant kėdės... 
Jis sumurmėjo: 

— Mano žmonos vardas Čiandzue... Tai reiškia „Sniegas 
ant raudės“. Tai vardas iš garsios jų knygos... Mano sūnus 
vardu Seanas — Mažasis Nefritas. Jis dar kūdikis. Kartais 
mano žmona sako, kad ji dėl manęs paliko savo tautą. 

Žordanas jau ketino ką nors pasakyti, bet Timas, moste- 
lėjęs ranka, parodė, kad nenori nieko girdėti, ir vėl įsispok- 
sojo į Meivę. Žordanas pasekė jo žvilgsnį ir matydamas, kaip 
ji lengvais žingsneliais nardo po salę, staiga pajuto, kad joje 
slypi nepažįstami, galingi šaltiniai, veržlios galimybės, apie 
kuriuos ji pati, ko gero, nieko nenutuokė. Jis jos visai nepa- 

žinojo ir klausė savęs, ar Timas, žvelgdamas į ją, mato tą 
patį... Tai buvo nelyginant įžiūrėti bedugnę už šios grakš- 
čios romumos; tai viliote viliojo... Svarbiausia meilės arba 
bent jau naujumo meilėje paieškų varomoji jėga tikriausiai 
17 yra tas hipnotizuojantis smalsumas, noras patirti, kokią 
nežabotą jėgą ar tylų švelnumą slepia moteris, smalsumas, 
išaugantis ligi geismo... Ar tuo buvo galima paaiškinti dai- 
lininko Džeimso Duno ir Timo meilės romanus? Tuščias fi- 
losofavimas. Jis išsišnypštė nosį, ir šis mažas griaustinis 
beveik išblaškė jo mintis. Ką jis mylėjo? Ir ar išvis mylėjo? 
Vėl pasigirdo priedainis: „„Sioma oiche fliuch 15 fluar...“ Lie- 
tingas ir šaltas. Jis suprato tik šiuos du žodžius. Matyt, tik 
šiek tiek mokėjo Škotijos gėlų kalbą, gana artimą airių kal- 
bai... Dabar buvo pats šventės įkarštis, ir regint džiaugs- 
mą, kuriuo jam nesisekė iš širdies persiimti, jį smelkė liū- 
desys... Dėl gripo jam spaudė tarpuakį. Kai Timas, taip trink- 
telėjęs tuščią stiklą ant stalo, kad tas net sudrebėjo, atsistojo 
ir pasuko durų link, Žordanas išėjo paskui jį, neryžtingai pa- 
mojavęs ranka - jo atsisveikinimo beveik niekas nepaste- 
bėjo... Juodu atsidūrė šaltoje gatvėje. 

abu vyrai lėtai patraukė pirmyn, tarsi nežinodami, kur eina. 
Žordanas, pasinėręs savo mintyse, ėjo per kelis žingsnius 
Timui O'Leriui iš paskos. „Ta se an dorcha“, labai tamsu, 
sakydavo škotai... Iš kur radosi šios gėlų kalbos nuotrupos, 
šie „Bufochas le Dia“? Tai, matyt, buvo balsai senių iš jo 
vaikystės, sėdinčių ant slenksčio ir besiginčijančių, tai, ma- 
tyt, buvo mažas Škotijos skiemenų archeologinis telkinys, 
palaidotas giliuose sluoksniuose, skiemenų, tariamų kalbant 
apie orą ar sveikinantis... Ir jis vėl pajuto, kaip jam sugniaužė 
gerklę mėginant galvoti apie tuos dingusius laikus. 

Kai jie pasiekė Malabaro gatvės galą, Timas mostelėjo 
ranka. 

— Čia išsiskirsim. Aš einu ten... 

Žordanas ėjo kur kojos veda, bet nedrįso prieštarauti... 
Jei Timas nori pabūti vienas... Jis kelias akimirkas pastovė- 
jo lydėdamas jį akimis, kol Timas staiga atsigręžė, lyg ap- 
gailestaudamas dėl savo šaltumo, ir metė: 

— Užsuk pas mane kokią dieną, supažindinsiu su savo 
žmona ir sūnum... 

Žordanas vėl neryžtingai linktelėjo galvą; Timas nebu- 
vo jam sakęs, kur gyvena... Na, gerai, o ką dabar daryti? 
Kur eiti, kai savo valia atsidūrė vienas gatvėje naktį? Žino- 
ma, stovėjimas stačiomis ir šaltis pravalė nosį, ir apie gripą 

bylojo tik nemalonus tvinkčiojimas smilkiniuose, bet jis jau 
į valias buvo prisibastęs po miestą ir žinojo, kad vienatvė 
tokiu metu neatneš pasitenkinimo, kokio galėjai iš jos tikė- 
tis. Šiaip ar taip, buvo kvaila stypsoti čia, ties kryžkele, it 
kuolu trenktam. Gal jis galėtų aplankyti Graciją Borgi? Ne, 
per vėlu, nėra ko nė galvoti... Galėjo tik praeiti pro jos na- 
mus, pasižiūrėti, ar dar dega šviesa. Taigi patraukė Hačing- 
so gatvės link, norėdamas tik pasižiūrėti ir neturėdamas jo- 
kio kito tikslo. 

Vadinasi, jis bus praleidęs vaikystę Škotijoje, už tūks- 
tančio mylių nuo čia, už tūkstančio mylių nuo dabarties... 
Smėlėtos dykynės... Tikriausiai regėjo smėlėtas dykynes, 
pelkynus, besidriekiančius toli po tamsiu dangumi, kelius, 
atsiveriančius per dygliakrūmius ir viržius ir bemat išnyks- 
tančius, o ankstyvais rytais uodė durpėmis kūrenamo židi- 
nio kvapą... Tik vaizdai, vien tik neapčiuopiami vaizdai... 
Ar galėtų jis, įsiręžęs iš paskutiniųjų, išgriauti šias apsilau- 
piusias sandėlių sienas, nukabinėtas skelbimais, ir gamyk- 
lų kaminus, o tada jau švarioje drobėje nutapyti Škotijos šiau- 
rės kalnus ir ežerus? Deja, vakarykščios dienos nesugrą- 
žinsi... Paskui vogčiomis sėlinantys šešėliai, tokie pat 
šešėliai kaip jis, nutraukė jo apmąstymus: du ar trys žmo- 
nės įsmuko į Vest Feri Roudą, ir jį pagavo baimė, kad tai 
žudikai, vėl aptikę jo pėdsakus, arba reketininkų kontrata- 
ka. Jis užsiglaudė šešėlyje, bet žmonės, užuot patrauke jo 
ar „Senojo jūreivio“ link, dingo krovinių stoties pusėje. Tai, 
be abejo, buvo vieni iš tų sandėlių apiplėšinėtojų, veikian- 
čių nakties tamsoje, apie kurių žygdarbius juokdamiesi va- 
karais pasakojo dokininkai „Senajame jūreivyje“. Jis įsuko į 
Hačingso gatvę. Šviesa Borgių namuose dar degė. Žibalinė 
lempa buvo šiek tiek nušvietusi kambarį. Jis pamatė Pira- 
mą, sėdintį kampe ir įknibusį į storą knygą. Gracija, palin- 
kusi po lempa, taisė senus marškinius; regėjos, kad tai 
kruopštus darbas. Ji įsidūrė pirštą ir pakėlė jį prie lūpų; pas- 

kui užsimerkė. Atrodė išvargusi. Padėjo darbą ir atsitiesė; 
jos galva nulinko. Matyt, jai skaudėjo nugarą. 

Jis nebeišlaikė ir nusileidęs žemyn pabeldė į duris. Kai 
atsidūrė akis į akį su ja, susijaudinęs sumurmėjo kelis ne- 
rišlius žodžius, bet ji kažką suvokė, nes žengė žingsnį pir- 
myn, prie pat jo. O kai jis, jaudulio pagautas, galiausiai 1š- 
tiesė ranką norėdamas paglostyti jai plaukus, ji paėmė jo 
delną ir prispaudė sau prie veido. Juodu stovėjo susiglaudę, 
apsvaigę ir sunkiai alsuodami. Paskui — jis nebūtų galėjęs 
pasakyti, kiek laiko praėjo, - jinai atstūmė jį, 1r jie įėjo VIi- 
dun; kol ji pasiėmė paltą ir kažką paaiškino Piramui, Žorda- 
nas, stengdamasis negalvoti apie tai, kas vyksta, užmetė akį 
į Čia pat besimėtančias knygas; tai buvo populiarūs Gajaus 
Butbio romanai, išleisti Wa27d, Lock d Co, „Daktaras Niko- 
la“, „Daktaro Nikolos bandymai“ —- dvi nutrintos knygos su 
komentarais. 

Jie išėjo pasivaikščioti krantinėmis. Bet kone iškart 
ėmė dulkti šaltas lietutis. Jie rado prieglobstį sename ke- 
be, seniai iškinkytame ir paliktame viename akligatvyje. 
Jie šnabždėjosi, Žordanas apčiuopomis rado jos veidą, ir 
jie vėlei apsikabino. Ji pasakė, kad jis patinka jai labiau už 
kitus. Oras aplink juos pritvinko vilčių, atodūsių 1r šmėk- 
lų. Paskui atėjo valandėlė, kai jie nebegalėjo atsiplėšti viens 
nuo kito, grįžti atgal: abu našlaičiai, kabinosi viens į kitą 
kaip skenduoliai. Jiems svaigo galva, triko kvėpavimo rit- 
mas. Buvo sunku rasti nuogą kūną po storais žiemos dan- 
galais. Suolas buvo siauras ir nepatogus; jie glamonėjosi 
nesijuokdami ir nekalbėdami, paskui ji įsitempė ir aiktelė- 
JO - jis nesuprato, ar iš malonumo, ar iš skausmo. Jo lūpos 
skendo jos plaukuose. Galiausiai, suprakaitavę ir be žado, 
juodu dar ilgai laikė vienas kitą glėbyje, kūnas prie kūno, 
jausdami, kaip abu alsuoja ir virpa. Nuovargis, pasibjaurė- 
jimas ir baimė sudegė, jie paleido juos pelenais. Valandėlę 
nebeliko vietos nerimui. 

Ji prakalbo pirma: 

— Manau, šiame kvartale jaunimas taip ir susipažįsta. 

Jis mąstė apie jos žodžius, nieko neatsakydamas. Ji pri- 
dūrė: 

— Aš turiu pasilikti su broliu. 

Ar taip jinai atsisveikina, ar duoda jam vilties? 

Kai, jau vėliau, lydėjo ją glausdamas prie savęs, jautė 
norą pasiūlyti jai saulę, Toskanos pievą, bet žinojo, kad iš 
tikrųjų beveik neturi ką duoti. Atsisveikinimo bučinys. Jis 
svarstė, ar ji mano padariusi nuodėmę. Ar galimas dalykas, 
kad tai buvo nuodėmė? Išsiskiriant jis, nieko geresnio ne- 
sugalvojęs, sumurmėjo: „Aš grįšiu, grįšiu, kai tik galėsiu“. 
Ir vėlei liko vienas klajoti be tikslo Vest Feri Roude. Troško 
dar ilgiau pabūti su ja; buvo išmuštas iš vėžių, regis, dar 
juto jos kūną savo glėbyje. 

Malabaro gatvė ir „Senasis jūreivis“, kurio buvo matyti 
tik apybrėžos. Už langinių dar degė spingsulė, vienas lan- 
gas buvo pravertas, kad įeitų gryno oro. Ketlinos balsas: 

— Manai, mes visada valiosim priešintis tiems žmonėms? 
Jie grįš... 

— Tikiuosi, kad spėsim parvažiuoti į Airiją, iki būsim pri- 
versti nusileisti. Bet, neslėpsiu nuo tavęs, man taip pat ne- 
ramu. 

Žordanas pabeldė į langinę, ir jie nutilo. Metas atidarė 
duris su revolveriu kumštyje, bet iškart jį nuleido. 

— Vis dar bastaisi lauke? 

Žordanas paaiškino, kad nežino, kur nakvoti, kad galėtų 
grįžti į dirbtuvę, bet ji toli, jau vėlu, be to, ten vaidenasi. O 
svarbiausia, nors to negalėjo pasakyti, jis norėjo kuo grei- 
čiau užsidaryti kokiame nors kampe, kol jo kūnas dar sau- 
gojo Gracijos prisiminimą. Metas įpylė jam stiklą ir pasakė, 
kad gali pernakvoti čia, jei nori, bet kambaryje jau miega 
keturi Žmonės, jo draugai, kuriems per toli grįžti namo. Tai 
įskaudino Žordaną: jis taip neseniai išėjo, o jau nebeturi sa- 

vo vietos, savo kambario šiuose namuose. Norėdamas už- 
gniaužti apmaudą, jis nukreipė mintis kitur ir paklausė Me- 
to apie tai, kas jį buvo nustebinę prieš kelias valandas: 

— Tavo bičiulis Padraigas sutiko man padėti, bet, jei lei- 
si, kai kas mane stebina. Manau... Maniau, kad tu esi airių 
nacionalistų pusėje. Stebiuosi, kad turi draugų britų kariuo- 
menėje. Bet galbūt kišuosi kur nereikia. Jūs man kaip šei- 
ma... Gali neatsakyti. 

— Leisk man paaiškinti: kai buvau jaunas, dalyvavau Ai- 
rių respublikonų brolijos veikloje ir su keliais bendražygiais, 
labiau pasiutusiais nei dauguma „brolių“, eidavom treniruo- 
tis į šaudyklą kalvose. Tai, po teisybei, nebuvo nieko rimta, 
tik jausdavomės kažką darą. Neturėjom aiškaus tikslo, tik 
idėją, kad reikia rengtis tai dienai, didžiajai dienai, kai išvy- 
sim tavo tėvynainius iš savo salos. 

— Mano tėvynainius... Nesu tikras, ar iš tiesų esu an- 
glas... Šiandien atmintyje atgijo gėlų kalbos nuotrupos... Ir 
Dunas, man atrodo, yra škotiškas vardas. 

— Teisybė, tu juodas kaip tikras Škotijos puritonas. Ka- 
dangi mes nesėdėjom kaip pelės po šluota, netgi po to, kai 
vedžiau, anglai daugiau ar mažiau žinojo apie mūsų veiklą, 
1r man keliskart, kai tik rajone imdavo ieškoti nelegalų, te- 
ko trumpai paviešėti cypėje. Dažniausiai ištrūkdavau lais- 
vėn po kelių dienų ar kelių savaičių, nes jie neturėdavo įro- 
dymų prieš mane. Bet tai mane siutino ir aš dar smarkiau 
įsijungiau į kovą. Netgi taip atsitiko, kad buvau uždarytas 
Dublino pilyje, kai Meivė tik pradėjo vaikščioti. Grįžęs iš 
kalėjimo, virte viriau iš pykčio, juolab kad vienas anglų ka- 
rininkas, keliskart užsukęs pas mus, mėgino įgąsdinti Ket- 
liną. Trumpai tariant, turėjau problemų su juo ir buvau pri- 
verstas emigruoti. Ketlina 1r Meivė atvažiavo pas mane. Ga- 
lop apsistojom čia; Londonas - vis dar saugiausia vieta, kur 
galima išvengti britų policijos. Šiame širšių lizde, po pat Vi- 
daus reikalų ministro nosim, nieks tavęs nepastebi. Čia poli- 

cija turi rimtesnių reikalų... Beje, mes ne vieni radom čia 
priebėgą. Soho rajonas ir dokai pilni tremtinių, kurie turi ką 
slėpti. Be to, Londonas ne pati blogiausia vieta Airijos ne- 
priklausomybei ruošti. 

Metas akies kampučiu žvilgtelėjo į žmoną - laukė jos 
pritarimo prieš tesdamas kalbą. Bet Ketlina tylėjo ir jis kal- 
bėjo toliau: 

— Tarkim, aš ir dabar priklausau Airių respublikonų bro- 
lijai ar kokiai kitai grupei, sakau — tarkim. Padraigas ir kiti, 
kuriuos matei, tarnaudami anglų kariuomenėje, galėtų iš- 
mokti naudotis visais šiuolaikiniais ginklais 17 savo ruožtu 
apmokyti kitus kareivius, bet kilniam reikalui. Jo Dideny- 
bės armija galėtų tapti kareivių, kurie kovos su ja, kalve. Ar 
čia kas keista? Kiti, priklausydami dokininkų arba geležin- 
kelininkų susivienijimams, didžiajai dienai atėjus galėtų už- 
kirsti kelią kareiviams ir ginklams įvežti. Netgi galėtume 
palaikyti ryšius su anarchistų ir nihilistų grupėmis, italais 
1r rusais, - jie galbūt paremtų mūsų kovą prieš britų kapita- 
lizmą... Štai ir viskas. 

Ketlina nieko nesakė, bet jos akys iškalbingai spindėjo. 
Ši kova, aišku, buvo ir jos kova. Žordanas tikėjosi kažko pa- 
našaus, bet sąmokslo užmojis atėmė jam žadą; jis klausė 
savęs, kiek visa tai įgyvendinta ir kiek dar tebėra tik planai 
ar svajonės... 

Meto balsas darėsi vis kimesnis, jo veidas sukrito iš nuo- 
vargio, ir Žordanas galiausiai suprato, kad jam reikia išei- 
ti... Jis vėl atsidūrė gatvėje be tikslo. Neturėjo nė menkiau- 
sio noro dangintis atgal į savo dirbtuvę kitame Londono ga- 
le. Ir ką jis ten paliko? Grįžti pas Graciją? Neįmanoma... 

Jis šniurkštelėjo, nusišluostė nosį rankove ir patraukė 
Vaitčepelio pusėn, kur tikriausiai dar buvo gyvybės ir švie- 
sos... Ėjo svajodamas apie Gracijos plaukus ir rankas, grei- 
tosiomis išlenkė stiklą džino vienoje užeigoje, kurią tuoj tu- 
rėjo uždaryti; džinas buvo bjauraus skonio, jis tik pajuto 

šleikštulį ir išleido paskutinius pensus; paskui priėjo tvorą, 
ant kurios kabojo lentelė, skelbianti, kad tai Gelbėjimo Ar- 
mijos būstinė. Kodėl gi ne? Jis paskambino, paskui dar sy- 
kį, kol išlindo uniformuotas sargas su lazda, duodamas su- 
prasti, kad ši įstaiga seniai uždaryta. Tada jis pasišalino ir 
atsisėdo kiek toliau ant kažkokių durų slenksčio, susisupęs 
į paltą, pasislėpęs šešėlyje ir spausdamas glėbyje Gracijos 
prisiminimą. Jis buvo trumpam užmigęs, kai spyris į šoną 
išbudino jį visai sustirusį. „Gatvėje miegoti draudžiama“, — 
pareiškė trys policininkai. Jis atsikėlė ir nuėjo. „Žiūrėk, kad 
vėl tavęs neužeitume“, — pagrasino jie. 

Jis ėjo iki Regento dokų, kurį laiką lydimas policininkų 
trijulės, paskui, kai jie atstojo, susirado kelią į „Rytų rožę“, 
rusų anarchistų lindynę ant vandens, atidarytą kiaurą parą, 
1r jaunasis Piotras Vasiljevičius sutiko jį kaip seną bičiulį. 
Be abejo, tai Meto pastaba apie rusus nihilistus priminė Žor- 
danui šią pusiau slaptą lindynę, kur jau buvo lankęsis tą nak- 
tį, kai vos nebuvo permestas per Tauerio tilto turėklus. 

Žordanas, truputį pažvalėjęs nuo vaikščiojimo, suvalgė 
skolon silkę su bulvėmis, paskui nė akim nemirktelėjęs iš- 
gerė baisiosios degtinės, kurios pasiūlė Piotras. Ji taip nu- 
tvilkė burną ir gerklę, kad Žordanas bent jau nebejuto nema- 
lonaus graužulio, peršalimo padarinio. Už baro kūdikis baigė 
žįsti Rozos krūtį, ir ji grįžo miegoti, palikusi jį Piotro ranko- 
se. Prie vieno stalo lankytojai paprašė gerti, ir Piotras, eida- 
mas jų aptarnauti, padavė kūdikį Žordanui - jis nedrįso atsi- 
sakyti. Šiltas daiktas truputį paspurdėjo, paskui patogiai įsi- 
taisė ir nurimo įsikandęs nykštį. Prisispaudęs it gyvulėlis, 
jis skleidė šilumą ir snaudulį... Ši nekalta šiluma liejosi į Žor- 
dano kūną, o gal sužadino giliai jame tūnantį šaltinį ir iš jo 
ėmė veržtis tokia pat pirmykštė, laukinė šiluma... 

Galiausiai jis pajuto, kad jo lūpos sudėtos taip lyg pasi- 
ruošusios čiulpti, ir beveik iškart nugrimzdo į kūdikio mie- 
gą, atsisėdęs ant kėdės ir priglaudęs mažąją būtybėlę. 


XXV 


is aludė „Keturios karū- 
nos“ Soho rajone, Berviko gatvėje. Buvo antra valanda die- 
nos, bet taip apsiniaukę, kad diena nedaug tesiskyrė nuo 
nakties. Jo užsidegimas, svaiginantis energijos antplūdis, ku- 
rį pajuto pereidamas prie veiksmo ir, regis, perimdamas į 
savo rankas įvykių raidą, ėmė išsikvėpti, skaidytis, tirpti, 
kai netikėtai jam prireikė laukti; jis čia sėdėjo jau beveik 
pusantros valandos... Kad Eženas Deleras neateis laiku, ga- 
lėjai nuspėti: šiaip ar taip, jis buvo prancūzas ir lengvapėdis 
kaip visi prancūzai, bet kad tasai Padraigas, tarsi iškaltas iš 
dorovinio teisumo granito, būtų toks pat! Nėra adreso, kur 
1eškoti įtartino husaro! Nėra adreso nei miklios rankos du- 
rims išlaužti! O šiltas viskis čia buvo it drungnas vanduo, 
vos vos kvepiąs išsivadėjusiu alkoholiu. „Keturių karūnų“ 
aludė buvo tuštutėlė, nors gatve plaukė minios žmonių. Be 
jo, čia sėdėjo tik pora gėrėjų; tai atrodė keista, nes šiame 
kvartale bet koks verslas, regis, turėjo rasti klientų tarp 
rytiečių, prancūzų, kabilų ar italų ir marokiečių, besilankan- 
čių kvartale. Iš neturėjimo ką veikti jis iškraustė viską iš 
savo kišenių ant stalo, kur gėrė vienas. Ištraukė skiautę 
popieriaus, į kurį buvo supakuotos pupelės, su Džeimso Du- 
no ir barono Džono D. P Dansanio adresais ir jų telefono 
numeriais, nusirašytais nuo Kėlio telefonų knygos. Ketur- 

linką eskizą, vaizduojantį paslaptingą personažą praėjusio 
amžiaus kostiumu, kurio bruožai buvo pradėję blukti, nu- 
pieštą dailininko Džeimso Duno. Žurnalisto Saksono Rome- 
rio vizitinę kortelę. Ar verta ją laikyti? Knygą, įsmukusią 
po pamušalu, kurią šiaip ne taip iškrapštė. O taip, dvasiško- 
jo tėvo Sinistrari metraštininkų istorija, kur jis rado tą ne- 
įtikėtiną vardą - Žordanas Fantomas. Nieko nuostabaus, kad 
paltas taip slėgė jo pečius. Ir dar sąrašas svečių, pakviestų 
pas serą Edviną Montegiu, sulamdytas ir pajuodęs nuo čiu- 
pinėjimo, kurį nusirašė Vaitčepelio viešojoje bibliotekoje. 
Vienas popiergalis buvo tiek sutrintas, kad it šilkas slydo 
pirštais, — jame pieštuku buvo užrašytas dirbtuvės, kurioje 
vaidenasi, adresas, o mažas įplėšimas apspurusiais krašte- 
liais rodė, kad jis kabojo prie ryšulėlio raktų. Ir dar viena 
vizitinė kortelė - ledi Venecija Blekvud, Londonas 
V. E., Venecija, Italija, Venera, grožis, meilė... Kortelė buvo 
riebaluota, aplipusi trupiniais. Sidabrinis portsigaras su ving- 
ria monograma Dž. D. Šiuo bus užmokėta už myžalą, kurį 
čia gėrė... Šie nemokšiško tyrinėjimo vaisiai, margumynas 
daiktų, užėmusių visą stalą, priminė jam beprasmišką žen- 
klų kolekciją, kurią Piramas Borgis buvo sukimšęs į savo 
bufetą. Ar jam iš tiesų pasisekė labiau nei Piramui, jam, ga- 
linčiam pasakyti: „Aš nesu tas, kas esu“. 

— Jūs pono O'Riordano draugas? — paklausė žmogus, ku- 
rio jis nematė įeinant, keverziškas raudonplaukis žaliūkas 
balta oda, nusėta skrazdanomis, įsispraudęs į per ankštus ir 
per trumpus drabužius - dėl to jo rankos ir kojos atrodė be 
galo ilgos. - Jūs Metju O'Riordano draugas? Mane atsiuntė 
Padraigas. Jam įsakyta sėdėti kareivinėse, nes nebuvo per 
patikrinimą. Jis apgailestauja, bet vis vien pasistengė suži- 
noti tai, ko jums reikia. Pavaišinsit mane? 

Portsigaro pakaks ir už tai susimokėti... 

— Ar galiu paklausti, kaip mane atpažinot? 

— Tai nebuvo sunku. Padraigas pasakė, kad rasiu „Ketu- 
riose karūnose“ anglą, kuris atrodo tarsi ką tik iš kapo iš- 
kastas ir apsirengęs kaip baidyklė. - Ir jis šyptelėjo parody- 
damas savo išgedusius, pajuodusius dantis. 

— Nuoširdžiai dėkoju už vargą... Taigi jūs galite pasaky- 
ti, kur gyvena leitenantas Oskaras Fledžebis? 

— Na, žinoma. Kaip sakiau... - Jis neatsikvėpdamas vie- 
nu mauku išgėrė jam pastatytą pintą stipraus porterio. - Jū- 
sų leitenantas priklauso aukštuomenei, gyvena prašmatniuo- 
se namuose, skirtuose turtingiems viengungiams, Zmperial 
Flats Kunigaikščio gatvėje, šalia Sent Džeimso gatvės, ne- 
toli nuo čia. 

— Ačiū jums. Nematau reikalo daugiau jūsų gaišinti... 
Perduokit Padraigui linkėjimus nuo manęs. 

Vyriškis, išgirdęs šį beveik įžūlų siūlymą pasišalinti, nė 
akim nemirktelėjo, matyt, ir pats nebuvo nusiteikęs šiam 
pokalbiui skirti daugiau laiko nei reikia. 

Žordanas dar gerą pusvalandį nykiai tyrinėjo savo po- 
pierius, kol pagaliau į aludę it gaivus vėjo gūsis įsiveržė 
linksmas Eženas Deleras, šaukdamas: „Aš gavau jį, gavau“. 
Jis kažkuo mosavo, regis, žurnalu. 

— Bet kas tai? 

— 1910 metų vasario penkioliktosios Je sais tout! 

— Buvau pamiršęs, kad prašiau jo tavęs. Matyt, buvo ne- 
lengva jį gauti, jei taip vėluoji... 

— Na, aišku. Prancūzų skaityklų bibliotekininkės —- už- 
kietėjusios skaistuolės. 

— Ką tai turi bendra su bibliotekininkių skaistumu? 

— Matai, aš turėjau ją pabučiuoti, kad gaučiau teisę išsi- 
nešti žurnalą. 

— Parodyk. 

Ant viršelio buvo bjaurus Levo Tolstojaus portretas. Jis 
greitai pervertė žurnalą, klausdamas savęs, per kokį naivu- 

mą ir aklumą jam galėjo kilti mintis, kad gavęs žurnalą, ku- 
rio vienas egzempliorius buvo jo namuose Hamersmite, su- 
žinos kažką svarbaus. Puslapis po puslapio - vien reklamos, 
peršančios korsetus, elektrinius diržus, plaukų losjonus, vi- 
sokiausias piliules, kol užėjo pirmąjį straipsnį — visiškai ne- 
įdomų, apie pasaulio politines partijas. 

Eženas turėjo laiko atsinešti pintą alaus ir lėkštę virtos 
ėrienos, kol Žordanas vis dar svarstė, kodėl vienas šio seno 
prancūziško žurnalo puslapis liko jo namuose Hamersmite, 
jei tam apskritai buvo kokia priežastis. Gal dėl paskutinę 
minutę įdėtos nuotraukos, kuri vaizdavo Paryžių, Senai pa- 
tvinus virtusį Venecija? Ar dėl žinutės, kad išėjo naujas Gas- 
tono Leru* romanas „Operos šmėkla“? Eženas, skaityda- 
mas per jo petį, komentavo: 

— Aš pažįstu tą poną Leru. Jis dar ir garsus žurnalistas. 
Sutikau jį Paryžiuje 1905 ar 1906 metais, grįžtantį iš kelio- 
nės po Rusiją, kur lankėsi kaip laikraščio Mat:n korespon- 
dentas. 

Gal tai kaip nors siejosi su švelniai geidulingomis po- 
nios Simonos, aktorės, vaidinusios fazanę Edmono Rostano 
pjesėje „Šantekleras“, nuotraukomis ar su nedideliu H.A. He- 
ringo apsakymu „Kvinsio klubas“, verstu iš anglų kalbos ir 
pasakojančiu apie kažkokių sukčių klubo nuotykius? 

Žordanas tuščiai stengėsi, visa tai nieko jam nesakė. Jis 
atidavė žurnalą Eženui. 

— Galėsi grąžinti skaityklai. Veltui uždaviau tau darbo. 
O dabar trauksim į Imperial Flats Kunigaikščio gatvėje. Jei 
dar sutinki... 

— Na, aišku. 

— Ar turi, ko reikia? 

— Štai pažiūrėk, ką nusipirkau iš palūkininko Vest Feri 


*Gastonas Leru (1868-1927) - prancūzų romanistas, populiarių detek- 
tyvų autorius. 

Roude. - Ir jis išsitraukė iš savo nušiurusio redingoto du 
plieninius ritinėlius, kuriuos sujungus sraigtais viename gale 
pasidarydavo skeltas laužtuvas, o kitame kaltas. 

Gražieji kvartalai aplink Sent Džeimso gatvę buvo vos 
už kelių minučių kelio nuo Pikadilio aikštės, ir juodu grei- 
tai atsidūrė prieš įspūdingą neoklasikinį fasadą — solidų pa- 
statą, kuriame gyveno jauni viengungiai iš aukštųjų visuo- 
menės sluoksnių, tarp jų ir leitenantas Fledžebis. Holas 
buvo erdvus, pristatytas žalių augalų ir spindintis veidro- 
džiais; laiptai iškloti purpuriniu aksomu. Iš sargo, kuris vos 
teikėsi pakelti nosį nuo laikraščio Daily News, jie sužinojo 
leitenanto Oskaro Fledžebio buto numerį - trisdešimt ant- 
ras butas penktame aukšte. Kopiant laiptais jų žingsnių 
skanduojamas maršas skambėjo dar rūsčiau ir dar labiau 
žvalinamai nei karinis maršas... Kai pasiekė ketvirto aukš- 
to laiptų aikštelę, pasigirdo tylus dunksėjimas - kažkas li- 
po žemyn. 

Tai buvo vyras, apsirengęs plačiu apsiaustu. Kai juos te- 
skyrė keli žingsniai, jų žvilgsniai susidūrė. Vyras keistai 
krūptelėjo, sakytum ištiktas nervinio šoko; jo akyse žybte- 
lėjo baimės ar neapykantos kibirkštėlė. „Jis mane pažįsta“, — 
pagalvojo Žordanas. Vyras įsikišo ranką po apsiaustu. Ap- 
siaustui prasiskleidus jie išvydo aulinius batus, galionuotą 
uniformą ir revolverį, kurį jis mėgino ištraukti iš odinio dėk- 
lo. Žordanas puolė prie jo iškėlęs lazdelę, ir pačiu laiku — 
dar spėjo šoniniu smūgiu iš trečiosios pozicijos atstumti ran- 
ką su ginklu, nukreiptu į jį. Revolveris išlėkė į orą ir dusliai 
žvangėdamas nuriedėjo per kelias pakopas. Žordanas, ką tik 
regėjęs priešais akis juodą vamzdžio angą, metėsi prie apa- 
čion slystančio ginklo. Nuo stipraus spyrio jis nušliaužė dar 
kelis laiptelius žemyn ant nugaros ir atsidūrė ties Eženu 
Deleru, kuris gulėjo susiėmęs už nosies, - visa jo veido apa- 
čia buvo kruvina. Apatiniuose aukštuose pamažu nutilo bėg- 

lio žingsnių aidas. Karininkas paspruko palikęs ginklą. Tą 
akimirką, kai abu vyrai atsikėlė, jie išgirdo, kaip trinktelėjo 
lauko durys. „Dabar nebeverta jo vytis. Bus toli. Šiaip ar 
taip, mes jį sučiupsim“. Eženui iš nosies bėgo kraujas, bet 
jis, regis, nebuvo smarkiai sužalotas. Žordano balsas trupu- 
tį drebėjo. Ar gali būti, kad jo šitaip nekęstų? Šis vyras, kaip 
matyti, leitenantas Fledžebis, norėjo jį nužudyti vos tik iš- 
vydęs, nė kiek nesudvejojęs. Nusitaikė į jį nė žodžio neta- 
ręs. Gal iš baimės? Tai siaubinga. Eženas šluostėsi veidą 
savo nunešioto redingoto rankove. Žordanui buvo sunku su- 
kaupti ryžtą ir ramiai pakelti tai, kas atsitiko. Pirštų galais 
jis pakėlė karininko revolverį. 

— Aplankysim jo butą? 

Žordanui prireikė dar valandėlės, kad atsitokėtų ir at- 
gautų kvapą. Paskui jis linktelėjo galvą; dabar visur buvo 
ramu, o bute jie galbūt aptiks kokį ženklą, kuris galėtų pa- 
aiškinti tokį laukinį žiaurumą. Pirmą kartą jis užlipo žudi- 
kams ant kulnų, ir šįkart savo pastangomis. Negalėjo pra- 
leisti tokios progos, jei jo nervai ir neatlaikė. Tačiau rei- 
kėjo skubėti. Leitenantas galėjo grįžti su pastiprinimu. Ko 
gero, ne su policija, nes per daug lengvapėdiškai elgėsi su 
gaiduku, kad jos nė kiek neprisibijotų, o su kareiviais, su 
draugais... 

Kai jie atsidūrė prie trisdešimt antro buto, Eženas pri- 
glaudė ausį prie durų. Jis sumurmėjo: „Man regis, vidury 
dienos to niekas nedaro“. Paskui išsitraukė laužtuvą, įkišo 
jį tarp staktos ir durų ir vienu staigiu judesiu išlaužė spyną. 
Įėję jie pasistengė uždaryti duris, kad nebūtų netikėtai už- 
klupti. Pridvisęs oras bute atsidavė dar kažkokiu aitriu kva- 
pu. Viename kampe stirksojo didelė šūsnis nešvarių balti- 
nių, kambario gilumoje ant židinio puikavosi gremėzdiškas 
gipsinis Aleksandro Didžiojo biustas. Kambaryje stovėjo sta- 
las, lakuotas biuras ir dvi kėdės. 

Ant vienos iš kėdžių gulėjo trys knygos: V. F. P Neperio 
„Pusiasalio karo istorija“, tariamojo Žano de Fezansako „Pro 
rakto skylutę“, versta „anoniminio prancūziškų papročių Ži- 
novo“. Žordanas kur pakliuvo atskleidė vieną puslapį: „Ba- 
ronienė ***, visiškai nuoga išsitiesusi ant sofos, spaudė pa- 
galvėlę prie degančios krūtinės. Kuklios grafo de *** dova- 
nos nenumalšino karštos jos aistros. Alpėdama jį ištiesė 
ranką prie skambučio, norėdama pakviesti aukštą aptarnau- 
jantį jaunuolį...“ Ir Tomo De Kvinsio „Žmogžudystė kaip 
viena meno rūšių“, kurios buvo supjaustyta tik dešimt pus- 
lapių. Kam čia šita knyga? Tomo De Kvinsio vardą jis ką tik 
kažkur buvo aptikęs... Bet verčiant butą žmogaus, kuris ga- 
lėjo grįžti kiekvieną akimirką, jam nesisekė sukaupti dė- 
mesio... 

Ant biuro buvo rūpestingai išrikiuota tikra rankinių gin- 
klų kolekcija: juodi, blizgantys, keisčiausių rangytų formų, 
jie gulėjo it kokie besiilsintys ropliai. Ant vamzdžių arba 
rankenų buvo išraižyti pavadinimai: Mannliche5 Mauser, 
Browning, Colt. Visi ginklai, ilgi arba trumpi, su stačiakam- 
pėmis apkabomis arba su būgnais, buvo gerai sutepti ir be 
menkiausios dulkelės. Šis žmogus buvo maniakas. 

— Ką pasakytum, jei išsineštume kelis suvenyrus? — ra- 
miu balsu pasiūlė Eženas, vartydamas ant biuro išdėliotus 
ginklus. 

— Pavogti? 

Tokia mintis jam iš tiesų nebuvo atėjusi į galvą, bet da- 
bar, kai Eženas apie tai prašneko... Tai buvo jo laukiančių 
kovos veiksmų pradžia; be to, jam reikėjo pinigų, kad galė- 
tų nuvažiuoti į Ruislip Lodžą, kur jo laukė Venecija Blek- 
vud; jam reikėjo drabužių, kad gerai atrodytų tarp tų aris- 
tokratų ar bent jau nekristų į akis... 

— Šiaip ar taip, tik ne šituos. Man užtenka tik į juos dirste- 

lėti, ir jau suima baimė. Iš to tebūtų tiek naudos, kad pirmai 
progai pasitaikius paleisčiau sau kulką į galvą. 

— Gerai, tada juos imu aš. Man jie taip pat ne ką daugiau 
terūpi, aš teikiu pirmenybę prancūziškam boksui, ypač pa- 
silenkimams, bet dokuose iš jų gerai pasipelnysiu. Jie gal 
netgi tiks O'Riordanui, Piotrui Vasiljevičiui arba italams... 

Ir jis ranka sušlavė ginklus į medžiaginį lagaminą, rastą 
sieninėje spintoje. Žordanas įmetė prie jų ir revolverį, ku- 
rio vamzdžio angą matė iš taip arti. 

Jam buvo neramu, jis klausėsi, ar iš laiptinės negirdėti 
kokio triukšmo, bet kai Eženas ėmėsi laužti biuro stalčius, 
atėjo jam į pagalbą ir pasidavė tam pačiam svaiguliui, kuris 
kėlė įkvėpimą Eženui. Kartu su juo Žordanas daiktus iš stal- 
čių išvertė ant grindų ir išblaškęs koja apžiūrėjo, ar nėra 
nieko įdomaus, o kai jie perėjo į miegamąjį ir Eženas pra- 
plėšęs kratė čiužinį, Žordanas nedrebančiom rankom tušti- 
no spintos stalčius ir mėtė ant žemės drabužius. Jo įsiaist- 
rinimas, be abejo, buvo veikiau patirto išgąsčio atoveikis 
negu pagunda pasipelnyti. Bet jis vis dėlto neužmiršo, kad 
yra „apsirengęs kaip baidyklė“, 17 kadangi leitenantas Fle- 
džebis buvo beveik tokio paties ūgio kaip jis, atidėjo į šalį 
vieną fraką ir kostiumą, kuris jam pasirodė griežtesnis. Nors 
jie viską kiaurai išnaršė ir nusiaubė, laimikis kol kas buvo 
gana menkas. Tikriausiai kažką praleido pro akis. Jie grįžo į 
svetainę. 

Eženas su lagaminu rankoje atsistojo vidury kambario 
1r peržvelgė sienas. 

— Jaučiu, kad tas leitenantas kvailas kaip bato aulas... 
Truputį pagalvojęs, turėčiau atspėti, kur jis paslėpė savo 
brangenybes. Taip ir įsivaizduoju, kad sumanė kažkokią 
įmantrią ir naivią gudrybę. Tereikia įlisti kvailio kailin. 

Žordanas, susidomėjęs Eženo pareiškimu, pakėlė akis 

nuo knygos „Žmogžudystė kaip viena meno rūšių“, kurią 
vėl buvo paėmęs suviliotas intriguojančio pavadinimo. 

— Tik paskubėk, mums jau reikia nešdintis. 

— (Gal tai dėžutė, priklijuota po biuru ar stalo lenta. Ne. 
Ten nieko nėra. Pala, pala... Atspėjau. Židinys... Lažinuosi 
su tavim iš vaišių „Rico“ restorane, kad brangenybės židiny. 

— Sutarta, tik būk geras, paskubėk. 

Ropšdamasis ant plytelėmis išklotos ketinės krosnies, 
Eženas nuvertė ant kilimo dūmtraukį, ir tas išspjovė debe- 
sį suodžių. Jis išlindo truputį suodinas, bet pergalingai lai- 
kydamas rankoje didelę dėžutę nuo cigarų. 

— Kamine buvo niša! 

Jie palinko prie dėžutės kaip du vaikėzai prie piratų lo- 
bio. Joje iš tikrųjų gulėjo vėrinys ir kelios senos aukso mo- 
netos, taip pat daug visokių popierių, tarp kurių buvo maty- 
ti ir banknotų. O dar kaukė, rusvo kailio puskaukė, atro- 
danti gana baisiai. 

— Dabar nešdinamės, laimikį apžiūrėsim vėliau. 

Jiems pavyko sukimšti drabužius, ginklus ir dėžutę nuo 
cigarų į medžiaginį lagaminą. Prieš pat išeidamas Žordanas 
perbėgo žvilgsniu nusiaubtą kambarį. Kažko trūko. Tada, pa- 
gautas vaikiško žiaurumo, jis anglies gabalėliu užrašė ant 
sienos didelėm nešvariom raidėm: ŽORDANAS FANTOMAS 
SUČIUPS TAVE, KAD IR KUR BŪTUM. 


XXVI 


iki gatvę Eženas 


Deleras ir Žordanas Fantomas perkirto šiek tiek per grei- 
tai, paskui, susigriebę, kad gali sukelti įtarimą šitaip lėkda- 
mi su savo lagaminu kvartale, kur visi, nuo automobilių iki 
pudelių, juda iš vietos į vietą oriai, Sent Džeimso gatvėje 
sulėtino žingsnį. Čia pasišaukė taksi; vos spėję įsėsti, išvy- 
do kaip viesulą praskriejant mažą džeržgiantį atvirą auto- 
mobilį, kuriame sėdėjo penki žmonės - tarp jų jie atpažino 
leitenantą. Nors jis negaišo laiko, vis dėlto į savo apiplėštą 
butą atvažiuos per vėlai. Buvo akivaizdu, kad jis turi kelis 
ištikimus draugus, kuriuos gali surinkti per trumpą laiką. 
Taigi viskas bylojo, jog tai jis kėsinasi nužudyti Džeimsą 
Duną, - ir greitas pasiryžimas išsitraukti ginklą, ir jo para- 
šas po laišku, kviečiančiu Džeimsą ant Tauerio tilto. Bet čia 
nebuvo galima maišytis, o kebas vis nejudėjo iš vietos... 

Žordanui staiga gnybtelėjo širdį. Gal vežikas kažką 
įtaria? 

— Kodėl nevažiuojate? — paklausė jis staiga pro ragelį. 

— Laukiu, kad pasakytumėt, kur norit važiuoti... 

Eženas ir Žordanas kvailai susižvalgė. 

— Na, važiuokit į Šunų Salą. 

Kebas galiausiai pajudėjo. Kiek įmanoma užtraukę su- 
drengtas užuolaidėles, jie pasidėjo ant sėdynės tarp savęs 

dėžutę nuo cigarų su leitenanto lobiu, norėdami apžiūrėti 
laimikį. Abu labai nervinosi. Padėję į šalį paslaptingą žvė- 
ries kaukę, iš pradžių pervertė pluoštą įvairaus formato ir 
skirtingos spalvos popierių. Daugiausia tai buvo kortų loši- 
mo skolų rašteliai, kurių didžiumą buvo pasirašę karinin- 
kai, taip pat palūkininkų kvitai įvairioms sumoms, gautoms 
įkeitus gramofoną, brangenybes ir netgi baldus. Visa tai su- 
darė gana įspūdingus pinigų kiekius, bet, matyt, leitenan- 
tas gyveno taip, kad jam nepakakdavo to, ką išlošdavo kor- 
tomis. Čia buvo ir Jo Didenybės Velso princo pulko karinin- 
ko pažymėjimas, pasirašytas paties princo. 

Apačioje jie rado dvidešimt penkių svarų banknotų, ne- 
taisyklingų perlų vėrinį ir dešimtį auksinių monetų, sove- 
renų, kronų ir net kelias dideles ir sunkias ginėjas, jau iš- 
ėjusias iš apyvartos. Tarp monetų buvo įsimaišęs sidabro 
medalionas, kurį Žordanas apžiūrėjo beveik karštligiškai, nes 
vienoje jo pusėje buvo šventojo Jokūbo atvaizdas, o kitoje 
įrašas: „Džeimso Duno krikštynos, 1887 m. sausis“. Jis pa- 
rodė jį, mažulytį 1r spindintį delne, Eženui: „Žiūrėk, štai 
mano krikštynų medalionas! Kaip jis čia atsidūrė?“ Turbūt 
buvo atsiradęs čia apiplėšus namus Hamersmite, dar iki lei- 
tenanto organizuotų varžytynių... 

O Eženas iš dėžutės dugno ištraukė du raktus ir stebė- 
josi, nes sudėtinga jų forma negalėjo tikti ką tik jo išlauž- 
toms buto durims, paskui sunkų raudono aukso žiedą su ant- 
spaudu ir mažą užrašų knygutę, kurią parodė Žordanui, — 
jos puslapiai buvo išmarginti nesuprantamu slaptaraščiu, su- 
grūstom ir kruopščiai išvedžiotom graikų abėcėlės raidėm. 

Eženą labiau viliojo auksas, tad Žordanas per dalybas 
gavo penkiolika penkių svarų banknotų, medalioną, raktus, 
šifruotą užrašų knygutę, kuri žadėjo kitas paslaptis, ir kau- 
kę, kurios paskirtį dar reikėjo nustatyti. Jis daugiau nebesi- 
klausė, ką kalbėjo Eženas, nes mąstė ir, nors rado žudiką, 

negalėjo tuo pasitenkinti. Tiesą sakant, jam trūko paties 
svarbiausio; jis nežinojo šio žiaurumo, šio staigaus ryžto jį 
nužudyti priežasties. Nebeliko abejonės, jog tai husaras kė- 
sinosi jį nužudyti per pokylį pas serą Montegiu ir įmetė jį į 
Temzę padedamas savo sėbrų, kad 1r kas jie tokie buvo. Ta- 
čiau kuo dailininkas užsitraukė tokią šaltakraujišką ir tokią 
mirtiną neapykantą? Aiškinti tai pavydu atrodė per daug pa- 
prasta. 

Tai, kad asmeniniame jo ižde jie rado Džeimso Duno 
krikštynų medalioną, buvo įrodymas, jog jis taip pat organi- 
zavo varžytynes ir nusiaubė namus Hamersmite, nepalik- 
damas ten jokių daiktų, baldų, prisiminimų... 

Tačiau kai kurios detalės vis vien nederėjo tarpusavyje: 
o fleita? O beždžionė ant Tauerio tilto? O teatrėliai? Jam 
pasisekė — visa tai dingo... Beje, dabar jis turėjo žvėries 
kaukę, peršančią analogijas su beždžionės snukiu. Nors, po 
teisybei, nebuvo į jį panaši. Bet ar jis galėjo aiškiai matyti 
rūke, ir dar su savo pakrikusia galva? Reikėjo iššifruoti už- 
rašus knygutėje... Ir dar jis turėjo kažką prisiminti, kažką, 
ką atidėjo vėlesniam laikui ir užmiršo... 

Mąstydamas jis mašinaliai žaidė krikštynų medalionu, 
1r netrukus it per miglą iškilo neryškūs vaizdai: kūdikis bal- 
tais marškinėliais, laikomas gerų rankų per šlakstymo apei- 
gas; tokio amžiaus, kai tave laiko ar prilaiko kitų rankos; 
bet netgi jei jis būtų išsaugojęs prisiminimus, tokių dalykų 
nebūtų galėjęs prisiminti, ar ne? Tie veidai, rankos, graži 
kaip prasimanytas prisiminimas diena - kur visa tai dabar? 
Ką ir sakyti, jis jautė, kad gripo susuktame lizde gūžiasi 
slogi našlaičio baimė. 

— ...su Metu ir Timu, jei nori... 

— Atleisk, aš užsisvajojau. 

— Siūliausi padėti tau sučiupti tą leitenantą, kai tik pa- 
norėsi. Mielai atsilyginčiau jam už sumuštą nosį... 


170 Jean-Baptiste Evette 


Žinoma, reikės tai padaryti... kai tik grįš iš Ruislip 
Lodžo. 

— Nutversim jį bute, jei tik bus toks neatsargus, kad ten 
grįš, arba išeinant iš stovyklos... 

— Pasidomėk, ar Metas galėtų mums padėti. Aš išlipsiu 
čia. Iki pasimatymo. Turiu pamąstyti. 

— Maniau, galėtume šį įvykį atšvęsti, bet ką gi, tu tei- 
sus, protingiau bus išsiskirti. Neužmiršk, tu man skolingas 
vaišes „Rice“! 

Vos išlipęs iš kebo ir išvydęs Cyiterion, restorano ir te- 
atro, fasadą, išpuoštą gipso lipdiniais, Žordanas sumetė, kad 
jie per automobilių, vežimų ir pėsčiųjų spūstį Pikadilio kvar- 
tale visai nepasistūmėjo pirmyn; jo dėmesį buvo taip pri- 
kaustęs dėžutės su lobiu turinys, kad jis nieko nepastebėjo. 
Jis buvo dar pernelyg arti buto, kurį jie apiplėšė. Reikėjo 
kuo greičiau sprukti, išnykti, o kadangi kebas jau buvo per 
toli, kad jį pasivytų, Žordanas, perkirtęs aikštę priešais Lon- 
dono paviljoną, po milžiniška Sbaten alaus reklama, vėl smu- 
ko į Soho gatvikes, norėdamas taip įsimaišyti į minią, kad 
niekas jo nerastų. Pirmadienį, pirmadienį jie sučiups Oska- 
rą Fledžebį... Ir sugalvos, kaip priversti jį papasakoti epizo- 
dus, kurių dar trūksta šiai siaubo pasakai. Jis vėl turėjo pi- 
nigų ir be vargo ras, kur pernakvoti šiąnakt, dėl to jam nėra 
ko rūpintis... O dabar? Kodėl neužėjus, kai bus toli nuo šio 
rajono, nusipirkti lagamino, kad galėtų įsidėti kostiumą, kurį 
neša po pažastimi, ir vienų ar dvejų marškinių, būtiniausiai 
reikalingų aukštuomenės žmogaus išvykai? O paskui išger- 
ti kelis stikliukus, kad apsiramintų, valandėlei užsimirštų... 

Didžiojo Vandens Malūno gatvė, paskui Leksingtono gat- 
vė... Jis įsitrynė į Žmonių minią, tarp gatvės prekeivių veži- 
mėlių. Dešinėn, į Brodviko gatvę, po kairei, kur akys ve- 
da, - kuo jo kelias bus labiau nenuspėjamas, kuo nelogiš- 
kesnis, tuo sunkiau bus jį rasti. Tačiau gatvė, kuria dabar 

žingsniavo, buvo Berviko gatvė, ta pati, kur prieš valandą 
laukė Eženo Delero. Ja abiem kryptim plaukė spalvingos 
minios srautai - prostitutės, kromininkai, prekių išnešioto- 
jai, krovikai ir suteneriai, o kartkartėmis vidury jos išniręs 
gatvės muzikantas ar elgeta, rodantis stiklainyje su forma- 
linu kokį nors savo organą, matyt, pašalintą chirurgų, darė 
šį margą sambūrį dar nedarnesnį. Kai jis ėjo pro vieną liū- 
čių išblukintą namelį, kurio užsklęstos langinės buvo apkli- 
juotos reklaminiais skelbimais, staiga kažkas patraukė jį už 
alkūnės. Tai buvo pablyškęs berniukas, apsirengęs sulam- 
dytu kostiumu, tiek per dideliu jam, kad rankovės ir kleš- 
nės buvo atraitotos, 0 juosmuo sujuostas virvele. 

— Pone, ko ieškai Tigro Įlankoje? 

— Atsiprašau? 

— Tigro Įlanka, taip mes vadinam šią gatvę, pone. 

— A... Na, ką gi, aš ieškau neblogų marškinių ir gal ko- 
kio dar padoraus lagamino. 

— Nežinau... Bet už tą pačią kainą nuvesiu tave pas labai 
neblogą mergaitę su marškiniais ar be marškinių, kaip nori. 
Penkiolika metų, pats žydėjimas. 

— O tau kiek metų? 

— O ne, pone, aš to nedarau. Man tai ne... 

Žordanas krūptelėjo išgirdęs, kaip supypsėjo automobi- 
lis. Kažkokia mašina mėgino prasibrauti per gatvės kamša- 
tį. Jam dar nespėjus susivokti, jo žvilgsnis susidūrė su lei- 
tenanto Fledžebio, naršančio kvartalą, žvilgsniu. Leitenan- 
tas suriko rodydamas į jį pirštu, o Žordanas jau skuodė per 
minią, stumdydamas žmones alkūne, skirdamasis kelią, ku- 
ris jam už nugaros iškart užsiverdavo, šokinėdamas per dai- 
lininko piešinius ant šaligatvio, prekes, išdėliotas ant ant- 
klodžių, atstumdamas rankas, kūnus. Tarpais bėglį perim- 
davo panika. Iš šauksmų ir triukšmo už nugaros jis 
neatsigręžęs suprato, jog anie išsėdo iš mašinos, kad būtų 

lengviau jį vytis. Jis kažką apvertė ir sušlapo kojas, gavo 
smūgį per ranką, vos neparvirto, per daug staigiai pasukęs 
į kažkokią gatvikę po kairei, paskui perlindo po vežimo, su- 
stojusio skersai kelio, ienomis. Būrelis žmonių bemat pra- 
siskyrė išvydę lekiant prie jų patrakusį bėgiką. Ant langų 
džiūvo skalbiniai. Tai buvo akligatvis; jis pateko į jų nagus. 
Bet ne, ne, į dešinę! Skersgatvis, toks siauras, kad vos ga- 
lėjai pralįsti, 17 dar užkimštas statybiniu laužu bei kitom at- 
liekom. Jis puolė tenai, keturpėsčias persiropštė per kliūtis 
1r galiausiai išbėgo į kitą gatvę, tiesiai į daržovių pardavėjos 
prekystalį — tėškėsi ant dėžių ir pintinių su bulvėmis ir trū- 
kažolėmis, sukeldamas baisų aimanų, įžeidimų, keiksmų 
koncertą. Bet šiaip ne taip išvengė spyrių ar lazdos, pasu- 
kęs dešinėn, palei sieną; dūmė prie kryžkelės taip greitai, 
kad pargriovė kažkokį žmogų. Smūgis buvo toks stiprus, 
kad jis sustojo vidury grindinio linguodamas į šonus ir gau- 
dydamas kvapą, bet neparkrito. Pakėlęs akis, išvydo vyriš- 
kį, kuris žengė tiesiai prie jo, skindamasis kelią per minią. 
Tai buvo vienas iš jų, pasilikęs prie automobilio, nes Žorda- 
nas nežinia kaip trečią kartą grįžo į Berviko gatvę. Laimei, 
praeivių minia it kokie pasyvūs maištininkai pastatė šerį ir 
tik nenoromis praleido tą žmogų, kuris, matyt, priklausė kaž- 
kokiai policijai. 

Žordanas toliau drožė nosies tiesumu nuleidęs galvą, ne- 
begalėdamas atgauti kvapo; jis šniokštuodamas įsuko į nau- 
ją gatvę, užlindo už.dviračio vežimėlio su aukštais blizgan- 
čio vario bidonais, kurį šaligatvyje buvo pasistatęs karštų 
gėrimų pardavėjas, ir įsmuko į pirmą pasitaikiusią krautu- 
vę - jos durys garsiai trinktelėjo ir sužvangėjo skambalė- 
liai. Jis nesustodamas nuėjo į krautuvės gilumą, kad nebūtų 
matomas iš gatvės. Čia, prieblandoje, mažiausiai tūkstantis 
akių, tūkstantis įvairių akių, mėlynų, kaštoninių, žalių, pil- 
kų, subedė į jį savo sustingusius vyzdžius, tūkstantis akių 

be savo poros, įprasto dydžio arba mažulytės, spoksojo į jį 
iš dėžučių ir nuo lentų, kur buvo išdėliotos nelyginant ko- 
kie makabriškos kolekcijos trofėjai. Žordanas nusipurtė iš 
baimės ir pasibjaurėjimo, bet pasigirdo balsas ir jis susivo- 
kė kur patekęs. 

— Jums reikia stiklinės akies, pone? 

— Ne. Atsiprašau, taip... 

O kadangi krautuvininkas žvelgė į jį su keistu atidumu, 
Žordanas, dar nesupratęs, kad žinovas, aišku, atkreipė dė- 
mesį, jog jis turi abi akis, sumurmėjo: 

— Ne visai taip... - Jis juk negalėjo pasakyti teisybės. — 
Tiesą sakant, aš kolekcionuoju įdomius niekučius ir pama- 
niau, kad stiklinė akis... 

Jam trūko kvapo, ir jis kalbėjo užsikirsdamas. Prisiver- 
tęs parodyti dėmesį šiems stikliniams žvilgsniams, tankiai 
alsuodamas, išdžiūvusia burna, jis išklausė paaiškinimų apie 
kainų skirtumą tarp importinių ir angliškų, stiklinių ir por- 
celianinių akių, apie žvilgsnio kokybę, apie mažulytes akis 
lėlėms ir įkypus vyzdžius, skirtus taksidermistams, visą lai- 
ką nervingai dirsčiodamas į duris ir siaurą gatvės ruožą, ma- 
tomą iš krautuvės gilumos, už gėrimų pardavėjo bidonų. Jo 
nerimas mišo su paviršutinišku dėmesiu krautuvininko kal- 
bai, ir nuo viso to jį beveik pykino, bet reikėjo užsibūti čia 
kaip galima ilgiau. 

— Ir štai dar tokios akys, jos prancūziškos, nebrangios, 
bet prastokai padarytos, nereaguoja į judesius, lieka sustin- 
gusios akiduobėje, ir žvilgsnis atrodo gana nemalonus... O 
štai šitos, kurias gaminame patys, juda kuo laisviausiai... 

— Turiu vieną klientę, tokią ledi, kuri ištekėjusi jau tre- 
jus metus, o jos vyras, manyčiau, net nežino, kad viena jos 
akis stiklinė. 

— Ką aš čia kalbu... jums gi nereikia akies, kuri judėtų 
kaip dera... Išsirinkit spalvą... Riešutinė, pilka, mėlyna... 

— Žinot, yra žmonių, kuriems tai gyvenimo ar mirties 
klausimas... Vienaakiai tarnai neranda darbo. Buržua ne- 
mėgsta, kad jiems patarnautų Žmogus su raiščiu ant akies 
ar, dar blogiau, su tuščia akiduobe... 

— Žiūrėkit, va šita akis brokuota, įskilusi kitoj pusėj. Nie- 
kas jos nepirktų. Jei norite, parduosiu jums labai pigiai... 

— Nebent norėtumėte kokio žvėries, paukščio ar gyva- 
tės akies. Pažiūrėkit į šias, jos skirtos plėšriųjų paukščių 
iškamšoms... Netinka? 

— Akys, kurias matote čia, padarytos pagal išmatavimus, 
pagal sveikosios akies piešinį. Moteriškų akių, kaip va ši- 
tos, gamybos būdas kitoks. Matote, jos skaidresnės, labiau 
spindi. Suprantama, jų parduoti negaliu. 

Praėjo nemažai laiko, kol Žordanas nusprendė palikti 
krautuvę, po vilkinimo ir ilgų dvejonių, dėl kurių pardavė- 
jui tikriausiai pasirodė tikras šiaudadvasis, išsirinkęs pilką, 
truputėlį įskilusią akį už penkis šilingus. Išeidamas į gatvę, 
jis ritinėjo tarp pirštų palto kišenėje šį gana neįprastą rutu- 
liuką, kaip prietaringas Žmogus čiuopinėtų kokį talismaną. 
Kelias pagaliau atrodė laisvas. Apdairiai užmetęs akį į kai- 
mynines gatves ir nieko ypatinga nepastebėjęs, jis nuėjo nu- 
sipirkti, ko jam trūko viešnagei Ruislip Lodže. O paskui su- 
siras kambarį viešbutyje — su Fledžebio pinigais tai padary- 
ti nebus jokio vargo. 

iš metro Žordanui Fan- 
tomui priešais akis atsivėrė Pedingtono stoties esplanada, 
kurioje siautėjo vėjas. Nors lauke tvyrojo prieblanda ir dul- 
kė lietus, jį iškart apniko platumos ir laisvumo įspūdis, ko 
gero, todėl, kad aukštai virš galvos vėlei regėjo dideles dan- 
gaus palas. Nuo vėjo gūsių erdvė vėrėsi, plėtėsi, tarsi judi- 
nama gilaus kvėpavimo, iš visų keturių pasaulio šalių neš- 
dama nepaaiškinamą jausmą, kad esi prie jūros. Miesto vaiz- 
dą akimirkai pakeitė platus, neaprėpiamas smėlio pajūris, 
tiesa, egzstuojąs tik dvasioje; tai buvo iliuzija ir, nors labai 
galinga, vis dėlto bematant išsiskaidė ir dingo; it laimės va- 
landėlės buvo neįmanoma jos nei susigrąžinti, nei atgaivin- 
ti Mintyse... 

Didžiuliame, tariamai babiloniškame glazūruotų plytų pa- 
state jis prie langelio nusipirko bilietą už tris šilingus devy- 
nis pensus į Ruislipą, paskui nuėjo laukti traukinio, išva- 
žiuojančio dešimtą valandą dvidešimt dvi minutės. Nedide- 
lio dvasinio sukrėtimo, kurį patyrė išėjęs iš metro, atbalsiai 
dar aidėjo jo sieloje, ir šį šeštadienį jis žvelgė į daiktus gied- 
resniu, ne tokiu niūriu kaip paprastai žvilgsniu. Vienišas sau- 
lės spindulys, įspindęs pro milžiniškus stoties langus, nu- 
auksino tūkstančius dulkelyčių, ir jos šoko ore liedamos ant 
traukinių ir krantinių katedros šviesą. Sušvilpė lokomoty- 

vas, baltutėliai garai kilo padangėn. Žordanas apžiūrinėjo 
kalstytas pramoninės gotikos sijas, arkbutanus, smailiąsias 
arkas, vitražus su vakarinės Anglijos peizažais — stoties pa- 
statą šioje properšoje gaubė savotiška didybė. Regėjos, kad 
rytas alsuoja ramybės paslaptimi, persiduodančia daiktams 
ir Žmonėms, bet nepaaiškinama protu. 

Paskui, sėdėdamas antrosios klasės kupė, Žordanas ste- 
bėjo pro šalį lekiančius vaizdus; atrodė neįmanoma ištrūkti 
iš Londono, kuris slinko, vibravo, traukėsi tolyn į vakarus 
palei geležinkelį, vis iš naujo išnirdamas ir iš esmės nesi- 
keisdamas - priemiesčiai su krovinių stotimis, rūšiavimo zo- 
nomis, virtinėmis gatvių, apstatytų vienodais namukais, prie 
kurių šliejosi mažučiai šalnos pakąsti darželiai, su kranais 
ir krūvomis anglių... Dingojos, kad tai niekad nesibaigs, ir 
nebuvo ko stebėtis, nes šitas miestas neišvengiamai turėjo 
tave lydėti, nepaleisti tavęs, kad ir kurion pusėn būtum bė- 
gęs. O jis vis dėlto, kai bus baigęs tai, ką turi padaryti, ryž- 
tingai ir neatšaukiamai mėgins išvažiuoti, palikti miestą. 

Vienoje stotelėje jo kupė įsitaisė sena dama, iš pažiūros 
kukli 1r gležna. Ji išsitraukė iš siuvinėto krepšio populiarų 
Gajaus Butbio romaną „Sukčių princas“, išleistą Wa7d, Lock 
4 Co leidyklos. Žordanas prisiminė, kad turi tarp savo daik- 
tų užrašų knygutę, rastą pas Oskarą Fledžebį, išsitraukė ją 
1r ėmė tyrinėti jos slaptaraštį. Tai buvo mažųjų graikiškų ir 
didžiųjų angliškų raidžių mišinys: „9e oipT op Julai, aT 
Hep Taro, T Waro, to x. u. Bry BpnoT, yood“. Dvi skirtin- 
gos abėcėlės ir ne visai taisyklingas graikiškų raidžių var- 
tojimas valandėlei išmušė jį iš vėžių ir sutrukdė iškart per- 
prasti slaptaraštį, po teisybei, gana primityvų mokinio žai- 
dimą — čia angliški žodžiai buvo pagal tarimą perrašyti 
graikiška abėcėle, kai kur paliekant paprastą raidę, jei ko- 
kios priebalsės nebuvo graikų kalboje... 

Kelios atsitiktinai pasirinktos eilutės, prie kurių jis var- 

go, davė apgailėtiną rezultatą: „Liepos penkta, pas ją, du kar- 
tus, panelė K. M., didelės krūtys, gerai“. Viskas buvo aišku 
kaip dieną; dabar jis galėjo tik juoktis, kad tikėjosi, perskai- 
tęs šias kvailystes, atskleisti svarbias paslaptis. Greitai per- 
vertes kitus puslapius, įsitikino, kad viskas parašyta panašiu 
stiliumi. Nieko kita nebuvo, tik tokio pat pobūdžio pastabos, 
su daugiau ar mažiau detalių. Jis buvo priblokštas, bet skaitė 
toliau... Širdies gilumoje susigėdęs, akies kampučiu dirste- 
lėjo į senąją damą, tarsi norėdamas įsitikinti, kad ji neįtaria, 
ką jis šifruoja. Užrašų knygutė nuskriejo ant geležinkelio žvy- 
ro. Ponas Fledžebis buvo ne tik pavojingas, bet ir juokingas... 
Žordanas susigūžė ant sėdynės, stengdamasis atgauti pusiau- 
svyrą ir ramią keleivio nuotaiką. 

Kai vėl pasižiūrėjo pro langą, vaizdas buvo pasikeitęs; 
tarp namų ir sandėlių dabar plytėjo vis ilgesni ir ilgesni pie- 
vų, gyvatvorių ir miškelių ruožai. Už medžių šmėkščiojo kai- 
miški namai, sodybėlės. Šios vietos anapus greitai lekian- 
čio traukinio lango viliote viliojo, nes akimirksniu dingda- 
vo. Sodai, aptverti namai, upokšniai ir jaukūs kaimo 
kampeliai kėlė jam begalinį ilgesį; ilgesį kitokių vietų nei 
tos, kuriose gyveno, ilgesį kitokio gyvenimo nei tas, kurį 
gyveno. Įsivaizdavo save čia, šiame kampelyje, kuris išny- 
ko iš akių vos jam spėjus panorėti čia įsikurti. Išlipti arti- 
miausioje stotelėje, užmiršti Ruislip Lodžą, ledi Veneciją 
Blekvud, Londoną ir pasiieškoti kambario kokioje nors kai- 
mo užeigoje... 

Na taip... Jam reikėjo kažką prisiminti. Tai buvo pas 
leitenantą, kažkokia smulkmena, sutapimas, kurį ketino ap- 
svarstyti vėliau... Kas tai buvo? Nejaugi jis 1r vėlei atsi- 
durs prieš neperregimą užmaršties sieną? Jo tyrimas buvo 
toks painus, jam dar tiek daug reikėjo nuveikti, kad tarp 
visų tų kankinamų klausimų koks menkas faktelis galėjo 
prasprūsti pro akis. 

Bet ne! Tomas De Kvinsis*... Štai toji smulkmena: aš- 
tuoniolikto (o gal devyniolikto?) amžiaus eseistas. Tai va: 
„Opiomano išpažintis“, o paskui ta knyga, kurios leitenan- 
tas nebaigė skaityti... „Žmogžudystė kaip viena meno rū- 
šių“ ar kažkas panašaus, įkvėpusi parašyti trumpą apsaky- 
mą, išspausdintą Je sa1s tout žurnale, kurį Eženas atnešė iš 
skaityklos... Galėtum įsivaizduoti... Ar tie miniatiūriniai te- 
atrai?.. Jis paklaus leitenanto, ką visa tai reiškia. Jo kumš- 
čiai susigniaužė. 

Traukinys lėkė pirmyn ir jam, keleiviui, kurio kelią 
skandavo bildantys ratai, nejučiomis kilo mintis, kad jį vis 
kažkas neša pirmyn, vis pirmyn ir pirmyn į lemtį, su kuria 
slapta susitaikė... Gyvenimas ėmė virsti mechanišku bė- 
gimu tiesia linija į tikslą, kuris darėsi neįsivaizduojamas. 
Ką duos šis savaitgalis kaime? Ar jie suvoks, kad jam liko 
tik pusė smegenų? Greitis sulėtėjo, pasigirdo girgždesys, 
stabdžių cypimas - Ruislipo stotis. Traukinys paplūdo van- 
deniu. Perone pro storus debesis garų, virstančių iš gar- 
vežio, jis pamatė vairuotojo livrėją. Tas, aišku, atvažiavo 
jo, ledi Venecija buvo sakiusi, kad jis bus sutiktas stotyje, 
o iš traukinio jie išlipo tik dviese. Tačiau vairuotojas pr1- 
ėjo prie antrojo keleivio, aukšto, liekno ir elegantiško vy- 
ro žilstelėjusiais plaukais, su auksinių rėmelių akiniais. Ke- 
leivis pasisveikino su juo. 

— Labą dieną, serai Henri, - atsakė vairuotojas, - ponas 
Rouvas laukia jūsų Ruislip Lodže. 

Keleivis nuėjo į stotį, bet vairuotojas jo nenulydėjo — 
kažko 1eškojo akimis, tarsi nematydamas Žordano, laukian- 
čio vidury perono su savo lagaminėliu rankoje ir lazdele po 


* Tomas De Kvinsis (1785-1859) - anglų rašytojas, daręs įtaką moder- 
nistinei literatūrai. Parašė autobiografinę knygą „Anglo opiomano išpažin- 
tis“, „Atsiminimus apie anglų ežerų poetus“, burleskinę esė „Žmogžudys- 
tė kaip viena meno rūšių“, lyrinės prozos rinkinį „Suspiria de Profundis“ 
1r kt. 

pažastimi. Galiausiai, įsitikinęs, kad kito žmogaus 1š tiesų 
nėra, kreipėsi į jį: 

— Ar jūs ne ponas Dunas? 

Kodėl jis atrodė dvejojąs? Žordanas staiga pasijuto kaip 
nesavas. Jis ne ponas Dunas... 

— Taip, manyčiau... O jūs nesate tuo tikras? 

— Dovanokit, pone, aš galvojau... Man sakė, kad atva- 
žiuosite savaitgaliui. 

— Taip ir yra. 

Žordano atsakymai skambėjo vis pagiežingiau, matyt, iš 
baimės, kurią jautė. Vairuotojas, apgailestaudamas, kad no- 
rėdamas pasiaiškinti darosi įkyrus, pridūrė: 

— Ir jūs neturite daugiau bagažo? 

Kaip tik tą akimirką Žordanas stoties hole pastebėjo ne- 
šiką, laukiantį šalia sero Henrio su įspūdingu lagaminu. Buvo 
aišku, kad Žordano pastangos apsirengti ir pasirodyti kaip 
dera patyrė visišką fiasko; jis tikriausiai sulaužė ne vieną 
taisyklę, o pirmiausia neturėjo pakankamai didelio bagažo. 

— Aš esu Džeimsas Dunas ir neturiu daugiau bagažo. 

Blogesnės pradžios ir būti negalėjo, jį sutrikdė jau pir- 
masis incidentas. Vairuotojas nusivedė jį prie ilgo ir praš- 
matnaus sidabro spalvos automobilio. Seras Henris jau bu- 
vo čia. 

— Ponas Dunas? Aš jūsų nepažinau. Teisybė, mes 1lgo- 
kai nesimatėme. Aš esu Henris Peiteris, mudu buvome su- 
sitikę, jei neklystu, pas poną Bierbomą. Esu sužavėtas, kad 
galėsiu iš arčiau susipažinti su daug žadančiu dailininku. 

Žordanas nieko neatsakė. Automobilis beveik be garso 
važiavo mylią siauru kaimo keliu, vingiuojančiu per slėnį, 
kur dar draikėsi ryto miglos, o paskui įsuko į parką, aptver- 
tą senais mūrais. Ruislip Lodžas. Juodų kreivų ąžuolų alė- 
jos gale, kalvos viršūnėje, stūksojo Ruislipo pilis, atsirė- 
musi į aukštą apskritą donžoną. Pagrindinis stačiakampis 

korpusas buvo įdomus mišinys aukštų frontonų, langų su 
rišiniais, įstiklintų durų 1r balkonų su kolonėlėmis. Tačiau 
labiausiai į akis krito aukštas ir masyvus juodas donžonas, 
sumūrytas iš nedidelių, glaudžiai suklotų akmenų, matyt, 
daug senesnis nei kita pastato dalis. 

Vairuotojas pastatė automobilį donžono papėdėje, šalia 
keturių kitų. Jie, be abejo, priklausė kitiems svečiams. Se- 
ras Henris ir Žordanas išlipo. Šaltame ir sausame ore jiems 
kvėpuojant kilo garai. 


XXVIII 


— ūs lankotės čia nebe pirmą 
kartą? — paklausė seras Henris. 

Tai tęsėsi toliau, o kažkas trukdė Žordanui prisipažinti, 
kad jis prarado atmintį, - gal paties fakto nepadorumas, o 
gal vis dar juntamas nepasitikėjimas... 

— Žinoma, ne... 

Jie užkopė keliais laipteliais, vedančiais prie dvivėrių 
įstiklintų Ruislip Lodžo durų. Juos pasitiko esybė ryškiai 
raudona viduramžiško sukirpimo suknia, paryškinančia blyš- 
kią odos spalvą: ledi Venecija Blekvud, verta Valterio Skoto 
romano iliustracijų. 

— Sere Henri, džiaugiuosi jus matydama. Džeimsai, aš 
patenkinta, kad ryžotės atvažiuoti. Oberonas paprašė ma- 
nęs sutikti svečius. Jis medžioja parke su Vilfridu Gvalavgu 
1 Morgantais. Jūs, Džeimsai, regis, jų nepažįstate. 

Aišku, jis jų nepažinojo. Susivokė, kad šypsena jo lūpo- 
se tikriausiai atrodo be galo kvaila. 

— Vilfridas Gvalavgas — tai poetas, kuris jums turėtų pa- 
tikti, — paaiškino ji. - O dėl Morgantų, Horacijaus ir jo se- 
sers Ofelijos, tai pats pamatysit... 

— Ką tik liepiau patiekti gaivinamųjų gėrimų į valgomą- 
jį. Ateikit, kol jūsų daiktai bus užnešti į jūsų kambarius... 

Apėję didžiulius laiptus, kur dvi beveik nuogos alegori- 
jos mosavo deglais, jie perėjo į svetainę, kurios dideli lan- 
gai žvelgė į kitą parko pusę. Kadangi Ruislip Lodžas stovė- 
jo ant kalvos viršūnės, vaizdas už terasos driekėsi toliau - į 
lygumėlę ir gana statų šlaitą, apsėtus žole, į erdvų miškų ir 
slėnių peizažą, kurio tolumoje stirksojo kaimo bažnyčios var- 
pinė. Kambaryje, be klavesino ir paveikslų, ištapytų durų ir 
lubų medalionuose, kuriuose figūravo Marsijas su nendrių 
fleita, mūzos ir Apolonas su savo lyra, dar stovėjo įstiklin- 
tos spintos, prikrautos įvairiausių įdomių senovinių žaislų. 
Tarp jų buvo pulkai spalvingų švininių kareivėlių, eilėmis 
susodintos lėlės vaškiniais arba porcelianiniais veidais, ap- 
rengtos kaip praėjusio amžiaus aukštuomenės damos, ita- 
liškų marionečių šeimos, Orlandas skardos šarvais, su be- 
silankstančiom rankom ir kojom, Polišinelis, maži medžio 
17 terakotos žvėriukai. Tačiau už vaikystės žavesio ir pa- 
trauklumo slypėjo kažkas liguisto ar bent jau nemalonaus, 
jei buvo galima pasikliauti nuojauta tokio žmogaus kaip jis, 
žmogaus, neturėjusio vaikystės. Šie žaislai nedvelkė nei nai- 
vumu, nei tyrumu — sustingę veideliai buvo liguistai blyš- 
kūs arba išdažyti rėksmingomis spalvomis, it kokių minia- 
tiūrinių kekšelių. Kam reikėjo juos rodyti visiems? 

Žordanas užtruko apžiūrinėdamas lėlių kolekciją, ir se- 
ras Henris su ledi Venecija jau buvo perėję į valgomąjį. Jis 
skubomis pasivijo juos. 

— Jaučiate vaikystės nostalgiją, Džeimsai? 

— Labiau, nei galite įsivaizduoti, miledi. 

— Tai blogas ženklas. 

Koks blogas ženklas? Žordanas jau buvo to beklausiąs, 
bet pabijojo pasirodyti bukagalvis. Nutilo ir gurkštelėjo lašą 
šampano, kad paslėptų savo sutrikimą, nors neturėjo jokio 
noro jo gerti. Valgomajame spindėjo daug veidrodžių auksi- 
niais rėmais, kurie daugino veidus ir kūnus. Taigi Žordanas 

gavo nepageidaujamą privilegiją matyti savo susitaršiusią 
1r pavargusią galvą beveik visais rakursais iškart, ir netgi 
kelias galvas. Išpuoselėti, net manieringi sero Henrio ges- 
tai, pilni grakštumo, išlavinto per kartų kartas, balta ledi 
Venecijos ranka, glotninanti ant šono savo raudoną suknią, 
buvo to paties medžio vaisiai. Atidžiai stebėdamas šiuos įgu- 
dusius judesius, Žordanas krūptelėjo, kai kažkoks žmogus, 
atidaręs terasos duris, sutrepsėjo ant slenksčio kratydamas 
purvą nuo pušnų. Jis laikė rankoje dvivamzdį šautuvą. Pas- 
kui jį įėjo du vyrai ir moteris. 

— Džiaugiuosi matydamas jus po tiek laiko... Susipa- 
žinkit, čia lordas Horacijus Morgantas, jo sesuo ledi Ofeli- 
ja Mor ir Vilfridas Gvalavgas... Džeimsas Dunas, jaunas 
dailininkas. 

Džeimsas svarstė, ar pristatymo eilė atitinka asmenų 
reikšmingumą... Tas, kuris tuo pasirūpino, be jokios abe- 
jonės, buvo Oberonas Rouvas, šių namų šeimininkas. Visi 
buvo nepaprastai puikiai apsirengę; kaip įmanoma grįžti iš 
medžioklės švarutėliais drabužiais? Oberonas Rouvas 1š- 
siskyrė iš visų —- dėl savo grožio, garbanotų plaukų, tamsių 
gyvų akių. Jis panėšėjo į fauną - netgi ausys buvo mažu- 
mėlę smailėjančios. Na, o Horacijaus ir Ofelijos išvaizda 
nė 1š tolo nesiderino su romantiškais jų vardais: jie buvo 
storažandžiai ir šviesiaplaukiai. Tas, kurį Oberonas prista- 
tė paskutinį, Vilfridas Gvalavgas, kresnas žmogelis juodais 
kaip anglis plaukais ir spindinčiom mėlynom akim, buvo 
greičiau velsiečio karikatūra. Piršosi klausimas, ko galima 
laukti 1š tokio margo sambūrio. Ką kalbėti? Ką daryti? Be- 
je, tyla gerokai užtruko. 

— Džeimsai, jūs jau seniai mums nieko nerodote... 

— Nieko nerodau? 

Ak, taip! Jis juk dailininkas ir, be abejo, tik todėl čia pa- 
kviestas. Menininko talentas iš dalies kompensavo titulo ne- 

turėjimą... taigi reikia kalbėti apie tapybą, kad pateisintų 
savo buvimą čia, nors... 

— Dabar man sunkus netikrumo periodas: nieko nenuta- 
piau jau kelias savaites, o mano piešiniai... Jie kelia man 
beveik siaubą: jie darosi šventvagiški. 

Jis išbėrė visa tai kaip įmanoma nerūpestingesniu bal- 
su, bet atrodyti nerūpestingam vis dėlto buvo ne jo jėgoms. 

— Šventvagystė prieš grožį? 

— Galima pasakyti ir taip... 

Žordanas kalbėjo užuolankomis; bet laikui bėgant jam 
darėsi vis aiškiau, kad negali čia, šiems Žmonėms, prisipa- 
žinti savo luošumo. 

— Jūs turėtumėte nuvažiuoti į Paryžių, - patarė Ofeli- 
ja. - Ten vyksta daugybė dalykų. Prancūzai vis dar viską ver- 
čia aukštyn kojomis... 

Mėgindamas šypsotis, jis atsakė: 

— Bijau, kad tai per daug rimta, bet, šiaip ar taip, idėja 
gera. - Į Paryžių ar dar kur nors, kad tik toliau nuo čia. 

— Na ką jūs! Turbūt juokaujate... Džeimsas ką tik vėl 
pasirodė, 0 jau siunčiate jį į Paryžių. Dėl manęs, tai aš esu 
tikra, kad tie sunkumai ilgai netruks. 

— Tikrai! Tikrai! 

Ir štai visi lipšniai šypsosi ir liepia įpilti jiems po antrą 
taurę, išskyrus Vilfridą, kuris savo melodingu balsu sten- 
giasi jį paguosti, kalbėdamas banalius, bet, aišku, nuošir- 
džius žodžius: tokių valandų kūrybiniame kelyje pasitaiką 
visiems menininkams, tai byloją apie sąmonės skaidrumą ir 
ieškojimo dvasią... 

Oberonas Rouvas ir Morgantai galiausiai išėjo persireng- 
ti. Žordanas su dėkingumu priėmė pasiūlymą pasivaikščioti 
po parką: vaikščiojant galima tylėti. Vilfridas panoro juos 
lydėti - medžioklė neatėmė iš jo visų jėgų... Jie perėjo te- 
rasą ir nusileido šlaitu, vedančiu į Ruislipo mišką. Nuokal- 

nė buvo gana stati, ir Žordanui vis dėlto užteko proto pasiū- 
lyti ranką ledi Venecijai. Nuo tos valandėlės jis Žingsniavo 
lėčiau, su malonumu uosdamas tarpais pasiekiantį jį kvepa- 
lų aromatą, gėlių kvapo, bet truputį aštroką. 

Pakėlę juodų paukščių, varnų ar kranklių pulkus, jie įžen- 
gė po nuogais medžiais, tai čia, tai ten apeidami bugienių 
krūmus, geltonų paparčių sąžalynus. Ramybė, kurią žadėjo 
šis rytas, jau tapo nepasiekiama; tačiau žemės pašalas, ga- 
rai, virstantys jiems iš burnos žingsnių ritmu, ledi Veneci- 
jos lankstumas, jaučiamas net per kailinius, padėjo jam kiek 
lengviau kvėpuoti, sklaidė gaižų nervingumą, kurį buvo su- 
kėlę jų klausimai. 

Bet staiga per vieną akimirksnį jam grįžo patys juodžiau- 
si košmarai: kažkur visai čia pat, kairėje, pasigirdo aiškus 
riaumojimas, žvėries riksmas. Jis perblyško ir sudrebėjo. 

— Džeimsai, kas jums? 

Jis beveik pastūmė ledi Veneciją. 

— Kas tai? Juk ir jūs girdėjote! 

— O, nieko baisaus!.. Oberonas tenai turi mažutį zoolo- 
gijos sodą, kur gyvena keli laukiniai žvėrys. 

Žordanas panoro jį pamatyti. Jinai dvejojo: jau buvo juos 
mačiusi, be to, ten smirdėjo. Tačiau jis užsispyrė ir ledi Ve- 
necija sutiko jį nuvesti: „Jei jau taip norite!“ Jie pasuko par- 
ko gilumon. 

— Koks sumanymas! - prakalbo Džeimsas, susigėdęs sa- 
vo išgąsčio. 

— Užgaida, ir tiek. Beje, Oberonas tuo jau nebesidomi. 
Įsivaizduoju, kad jis tarėsi persirengsiąs Dionisu ir važinė- 
siąs vežimu, traukiamu panteros ir liūto, o paskui suprato, 
kad iš tikrųjų rizikuoja būti suėstas. Jis tikras pagonis. Bent 
jau laiko save tokiu. 

Vilfridas šypsojosi, o Žordanui nė trupučio nebuvo juo- 
kinga. Beje, čia niekas nebūtų privertęs jo nusišypsoti. Jie 

pasiekė laukymę; iš trijų aukštų narvų storais virbais skli- 
do tokia smarvė, kad jiems dingo noras prieiti arčiau. Pir- 
mas narvas buvo tuščias, o kituose gyveno pantera, pasi- 
dengusi žiemos kailiu, - iš Kinijos, kaip paaiškino seras 
Henris, - ir puma, kurią buvo sunku įžiūrėti sausų lapų 
krūvoje. 

Jie pasuko atgal. Ledi Venecija vėl įsikibo Žordanui į 
parankę. Ar tai buvo nepastebimas dėmesio ženklas? Kur 
jau ten, kur jau ten; tokių minčių nereikėjo nė prisileisti. 
Jie apsuko donžoną, norėdami aplankyti kitą parko dalį prie- 
šais pilį. Grioviai buvo užpilti, bet masyvus, neįveikiamas 
bokštas, ėjęs iš vienų šeimininkų rankų į kitas, matyt, men- 
kai tepakito ir toliau bylojo apie rūsčią valdžios, kuri tur- 
būt manė esanti amžina, puikybę. Seras Henris pastebėjo 
Žordano žvilgsnį. 

— Jis iš tiesų labai senas: pastatytas beveik anglosak- 
sų užkariavimų laikais. Jį pastatydino vienas kunigaikš- 
čio Vilhelmo baronas, norėdamas įbauginti savo valstie- 
čius saksus. 

— Kažkoks Ficas-Rojus, kuris taip pat turėjo žemių Airi- 
joje, - pridūrė miledi. - Bokštas priklausė jo palikuonims 
iki praėjusio amžiaus pabaigos, paskui jį nusipirko Rouvai. 

— Mačiau bibliotekoje jų herbą. 

— O kitas sparnas? 

— Jis daug naujesnis, kita pilies dalis sudegė per pilieti- 
nį karą. 

Jie buvo beišeiną į didžiąją alėją, kai garsiai supypsėjo 
automobilis. Atvira mašina lėkė visu greičiu. Šalia vairuo- 
tojo stačiomis stovėjo jauna moteris; vėjo plaikstomi dra- 
bužiai buvo apgulę jos kūną; ji artėjo skrosdama orą nelygi- 
nant laivo pirmagalio figūra, atstačiusi krūtinę ir iškėlusi 
galvą. Vairuotojas sustabdė automobilį gana staigiai, bet ji- 
nai tik vos vos palinko į priekį. Automobilis džergždamas 

sustojo už kelių metrų nuo vaikštinėtojų. Vilfridas šypsoda- 
mas palenkė galvą; seras Henris ir ledi Venecija susižvalgė 
akivaizdžiai nepatenkinti. 

— Dievinu jų sugebėjimą įsipiršti į svečius! Nukrinta iš 
dangaus it angelai, kur jų mažiausiai lauki. 

Ji priėjo prie automobilio. 

— Panelė Bern-Džons! Kokia staigmena! Iš tiesų nesiti- 
kėjom jūsų pamatyti! Oberonas bus sužavėtas. Kam turime 
būti dėkingi už šį malonų vizitą? 

— Na ką jūs! Nelaikykit to vizitu, mes tiesiog važinėja- 
mės po apylinkes. Išsiruošėme su Hiuju ir Airise į eks- 
kursiją. 

Ji buvo švelniai įraudusi ir mažumėlę svyravo į šonus. 
Ši trijulė jau buvo gėrusi aperityvų. 

— Džeimsai, jūs čia! 

Jį atpažino; jis sutrikęs išspaudė šypseną: tuštumoje ne- 
buvo atsakymo, kas jie tokie; ji tik papurtė galvą, bet jos 
lūpų kamputyje įsirėžė kartėlio raukšlelė. Jie grįžo visi kar- 
tu, 1r Oberonas Rouvas, beveik neįstengęs nuslėpti nepasi- 
tenkinimo grimasos, atkimšo dar vieną butelį šampano val- 
gomajame; trys naujieji atvykėliai ėmė svaigintis toliau. 

Panelė Bern-Džons, Ana, kaip ją vadino draugai, atsirė- 
musi į židinio kraštą, rūkė cigaretę ir demonstratyviai pūtė 
dūmus, tarsi neleisdama kažkam prie jos prisiartinti. Jos 
glotnus ir dailus veidas, iškili kakta, lyg bylojanti apie užsi- 
spyrimą, darė šią merginą panašią į mažą mergytę, kuri į 
klausimą „kodėl?“ kaskart atsako „todėl“ ir nieko daugiau. 
Ji buvo žavi, bet jos žvilgsnis, bent jau žvilgsniai, skiriami 
Žordanui, kaustė savo šalčiu. 

— Aš ką tik susižadėjau, — staiga išdrožė ji. —- Su didžiai 
gerbiamu Edvardu Tornu, kurį jūs, Džeimsai, turite pažino- 
ti. Jis mokėsi Kembridže tuo pačiu metu kaip jūs, tik užsi- 
buvo ten ilgiau. 

Ji pribloškė ledinė ironija, su kuria ji baigė savo frazę. 
Čia, matyt, slypėjo kažkokia klasta, kurios jis negalėjo per- 
prasti, tad viso labo atsakė: 

— Sveikinu jus, panele... 

— Sveikinate mane... 

Viskas krypo į blogąją pusę, taigi jauna ir judri kaip vi- 
jurkas Airisė, norėdama nukreipti dėmesį kitur, ėmė liaup- 
sinti rusų baletą, kurį matė Covent Garden teatre. 

Truputį vėliau jie visi vėl išsiskirstė apsirengti vakarie- 
nei. Persirenginėti reikėjo be paliovos, ir Žordanas beveik 
puolė neviltin, kai suprato neturįs tiek drabužių, kad galėtų 
įsijungti į šį kostiumų valsą. Oberonas Rouvas parodė jam 
skirtą kambarį antrame aukšte, donžone; jis pats gyveno 
naujesniame fligelyje, bet svečiai turėdavo teisę į donžoną, 
daug romantiškesnę vietą. Tai buvo „Karolio II“ miegama- 
sis - manyta, kad linksmuolis monarchas nakvodavo jame 
po medžioklės šiame krašte. Kalkėmis išbaltintas kamba- 
rys su vienu siauru langu Žordanui pasirodė niūrus, nors 
jame kabojo gobelenas, vaizduojantis Akteoną, užklupusį be- 
simaudančią Dianą, ir stovėjo didžiulė lova su baldakimu. 
Buvo šalta, bet, laimei, ketaus krosnyje jau degė ugnis. Pro 
langą, už švino skersinių, jis dar galėjo įžiūrėti terasą ir nuo- 
kalnę, vedančią į mišką, o toliau peizažas jau buvo pasken- 
dęs nakties ūkanose. 

Jis greitai persirengė priešais krosnį — apsivilko fraką, 
pavogtą iš leitenanto, paskui valandėlę pasėdėjo mėgauda- 
masis šiluma. Visą popietę, atpažįstamas visiškai nepažįs- 
tamų Žmonių, jautėsi nesavas ir bejėgis —- sunku buvo atsi- 
durti jį pažįstančių Žmonių akivaizdoje... Ką jie žino? Tai, 
ko nežino jis. Be to, Žordanas iš tiesų nejautė jokio prie- 
lankumo lordui Morgantui nei jo seseriai. Oberonas Rou- 
vas nežinia kodėl kėlė jam baugulį... Beje, ką jis čia vei- 
kia? Leitenantas Fledžebis, jo žudikas, vis dar laksto po 

miestą, o jis gurkšnoja šampaną, kad sužinotų... ką? Kad 
įskaudino panelę Aną Bern-Džons... Kad jau buvo sutikęs 
serą Henrį. Netgi jei jie saugojo brangius jo gyvenimo frag- 
mentus, jis negalėjo uždavinėti klausimų šiems žmonėms 
iš baimės, kad jiems susisuks galva ir kad jam pačiam su- 
sisuks galva, nes juk jis yra visai ne tas, kaip jie mano. Iš 
tikrųjų jis apsišaukėlis, tuščias kiaukutas, kuris savinasi 
jei ne jų draugystę - jos, regis, jie negalėjo pasiūlyti, - tai 
bent jau jų artimumą. Jeijis prakalbėtų, užduotų jiems vie- 
ną ar kitą klausimą, tikslų ir reikšmingą, viskas sužlugtų, 
nukristų Ir jo, ir jų kaukės, kiaurai persmelktos nešališko 
1r šaltakraujiško amnezijos žvilgsnio. Negana to, mokytis 
jų papročių ir taisyklių, kurias buvo užmiršęs, jam atrodė 
labai nuobodu ir siaubingai svetima jo paties prigimčiai. 
Jei tik jis turi prigimtį... Kas be ko, jam sunkiai sekėsi 
šmaikštauti, juoktis, žaismingai kalbėti apie viską ir apie 
nieką; jis slėgė savo rimtomis pakiliomis kalbomis. Ar tai 
vis dėlto jo tikra prigimtis? Paradoksalu, bet jam, neturin- 
čiam praeities, pavykdavo būti nepagaunamam, nerealiam, 
o kartu jautėsi griozdiškas, nedarnus. 

Jo akys ieškojo kažko, kas jį išblaškytų, ir jis pastebė- 
jo, kad šalia gobeleno yra durys - galbūt jos vedė į kitą 
kambarį... Bet ne, durys buvo užrakintos. Nuo savo min- 
tijimų jis galiausiai pasijuto prasčiau būdamas vienas nei 
su kitais. Iš kitos durų pusės jo ausis pasiekė prislopinti 
garsai — matyt, ten buvo kambarys, skirtas kitam svečiui. 
Galiausiai jis apsišlakstė veidą, susišukavo ir išėjo iš kam- 
bario. Pirmame aukšte jo dėmesį patraukė pravertos du- 
rys; kažkur viršuje laiptuose skambėjo juokas, kuris jį ne- 
žinia kodėl erzino; jis pastūmė duris, ir priešais jį atsivėrė 
eilių eilės knygų —- biblioteka. 

akimirksnį perkrauta 
bibliotekos puošyba — lubos su ištapytais kesonais, ant ku- 
rių kabojo šviestuvai su auksinėmis grandinėmis, gobele- 
nai, herbai su heraldiniais gyvūnais, puošiantys lentynų sto- 
vus, - taip prikaustė jo dėmesį, kad jis nė nepastebėjo, jog 
čia, įsitaisęs prie stalo priešais storą knygą, jau sėdi kitas 
žmogus. Tai buvo seras Henris. Žordanas jo atsiprašė. 

— Labai prašom... Palaikykit man draugiją. 

— Jūs skaitėte... 

— Dabar neskaitau. 

Žordanas atsisėdo į aukštą tiesų krėslą šalia sero Hen- 
r10, priešais židinį, kur liepsnojo ugnis. Jis išsiblaškęs dirs- 
telėjo į padėtą ant stalo knygą - storą senovinio įrišimo to- 
mą, kurio viršelis buvo daiktais supleišėjęs. Knyga vadino- 
si „Malleus Maleficarum“. 

— „Raganų kūjis“, - išvertė seras Henris. — Tai labai įdo- 
mus vadovėlis, kuriuo naudojosi inkvizitoriai. Jis moko, kaip 
atpažinti Žmones, turinčius ryšių su velniu... 

— Iš tikrųjų, matyt, naudinga knyga. 

— Tiesą sakant, manau, kad mieliau būčiau su tais, kurie 
turi ryšių su velniu... Bet aš per daug blaivaus proto... Mū- 
sų dienomis sutinki tiek nuobodžių Žmonių, tiek vidutiny- 
bių, kad mintis, jog gali sutikti jį... trumpai tariant, puikiai 

suprantu satanistus, kaip 17 Hiuismansas* savo kūrybinio 
kelio pradžioje... 

Tai sakydamas jis atsainiai mostelėjo ranka, rodydamas 
skulptūrinę grupę nišoje viršum vieno iš bibliotekos pane- 
lių, - nuostabų spalvotą šventąjį Jurgį, pargriovusį ant Žže- 
mės pusiau Žmogų, pusiau roplį. 

— Bet verčiau pakalbėkim apie tapybą, - maloniai pasa- 
kė seras Henris. 

— Verčiau pakalbėkim apie jūsų darbą. 

— Tai visiškai neįdomu: aš esu Vestminsterio mokyklos 
direktorius. Žinoma, dar turiu ir kelias valandas pamokų. 

— Kur ji yra? 

— Tai gana garsi mokykla, viena iš seniausių Londone, 
šalia Vestminsterio katedros. Nežinote? Iš tikrųjų? Ji buvo 
įkurta pačios karalienės Elžbietos 1560 metais... Beje, kal- 
bama, kad mediniai didžiosios valgyklos stalai buvo išskap- 
tuoti iš Nenugalimosios armados** laivų karkasų... Bet da- 
bar daugiau galvoju apie ką kita - gal parūkytumėt su ma- 
nim truputį šio mišinio? Hašišas, opijus ir tabakas... beveik 
kaip Bodlero laikais... Tai padaro protą imlų visokiausioms 
intelektualinėms spekuliacijoms... Tikiuosi, jums jau pažįs- 
tami tokios rūšies malonumai? 

Kurgi ne! Kažin, koks būtų šio mišinio poveikis pakri- 
kusioms amnezijos ištiktojo smegenims? Šiaip ar taip, nie- 
ko negalėjo būti blogiau už įprastą jo būklę, nuolatinį kar- 
telį; kas Žino, gal šie laukiniai vaistai atvers duris? Jis be 
žodžių linktelėjo galvą, ir seras Henris uždegė jam mažą 
kvepiantį cigarą. Mišinys buvo suvyniotas į tabako lapą. 
Valandėlę jie rūkė tylomis. Iš pradžių aitrūs ir saldūs žvil- 
gančio cigaro dūmai sukėlė Žordanui stiprų kosulio prie- 

* Žoris Karlas Hiuismansas (1848-1907) - olandų kilmės prancūzų 
rašytojas, romane „Pragare“ (Ld-bas, 1891) skyręs daug dėmesio okultiz- 


mui ir satanizmui. 
** Nenugalimoji armada - ispanų laivynas, 1588 m. sumuštas anglų. 

puolį, 17 seras Henris atlaidžiai nusišypsojo. Paskui radosi 
pilnatvės jausmas, įspūdis, kad tuštuma jo viduje, jaučia- 
ma kiekvieną akimirką, pagaliau ima užsipildyti. Žordanas 
įbedė akis į žalsvą mišrūną, kurį arkangelas smeigė ietimi 
bibliotekos viršuje; žvynuotas padaras, nors ir atsidūręs 
nepavydėtinoje padėtyje, regis, šaipėsi iš šios scenos, ku- 
rioje atrodė nugalėtas ir bejėgis, stumte stumiamas iš ni- 
šos. Tuo tarpu stovų medalionai iš lakuoto medžio vaizda- 
vo evangelistus - jautį, erelį, liūtą ir vaiką, ir negalėjai ge- 
rai suvokti, koks buvo architekto tikslas. Paskutinis saulės 
spindulys, įsismelkęs pro vitražus, nubėrė grindis ir stalą 
raudonais ir žaliais taškais. Seras Henris ištraukė iš sieni- 
nės spintos butelį seno chereso ir dvi taures; alkoholis pa- 
pildė dūmų alchemiją; seras Henris prakalbo apie vynus; 
jis labiausiai mėgo pastiprintus Ronos ir Ispanijos vynus. 
Žordanas taip pat juos mėgo, bet pokalbis tekėjo vangiai, 
nes jis mažai ką galėjo pasakyti šia tema, be to, jam trūko 
sugebėjimo palaikyti tuščią aukštuomenės šneką. Dūmai 
vinguriavo vitražų nuspalvintoje šviesoje. Žordanas išgir- 
do save kalbant - garsiai dėstant jau anksčiau kilusias sa- 
vo fantazijas: 

— Arba štai ratilai, dūmų ratilai. Jie rangydamiesi: kyla į 
lubas, nes yra lengvi. Neapčiuopiami ir efemeriški... Be to, 
asimetriški ir judrūs... 

— Regis, dūmai jums truputį susuko galvą... Ką jūs turi- 
te omeny? 

— Ką turiu omeny? Tikriausiai grožį... 

— Grožį? Bet, pone Dunai, manau, jūs netapote dūmų? 

Buvo be galo keista girdėti, kaip jį vadina ponu Dunu, 
tačiau jis pasistengė atsakyti: 

— Ko gero, ne... Nors... Tikriausiai apie tai svajojau... 

— Tai svajonė, tik svajonė, ir nieko daugiau... 

— Nežinau, galbūt kažkas rimčiau. 

— Paimkit poeziją. Poezija neturi nieko bendra su neaiš- 
kumu ir miglotumu... Ji remiasi gramatika... 

— Kaip? - Žordanas nieko nebesuprato. 

— Taip, ar, tikriau tariant, griežta harmonija, apskaičiuo- 
ta pusiausvyra... 

Pašnekovas, mėgindamas jį įtikinti, šiek tiek palinko į 
priekį, ir Žordanas pastebėjo, kad jo kaklaraiščio segtukas 
papuoštas mažulyčiu smaragdiniu sfinksu. 

— Pagalvokit apie... na, sakykim, apie Bachą... Tai gry- 
nai matematinė harmonija - „Gerai temperuotas klavyras“... 

— Arba jaudinamas liūdesys, kurį kelia prabėgantys gar- 
sai ir sekundės... 

— Svarbiausia, - toliau kalbėjo seras Henris, nė nelauk- 
damas Žordano atsakymo, - tai grynumas, elegancija. Per- 
skaitykit dar kartą Vaildo straipsnį „Kritikas kaip meninin- 
kas“... Gėrio, kaip, beje, ir blogio, esmė — harmonija. Netgi 
kiekvienas gestas gali turėti tobulybės, kuri remiasi gro- 
žiu... Menas slypi visur, kur viešpatauja harmonijos siekis. 

Žordanui viskas maišėsi; jo mintys darėsi vis neaiškes- 
nės, jis nebesusigaudė; jo sugebėjimas abstrakčiai mąstyti 
menko: grožis staiga tapo nebe 1dėja. 

— Grožis, manau, yra netvarus, trapus, jį visada pražudo 
laikas, vargas. - Jis garsiai mąstė: — Skausminga matyti, kaip 
viskas sprūsta iš rankų, žinoti, kad žmonės pasmerkti ne- 
būčiai... 

Jis vos nepravirko. Gracija, grožis... 

— Nesuprantu jūsų. Man atrodo, kad jūs atsiduodate nie- 
kam tikusiai filantropijai. Ką jūs! Grožis netvarus ir trapus? 
O Mikelandželo „Dovydas“? O Partenonas? Prisipažinkit, 
kad tai bent jau keista. 

Seras Henris iš tikrųjų nieko nesuprato, gal todėl, kad 
tai išties buvo nesuprantama. Tačiau jei Žordanas ir jautėsi 
paveiktas narkotikų, tai mažai ką keitė; tai, ką jis pasakė, 

vis vien turėjo būti tiesa, ir jo pašnekovas jam patiko vis 
mažiau. Tačiau, apimtas nepaaiškinamo noro, paprašė jo ci- 
garetės. Opijus ir hašišas tikrai jį veikė, bet atminties jis 
neatgavo. 

— Turbūt jau laikas grįžti į valgomąjį, pas kitus svečius. 
Labai džiaugiuosi, kad galėjau pasikalbėti su jumis, - tarė 
seras Henris, žavingai šypsodamasis. 

.— Na, žinoma. 

Serui Henriui einant iš bibliotekos, Žordanas prisiarti- 
no prie lentynose išrikiuotų knygų, norėdamas pasižiūrėti, 
ar ten yra kas nors Tomo De Kvinsio. Ir iš tiesų rado kny- 
gas „Opiomano išpažintis“, „Paslaptingos draugijos“, „At- 
siminimai apie ežerų poetus“ ir dar... „Žmogžudystė kaip 
viena meno rūšių“. Jis atvertė „Išpažintį“, ir čia, tarp pir- 
mųjų puslapių, buvo įklijuotas raižinys: žmogus liūdnu 
žvilgsniu, truputį pablyškęs. Tai jis figūravo daugybėje gra- 
fitu pieštų eskizų, kuriuos Žordanas rado Džeimso Duno 
dirbtuvėje Feno gatvėje. Beje, vieną iš jų išsinešė palto ki- 
šenėje. Taigi nebuvo abejonių, kad jis nutapė Tomo De Kvin- 
sio portretą, pavaizdavęs jį savo namelyje apsuptą opijaus 
pagimdytų šmėklų... Jį galėjai pavadinti pranašingu portre- 
tu, nes opijaus šmėklos ir praeities šmėklos prilygo vienos 
kitoms... 

Jis įžengė į valgomąjį, giliai pasinėręs į savo mintis — 
svarstė, ar yra koks ryšys tarp Tomo De Kvinsio portreto, 
kurį jis nutapė, apsakymo „Kvinsio klubas“, išspausdinto 
prancūziškame žurnale, ir nesupjaustyto tomelio „Žmogžu- 
dystė kaip viena meno rūšių“, kuris mėtėsi pas leitenantą 
Fledžebį. Tačiau veltui kūrė painiausias hipotezes - nė vie- 
na išjų neturėjo prasmės ir viskas vis labiau panašėjo į svai- 
čiojimus, kokie galėjo kilti tik tokiose iškamuotose smege- 
nyse kaip Piramo Borgio. 

Tuo metu, kai kiti svečiai žavėjosi vakariniais moterų 
tualetais — laisva minkšto audinio ledi Venecijos suknia, 1e- 
di Ofelijos, įsispraudusios į „S“ raidės formos korsetą, silu- 
etu, Airisės nėriniais, - Ana Bern-Džons pasivedėjo jį į šalį 
1r užsipuolė: 

— Jūs tikras akiplėša — apsimetate, kad manęs nė nepa- 
žįstate. Apie kokią moterį rėžiate sparną? Šiaip ar taip, juk 
ne apie tą varlę Ofeliją! 

Ji elgėsi tiesiog bjauriai, bet jos jaunystė ir energingas 
tonas turėjo patrauklumo. 

— Atleiskit, — pasakė jis, - šiuo metu aš lyg ne savo kai- 
lyje. 

— O kada gijūs savo kailyje? Kai žarstote juokingus kom- 
plimentus, kai mėtote sąmojus salonuose? Kiek laiko jau 
nebuvote pas mano tėvus? 

Jį pagavo tikra baimė! Šeima! Toks tolimas ir griežtas 
praeities balsas. Jo sąmonė nebuvo tiek šviesi, kad galėtų 
tai pakelti. 

— Aš sirgau... sunkiai sirgau, — ėmė teisintis jis, norė- 
damas ją nutildyti. 

— Šis frakas jums netinka. 

Jos žvilgsnis buvo negailestingas, ir tai padarė galą jų 
pokalbiui. Visi laukė tik jų, kad galėtų sėsti prie stalo. 

Jis atsidūrė šalia šeimininko, priešais Veneciją Blekvud, 
17 keli svečiai atskyrė jį nuo Anos, apsaugodami nuo agre- 
syvaus jos atvirumo. 

Įspūdžiai, kuriuos paliko ši vakarienė, aptraukta opijaus 
migla, keitė viens kitą it kaleidoskopo vaizdai. Priešais pa- 
sitempusius elegantiškus svečius it burtų lazdele pamojus 
dygo lėkštės ir buteliai; jo taurė vis prisipildydavo skirtin- 
gų atspalvių vyno - auksinio, raudono, granatų spalvos, pas- 
kui beveik juodo ir labai aromatingo, o lėkštėje atsirasdavo 
įvairių patiekalų - tetervino, fazano, kurapkos be kaulų a la 

Pompadur. Netrukus, veikiamas tiek alkoholio, tiek narko- 
tikų, jis nugrimzdo į savotišką stingulį ir pagaudavo tik po- 
kalbio nuotrupas: 

— ...O kai jį sustabdė, jis savo išsiderinusia fisharmonija 
grojo „Arčiau Tavęs, mano Dieve“... 

— Ir dar ta plakta kiaušinienė su trumais... Mano virėjas 
ne Karemas*, bet sekė jo pavyzdžiu kaip įmanydamas. Jūs 
valgote kulinarines citatas, pasiskolintas iš puotų, kurias re- 
gentas keldavo Braitono paviljone. Ak, laimingi laikai! 

Valandėlę jam pavyko pasiklausyti puikios Oberono kal- 
bos pabaigos — ji buvo skirta Anai, kalbėjusiai apie „natūra- 
lumą“: 

— Natūralumas žavus, bet... Reikėtų parašyti pagiriamąjį 
žodį iškrypimui... Mus valdo per daug paprasti, tiesiog ba- 
nalūs impulsai —- miegoti, valgyti, sanguliauti... kitaip tariant, 
gyvuliški instinktai... Sveikintini bet kokie triukai, bet ko- 
kie nukrypimai, galintys padaryti juos labiau rafinuotus, in- 
telektualesnius. Iškrypimas ir jį atspindintys žaidimai, ku- 
rie padidina instinktų vertę juos išpuošdami, žmogaus veiklą 
išvaduoja nuo primityvumo. Romėnas Lukulas, kaip ir pran- 
cūzas Sadas, padarė civilizacijos labui daugiau nei kuris nors 
iš tų nuobodžių mokslininkų ir literatų, kurių vardai kalami 
mums į galvą! Atitrūkti nuo gamtos ir iškreipti — štai tikrai 
civilizuota veikla! 

— Atsargiai, — grasino ledi Venecija, —- paskutinis vyriš- 
kis, leidęs sau pasakyti tokį neskanų komplimentą, ištisas 
savaites kasnakt matydavo savo lovos kojūgalyje niūrų še- 
šėlį, piktai griežiantį dantimis, — manau, tai buvo mano ve- 
lionio vyro šmėkla. 

Staltiesę nusėjo padažų ir vynų dėmės, kaklaraiščių 
mazgai buvo atpalaiduoti, veidai įraudo. Ledi Ofelija, re- 


* Garsus prancūzų virėjas ir gastronomas, vadovavęs Anglijos kara- 
liaus Jurgio IV virtuvei (jo vasaros rezidencija buvo Braitone). 

gis, jautėsi vis prasčiau su savo aptempta suknele. Dėl to, 
kad visai neturėjo kaklo ir jos akys buvo išsprogusios, ji iš 
tikrųjų panėšėjo į varlę... Matyt, ir jos vardas buvo kilęs 
nuo kūdros... 

— Mūsų laikais tik japonai moka pagaminti tokius gra- 
žius, tokius tobulus daiktus, - tarė seras Henris. 

Pokalbis slydo Žordanui pro ausis, bet jam atrodė, kad 
ėmė jautriau suvokti menkiausius nesutarimus, menkiau- 
sią nedermę; taigi jis pajuto, kaip savotiškas slogutis už- 
gulė Hiujį Kuperį ir Aną, kai vynas ir puikūs valgiai pama- 
žu pakeitė vakarienės tempą. Patiekus punšo želė, Ana pa- 
reiškė, kad jie leisis į kelią anksti rytą, toliau tęs savo 
ekskursiją po kaimo vietoves. Hiujis Kuperis pridūrė, kad 
automobilyje dar yra vietos, jei kas susigundytų prie jų 
prisidėti... 

— Dievaži, aš mielai pasivažinėčiau po apylinkes, - atsa- 
kė Vilfridas Gvalavgas, poetas velsietis, kol Žordanas svars- 
tė, ar jam nevertėtų, pasinaudojus šiuo pasiūlymu, ištrūkti 
iš šios keistos aplinkos. 

Ant stalo buvo atneštas įspūdingas figūrinis tortas, kurį 
Oberonas pristatė kaip „sirų vienuolyną, deserto, patiekto 
1817 metų sausio penkioliktą dieną Braitone, rekonstruk- 
ciją“. 

Pasinaudojęs pauze tarp diskusijų ir laikinu savo pra- 
blaivėjimu, Žordanas pamėgino nukreipti kalbą į leitenantą 
Fledžebį, kurį visi turėjo pažinoti. 

— Kai jo nėra, mano mažordomui atostogos... 

— Kodėl? 

— Kaskart, kai leitenantas mus aplanko, Simpsonas visą 
laiką turi prižiūrėti, kad kambarinės miegotų ten, kur turi 
miegoti. 

— Dėl visko kalta toji husaro uniforma... 

— Kartais pagalvoji, ar po ta uniforma kas nors yra. 

— Beje, kuo vardu ta miela pupytė, kuri paėmė mano pal- 
tą, kai atvažiavau? - įsiterpė Horacijus - jam ant akių krito 
nepaklusni plaukų sruoga, o žvilgsnis klaidžiojo išsiblaškęs. 

Niekas neatsakė į jo klausimą, bet visi ėmė kvatoti, tie- 
siog leipti iš juoko, ir pats Horacijus galiausiai įsijungė į 
koncertą. Staiga įvyko įdomus reiškinys, aišku, sukeltas opi- 
jaus; ši gana banali scena, kurioje dalyvavo Žordanas, virto 
savotišku košmaru. Sarkastiško juoko iškreipti veidai įgavo 
kažkokią laukinę, žvėrišką išraišką. Puotautojai žvingavo it 
gauja kipšų, besimėgaujančių pasmerktojo kančiomis. Tik- 
riausiai panašios krizės kamuodavo Piramą. Tai, be jokios 
abejonės, buvo opijaus padarinys. Kai pamišėliškas juokas 
nutilo ir veidai atgavo įprastą išraišką, iliuzija išsisklaidė. 

Pokalbis pasidarė rimtesnis: 

— Brangioji panele Bern-Džons, ką jūs manote apie nuos- 
tolius, kurių pridarė jūsų draugės sufražistės? Apie tai, kad 
jos apmėtė policininkus? 

— Aš į tuos reikalus nesikišu. Bet, šiaip ar taip, smurtas 
kyla ne iš jų. Ar Žinote, kad vienas iš Sufražisčių sąjungos 
biurų buvo nusiaubtas per policijos organizuotas gaudynes?.. 
Sakydama „nusiaubtas“, turiu galvoje, kad baldai buvo iš- 
svaidyti pro langus, grindys išakėtos, popieriai išbarstyti po 
nutekamąjį griovį. O kalėjimuose bado streiką paskelbusios 
moterys per jėgą maitinamos įrankiais, vertais ispanų ink- 
vizicijos. Policija... Ak, kam visa tai! 

Visi ilgai tylėjo, priblokšti šio gana aršaus išpuolio, kol 
tylą nutraukė Horacijus, regis, ypač sunkiai jį pakėlęs; jis, 
kvailai išsišiepęs, išdrožė: 

— Ar žinote, kad mūsų Nenugalimasis Daktaras turi po- 
litinių ambicijų? Jį kai kas matė Karltono klube tupinėjant 
apie garsius mūsų konservatorių partijos narius. 

Šįkart visuotinis tylėjimas tapo atvirai smerkiamas. Per 
skubą Horacijus pažeidė nerašytą taisyklę. Kokią? Žorda- 

nas to nežinojo; tačiau Horacijus netrukus sumetė padaręs 
klaidą. 

Tą akimirką į kambarį įėjo tarnas ir pasilenkė prie Obe- 
rono Rouvo. Šis kreipėsi į svečius: 

— Įsivaizduokit sau, čia kaip tik jis, Daktaras, mūsų Oka- 
mo Skustuvas*. Ar galiu atsiliepti? 

Paskui jis atsistojo ir liepė, kol jo nebus, vėl paduoti šam- 
pano. Kai kurie svečiai ėmė šnabždėtis, bet nutilo, vos tik 
Oberonas grįžo ir pasiūlė pereiti į šalia esančią muzikos sve- 
tainę. 

Svečiai mažais būreliais perėjo į kambarį su klavesinu 
ir žaislais įstiklintose lentynose. Čia jie buvo vaišinami kon- 
jaku, armanjaku ir įvairiais likeriais. Vyrai užsidegė ciga- 
rus, o seras Henris pagrojo kelis akordus klavesinu. Iš spin- 
tos buvo ištrauktas gramofonas, ir iš jo milžiniškos varinės 
gerklės bematant ėmė lietis trapios valso melodijos. Žorda- 
nas įsitaisė pačiame nuošaliausiame kampe su taure geros 
degtinės rankoje, o tuo tarpu Oberonas ir Venecija pradėjo 
šokti smagiai sukdamiesi, Airisė išsitempė Aną... Seras 
Henris dėjosi Žiūrinėjąs poezijos knygelę, kurią Vilfridas 
Gvalavgas išsitraukė 1š kišenės ir padėjo ant klavesino. Ve- 
necija su faunu sudarė nuostabią porą. Žordano širdyje krepš- 
telėjo pavydas; juodu dvelkte dvelkė jėga ir jaunyste... Žiū- 
rėdamas, su kokiu nepaprastai natūraliu grakštumu jie šo- 
ka, matydamas, kaip lengvai jie susikabinę skraido po 
kambarį, ledi Venecijos sukniai pabrėžiant kiekvieną jude- 
sį, suprasdavai, kad tai tegalėjo būti daugybės mokymosi 
metų vaisius. Žordanas tarėsi šiame reginyje apčiuopęs da- 
lelę aukštuomenės paslapties. Dingojos, kad šios žemės pur- 
vas jų niekad nesuteršia, nes jie vadovaujasi kraštutiniu me- 


* Anglų teologas ir filosofas Viljamas Okamas (apie 1285-1349), „vie- 
nišasis daktaras“, suformulavo paprastumo principą, vėliau pavadintą „Oka- 
mo skustuvu“. 

todu: nerūpestingai žiūrėti į rimtus reikalus ir rimtai į ne- 
rimtus, tokius kaip šitas šokis. Kas be ko, pinigai turbūt 
tam padėjo... Čia kaip tik ir reiškėsi bauginanti ir jaudinan- 
ti grakštumo ir pinigų alchemija. Šiaip ar taip, Žordanas ne- 
turėjo tam galimybių; ir visa tai pakelti jam buvo per sunku. 
Kai įrašas ritinėlyje baigėsi 1r muziką pakeitė erzinantis traš- 
kesys, Oberonas su Venecija sustojo šalia Žordano. Tada jis 
ištarė frazę, kurią ką tik buvo paruošęs: 

— Užmiršau, kad rytoj Londone esu paskyręs pasimaty- 
mą. Pasinaudosiu pono Kuperio mašina ir grįšiu... Aš... — 
Suprates, koks lėkštas jo melas, jis pridūrė: - Užsakymas, 
svarbus užsakymas. 

Jam iš tiesų verčiau reikėjo išvažiuoti, pabėgti, nors ir 
būtų tekę kentėti Anos įžūlybes, nes čia neturėjo ką veikti, 
ką sakyti. 

Kambarys, kaip jis staiga suvokė, palengvėle prisipildė 
kvaitinamo vaistų kvapo. Hiujis Kuperis garsiai sušuko: 

— O, ne! Nuo šio kvapo man bloga. Pasigailėkit, nereikia 
eterio... 

Žordanas pastebėjo ledi Ofelijos rankoje mažą mėlyną 
buteliuką, išpuoštą sidabru. 

— Jums, ko gero, reikėtų drąsiai pakvėpuoti šiuo oru, gal 
nebebūtumėt taip baisiai įsitempęs, - pasakė ji. 

— Apgailestauju, - pridūrė Žordanas. 

Kažin ar jo kas klausėsi. „Pažiūrėsim“, — viso labo atsa- 
kė ledi Venecija. 

Jie dar truputį pašoko. Žordanas atkakliai laikėsi nuoša- 
ly. Paskui, kai visi apsnūdo, Oberonas pasiūlė: 

— Netrukus vidurnaktis. Eime aplankyti baronienės Po- 
tockos, iki jos daugiausia mylia kelio... Ji bus sužavėta, be 
to, tai išvaikys miegus. Greičiau atneškit visiems paltus ir 
lempas, visas lempas, kiek jų yra namuose, ar verčiau ži- 
bintus, sodo žibintus! 

Žordanas, kuriam sukosi galva nuo padaugintų svaigalų, 
apsidžiaugė, kad galės išeiti pakvėpuoti nakties oru. Jie ap- 
sirengė ir vedami Oberono išgužėjo į sutemų gaubiamą par- 
ką po dangumi be mėnulio ir žvaigždžių, mažumėlę šlitinė- 
dami į šalis ir lydimi tamsoje išsibarsčiusių tarnų, nešinų 
deglais. Žordanas stengėsi išlaikyti pusiausvyrą ant nely- 
gios Žemės, apsuptas šešėlių bei neryškių šviesos dėmių 
fantasmagorijos ir kaip įmanoma vengdamas plikų juodų ša- 
kų, visąlaik užtveriančių jam kelią. Oras buvo žvarbus, ma- 
tyt, šalo. Priekyje skambėjo linksmi šūksmai, išgąsčio klyks- 
mai, beveik pamišėliškas juokas. Jis atsiliko, už kažko už- 
kliuvo ir išsitiesė kaip ilgas. Kai atsistojo, rausva Žibintų 
šviesa žioravo už tankios juodų krūmų sienos. 

— Palaukit manęs! Kur visi žmonės? - sušuko jis. 

— Sustokit, sustokit, mes pasiklydome. Laimei, turiu bu- 
telį konjako. - Tai, matyt, buvo seras Henris. 

Žordanas, mėgindamas prie jo prieiti, apsidraskė į sau- 
sus erškėčius... Paskui staiga sustojo, truputį išsigandęs, —- 
kažkas garsiai sučežėjo nukritusių lapų krūvoje. Laimei, ar- 
tėjo žibintai. „Aš čia!“ 

Du šešėliai jam po kairei pašoko nuo žemės ir smuko į 
mišką, toldami nuo žibintų ir tarnų. Viso labo kažkokia po- 
relė, matyt, susiėjusi tamsos prieglobstyje truputį pasigla- 
monėti. Tarnai ir dauguma svečių susirinko nedidelėje lau- 
kymėje - jie ėjo iš visų pusių. Negalėjai atspėti, kurie iš jų 
voliojosi žolėje. 

— Kur Vilfridas? 

— Aš čia. 

— Kas turi butelį? 

— Štai jis. 

— Mes visi čia, ar ne? Traukiam toliau. 

Kažkas vos nepargriovė Žordano, įsikibdamas į Jį... Jis 
pajuto, kad į šoną įsirėžė korseto karkasas iš banginio ūsų, 
o šnerves kniečia nemalonus eterio kvapas, — varlė. 

— Atleiskit, — tarė jis, kuo greičiau sprukdamas šalin. 

— Nebėkit nuo manęs, žiauruoli! 

— Ne, ne! — Ir jis paspartino žingsnį, kad neliktų užpaka- 
ly, palikdamas ledi Ofeliją tamsoje. 

Po jo kojomis atsivėrė nuokalnė, ir jis vėl vos nepar- 
griuvo. Kažkas įkišo jam į ranką butelį konjako; jis išgėrė 
gurkšnį ir užsikosėjo. Priekyje kažkoks balsas deklamavo: 
„Nakties piligrimai, ženkim į priekį. Tamsybės atveria mums 
savo glėbį svetingą. Alsuokim jomis, ir juodas kaip anglis 
svaigulys teapniaukia skaidrią mūs sąmonę... Mus lydi vel- 
niai, ir žvėrys naktiniai traukiasi nuo liepsningo mūsų kvė- 
pavimo...“ Pasigirdo dūžtančio stiklo žvangesys; kažkas 
sviedė tuščią butelį į medžio kamieną. Kitas balsas juokda- 
masis pakartojo: „Ir žvėrys naktiniai traukiasi nuo lieps- 
ningo mūsų kvėpavimo...“ 

Deglų šviesos susidvejino, atspindėtos jau ledu apsitrau- 
kusios pelkės, iš kurios tarsi kreivos galūnės kyšojo pusiau 
paskendę medžių kamienai ir šakos. „Dabar į dešinę. Atsar- 
giai, vanduo...“ 

„Gelbėkit! Dėl Dievo, mane puola!“ Tai buvo Horaci- 
jus. Jis kaip pašėlęs daužė lazda bugienio krūmą, augantį 
vidury kelio. Kažkieno lengva ranka nusileido Žordanui ant 
peties. Aštrūs kvepalai, dvelkiantys gėlėmis. Šįkart ledi Ve- 
necija. 

— Pasilikit rytoj, Džeimsai, meldžiu jūsų. 

Jis norėjo atsakyti laisvai, natūraliai, bet buvo girtas ir 
jo balse nejučiomis suskambėjo keisto patoso gaidelė: 

— Šiuo atveju būtų nepatogu atsisakyti... 

— Kokia netikusi maniera priimti pasiūlymą... 

Pats nesuvokdamas, ką daro, Žordanas pamėgino ją ap- 
kabinti, bet ledi Venecija taip vikriai atšlijo, kad jis nė nesu- 
prato, ar ji pastebėjo jo judesį. Paskui žemė pasidarė lyges- 
nė ir galiausiai pasirodė namo šviesos. 


Žorsrdanas Fantomas 203 


— Štai mes ir atėjome. 

— Štai mes ir atėjome. Ką rasim atlikę pavojingąjį žygį, 
tamsybių takais atkeliavę pas tą, kuri atrakina ano pasaulio 
vartus? - plyšavo Vilfridas Gvalavgas su komiška girtuok- 
lio iškalba. 

— Kąjis nori tuo pasakyti? —- paklausė Žordanas. Jo ne- 
rimas staiga padidėjo. Kortežas susibūrė dengtame prie- 
duryje. 

— Baronienė Potocka priklauso Psichikos tyrinėjimų 
draugijai, įkurtai sero Artūro Konano Doilio. 

Tai jam neką tepadėjo. Ką tai reiškia? Nieko nepadary- 
si, netrukus sužinos. Virš namų durų kabančio žibinto švie- 
soje jis pastebėjo ant Venecijos palto sausą lapą ir šakelę, 
bet tai nebuvo įrodymas, kad žolėje su kažkuo voliojosi 
jinai; juk ir jo paties paltas buvo išpurvintas ir aplipęs lapų 
pleišenomis. Jie suėjo vidun drebėdami iš šalčio, nors ir 
buvo išgėrę nemažai svaigalų. Tamsiaakis čigoniškos iš- 
vaizdos tarnas nuvedė juos iš prieškambario į nedidelę sve- 
tainę, apšviestą tik Židinio ugnies. Sienas ištisai dengė tam- 
sūs gobelenai arba tamsios užuolaidos; mediniai baldai, iš- 
dažyti kremine spalva ir auksu, inkrustuoti dulsvais 
veidrodėliais, priminė saiko nežinantį aštuonioliktą amžių. 

Kai tarnas uždegė žvakidę, stovinčią ant apskrito sta- 
lo, karaliaujančio vidury kambario, iš kažkurios tamsios 
kertės sutikti svečių išlindo baronienė Potocka. Matyt, at- 
ėjo pro duris, paslėptas už drapiruotės klosčių. Virpčiojan- 
čioje žvakių šviesoje jos apskritas baltas veidas atrodė be- 
jausmis, o mėlynos akys negyvos kaip lėlės. Apykaklė ne- 
galėjo visiškai paslėpti rando po smakru. Jos balsas buvo 
laibas, jame skambėjo ryškus Rytų Europos akcentas. Tą 
akimirką, kai buvo jai pristatytas, Žordanui pasirodė, kad 
tuoj atsimins kažkokią jam papasakotą istoriją, bet šis įspū- 
dis dingo taip pat greitai, kaip radosi. Paskui ant stalo bu- 

vo atneštas padėklas. Bohemijos krištolo taurėse žaižara- 
vo keisto atspalvio mišinys „palankumui sužadinti“. Visi 
priėjo prie stalo, bet Horacijus paslydęs suklupo priešais 
užuolaidas, už medžiaginės širmos kažkas nukrito ant že- 
mės, ir pasigirdo garsus dūžtančio stiklo garsas. Negyvo- 
se baronienės akyse žybtelėjo kibirkštėlė, bet ji tučtuojau 
susitvardė. 

— Nieko, nieko... Tai tik fotoaparatas, skirtas regimoms 
dvasių emanacijoms ir ektoplazmoms pagauti. 

Žordanas pasijuto dar prasčiau. Dingojos, kad už visų 
šių drapiruotės klosčių kažkas slepiasi, ir jį ėmė slėgti kaž- 
kokia grėsmė —- juo nemalonesnė, kad neaiški. Jo savijauta 
tik pablogėjo, kai suprato, jog jie čia atsibeldė kviesti miru- 
siųjų dvasių baronienei tarpininkaujant... Tarnas uždegė 
kambario kampuose smilkalų kūgelius, išdėliotus ant ap- 
skritų vienakojų staliukų, ir šie smilkdami ėmė skleisti kar- 
čius ir aitrius dūmus. 

— Atleiskit, man reikėtų grįžti, jaučiuosi nekaip. - Tai 
buvo tiesa: smilkalų dūmai ir būsimas pokalbis su mirusiai- 
siais blogai veikė jį, gerokai prisigėrusį vyno ir rūkiusį sero 
Henrio opijaus. 

— Ar rasite kelią vienas? Palaukit dar kelias minutes, 
tarnai išėjo automobilių. 

Oberonas Rouvas sakė tiesą, jis būtų pasiklydęs klai- 
džiodamas vienas be šviesos žvarbioje naktyje. Jis pakėlė 
vis dar šaltas rankas prie kaktos, mėgindamas pergalėti 
šleikštulį, ir tik suvilgė lūpas taurėje, kuri jam buvo paduo- 
ta. Kai visi vėl pastatė taures, jos buvo išneštos, o svečiai 
liko sėdėti aplink stalą, ant kurio degė tik viena žvakidė. 
Lenkė baronienė atsikosėjo ir, kreipdamasi į angelus ir de- 
monus, pradėjo kalbėti įmantrų užkeikimą, įterpdama dar- 
kytų lotyniškų ir, matyt, hebrajiškų žodžių. Kitomis aplin- 
kybėmis tai būtų kėlę juoką. 

— Mikole, o Mikole, 7egina sbirituorum*, ar tu čia? Mi- 
kole, o Mikole, ateik, pasikalbėk su mumis. Atkeliauk per 
ledines ir tuščias erdves. Ateik pas mane, 7egina spirituo- 
sum. Įsakau tau Šadajo, Elojo, Ischiro, Adonajo, Sabaoto** 
vardu. 

Žordanas muistėsi kėdėje, jausdamasis vis prasčiau. Lyg 
tyčia nuo šalto skersvėjo subangavo užuolaidos ir supleve- 
no žvakių liepsnelės. 

— Igitu? 0 tu Mycoll in nomine Sabaoth veni cito ters gua- 
tur beati...*** Tetragramatono**** galia pamiršk savo pyktį. 

Baronienė ėmė kranksėti it varna ir taip užvertė akis, 
kad vyzdžių beveik nebebuvo matyti. Jis ėmė bijoti paties 
blogiausio. Krūptelėjo - abi jo kaimynės, Venecija ir Airi- 
sė, tą pačią akimirką uždėjo po ranką ant jo rankų. Jis pa- 
matė, kad visi aplink stalą šitaip padarė, įkalindami jį ran- 
kų žiede. Kaip pasprukti? Jis veltui kartojo sau, kad tai 
prasto skonio vaikiški žaidimai, — vis vien su nerimu sekė 
mediumo triukus; ką jinai dar iškrės? Kai baronienė Po- 
tocka pagaliau nutilo, jos galva nusviro ant peties; ji su- 
smuko kėdėje, ir jos kaklas palinko beveik neįtikėtinu kam- 
pu. Visi laukė, ir jam pasirodė, kad Hiujo Kuperio akyse 
blykstelėjo susierzinimo kibirkštėlė. Kažkas sujudėjo už 
drapiruotės — jis būtų galėjęs duoti galvą nukirsti. Visi su- 
drebėjo nuo dar stipresnio skersvėjo, žvakės užgeso, vie- 
na malka įkrito Žžidinin... Jam nė už ką nereikėjo čia ateiti, 
nė už ką nereikėjo rūkyti opijaus — dabar jam per rankas 
lakstė nemalonūs šiurpuliukai. 


* Dvasių karaliene (lot. ). 
** Dievo vardai. 
*** Tad greitai ateik, o Mikole, didžiai palaimintoji, meldžiu Sabaoto 
vardu (netaisykl. lot. ). 
**** Telragramaton - graikiškas žydų Dievo vardas, reiškiantis „ketu- 
rių raidžių“ (hebrajiškai Dievo vardas buvo rašomas keturiomis priebalsė- 
mis - JHVH). 

— Tegu ateina mano vyras, grafas Blekvudas... Kad ir 
kur būtų... Aš jo laukiu. 

Šiurpus prašymas, šiurpus atsakymas: kambaryje pasi- 
girdo kitas balsas, toks pat kranksintis kaip pirmasis, bet 
skardesnis, žemesnis: 

— Čia ilsisi grafas Dunkanas Blekvudas, dvyliktasis gi- 
minėje, apdovanotas Viktorijos kryžiumi ir ordinu „Už ne- 
priekaištingą tarnybą“. Jis mirė taip, kaip per amžius gyve- 
no jo giminė, su ginklu rankoje, tarnaudamas Karūnai. Jį, 
einantį penkiasdešimt septintuosius metus, niekšingai nu- 
žudė maištininkai afganai. Jo sutuoktinė amžinai jo gedi. 

— Tai jis, tai jis, - sumurmėjo labai susijaudinusi grafie- 
nė, - tai jo epitafija Glenmoralio pilies koplyčioje. Panašu į 
jį - visą amžinybę praleisti slebizuojant savo epitafiją... 

— Ir mūsų dailininkas... Tegu ateina kas nors pakalbėti 
su mūsų dailininku, - pridėjo savo trigrašį vienas iš svečių. 

O ne! Ir be savo asmeninių šmėklų buvo gana sunku 
visa tai pakelti; jis ėmė protestuoti, bet kambaryje, kur tvy- 
rojo smilkalų dūmai ir židinio ugnis mėtė keistus šešėlius, 
jau suskambo naujas balsas. 

— Aš matau neaprėpiamą vandens plynę, juodą, neper- 
regimą, klampią; iš dugno kyla bjaurūs dumbliai, pusiau au- 
galai, pusiau gyvūnai, keldami viršun gumbus ir plaušus, 
nelyginant dar neišsivysčiusius kūdikius... Kokia tai vieta? 

— Kokia tai vieta? 

— A, tai limbas! Limbas! Dumbliai dugne, kur kunku- 
liuoja aibė burbuliukų, kelia mažytį šešėlį. Tai vaikas ange- 
lo veidu, išsivystęs, bet pragariška grimasa iškreipusi jo lū- 
pas. Iš tėvų, iš savo motinos jis bus... 

Žordanas pašoko, kad net kėdė nuvirto ant kilimo, ir dau- 
žydamas kumščiu stalą suriko: 

— Ne, ne! Liaukitės! Baikit visa tai!.. 

Jis puolė iš kambario, bet iš pradžių susipainiojo užuolai- 

dose, kol šiaip taip rado duris. Prieškambaryje apsirengė paltą 
1r išėjo naktin. Lijo... Po kelių akimirkų, dar drebantį iš pasi- 
piktinimo ir pasišlykštėjimo, jį pasivijo Hiujis Kuperis. 

— Svarsčiau, kaip pasprukti iš šio juokingo žaidimo, ir 
jums išėjus gavau progą... 

Žordanas atsakė ne iškart, nes dar tebebuvo apsėstas 
makabriškų baronienės išmonių, kurios sudirgino jį ir išju- 
dino jo baimę. Laimei, automobiliai jau buvo čia; jie grįžo į 
Ruislip Lodžą keliu, ir Žordanas nustebo, kad Hiujis Kupe- 
ris vairuoja taip ramiai, bet paskui suprato, jog tai, kas jį 
visai išmušė iš vėžių, anam tikriausiai atrodė tik neskonin- 
gas maskaradas. Kodėl tos nesąmonės taip smarkiai jį su- 
jaudino? 

Pilyje jie išgėrė viskio. Viskis ir švelnus Hiujo Kuperio 
humoras galiausiai nuramino Žordaną. Hiujis prakalbo apie 
Aną Bern-Džons, kurią labai mylėjo, ir jos sužadėtinį Ed- 
vardą Torną, pasak jo, atsidavusi filantropą, bet mažumėlę 
ištižusį, iš tų Žmonių, kurie laisvalaikiu groja pianinu sudė- 
tingas šiuolaikinių kompozitorių, prancūzų arba rusų, kūri- 
nių ištraukas. Žordanas, prisiminęs, kad turėtų pažinoti jau- 
nąjį Torną, neryžtingai linksėjo, su viskuo sutikdamas. 

— Ana kažko pyksta ant jūsų? — paklausė Hiujis Kuperis. 

— Nežinau kodėl. 

— Jūs jos nebranginate kaip derėtų, - atsiduso Hiujis. 

Jie dar pasišnekėjo apie šį bei tą, apie Ofeliją ir jos bute- 
liuką su eteriu, o paskui, - žinoma, todėl, kad jiems išėjus 
spiritizmo seansas sutrumpėjo, - pasirodė ir kiti. Žordanas 
iškart atsiprašė teisindamasis, kad jam pasidarę negera dėl 
alsių garų, kuriuos skleidė smilkalų kūgeliai. Šypsenos at- 
rodė truputį pašaipios, bet netrukus visi išsiskirstė be jo- 
kių kitų komentarų. 

Grįžęs į savo kambarį, Žordanas plačiai atlapojo langą 
vildamasis, kad grynas oras bent kiek išblaivins jo galvą, 

apkvaitusią nuo dūmų, kurių prisiuostė. Šiaip ar taip, nors 
jį 17 lenkė miegas, neketino iškart kristi lovon, nes lubos ir 
sienos per daug svyravo ir jį nuo to pykino. Greitai pasidarė 
labai šalta, bet jis, įsisupęs į antklodę, tebestovėjo stengda- 
masis prisiminti, „ką kalbėjo dvasios“, ir negalėdamas su- 
vokti savo reakcijos, - jam atrodė, kad jis kažko išsigando. 
Staiga išgirdo darant duris, paskui kitas ir šlamesį korido- 
riuje. Jis pravėrė savo duris ir dar spėjo pamatyti, kaip kori- 
doriaus kampe šmėstelėjo nėriniuotų naktinių marškinių 
skvernas. Cirkas tęsėsi; vėl pasigirdo šiugždesys, ir pra- 
slinko Horacijus su ryškiai raudona, kilpelėmis puošta pi- 
žama, veltui stengdamasis eiti ant galų pirštų, - jis, aišku, 
ieškojo tarnaitės miegamojo. Žordanas atsidusęs uždarė du- 
ris ir užgesino lempą, degančią prie jo lovos. Kai kambarį 
apgaubė tamsa, jis pastebėjo, kad pro kitas duris jo kamba- 
ryje smelkiasi šviesa. Durys buvo šiek tiek pravertos, nors, 
galėjo prisiekti, kad jos buvo užrakintos, kai mėgino jas ati- 
daryti prieš vakarienę. Jis tyliai priėjo pasižiūrėti. Ten buvo 
kitas kambarys, kur žvakidės šviesoje išvydo ledi Veneci- 
Ją — J1 sėdėjo ant savo lovos, palinkusi prie storos, pusės 
lapo formato knygos. Paleisti jos plaukai vešliomis bango- 
mis krito ant pečių. Iš po chalato, išmarginto kiniškais gė- 
lių ir paukščių motyvais, kyšojo keistai balta tobulos for- 
mos krūtis ir nuoga koja, ilga ir glotni; jos rankoje smilko 
cigaretė. 

Viskas atrodė nelyginant tikro meistro sukomponuota 
drobė - judesys, aksesuarai buvo pernelyg kruopščiai ap- 
galvoti, visa mizanscena per daug nuostabi, kad tai nebūtų 
skirta svetimam žvilgsniui. Šviesa, žaidžianti ant nuogos 
odos, kūrė jaudinantį reginį... Po kelių akimirkų, kai pasi- 
taikė proga, Žordanas vis dėlto uždarė duris, greičiau iš svei- 
ko bailumo negu iš dorybingumo. Jam nebuvo vietos taip 
išmaniai surikiuotame paveiksle, jis bijojo keblumų, kurie 


Žordanas Fantomas 209 


dėl to galėjo kilti, be to, dar buvo gyvas kito kūno prisimini- 
mas. Tačiau jam nepavyko atsiginti savotiško gėdos jaus- 
mo, lyg būtų pasielgęs niekingai, kad ir vadovaudamasis 
sveiku protu, ir sunkiai sekėsi užmigti, netgi kai liovėsi suk- 
tis apsvaigusi galva. Tai, ką regėjo, jį sujaudino, ir jo sąmo- 
nėje būrėsi fantasmagorijų nuotrupos, - jis stūmė jas šalin, 
bet jos vėlei jį apspisdavo, — kur keistai jungėsi vienos vei- 
das ir kitos kūnas, vienos kūnas ir kitos judesiai. Vaizdai 
lipo viens ant kito, skaidėsi, nyko, kol jis pats imdavo jų 
šauktis. 

Jis pabudo sutrauktas baimės. Košmaras... Kambaryje 
fleitos melodija, tos fleitos... Fleitos, kuri skelbė mirtį, ku- 
rią jis girdėjo Šunų Saloje, o paskui ant Tauerio tilto prieš 
pabaisai jį užpuolant. 

Vienu šuoliu Žordanas pripuolė prie lango, kuris liko ati- 
darytas ir prišaldė kambarį. Jis panoro galiausiai pamatyti 
fleitininką. Bet, žinoma, veltui stengėsi, lauke buvo tamsu 
nors į akį durk. Jis uždarė langą. Nesąmonė. Gryna nesą- 
monė. Nebuvo jokios muzikos. Tiesiog dar vienas košma- 
ras. Jis sapnavo tą fleitą, ir jos muzikos atgarsiai dingo, kai 
visiškai išsibudino. 

saulės spinduliai švietė kambarį, kai tarnas pavargusiu vei- 
du atnešė jam pusryčius; kava buvo tikra palaima, eliksy- 
ras, kuris padėjo pakelti mintį, kad reikės gyventi naują die- 
ną, ir šiek tiek nuėmė galvos skausmą. Pilyje viešpatavo 
sekmadieninė ramybė, Žordanas išgirdo tolumoje skambant 
kaimo bažnyčios varpą... Jis beveik troško nueiti į pamal- 
das — tai būtų buvęs geras būdas laiko tėkmei paženklinti, 
įsijungti į bendruomenę, ir galbūt tada nakties siaubai, be- 
protiškos ir niūrios lenkų spiritistės vizijos, košmarai, ku- 
riuos jis prisiminė tik miglotai, būtų praradę savo bjaurią 
galią. 

Nulipęs į muzikos svetainę, jis rado tik serą Henrį ir 
Veneciją, kurie ginčijosi vartydami senus kažkokio žurnalo 
numerius (Žordanas probėgšmais pamatė pavadinimą Yel- 
low Book), aptarinėjo keistai ištemptus raižinius Ir piešinius. 
Venecija vilkėjo raudoną anglišką kostiumėlį, apvedžiotą 1a- 
pės kailiu, ir nuvėrė jį tokiu dviprasmiu žvilgsniu, kad jis 
nesuprato, ar jame reikėtų įskaityti panieką, ironiją ar dar 
kažką... Ji vis vien buvo labai... iš tiesų... bet kas 1š to. 
Airisė, Ana, Hiujis Kuperis jau buvo išvažiavę tęsti savo 
ekskursijos, Londono pusėn, ir Vilfridas Gvalavgas prisidė- 
jo prie jų, taigi nebeliko galimybės išvykti anksčiau kaip po- 

pietiniu traukiniu. Nepailstantis šeimininkas vėl buvo i1š- 
ėjęs Medžioti ir per jėgą išsitempė su savim Horacijų ir Ofe- 
liją, nuo kurių, pasak ledi Venecijos, vis dar truputį trenkė 
eteriu. Visai neturėdamas nuotaikos plepėti, Žordanas užsi- 
darė bibliotekoje, kad dar sykį užmestų akį į Tomo De Kvin- 
sio kūrinius, kuriuos pasklaidė vakarykščiai; jis įsitaisė pa- 
togiame krėsle ir įsileido skaityti „Opiomano išpažintį“, ku- 
rioje autorius nepaprastai gyvai aprašinėjo savo vaikystės 
vargus Londone, visad bergždžias ir visad be galo ilgas pa- 
stangas minioje rasti prostitutę, kuri kartais pasirūpindavo 
Jį pamaitinti, o paskui opijaus poveikį, didingus regėjimus 
Rytų motyvais, tarp jų ir pragaištingą krokodilų mumijų bu- 
činį: nieko bendra su tuo, ką patyrė jis. Nuo ko tai priklau- 
so — nuo kiekio ar nuo produkto savybių? Jisai to, be abejo, 
niekada nesužinos, nes neketino mėginti iš naujo. Tačiau 
palengvėle jo mintys atitrūko nuo knygos ir jis užsisvajojo: 
panelę Aną Bern-Džons jaunatviškas principingumas darė 
gražią; jam jaunystė jau buvo prarasta; tai, kad jis turėjo 
praeitį, galėjo suteikti jam jėgų... Jėgų, bet ir kartėlio: ką ji 
turėjo jam prikišti? Gal tiesiog tai, kad jis yra toks, koks 
yra, ar, tikriau sakant, kad buvo toks, koks buvo. Tačiau jį 
kamavo nuojauta, kad tie rūstūs žvilgsniai bylojo apie kaž- 
ką konkretesnio, skausmingesnio. Paskui jis ėmė galvoti 
apie Veneciją Blekvud ir Graciją, ir tai visiškai sujaukė ch1i- 
meriškus jo apmąstymus. Juos nutraukė Oberonas Rouvas, 
atėjęs jo ieškoti, nes draugija nutarė sužaisti pievelėje kro- 
keto partiją. 

— Atsiprašau? 

— Jūs kviečiamas sužaisti kroketo partiją pievelėje prie- 
šais pilį. 

Žordanas nejučiomis nusišypsojo - ši nekalta, beveik vai- 
kiška pramoga atrodė toks kontrastas naktinėms beproty- 
bėms. 

— Šaltoka, ar ne? 

— Ne taip jau labai, pats pamatysite. 

— Ką gi, apsivilksiu paltą ir ateisiu pas jus. — Ši užgaida 
buvo bent jau nepavojinga, net kai buvo žaidžiama su rausvais 
flamingais ir ežiais, kaip knygoje „Alisa Stebuklų šalyje“. 

Kai jis išėjo į lauką, vis dėlto truputį gėdindamasis ro- 
dyti savo dėmėtą ir sunešiotą paltą dienos šviesoje, Ofelija 
11 Horacijus jau buvo bebaigią sustatyti pievelėje metali- 
nius vartelius ir du dažytus kuolus, žyminčius aikštės ri- 
bas. Prie pagrindinių vartų kabojo varpelis, kuris turėjo su- 
skambėti kaskart pervarius rutulį. Oberonas tempė veži- 
mėlį, kuriame gulėjo kūjeliai ir rutuliai su įvairių spalvų 
dryžiais. Viršum parko dar driekėsi rūkas, buvo nemaloniai 
šalta ir drėgna. Jie ištraukė burtus, kas muš pirmą smūgį. 
Pradėjo Žordanas. Kūjeliui atsimušus į rutulį, pasigirdo 
skaidrus, malonus garsas. Greitai jis suprato, kad varžovai 
žaidžia labai susikaupę ir rimtai nusiteikę. Oberono Rouvo 
17 Venecijos smūgiai buvo puikūs; jų rutulys, mušamas su 
apskaičiuota jėga, kartais nuriedėdavo per keletą vartelių 
iškart, o tuo tarpu broliui su seseria, nors jie taip pat žaidė 
stropiai, sekėsi prasčiau ir jų rutulys dažnai išlėkdavo už 
aikštės. Horacijus netgi įsigudrino numušti rutulį taip toli 
nuo tikslo, kad jis nuriedėjo šlaitu, prasidedančiu už kelių 
metrų, iki pat pamiškės. Žordanas netrukus liko užpakaly, 
1r greitai pasidarė aišku, kad jam nebepavyks pasivyti Obe- 
rono, jau grįžtančio atgal, - šis įsukdavo savo kūjelį plačiais, 
bet visada tiksliais judesiais. Kai jo rutulys susidūrė su var- 
žovų rutuliu, žaidimas tapo sudėtingesnis, nes, kaip teko 
paaiškinti Žordanui, užmiršusiam subtilybes, pagal taisyk- 
les žaidėjas, palietęs priešininko rutulį, galėjo kūjeliu nu- 
mušti jį kaip įmanoma toliau, savąjį rutulį prilaikydamas koja. 
Oberonas kliudė Žordano, kovojančio dėl antros vietos su 
ledi Venecija, rutulį. Tą akimirką, kai Oberonas rengėsi smū- 

giuoti rutulį į kitą pievelės galą, jis truputėlį pasislinko, ir 
staiga Žordanas pasijuto begulįs ant žolės, susirietęs dvi- 
linkas iš skausmo: tik po kelių sekundžių jis sumetė, kad 
jam į pilvą trenkė kietas medinis rutulys, pasiųstas Obero- 
no baisiu greičiu. 

Koks žioplys! Galėjo būti dėmesingesnis. Horacijus ir 
ledi Venecija jau bėgo prie jo. Jis tikėjosi, kad jie padės jam 
atsikelti, bet išvydęs kažkieno perkreiptą žandikaulį pajuto 
pavojų akimirksniu anksčiau, nei kūjelis trenkė jam, taiky- 
damas į galvą. Jis susirietė, ir pasipylę smūgiai apdaužė tik 
rankas Ir pečius. 

Jis inkščia iš skausmo ir baimės. Prie jo bėga ir kiti du, 
pakėlę kūjelius, neapykantos iškreiptais veidais. 

Jie nori jį nužudyti. 

Nevilties pagautas, jis puola ant stataus šlaito ir skrieja 
žemyn, ritasi ir bėga, kūjelio smūgis vėl parbloškia jį kniūbs- 
čią ant Žemės; jis atsistoja pasirėmęs rankomis ir pasiekia 
pamiškę. Smūgių krušą sustabdo medžių šakos. Jo delne at- 
siranda kumščio dydžio akmuo, jis iš visų jėgų smogia Obe- 
ronui, laikančiam jį už palto. Akmuo suskaldo jam žandi- 
kaulį, jis atleidžia gniaužtus. Bet Žordanas gauna dar kelis 
smūgius. Jis bėga pirmyn per mišką, apsidraskydamas į ša- 
kas, stačia galva puldamas į tankiausius brūzgynus. Jis nie- 
ko nejaučia varomas siaubo ir baimės, įsmunka tarp dviejų 
uolų, ropščiasi į kalnelį, parkrinta papartyne. Tyla. 

Jis paliko juos toli užpakalyje. Neartikuliuotas riksmas: 
„Mano šautuvai! Mano šunys!“ Jis vėl klibikščiuoja pirmyn, 
sunkiai gaudydamas kvapą. Jo kelis neišlaiko, jis parpuola, 
lipa šlaitu keturiomis. Reikia pasiekti kaimą. Kur kelias? 
Jis įkrinta upelin, susižeidžia į akmenis, išsiropščia į kitą 
krantą stumdamasis riešais. Bėga, jo kelis... jam siaubingai 
diegia kelį... Palei upeliuką, kuris turėtų tekėti kaimo link. 
Zoologijos sodo žvėrys. Kad tik jie nepaleistų Žvėrių! Sausi 

lapai šiugžda po kojomis, ir jis nieko negirdi, nors... Už ke- 
lių šimtų metrų lojimas, taip, jis girdi lojimą. Jis vos paeina, 
tuoj parkris čia ir 1ms verkti. Laimei, reikia leistis žemyn, 
jis šliaužia ant sausų lapų. Na štai! Takelis palei vandenį, 
medinis tiltas. Kaimas, kaimas! Jis apsidrasko veidą į gerv- 
uogę, bet pasiekia takelį. Šūvis, dar vienas. Paklaikęs apsi- 
žvalgo, bet nieko nematyti. Dar vienas šūvis, jam nudiegia 
nugarą. Ar jau viskas? Ne, jis gyvas. Raišuodamas skuba 
pirmyn kiek tik leidžia jėgos. Miškas retėja, jis dūsta. Ke- 
lias. Jis atsidūrė prie kaimo, ropščiasi šlaitu į kelią, kažkoks 
automobilis staigiai suka į šoną, norėdamas jį aplenkti ir 
važiuoti toliau. Po vairuotojo kepure ir dideliais akiniais jis 
atpažįsta Hiujį Kuperį. Jie jį nužudys. Bet jis vėl parpuola, 
šįkart ant kelio, ir nebegali atsikelti. Hiujis iššoka iš auto- 
mobilio, sugriebia jį už pečių ir pasodina. Jo veide Žordanas 
įskaito tik didžiulę nuostabą, todėl švokščia: „Greičiau! Iš- 
vežkit mane. Į mašiną! Važiuojam!“ 

Hiujis dvejoja tik akimirką, paskui padeda Žordanui įlip- 
ti į automobilį ir leidžiasi pirmyn. Žordanas atsigręžia. Ke- 
lias tuščias. Automobilis veža jį, 17 su kiekvienu kelio posū- 
kiu jis vis toliau nuo pavojaus... Jis išsigelbės... 

Jis mėgino kažką pasakyti, bet jam nesisekė kalbėti, nes 
buvo per daug uždusęs ir jį krėtė nervinis drebulys. Auto- 
mobilio keleiviai taip pat nekalbėjo, priblokšti jo išvaizdos: 
jis buvo apsidraskęs, purvinas ir kruvinas. Galiausiai Ana, 
visai sukrėsta, sukaupė ryžtą ir paklausė, kas atsitiko. Jam 
buvo labai šalta, drabužiai buvo permirkę nuo vandens ir 
kraujo — matyt, tai buvo kraujas, nes juto ant nugaros kažką 
lipnaus. Jis prakošė pro dantis: 

— Jie mėgino mane nužudyti. Miške... šaudė į mane... 

— Kas? Kas tokie? Reikia sustoti prie policijos nuovados. 

Jis negalėjo eiti į policiją, nežinojo, kuo galėtų būti ap- 
kaltintas. 

— Atleiskit, apie tai negali būti nė kalbos. 

Toks atsakymas juos dar labiau išmušė iš vėžių. Jie visi 
stovėjo gerųjų pusėje, ir tokį klausimą būtų sprendę su po- 
licija. Airisė, nežinodama, ką manyti, netgi paklausė: 

— Ar kartais ne jūs pats tai padarėte ištiktas kažkokio 
priepuolio? 

Jei jis nebūtų jautęsis taip blogai, būtų nusišypsojęs. O 
Hiujis Kuperis darėsi nervingas: 

— Reikalas paprastas - jei jus užpuolė, turime sustoti ar- 
timiausiame mieste ir susirasti policiją. Be to, jums reikia 
gydytojo pagalbos, negalima nieko nedaryti! - Staiga ponas 
Dunas pasirodė jam daug nepatrauklesnis. 

Žordanui nesisekė jo įtikinti: jis laikėsi savo. 

— Nenoriu sudaryti jums rūpesčių, tiesiog nuvežkit ma- 
ne į artimiausią stotį. Grįšiu į Londoną savo jėgomis. 

Vilfridas Gvalavgas pareiškė, kad tai jam atrodo protin- 
giausias sprendimas, nes padarys galą visiems ginčams, bet 
Ana, staiga tarsi užmiršusi priešiškumą, kurį rodė Žorda- 
nui, pasakė, kad negalima jo palikti vieno tokios būklės. 

— Man jau daug geriau. Tikrai, palikit mane artimiausio- 
je stotyje... 

— Hiuji, jei būsite toks silpnadvasis, kad paliksite jį dėl 
savo neaiškių skrupulų, aš važiuosiu traukiniu su juo. 

Tai, aišku, nebuvo pats geriausias būdas prašyti paslau- 
gos, bet Hiujis, atsigręžęs ir užmetęs akį, nusprendė, kad 
džentelmenui nebūtų garbinga palikti panelę tokio tipo drau- 
gijoje, nepatenkintas atsiduso ir sutiko nuvežti Žordaną iki 
Londono. 

— Bet mes sustosime kokioje nors užeigoje, kad jis ga- 
lėtų persirengti ir apsiprausti. 

Žordanas pasisuko į Aną, norėdamas kažką pasakyti, pa- 
dėkoti... bet ji užčiaupė jam burną griežtu žvilgsniu. 

— Na, ką gi! Manau, aš grįšiu į Londoną traukiniu, jei ga- 
lite mane pavežėti ligi artimiausios stoties, - tarė Vilfridas. 


XXXI 


Ki Hiujo Kuperio automobi- 


lis atvažiavo į Londoną - be Vilfrido Gvalavgo, išlipusio pa- 
keliui, - Žordanas Fantomas miegojo pusiau atsigulęs ant 
Airisės peties, ir ji visą laiką nesėkmingai stengėsi jį at- 
stumti arba pažadinti. Jis buvo apsirengęs sausais ir šva- 
riais, bet per trumpais drabužiais, pasiskolintais iš praban- 
gaus Hiujo garderobo. Ir susisupęs į savo seną paltą, kurio 
nepanoro atsižadėti, nors nugaroje atsirado skylių raudo- 
nais kraštais. 

Ana, sustingusi ir mįslinga tarsi senovės graikų statula, 
žiūrėjo į tamsų miestą, viršum kurio jau plaukiojo sekma- 
dieninis rūkas. Big Benas išmušė penktą valandą, ir varpo 
skambesys pasiliejo tuščiose gatvėse, kurios atrodė taip, lyg 
niekas iš tiesų jose negyventų, lyg visi žmonės būtų pabė- 
gę ir palikę šį negyvą karkasą... Mieste viešpatavo mažos 
kassavaitinės pasaulio pabaigos atmosfera, atimanti pras- 
mę įprastiems judesiams ir mintims: šiame tuščiame pa- 
saulyje nebegaliojo taisyklės, ir jinai jautėsi labai vieniša. 

Jie pažadino Žordaną. Jam reikėjo išlipti ir grįžti namo: 
Hiujis ketino palydėti Airisę ir Aną. Žordanas sunkiai vada- 
vosi iš miego, jis vos galėjo apversti liežuvį, 0 jo mintys 
buvo drumstos - beje, gal taip netgi buvo geriau. Menkiau- 
sias judesys kėlė jam skausmą, atverdavo žaizdą nugaroje, 

17 nors tai buvo negilus įdrėskimas, diegė tiesiog žiauriai. 
Jis vargais negalais išsiropštė 1š automobilio ir atsirėmė į 
dureles, jų nepaleisdamas, nes jautė turįs kai ką pasakyti, 
bet nežinojo kaip. 

— Saugokitės jų... jie žudikai... 

— Kas tokie? 

— Ledi Venecija, Rouvas ir tie du, Horacijus su Ofelija... 

— Kalbėkit aiškiau! Tai ne juokai! 

Žordanas tik gūžtelėjo pečiais. Jam dar kai ko norėjosi; 
staiga jis pajuto paguodos ar bent jau šilumos, ramybės po- 
reikį. 

— Ana, būkit gera, važiuojam kartu. Nusivežkit mane pas 
savo tėvus. Noriu juos aplankyti. Jūs sakėte, kad seniai ne- 
buvau... 

— Man rodos, dabar ne pats geriausias laikas. 

— Meldžiu jūsų... Aš nežinau, kur daugiau eiti... Man 
visko per akis... Norėčiau su jais pasimatyti. 

Ji ilgai dvejojo nuleidusi akis, timpčiodama pirštinę, bet 
paskui vis dėlto sutiko, ir jie, padėkoję Hiujui, įsėdo į tak- 
si. Airisė neatrodė nusiminusi, kad pagaliau liko viena su 
Hiuju. 

Po kelių minučių, kai jie važiavo Viktorijos krantine Čel- 
sio kryptimi, kur gyveno Bernų-Džonsų šeima, Žordanas, 
mažumėlę pamąstęs apie savo padėtį, apie tai, kad jam gre- 
sia daug didesnis ir baisesnis pavojus, nei galėjo kada įsi- 
vaizduoti netgi pačiuose klaikiausiuose košmaruose, nu- 
sprendė turįs užvažiuoti į „Senąjį jūreivį“ ir perspėti O'Rior- 
danus. Žudikai žinojo jų adresą. 

— Mums reikia padaryti lankstą, užmiršau kai ką svar- 
baus... - Ir Žordanas pro klausomajį ragelį pasakė vairuo- 
tojui: - Apsisukit ir užvažiuokit į Malabaro gatvę, ji yra Šu- 
nų Saloje. 

Anos veidas susiraukė, ji išblyško. 

— (Gal jūs visai pakvaišote? Gal manote, kad duosiuosi 
painiojama į jūsų istorijas? 

— Apgailestauju, kad jums taip atrodo. Aš tiesiog turiu 
draugų šiame kvartale, kuriuos reikia perspėti. 

— Draugų? Dokuose? 

— Pasitikėkit manim. 

— Pirmiausia pasakykit, kas jums atsitiko, tada pažiū- 
rėsiu. 

— Užtruksime ten dešimt minučių, ne daugiau, 0 aš iš 
tikrųjų noriu pasimatyti su jūsų tėvais. 

Ji susigūžė kitame suolo gale, šešėlyje, ir užsispyrusi 
tylėjo. Dieve mano! Ką gi jis jai padarė? Jis per daug blogai 
jautėsi ir buvo per daug sugniuždytas, kad galėtų turėti ko- 
kių nors ketinimų jos atžvilgiu. Viso labo troško padėti gal- 
vą Anai ant peties ar ant kelių ir užmigti. Tačiau to pasakyti 
jai, aišku, negalėjo... 

Kai taksi atvažiavo prie „Senojo jūreivio“, savo žibin- 
tais nušviesdamas tuščią gatvikę, Žordanas paprašė vai- 
ruotojo palaukti, paskui šiaip ne taip išsirangė 1š taksi. Kol 
jis beldėsi į vitriną, Ana pasakė, kad ji atsisako išlipti iš 
automobilio. Aludė buvo uždaryta, kaip reikalavo įstaty- 
mas, arba bent jau atrodė uždaryta, nes iš vidaus sklido 
triukšmas. Galiausiai durys buvo atidarytos ir jis įžengė 
vidun tikėdamasis, kad Anai nešaus į galvą pasprukti taksi 
tuo pasinaudojus. Salėje stovėjo Metas, pasirėmęs kumš- 
čiais į stalą, ir kažką svarstė su keliais nuolatiniais lanky- 
tojais, vežiku Timu, Šeimasu Doiliu, gydytoju Hornungu, 
kuris jį gydė, ir kitais, kurių vardų nežinojo. Gydytojas, 
sėdintis veidu į duris, pasisveikino su juo pirmaš ir pasi- 
teiravo apie jo sveikatą. 

— Jausčiausi geriau, jei neturėčiau visokiausių rūpesčių... 
Bet aš neatgavau atminties, ne... Nieko... Gal tik keli prisi- 
minimai, tiesą sakant... Nežinau... 

Paskui Žordanas pasivedėjo Metą į šalį ir keliais žodžiais 
jam viską išklojo: tai ne žudikas, o visa gauja, penki ar še- 
ši... Žudikai turtuoliai, galingi ir baisiai pavojingi... Pami- 
šėliai. Be to, jie žino „Senojo jūreivio“ adresą, nes čia buvo 
atneštas laiškas... 

Jie viskam pasiryžę: šiandien mėgino jį nužudyti... 

— Tu esi tikras tuo, ką kalbi? 

Žordanas, pritrenktas jo klausimo, puolė keiktis ir pro- 
testuoti, pamažu keldamas balsą... Dieve mano, jis ne be- 
protis! Tai aukštuomenė! Tegu jis pažiūri į žaizdą jo nuga- 
roje! Jam būtinai reikia saugotis... Jis gali sudaryti sąrašą: 
ledi Venecija Blekvud, Oberonas Rouvas, seras Henris Pei- 
teris, lordas Horacijus Morgantas, jo sesuo Ofelija... 

— Ramiau, ramiau, - sugergždė Metas, - kalbėk ramiau. 
Na, gerai. Aš būsiu apdairus... Jau turiu vargo su kvartalo 
reketininkais, nenoriu, kad Meivė arba Ketlina sužinotų, jog 
mums dar gresia pavojus turėti bėdos su žmonėmis iš aukš- 
tuomenės... 

— Apgailestauju... Nežinau kodėl... Husaras, manau, taip 
pat su jais. Tai jis parašė laišką, kviesdamas mane ateiti ant 
Tauerio tilto... Nežinau kodėl... 

— Nagi, nusiramink! Išgerk stiklą ir tada paaiškinsi. O 
tavo galva? Kaip ji? š 

— Mažiau skauda. Bet aš negaliu pasilikti: kai kas manęs 
laukia taksi automobilyje prie durų. 

— Kaip sau nori... Žinai, aš mačiau prancūzą Eženą va- 
kar vakare. Jis turėjo nemažai pinigų, ruošėsi! ištaisyti pa- 
šėlusią puotą. 

— Nesistebiu, jis myli gyvenimą. Iki pasimatymo, Metai. 
Būk atsargus ir atleisk man. 

— Nesirūpink. Kur dabar važiuoji? 

Žordanas stabtelėjo tarpduryje ir atsakė, kad važiuoja 
pas Žmones, kurie jį kadaise pažinojo, Bernus-Džonsus, gy- 

venančius Čelsyje, o paskui, aišku, pamėgins susirasti 
kambarį viešbutyje, Soho pusėje. Jis išėjo prislėgtas: mylė- 
jo šiuos Žmones, tačiau ne tik atėjo perspėti jų apie naują 
grėsme, bet ir juto, kad jam nesiseka nei žodžiais, nei tylo- 
mis parodyti jiems savo šiltų jausmų. Taksi tebelaukė prie 
durų, Ana sutiko jį bjauria grimasa. 

Po trumpos valandėlės jie pasiekė Čelsį, ir čia, už ra- 
mios Onslou aikštės, toli nuo Feno gatvės ir dirbtuvės su 
vaiduokliais, taksi juos išleido... Ana iškart išlipo ir beveik 
tekina puolė daryti durų; regis, ji nenorėjo, kad jie trypčio- 
tų prieangyje. Žordanas sumokėjo vairuotojui, o paskui šiaip 
ne taip prisikasė iki durų. Jam ypač skaudėjo kelį, ir jis stai- 
ga susivokė, kad nebeturi lazdelės —- matyt, paliko ją kažkur 
Ruislip Lodže; tai buvo mažytis šokas, lyg būtų praradęs 
kokį talismaną, simbolį... Tačiau galėjo pasiguosti, kad čia, 
be abejo, sužinos, kas toks yra... ar veikiau, blaiviai mąs- 
tant, kas toks buvo... Nes tai, kas jis buvo... 

Bernų-Džonsų namas - langai su skersiniais, fachverko 
konstrukcija — buvo truputį panašus į Elžbietos stiliaus pa- 
statą, nors labai kuklus. Jam įėjus Ana uždarė duris. 

— Palaukit čia, pažiūrėsiu, ar mama gali jus priimti. 

Prieblandoje, tvyrančioje šaltame kambaryje, buvo gali- 
ma šiaip taip įžiūrėti daugybę paveikslų, kabančių ant sie- 
nų. Žordanas priėjo prie vieno iš jų, matyt, Kiplingo portre- 
to; nors faktūra buvo gana akademiška, ji turėjo savitumo. 
Jam pavyko išskaityti parašą F,. Bernas-Džonsas. Tikriau- 
siai tai Anos tėvas. Vadinasi, jis irgi tapo; tai galėjo juos sie- 
ti, o gal veikiau duoti pagrindą nesutarimui. Ir tai dar buvo 
ne viskas, nes F. Bernas-Džonsas, kaip leido atspėti kai ku- 
rie Anos žodžiai, buvo jaunesnysis Edvardo Berno-Džonso, 
šimtąkart garsesnio dailininko, brolis. 

Jis išgirdo balsą laiptų viršuje: 

— Džeimsai, greičiau lipkit čia! Ten apačioje turbūt bai- 
siai šalta. 

„Džeimsas“ jo ausiai nuskambėjo keistai, jis nebuvo pra- 
tęs prie šio vardo. Jis kaip įmanydamas greičiau užsiropštė 
senais laiptais, tarpais prisitempdamas prie turėklų, ir įžengė 
į svetainę, kur židinyje liepsnojo ugnis. Krėslų apmušalai ir 
sienų dažai buvo apsitrynę, tačiau viskas atrodė ne tik se- 
na, bet ir jauku. Ana atsisėdo šalia židinio, 0 jos motina, 
sena, bet skaistaus veido smulkutė ponia, ištiesė amnezijos 
ištiktajam ranką, ir jis iškart ją paėmė. 

— Džiaugiuosi tave matydama, - tarė ji. —- Filipo dar nė- 
ra, bet jis turėtų netrukus grįžti. Ateik pasišildyk, tu ne- 
kaip atrodai. 

Kaip ji laikė jo ranką! Kokia, regis, buvo susijaudinusi! 
Ir jokių klausimų, jokių priekaištų; jis pajuto, kad ją pamils. 

Taigi jis klestelėjo į krėslą, su palengvėjimu atsidusęs, — 
iš tikrųjų vos laikėsi ant kojų. Po lempa gulėjo Tenisono 
eilėraščių knyga ir maži akiniai. 

— Ana, nueik paprašyk pataisyti arbatos su pyragu... O 
gal norėtum ko nors stipresnio? - pridūrė ji su atlaidžia šyp- 
sena, kaip sena ponia, kuriai pažįstamos vyrų silpnybės. — 
Tarkim, grogo? 

Jis sutiko. Visa tai jį nuginklavo, jis buvo nuo to atpra- 
tęs, gynybinė įtampa ėmė slūgti. Ji pažarstė židinį, kad ug- 
nis dar labiau įsiliepsnotų, ir palaukusi, ko!l-Žordanas baigs 
gerti grogą, pasakė: 

— Kaip gerai Ana sugalvojo, kad tave atsivedė... 

Ana tylėjo, tik dviprasmiškai palingavo galvą. Šalia mo- 
tinos ji dar labiau panėšėjo į užsispyrusią mergytę. Laip- 
tuose pasigirdo žingsniai. 

— Tai Filipas... Neišeikit... Jis džiaugsis tave matyda- 
mas, — įspėjo ponia Bern-Džons. 

Seras Filipas įėjo; tai buvo aukštas, truputį pakumpęs 
senis aukšta kakta ir mėlynomis akimis, apsirengęs ele- 

gantiškai, bet kukliai. Jis suraukė antakius, tarsi klausda- 
mas, kas toks šis lankytojas. 

— Džeimsas! - Jo nuostaba buvo nuoširdi, su jaudulio at- 
spalviu, bet jis greitai susitvardė. - Kaip laikotės? Kas jus 
atvijo po tiek laiko? 

Jo žvilgsnis tapo rūstesnis. Žordanas nežinojo, ką atsa- 
kyti, jis neapibrėžtai mostelėjo ranka, 1r seras Filipas su- 
prato tai kaip blogą ženklą. 

— Jau sakiau jums, ką manau apie jūsų gyvenimo būdą... 

— Filipai! Meldžiu jūsų, - sustabdė jį ponia Bern-Džons. 

Žordano veidas persikreipė iš skausmo: jis kentėjo, jį 
mėgino nužudyti, persekiojo miške kaip medžiojamą žvėrį, 
jis nebegalėjo atlaikyti daugiau smūgių ir suvaitojo: 

— Nežinau, nesuprantu, ką norite pasakyti... 

Jo žodžiai atšaldė įkarštį, kurį seniui teikė pyktis, ir jis 
apstulbęs nutilo. Jis taip pat nesuprato, todėl atsisėdo į krėslą 
1r suraukęs antakius užsidegė pypkę. Abi moterys irgi tylė- 
jo. Žordanas atsiduso; jis susilpnino apsaugą, ir visas jo dirb- 
tinis šaltumo ir nepasitikėjimo statinys ėmė griūti... 

— Viskas yra baisu, baisiau, negu galite įsivaizduoti... — 
Jis ruošėsi kalbėti, nors taip ilgai statė tylos sieną, slėpda- 
mas siaubingą anomaliją. - Per pokylį pas serą Edviną Mon- 
tegiu, kuriame jūs taip pat buvote, Ana, man kai kas atsiti- 
ko... — Jis sudvejojo: kaip toli gali eiti? Seras Filipas žiūrėjo 
į Jį - netgi išsitraukė akinius, kad geriau matytų. 

— Man kai kas atsitiko, ir... Aš praradau atmintį. Amne- 
zija. Visiška... 

— Tu nori pasakyti, kad... 

Jie išpūtė akis ir neteko žado. Senoji ponia mirksėjo; 
Ana suko žvilgsnį į šalį; seras Filipas laikėsi už krėslo rank- 
tūrio. Žordanas troško, kad viskas, visut viskas būtų kuo 
greičiau aišku ir nereikėtų papildomų paaiškinimų. Jis pri- 
dūrė: 

— Nieko... aš nebeatsimenu nieko... nei jūsų, nei jūsų 
veidų, nei savo tėvų veidų ir vardų, nei savo vaikystės... 
nei savo gyvenimo... nieko. Ničnieko. 

— O savo vardą ir adresą? 

— Nei to. Juos sužinojau vėliau. 

— Bet kaip tai atsitiko? 

Jis nebegalėjo atsakyti, tik papurtė galvą iš nevilties ir 
išrėkė: 

— Aš nebegaliu. 

— Bet vis dėlto pasakyk... 

— Ar buvai pas gydytoją? 

— Taip. 

— Galbūt... 

— Jūs užmiršote ir tai, kas jums atsitiko šią popietę? — 
paklausė Ana. 

Jis neatsakė. 

Seras Filipas panoro sužinoti, kas įvyko šią popietę. 

— Meldžiu jūsų, - paprašė Žordanas, - aš nebegaliu. Tie- 
siog papasakokit, ką žinote apie mane, ir tiek. Kas tik jums 
pirmiausia ateis į galvą. Dabar tik to noriu, tik to laukiu iš 
jūsų. 

Jie, aišku, nutilo. Tik Ana negirdimai sumurmėjo kelis 
žodžius. Tegu tik jie kalba! Ak, jo žvilgsnis! Žordanas su- 
metė, kad jo žvilgsnį, alkaną ir godų, sunku atlaikyti. Jis 
nuleido akis; jis turi suprasti: kaip patenkinti tokį prašymą? 
Reikia duoti jiems laiko. 

Seras Filipas atsistojo ir liko stovėti kaip įkaltas. Senoji 
ponia dvejojo, maldaujamai dirsčiojo į dukterį, į vyrą. 

— Padėkit man. Nežinau, nuo ko pradėti... 

Jos vyras ir duktė nuleido galvas. Ką jie žino? Žordanas 
sulemeno: 

— Nejaugi tai šitaip siaubinga? 

Ponia Bern-Džons paėmė jo ranką. 

— Ne... tik labai netikėta, labai sunku... 

Jis turėjo juos suprasti, bet laukė jų žodžių užgniaužęs 
kvapą. Jis turėjo būti kantrus. 

Pagaliau senoji ponia atsistojo. 

— Stereoskopas! Filipai, būkit geras, atneškit plokšte- 
les... Nuo pavasario, 1883 metų pavasario. Jos guli apati- 
niame mano komodos stalčiuje. 

Iš kambario kertės ji ištraukė sunkią raudonmedžio dė- 
žutę, ir Žordanas padėjo įtaisyti ją ant stalo, nors kiekvie- 
nas judesys kėlė jam skausmą. Iš aparato kyšojo variniai 
slankikliai ir svirtelės; nugarėlėje buvo permatomas balto- 
jo stiklo langelis, o priekyje du okuliarai žiūrėti į dėžutę. 

— Šis aparatas vadinamas... stereoskopu, į jį dedamos 
fotografinės plokštelės... Matomas erdvinis vaizdas. 

Nuotraukos. Jis sunkiai nurijo seilę: tai bus išmėgini- 
mas, tačiau jis jo prisiprašė. Ponia Bern-Džons pasodino jį 
prie stalo priešais stereoskopą, o seras Filipas išdėliojo ant 
stalo daugybę juodų kartono dėžučių su apiblukusiomis eti- 
ketėmis, kruopščiai užrašytomis smulkiu dailiu raštu. Se- 
ras Filipas atidarė dangtelį aparato viršuje ir įdėjo pirmą 
partiją plokštelių. Kiekvienoje iš jų buvo po du mažus ne- 
gatyvus. Jis davė ženklą Žordanui. Dirstelėjęs Anos pusėn — 
nenuleisdama žvilgsnio nuo židinio, ji sėdėjo prisispaudusi 
kelius prie krūtinės, - jis priglaudė akis prie okuliarų, ma- 
žumėlę susijaudinęs, mažumėlę išsigandęs... Bet pamatė 
tik baltą permatomą ekraną. 

— Patraukit svirtelę dešinėje pusėje. 

Neatplėšdamas akių nuo okuliarų, jis apgraibomis rado 
svirtelę ir ją patraukė; pasigirdo spragtelėjimas. Jis prisi- 
merkė, ir pasirodė smulkus skaidrus atvaizdas, bet keisto 
reljefo, neapčiuopiamos gelmės: dvi grakščios merginos, ap- 
sirengusios pagal seną madą, prie sodybos vartų, nufotog- 
rafuotos 1š toli, iš per daug toli. 

— Kuri čia? — paklausė ponia Bern-Džons. 

— Dvi merginos prie sodybos vartų. 

— Pamenu. Neatpažįstate tos kairėje? Tikrai? 

Žordanas užsimerkė jausdamas, kaip palengvėle prade- 
da smelktis migrena. Jis sumurmėjo: 

— Meldžiu jūsų, daugiau nieko neklauskit. Nebeprisi- 
menu. 

— Merė Džeinė Mak Lorin, tavo mama... 1883-1eji, me- 
tai prieš jos vestuves... šalia stoviu aš. Mudvi mokėmės 
tame pačiame pensione ir... 

Jis išplėtė akis, bet veidai buvo per daug neryškūs. Pa- 
traukė svirtelę, juodo plieno uždanga užkrito ant pamėkliš- 
kos klišės, vaizdas dingo nematomame mechanizmo viduje, 
1r jį pakeitė kitas. 

— Jauna moteris golfo kostiumu... 

— Tai aš. Toliau. 

Spragtelėjimas, juoda uždanga. Kita jauna moteris, skai- 
tanti prie lango. Tikriau tariant, ji pozuoja laikydama ranko- 
je knygą —- išbalęs arba fotografuojant per daug apšviestas 
griežtas veidas, šviesūs plaukai susegti pakaušyje. Senoji 
ponia šnabžda: 

— Turbūt 1883 pabaiga ar 1884 pradžia. Tavo mama... — 
1r dar tyliau, labai švelniai: —- Netrukus po to, kai tu gimei... 
Ji mirusi. 

Jis taip stebeilija, kad įskausta akys. Ji buvo apdovanota 
tuo amžinu ir apverktinu jaunatviškumu, būdingu žmonėms, 
kurie miršta pernelyg anksti, - blyški šmėkla, vargšė blyš- 
ki šmėkla. Spragtelėjimas, ir praleidęs kelias klišes - Ber- 
nų-Džonsų vestuvės, pirmasis automobilis, vasarnamis 
Kornvalyje, pajūris - jis išvydo ūsuotą raitelį paradine uni- 
forma, su nuogu kardu ir karabinu prie šono, tokį pat ap- 
verktiną su karinga savo poza kaip ir gležna jo žmona... 

Seras Filipas pridūrė: 

— Jis buvo Kaledonijos lengvosios kavalerijos leitenan- 
tas... Praleido daug metų Indijoje po tavo motinos mirties... 
Tu mokeisi Edinburgo pensione, bet ne viskas gerai ėjosi, 
todėl tavo tėvas patikėjo tave mums ir apsigyvenai mūsų 
namuose. Apie 1898 metus jis pasiprašė perkeliamas į Dvi- 
dešimt pirmąjį ulonų pulką, kuris stovėjo Anglijoje, nes no- 
rėjo būti šalia mūsų, bet kai galiausiai gavo paskyrimą, Dvi- 
dešimt pirmasis pulkas jau buvo nusiųstas į Kairą ir jam 
teko prie jo prisijungti. Tenai jis 1r mirė, užmuštas dervišų 
per vieną iš paskutinių kavalerijos atakų karo istorijoje. Ka- 
riuomenės vadas buvo Herbertas Kičeneris. Tai buvo be- 
prasmiška ir pražūtinga. 

Maudžiantys Žordano raumenys dar labiau įsitempė. Jis 
rado savo įtėvius; Ana beveik jo sesuo. Jam buvo sunku vis- 
ką suvokti. 

— Jis tave mylėjo, — vėl prakalbo ponia Bern-Džons, - 
bet... Bet nepakėlė tavo mamos mirties. Jis tau nuolatos 
rašė; per visus trejus metus trumpam parvažiuodavo, kai 
tik leisdavo tarnyba. 

Uždanga virš tėvo, spragtelėjimas, ir dar, ir dar... Jo 
žvilgsnis šiek tiek susidrumstė, jis trinasi akis. Braitonas, 
1891 metai. Torkis, Kornvalis, 1892 metai. Ukanoti jūros 
krantai, ant drėgno smėlio ištįsęs berniokas trumpomis kel- 
nėmis laiko už rankos mažytę mergaitę su kibiriuku. 

— Kas kitas čia bus, jei ne tu ir Ana... Tu buvai jai labai 
geras, ją globojai... Vyresnysis brolis... Šito amžiaus buvai 
rimtas, gal truputį liūdnas, bet mes tave supratome. - Ir ji, 
valandėlę pamąsčiusi, pridūrė: — Bent jau stengėmės supras- 
ti... Ši atsidūrė ne vietoje, bet vis vien pažiūrėk. 

Spragtelėjimas, uždanga. Plačios neperregimos upės 
krantinėje, už eilėmis išsirikiavusių namų netaisyklingos 
formos stogais — barokinė varpinė, kupolas, tarsi plaukian- 
tis viršum pastatų, o pirmame plane — Bernų-Džonsų šei- 

ma prieš dešimt metų, ir Džeimsas Dunas, išbalęs, pajuo- 
dusiais paakiais, pozuoja atsirėmęs į turėklus. 

— Paryžius, Pasaulinė paroda... Vieną vakarą tu dingai iš 
viešbučio. Mes kiaurą naktį kamavomės iš nerimo... 

— Škotija, Edinburgas. Atvažiavome čia sutvarkyti tavo 
tėvo palikimo reikalų. - Liesas berniukas pozuoja su ško- 
tišku sijonėliu ir pledu, laikydamas abiem rankom didžiulį 
kalaviją... 

— Tu labai mylėjai Škotiją, šiek tiek mokėjai gėlų kalbą, 
net jei ir atsisakei aplankyti pensioną, kur mokeisi. Tavo 
tėvas didžiavosi, kad yra škotas. Manau, jis parinko tau var- 
dą, prisiminęs Stiuartą, pretendentą į sostą. 

Vėl spragsėjimai; vienas vaizdas po kito, keistų vaiduok- 
lių ratelis... tokių paprastų ir tokių netikėtų... Jo akys su- 
drėko, bet jis nesuprato, ar iš jaudulio, ar dėl įtampos žiū- 
rint. Šiaip ar taip, jis jautė ledinį šaltį: jis jų neatpažino... 
netgi to vaiduoklio... įžūlaus ir vaikiško... Vėl Torkis, kita 
vasara-.. ne, pavasaris, po žydinčiu medžiu jis su Ana varto 
kažkokius didelius gražius albumus... Ir klausė savęs, kas 
atsitiko, kad jinai mėto į jį tokius šaltus žvilgsnius. 

Nuotraukų peržiūrą nutraukė durų skambutis. Lanky- 
tojas? Jie nieko nelaukią. O taip! Tokiu metu Edvardas atei- 
nąs aplankyti savo sužadėtinės. Ana pasimuistė kėdėje... 
Netrukus į kambarį įžengė ponas Edvardas Tornas. Jis su 
visais pasisveikino, lengvai nuraudęs, kai atsidūrė priešais 
Žordaną. 

— Nesitikėjau jūsų čia susitikti... Juk jau taip seniai... 

Tai buvo aukštas liesas vyrukas mėlynomis, truputį iš- 
sprogusiomis akimis. Jis buvo griežtai apsirengęs, kaip koks 
dvasininkas. 

— Jūs žiūrėjote nuotraukas... Nesitrukdykit dėl manęs... 

Jis atsisėdo prie Anos šalia židinio. Ji jam kažką pašnabž- 
dėjo. Žordanas pamanė, kad papasakojo apie jo amneziją. 

Spragtelėjimas, juoda plieno uždanga. Nuotrauka su ko- 
ledžo mokinio uniforma, trumpos kelnės, kaklaraištis, akys 
vaiko veide šypsosi mažumėlę šelmiškai, plaukai su sklas- 
tymu šone; 1895 metai, Itono koledžas. 

Iškyla automobiliu ežerų krašte, 1896 metai... Šiaip ar 
taip, savotiškai graži vaikystė. Vėl Škotija: Mak Lorinų kla- 
no pilies griuvėsiai ant jūros kranto, Argaile. Jis laiko Aną 
už rankos. Ir pagaliau Kembridžas, 1903 metai, ilgaplaukis 
studentas, apsirengęs nepriekaištingu švarku, pozuoja su 
knyga rankoje šaltai pasipūtęs... Jaunystė, o gal jau daili- 
ninko puikybė... Ir kaip.tik šalia Edvardo Torno. 

Žordanas galiausiai atplėšė akis nuo aparato ir paklausė 
Edvardo: 

— Mes kartu mokėmės Kembridže... 

— Na, žinoma... 

Edvardas, regis, vėl sutriko. Tačiau Žordanas tęsė kalbą: 

— Jei teisingai supratau, man teko palikti universitetą 
anksčiau, nei turėjau... Gal galite paaiškinti kodėl? 

— Taip, iš tiesų, - atsakė Edvardas, įdūręs žvilgsnį sau į 
kojas, — nežinau, ar galiu čia... - Jis dvejodamas pažvelgė į 
Aną ir ponią Bern-Džons. 

— Jūs nieku gyvu nepanorote mums pasakyti, už ką bu- 
vote išmestas, —- patikslino seras Filipas. 

— Nesivaržykit manęs. Aš jau nebe vaikas, - įsiterpė 
Ana. - Be to, jau žinau tą istoriją. 

— Tai va, vieną naktį, prieš pat vasaros atostogas, tu... 
jūs buvote užkluptas sodo krūmuose... - Jis nutilo. 

— Nagi, pasakokit! Jūs nesuprantate, kaip mane kankina 
jūsų delsimas! - Žordanas iš tikrųjų bijojo išgirsti niūrią is- 
toriją... 

— Senas repetitorius užklupo tave pusnuogį su mergi- 
na... Tu taip pašėlai, kad ėmei daužyti vargšą žmogų lazda 
1r net sulaužei jam ranką... Ir buvai išmestas. 

Edvardas iš padilbų nuvėrė jį rūsčiu žvilgsniu, tarsi lauk- 
damas, kad Žordanas sugniuš po gėdos našta. O šis negalė- 
jo susilaikyti nesijuokęs - jis tikėjosi kažko daug baisesnio. 
Netikėtas juoko protrūkis suerzino senąjį poną ir ponią. Jis 
pajuto turįs pasiteisinti: 

— Aš turėjau pagrindo bijoti kažko daug baisesnio... Tu- 
riu galvoje savo praeitį... Ir dabar vis dar bijau kažko daug 
baisesnio, todėl man norom nenorom palengvėjo... Bet gal- 
būt — tai būtų visiškai įmanoma - šį įvykį vis dėlto reikia 
laikyti pirmu žingsniu kelyje į nuodėmių liūną, žingsniu, ve- 
dančiu prie rimtesnių nusikaltimų. 

Jis nutilo. Pats to nenorėdamas, darėsi ironiškas. Jam 
reikėjo pagalvoti, kaip nukentėjo senas žmogus... 

Ana atsistojo ir nevikriai užsidegė cigarete. 

— Kaip patogu viską užmiršti! Aš irgi norėčiau... Gal pa- 
siūlysite receptą? 

Išpuolis buvo toks piktas, kad serui Filipui ištrūko: 

— Ak, Ana! 

Edvardas Tornas susijaudinęs kažką sulemeno, jis be- 
matant sumetė, kuo šie Anos žodžiai nemalonūs jam. 

— Ana, Ana, tu juk nenori... 

Ji užčiaupė jam burną rūsčiu žvilgsniu. Tvirčiausiai iš- 
puolį atlaikė senoji ponia. 

— Tu neteisinga, Ana, ir Žiauri... aš neketinu tau leisti 
taip elgtis mano akivaizdoje. 

— Nekalbėk šitaip su manim! Aš ne maža mergaitė. 

— Tu elgiesi taip bjauriai, kaip drįsta elgtis tik vaikas. 

Ana išėjo iš kambario, trinktelėjusi durimis, 1r Edvar- 
das, truputį išraudęs, atsistojo. 

— Manau, aš jau eisiu... 

Ponia Bern-Džons jį sustabdė. 

— Nežiūrėkit per daug rimtai į šį protrūkį. - Edvardas iš 
tiesų atrodė nelaimingas ir sukrėstas. - Užsukit pas Aną 
prieš išeidamas, - pridūrė jinai. O kai jis išėjo, tarė: 

— Džeimsai, ji norėjo pasakyti ne tai... 

— Nieko, nieko... Tik nesuprantu, ko ji ant manęs 
pyksta. 

— Tiksliai nežinau. Atvirai kalbant, manau, kad tarp jud- 
viejų kažkas buvo... gal koks pažadas ar žodžiai, nežinau. 
Šiaip ar taip, ji buvo tokia jauna... O paskui tu išvažiavai į 
Kembridžą ir dar labiau pasikeitei, dar greičiau. Kai grįžai 
į Londoną, ji prikaišiojo tau... vėjavaikiškumą, o tu juokei- 
si iš jos. 

adis Žordanas žiūrėjo į 
paskutinę nuotrauką, kurioje buvo ir jisai: 1906 metai, jis 
nenoromis pozuoja su visa šeima miško pakrašty. Jis pasi- 
žymėjo rafinuota elegancija, kuri dabar Žordanui atrodė ne- 
pasiekiama. Jis atstūmė stereoskopą ir truputį sudrėkusio- 
mis akimis valandėlę tyliai sėdėjo susmukęs krėsle. Jam ėmė 
lįsti į galvą niūrios mintys. 

— Gal nori kurį laiką čia pagyventi? — užjaučiamai pa- 
klausė ponia Bern-Džons. 

Viliojantis pasiūlymas, bet jis persekiojamas... Žudikai 
vėl galėtų jį surasti. 

— Norėčiau, bet turiu rūpesčių, bjaurių rūpesčių ir ne- 
norėčiau jūsų įpainioti į juos. 

— Filipas gana įtakingas... Jis galėtų tau padėti. 

— Ačiū, bet verčiau... 

Seras Filipas pakramsnojo pypkę žvelgdamas į židinį, pas- 
kui nepakeldamas akių prakalbo, tarsi garsiai mąstydamas: 

— Tai žiauru, netgi neteisinga... Ateini mūsų aplankyti 
tokios būklės ir atsisakai mūsų pagalbos. 

Žordanas sumišęs nuleido galvą - senis šnekėjo tiesą. 

— Nežinau, ką padarei, - kalbėjo toliau seras Filipas, pa- 
kėlęs akis, staiga kažko sutrikęs, - bet turi mums leisti su- 
sitarti su gydytoju, kad pas jį apsilankytum. Kaip tik pažįs- 

tu vieną garsų profesorių. Jis daugiausia gydo menininkus, 
kurie... kurie turi problemų... 

Žordanas atsisakė, jis jau įsivaizdavo save uždarytą pui- 
kioje klinikoje su rinktine klientūra. Jis atsistojo, gal kiek 
per staigiai. 

— Dėkoju jums iš visos širdies. Man laikas eiti. Aš grį- 
šiu... Pranešiu naujienas... —- Jo balse skambėjo nevilties 
gaidelė. 

— Neišeikit neatsisveikinęs su Ana. Eime, mudu pasi- 
belsime į jos duris. 

Jie pasibeldė, bet niekas neatsiliepė... Durys nebuvo už- 
sklęstos. Viduje tvyrojo ledinis šaltis, nes į sodą išeinantį 
langą kažkas paliko atidarytą. Kambarys buvo tuščias. Po- 
nia Bern-Džons klestelėjo į krėslą. 

— O, ne! Ką ji dar sugalvojo? 

Žordanas mėgino ją raminti: 

“— Galbūt ji išėjo su ponu Tornu... 

— Ne. Jūs jį matėte... Ar galite patikėti, kad jis drįso tai 
padaryti? Pažiūrėkit, ji pasiėmė savo daiktus, brangenybes... 
Ji pabėgo. 

Tuo tarpu seras Filipas liko ramus: 

— Tai ne pirmas kartas, kai ji išeina mūsų neįspėjusi. 
Dabar ji suaugusi. Grįš rytoj ar poryt nuleidusi galvą. 

Ponia Bern-Džons galėjo peršalti. Žordanas priėjo prie 
lango, norėdamas jį uždaryti. Šalia užuolaidų vyriška koja 
buvo palikusi ant kilimo purvinus pėdsakus. Galėjai įžiūrėti 
kažkokias raides — nors jos ir nebuvo įskaitomos, Žordanas 
iškart suprato, ką užrašė padas. „Eženas Deleras, lyno ak- 
robatas!“ Pametęs galvą, jis koja nutrynė kompromituojantį 
atspaudą; kaip Eženas įsipainiojo į šią istoriją? 

— Kas yra? — paklausė senoji ponia. 

Žordanas sutriko. 

— Manau, kai ką atspėjau. Nesirūpinkit. Man reikia eiti. 
Dar pakalbėsim apie tai... 

Ir jis išėjo klibikščiuodamas per rūką, pabėgęs nuo savo 
įtėvių, kuriuos ką tik atgavo, palikęs juos su savo rūpes- 
čiais. Eženas Deleras, matyt, įlipo pro langą ir veikiausiai 
pabėgo su Ana. Neįsivaizduojamas dalykas! Jis galėjo gauti 
šeimos adresą iš Meto... o paskui? Dėl juoko įlipo pro lan- 
gą? Iš jo galėjai to tikėtis. O gal norėjo apiplėšti šiuos na- 
mus, nes žinojo, kad Žordanas jį apgins... Sunku buvo tuo 
patikėti, nors jis ir pasirodė įtartinai įgudęs laužti spynas. 

Reikėjo pasigauti taksi ir lėkti į dokus, pamėginti su- 
čiupti Eženą... Bet jis ką tik stereoskopinėse nuotraukose 
su siaubu žiūrėjo į pamėklių ratelį, bet jam skaudėjo nugarą 
17 jis teturėjo vieną norą - gerti, gerti ir gerti, kad apmal- 
šintų skausmą ir nuslopintų nerimą, jog tiek matė, tiek su- 
žinojo ir nieko neprisiminė. Ana dingo, galbūt ją tikrai pa- 
grobė prancūzas akrobatas! Ką padarysi... Bus matyt... Ji- 
nai jau suaugusi, žino, ką daro... Koks rūkas! Jame nieko 
nerastum, net pats savęs. Ei! Pro šalį bilda dviaukštis om- 
nibusas. Jis dusdamas įlipa. Važiuos į Soho - vienintelę vie- 
tą, kur tokiu metu sekmadienį galima rasti kažką atidaryta. 

Jis jaučiasi tuščias... ir dar našlaitis... menkiausios min- 
čių nuotrupos skausmingai aidi nelyginant žingsniai tuščio- 
je salėje. Po teisybei, tai netgi ne minčių nuotrupos, o fra- 
zių nuotrupos; reikia matyti daiktus tokius, kokie jie yra, ir 
nieko daugiau. Jis papasakojo savo paslaptį, dabar jis Žino 
tai, kuo ligi šiol, tiesą sakant, nenorėjo tikėti, tai, ką laikė 
nukišęs į tolimiausią sąmonės kertelę: viskas žlugo... Nei 
atminties, ne! atrasto laiko, nei prisiminimų. 

Viskas jame mirę: nejudrios dėlionės kibučiai, nuogi ir 
sausi gabalėliai; vienintelis jausmas toks, kokį patyri žvelg- 
damas į sudužusio laivo nuolaužas, į smėlio pajūrin išmes- 
tas relikvijas: 1903 metai, Ana, Kembridžas, Edinburgo pen- 
sionas... Torkis, Džeimsas Briusas Dunas, žuvęs mūšyje, 
ežerai, 1896 metai, Merė Džeinė Mak Lorin-Dun, gimusi 
kada? Mirusi 1885 metais... nuo ko? 

Ir lauke ūkanos. 

5 lauke ūkanos vėlei apgulė 
Londoną; nešvarios geltonos arba žalsvos ūkanos, dusinan- 
čios dangų, aptraukusios pastatų fasadus, o paskui visai nu- 
gramzdinusios juos nebūtin; ūkanos, kurios, atrodo, turėjo 
pastūmėti į nusikaltimą, pridaiginti visokių ponų Haidų ar 
Džekų Skerdikų* Vopingo ir Soho gatvikėse, sukelti prie- 
puolius Bedlamo ligoninės pamišėliams. Praeiviai, kurių da- 
rėsi reta, kosėjo, čiaudėjo ir trynėsi akis. Namuose žmonės 
užsirakindavo, įkurdavo ugnį, ir degančių anglių liepsnos 
ūždamos išvaikydavo drėgnus ir šaltus garus, bet kaminų 
1šspjauti juodų dūmų kamuoliai netrukus dar labiau aptam- 
sindavo orą. Omnibusai, taksi ir kebai stūmėsi žingsnis po 
žingsnio, nes vairuotojai nieko nebematė; kartais jie netgi 
nebesuvokdavo, kur atsidūrė, kai orientyrai ištirpdavo kaip 
akvarelė nuo lašo vandens. Tuo tarpu darbininkų kvartaluo- 
se moterys nurinkinėjo skalbinius, pakabintus džiūti langų 
angose, kol jų dar nebuvo nubėrusios juodos neišplauna- 
mos dėmės. Čia žmonės slopo ankštuose rūsiuose, o gra- 
žiuosiuose kvartaluose skubomis iškviesti šeimos gydyto- 


*Ponas Haidas — R. Stivensono romano „Keista daktaro Džekilio ir po- 
no Haido istorija“ (1886) herojus, piktadarys daktaro Džekilio antrininkas; 
Džekas Skerdikas - garsus Londono žudikas, 1888 m. nužudęs kelias pros- 
titutes. 

jai rekomenduodavo dūstantiems ir kosintiems vaikams ke- 
liones į Mantoną arba Nicą. 

Žordanas, prisiglaudęs mažutėje vokiškoje smuklėje, be 
saiko gėrė analgetikus — tai buvo tiesiausia lazda sustabdyti 
mąstymo mechanizmui, be perstojo gromuliuojančiam tas 
pačias mintis. Reikėjo prisipažinti, kad jis neatpažino sa- 
vęs, žiūrėdamas į jaunuolį, kurį jie jam rodė, apie kurį kal- 
bėjo, ir šią mintį buvo sunku nuskandinti. Jis savęs neatpa- 
žino. 

Kampe stovėjo kinivarpų apgraužtas bufetas, kurio at- 
ramas puošė išskaptuotos medinės galvutės - evangelistai, 
velniai, imperatoriai, juokdariai, princesės. Sveikos, medi- 
nės galvutės, pašnekėkit su manim! Papasakokit man sma- 
gių istorijų! Nagi, kur jūsų siaubo pasakos, košmarai kvaiš- 
telėjusiems vaikams, juodos it anglis fejerijos? Kasparas 
Hauzeris savo rūsyje, Hamelno vaikai, Rudolfo beprotybė 
ar golemo pasivaikščiojimai*. 

Jis gėrė ryžtingai, nesustodamas, tačiau be noro, tiek 
užsižagsėdamas, kad gėrimas tekėjo kaklu ir ant marški- 
nių; svaigalai jam kiek apmalšino kojų skausmą. Smuklė bu- 
vo uždaroma, todėl jis vėl išėjo į sekmadieninį rūką. Sutiko 
kelis praeivius, vos įžiūrimus migloje, nelaimingus, aišku, 
ieškančius bent kokio kūniško ar dvasiško narkotiko, tačiau, 
kas be ko, ne tokius liūdnus, ne tokius piktus ir sužalotus 
kaip jisai. 

Viskas atrodė keista, bet, matyt, kaltas buvo jis pats. Žmo- 
gaus be prisiminimų nerealumas, sudarantis jo esmę, užkrės- 
davo žmones ir vietas. Jie pradėjo juo nebetikėti: Metas... 

* Kasbaras Hauzeris - neišsivystęs vokietis berniukas, 1828 m. rastas 
Niurnbergo policijos. Jis sakėsi visąlaik buvęs laikytas tamsiame kamba- 
rėlyje. Hamelno vaikai, pasak viduramžių legendos, dingo nuvilioti į kalvą 
Hamelno žiurkininko, kai jis, išvadavęs miestą iš žiurkių, negavo žadėto 
atlyginimo. Rudolfas - galbūt Austrijos princas, 1889 m. nusižudęs su sa- 


vo mylimąja Majerlinge. Golemas - būtybė, nulipdyta iš molio magijos bū- 
du ir vykdanti savo šeimininko valią. 

seras Filipas... Jis žengė į vienatvės ir apleistumo zoną, kur 
kiti galėjo pasiūlyti jam tik kliniką, ir nieko daugiau... 

Šiandien regėjos, kad liko vien marionetės, mechan1z- 
mai, rūko išpūsti paltai, besisukantys tarp iliuzinių dekora- 
cijų. Automatai, šlitinėjantys tariamai gotikinių, tariamai 
graikiškų fasadų papėdėje. Skrybėlės ir skėčiai, pamauti ant 
strypų, judėjo nuo postūmių - taip veikė mechanizmas, mas- 
kuojantis nebūtį. Ir jis tebuvo tik tuščių žodžių krešulėlis... 
Reikėjo ryžtis dar išgerti, ir kai jis galiausiai rado dar vieną 
atidarytą smuklę, užėjęs įsitaisė salės gilumoje ir ėmė nuo- 
dytis toliau. Kampe už kelių stalų nuo jo skarmaluotas vy- 
riškis išskidusia barzda traukė iš nešvaraus medžiaginio 
krepšio kažkokius daiktus. Matyt, ketino kažką parduoti 
dviem apašams su kepurėmis ir žiedais ausyje. Žordanas vos 
nenusisuko kaklo stengdamasis įžiūrėti, kas eina iš rankos 
į ranką, ką jie sveria delne. Tai buvo visokiausi niekniekiai, 
galintys praversti kaip ginklai: amerikietiški kastetai, se- 
nos geležtės su pridėtom įvairiom rankenom, prikalinėtos 
vinių kuokos ar švininių vamzdžių gabalai. 

Mieste knibždėjo žudikų, ir jis nebuvo tikras, kad jo nie- 
kas nesekė, nes jam netgi neatėjo į galvą pažiūrėti sau už 
nugaros. Kiek laiko jam liko gyventi? Išgyventi? Jie jį su- 
ras. Jis krūptelėjo iš neapykantos ir baimės. 

Visą laiką, kol mąstė, buvo įdūręs stiklinį žvilgsnį į tuos 
tris reikalą tvarkančius vyrus, ir šie galiausiai jį pastebėjo. 
Barzdyla atsistojo ir priėjęs atsisėdo šalia jo, laikydamas ran- 
koje virtuvinį peilį, kurio geležtė buvo tekėlu išgaląsta iki 
siauro ir plono trikampio. 

— Džentelmenas norėtų nusipirkti aštrų peilį? Pažvelkit 
į šiuos ašmenis, tikras skustuvas. 

Žordanas gerai suprato, ko jis siekia, bet buvo tiek išgė- 
ręs, kad nieko nebijojo, taigi tik nusišiepė nieko neatsakęs 
ir išgėrė dar gurkšnį viskio. 


Žordanas Fantomas 237 


Bet kodėl! gi ne? Užuot laukęs, kol jie jį aptiks, galėtų 
pats juos susirasti vieną po kito - kuo daugiau, tuo geriau — 
1r perrėžti jiems gerklę. Tai būtų pabaiga, verta žmogaus, 
kurio tėvas nešiojo kardą ir žuvo per paskutinę kavalerijos 
ataką karo istorijoje. 

Barzdyla nervingai tvarsėsi nesusivokdamas, kodėl 
„džentelmenas“ jam neatsako, kodėl neatrodo išgąsdintas 
jo grasinimų. Gal tai beprotis, pavojingas beprotis. 

— Šilingas, - staiga pasiūlė Žordanas. 

Vyriškis iškart nesuprato, jis pasimuistė nepaleisdamas 
iš rankų peilio. O jei šis tipas iš policijos? 

— Tai jūs, - tarė Žordanas, - vis dėlto nebenorite jo par- 
duoti? 

— Ne... Gerai. - Jis paėmė pinigus ir, palikęs peilį ant 
suolo, greitai atsistojo. 

Žordanas paprašė dar vieno stiklo, popieriaus ir pieštu- 
ko: užsirašys jų vardus, vieną po kito, susiras juos — taip 
pat vieną po kito - ir pribaigs. Žudikai: vienas - Oskaras E, 
du — Venecija Blekvud, našlė... trys - Oberonas Rouvas, ke- 
turi — Horacijus Morgantas, penki - jo sesuo Ofelija, varlė, 
šeši — kas dar? O taip, Henris Peiteris, pedagogas, septy- 
ni... septyni? Vilfridas Gvalavgas? Neaišku, ar jį reikia skai- 
čiuoti... Šiaip ar taip, ir be jo būtų kuo užsiimti. Jis žino, 
kur ieškoti Oskaro Fledžebio... Tad vertėtų pradėti nuo jo, 
perpjauti jam pilvą pirmam. Žordanas nervinosi, o svaigalai 
dar nebuvo visai jo apgalėje; jis gėrė daug ir greitai; dabar 
nebesiryžo išgerti nė lašo daugiau, nors smegenys toliau 
kriko. Įsigrūdęs į kišenę sąrašą ir peilį, sunkiai atsistojo. 
Aišku, jam buvo nelengva eiti tiesiai, bet nesijautė girtas ir 
klausė saves, ar tai, kad svaigalai nevėikia jo proto, nėra 
pamišimo ženklas... Jei jis ir nebuvo girtas, tai bent jau bu- 
vo sklidinas neapykantos ir turėjo darbo - nudirti kailį sep- 
tyniems ar veikiau šešiems asmenims, jis, Fantomas ker- 

šytojas. Soho! Tai buvo medžioklės šūkis. Jis ėjo beveik ant 
nuomonės, bet juto, kad eidamas šia kryptimi ras namus, 
kur gyvena jo priešas. 

Staiga ties vienos gatvės posūkiu akies kampučiu pa- 
stebėjo šešėlį rūke, regis, sekantį įkandin jo. Jau? Padarė 
kelis posūkius, norėdamas tuo įsitikinti. Ką gi, tuo geriau! 
Bus matyt. Sunkiai traukdamas 1š kišenės peilį, atsigręžė 
mažumėlę svyruodamas į šonus ir pasirengė smogti. Bet 
kažkas galvoje nutrūko; ranka nusileido, pyktis atslūgo. Tai 
buvo Piramas Borgis. Jis atsirėmė į sieną ir ėmė vemti, kol 
išvėmė viską, ką galėjo. 

Kai atsitiesė, Piramas paėmė jį už alkūnės ir padėjo jam 
eiti. Šniurkščiodamas nosimi, Žordanas paklausė, kaip jis 
čia atsirado. Piramas atsakė jo ieškojęs ir, kai ponas O'Rior- 
danas iš „Senojo jūreivio“ pasakė, jog jis turėtų būti kuria- 
me nors Soho viešbutyje, apėjęs kvartalą. Bepročiai, be abe- 
jo, turėjo savo apvaizdą. 

— Noriu jums padėti, - pridūrė Piramas. 

Žordanas pamanė, kad jis verčiau turėtų padėti pa- 
čiam sau. 

— Žinau, kas tampo virvutes, - toliau kalbėjo italas. - Ži- 
nau. Tai daktaras Nikola. Tai jis naudojasi nusikaltimais. Bu- 
vau Linkolns In Filds gatvėje, mačiau, kaip karstai nešami į 
Karališkąjį chirurgijos koledžą, nors šiandien sekmadienis. 

— Kas tampo kokias virvutes? - sušuko Žordanas. Jį py- 
mus. 

— Gerai, gerai, pakalbėsime vėliau. Nepykit. Nereikia ši- 
taip daryti - neikit per daug arti sienų. Tai neatsargu. 

— Kodėl? 

Piramas paaiškino, kad jei kas norės jį sustabdyti, su- 
rengti pasalą jo kelyje, tai visada bus daroma prie namo, 
prie vartų, todėl eidamas gatvės viduriu jis turės laiko rea- 

guoti. Tai buvo gana protinga. Be to, jis paaiškino, kad rei- 
kia dažnai keisti adresą, kad tai antroji taisyklė. 

— Beje, aš pažįstu žmonių, kurie galėtų jums padėti. 

— Kur jie? 

— Vopinge. Anarchistų centras... Ak, nebijokit, tai pati- 
kima vieta. 

Anarchistų centras? Žordanas lengvai sutiko atsižadėti 
savo kraugeriškų planų, girtuoklio kliedesiai jau sklaidėsi. 

Piramo žodžiai buvo daug aiškesni nei paprastai, jis kal- 
bėjo nebe taip painiai; ko gero, galvodamas apie tai, kad gali 
kažkam padėti, šiek tiek išsivadavo iš savo baimių... Jie pri- 
ėjo Ficrojaus aikštės kvartalą. Nedidelių smuklių iškabos 
buvo vokiškos; lentelės ant kitų pastatų skelbė Moėblirtes 
Zimmer, be to, čia dar buvo mažų siuvyklų, batsiuvių dirb- 
tuvėlių, skelbimų ant durų, siūlančių vietą tarnui. Toten- 
hem Kort Roude jie rado omnibusą, važiuojantį į Liverpulio 
gatvės stotį; taip jie greičiau pasieks tikslą. Žordanas ne- 
trukus užmigo, atsirėmęs galva į šaltą stiklą. 

Staiga jį, smarkiai papurtęs, pažadino Piramas. 

— Reikia kuo greičiau išlipti. Tokios linijos nėra. 

— Ką? 

— Aš žinau šį maršrutą, dažnai juo važiuoju. Kažkas 
ne taip. 

— Ar dėl to vertėjo mane žadinti? Galimas daiktas, kad 
maršrutas keičiamas kai kuriomis nakties valandomis. 

— Aš žinau, ką sakau. 

Kokia nelemta beprotybė vėl buvo beužvaldanti Piramą? 
Ir jis taip pat ėmė kvailai nervintis: staiga pamatė, jog kon- 
duktorius be uniformos. Tačiau susitvardė'ir pareiškė, kad, 
šiaip ar taip, jis neketina išlipti. 

Omnibusas vis labiau vinguriavo siauromis-Soho gatvi- 
kėmis; tuo metu žmonės jau ėjo iš teatrų, ir po apšviestais 
fasadais tarp porų vakarine apranga maišėsi reklamuotojai, 

kurių sunkios skelbimų lentos liaupsino kitus spektaklius 
arba restoranus, atidarytus vėlai naktį, gėrimų pardavėjai ir 
netgi valkatos bei kelios prostitutės. Keletas žmonių įlipo į 
omnibusą, ir jis jau tiesesniu keliu leidosi Ist Endo link. 
Žordanas nugirdo, kaip du keleiviai jam už nugaros nusiste- 
bėjo, kad omnibuso maršrutas kažkoks keistas, o trečiasis 
jiems pasakė, jog tai, aišku, dar vienas piratinis omnibusas, 
paimtas iš depo papildomam maršrutui, kad užsidirbtų kon- 
duktorius ir vairuotojas. Paskui jis nugrimzdo į keistą būse- 
ną tarp būdravimo ir miego. 

Jis ėmė galvoti apie Piramo tyrinėjimus, apie tai, kokią 
prasmę turi visi tie ženklai, kuriuos jis renka, - prospektai, 
skelbimų skiautės, puslapiai, išplėšti iš čia, iš ten, etiketės, 
užkimšę seną jo bufetą. Visa toji rašytinių sutapimų šūsnis, 
aišku, negali jo privesti prie jokios tiesos. Tad ką jam duoda 
toks kaupimas? Jis tegali padėti sukurti tuščių, bet neper- 
regimų ir ypatingų žodžių, frazių širmą, slepiančią pernelyg 
akivaizdžią, tačiau visiškai nepriimtiną tiesą... Trumpai ta- 
riant, litanijos, trumpi užkeikimai ant popiergalio, skirti 
grėsmingai realybei atitolinti... Tai buvo puikus paaiškini- 
mas, bet per daug paradoksalus, kad būtų bent iš dalies tei- 
singas. Piramas turėjo imtis tyrimo, kad nuslėptų badančią 
akis teisybę... Štai kas stipresnis už Šerloką Holmsą... Ta- 
čiau ar jo paties padėtis tikrai geresnė? Savo ženklų šiukš- 
lyną jis nešiojosi ištampytose dėmėto ir dulkino palto kiše- 
nėse: sąrašą adresų, piešinį, raktus, portsigarą. 

Tačiau jam buvo sunku pripažinti... kad jis stengiasi ne 
sužinoti, o nuslėpti... Ką gi nuslėpti? Tuštumą, nieką, kuris 
Jį sudarė? Nuslėpti nieką, nieko nenuslėpti... jis pametė min- 
čių giją; jo svarstymai priveikė jį patį. 

Kai Žordanas išlipo paskui Piramą Jubiliejaus gatvėje, 
Vopingo kvartale, raminantis svaigalų poveikis jau buvo pra- 
dėjęs sklaidytis, todėl jis vargais negalais nusikasė šimtinę 

metrų, skyrusią juos nuo savotiškos senovinės koplyčios, 
ant kurios kabanti medinė dažyta lenta skelbė: „Jidiš kal- 
bančių anarchistų federacija“. Tarp dviejų skausmo grima- 
sų jam pavyko nusišypsoti iš keisto kontrasto, kurį įžiūrėjo 
užraše. Pro langines, matyt, niekada neatidaromas, jie iš- 
girdo muziką ir prislopintą triukšmą. 

Piramas pastūmė duris, ir jie atsidūrė koridoriuje. Mu- 
zika ir triukšmas sklido iš toliau, iš kairės pusės. Atsisėdu- 
si ant suolo po skelbimų lenta, jauna juodaakė moteris skai- 
tė laikraštį V banotch', o šalia vyras, padėjęs galvą jai ant 
peties, miegojo it vaikas. Moteris pakėlė akis nuo laikraš- 
čio ir pasisveikino su jais linktelėdama galvą. Žordanas pra- 
eidamas peržvelgė ant vienų durų prismeigtus pageltusius 
popierius; tarp eilučių rusų arba jidiš kalba jo akys užkliuvo 
už kelių eilučių, parašytų angliškai: kalbos kursai kas vaka- 
rą aštuntą valandą, politinės ekonomijos kursai dešimtą va- 
landą. Kituose rašteliuose buvo skelbiama apie teatro spek- 
taklius didžiojoje salėje su nežinomų autorių vardais, apie 
rusų šokių grupės susirinkimus, konferencijas vienvaldystės 
17 kapitalizmo tema. Paskui Piramas įvedė jį į didžiulį kam- 
barį, kur grojo muzika, 1r paaiškino, kad jis ieško draugo — 
jo vardo Žordanas per triukšmą nenugirdo. 

Tai buvo teatro salė, bent jau taip atrodė dėl gilumoje 
esančios scenos, bet čia buvo pristatyta stalų. Apsupti ciga- 
rečių ir pypkių dūmų, ant nevienodų kėdžių, mirgančioje 
žvakių ir žibalinių lempų šviesoje žmonės kalbėjosi, gėrė, 
skaitė, sukinėjosi, - neįtikėtinas margumynas Žmonių, seni 
barzdoti žydai, kuriuos lengviau būtum įsivaizdavęs sina- 
gogoje, dokininkai, jūreiviai su palaidinėmis, jaunuoliai, ap- 
sirengę kaip neturtingi studentai, ir dar stebinantis skai- 
čius moterų - jaunų merginų ilgais sijonais, vienos su siu- 
vinėtom liemenėm ar gėlėtom skarelėm, kitos juodais 
drabužiais, kaip sicilietės, — kurios diskutavo, bruzdėjo su 

neįprastu laisvumu. Tokia įvairovė jį stulbino ir atitraukė 
nuo juodų nuotaikų; jis dar galėjo rasti paguodą, stebėda- 
mas panašius į save. Dvi atremtos į sieną spintos be durelių 
buvo pilnos samovarų, butelių, duonos, be to, čia stovėjo 
šildytuvas, krūva knygų nušiurusiais kampais ir laikraščių... 
Šalia dar tuščios scenos grupė muzikantų grojo melodijas, 
primenančias čigonų muziką, jaudinančią, linksmą ir kartu 
veriančią širdį, šiaip ar taip, tremtinių muziką. Žordanas at- 
sisėdo prie vieno stalo, o Piramas nuėjo kavos. 

Merginų nesivaržymas ir elgsena, nors buvo pavargęs 
ar kaip tik dėl to, įžiebė jam vos juntamą geismą, ir jis pasi- 
juto mažumėlę kaltas, nes atmosfera buvo geraširdiška. Jis 
akies kampučiu daugiausia stebėjo vieną aukštą blondinę, 
be abejo, aukštesnę už jį, kuri sėdėjo skersomis, ir tai jau- 
dinamai išryškino jos klubo apvalumą. Timpčiodama savo 
vyrišką liemenę, išsiuvinėtą raudonais siūlais, ji, matyt, vi- 
sai nekaltai, šiek tiek atkišdavo priekin krūtinę. Iš pradžių 
Žordanas pamanė, jog visos šios merginos, švelniai tariant, 
nepaprastai laisvų papročių, o paskui pasakė sau, kad jis tarsi 
atsidūrė užsienio šalyje ir neturėtų per greitai daryti 1šva- 
dų 1š ženklų, kuriuos galbūt blogai išsiaiškino. Kadangi mer- 
gina išsiblaškiusi vartė raudoną pigios išvaizdos knygelę, 
jis, norėdamas užmegzti pokalbį, paklausė, ką ji skaitanti, 
1r mergina, be abejo, vengdama atsakyti, padavė jam knygą. 
Jis tik užmetė į ją akį, pamanęs, kad tai koks pamfletas ar 
nepaskaitomas šiuolaikinis romanas. Šalia jo buvo kalbama 
apie Karlo Markso dukters Lauros ir jos vyro savižudybę ir 
laidotuves; prie kito stalo trys vyriškiai tylomis valgė kaž- 
kokią baisią rusvą piurė. Grįžęs Piramas paaiškino, kad tai 
vegetariškas paštetas, kad čia daug vegetarų. Žinoma, čia 
esama ne tik anarchistų, kalbančių jidiš, bet ir italų, kurie 
renkasi tai čia, tai Soho rajone, rusų arba latvių revoliucio- 
nierių socialistų, pacifistų ir netgi budistų. Jis taip pat pasa- 

kė, kad jo draugas dar neatėjo ir kad jam bus pranešta. Žor- 
danas, matydamas, kaip pagarbiai susikaupęs Piramas geria 
savo tirštą ir juodą kavą, stengėsi jį mėgdžioti, bet vis dėlto 
neišleido merginų iš akių. 

Piramas aiškino toliau, tik patylino balsą: beje, čia esa- 
ma ne tik revoliucionierių 1r idealistų; jis vos pastebimu ges- 
tu parodė vyriškį, apsirengusį vargingu lietpalčiu, už kelių 
stalų nuo jų. Šis, paaiškino jis, esąs anglų slaptosios polici- 
jos, Special Branch*, informatorius. 

Žodžiai „slaptoji policija“ skambėjo kaip įspėjimas; ne- 
jaugi Piramas vėl pradeda kliedėti? 

— Bet iš kur jūs žinote tokį dalyką? 

— Žinome, ir tiek. Jis Jau Seniai čia sukinėjasi. 

— Ir jam leidžiama ateiti? 

— Na, aišku, dabar, kai žinoma, kas jis toks, jis nebepa- 
vojingas. Stengiamasi, kad jis gautų ne visą arba klaidingą 
informaciją. Pats pagalvokit. Jei jis bus nušalintas, Special 
Branch jį pakeis kitu, kurį reikės demaskuoti. Be to, jis daž- 
nai pasiūlo išgerti ir nėra piktas. 

— Kitas reikalas su carinės ochrankos informatoriais. Jie 
pavojingesni ir juos sunkiau apdoroti. Jie gali organizuoti 
pasikėsinimus ir panašius dalykus. Mieste knibždėte knibžda 
šių Žmonių kaip žiurkių kanalizacijoje. Viską drėkina auk- 
sas, tironų auksas, tekantis kaip sugedęs kraujas. Netgi naktį 
blyksi peiliai. Chirurgijos koledže... 

Laimei, kažkoks vyras priėjęs nutraukė Piramą. Jis kaž- 
ką pašnabždėjo jam į ausį, ir jie atsistojo. 

— Taip, mano draugas jau atėjo, jis turbūt bibliotekoje, — 
pasakė Piramas. 

Jie užlipo vieną aukštą, palikdami už nugaros pokalbių 
gaudesį ir muziką. Žordanas šlubuodamas ėjo iš paskos. Ant 
kreivokų neobliuoto medžio lentynų palei sienas iki pat lu- 

bų, palei daugybę pertvarų, darančių kambarį panašų į labi- 
rintą, šūsnys, eilės knygų su pavadinimais storomis gotiš- 
kojo šrifto raidėmis, kirilica, graikiška abėcėle, knygų, pa- 
rašytų kalbomis, kur priebalsės keistai išdėstomos, viso- 
kiausių formatų knygų, aptrauktų stora drobe... Prie vieno 
stalo priešais puodelį juodos kavos sėdėjo sudžiūvęs barz- 
dotas žmogelis juodais it anglis plaukais ir erelio nosimi. 
Piramas pristatė juos vienas kitam: 

— Erikai, štai mano draugas anglas. Čia Erikas Malates- 
ta*, mums visiems didis žmogus. 

Sveikinantis su juo Žordano akys susidūrė su niūriu ir 
gyvu žvilgsniu. Jis pagalvojo, ar „Malatesta“ būtų galima 
išversti „Bloga Galva“, „kietakaktis“. Aišku, jei spręstų pa- 
gal energiją ir netgi užsispyrimą, sklindančius iš šio veido. 
Žordanas tik sumurmėjo: „Aš esu škotas“, - nors ir manė, 
kad italas tikriausiai nemato skirtumo, jis taip mažai tetu- 
rėjo ką apie save pasakyti. 

— Erikas yra mokslininkas, - vėl prakalbo Piramas, - jis 
parašė knygų, reikšmingų knygų. Erikai, mano draugas šiuo 
metu turi problemų, jam reikia ramios vietelės prisiglausti. 

— Na, aišku. Tu žinai, kad gali manim pasikliauti. Bet 
dar turiu su kai kuo pasimatyti. Susitikim apačioje po pus- 
valandžio. 

Jie paliko jį. Laiptinėje Piramas paaiškino, kad Malates- 
ta — ne vienintelis svarbus Žmogus, kuris čia ateina, kad 
kunigaikštis taip pat čia lankosi. Kas tas kunigaikštis? Nagi 
kunigaikštis Kropotkinas**, vienas pirmųjų anarchistų, taip 
pat rašytojas, šio centro įkūrėjas. Apačioje jis mėgino vėl 
paaiškinti apie vieną iš sąmokslo tinklų, kurio aukomis jie 
tapo, ir nuolat minėjo kažkokio paslaptingo daktaro Nikolos 

* Italų anarchistų lyderis, 1900-1919 m. daugiausia gyvenęs Londone. 


** Rusų revoliucionierius, sociologas ir geografas, anarchizmo teore- 
tikas, kilęs iš senos kunigaikščių giminės. 1886-1917 m. gyveno Anglijoje. 

vardą. Žordanas, stengdamasis išsaugoti ramybę, patiksli- 
no, kad jis nenori būti įpainiotas į šias istorijas, kad jam ir 
savų ligi kaklo; kad šio daktaro vardas jam primena tik kaž- 
kokio stoties romano baubo vardą. Pokalbis buvo sunkus, ir 
jam palengvėjo, kai atėjo Erikas Malatesta. Žordanas šiltai 
padėkojo Piramui, vildamasis, kad tas užmirš paskutinius 
atšiaurius jo paaiškinimus; šiaip ar taip, Piramas sustabdė 
jį tuo metu, kai alkoholio ir juodos tulžies mišinys galėjo 
privesti jį prie paties blogiausio. Prieš išsiskirdamas su juo, 
jis dar paprašė jo atnešti naujienų iš prancūzo ir iš „Senojo 
jūreivio“, nes bijojo, kad Metas su šeima neturėtų rūpes- 
čių. Taip pat norėjo perduoti žinutę Gracijai, bet nedrįso, 
nerado žodžių. Galiausiai neišlaikes vis dėlto paprašė pasa- 
kyti Gracijai, kad jis negali ateiti, kol kas negali. 

Dar kartą perėjęs naktinį Londoną iki Izlingtono, už ka- 
nalo, Žordanas pagaliau pasiekė žadėtą prieglobstį, kur ga- 
lėtų nakvoti: namelį Izlingtono Terasoje, kurio pirmame 
aukšte Malatesta nuomojo nedidelį kambarį. Jis, regis, at- 
stojo ir dirbtuvę, ir virtuvę, ir darbo kabinetą. Malatesta 
pastatė Žordanui sudedamąją lovelę tarp knygomis apkrau- 
to varstoto, varinės vielos ričių, juodai subraukytų rankraš- 
čių Ir malkomis kūrenamos viryklės, kurią iškart užkūrė. 
Pro išdaužtą langą skverbėsi šaltas oras, lova buvo kieta ir 
siaura kaip karstas, bet Žordanui tai buvo nė motais; jis su- 
sisupo į savo paltą ir užmigo. 


XXXIV 


G. tvyrojo tiršta tamsa, kai 
Žordaną Fantomą pažadino barškantys indai. Jis pamėgino 
atsitiesti, bet kūną nuvėrė skausmas: sprandas buvo nutir- 
pęs, nugara ir kelis baisiai diegė. Pasivertus ant šono ir su- 
kandus dantis, jam šiaip taip pavyko atsisėsti. Tačiau ryžto 
atsistoti pritrūko, ir jis nesikeldamas paėmė iš šeimininko 
rankų puoduką kavos. 

Malatesta atsiprašė, kad taip anksti jį išbudino, bet jo 
laukė darbas. 

— Ką jūs dirbate? - paklausė Žordanas prikimusiu balsu, 
vos pastebimu mostu - taip jam skaudėjo raumenys - rody- 
damas į prietaisus, kuriais buvo užgriozdinta dirbtuvė. Šir- 
dies gilumoje jis įtarinėjo, kad iš to gali būti gaminamos 
bombos: laikrodžio mechanizmai, vielos... 

— Aš elektrikas, — atsakė Malatesta, paskui!, jausdamas, 
kad tokio atsakymo nepakanka, truputį paniuręs pridūrė, kad 
gyvenimas tremtinių nelepina. Jo akcentas skyrėsi nuo Pi- 
ramo, matyt, jis buvo iš kito krašto; Žordanas kažkodėl pa- 
galvojo apie Neapolį. 

Žordano mintys dar klydinėjo, jis nebuvo kaip reikiant 
išsibudinęs, ir trapios jo asmenybės gijos nebuvo tvirtai su- 
megztos; per kelias valandas jis išgyveno per daug nutiki- 
mų, kad tai nepaveiktų silpnų jo smegenų. Miegas, laimei, 

tuos įvykius nušlavė: kažkokio kunigaikščio sukurtą anar- 
chistų centrą, pragaištingo kroketo partiją, stereoskopo se- 
ansą pas įtėvius, žiaurius prieš savo valią, gražiosios Anos 
pabėgimą — be abejo, su Eženu Deleru, Piramo Borgio drau- 
gus. Na taip: 

— Jūs seniai pažįstate Piramą? 

— Kelerius metus. Jis laikosi su italais. Jūs turite būti 
atidesnis Piramui. Jis yra... kaip čia pasakius... gležnas. 

Žordanas norėjo atsakyti, kad Piramas jį persekioja, bet 
suprato, jog tai neišvaduoja jo nuo atsakomybės, todėl tik 
linktelėjo galvą. Teisybė, jis turi būti atidesnis jiems visiems, 
Piramui, Bernams-Džonsams, O'Riordanams. Jis nebegali 
priimti iš jų pagalbos, nes jiems gresia pavojus būti įpainio- 
tiems į jo tykančias katastrofas... 

Malatesta susivyniojo į popierių kelias rites varinės vie- 
los, porceliano šukelių, kažkokių buteliukų ir paliko raktą 
Žordanui. 

O jam viskas buvo įgrisę, ir jis vėl užmigo. 

Paskui jį vėl pažadino beldimas į duris; dar pavargęs 1r 
sustingęs, be to, mažumėlę sunerimęs, Žordanas taip ilgai 
dvejojo, kad atidaręs duris jau nieko neberado. Jis grįžo į 
dirbtuvę, sunkiai vilkdamas kojas. Nerimas virto savotiška 
giedra ramybe. Niekas nežinojo, kur jis, ir bent kol kas jam 
buvo ramu. 

Dirbtuvėje jis suvokė, kad jaučia malonumą būdamas 
kažkieno namuose, kambaryje, bylojančiame apie veiklą, 
apie asmenybe, kurios visai nepažįsta. Jis pavartė kelias iš 
knygų, išmėtytų po visus kampus: kaip tik Kropotkinas, Ba- 
kuninas, „Prancūzijos revoliucijos istorija“, bet nesiryžo 
skaityti tokių abstrakčių tekstų. Paskui užmetė akį į Mala- 
testos rankraščius, bet šis rašė itališkai. Nusivilkęs paltą, 
su kuriuo nesiskyrė kiaurą naktį, Žordanas pastebėjo, kad 
per nepaaiškinamą išsiblaškymą pasiliką knygelę, kurią jam 

padavė mergina iš anarchistų centro, nors ketino ją grąžin- 
ti. Tai buvo pigi knygelė, išleista Methuen £ Co, pavadinta 
„Koks gyvenimas!“. 

Iš pradžių pasklaidė ją išsiblaškęs - jam patiko paprasta 
17 vis dėlto originali idėja, kuria ji rėmėsi: žmonių ir daiktų 
siluetai, iškirpti iš prekių, užsakomų paštu, katalogo, buvo 
sudėlioti į absurdiškas sceneles, kurias lydėjo visiškai rim- 
tas komentaras; viskas daugiau ar mažiau nuosekliai suda- 
rė farsišką autobiografiją - tai ir atspindėjo knygelės pava- 
dinimas. Ji buvo pasirašyta tik inicialais: „E. V. L. 11 Dž. M.“. 
Viename puslapyje buvo išmėtytos kojos, rankos, galva, pa- 
imtos iš kojinių ir pirštinių reklamų... Dviejų eilučių teks- 
tas aiškino: „Scena buvo baisi, žmogaus liekanos nuklojo 
žemę, bet aš, laimei, sveikas išnešiau kailį, tik buvau gana 
smarkiai sukrėstas“. Jis ilgai mąstė žiūrėdamas į šį paveiks- 
lėlį —- dėl jo absurdiškumo buvo nesunku laikyti jį alegorija, 
be to, nedaug trūko, kad jis būtų galėjęs figūruoti jo paties 
autobiografijoje. Jam patiko tokia truputį ikonoklastiška ir 
vaikiška pramoga - karpyti ir klijuoti, o kadangi piešiniai iš 
po jo rankos jį gąsdina, kadangi jie viską šventvagiškai su- 
karikatūrina, jau verčiau vogti paveikslus, juos perkompo- 
nuoti, o gal ir nuspalvinti, sukarpyti arba suplėšyti... Tai 
būtų priemonė atitolinti visiems tiems mąstymo mechaniz- 
mo judesiams, gromuliavimams, kurie plaka krūvon vis tas 
pačias baimes, tas pačias šmėklas, sceneles, išėsdintas it 
ofortai jo dvasioje. Merė Džeinė Mak Lorin, Džeimsas Du- 
nas, Oberonas Rouvas... 

Netrukus, atsigulęs ant grindų labai nepatogia poza, su 
žirklėmis ir dvokiančiais klijais po ranka, jis su panašiu į 
karštligę įšėliu, puslapis po puslapio karpė ir plėšė iliust- 
ruotus laikraščius, kuriuos rado sumestus kambario kam- 
pe, nuėmęs nuo jų kažkokio mechanizmo dalis. Nešvariais 
pirštais išjuodindavo savo lapą, kaip pakliūva ištepdavo jį 
klijais, pagražindavo vaizdą beico ir pelenų štrichais. Pir- 

miausia skenduolis, žmogus su kostiumu, kurį, išsukinėjęs 
rankas ir kojas, pusiau panardino į juodą vandenį, o kitame 
lapo gale įtaisė mažutį baltą laivelį, baltut baltutėlį viršum 
juodų dūmų. Paskui subraukė viską nervingais pieštuko dry- 
žiais, sumankė popierių ir numetė į kitą kambario kampą. 
Jis jautė didesnį pasitenkinimą darydamas koliažą nei žiū- 
rėdamas į jį baigtą, bet buvo tikras, kad turi kažką išknisti, 
todėl darbavosi toliau, džiaugdamasis šiuo vaikišku ir ne- 
švariu darbu. 

Po dviejų valandų vis nervingesnio karpymo ir klijavi- 
mo, panaudojęs ir nuo grindų surinktus šiaudgalius, ir ne- 
švaraus dažyto popieriaus, aptikto dirbtuvėje, skiauteles, o 
paskui, po truputį viską išmetęs, jis suprato, kad koliažas 
niekada neatrodys tobulas, ko galima tikėtis iš drobės. Ta- 
čiau, net ir jausdamas nusivylimą, Žordanas žinojo radęs bū- 
dą, kaip galėtų dirbti, grįžti prie tapybos, vis dėlto nekom- 
promituodamas savęs, nors tai būtų negražu ar netobula. Ir 
nors jo rankos buvo išteptos klijais, drabužiai dulkini, spran- 
dą ir rankas gėlė, jam buvo šiek tiek lengviau kvėpuoti, nes 
jis tarsi susikūrė savotišką ateitį, beformę ir beviltišką, bet 
vis dėlto ateitį. Jis jau įsivaizdavo kitas galimybes, kitas te- 
mas po „skendimo Temzėje“ ir „aristokratų žudikų“, kurie 
dabar sumankyti gulėjo dirbtuvėje. 

Dabar jam buvo šilta ir šiek tiek maudė duobutėje po 
šonkauliais — aišku, dėl susijaudinimo padarius atradimą; ir 
be perstojo plaukė idėjos: jam reikėtų prekių, užsakomų paš- 
tu, katalogo, kaip tas, kurį panaudojo knygelės „Koks gyve- 
nimas!“ autoriai. Jis dar nebaigė dirbti savo darbo ir kurti 
planų, bet turėjo apsiraminti; jam dingojos, kad jei nesu- 
stos, jo galva užvirs it perkaitintas katilas ir jis nebegalės 
jos sustabdyti, kad jo karšligė įgaus išties baisų mastą. Jis 
jau buvo beišeinąs pakvėpuoti grynu oru, kad viskas aprim- 
tų, kai vėl kažkas pabeldė į duris. 

Pro langą jis pamatė Piramą Borgį. Kai atidarė duris, Pi- 

ramas iškart puolė prie lango ir apžiūrėjo gatvę iš už užuolai- 
dų. Paskui išsitempęs kaip styga atsisėdo ant kėdės krašto ir 
pasakė, kad jis nepamiršo Žordano pavedimo; ponas O'Rior- 
danas, „Senojo jūreivio“ šeimininkas, jam papasakojęs, kad 
prancūzas buvo trumpam užsukęs. Jis sumokėjęs dalį savo 
sąskaitos ir buvęs su labai gražia mergina, apsirengusia dai- 
lia, bet apglamžyta suknele. Jis palikęs Žordanui laišką. 

Jauna mergina? Kas tai galėjo būti, jei ne Ana? Abejonių 
nebeliko: Eženas pabėgo su Ana Bern-Džons. 

Ponas O'Riordanas taip pat norėjęs jį perspėti, kad jis 
ieškomas: kažkoks vyras, apsirengęs kaip darbininkas, bet 
per daug išpuoselėtomis rankomis, atėjęs ir klausinėjęs, kur 
esąs Džeimsas Dunas. Piramas turėjo jam dar vieną raštelį. 
Ar jis nuo Gracijos, paklausė Žordanas, ir jo širdis staiga 
ėmė daužytis kaip pašėlusi. Piramas sutriko 1r lyg vaikas, 
užkluptas per daug netikėto klausimo, sulemeno: ne, ne, 
Gracija nieko neįdavė, Gracija nieko nepasakė; ji... ji turi 
daug darbo. Po teisybei, galiausiai šiaip ne taip išspaudė Pi- 
ramas, tai jo parašytas pranešimas. O, nebūtina jo skaityti 
iškart dabar, bet netrukus, netrukus tai ims veikti. Žorda- 
nas iškart įsivaizdavo kažką, ką bus baisu, išties baisu skai- 
tyti. Be to, jis prisiminė, kad Piramas Italijoje dirbo spaus- 
tuvėje ir moka rašyti, 0 jo sesuo ne, tad jinai, šiaip ar taip, 
nebūtų galėjusi perduoti jam žodelio. 

Jis bejausmiu veidu ištiesė ranką paimti pranešimo; jo 
pasibjaurėjimas buvo toks didelis, kad nepajėgė būti malo- 
nesnis. Ir vis dėlto žinojo, kad perskaitys šį popierių, nes 
turėjo tai padaryti dėl Piramo, nes Gracija... bet tik tada, 
kai Piramas bus išėjęs. 

Iš pradžių jis atplėšė Eženo laišką. Šis, nusprendęs pa- 
siaiškinti prancūziškai, visą puslapį išmargino savo smul- 
kia ir elegantiška rašysena. Žordanui teko laišką perskaity- 
ti kelis kartus, kol viską suprato: „Tegu niekas nesijaudina 

dėl Anos. Aš esu su ja ir rūpinuosi: ja kaip didžiausia bran- 
genybe. Patikėk manim, kalbu rimtai. Mudu išvažiuosim į 
Prancūzijos pietus, apsigyvensim kokiame nors namelyje 
tarp vynuogynų. Aš dirbsiu, tereikia pamėginti, kitiems iš- 
eina. Būk geras, nepyk ant manęs. Metas iš „Senojo jūrei- 
vio“ davė man adresą namų, kur Tu buvai, aš tik norėjau 
pasiskolinti truputį pinigų. Lošdamas kortomis prisidariau 
šiek tiek skolų, o mano kreditoriai visai neturi humoro jaus- 
mo. Įlindau į namą per sodą ir papuoliau į moters kambarį. 
Spoksojau kaip kvailys į sukneles ir buteliukus kvepalų. Nu- 
jaučiau čia gyvenant nuostabią būtybę, ir jinai mane užklu- 
po. Bet neišsigando. Kito krašto grožis, patrauklesnis, skais- 
tesnis, kvapesnis. Mudu valandėlę pakalbėjome, o paskui ji 
pasiūlė man ją pagrobti ir paprašė manęs ją pabučiuoti. Pa- 
tikėk, buvo taip, kaip sakau. Kaip atsispirti? Aš ne šventa- 
sis. Ji įpuolė į mano glėbį, aš jos nepažįstu, nesuprantu, bet 
myliu ją. Įspėjau, kad gyvenimas su manim - tai gyvenimas 
skersvėjyje ir pustuščiu pilvu, bet ji atsakė, kad jos gyveni- 
mas jai įgrisęs kaip ir anglai. Tikiuosi, Tu man atleisi“. 

Žordanas nežinojo, ką apie tai galvoti. Jis vis dėlto buvo 
apstulbintas, kad Eženas drįso šitaip ateiti „pasiskolinti pi- 
nigų“; tuo tarpu Anos pasiryžimas jį ne tiek stebino. Ji atro- 
dė tokia karštakošė ir kartu tokia pavargusi. Ką pamanys 
jos tėvai? Ir sužadėtinis, kaip ten jis, Edvardas, Edvardas 
Tornas? Šiaip ar taip, Eženas jį išdavė, tai jau nekėlė jokių 
abejonių. 

Paskui jis atsidusęs atplėšė kitą voką, tą su Piramo pra- 
nešimu. Tai buvo rankraštis, parašytas rangytomis, bet itin 
kruopščiai išvedžiotomis raidėmis ir pavadintas: „Prane- 
šimas apie sąmokslą Siekiantį įkalinti mane, parašytas 
p. P B. iš Sienos, reziduojančio Londone“. 


bone: Nebaisydamas bavojaus, leidžiu sau įteikti jums 
Ši Pranešimą: mat jūs tapote, kiek žinau, „nesamoningu“ in- 

strumentu rankose tų, kurie taip siekia Mano Pražūties!!! kad 
netgi nedvejodami mėgina nunuodyti. Ir užsiundyti ant manęs 
tuos anglus. Be to, išduoti i7 basišaipyti kokiame nors teatro 
sbektaklyje —... 


Beprotiškas Piramo nerimas griovė sintaksę ir skyry- 
bą. Žordanas peršoko kelis puslapius. 


Chirurgas: kuris prašo jį vadinti daktaru Nikola (įtakin- 
gas žmogus). Taigi: šis žmogus iš Chirurgijos koledžo Stengėsi, 
kad aš būčiau laikomas žudiku. Nors Žudikas yra JIS ir gau- 
na lavonus Dežese. Tad Atsargiai. Jis organizavo Chirurgijos 
koledžo brezidento nužudymą. 

P B., Sienos 17 basaulio pilietis. 


Kokia nelaimė! Perskaičius šį laišką neįmanoma vėl at- 
sidėti popierėlių dėliojimui. Tai virš visko. Greičiau lau- 
kan! Oro! 

Oras iš tiesų buvo šaltas ir gaivus, koks būdavo ne kiek- 
vieną dieną; dangus beveik giedras, tiek kiek įmanoma, tai- 
gi jis truputį pasivaikščiojo, vis dar šlubčiodamas, šalivage 
palei kanalą, tarp vandens 1r sandėlių, dirbtuvių, gamyklų. 
Ši perėja tarp tirštos statinių masės jam priminė dokus, ku- 
riuose dėl greta tekančios Temzės taip pat atrodė esą dau- 
giau oro, daugiau šviesos. Čia žėlė piktžolės, purpčiojo 
paukščiai, vanduo. raibuliavo keistais atspalviais. Nors jam 
1r gėlė kūną, jis jautėsi atjaunėjęs, pagyvėjęs, koks jau Se- 
niai nebuvo. Širdies gilumoje glūdėjo pojūtis, kad ateitis at- 
sivėrė priešais jį kaip lyguma perkopus kalvą. Peilį, kurį nu- 
sipirko vakar, jis įmetė kanalo vandenin. Keliose gatvėse ir 
erdviame pastate buvo turgus, į kurį jis atėjo kartu su būriu 
moterų, šeimos motinų ir mažų mergaičių įvairiaspalvėm 
suknelėm ir skarelėm, traukiančių apsipirkti su pintinėmis. 

Jis vaikštinėjo palei krautuvėles ir prekystalius, susikišęs 
rankas į kišenes. Nustūmęs šalin ir savo, ir Piramo baimes, 
bastėsi nelyginant klajoklis, ne itin žvalus, bet gana ramus. 
Lūšnelėje, kurioje šeimininkavo Būrų karo veteranas, apsi- 
rengęs sena pilka miline su galionais ir medaliais, jis nusi- 
pirko pigų iliustruotą laikraštį savo koliažams. Klausėsi kro- 
mininkų, giriančių savo prekes, šaukdintojų, daržovių par- 
davėjų ir mėsininkų žodinių susirėmimų, atkreipdamas 
dėmesį į savitą kai kurių Sasekso ir Kento valstiečių tartį; 
suvalgė gabalą pudingo su jautienos lajum, kurį nusipirko 
kaip ir kiti, įsiliedamas į neaprėpiamą turgaus bruzdesį, stab- 
telėdamas kaip koks vaikėzas pasižiūrėti į gyvas vištas ir 
triušius, o paskui, tolėliau, į senus drabužius ir naudotus 
geležies dirbinius. 

Tačiau palengvėjimas, kurį jautė, galiausiai dingo; jau 
antrą ar trečią kartą pastebėjo vieną siluetą - katiliuką, kres- 
ną figūrą ir smėlio spalvos paltą - tiesiai priešais jį, tik ki- 
toje eilėje tarp prekystalių, ir jį nuvėrė baimė, kad jis vėl 
susektas. Žordanas apsisuko, išnaršė žvilgsniu minią, norė- 
damas pasižiūrėti į jį iš arčiau, bet jam nepasisekė: anas 
buvo dingęs. Tačiau jo dėmesį patraukė prekiautojas iš po 
skverno, ant vaikiškos antklodės išdėliojęs lazdas, ir pane- 
šiotus skėčius nuo lietaus ir nuo saulės. Viena lazda buvo 
su dideliu vario bumbulu ir kvadratinio pjūvio smaigaliu; jis 
pakilnojo ją ir pajuto, kad ji gana sunki ir prireikus gali at- 
stoti ginklą. Prekiautojas su ryškiu Liverpulio akcentu pa- 
aiškino, kad ji iš Prancūzijos, kad pirko ją iš juodbruvio pran- 
cūzo, kuris nemokėjo pasakyti nė žodžio jokia žmogiškai bū- 
tybei suprantama kalba. „Pirko ar pavogė? - pagalvojo 
Žordanas. - Koks skirtumas...“ Ir nesiderėdamas nusipir- 
ko lazdelę už kelis šilingus, ja pakeisdamas tą, kurią pra- 
dangino Ruislip Lodže. 

Su lazdele rankoje jis vėl perėjo visą turgų, ieškodamas 
smėlio spalvos palto, bet ir šįsyk nieko nepešė. Jis manė 

turįs prieš akis į valias laiko, kad galėtų žaisti šešėliais ir 
pajuodusiais atvaizdais ant popieriaus lapų, bet jo dienos ir 
valandos buvo suskaičiuotos. Jie jį sučiups; jo priešų daug, 
jie galingi. Jų persekiojimas atrodė juo žiauresnis, kad jis 
nežinojo jo priežasties. 

Tačiau Žordanas sunkiai įsivaizdavo, kaip pats vienas su- 
siras tą raudonveidį, gerai įmitusį husarų leitenantą, pagrobs 
jį ir apklaus, nors tai buvo vienintelis veiksmas, kurio galė- 
jo imtis, kad tyrimas pasistūmėtų į priekį. Kitus, tuos 1š 
Ruislip Lodžo, saugojo turtingųjų ir įtakingųjų privilegijos — 
aukštos sienos, uždarytos durys, trikdantys tarnai ir, be abe- 
JO, policijos apsauga. Jis galbūt galėtų išsipasakoti Malates- 
tai, paprašyti jo patarimo ir pagalbos, - juk šis atrodė tvir- 
tas kaip uola. Einant pro bakalėjos parduotuvę, kurioje bu- 
vo ir pašto skyrius, jo mintys pasuko kita linkme: jis 
nusprendė pasiųsti telegramą Bernams-Džonsams. Senukai 
tikriausiai galuojasi iš nerimo, o Eženas savo laiške prisi- 
pažino, kad Ana su juo, nors šią istoriją tebegaubė paslap- 
tis. Jis ir taip, gerai nesuvokdamas kodėl, jautėsi savotiškas 
bendrininkas, buvo per daug įklimpęs į miglotus sąžinės 
priekaištus, kad ir toliau paliktų juos nežinioje, juolab kad 
kiekvieną dieną pats galėjo pradingti. 

Užmetęs akį, kol mąstė, į Oxo sultinius, Pea7s muilą, 
Cross d Blackwell sriubas, gražiai išrikiuotus ant medinių 
lentynų, jis parašė telegramą: „Ponams Bernams-Džonsams, 
Onslou aikštė, Čelsis, Londonas, V. E. Ana gyva ir sveika, 
išvažiavo su prancūzu Eženu Deleru, avinčiu batus, palie- 
kančius pėdsaką su jo vardu. Paskutinis žinomas adresas: 
Glengol Roudas, Šunų Sala, Londonas, I. E.“. 

Jam tik iš antro karto pavyko pasirašyti svetimu vardu: 
„Džeimsas Dunas“. Telegrama buvo aiški ir šalta kaip ryšių 
nutraukimas. O gal išdavystė? Nesvarbu! Nesvarbu, kaip ir 
tai, jog jis mažumėlę pavyduliavo žinodamas, kad jinai jo 
glėbyje... 

Prieš grįždamas į Malatestos kambarį, jis pasistengė įsi- 
tikinti, kad niekas jo neseka, - dažnai gręžiojosi, rinkosi la- 
biausiai vingiuotus skersgatvius palei kanalą ir paspartin- 
davo juose žingsnį, kol priėjo Izlingtono Terasą. 

Užsidaręs kambaryje ir užsiglaudęs už lango, jis valan- 
dėlę stebėjo gatvę, bet nieko ypatinga nematė: dar turėjo 
šiek tiek laiko prieš akis ir po valandėlės, išgėręs antrą puo- 
duką kavos, vėl pradėjo su šiek tiek nervingu įkarščiu kar- 
pyti ir plėšyti savo naująjį iliustruotą laikraštį, dar atsiduo- 
dantį spaustuvės dažais. Jis pamatė, jog koliažo detales rei- 
kia ne iškart klijuoti, 0 pirmiausia išdėlioti ant lapo, kad 
būtų galima jas perkelti, išardyti ir vėl sudėlioti asamblia- 
žus. Kiekvienas koliažas pakišdavo idėją kitiems; taigi jis 
jau įsivaizdavo, kaip karpys moterų kūnų paveikslėlius, ar- 
dys juos ir vėl surinks, ir šie dalimis išbarstyti kūnai rodys, 
kokia šiurkšti gali būti aistra. 

Šie draiskalai, šie koliažai taip pat galėtų atkurti scenas, 
matytas pro stereoskopą; jis sudarytų pasiskolintų prisimi- 
nimų, pramanų antologiją, kurią reikėtų įsisavinti; tai būtų 
įsivaizduojamų šeimos portretų galerija, suklijuotų gabalė- 
lių lobis, pavogtas iš laiko. 

O paskui reikėtų klijuoti ant tvirtesnio, didesnio formato 
popieriaus... 

Šeimininkas grįžo tik vėlai vakare; jis dirbo naujuose 
paviljonuose Brikstono pusėje, higieniškuose, gerai apšvies- 
tuose ir vėdinamuose namuose, kuriuos proletariatui statė 
bankininkai filantropai, - jie, deja, buvo siūlomi už nepriei- 
namą kainą ir pradėjo griūti dar nebaigti statyti. Jis parsine- 
šė duonos, itališkos kiaulienos ir pilvotą butelį vyno. Ištrau- 
kė dvi taures, pastatė prie varstoto dvi kėdes ir valgydamas 
ėmė skaityti. Žordanas, vis dar ketindamas prašyti jo pagal- 
bos ar bent jau patarimo, nedrįso jam trukdyti ir taip pat 
valgė tylomis. Kol sulauks progos prašnekti. 

Kai jis pagaliau išdrožė: „Kaip Piramas jums sakė, aš 

turiu rimtų rūpesčių...“, Malatesta pastūmė knygą į šalį ir, 
regis, nusiteikė klausytis. 

— Daug laiko užimtų aiškinti... Aš buvau viename pobū- 
vyje... Ne, tai prasidėjo dar anksčiau... 

Įvykusios dvi itin kruvinos žmogžudystės, ir abu kartus 
nusikaltimo vietoje buvę rasti kartoniniai teatrėliai... vie- 
toj parašo po nusikaltimu... Jis irgi tapęs panašaus pasikė- 
sinimo, ypač siaubingo, auka. Jie taip pat paruošę teatrėlį... 
Jis išsigelbėjęs ir... Laiškas, jis gavęs laišką, kuris nuvedęs 
jį pas husarų leitenantą, vieną iš žudikų, bet tas veikęs ne 
vienas... bent jau jis turįs rimtų priežasčių taip manyti. Jie 
dar mėginę jį nužudyti... du kartus. Jam pasisekę... Tai esą 
turtingi Žmonės... įtakingi žmonės... 

Jis su nerimu žiūrėjo į Malatestą: ar jį įmanoma supras- 
ti? Ar įmanoma patikėti? 

— Jie veikia išvien, esu tuo tikras, nors nesuprantu, ko- 
dėl jie... 

— O kodėl jūs nepaaiškinote viso to policijai? — paklausė 
Malatesta, suraukęs antakius. 

— Policija... policija... nežinau... noriu pasakyti... mano 
praeitis per daug neaiški, kad prašyčiau jų... 

Kalbėdamas Žordanas pradėjo suvokti, kuo galėtų anar- 
chistus sudominti jo istorija. 

— Tai medžiaga baisiam skandalui... supraskit... Grafie- 
nė, Velso princo pulko karininkas, Vestminsterio mokyklos 
direktorius, o tai, kaip girdėjau, viena iš respektabiliausių 
Londono mokyklų; žmonės, kurie lankosi garsiausiose šei- 
mose, pas Askvitus, pas Manersus... Visi šie Žmonės įsi- 
painioję į žmogžudystes... 

— Tai ne sapnas —- tai košmaras, bet tiesa. 

Tačiau visa tai panėšėjo į skausmingus Piramo svaičio- 
jimus... 

— O ko jūs norėtumėt iš manęs? - galiausiai paklausė 
Malatesta. 

— Aš esu vienas, — tarė Žordanas, - vienas prieš juos Vi- 
sus... O norėčiau sučiupti leitenantą ir apklausti, kad žino- 
čiau... 

— Supratau, supratau. Prisimenu žmogžudystes, apie ku- 
rias kalbate. Jos buvo aprašytos netgi Londono italų laik- 
raštyje. Bet čia aš esu elektrikas, ir nieko daugiau. Tarpais 
padėdavau draugams, tai tiesa, bet man reikia rašyti, išdės- 
tyti tam tikrus dalykus, ir aš negaliu rizikuoti... mano pa- 
dėtis netvirta... 

— Tačiau Piramas sakė, kad Italijoje... 

— Čia ne Italija. Italijoje aš koviausi, ten mano vardas — 
garsaus kondotjero vardas. Čia aš esu politinis tremtinys, 
elektrikas ir rašau. 

— Jūs man nepadėsite? 

— Ne. Aš ne. - Malatesta nutilo ir pasiėmė savo knygą, 
paskui padėjo ją į šalį. - Jūsų istorija neaiški. Norėčiau ju- 
mis pasitikėti, bet... - Kam jam painiotis į visa šita? Jis vėl 
pradėjo skaityti, bet paskui dar pasakė: - Gerai, paklausy- 
kit, aš pažįstu kelis prijaučiančius nelegalams karštakošius, 
kuriems ne per daug rūpi, 1š kur ateina pinigai už darbą. Jie 
turi ginklų. Galiu su jais pašnekėti, pasistengti juos įtikinti. 
Bet reikės pinigų. 

Žordanas nustebo: 

— Jūs norite, kad kiti atliktų reikalą, kurio nesiimsite? 

Malatesta supyko: 

— Jums reikia pagalbos ar ne? Aš nesu koks prakeiktas 
bolševikas. Manau, teisinga, kai kiekvienas daro tai, ką turi 
daryti. Čia aš nekišu rankos prie ginklų. Tačiau jie... Ne- 
spręskit apie juos per greitai: jie nuoširdūs. Viskas sudė- 
tinga... gyvenimas čia sunkus, jie ne viską supranta. Bet 
pasitiki manim. 

Pokalbis tuo ir baigėsi. Jie tylomis baigė gerti butelį. 


17. 846 


XXXV 


2 trys dienos. Kompozi- 
cijų eskizai prieš darant koliažus, šešėliai, nekeliantys įspū- 
džio, kad jis pažengė pirmyn. Itališkas vynas pilvotame bu- 
telyje, kad apmalštų vėl prasidėję galvos skausmai ir kad jis 
galėtų užmigti, nes naktį blogai miegodavo. Dabar jis mie- 
godavo dieną. Naktį darydavo koliažus arba kliedėdamas sva- 
jodavo, apimtas švelnumo ir geismo. Ar ten, kitoje Londo- 
no pusėje, pustamsiame savo kambarėlyje, kur niekaip ne- 
išdžiūsta drėgni skalbiniai, kur reikia įkišti monetą į dujinį 
šildytuvą, kad jis pradėtų veikti, jinai kartais galvoja apie 
jį? Šiuo metu jis netgi galėtų sėdėti kambario kampe ir žiū- 
rėti į ją, grožėtis jos judesiais... 

Vieną vakarą Malatesta grįžo dar vėliau kaip paprastai. 
Jis pareiškė radęs du jaunuolius, galinčius padėti Žordanui. 
Jie ateisią po dviejų dienų. Jiems reikėtų pasakyti tiesą ir 
duoti pinigų. „Padariau, ką galėjau, dabar tau spręsti“, - pri- 
dūrė jis. 

Paskui, kadangi Žordanui buvo sunku persirišti žaizdą 
ant nugaros, Malatesta padėjo jam dezinfekuoti įdrėskimus 
ir vėl uždėti tvarstį, o tada įsitaisė prie savo varstoto. Ke- 
lias minutes pakramsnojęs plunksnakotį, jis pradėjo rašyti, 
tik retkarčiais pertraukdamas darbą, kai reikėdavo susiras- 
ti kokį šaltinį tarp sukrautų į krūvas knygų. Lapas po lapo 

gulė ant storo rankraščio. Žordanas žavėjosi tokia darbo aist- 
ra, kurios pagautas jis rašydavo iki išnaktų, nors dieną jau 
dvylika valandų buvo praleidęs statybos aikštelėje. 

Taigi reikia pinigų... Kiek jam liko? Ar jų užteks? Jis 
suskaičiavo, kiek jam buvo likę svarų, soverenų, šilingų ir 
pensų. Ir šyptelėjo: šiuos pinigus jis pavogė iš leitenanto 
ar, tikriau tariant, juos atgavo, nes bent jau dalis buvo gauta 
pardavus Džeimso Duno baldus ir daiktus, o dabar jais už- 
mokės už jo pagrobimą. 

Kitą dieną sutemus jis nusprendė užeiti pas Bernus- 
Džonsus pasiklausti, ar jie neturi naujienų iš Anos, ir - kas 
žino? — pasimatyti su jais paskutinį kartą, jei reikalai pa- 
kryptų į blogąją pusę. Jis nuėjo prie omnibuso stotelės. Lijo 
lietus, vienas iš tų, kurie tiek užsitęsia, kad, atrodo, nieka- 
da nesibaigs; skalsus, vienodas, įkyrus lietus. Jis tekėjo stog- 
vamzdžiais ir gatvių latakais, barbeno į stogus ir langus, sru- 
vo, lašėjo, plūdo visur. Šviesos ratai aplink gatvės žibintus 
buvo nubrūkšniuoti lietaus punktyrais; omnibusas ir mies- 
tas trenkė šlapiu šunimi; nuo iškvepiamo drėgno, vandens 
prisigėrusio oro Sičio tarnautojų rankose vilgo laikraščiai, 
drėko drabužiai, netgi spintose, ir, aišku, paklodės po ant- 
klodėmis. 

Čelsyje, Bernų-Džonsų namuose, šįkart jį pasitiko tar- 
nas. Jis nuvedė jį į svetainę antrame aukšte, kurioje jis žiū- 
rėjo pamėkliškus praeities paveikslus. Kaip 1r pirmą kartą, 
židinyje degė ugnis, svetainė atrodė sena ir jauki, bet tą 
dieną ponas Bernas-Džonsas, čiuopinėdamas savo pypkę, 
žiūrėjo pro šalį. Kažkas buvo ne taip. 

Iš didžiulio krėslo, nugara atsukto į duris, guviai pašoko 
kresnas, pliktelėjęs vyriškis švariai nuskustu smakru. Jis 
paspaudė Žordanui ranką ir prisistatė: 

— Leopoldas Houpas, galite vadinti mane Leo. 

Jis kalbėjo su sodriu amerikietišku akcentu. Vikriai it 
fokusininkas išsitraukė iš vidinės kišenės vizitinę kortelę 
1r atkišo ją, laikydamas tarp nykščio ir smiliaus. „Leopoldas 
Houpas, privatus seklys. Regento gatvė 12, Londonas, V. E. 
Tel. 7752. SU LEO HOUPU VISADA YRA VILTIES“. 

Ponas Bernas-Džonsas keistu balsu paaiškino, kad jie 
pasisamdė poną Houpą, nes iš Anos vis dar nėra žinių. Žor- 
danas tylėjo spoksodamas į amerikiečio švarko skverną, po 
kuriuo, kai jis traukė savo vizitinę kortelę, buvo pastebėjęs 
didžiulį nikeliuotą revolverį pakabintame per petį naujutė- 
laičiame dėkle. Ji stulbino du dalykai: kad kažkas drįso įženg- 
ti pas ponią Bern-Džons su ginklu, o antra, kad ji su savo 
vyru pasirinko detektyvą amerikietį paieškoms Londono la- 
birintuose. 

— Pone Houpai, tikiuosi, jūs puikiai pažįstate Londoną? — 
paklausė jis. 

Ponas Houpas atsakė, kad jis ne taksi vairuotojas. 

— Tokios žinios neturi reikšmės šiuolaikiniam tyrimui. 
Aš esu vienos tarptautinės amerikiečių agentūros įgalioti- 
nis Londone. Ši agentūra sukūrė naują veiksmingą tyrimo 
metodą. Tai ilgametės kovos su Amerikos gangsteriais ir 
ekstremistais vaisius. 

— Matote, svarbiausia yra metodas. Beje, aš turiu už- 
duoti jums kelis klausimus... - Jis pridūrė esąs patenkin- 
tas, kad ponas Dunas prisistatė pats, kol dar neprireikė jo 
ieškoti... 

Jis jau ėjo prie reikalo, bet ponia Bern-Džons nutraukė 
Ji, pasodino abu vyrus ir pasiūlė jiems viskio: ji, aišku, paju- 
to, kad pokalbis nežada nieko gera. Ir, matyt, nenorėjo, kad 
Džeimsas jaustųsi išduotas. Tačiau, nugėręs gurkšnį, ponas 
Houpas tęsė kalbą tuo pačiu tonu: 

— Kai tik į mano rankas pateko jūsų telegrama, aš pats 
nuvažiavau į Glengol Roudą. Namo šeimininkas iš tikrųjų 

matė vadinamąjį Delerą. Jis sumokėjo įsiskolinimus, kad at- 
gautų kelis jam paliktus daiktus, daugiausia knygas. Gud- 
riai paklausinėjau kai kuriuos tos gatvės gyventojus, kal- 
bančius angliškai, ir iš jų sužinojau, kad visą tą laiką, kurį 
ponas Deleras praleido name, kur nuomojo kambarį, prie 
durų stovėjo kebas, o jame sėdėjo mergina. Liudytojai atpa- 
žino merginą, kai parodžiau jiems panelės Anos nuotrauką. 

— O dabar aš noriu žinoti, kas per vienas tas ponas Dele- 
ras ir iš kur jį pažįstate. 

Tiek nedaug laiko tepraėjo, o Žordano santykiai su įtė- 
viais jau ėmė blogėti. Jis truputį pagalvojo. Na, aišku, jo 
pasiųsta telegrama jį kompromitavo, bet tasai ponas Hou- 
pas nekėlė jam pasitikėjimo. Galimas daiktas, kad jis dirba 
policijai, o gal dar blogiau —- žudikams su teatrėliais, Fle- 
džebiui ar Oberonui Rouvui... Galiausiai Žordanas paaiš- 
kino, kad sutiko prancūzą Šunų Salos kvartale, kur pats 
kurį laiką gyveno, kad jis yra bedarbis lyno akrobatas ir 
kad jam atrodo, jog jis niekam negalėtų padaryti nieko blo- 
ga. Ponas Bernas-Džonsas neištvėrė, jis nenorėjo patikė- 
ti, kad jo duktė galėjo savo noru nusileisti į patį dugną, 
kad ji pabėgo su ekvilibristu. 

Žordanas suvokė, jog visa tai pasakodamas kelia dar di- 
desnį įtarimą. Tačiau pridūrė: 

— Žinau tik tiek, kad atpažinau Eženo Delero batų pėd- 
sakus Anos kambaryje. Iš pradžių nieko nesakiau, nes bu- 
vau per daug pritrenktas. Žinote, tai tokie ypatingi batai, 
su reklaminiu įrašu ant pado: neįmanoma apsirikti. Be to, 
gavau iš jo laišką. Prašom paimti. Jis praneša ketinąs 1šva- 
žiuoti su Ana į Prancūziją. Pasak jo, ji pati paprašė ją išsi- 
vežti. 

Laiškas ėjo per kambarį iš rankų į rankas. Ponas Ber- 
nas-Džonsas buvo per daug sukrėstas, kad galėtų kalbėti. 

Tai, žinoma, nepatenkino pono Houpo, ir jis grasinamu to- 
nu kalbėjo: 

— Kaip manote, pone Dunai, ar iš mūsų bus pareikalauta 
išpirkos? Jūs lankotės pas ekstremistus, pone Dunai. 

Žordanas puikiai suprato, ką jis nori pasakyti: amerikie- 
tis, regis, žinojo apie jo apsilankymą anarchistų centre, o 
gal ir apie jo ryšius su Piramu ir Malatesta. Ko gero, jisai 1r 
sekė jį turguje prie kanalo. Šiaip ar taip, jis turėjo kitų rei- 
kalų, ir jam nepatiko dar būti laikomam pagrobimo bendri- 
ninku. Jis supyko; šis žmogus per daug žinojo, kad būtų pa- 
dorus. 

— Nežinau, iš kur gavote tokią informaciją, bet einate 
klaidingu keliu. Suraskit Eženą Delerą ir rasite Aną. Jei sek- 
site mane, pasigailėsit. 

Jo delnas sugniaužė lazdelės buožę, o ponas Houpas įkišo 
ranką po švarku. Žordanas jau įsivaizdavo, kaip pridaužys 
lazda šį nemalonų žmogystą, bet ponia Bern-Džons atsisto- 
jo pritvinkusi pykčio, jos balsas virpėjo. Ji visiškai pasiti- 
kinti Džeimsu, savo įsūniu, kad ir kokių jis turėtų proble- 
mų. Ponas Houpas iškart pasidarė geranoriškesnis. „Gerai, 
gerai, pažiūrėsim...“ 

Žordanas pakilo ketindamas išeiti, jis nenorėjo būti vie- 
name kambaryje su šiuo amerikiečiu. Ponia Bern-Džons pa- 
lydėjo jį iki durų, karštai paspaudė jam ranką. Ir patikino, 
kad niekas nesunaikins jos meilės jam, 0 tai buvo svarbus 
dalykas. Netgi jei jis neįstengė išsivaduoti iš maniakiško 
atmintį praradusio žmogaus šaltumo, tai šiek tiek apmaldė 
jo pyktį. 

Jis tolo nuo namo, gromuliuodamas patirtus jausmus, kai 
staiga kažkas po gatvės žibintu sustabdė jį, stipriai sugrie- 
bęs už peties. Jis šiurkščiai ištrūko ir pakėlė lazdelę, norė- 
damas smogti, bet tai buvo Edvardas Tornas, Anos sužadė- 
tinis, buvęs jo bendramokslis. Žordanas užsigavo kelį. 


Žordanas Fantomas 263 


— Kaip kvaila... - pasakė jis. - Jūs mane išgąsdinote 
1r... — Paskui, pamatęs, koks persimainęs ir tūžmingas Ed- 
vardo Torno veidas, apstulbęs nutilo. 

— Aš jūsų laukiau. Kur Ana? — sulemeno Edvardas. 

Šios kelios dienos jį pakeitė neatpažįstamai - jo paakiai 
buvo tiek pajuodę, kad akys atrodė prasmegusios akiduobė- 
se, jis buvo nesiskutęs. 

— Nežinau, - atsakė Žordanas. Jis nusuko galvą, įkvėpė 
šalto nakties oro. —- Aš čia niekuo dėtas, nežinau, kur ji yra... 

Edvardą pagavo dar didesnė neapykanta, ir jo veidas dar 
labiau persikreipė. | 

— Tu esi... tu esi šunsnukis! 

Jis, regis, norėjo pasakyti dar daugiau, bet nerado žo- 
džių; tačiau Žordanas, pats nežinodamas kodėl, nejuto jo- 
kios baimės. Dabar Edvardas riaumojo: 

— Tai baigsis kraujo praliejimu. Kaukimės! Rytoj! Pisto- 
letais! Kur 'tik tu nori... Aš tave užmušiu, ir Ana liks su 
manim... 

Ar galėjai to tikėtis iš taip gerai išauklėto jaunuolio? 

— Aš nežinau, kur Ana. Aš nenoriu kautis dvikovoje. 

Edvardas iš visų jėgų kirto jam antausį. Žordanas atsi- 
traukė degančiu skruostu. 

— Kvaily! Ana išvažiavo su tokiu prancūzu, lyno akroba- 
tu, jei nori žinoti! - sušuko Žordanas, atsuko jam nugarą ir 
patraukė savo keliu, laikydamasis už skruosto, palikęs Ed- 
vardą ant šaligatvio suakmenėjusį, visai pribaigtą. 

Jis vėl šlubčiojo, nuo per daug staigaus judesio skaus- 
mas kelyje atsinaujino. Kodėl Edvardas iškart įtarė jį? Ar jo 
veide galima įžiūrėti potraukį, jaučiamą Anai? Ar dėl tos 
praeities, tokios tolimos, tokios svetimos? Dėl tų jaunystės 
metų? 

O iau atėjo rytas, kai jis tu- 
rėjo susitikti su dviem anarchistais, galinčiais jam padėti. 
Malatesta paaiškino, kad jie prijaučia „nelegalams“, tai yra 
visas priemones reikalui pastūmėti į priekį laiko geromis, 
jei tik gali papildyti judėjimo kasą. Jie buvo „ekspropriaci- 
jos“, griežto gėrybių perdalijimo, šalininkai. Žordanas pir- 
mąkart girdėjo kalbant apie tokius dalykus ir pirmąkart apie 
tai susimąstė. Kai jie atėjo, Žordanas jų dar nelaukė, nes jie 
prisistatė daug anksčiau, nei buvo sutarta pasimatyti. Jie 
abu atrodė tokie pat susirūpinę, jų gestai - tokie pat ner- 
vingi; galėjai pamanyti, kad jie broliai, 1r galbūt tai buvo tie- 
sa. Jie panėšėjo net savo varganais švarkais ir liemenėmis, 
sukirptais kitiems ir gerokai panešiotais. Vos jiems įžengus 
vienas 1š jų iškart pripuolė prie lango ir iš už užuolaidų ėmė 
stebėti gatvę, kaip darė ir čia užsukęs Piramas. 

— Jūs Malatestos namuose, turėtumėt jaustis saugūs. 

— Saugūs? Viskas ne taip jau paprasta; Malatesta seka- 
mas nuo Haundsdičo ir Sidnio gatvės incidento. Reikia pra- 
lįsti pro tinklo akis. 

— Sekamas! - Žordanas nieko nežinojo apie visus tuos 
reikalus, bet mintis, kad policija seka Malatestą, kėlė jam 
siaubą; jis nenorėjo atsidurti Skotlend Jardo rankose. Dar- 
kyta anglų kalba su ryškiu itališku akcentu jie atlaidžiai pa- 

aiškino, kad svarbiausia tai žinoti ir būti atsargiam. Anglų 
policija nesikiša, kol nėra tikra. „O ponas Houpas, tas de- 
tektyvas?“ - klausė savęs Žordanas. 

Jie prisistatė kaip Luidžis ir Albertas, nesakydami pa- 
vardžių. Erikas Malatesta pasišnekėjo su jais anarchistų cen- 
tre. Jie buvo pasiryžę viskam, jeigu tik tai teisinga ir pel- 
ninga. Žordanas paaiškino: reikia pagrobti ir apklausti vieną 
karininką anglą, įsipainiojusį į žmogžudystę. Yra pagrindo 
sukelti baisų skandalą, nes jo bendrininkai - žmonės iš aukš- 
tosios visuomenės, aristokratai, Žmonės, artimi vyriausy- 
bei. Kalbėdamas jis svarstė, ar šie du tremtiniai gerai pa- 
žįsta Londoną, kad galėtų atlikti tokį žygį, ir ar jis turės 
pakankamai pinigų. 

Albertas ir Luidžis iškart pradėjo kurti planą: per savai- 
tę jie surinks Žinias apie šio vyro įpročius ir maršrutus. Be 
to, reikės dengto automobilio (teks kokį pavogti), o ginklų 
užteks tų, kuriuos turi. Ir jie išdidžiai parodė du vokiečių 
gamybos automatus, kuriuos nešiojo po švarkais. 

Žordanas iškart pašoko protestuodamas - jis nenolTĮs, 
kad jie naudotųsi šaunamaisiais ginklais, nes tada reikalas 
galįs virsti kruvinomis Žudynėmis, tačiau abu anarchistai 
atrėžė, kad jei tas vyras — kareivis, jis bus ginkluotas, ir 
jie rizikuoja gyvybe: Žordanui teko leisti jiems turėti gin- 
klus. Jis nusistebėjo, kad jau ne pirmą kartą mato ginklus, 
pagamintus Vokietijoje. Luidžis ir Albertas nusišypsojo iš 
jo naivumo; Vokietija parduodanti ginklus kiekvienam, kas 
galįs sukelti sumaištį Jungtinėje Karalystėje; jų galima rasti 
pas Olsterio unionistus, airių nepriklausomybės šalinin- 
kus, profesiniuose susivienijimuose. Beje, tai ženklas, kad 
greitai kils karas, didžiosios kapitalizmo skerdynės, ir bet 
kokios diskusijos tėra paviršiniai manevrai, kuriais siekia- 
ma apmulkinti tautas. 

Jie užsirašė leitenanto adresą ir jo pulko pavadinimą. 


266 Jean-Baptiste Evette 


Patikino Žordaną, kad žino vietą, kur galės ramiai jį ap- 
klausti. Jie susitarė, kada susitiks, ir Žordanas nesiderė- 
damas atskaičiavo jiems pirmąją pusę paprašytos sumos - 
trisdešimt svarų. Jau einančius pro duris, jis sustabdė juos 
apimtas nerimo, kad nebuvo kaip reikiant atsargus. Ponas 
Houpas vienaip ar kitaip seka jo pėdomis. Žudikai gali vėl 
jį surasti. Jam reikėtų dar sykį persikelti kitur, taip būtų 
protingiau; tada net Albertas su Luidžiu nežinotų jo adre- 
so. Tačiau reikėtų susitarti dėl pasimatymo vietos... Po 
savaitės ant Serpentino tilto Haid Parke. Ši vieta buvo pa- 
sirinkta neatsitiktinai: parke iš toli matyti, su kuo turi rei- 
kalą. 

Pakeisti pastogę... na, žinoma, bet taip pat reikėtų pa- 
mėginti pakeisti išvaizdą, galvojo jis; kuo jis bus labiau ne- 
nuspėjamas, kuo daugiau klajos, tuo bus stipresnis. Po pie- 
tų, paaukojęs dalį likusių pinigų, Žordanas, kamuojamas ne- 
didelio galvos skausmo ir apimtas didžiulio susijaudinimo, 
nuėjo nusiskusti ir trumpai apsikirpti. Paskui nusipirko dar 
padorius dėvėtus drabužius: batus, kelnes, švarką, lieme- 
nę, minkštą skrybėlę ir paltą, - visą apdarą pasirinko tam- 
sių spalvų ir tokį, kad nekristų į akis. Deja, pažvelgęs į veid- 
rodį, kurį jam padavė Keipelio gatvės sendaikčių pardavė- 
jas, jis pajuto dar didesnį, beveik nepakeliamą susvetimėjimą 
1r nugrimzdo į tokį begalinį nerimą, kad stengėsi save įti- 
kinti, jog tai grynai asmeninis, vidinis įspūdis. Truputį vė- 
liau gatvėje prie prekystalio nusipirko medžiaginį kelioninį 
krepšį. | 

Grįžęs pas Malatestą, išmetė į šiukšlių dėžę savo senus 
drabužius; paskui peržiūrėjo daiktus, kurių buvo prigrūstos 
nutįsusios jo palto kišenės: įskilusi stiklinė akis, portsiga- 
ras su išraižyta monograma... Keistas dalykas — jam buvo 
likęs miglotas prisiminimas, tikriau tariant, įspūdis, kad ati- 
davė jį bare kaip užmokestį už džiną, kuriuo vaišino kitus... 


Žordanas Fantomas 267 


Krikštynų medalionas, du įmantrios formos raktai, pavogti 
iš leitenanto, knyga apie viduramžių metraštininkus, keli 
puslapiai subyrėjusio prancūziško „Piktybės gėlių“ leidinio: 


Kai dausos, žemos 17 sunkios, nelyginant abvožas užgula 
Aimanuojančią sielą, ber dienas kamuojamą nykulio... 


Dar kiti suglamžyti popieriai: portretas pieštuku, vaiz- 
duojantis, kaip jis nustatė, Tomą De Kvinsį; bokalo padėk- 
liukas su Saksono Romerio, žurnalisto, sutikto vienoje Vest 
Endo aludėje, telefono numeriu. Jį pamačius jam kilo min- 
tis susitikti ir pasišnekėti su juo... galimas daiktas, kad laik- 
raščio skilčių parama... 

Dailininko dirbtuvės 1r namų Hamersmite raktai, sąra- 
šas svečių, sukviestų tą naktį, kai kėsintasi jį nužudyti, at- 
grasi lapės kaukė, taip pat pavogta iš leitenanto, Venecijos 
Blekvud vizitinė kortelė, pono Houpo vizitinė kortelė - „vi- 
sada yra vilties“. 

Be to, jis prisiminė, kad prietaringo niršulio pagautas 
sudegino teatrėlį, rastą ant Tauerio tilto, - vienintelį apčiuo- 
piamą ženklą, siejantį jo istoriją su laikraščiuose atpasako- 
tomis žmogžudystėmis. Jis atidarė viryklės dureles norė- 
damas sudeginti ir kitus nereikalingus popierius, kaip kapi- 
tonas prieš leisdamasis į gaudynes išmestų iš laivo ką tik 
gali. Užiančios liepsnos nurausvino jam veidą, jis įmetė ug- 
nin ledi Blekvud vizitinę kortelę, kad sudegtų ir ji pati, jos 
pieno spalvos oda ir rausvi plaukai; svečių sąrašą, nes grei- 
tai sužinos... Sužinos arba mirs. Tomo De Kvinsio portretą, 
knygą apie metraštininkus, slepiančią vardo, kuriuo jis pa- 
sivadino, paslaptį. Viską ugnin! 

Ten pateko ir pradėtas karpyti žurnalas, ir koliažai. 

Tą patį vakarą jis atsisveikino su Malatesta, padėkojo 
jam pasakęs, kad su jo pagalba reikalai pajudėjo į priekį. 

Malatesta apkabino jį, neužsiminęs nei apie nukirptus plau- 
kus, nei apie drabužius. 

Žordanas gerai nežinojo, kur eina. Galiausiai nusprendė 
apsistoti Viktorijos stoties kvartale, darbininkų kvartale, kur 
lengvai išnyktų minioje, kur daug viešbučių... 

Kai atsidūrė prie stoties, didžiausias keleivių srautas jau 
buvo išsisklaidęs po priemiesčio traukinius. Tie, kurie liko, 
pavėlavusieji į traukinius, girtuokliai, prasilošusieji ar ne- 
tekusieji vilties, neskubėjo tiesiu keliu, kaip minios tų, ku- 
rie grįžo namo. Žvelgdamas į juos, einančius pro šalį, jis 
klausė savęs, ar gali būti, kad šie valkatos ir elgetos, kurie 
bastosi čia, kadaise jauni ir žvalūs, dar nesumalti Londono, 
atvyko į Viktorijos stoties peroną iš Kento, Kornvalio ar Sa- 
sekso. Jis įsimaišė tarp jų po didingu Jurgių epochos šešias- 
dešimties metrų fasadu. Nosį rietė vėmalų ir arklių mėšlo 
dvokas. Palikdamas didelius viešbučius aplink Bakingamo 
rūmus, jis apsuko stotį Vilton Roudu ir Gilingamo gatvėje 
rado viešbutį pagal savo kišenę ir skurdoką aprangą - L1f- 
fen. Lenta skelbė: „Liffen viešbutis, Viktorija. Gilingamo gat- 
vė 12, Londonas, PV. Švara, ramybė, tinka keleiviams iš že- 
myno ar keliaujantiems į žemyną. Valdo savininkai. Kamba- 
IyYS, pusryčiai, elektra ir aptarnavimas — 5 šilingai 6 pensai; 
su vakariene 6 šilingai“. Šeši šilingai už kambarį į gatvės 
pusę su vakariene. Čia iš tikrųjų buvo ramu, tik visąlaik 
dundėjo ir skambėjo pravažiuojantys omnibusai. Kambarys, 
skirtas palikti savo krepšiui: bjaurūs tapetai, neskoningi bal- 
dai, Biblija ant naktinio staliuko, nušviesto blausios gatvės 
Žibintų šviesos, kambarys kaip bet kuris kitas, vadinasi, vie- 
ta, reiškianti „niekur“. 

Jis nulipo žemyn vakarieniauti, išgėrė tris taures šiek 
tiek įtartino skonio viskio, viena ausimi klausydamasis, kaip 
vidutinio amžiaus prancūzų pora, padedama nepakeičiamo- 
jo Bėdekerio kelionės vadovo, planuoja pirmą viešnagės 
Londone dieną. Rytas: Anglijos banko eksterjeras, Londo- 

no biržos freskos, paminklas Didžiajam gaisrui atminti, Tau- 
eris, Šv. Pauliaus katedra. Pietūs: kaip rasti prancūzišką res- 
toraną. Po pietų: Flitstritas, Teisingumo rūmai... 

Per šią savaitę, kurią praleido viešbutyje, laukimo neri- 
mas padarė jį apatišką. Jis nebeįstengdavo susikaupti ties 
viena mintimi, svarstė klausimą po klausimo jų neišspręs- 
damas, slankiojo iš vietos į vietą ir nieko neveikė. Jo kolia- 
žai atrodė jam beprasmiai ir kupini patoso, taigi jis šlaistėsi 
hole, hipnotizuojamas atvykimų ir išvykimų ritmo, turistų 
19 komivojažierių pokalbių gaudesio, pasinerdamas į paki- 
lius laikraščių plepalus. Keldavosi vėlai, užmigdavo tik pa- 
ryčiais, apeidavo kelias aludes aplink stotį, gerdavo alų jų 
salėse, kur tvyrojo nuorūkų, blakių ir dezinfekcinių medžia- 
gų kvapai; traukdavo pasižiūrėti traukinių, kartais nusibels- 
davo iki Haid Parko, žvelgdavo į Serpentino tiltą, susitiki- 
mo su Albertu ir Luidžiu vietą, ir staiga jam šaudavo min- 
tis, ar gali jais pasitikėti. 

Ir štai pagaliau atėjo ta diena, susitikimo su bendrinin- 
kais diena. Jis, kas be ko, prisistatė per anksti ir įsitaisė 
laukti ant suolelio, kur jį pusiau užstojo krūmai, lazdele kaž- 
ką piešdamas smėlyje. Sodas šiuo dienos metu buvo tuš- 
čias. Jie atėjo vieni, kaip buvo sutarta, tokie pat apskurę, 
nors ir buvo gavę pinigų. Žordanas nuėjo jų pasitikti. 

— Na ką? Važiuojam? - paklausė Albertas. 

Žordanas paklaiko - kaip? jau dabar? kodėl? 

— Ko gero, jis kažką įtaria. Jis gudrus, tad pagalvojom — 
dabar arba niekad. Mašina stovi prie parko tvoros. 

Automobilyje, prieš jiems pajudant iš vietos, Luidžis kai 
ką paaiškino: leitenantas grįžtąs namo apie vienuoliktą va- 
landą. Jie lauksią gatvėje. Vienas rylininkas pažadėjęs jiems 
padėti — įspėti juos, kai tik leitenantas pasirodys, kad jie 
galėtų sučiupti jį prie pat durų. Viskas labai paprasta. 

1e visi trys įsitaisė mažame 
automobilyje. Jis buvo seno modelio ir palaikis, bet abiejų 
anarchistų prašymu jį iš pagrindų apžiūrėjo mechanikas iš 
Ratklifo plento. Nors jie nepažinojo daugelio Londono gy- 
venimo pusių, turėjo savo ryšių tinklus imigrantų aplinko- 
je; žinojo, kur rasti automobilių remonto dirbtuvę, itališkų 
valgių, ginklų... Patikrinę, ar rylininkas, senas italas, tik- 
rai įsitaisęs su savo vežimėliu Kunigaikščio gatvės pra- 
džioje, tame kelyje, kuriuo paprastai eidavo leitenantas, 
jie pastatė automobilį truputį žemėliau, už kelių durų nuo 
Imperial Flats. Pro langus, kurie pradėjo rasoti, drebėdami 
nuo skersvėjų, traukiančių pro kiaurą mašinos viršų, jie 
žiūrėjo į elegantiškus kvartalo praeivius, įtempę ausis, kad 
pro neišjungto variklio burzgesį girdėtų, ką groja ryla. Ru- 
le Britannia reikštų, kad leitenantas ateina; pauzė melodi- 
jos pradžioje — kadjis ne vienas. Albertas dirstelėjo į kiše- 
ninį laikrodį. 

— Turėtų greitai pasirodyti. 

Žordanas įsitempė; automobilis ir jo keleiviai turėjo kris- 
ti į akis šiame kvartale, kur gyveno turtingiausios Londono 
šeimos, ir dar labiau įsitempė, kai Albertas su Luidžiu ėmė 
tikrinti savo ginklus. 

— Kas čia dabar, liaukitės, jų tikriausiai neprireiks. 

Rylininkas užgrojo kitą melodiją, pirmieji Rule Britan- 
nia taktai pasiliejo gatvėje. Paskui tyla. 

— Jis ne vienas. 

— Vis vien eime, - kiek padvejojęs ryžosi Žordanas. — 
Aš pasirūpinsiu jo palydovu. 

Jis sunkiai įsivaizdavo, kad galėtų pradėti viską 1š pra- 
džių, vėl išgyventi slegiantį laukimą. Luidžis išlipo iš auto- 
mobilio, po kelių žingsnių atsidūrė prie Imperial Flats ir įėjo 
į holą. 

Sargas, išvydęs nesiskutusį vyruką su prakaito lašeliais 
ant kaktos, išėjo iš savo kambarėlio. Jam prieš veidą išdygo 
automato vamzdis. Jis pasakė kariavęs Būrų kare ir nebijąs, 
bet nenorįs mirti dėl tokios algos, kokia jam čia mokama; 
jis sustojo ir pakėlė rankas. 

Lauke Žordanas spėjo pastebėti, kad jis kaip Don Ki- 
chotas, puolantis malūną, apsiėmė nušalinti tikrą milžiną 
su stambiais it galva kumščiais, bet sugriebęs lazdelę abiem 
rankom trenkė jam per pilvą ir parbloškė ant žemės; ir 
aukštas žmogus gali turėti silpnus pilvo raumenis. Leite- 
nantas, pastūmęs Albertą, besitaikantį jį sugriebti, tikėjo- 
si išsigelbėti savo namo hole. Jis puola vidun ir atsiduria 
priešais jo laukiančio Luidžio automatą. Išeina sutramdy- 
tas. Akimirką kyla tikras chaosas, artinasi du praeiviai, iš 
pastato išbėga sargas, o Luidžis per jėgą tempia leitenantą 
į automobilį. Staiga Albertas iššauna į orą. Visi išsilaksto. 
Jis įlipa mašinon, sėda prie vairo, įjungia variklį ir pajuda 
iš vietos. Ant užpakalinės sėdynės leitenanto galva įkiša- 
ma į maišą, jis parverčiamas ant žemės, jam į šonkaulius 
įremiamas automato vamzdis. Žordanas užkelia ant jo ko- 
ją, kad jis neatsikeltų. 

Judri Trafalgaro aikštė. Reikia sukti Viktorijos kranti- 
nės link. Albertas važiuoja kaip patrakęs, padangos cypia, 
stabdžiai žviegia, jis vos išsilenkia omnibuso; lekia visu grei- 

čiu, ir Žordanas, kurio širdis daužosi, bet protas liko beveik 
skausmingai šaltas, šaukia jam, kad važiuotų lėčiau. Jie 
apieško leitenantą, ir Luidžis paima iš jo revolverį, kurio 
tas nespėjo panaudoti. Jie rieda į rytus, jau saikingu grei- 
čiu, kad neatkreiptų į save dėmesio. Keli kamščiai prie įėji- 
mo į Dominikonų stotį, tačiau belaisvis nejuda. Karalienės 
Viktorijos gatvė... Trys pagrobėjai lengviau atsikvepia; jiems 
pasisekė. Albertas, pasilenkęs prie vairo, juokiasi sau po 
nosim. Ledenholo gatvė, pro šalį lekia Londono korporacijų 
bankai ir viešbučiai. Prie turgaus jiems kelią užtveria veži- 
mai ir pėstieji; praeina kelios minutės; jie išvengia žmonių 
žvilgsnių; pagaliau gali važiuoti toliau, nieko nenutiko. Vait- 
čepel Roudas laisvas, jie it viesulas palei tramvajaus bėgius 
perskrieja gatvę, kur vieną dieną Žordanas mušėsi su dviem 
chuliganais. Namus pamažu keičia gamyklos, dirbtuvės, spi- 
rito varyklos, plytinės, o kai ir jos dingsta, jie atsiduria erd- 
vioje pelkėtoje dykynėje. Geležiniu tiltu pervažiuoja Li upę, 
pasuka akmenuotu keliu, kur automobilį ima kratyti, ir lei- 
tenantas suurzgia su kiekvienu krestelėjimu. 

Dabar jie važiuoja per apleistą vietovę, subjaurotą ga- 
myklų dūmų dryžių, nusėtą šiukšlėmis. Paskutinė vargana 
lūšnelė, ir jie atsiduria toli nuo bet kokio gyvenimo, tuščio- 
je zonoje, miesto atsikratytų daiktų kapinėse: skarmalai, vė- 
jo užkabinti ant erškėčių, gyvulių kaulai, surūdiję mecha- 
nizmai, automobilių ir valčių karkasai, įklimpę į dumblą, ku- 
rio kvapu buvo persisunkę viskas. Keletas krūmų ir medelių, 
augančių čia, buvo keistų, nesveikų formų. Albertas sustabdė 
automobilį prie didelės kūdros. Jie išlipo, išstūmė lauk lei- 
tenantą. Jis buvo išblyškęs, bet laikėsi oriai. Kai išvydo ny- 
kų peizažą, supantį jį kiek akis siekia, jo tvirtybė truputėlį 
sumažėjo, o kai Albertas įstūmė mašiną į kūdrą ir ji, pa- 
lengvėle grimzdama, galiausiai dingo dumble, jis užsidengė 
rankomis veidą: jie neketino parvežti jo atgal į miestą. 

Vos matomu takeliu jie nusivedė jį į slėptuvę po kalva, 
baigusio klajoti čigono furgoną; jis stovėjo nebe ant ratų, o 
ant plytų; stogas buvo prakiuręs, dažai apsilaupę. Grasinda- 
mi ginklais, jie privertė leitenantą įeiti į vienintelį kambarį, 
kuriame stovėjo kušetė, įduobta kėdė ir senas stalas. Kaip 
patarė abu italai, Žordanas iškart pradėjo tardyti leitenantą, 
neduodamas jam laiko atsigauti. Jis numetė ant išklibusio 
stalo kaukę, apdulkėjusią ir susilanksčiusią per tą laiką, kai 
gulėjo kišenėje, gauruotą kaukę, vaizduojančią lapės galvą. 

— Kas tai? 

Leitenantas spoksojo sau po kojomis į dėmes, vandens 
paliktas ant grindų, ir užsispyręs tylėjo. Jį prakalbinti bus 
nelengva. 

€) trijų ketvirčių valandos ėji- 
mo per dvokiančias pelkes Žordanas rado tramvajaus liniją, 
kurią jie buvo perkirtę anksčiau. Jis sulaukė tramvajaus ir da- 
bar važiavo į Londoną žvangančioje ir retus keleivius kratan- 
čioje mašinoje. Londone jo laukė paskutinis tyrimo veiksmas. 

Tik tada, kai Žordanas užmerkė akis, trokšdamas jį už- 
mušti, lazda perskelti jam kiaušą, ir vienu metu su nuodin- 
gu neapykantos protrūkiu jam užėjo baisus noras išsivemti, 
husaras pradėjo drebėti, raukytis ir galiausiai ėmė pasakoti, 
pasakoti, kad kaukė esąs kvietimas į Kvinsio klubo susirin- 
kimą; kad jie užsidedą... užsidedą žvėrių kaukes per šios 
draugijos posėdžius ar banketus... Jis taip pat gavęs kaukę, 
nors jam nepasisekę... bet galbūt jie norį su juo susitikti 
kaip tik todėl, kad jam nepasisekę... nepasisekę įvykdyti 
to, ko jie reikalaują iš norinčiųjų patekti į išrinktųjų būre- 
lį... žmogžudystės... žmogžudystės, įvykdytos pagal šio me- 
no taisykles. 

„Auka... Auka buvote jūs, - kalbėjo leitenantas. - Jūs... 
Tik nežinia kaip išsigelbėjote iš Temzės...“ O dėl miniatiū- 
rinių teatrų, tai jie atstoją parašą po žmogžudystėmis. Ne- 
būną nė vieno darbo be parašo. 

Ir to jau buvo per daug. Žordanas pažvelgė pro langą per 
pelkes, stengdamasis suvirškinti šią neįtikėtiną išpažintį. 

Trumpas ir vienintelis sėdančios saulės spindulys nušvietė 
dumble įklimpusį valties karkasą. Jo akys susidūrė su Al- 
berto žvilgsniu. Albertas leitenanto pasakojimą suprato dar 
mažiau. 

Leitenantas nepriklausąs įšventintiesiems, jis tik visai 
neseniai gavęs antrąjį raktą; žinąs, kad Soho rajone, Graikų 
gatvėje, šešiasdešimt pirmame name, kur gyveno Tomas De 
Kvinsis, esanti požeminė susirinkimų salė, bet dar niekada 
nebuvęs į ją įleistas. 

Nariai? Jokių vardų, niekas jų neminįs, tik įtarimai. Vie- 
ną dieną jam pasirodę, kad atpažino ledi Veneciją Blekvud. 
Jis jau buvo anksčiau ją sutikęs. 

Oberonas Rouvas? Na, aišku... Henris Peiteris? Hora- 
cijus Morgantas? Galbūt... Nors Horacijus, be abejo, per 
daug plepus, kad priklausytų slaptai draugijai... 

„Kodėl? Dėl meno... Dėl meno... „Žmogžudystė kaip 
viena meno rūšių". Štai ir viskas! Dėl meno, dėl šio dalyko 
grožio...“ 

Jis nesąs įšventintas. Aukas parenką įšventintieji. Jis ne- 
žinąs, kodėl jam kaip auka buvo nurodytas Džeimsas Du- 
nas. Kai kurie dalykai neaiškinami. 

Taip, jis apsiėmęs sunaikinti visus Džeimso Duno pėd- 
sakus. Tai jis pasirūpinęs iškraustyti namus Hamersmite, 
organizavęs varžytynes. „Visiškas išnykimas: tobulas nusi- 
kaltimas, jei nebūtumėte kažkokiu nepaaiškinamu būdu 1š- 
kilęs iš Temzės dumblo“. Jie aptikę jį tą dieną, kai jis beldė- 
si pas serą Edviną Montegiu. Vienas iš jų pamatęs jį ir se- 
kęs iki dokų. Tačiau jis sakėsi nieko daugiau nežinąs. Net 
kai į smilkinį buvo įremtas revolverio vamzdis. Nieko dau- 
giau! Tegu pats nueina... Susirinkimas kviečiamas šį vaka- 
rą. Na, aišku, vidurnaktį! Graikų gatvė, šešiasdešimt pir- 
mas numeris. 

Žordanas nesuprato... nesuprato... nenorėjo suprasti šių 
kliedesių. Tomas De Kvinsis, kurių galų? Dėl grožio? Ta- 
Juk to reikia, kad žinotų viską iki galo... 

Kad būtų įleistas? Husaras gerai nežinojo. Kaukė... Du 
raktai įeiti... Ir dar knyga, „Žmogžudystė...“ 

Jei jie užsideda kaukes, jis galėtų pamėginti apsimesti 
leitenantu Fledžebiu. Tai išdegtų, jei jam nereikėtų kalbėti. 
Jie abu maždaug to paties ūgio, panašios išvaizdos. Jis 
įsmuks tarp jų, į pačią šios Žmogžudžių draugijos irštvą; jei 
niekas jo neatpažins, jis sužinos, ko jie nori iš jo. Galbūt 
vienas šansas iš šimto, bet jis negalėjo gyventi nežinoda- 
mas. Kas per vieni tie žudikai, kurie, sukūrę klubą, žudo 
dėl paties veiksmo grožio ir kaip parašą po nusikaltimu pa- 
lieka miniatiūrinį teatrą? Ką bendra jis turi su jais? 

Žordanas pasiėmė kaukę, tyliai paprašė italų pasaugoti 
leitenantą dvi dienas, dvi ištisas dienas, o paskui jį paleisti. 
Dabar, kai turėjo galimybę, apie kurią tiek svajojo, jam pra- 
ėjo noras atlikti budelio darbą. Jis atidavė jiems antrąją su- 
tartos sumos pusę, dar trisdešimt svarų. Paskui paliko juos, 
galvodamas, kad greičiausiai niekada jų nebesutiks. Į vieš- 
butį, paskui vėl į Soho, kad prieš vidurnaktį būtų Graikų 
gatvėje, šešiasdešimt pirmame name. 

Prieš užsukdamas į savo viešbutį, kur paliko abu rak- 
tus, užėjo į knygyną Viktorijos gatvėje nusipirkti knygos 
„Žmogžudystė kaip viena meno rūšių“, nes tai buvo vienas 
iš raktų, leitenantas sakė, jog reikia ją parodyti, kad būtum 
įsileistas į šį žmogžudžių klubą. Tai pasirodė sunkiau, nei 
jis manė, nes knygininkas ne tik jos neturėjo, bet ir paaiš- 
kino Žordanui, kad yra labai mažai vilties ją rasti. Jau seniai 
buvo leidžiama tik „Opiomano išpažintis“ ir „Atsiminimai 
apie ežerų poetus“, nes kiti Tomo De Kvinsio kūriniai nie- 

ko nebedomino. Apsilankius dar viename knygyne Vokshol 
Bridž Roude, ši informacija tik pasitvirtino. Tačiau jis paži- 
nojo Žmonių, kuriuos ši knyga domina. Tai ėmė varyti jį iš 
proto. Kur rasti knygą prieš vidurnaktį? Jis juk negalėjo 1š- 
naršyti visų senų knygų krautuvėlių aplink Lesterio aikš- 
tę... O juk šią knygą matė daug kur, bent kelis kartus. Kur- 
gi? Žinoma, pas patį leitenantą, bet dabar ten turėjo būti 
policija. Ruislip Lodže. Nėra ko nė galvoti... Jis net ėmė 
įsivaizduoti, kad galėtų pavogti ją iš kokios viešosios bib- 
liotekos, bet staiga prisiminė, kad Tomo De Kvinsio kūri- 
nių, regis, buvo krūvoje knygų, pagrobtų iš Džeimso Duno 
namų Hamersmite ir parduotų iš varžytynių senajam sen- 
daikčių supirkėjui. Jis turėjo jas matyti, kai žiūrinėjo, čiupi- 
nėjo visus tuos suvenyrus aukcionų rūmų kieme... Senis 
netgi pažadėjo jas kurį laiką pasaugoti... Kurgi jo krautuvė- 
lė? Na taip, Lambet Roude. O Lambet Roudas buvo visai 
čia pat, tiesiai anapus Temzės, penkios minutės kelio kebu. 
Greičiau į kebą! 

Jis dar spėjo pagalvoti, kad tai nėra tokia jau puiki min- 
tis, kaip iš pradžių pasirodė; jei ras šią knygą tarp tų, kurios 
priklausė Džeimsui Dunui, reikės padaryti išvadas iš to, kad 
jis gerai susipažinęs su šiuo prakeiktu veikalu, žmogžudžių 
draugijos brevijoriumi. Jei jis turėjo šią retą knygą... 

Kabantis tiltas, du plytiniai Lambeto rūmų bokštai, ap- 
leistos kapinėlės aplink bažnyčią prie sankryžos; tai buvo 
kitas krantas, darbininkų rajonas, pasenes, pilkas. Kebas iš- 
leido jį prie Betliejaus ligoninės, po milžinišku fasadu gro- 
tuotais langais. Prisiminus, kad tai vieta, kur uždaromi pa- 
mišėliai, jam kūnas nuėjo pagaugais. Betliejaus ligoninė, ar- 
ba, kaip sakydavo žmonės, „Bedlamas“. Krautuvėlė buvo 
čia, kitoje gatvės pusėje, ant jos anglimi buvo užrašyta: „Vis- 
kas nebrangu“. Jis paprašė vežiko palaukti, perėjo gatvę ir 

atsidūrė priešais duris kaip tik tą akimirką, kai senasis sen- 
daikčių pardavėjas atsuko užrašą: „Uždaryta“. Jis pasibel- 
dė. Senis atsigręžė, įsmeigė į jį gyvas akis, paskui pasuko 
raktą spynoje. Matyt, jo nepažino. Žordanas, nieko nelauk- 
damas, garsiai išpoškino: 

— Labai prašau! Labai prašau! Svarbus reikalas. 

Senis grįžo gūžtelėjęs pečiais ir atidarė duris. Žordaną per- 
traukė dulkino oro gūsis, atsiduodantis ir senos odos kvapu. 

— Uždaryta. Atėjote per vėlai. 

— Jūs manes nepažįstate? 

— Taip, taip, pažįstu. Esu senas, bet dar nesukriošęs. 
Tai jūsų problema: atėjote per vėlai ir kratote mano duris it 
velnio apsėstas. 

— Norėčiau pamatyti daiktus, kuriuos... 

— Aš juos pardaviau. 

— Ne! 

Žordanas vėl prakalbo, pamėgino ramiai paaiškinti, ko 
jis nori, ir sendaikčių pardavėjas galiausiai prisipažino, kad 
nors pardavė kėdes ir krėslus, didžioji dalis daiktų, kuriuos 
įsigijo per varžytynes, vis dar čia. Jei knyga yra, jis rasiąs ją 
didelėje skrynioje su herbais. Jis mostelėjo kažkur į suvers- 
tus pavienius baldus 1r kitus daiktus, užgriozdinusius jo 
ankštą krautuvėlę, ir Žordanas ryžtingai žengė tarp apsi- 
laupiusios kiniško porceliano lempos kojos ir sulūžusio ra- 
telio, tarp komodų be stalčių, spintų be nugarėlių ir lėkš- 
čių, skirtų karalienės Viktorijos viešpatavimo šešiasdešimt- 
mečiui, keraminių šuniukų ir kareivėlių. 

„Greičiau, paskubėkim... Manęs laukia!“ Žordanas išsi- 
blaškęs glostinėjo daiktus, nežinodamas, ar jie priklausė jam. 
Šiaip ar taip, tai buvo praeities relikvijos, areštuotos ar par- 
duotos ištikus nelaimei; lopšiai ir vario puodai, lovos galai, 
paklodės su išsiuvinėta monograma. Praeidamas pro šalį, 
jis vis dėlto atpažino didįjį kalaviją, škotišką kleimorą, re- 

likviją šeimos, kuri anais laikais būtų mokėjusi apginti jį 
nuo pabaisų, su kuriais jam teks susidurti. Knygos buvo su- 
krautos kaip pakliuvo, apdulkėjusios. Kai kurioms trūko la- 
pų, traktato apie dažus viršelio oda buvo supleišėjusi, sto- 
ras it kubas tomas „Pasaulis kaip valia ir vaizdinys“* buvo 
įrištas raudonai, ponios Biton „Geriausi receptai“ truputį 
riebaluoti, knyga „De Profundis“ įrėminta juodai kaip ge- 
dulingas laiškas... Ir dar Verleno „Saturniški eilėraščiai“, 
„Edvino Drudo paslaptis“**, „Groteskai ir arabeskos“***, 
„Julija“, o dugne štai ir toji. „Žmogžudystė kaip viena meno 
rūšių“. Vadinasi, ji buvo tarp jo knygų. Ar ne velnias bus to 
panorėjęs? Jis jos ieškojo, 1r dabar žino - ką padarysi. 

Tačiau ar tai rodo, kad jis priklausė Žmogžudžių draugi- 
jai? Ar tai tikras ženklas? 

— Aš išeinu. Užrakinti jus viduje? 

Žordanas sumokėjo netaręs nė žodžio ir perkirto gatvę 
su knyga rankoje. Senis stebėjo jį iš kitos gatvės pusės įta- 
riu žvilgsniu. 

— Į Liffen viešbutį Gilingamo gatvėje. 

Kebe, netolygioje Lambet Roudo žibintų šviesoje, jis 
šiaip ne taip perskaitė kelis Tomo De Kvinsio puslapius, 
„Liguistai dorybingo Žmogaus pratarmę“. 


Be abejo, didžiuma mūsų, bent jau tie, kurie skaito kny- 
gas, girdėjo kalbant apie Ydos skleidimo draugiją, Pragaro ug- 
nies klubą, braėjus1uame amžiuje įsteigtą ser0 Fransio Dešvoy- 
do 17 Co. Braitone, jei neklystu, buvo susikūrusi Dorybės likvi- 
davimo draugija. Minimoji draugija bati buvo likviduota, bet 
su apgailestavimu turiu basakyti, kad Londone yra kita, da7 
žiauresnio pobūdžio. Pagal jos siekius ją būtų galima bavadin- 

* A. Šopenhauerio veikalas (1819). 


** Č. Dikenso romanas (1870). 
*** E. Po apsakymų dvitomis (1840). 


280 Jean-Baptiste Evette 


ti Žudymo skatinimo draugija; bet ji bati pasivadino švelniu 
eufemizmu, Žudymo žinovų draugija. Jos nariai atvirai prisi- 
pažįsta, kad domisi žmogžudyste; tai mėgėjai 17 diletantai, nag- 
vinėjantys įvairius žudymo bišdus; trumpai tariant, karšti žmog- 
žudysteės šalininkai. Europos policijos metraščiai skelbia apie 
naują tokios rūšies žiaurumą, jie susiburia išsakyti kritikos 
šiuo klausimu tarsi pareikšti nuomones apie kokį paveikslą, 
skulptūrą ar bet kurį kitą meno kūrinį. 


Kebas važiavo per upę tiltu, kuris nebuvo apšviestas, ir 
knygos puslapius užklojo šešėlis. Visa tai, kas be ko, prasi- 
manyta; tuo negalėjai patikėti; tai buvo piktos patyčios; o 
toliau: 


Gražiausias sebtyniolikto amžiaus darbas neginčijamai yra 
sero Edmondberio Godfrio žmogžudystė, kuriai pritariu iš vi- 
sos širdies. Įsbūdingumu savo paslapties, kuri viena a7 kita 
forma turi nuspalvinti bet kokį protingą pasikėsinimą nužudy - 
ti, ji yra neprilygstama, nes baslaptis dar iki šiol neatskleista. 
Buvo meginta šį nužudymą priskirti bapistams, 0 tai būtų jam 
toks bat įžeidimas, kaip batyrę baveikslų valytojai įžeidžia kokį 
nors Koredžo baveikslą... 


Iš Žordano burnos išsiveržęs trumpas kimus juokas įstri- 
go jam vidury gerklės ir išspaudė ašaras. Tai buvo šaipyma- 
sis, kurio jie nesuprato arba sąmoningai numojo į jį ranka. 
Vadinasi, jį sumalęs didžiulis mechanizmas, toji žmogžudžių 
draugija, sėmėsi peno iš juokų. Jis mirė ir gyveno kraujui 
užliejus juokus. 

Jis nesitvėrė savo kailyje ir pasiėmęs abu raktus, turin- 
čius atrakinti paslapties duris, pristigo kantrybės visą va- 
landą laukti viešbutyje; tad iškart išėjo ir pėsčiomis patrau- 
kė gatvėmis. Pro notarų ir advokatų biurus, pro Bakingamo 

rūmus... Praeiviai skubėjo per rūką jo nematydami; taksi, 
autobusų ir automobilių srautas nekreipė į jį dėmesio. Dar 
niekada jis nesijautė toks vienišas kaip šią valandėlę, kai 
artėjo prie paslapties vartų; paliko užpakalyje tuos, su ku- 
riais būtų galėjęs pasišnekėti; sugriovė visus tiltus ir dabar 
buvo vienut vienas, nors galbūt ėjo mirti. Ir koks jautėsi 
silpnas! Troško, kad kas nors patartų jam, padrąsintų, pasa- 
kytų bent kelis žodžius, bent žodelį... Nežinojo, ką darys 
tame požemyje, bet ėjo tenai. O jei atsisveikins su gyveni- 
mu tame gyvačių lizde? Kas jį prisimins? Kas atkeršys jo 
žudikams? 

Tas jaunas žurnalistas... Sprendimas gulėjo kišenėje, bo- 
kalo padėkliukas su telefono numeriu... Saksonas Rome- 
ris. Jis pasirausė po kišenes, išsitraukė kartoną. Sent Džeim- 
so rūmų rajonas 6618. Prašmatnioje aludėje, į kurią įėjo, 
„Baltajame liūte“ Pikadilio gatvėje, prie baro stovėjo daug 
vyrų — visi kaip vienas buvo apsirengę juodais kostiumais; 
jie gerė paskutinį stiklą prieš grįždami namo. Sent Džeim- 
so rūmų rajonas 6618. Kad tik nebūtų pavėlavęs... Po kelių 
skambučių į laikraščio redakciją kažkas pakėlė ragelį. 

— Ne, jo nebėra, jis tokiu laiku retai būna. 

— Pasakykit jo namų numerį. 

— Nežinau, ar... 

— Nepaprastai svarbi naujiena... 

Brukgrinas 2431. Atsiliepė iškart. Moters balsas: 

— Saksonai? 

— Prašom man atleisti. Aš noriu su juo susitikti, labai 
svarbus reikalas. 

— Jis dar negrįžo. Aš jo laukiu. Bet kas jūs? - Jos balse 
skambėjo nerimas. 

— Ponas Fantomas. Taip, žinau, mano pavardė keista. Jis 
galėtų susitikti su manim... Pikadilis 1113, „Baltojo liūto“ 

aludė Pikadilio gatvėje, būsiu čia dar kokią valandą. Prašom 
jam pasakyti. Jei grįš laiku. Ačiū. 

Jis kalbėjo su balsais, su telefoniste, su nerimaujančia 
moterimi, o dabar jam beliko tik laukti ir stengtis nepasi- 
gerti. Jis pasiėmė pintą alaus ir įsitaisė įstiklintoje kabino- 
je, pasirinkęs vietą, iš kur galėjo matyti laikrodį. Jis turėjo 
eiti į susitikimą, jam reikėjo prisistatyti daug anksčiau už 
kitus, kad turėtų laiko ištyrinėti vietą, jei tik bus bent men- 
kiausia galimybė. Jis pačiupinėjo kišenėje lapės kailio kau- 
kę, nemalonią liesti, dulkėtą ir dar drėgną, - savo slaptažo- 
dį. Padėjo ant staliuko sau prieš akis De Kvinsio knygą, bet 
nebegalėjo jos atsiversti. Jam kėlė pasidygėjimą, kad jie taip 
bjauriai iš jos pasityčiojo, perskaitę ją liguistai laikydamiesi 
raidės. 

Netrukus — nors ir tos kelios minutės, sunkios, virpan- 
čios, nervingos, dirgino jam nervus — kažkas prie baro pa- 
šaukė jį, perrėkęs pokalbių gaudesį: „Telefonas ponui Fan- 
tomui!“ 

Jis greitai pamatė, kad žurnalistas klausosi jo be entu- 
ziazmo, ir šio skeptiškumas, tiesą sakant, buvo visai supran- 
tamas. Galimas daiktas, jis netgi nebeprisiminė, kad jie bu- 
vo susitikę, ir Žordanui iškart ėmė pintis liežuvis: tai, kad 
žurnalistas juo netiki, išmušė jį iš vėžių. Tačiau reikėjo jį 
įtikinti. 

— Prisiminkit, jūs man pasakojote, kad užsiimate rūkyk- 
lomis... kinais... opijumi Londone. Davėte savo laikraščio 
numerį. 

— Sakykit, ką norite pasakyti. Aš skubu. 

Žordanas aklai metėsi į savo istorijos labirintus, ir tik 
pamažu jo kalba pasidarė rišlesnė. 

— Tomas De Kvinsis... Žmogžudžių klubas... organiza- 


vo kruvinus nusikaltimus, prieš mėnesį sukrėtusius Lon- 

doną... Prisiminkit. Pastorius, Chirurgijos koledžo rekto- 
rius. Miniatiūriniai teatrai... 

Reikėjo sumegzti šio padriko pasakojimo gijas: 

— Pamišėlių draugija, kuri žudo žmones dėl žudymo gro- 
žio. Ją sudaro įtakingi žmonės, aristokratai. Jie kaip parašą 
nusikaltimų vietose palieka kartoninius teatrėlius, makab- 
riškas mizanscenas. Prisiminkit — apie tai rašė laikraščiai. 

— Kaip tik šį vakarą aš dalyvausiu viename iš jų susirin- 
kimų! Nežinau, ar grįšiu... 

Žurnalistas kurį laiką tylėjo, paskui apsisprendė: 

— Jūsų istorija beprotiška, bet noriu duoti jums šansą. 
Šįvakar man dar reikia išvažiuoti. Turiu svarbų pasimaty- 
mą, galiu skirti jums tik kelias minutes. Netrukus prava- 
žiuosiu pro jūsų aludę, būsiu mašinoje. Mažas uždaras spor- 
tinis automobilis, žalsvos butelio spalvos. 

Kai mažasis automobilis sustojo prie šaligatvio ir Žor- 
danas įlipo vidun, Romeris pajudėjo Pikadilio aikštės link. 
Jis buvo pasikeitęs: nesiskutęs, pajuodusiais paakiais, ir vai- 
ravo trūkčiojamais judesiais, bylojančiais apie didžiulį nuo- 
vargį. Jo drabužiai buvo susiglamžę. 

— Aš tikrai galiu skirti jums nedaug laiko. Artėju prie 
pabaigos: didysis opijaus patronas, kinas iš Mandžiūrijos, 
turi netrukus prisistatyti ištirti naujo krovinio. Norėčiau ži- 
noti, kur važiuoti, galiu jus pavežėti. 

— Graikų gatvės šešiasdešimt pirmas numeris. Namas, 
kur gyveno De Kvinsis... Štai, aš surašiau įtariamus narius. 
Pažiūrėkit... Jei negrįšiu... Leitenantas Oskaras Fledžebis 
15 Dešimtojo husarų pulko... Grafienė Venecija Blekvud... 
Vardai čia... 

Ant užpakalinės sėdynės kažkas sukosėjo. Žordanas at- 
sisuko, ten sėdėjo žmogus, kurio jis nepastebėjo, jaunuolis 


plieninių rėmelių akiniais, pasidėjęs ant kelių karabiną. Ša- 

lia jo stovėjo didelė medinė dėžė su fotoaparatu. Romeris 
burbtelėjo, kad tai pavojinga, kad reikia būti kaip įmanoma 
atsargesniam, ir pridūrė: 

— Klausykit, aš pažiūrėsiu, ką galiu padaryti. Bet paim- 
kit šitą, kitaip niekas jumis nepatikės. 

Jis ištraukė iš dėžutės nuo pirštinių savotišką knygą. 
Žordanas paėmė ją, galvodamas, kad labiausiai jam pravers- 
tų pagalba šių dviejų vyrų, kurie atrodė tokie rimti ir veik- 
lūs. Daiktas buvo per daug sunkus, kad galėtų būti knyga. 

— Tai fotoaparatas, paslėptas po knygos viršeliu, Schaef- 
fner. Veikia paprastai. Patraukęs už virvutės užtaisai, paspau- 
dęs mygtuką fotografuoji. Čia yra dvidešimt keturi kadrai. 
Man jo nebereikia. 

— Išlipkit čia. Iki Graikų gatvės penkios minutės kelio. 

Tai buvo Lesterio aikštė. Jis išlipo priešais metro, po 
Wyndham teatro fasadu, ir atsidūrė minioje, plūstančioje į 
spektaklį. Tereikėjo pereiti gatvę, ir jau buvo Soho; Londo- 
nas ir kartu jau ne Londonas; naktis Soho rajone, kur žmo- 
nės per šaltį ir rūką skubėjo į „Italijos“ kavinę ar Villa-Villa 
restoraną, ieškodami egzotikos, į Deilio muzikines komedi- 
jas, Į gyvuliškus vaidinimus „Hipodrome“, pas moteris, ak- 
tores, reviu šokėjas, tas, kurios laukė prie lango, tas, ku- 
rios vaikštinėjo šaligatviu pirmyn atgal. Aštuonios valan- 
dos: šviesų nutviekstas Royalty teatro holas, o paskui Graikų 
gatvė —- paslapties širdis. 

raikų gatvė, šešiasdešimt 
pirmas numeris. Šiek tiek sulėtinęs žingsnį, jis apžiūrėjo 
nediduką plytų namą. Ant fasado kabojo emaliuota lentelė: 
„Čia gyveno įvairiapusis rašytojas Tomas De Kvinsis. To- 
mo De Kvinsio bičiulių draugijos dovana“, ir nieko daugiau. 
Masyvios durys, nudažytos kraujo raudonumo spalva ir 
sfinkso pavidalo belstukas, didžiulė spyna, kuriai negalėjo 
tikti jo atsinešti raktai. Nusivylimas, žinoma, buvo žiaurus, 
bet jam nereikėjo čia trintis, tai būtų buvę per daug neat- 
sargu. Jis įėjo į smuklę ties gatvės kampu. Pro langą šiek 
tiek matys, kas dedasi prie namo. Čia, regis, niekas nenuo- 
bodžiavo, prieškambaris buvo užgrūstas reklamuotojų pa- 
liktais skelbimais, liaupsinančiais aplinkinių teatrų spektak- 
lius; gatvės prekeiviai pragėrinėjo dienos pelną, džentelme- 
nai bendravo su šokėjomis prieš joms išeinant į sceną. 
Lankytojai valgė česnakines ir kitokias dešras, sraiges, įdo- 
mius sūrius. Jis taip pat užsisakė užkandžio ir viskio. Jie 
neturėjo viskio. Šnapso? Puiku. Paslaptingame name nede- 
gė šviesa, niekas nejudėjo, ir vis dėlto jį tarpais užplūsdavo 
baimė, čia švelniai įsismelkdama, čia verte perverdama, ta- 
čiau jam nereikėjo per daug gerti, netgi jei jautėsi esąs per 
menkas riteris, kad vienas įsibrautų į šios siaubo pasakos 
labirintus su savo keistais talismanais - lazdele, nusipirkta 

Izlingtono turguje, netikra knyga, slepiančia fotoaparatą, 1r 
lapės kauke. Teatruose už vieną pensą dabar buvo pantomi- 
mų ir fejerijų sezonas, vaidinimuose su sceniniais efektais 
buvo švenčiama švento Jurgio pergalė prieš slibiną, galbūt 
ten dalyvavo ir šventas Mikalojus, ir gydytojas su milžiniš- 
ka klizma. 

Jei raktai galėjo kam nors tikti, tai turbūt užpakalinėms 
durims. Žinios, gautos iš leitenanto Fledžebio, aišku, nebu- 
vo išsamios, ir jo tikriausiai laukė staigmenos... Varpai 1š- 
mušė devynias valandas - truputį aukščiau, Soho aikštės pu- 
sėje, - 0 nusikaltėlių susirinkimas buvo numatytas vidur- 
naktį. Jau greitai, visai greitai, jam derėtų būti vietoje 
anksčiau už juos. Tomo De Kvinsio bičiulių draugija! Jis su- 
simokėjo už stiklą šnapso ir patiekalą, kurio neįstengė baigti, 
o paskui išėjo. 

Ties gatvės kampu, afišomis nukabinėtoje tvoroje, jis 
rado vartelius ir juos pastūmė. Varteliai atsivėrė į alėją, 
einančią už namų. Vieno namo durys buvo apkaltos meta- 
lu ir turėjo sudėtingą spyną. Tai čia. Jis sustojo, kad mažu- 
mėlę apsiramintų, įsiklausytų: vis dar tylu, jokios šviesos. 
Jis atėjo, o toliau bus matyt. Atrakino duris ir įėjęs jas už- 
darė. Tamsa, kažkoks koridorius, vienos durys atidarytos. 
Didelis kambarys, į kurį smelkėsi truputį šviesos iš gat- 
vės. Iš pradžių jam pasirodė, kad pateko į seniai apleistas 
patalpas, mažai pažinoto senelio būstą, kurį aplankai po jo 
mirties, kol staiga suprato, jog tai muziejėlis, skirtas To- 
mo De Kvinsio atminimui: keli stendai, biblioteka. Ir kaž- 
kas už bibliotekos! Sustingęs siluetas. Žordanas apmirė už- 
gniaužęs kvapą. Paskui, kadangi figūra nė nekrustelėjo, 
girgždančiu parketu žengė žingsnį jos pusėn, norėdamas 
geriau įsižiūrėti. Tai tebuvo biustas, pastatytas ant pjedes- 
talo, apdulkėjęs vaško biustas, atgrasus savo realistišku- 
mu kaip visos vaškinės figūros. Nieko nepadarysi, nepasi- 

slėpsi, teks uždegti šviesą. Tai apsaugos jį nuo nemalonių 
staigmenų, kurias slepia tamsa, ir padės rasti slaptas du- 
reles, apie kurias kalbėjo husaras. Husaras! Kad tik Al- 
bertas ir Luidžis gerai jį saugotų. 

Dujinis žibintas švilptelėjo ir išspjovė melsvą liepsnelę. 
Bibiliotekoje buvo išrikiuota keturiolika tomų Tomo De 
Kvinsio „Raštų“, išleistų Deivido Meisono 1889-1890 me- 
tais, prie kurių šliejosi du „Rinktinių kūrinių“ tomai, išleis- 
ti Džeimso Hogo, ir dvi A. H. Džepo leidyklos „Pomirtinių 
kūrinių“ knygos su biografinėmis žiniomis. Taip pat čia bu- 
vo keli pavieniai Edinburgo Blackwood Magazine tomai. 

Dulkėtuose stenduose gulėjo pilkos pirštinės, lazda, keli 
puslapiai kruopščiai parašyto rankraščio apie kažkokią to- 
torių gentį, apie dvylika Cezarių, kuris liudijo neįtikėtiną 
rašytojo erudiciją ir tai, kad jis galėjo aptarinėti įvairiausias 
temas. Visa tai savo stikliniu žvilgsniu stebėjo nesveikos 
spalvos biustas. Rašalinė, plunksna... 

Čia taip pat kabojo didelis paveikslas, milžiniška Fiuslio 
skonio kompozicija, kuriai įtaką padarė ir suteikė įmantru- 
mo simbolizmas. Vidury — apšviestas mažo namelio langas, 
o aplinkui susitelkusioje tamsoje knibžda kažkokie siluetai; 
per nakties debesis lekia pragariška virtinė šešėlių, vaiduok- 
liai, rytietiški statiniai, apokalipsės žirgai. Apačioje maža 
vario lentelė, prisukta prie rėmo, skelbė: „Opijaus vizijos. 
Džeimsas Dunas. K. M. A. N.“ Jis suakmenėjo. Vadinasi, 
šis paveikslas, kurį jis spėjo esant ir jo ieškojo, galbūt ge- 
riausias dailininko kūrinys, kabo čia, pražūtingosios šara- 
dos centre. Ariadnės siūlas, vedantis kur? Į kokį sandėrį su 
pamišusių žmogžudžių gauja? Kokiu vidiniu įsitikinimu pa- 
sirėmęs, jis galėtų pareikšti, kad Džeimsas Dunas niekad o 
niekad nebūtų to padaręs? Be to, tie inicialai? Narys?.. Ka- 
rališkosi0s meno akademijos narys. Kiek jam žinoma, 
Džeimsas Dunas niekada juo nebuvo. 

Jis atėjo čia ieškoti tiesos... O kas, jei sužinos būtent 
šitai... Džeimsas Dunas - žmogžudžių draugijos narys... jau 
verčiau išsidurti sau akis, kaip padarė senasis Edipas, negu 
sužinoti tokią naujieną. Tačiau tai dar nebuvo šios istorijos 
dugnas, reikėjo leistis dar giliau, į slaptąją susirinkimų salę 
po žeme, tenai, kur netgi leitenantui nepavyko įsigauti. Be 
to, kad jo paveikslas kabo čia, dar nėra tikras nusikaltimo 
įrodymas. Reikia laikytis šios minties, įsikibti į šią abejonę, 
galvojo jis 1r ieškodamas slaptų durelių čiupinėjo stendus, 
medinius sienų panelius. Teko viską apžiūrėti, ir jam pasi- 
rodė, kad tai užėmė siaubingai daug laiko, kol pagaliau rado 
dureles toje vietoje, kur labiausiai nenorėjo kišti pirštų, po 
bjauriu vaškiniu Tomo De Kvinsio biustu. Sistema buvo la- 
bai paprasta: tereikėjo pastumti sunkų medinį pjedestalą, ir 
pasirodydavo durelės. Pjedestalo apačia buvo padengta au- 
diniu, kad lengviau slystų. Antrasis raktas! Kur jį padėjo? 
Kelias minutes, beveik paklaikęs, grabinėjo kišenėje, kol jį 
rado. Kelinta valanda? Jis neturėjo laikrodžio, tai buvo kvai- 
la; negalėjo žinoti, kiek laiko jam liko, kol susirinks draugi- 
jos nariai. 

Durelės atsivėrė į gana stačius laiptelius. Buvo tamsu 
nors į akį durk, bet kambarys apačioje tikriausiai buvo gana 
erdvus; jis juto, kaip tyloje aidi jo žingsniai. Apačioje ap- 
graibomis ėjo palei sieną, nerasdamas lempos nei dujinio 
žibinto, kol atsimušė į kažkokį medinį baldą ir skimbtelėjo 
stiklas; tada ant nuomonės žengė per kambarį. Stalas, tri1- 
šakė žvakidė, dėžutė degtukų! Pagaliau šviesa! Kambarys, 
pamažu atsivėręs jam prieš akis liepsnai įsidegus, buvo sa- 
votiška erdvi požeminė svetainė, apstatyta keliais apskri- 
tais staliukais ir aukštais, tiesiais neogotikos stiliaus krės- 
lais, bet pirmiausia į akį krito didžiulis paveikslas, šventas 
Sebastijonas, kuris, nuogas pririštas prie negyvo medžio ir 
pervertas penkių strėlių, apimtas narcisistinės ekstazės ran- 

gėsi iš saldaus malonumo ir skausmo. Ant sienos po deši- 
nei balti ginklai blykčiojo savo aštriom geležtėm, kreivom 
arba rangytom: malajietiški krisai, durklai, kardai, stiletai, 
dantyti pjautuvai, lenkti peiliai, — tikra rinktinė kolekcija, 
šlovinanti žudymą ir plieną. 

Prie sienos po kairei - vitrina, į kurią jis atsitrenkė, pil- 
na dailučių stiklinių buteliukų su įvairių spalvų skysčiais. 
Jie buvo sandariai užkimšti stikliniais kamščiais, apvynio- 
tais vielele su mažu antspaudu. Jis priėjo artyn, norėdamas 
įskaityti kaligrafiškai užrašytas etiketes: Ciano vandenilio 
rūgštis, Melynoji kurpbele, Arsenas, Vaistinė šunvyšnė, Kurare, 
Kalio cianidas, Pabrastoji durnaropė, Mancenilija, Mandra- 
gora, Gyvsidabris, Ančiaras ir t. t. Kiti, didesni buteliai buvo 
be etikečių. Baisinga Mėlynbarzdžio vaistinė, kurios būtų 
pakakę visam Londonui išnuodyti! Spintos apačioje buvo iš- 
rikiuotos taurės ir trys oda įrišti, stori ir didžiulio formato 
tomai — Annales societatis T D. O. anno 1906-1908, 1909-1910, 
1911. Jis prikando lūpą, jo širdis ėmė nesveikai daužytis: 
1906 metai! Jau penkerius metus ši draugija rezga savo kru- 
vinas pinkles. Išsami susirinkimų ataskaita nuo jos įkūrimo 
1906 metų birželį, kruopščiai ir gražiai surašyta įvairiomis 
rašysenomis. Degdamas smalsumu ir pasibjaurėjimu, jis kur 
pakliuvo atskleidė pirmąjį tomą. Atversti puslapiai, išrašyti 
rausvu rašalu, išgražintom didžiosiom raidėm, pasakojo, kiek 
jis spėjo suprasti, apie atsitiktinai pasirinkto komivojažie- 
riaus nužudymą traukinio kupė. Jis buvo pasmaugtas indiš- 
ka kilpavirve, lygiai taip pat, kaip daro tagai*, fanatiški dei- 
vės Kali garbintojai, todėl tai sukėlė mintį apie kerštą iš už 
vandenyno ir davė peno visokiausioms fantazijoms laikraš- 
čiuose ir kituose periodiniuose leidiniuose. 

„Grožio“ šiai žmogžudystei suteikė sudėtingas būdas, 
kuriuo žudikas pateko į kupė ir paliko ją uždarytą iš vidaus. 


*Profesionalūs žudikai, dirbę gaujomis Indijoje XII a.-1835 m. 
19. 846 

Nusikaltimo vykdytojas buvo puristas, kaip pats paaiškino 
per posėdį, skirtą jo darbui pristatyti, ir nenorėjo gauti jo- 
kios naudos iš savo piktadarystės. Jis kaip trofėją tik pasiė- 
mė įdomų kaklaraiščio segtuką. Žordanas greitosiomis per- 
metė kelis puslapius, užmesdamas akį tai čia, tai ten; met- 
raštyje taip pat buvo stulpeliai skaičių; jis tarėsi galįs 
padaryti iš to išvadą, kad pinigai, gauti iš žudymo, turėjo 
patekti į draugijos kasą, taigi ji turėjo savo sąskaitoje ne- 
mažas sumas, kurios, aišku, buvo skiriamos naujoms žmog- 
žudystėms ar pasirūpinti, kad jos veikla nenuskambėtų per 
daug plačiai. Jo asmeninės mįslės įminimas turėjo būti to- 
me su 1911 metų ataskaitomis, 1r jis karšligiškai jį atvertė, 
bet jau buvo per vėlu: viršuje pasigirdo triukšmas. Jie ėjo 
čia. Jis išplėšė saują puslapių ir įsigrūdo į palto kišenes, pa- 
dėjo knygas į vietą ir uždarė spintą. Paskui pasitraukė į tam- 
siausią kambario kampą, prie švento Sebastijono. Pro dure- 
les, kurias jis paliko atidarytas, jį pasiekė drabužių šlame- 
sys, atodūsiai, nuo kurių jo širdį sugniaužė baimė, ir slopus 
šūksnis: „Ojoj, mano žandikaulis“. Jie leidosi žemyn. Artė- 
jo prie jo. Žordanas nebeturėjo kur trauktis, jis atsirėmė ] 
sieną. Kaukė! Iš susijaudinimo buvo pamiršęs ją užsidėti. 
Nedelsdamas užsitraukė ant veido dulkėtą lapės kaukę. Kol 
prisitaikė ją, kad akys būtų ties kaukės plyšiais, jie buvo jau 
čia: vyras ir moteris su katino ir vilkės kaukėmis. Jų pasi- 
rodymas tamsiame rūsyje kėlė šiurpą. Tačiau jis, tik aki- 
mirksnį padvejojęs, atpažino moterį po gauruota, perlais nu- 
sėta kauke ir tiesaus kirpimo žalia suknele: tai buvo ledi 
Venecija Blekvud. O kas gi toks buvo vyras, prisidengęs ka- 
tino kauke, regis, iš brangaus kailio? Na, aišku, pagonis Obe- 
ronas Rouvas. Žordanas šyptelėjo: jis sunkiai spaudė žodžius 
1r skundėsi žandikaulio skausmu, nes jį sutraiškė akmuo 
Ruislip Lodže! Jie jo nepastebėjo, bet kai uždegė antrą žva- 
kidę, netgi nekrūptelėjo išvydę jį čia, laukiantį tamsoje. Žor- 

danas nervingai laikė savo netikrą knygą ties diržu, lyg tai 
būtų ginklas; jis paspaudė mygtuką, tikėdamasis, kad jie pa- 
teks į kadrą. Spragtelėjimo beveik nebuvo girdėti; jam rei- 
kėjo vaizdų, pėdsakų, kad dar tikėtų visu tuo, kai bus iš čia 
išėjęs, kad kiti tuo patikėtų, jei tik jis išeis. 

Ji sušnabždėjo su kažkokiu liguistu susijaudinimu balse: 

— Jūs jau čia, pone lapinai, radote duris pats vienas, gud- 
ruoli. Ar čia jums patinka? 

Žordanas nieko neatsakė, ir ji kalbėjo toliau: 

— Jums, aišku, baisu? Nieko keista. Pamažu mus pažin- 
site. Bet niekas jūsų nenužudys: bent jau šiandien. Dabar 
išgerkit įšventinimo taurę. 

Ji atidarė vitriną, sumaišė įvairių skysčių taurėje ir pa- 
davė Žordanui. Jis paėmė taurę: ką padarysi, atėjo čia žiūrė- 
ti ir klausytis, tad negalėjo nutraukti sunkaus išmėginimo 
taip anksti. Išmaukė gėrimą vienu gurkšniu. Tai buvo bjau- 
rus bizalas su medaus ir kraujo prieskoniu. 

— Norite žinoti, iš ko jis? — lipšniai paklausė vyras su 
katino kauke. 

Žordanas papurtė galvą: verčiau nežinoti. Iki kokio žiau- 
rumo gali privesti aistra į viską žiūrėti lengvai? Ir grynojo 
grožio kultas? 

Jis dar juto burnoje nemalonų kokteilio kvapą, kai išgir- 
do kitus žingsnius 1r Žvakių šviesoje pasirodė naujos kau- 
kės: plunksnuota pelėdos galva, išsiuvinėta sidabro siūlais, 
žebenkšties ar šermuonėlio kaukė, kurią dėvėjo gana stora 
moteris, ir juoda beždžionės galva. Ši karnavalinė gyvūnų 
eisena, plunksnų, kailių ir brangakmenių mišinys, jį kerėjo 
17 drauge kėlė jam pasidygėjimą, nors jis pametė jų skaičių 
1 nebegalėjo atspėti, ką slepia šios kaukės. Iš pradžių įdūrę 
į jį žvilgsnį - Žordanas matydavo, kaip žybčioja jų akys, — 
naujieji atvykėliai įsitaisydavo, imdavo gerti ir kalbėti, lyg 
jo čia nebūtų. Tai leido jam tylėti ir neišsiduoti, bet kartu 

jis jautėsi vis blogiau. Jie taisėsi raganų mišinius pildamiesi 
skysčių iš didžiųjų butelių, stovinčių spintoje su nuodais, ir 
ragavo juos aptardami paskutinius kriminalinius įvykius, pa- 
sak jų, ne kažin ką, kelias banalias žmogžudystes, kurių at- 
seit beveik buvo neverta minėti: vieną moterį nežinomi žmo- 
nės nudūrė prie išėjimo iš metro, kažkoks imigrantas vo- 
kietis išžudė savo šeimą, o paskui nusižudė pats, - trumpai 
tariant, nieko ypatinga. Rodėsi vis nauji ir nauji draugijos 
nariai; nors Žordanas nė nematydavo jų įeinant, jie staiga 
išdygdavo priešais jį; tamsią požeminę svetainę dar labiau 
aptemdė cigarečių dūmai. Jis pastebėjo dar vieną kaukę, 
šįkart žmogaus pavidalo, visą auksinę angelo galvą, po ku- 
ria buvo matyti žydros akys, ir jam per kūną nuėjo šiurpu- 
liai; ir dar sakalo galva, inkrustuota mėlynais akmenimis, 
tarsi ištraukta iš egiptiečių kapo. Prieblandoje tarp dūmų 
belytės kaukės sukosi rateliu ir šaipėsi žaižaruodamos vi- 
som savo brangenybėm, visais stiklo papuošalais, kuriais 
buvo apsikarsčiusios; taip įsikūnijo baisiausios anglo opio- 
mano vizijos. 

Vyras su sakalo galva sušuko: „Bet čia dvokia česna- 
ku!“ Žordanui dingtelėjo, kad česnako kvapas tikriausiai 
sklinda nuo jo, nuo tos vokiškos dešros, kuri jam nelindo. 
Pokalbius staiga nutraukė juoko protrūkiai, isteriškas kva- 
kėjimas, ir Žordano akys, nors visi tarsi dėjosi jo nematą, 
tarpais susidurdavo su kokiu nors degančiu žvilgsniu. Nuo 
aktualijų buvo pereita prie bendresnių apmąstymų apie žu- 
dymo estetiką, vienu metu vyko keli pokalbiai, ir niekas, 
regis, nesiklausė, ką šneka kaimynas; kai kurie žaidė dur- 
klais, nukabintais nuo sienos, ir kalbėdami glostinėjo jų aš- 
menis ar griovelius. Tai kėlė tuo didesnį nerimą, kad šie 
žmonės, išleidę iš rankų savo auką, atrodė per daug nerū- 
pestingi. Jie turėjo nerimauti žinodami, jog jis kažkur 
slankioja ir gali juos surasti, išduoti. Gal jie atspėjo, kas 

slepiasi po jo maskuote? O gal laiko atsargai kokį slaptą gud- 
rų smūgį, kuris daro juos nepažeidžiamus? Reikėjo fotogra- 
fuoti: baimės sugniaužta širdimi jis padarė daug nuotraukų, 
bet buvo toks susijaudinęs, kad nebežinojo, kiek kadrų li- 
ko. Jo rankos drebėjo kaskart, kai spausdavo mygtuką; jis 
bijojo, kad jie net pro pokalbių triukšmą išgirs fotoaparato 
spragtelėjimą. Jo ausys pagaudavo jų įmantrių, beprotiškų 
ir kraugeriškų kalbų nuotrupas, vardus: markizė de Bren- 
viljė*, Lasneras**, Borgos, kraupių samprotavimų, dėsto- 
mų su savotišku įkarščiu, fragmentus: Žudymo grožis ne- 
priklausąs nuo aukos kokybės! Nesą skirtumo, ar žudai se- 
ną Ist Endo palūkininką, ar merginą, einančią iš savo pirmojo 
baliaus. Svarbiausia esą paties veiksmo elegancija, paslap- 
tis ir galiausiai nebaudžiamumas, kaip kad poezijoje esą svar- 
bu ne tiek eilėraščio turinys, kiek eiliavimo kokybė... Ir 
dar — pro aistringų balsų, nepaprastai susijaudinusių arba 
keistų balsų, pliūpsnius: Na, aišku, nusikaltimas turįs at- 
nešti naudos; tai netgi esanti viena iš jo esminių puošme- 
nų, nes paprastai nusikaltimas, nesiekiantis naudos, bylo- 
jąs apie patologiją arba politiką, ir tai menkiną jo vertę; nei 
beprotybė, nei teroristų kėslai negalį sukurti gražių ir vien- 
tisų formų. Nusikaltimas savo esme remiąsis nauda, kurios 
galima iš jo išpešti; bet koks kitas žudymo būdas esąs gė- 
dingas arba amoralus. 

Bet kodėl gi į nusikaltimą reikėtų žiūrėti kitaip negu į 
kitus menus? Visa, kas kylą iš naudos siekimo, prarandą 
meno vardą ir daugių daugiausia tampą amatu, iliustravimu, 
netgi pramone! Ne! Gražus nusikaltimas - tai grynas nusi- 
kaltimas! Be jokio išskaičiavimo. Argi gamyklos ir stotys 
galinčios būti architektūros šedevrai? 

* Garsi nuodytoja, gyvenusi Prancūzijoje XVII a.. 


** Sis prancūzas išgarsėjo savo cinizmu, XIX a. pradžioje teisiamas 
už žmogžudystes. 

Klausydamasis it košmariškame sapne šių iškrypėliškų 
ir kraugeriškų plepalų, Žordanas galvojo, kad jei būtų žino- 
jęs, būtų įmaišęs į kai kuriuos butelius spintoje ten pat sto- 
vinčių nuodingų medžiagų; taip pat būtų galėjęs atsinešti 
bombą, kad viskas išlėktų į orą kartu su juo pačiu, — vienut 
vienas driokstelėjimas, spalvingos skeveldros, ir pagaliau 
visiška tyla; vienintelė bausmė, atitinkanti visų jų nusikal- 
timų mastą; apokalipsė be teismo. 

— (0) aš tikiu šiuolaikiniu grožiu, - šaukė balsas po pel- 
ėdos kauke, - grožiu be fioritūrų, be arabeskų, nes puoš- 
menų laikas praėjo. Šiuolaikinis grožis turi būti veiksmin- 
gas, turi judėti tikslo link su geometriniu tiesiosios linijos 
griežtumu. Gražbylystės ir visokie lankstai tik pridengia vi- 
dinį skurdumą. 

Visi kalbėjo susijaudinę ir netgi, kaip Žordanui darėsi 
vis aiškiau, su didėjančiu nervingumu. Kažkas iš tikrųjų buvo 
ne taip; jeigu jie susirinko į plenarinį posėdį, vadinasi, turė- 
jo aptarti svarbų dalyką, o niekas, regis, apie tai nė neužsi- 
minė. Kaukių prislopinti balsai karštligiškai plepėjo, ir sce- 
na ėmė atrodyti kažkokia dirbtinė, beprotiška. Darėsi aiš- 
ku, kad ir jie kažko laukia. Ir netrukus sulaukė. 

Staiga jis išdygo čia, tarp jų, nežinia, pro kur įėjęs. Dė- 
vėjo savotišką pilkšvą neperšlampamą apsiaustą su gobtu- 
vu ant galvos; buvo gana mažo ūgio. Pamatęs, kaip visi su- 
drebėjo, kaip pokalbiai pasidarė vienu tonu tylesni ir buvo 
palaikomi tik beveik desperatiškom pastangom, Žordanas 
suprato, kad atėjo raganų puotos galva. 

Vienas balsas, po truputį slopstantis, dar valandėlę tęsė 
savo monologą: „Jei Brutas liko žmonių atmintyje, tai vei- 
kiau dėl to, kad jo auka buvo žymus žmogus, o ne dėl savo 
ryšių su ja, ir manau, kad nusikaltimo estetika turi...“, kol 
naujasis atvykėlis nusivilko apsiaustą ir su maniakišku rū- 
pestingumu sulankstė jį 17 pakabino ant sėdynės šalia sa- 

vęs, tarsi nė nematydamas, koks dėmesys jam rodomas. Tas, 
kuris vis dar stengėsi kalbėti, pagaliau užsičiaupė pusiau 
žodžio, ir stojo tyla. 

Mažasis vyras dėvėjo groteskišką venecijietišką kaukę 
su be galo 1lga nosimi. Jis ne iškart nutraukė tylą, be abejo, 
todėl, kad tyla bylojo, kokia didelė jo galia kitiems; jis pa- 
laukė gerą valandėlę, o paskui prakalbo kimiu ir nervingu, 
griebiančiu už paširdžių balsu. 

— Pakartokim. Kai kurie iš jūsų buvo neapdairūs ir davė 
per daug tikslų užsakymą dailininkui, vardu Džeimsas Du- 
nas. Be to, neapgalvotai išsidavė, aišku, ne iki galo, turiu 
galvoje prancūzišką žurnalą, kurį jie jam paliko, bet ir to 
buvo per daug, jam kilo įtarimų dėl mūsų draugijos „esmi- 
nės“ veiklos. Kai kurie iš mūsų narių padarė klaidą nemo- 
kėdami saugoti paslapties. Jie už tai užmokės. 

Nedidelis žmogus su juoda ir auksine vilko kauke ner- 
vingai pasimuistė, tarsi norėdamas prašyti žodžio. Vadovo 
mostas jį nutildė: jis dar nebaigęs. Žordanas pasinaudojo per- 
traukėle, išvadavusia jį nuo kerų, kuriuos skleidė šis žvilgs- 
nis 1r balsas, ir kelis kartus spustelėjo fotoaparato mygtu- 
ką, nors baimė jį gniaužė kaip replėmis. 

— Tiesiog 1š atsargumo reikėjo juo atsikratyti. Tai buvo 
pavesta vienam žmogui; žmogui, kuris siekė būti priimtas į 
draugiją. Nors patyrę nariai jam padėjo, jis patyrė nesėkmę, 
nes juokingai apsunkino sau užduotį siekdamas vaizdingu- 
mo. Ši istorija pasidarė visai jaudinanti, kai draugijos vete- 
ranai taip pat patyrė nesėkmę, ir net du kartus, be abejo, 
todėl, kad per daug pasitikėjo savim, nors jau laikė jį savo 
rankose. Taigi mes turime reikalą su neįtikėtinai užsispy- 
rusiu žmogeliu, apsėstu troškulio gyventi, kuris menkai te- 
suprantamas, turint galvoje niekingą jo gyvaliojimą. Nesu- 
prantami Žmonės yra pavojingi; įsikalkit į galvą, kad tai jau 
nebe žaidimas, kurį galima žaisti pagal meno taisykles; rei- 

kia veikti efektyviai ir greitai. Šio personažo nuotykiai, ap- 
gailėtina jo gyvenimo intriga per daug užsitęsė. Padarykim 
tam galą. Beje, jei jo protas nebūtų visiškai pakrikęs, - kad 
1r kaip stengiausi, nesužinojau tikros to priežasties, - mes, 
aišku, šįvakar būtume ne čia, o kabotume kartuvėse kalėji- 
mo kieme. Jis nuėjo į Hokstoną, pas Poloką, iš kurio pirko- 
te savo kartoninius teatrus, išplėšė butą to, kuris prašėsi 
priimamas į draugijos narius (beje, šis apie tai mums nepra- 
nešė), rado paramą tarp teroristų, apsirūpino ginklais. Pa- 
darykim galą jo istorijai, tai gyvybės ar mirties klausimas 
visai draugijai. Tai pirmasis dalykas, kurį norėjau aptarti. 

— Grįžkim prie to, kuris norėjo būti tarp mūsų. 

— Negana to, kad neįvykdėte užduoties ir nepateisinote 
mūsų pasitikėjimo, kad nuslėpėte savo buto išplėšimo fak- 
tą, jūs dar pasiglemžėte savo aukos turtą. Pardavėte jį iš 
varžytynių, priblokšdamas mus savo nenuovokumu, nes 
draugijos taisyklės aiškiai nurodo, kad visos gėrybės turi 
būti perduodamos jai. 

Jis pakėlė balsą ir pasisuko į Žordaną. Pagautas panikos, 
kai šis žmogus staiga kreipėsi į jį, Žordanas atsistojo ir nu- 
vertė savo kėdę. Užhipnotizuotas jo balso ir pasakojimo, jis 
užmiršo kitų akyse esąs leitenantas Fledžebis, tas, kuris 
norėjo įstoti į draugiją, užmiršo dėvįs jo kaukę. Jis pakėlė 
savo kėdę ir drebėdamas vėl atsisėdo dairydamasis aplin- 
kui: niekas beveik nė nedirstelėjo į jį; šalia jo vyras su kati- 
no kauke toliau braukinėjo pirštu rytietiško durklo ašme- 
nis. Truputį toliau kitas susirinkimo dalyvis pasimuistė kė- 
dėje. Galbūt pagalvojo, kad ir jam gresia pavojus anksčiau 
ar vėliau atsidurti kaltinamojo padėtyje. 

— Štai kodėl aš siūlau priimti tokį sprendimą: tas, kuris 
dėvi lapės kaukę, turi per dvidešimt keturias valandas grą- 
Žinti pasisavintus pinigus, mūsų apskaičiavimu, du tūkstan- 
čius svarų. Jį pagaliau reikia perspėti, kad jei per tas pačias 

dvidešimt keturias valandas neatneš mums dailininko gal- 
vos — būtent jo galvos kaip įrodymo, - tada visa draugija i1m- 
sis šio darbo, be to, paskelbs mirties nuosprendį ir jam. Tai 
antrasis klausimas, kurį norėjau aptarti šįvakar. 

— Jūs teisingai kalbėjote. Balsuokim dėl Nenugalimojo 
Daktaro pasiūlymo. 

Pasiūlymas buvo priimtas vienbalsiai, nes naujokai ne- 
balsuodavo, kaip kažkas lipšniai pašnabždėjo Žordanui į au- 
sį, — jis desperatiškai kabinosi į savo knygą-fotoaparatą, tarsi 
šis prietaisas galėtų jį apginti. Jis duso 1r negalėjo atgauti 
kvapo; matyti priešais akis baubus, kurie jį persekioja, bu- 
vo ne jo jėgoms. Meldė, kad viskas pagaliau baigtųsi, kad 
jis galėtų išeiti, pabėgti nuo jų, daugiau jų nebematyti, kad 
galėtų įkvėpti oro, bent akimirką pabūti toli nuo šio demo- 
niško susirinkimo, įsitikinti, jog kažkur, už visų šių baisy- 
bių, dar egzistuoja kitas pasaulis. 

— Dabar galite eiti, leitenante Oskarai Fledžebi. Jūs tu- 
rite darbo. 

Žordanas nevikriai atsistojo; kojos jį vos laikė. Jis svars- 
tė, ar tai ne spąstai, ar jie neperrėš jam gerklės čia pat, i1š- 
kart. Kaip košmariškame sapne kūnas jo neklausė. Jis var- 
gais negalais nukėblino prie laiptų, spoksodamas į vieną taš- 
ką sienoje, kurią regėjo it pro miglą. Nenugalimojo Daktaro 
balsas sustabdė jį ant pirmo laiptelio. 

— Leitenante, jums nėra prasmės bėgti. Aš sužinosiu, 
kur jūs. Iškasiu jus iš po žemių. Tarp mūsų yra net vienas 
Skotlend Jardo tarnautojas. 

Žordanas ėmė lipti aukštyn. Apačioje vadovas vėl pra- 
kalbo, bet jis šnekėjo jau nebe Žordanui; lapė nebeegzis- 
tavo. 

— Trečiasis klausimas: noriu pateikti jums planą, visiš- 
kai vertą draugijos, — nužudyti baroną fon Kulmaną per pri- 
ėmimą, kuris netrukus įvyks Vokietijos ambasadoje. Užda- 

vinys nėra neišsprendžiamas, bet iškils sunkumų, galinčių 
sugundyti pačius šviesiausius protus. 

— Jis yra ambasados pirmasis sekretorius. Tai tas pats 
kas paskelbti karą! 

— Na, ką gi! Štai jums bent viena žmogžudystė, kuri ne- 
abejotinai išliks žmonių atmintyje, —- kaip Cezario nužudy- 
mas, apie kurį taip aistringai kalbėjote. 

Viršuje Žordanas, apniktas visokiausių minčių ir jaus- 
mų, vis dėlto pasvarstė, ar jis kaip nors negalėtų uždaryti 
jų visų viduje, o paskui galbūt net padegti namo; tačiau pri- 
siminęs, kaip netikėtai išdygo Nenugalimasis Daktaras, įė- 
jęs nežinia pro kur, galėjai spėti, kad į požeminę svetainę 
veda dar vienas kelias... Jo žodžiai leido suprasti, kad lauke 
yra jo pakalikų, kurie seks leitenantą. Reikėjo įspėti Skot- 
lend Jardą ir laikraščius, kad reikalas nebūtų užglostytas. 
Tačiau pirmiausia jis norėjo bėgti, atsidurti kuo toliau nuo 
šio negirdėto neregėto siaubo! 

Lauke, Graikų gatvėje, jam vis dar trūko oro, nes jį grei- 
čiausiai kažkas sekė, ir kiekvienas praeivis, kiekvienas še- 
šėlis kėlė grėsmę; jis negalėjo patikėti, kad jam dar duotos 
dvidešimt keturios valandos, kaip sakė Daktaras, - įtarė jį 
esant gudrų lyg žaltį ir kas akimirką laukė, kad virš jo gal- 
vos iškils durklas. Dabar jis be kaukės, ir jie pamatys, kas 
jis toks. Jis ėjo viduriu gatvės, laikydamasis visų atsargumo 
priemonių, kurias buvo nurodęs Piramas, iš paskutiniųjų 
stengdamasis nepasiduoti panikai ir nepradėti bėgti. Paklai- 
kęs žvalgėsi aplink, stebeilydamas į veidus nakvišoms, ei- 
nantiems 1š teatrų ar restoranų, ir visur ieškodamas žmog- 
žudžių veidų. Visi galėjo jais būti; nėra tokio dalyko kaip 
paprastas veidas. Pravažiavo taksi, jis norėjo jį sustabdyti, 
bet staiga apsigalvojo - išsigando, kad šis laimingas atsitik- 
tinumas nebūtų spąstai. Paspartinęs žingsnį, patraukė So- 
ho aikštės link; kai atėjo čia, aikštė buvo tuščia. Atsirėmė į 

vieno sodelio pinučius, norėdamas atgauti kvapą. Nors bu- 
vo šalta, jį mušė prakaitas. Truputį palaukė dairydamasis į 
keturias gatves, iš kur kažkas galėjo pasirodyti; vis dar nie- 
ko. Ar įmanoma, kad jo niekas neseka? Kad Daktaras toks 
galingas, jog jam nėra reikalo pasiųsti ką nors jo sekti? Kad 
jis iš anksto žino visus jo kelius? Kad turi savo agentų kiek- 
vienoje Londono vietoje? Jam kėlė siaubą mintis, kad Dak- 
taras iš tiesų žinojo apie kai kuriuos Žordano tyrimo eta- 
pus, nors šis negalėjo paaiškinti, iš kur jis tai ištraukė. 

Reikėjo susiimti, sprukti, veikti nenuspėjamai ir grei- 
tai... Jis pasuko į Oksfordo gatvę, susirado taksi ir paprašė 
nuvežti jį į Viktorijos stotį. Tekinas perbėgo stotį ir išėjo į 
Greiver Roudą. Po klaidžiojimų šiame kvartale jis žinojo, 
kad daug taksi laukia čia per naktį; sėdo į vieną ir paprašė 
apsukti ratą Londone. Jam atrodė, kad šiuo laiku kvartalas 
bus tuščias ir jis tikrai pastebės, ar koks automobilis jo ne- 
seka. Jie du kartus apvažiavo įtvirtinimus; kai grįžo palei 
Temzę, pasirodė didžiulis mėlynas „Daimleris“. Jis paprašė 
taksisto nuvežti jį į Čering Krosą. Didysis „Daimleris“ va- 
žiavo tuo pačiu keliu kaip jie. Prie Čering Kroso jis sumo- 
kėjo už taksi ir nuskuodė prie pėsčiųjų tiltelio, kabančio vir- 
šum geležinkelio tilto. Tekinas perbėgo Temzę, jo žingsniai 
aidėjo ant metalinio tiltelio; bėgo greitai, vis greičiau ir grei- 
čiau, ir tai Jam išėjo į gera. Jis pavargo ir jautėsi taip, lyg 
būtų atsikratęs purvo, kuris jį aplipo kaip visų tų baisybių 
liudytoją. Kol automobilis padarys lankstą per kitą tiltą, jis 
jau bus toli. 

Ki valandą palakstė po Lon- 


doną, darydamas visokius posūkius ir lankstus, ir įsitikino, 
kad niekas jo nebeseka, Žordanas patraukė į Čelsį ir pasuko 
į Bernų-Džonsų gatvę. 

Praeiti po jų langais ir pasistengti juos pamatyti pirmą 
valandą nakties buvo išties rizikingas žygis, chimeriškas 
planas, kurį pateisinti galėjo tik jo begalinis šilumos po- 
reikis, jo troškimas su kuo nors pasišnekėti. Ir kaip tyčia 
Onslou aikštėje degantis vienintelis langas buvo Bernų- 
Džonsų namo fasade. Jis atsistojo priešais, ant kito šali- 
gatvio, svarstydamas, kuris tai langas. Jis žvelgė į sodą, 
vadinasi, tai buvo Anos kambario langas. Ar ji grįžo? Netgi 
kandžios Anos kalbos būtų jį paguodusios; argi juodu ne- 
buvo kartu ilgus vaikystės metus? Nedrįsdamas skambin- 
ti į duris, jis metė monetą stengdamasis pataikyti į lango 
stiklą. Iš antro karto jam pavyko - pasigirdo cingtelėjimas. 
Niekas nejudėjo; jis metė dar vieną monetą. Langas prasi- 
vėrė. Tai buvo ponia Bern-Džons, apsigaubusi skraiste; ji 
persisvėrė per langą, norėdama pažiūrėti, kas tai. Jis pri- 
ėjo artyn, kad jinai galėtų jį atpažinti. Ji davė jam ženklą ir 
nulipo atrakinti durų. Jos veidas buvo sukritęs, paakiai pa- 
juodę, o dar labiau apie jos neviltį bylojo ant veido krin- 
tanti sruoga, išsipešusi iš kuodelio. 

— Įeik, tik tyliai. Man nesisekė užmigti, taigi sukinėjau- 
si po Anos kambarį, - pasiteisino ji. — Žinai, miegas tokio 
amžiaus Žmogui... 

— Jūs nerimaujate dėl Anos? 

— Iš tiesų, gavome naujienų, bet man vis vien neramu. 
Nagi, eime į jos kambarį, kad niekam netrukdytume. Paro- 
dysiu jos laišką... 

— Jai nepatiktų... 

— Jos nėra čia. 

Jie atsisėdo Anos kambaryje prie lango. Kambarys buvo 
sutvarkytas, krosnis šildė. Laiške buvo rašoma, kad nerei- 
kia rūpintis, kad ji jau suaugusi ir gali pati pasirinkti gyve- 
nimo kelią, kad išėjo su žmogumi, kurį myli, kad gyvenimas 
gražus. Jie netrukus paliksią Londoną, bet sugrįšią... kada 
nors. Ji pati parašysianti Edvardui. „Aš jus myliu. Jūsų Ana“. 

Ji 1išspaudė šypseną, bet tokią liūdną, kad ji draskė širdį. 
Žordanas, jusdamas poreikį užmiršti savo paties dramas, pa- 
linko prie laiško. 

— Ji išėjo iš namų, nes to norėjo. 

— Tai ne naujiena. Nežinau, kaip būtų galima ją priversti 
ką nors daryti. 

— Jūs atsisakėte to Leo Houpo paslaugų? 

— Ne. Tikiuosi, jis padės mums rasti Aną, kad galėtume 
su ja pasikalbėti. 

— Jis nieko daugiau nerado? 

— Jis beveik buvo juos užklupęs Sautvorko viešbutyje. 
Vienas vyras nusileido į viešbučio holą, kur laukė ponas 
Houpas. Jo batų padai paliko reklaminę žinutę, na, žinote, 
tą, apie kurią kalbėjote. Ponas Houpas parvertė jį ant že- 
mės ir uždėjo antrankius. Manau, netgi pagrasino jam savo 
ginklu. Jis gana šiurkštus. Bet tas vyras buvo ne Eženas 
Deleras. Atrodo, Eženas Deleras iš vakaro buvo sukeitęs 
savo batus su kambario kaimyno batais, kai visi sustatė ba- 

tus laiptų aikštelėje išblizginti. Iš tiesų jis su Ana jau buvo 
išėjęs iš viešbučio. 

Žordanas nesusilaikęs nusikvatojo. Eženas buvo apsuk- 
rus ir nuostabiai apvyniojo Houpą aplink pirštą. Nors ir ka- 
muojama nuogąstavimų, ji taip pat nusišypsojo. 

— Džeimsai, tu pažįsti tą Eženą. Pasakyk, kas jis per 
žmogus. | 

— Pažįstu jį ne per geriausiai. Aišku, kad malonus, tru- 
putį išsiblaškęs, galbūt šiek tiek lengvapėdiškas, bet iš es- 
mės geras. Šiaip ar taip, manau, Ana su juo nedaug rizi- 
kuoja... 

— Ko gero, kaip pažiūrėsi. Mano nuomonė kitokia. 

Jie nutilo. Žordanas nenorėjo pasakoti savo nuotykių — 
nederėjo tokia išpažintim varginti senos ponios, turinčios 
savų rūpesčių. Tik prisipažino, kad Edvardas Tornas kvietė 
jį į dvikovą, manydamas, kad tai jis išsivedė Aną, bet jis 
atsisakė kautis. 

— Vargšas Edvardas. Jis daugiau nebuvo atėjęs. Jei jau 
taip, verčiau tu būtum ją pagrobęs... 

— Ką? 

— Nieko... aš pavargusi... Eisiu gulti. Tu gali miegoti 
čia. Tik norėčiau tau pasakyti dar vieną dalyką, kuris mane 
kankina: man rodos, kad nemokėjau papasakoti apie tavo 
praeitį... 

Žordanas atsakė, kad, jo manymu, tai neįveikiamas už- 
davinys. Ji atsistojo, bet stabtelėjusi tarpduryje pridūrė: 

— Norėčiau papasakoti tau apie kitus dalykus, kurių ne- 
matyti nuotraukose... Bet nežinau, kaip apie tai kalbėti, kad 
suprastum. Tau reikia Žinoti... tai sunku pasakyti... kad ta- 
vo tėvus... siejo labai tvirtas ryšys... 

— Aš netgi pavydėjau to, kas nuo jų dvelkė, kai jie būda- 
vo kartu. Jie netgi per daug nesislėpė, nors, kaip Žinai, tada 
buvo karalienės Viktorijos epochos pabaiga. Jie negalėjo to 

nuslėpti, nes tai atsispindėjo jų akyse, jų šypsenose. Aš 
klausdavau savęs, kodėl taip nėra man. Kai tu gimei, buvai 
stebuklų stebuklas... O paskui ji susirgo, o paskui ji mirė... 

— Nustokit, aš imsiu verkti, - tyliai pasakė Žordanas. 

— Miegok. Čia buvo tavo kambarys, kai dar gyvenai su 
mumis. Paskui jį pertvarkėme Anai. Labanakt. 

Jis atsigulė, pasikišęs po pagalve fotoaparatą ir pusla- 
pius, išplėštus iš draugijos metraščio. Užgesino šviesą. Jam 
regėjos, kad jaučia kambaryje moters kvepalų dvelksmą. 
Anos kvepalų? Jis gulėjo tamsoje atmerkęs akis - jo gal- 
voje buvo per daug vaizdų ir žodžių, kad galėtų užmigti. 
Merė Džeinė Mak Lorin ir kaukės... Okamo Skustuvas... 
Tomas De Kvinsis... Jis pamėgino nusiraminti kartodamas, 
kad, apskritai paėmus, Džeimsas Dunas veikiau niekuo dė- 
tas. Iš to, ką papasakojo Daktaras, buvo aišku, kad jis ne- 
priklausė tai kraugeriškai draugijai. Jis tiesiog buvo neap- 
dairus. Tačiau išsisklaidė tik dalis tamsos. Taigi jis vėl už- 
sidegė lempą ir išsitraukė puslapius, išplėštus iš draugijos 
užrašų knygos. Galbūt čia glūdėjo tikslus atsakymas, bet 
jis išplėšė juos taip skubomis, kad lygiai taip pat galėjo 
būti, jog ten nieko apie jį nėra. Šiaip ar taip, reikėjo ryžtis 
perskaityti tuos lapus. Iš penkių puslapių tik paskutinia- 
me buvo paminėtas Džeimsas Dunas. Pirmieji pasakojo apie 
pastoriaus Drinkvoterio nužudymą ir nukryžiavimą ant jo 
bažnyčios sienų. Jis greitosiomis perbėgo šias žiaurybes, 
dėstomas su pasišlykštėtinu šaltumu. Pasakojimas apie jo 
reikalą buvo nebaigtas, bet jis vis dėlto sužinojo, kad drau- 
gija numatė jį kaip auką, nes jis atrodė iš dalies atspėjęs, 
kuo ji užsiima. Kai jam buvo užsakytas paveikslas „Opi- 
jaus vizijos“ apie Tomą de Kvinsį, Džeimsas Dunas, su- 
gretinęs kai kuriuos neatsargius savo užsakovų pasigyri- 
mus, priartėjo prie tiesos; jis šaltai paklausė vieno iš jų, ar 
kartais jie nežaidžia Žmogžudysčių. Susirinkimo ataskai- 

toje apie tai nieko daugiau nebuvo pasakyta, ir Žordanas 
gerai nesuprato, kaip tokio baisaus sąmokslo nariai galėjo 
leisti sau būti neatsargūs. Gal jie zondavo dirvą, norėdami 
įtraukti jį į savo veiklą? 

Žmogžudystė buvo patikėta „kandidatui“ su lapės kau- 
ke. Jam „padėjo ir vadovavo“ vilkės ir katino kaukės, be 
abejo, Oberonas Rouvas ir ledi Venecija. Rizikos ir spinde- 
sio pomėgis paskatino juos pasirinkti egzekucijai pokylį se- 
ro Edvino Montegiu rūmuose. Džeimsas Dunas buvo pasi- 
vedėtas į šalį, į sodą, kur nebuvo svečių, ir... Pasakojimas 
čia nutrūko. Jo tęsinys liko Graikų gatvės namo požemyje, 
tarp ginklų ir buteliukų su nuodais. Auka, nužudytasis, iš- 
kilo upės paviršiun ir leidosi ieškoti savo žudikų. 

Jam buvo sunku prisipažinti, kad jaučiasi apviltas: pa- 
aiškinimas neprilygo paslapčiai, neperregimai ir niūriai, be- 
žadei ir gąsdinančiai, kuri taip ilgai jį persekiojo. Kai kurie 
faktai buvo čia papasakoti, bet mįslė nebuvo visiškai įmin- 
ta; niekas nebuvo išspręsta. Kodėl jie taip veikė? Kodėl pa- 
sirinko Džeimsą Duną? Kodėl dailininkas pasidavė provo- 
kacijai, kuri pasmerkė jį mirti? 

Jis pirštų galais palygino susiglamžiusius lapus ir įkišo 
juos į stalčių. Troško užmigti, nusigerti arba pasimylėti, kad 
liautųsi mąstęs. 

Tačiau tai buvo bemiegė naktis, nes jo galvoje neprisi- 
rinko pakankamai ramybės dalelių, kad galėtų užmigti, nes 
jam nesisekė nustumti šalin nerimo ir abejonių, nes jis ga- 
lėjo išsivaduoti iš šios karšligiškos būsenos tik stojęs kovo- 
ti su draugija. Jis ilgas valandas sustingęs gulėjo ant nuga- 
ros šiame kambaryje, vos vos dvelkiančiame kvepalais, ir 
atsikėlė tik tada, kai 1š įvairių garsų suprato, kad namai pra- 
deda bruzdėti. 

Netrukus jis jau sėdėjo prie balta staltiese apdengto 
stalo valgomajame tarp pono ir ponios Bernų-Džonsų. Ant 

stalo stovėjo kiaušiniai, kava, arbata, garuojantys skrebu- 
čiai ir puokštė narcizų stiklinėje vazoje. Jis buvo išsika- 
mavęs ir be galo keistai jautėsi prie šeimos stalo, suvok- 
damas, kad po nakties įvykių viskas išties turėtų atrodyti 
keista. Jis pajuto dar didesnį slogutį, serui Filipui pasa- 
kius, kad visa kaip senais laikais sekmadienį, kai Ana te- 
begulėdavo lovoje, o Džeimsas ką tik būdavo grįžęs iš sa- 
vo naktinių pasilinksminimų. 

— Beje, tavo veidas atrodydavo beveik toks pat kaip šian- 
dien. Sakydavau, kad to, ko ieškai, nerasi lakstydamas po 
balius ir priėmimus. O tu truputį sarkastiškai juokaudavai, 
kad, tarkim, to nerasi ir valgydamas su manim kiaušinienę. 

Žordanas valgė greitai, jam reikėjo rasti, kur išryškinti 
nuotraukas. Seras Filipas vėl pasiūlė jam savo gydytojo, psi- 
chikos sutrikimų specialisto, adresą. Žordanas tvirtai atsa- 
kė, kad jis nebenorįs matyti jokių gydytojų. Jis praradęs at- 
mintį ir nemanąs, kad kas galėtų jam padėti; reikią žiūrėti į 
akis tiesai. 

Per pietus jis vėl buvo čia, užsirakinęs Anos kambaryje 
ir atsisėdęs prie stalo su trimis dideliais vokais, į kuriuos 
sukišo nuotraukas, lapus, išplėštus iš Tomo de Kvinsio drau- 
gijos metraščio, ir kruopščiai parašytą anoniminį laišką, kur 
išdėstė viską, ką žinojo apie draugijos veiklą ir planus: pri- 
sidengusi T. De Kvinsio bičiulių draugijos vardu, ji apskri- 
tai užsiimanti žmogžudystėmis. Tarp jos aukų esąs Chirur- 
gijos koledžo rektorius, pastorius Drinkvoteris, dailininkas 
Džeimsas Dunas. Jai vadovaująs Žmogus, vadinamas Nenu- 
galimuoju Daktaru, arba Okamo Skustuvu. Jis pridėjo jam 
žinomų pavardžių sąrašą. Nuotraukos, aišku, buvo nepavy- 
kusios, jose, po teisybei, mažai ką galėjai įžiūrėti, viskas 
skendėjo tamsoje, bet jis neketino jų sau pasilikti ir tai, ką 
jos leido nuspėti, vis dėlto pakankamai intrigavo, kad būtų 
imtasi rimto tyrimo. Paskui jis užrašė adresus ant trijų vo- 

kų — vienas jų buvo skirtas Skotlend Jardui, kitas Saksono 
Romerio laikraščiui /llustrated London News, o trečias anar- 
chistų iš Jubiliejaus gatvės laikraščiui V banotch', nors šis 
buvo leidžiamas tik rusų ir jidiš kalbomis. Tai buvo savotiš- 
ka padėka Malatesta: ir kitiems dviem už jų pagalbą, paliu- 
dijimas, kad jis sakė tiesą. Į voką, skirtą Skotlend Jardui, jis 
dar įdėjo leitenanto lapės kaukę. Ketino išsiųsti laiškus pats, 
nors jį net purtė pagalvojus, kad vėl reikės išeiti iš namų. 
Paskui, kadangi nežinojo, kur dingti, kad jo niekas ne- 
matytų, o ponia Bern-Džons automobiliu važiavo į Kentą, į 
vasarnamį, kurį jie turėjo Meipleskombo pusėje, sutvarkyti 
reikalo dėl stogo, jis pirmiausia nusprendė ją palydėti, o vė- 
liau, daugiau pagalvojęs, užsimanė pagyventi ten vienas, kad 
užgydytų žaizdas ir ramiai pamąstytų toli nuo Londono, ko! 
sulauks naujienų ir sužinos, kokį atgarsį sukėlė jo laiškai. 
Praėjo nemažai laiko, kol senoji ponia susiruošė, nes visada 
turėdavo dėžių ar lagaminų su knygomis ir indais, kuriuos 
reikėjo išvežti į Meipleskombą, o jie stovėjo palėpėje ir ne- 
lengva buvo juos atpažinti tarp kitų visai panašių dėžių ir 
lagaminų. Kai didelis baltas automobilis galiausiai buvo pa- 
krautas, vairuotojas pajudėjo iš vietos. Seras Filipas moja- 
vo ranka atsisveikindamas, lyg jie skirtųsi ilgam. Žordanas, 
užliūliuotas lingavimo ir variklio ūžesio, greitai užmigo. Jis 
prarado nuovoką dar jiems neišvažiavus iš Londono. 


XLI 


D. šią kelionę Žordanas, va- 
landėlei prabudęs, matė tik milžiniškus nuogus medžius, le- 
kiančius jam viršum galvos tarsi tuose sapnuose, kai skrai- 
dai. Kai jis visiškai atitoko, automobilis stovėjo žolėje prie 
nedidelio vasarnamio - gražaus kaimiško namuko šiferio sto- 
gu, siauro ir ilgo. Jis pasitrynė akis, išlipo iš automobilio ir 
buvo sužavėtas laukų, miškelio ir namo. Drebėdamas, nes 
čia buvo šalčiau nei mieste, jis paklausė, ar jau yra čia bu- 
vęs. „Šimtus kartų, kai buvai vaikas, vėliau ne taip dažnai“. 
Jie sušlapo kojas, kol per žolę nubrido prie namų. Raktas 
sunkiai lindo į spyną. Nešdamas su vairuotoju senosios po- 
nios dėžes ir lagaminus, Žordanas dėmesingai apžiūrinėjo 
namą, kuriame ketino gyventi ateinančias savaites. Viduje 
buvo šalta ir drėgna, nes jis seniai nebuvo atidarytas. Pir- 
mame aukšte kambarių anfilada, virtuvė, svetainė-valgoma- 
sis ir kabinetas-dirbtuvė buvo viename lygyje su pieva. Bal- 
dai buvo seni ir apšiurę, daugybė bufetų stovėjo kiek pa- 
krypę, turtinga biblioteka tarp kitų knygų galėjo pasigirti 
ne tik gražiai išleistais Dikenso ir Valterio Skoto raštais, 
bet ir didžiulėm iliustruotom vaikiškom knygom. Ant sienų 
garbingai kabojo sero Filipo paveikslai, ir neryškios jų spal- 
vos liejosi su išblukusiais tapetais. Tarp jų buvo autopor- 
tretas ir Žmonos portretas, pakabinti abipus židinio, taip pat 

paveikslas, beje, mažesnio formato, kur Ana ir jisai, moki- 
nys, buvo nutapyti, kaip ir kitos drobės, neryškinant kontū- 
rų, tad jei norėjai pasižiūrėti į paveikslą iš arčiau, einant 
artyn visos apybrėžos ištirpdavo. Žordanui tai nepatiko, jam 
labiau prie širdies būtų buvęs tvirtesnis kontūras. 

Malkų ugniai įkurti reikėjo atsinešti iš pašiūrės už namo; 
Žordanas pasisiūlė tai padaryti, norėdamas iš pašaknų ištirti 
savo naujas valdas. Už namo buvo sodelis, sunykęs, kai atėjo 
žiema ir kai nebebuvo kam jo prižiūrėti, medinė pašiūrė, pil- 
na vandens statinė, o pačiame pakrašty — upeliukas, palei kurį 
augo medžiai. Malkų atsargos buvo didelės, jis prisikrovė jų 
kiek galėjo panešti ir įkūrė didelę ugnį, tikėdamasis išvyti 
šaltį 1r drėgmę. Ponia Bern-Džons aprodė jam visą namą: tris 
kambarius viršuje, išklijuotus tokiais pačiais senais ir trupu- 
tį apipelijusiais tapetais. Ten buvo dar drėgniau negu apačio- 
je. Viename kambaryje dar tebestovėjo medinis raudonas ar- 
kliukas apsilaupiusiais dažais ir lėlių namelis, kuriuos pama- 
tęs jis beveik susigraudino. 

Įsitikinę, kad daiktais pro stogą truputį sunkiasi van- 
duo, bet šiaip nėra nieko rimta, jie visi trys pavalgė prie 
židinio vakarienę —- kepintų kaštainių, sūrio ir išgėrė iš rū- 
sio atneštą butelį sidro. Bernų-Džonsų vairuotojas buvo ki- 
lęs iš gretimo kaimo; jis papasakojo kelias įdomias istorijas 
iš valstiečių gyvenimo. Paskui senoji ponia pamėgino Žor- 
danui duoti nurodymų, kaip jam čia gyventi: pieno ir kiauši- 
nių reikią eiti pas.ūkininkus Lodžus šalimais, anapus upe- 
lio. Jais taip pat galima pasikliauti, jei prireiksią šiaip ko nors. 
Artimiausia bakalėjos krautuvė esanti kaime, už trijų my- 
lių. Puiki nedidelė kelionė. Be Lodžų, artimiausias jų kai- 
mynas esąs senis lordas Holmjardas, gyvenantis bjauriame 
praėjusio amžiaus dvare, kurį lengva atpažinti. „Jis keistas, 
plepus ir, jei tau rūpi mano nuomonė, nuobodokas“. Jei 
Džeimsas norįs medžioti, virtuvės sieninėje spintoje gulįs 

senas šautuvas, kurį reikėtų gerai išvalyti, nes Filipas jau 
seniai juo nesinaudojąs. 

Prieš eidami viršun miegoti, jie prie židinio krašto pa- 
dėjo plytų pašildyti, kad paskui, įsukę jas į laikraštinį po- 
pierių, nusineštų į savo lovas ir sušildytų šaltą patalą. Žor- 
danas susidomėjęs nužvelgė įspūdingą šūsnį senų laikraš- 
čių ir žurnalų, nutaškuotų ir pageltusių, — jie galėjo praversti 
koliažams. 

Rytą ponia Bern-Džons išvažiavo atgal į Londoną, vis 
dėlto paklaususi Žordano, ar jis tikrai nori pasilikti šiame 
ne itin linksmame name, ir ištraukė jam iš spintos krūvą 
vilnonių drabužių ir paltų, atsiduodančių naftalinu. Šiaip ar 
taip, ji grįšianti po dešimties dienų, jei viskas būsią gerai, 
jei Ana... 

Likęs vienas, jis įdėjo dar malkų į židinį ir atsisėdo ant 
sofos svetainėje. Jautėsi tuščias ir laisvas; tai buvo keistas 
pojūtis. Neįsivaizdavo, ką galėtų čia veikti per dienas, bet 
tas netikrumas buvo netgi savotiškai malonus. 

Iš pradžių nemažai valandų praleido, pamažu ir skrupu- 
lingai apžiūrinėdamas savo valdas. Rado sieninę spintą, skir- 
tą alkoholiniams gėrimams, kurioje dar buvo likę keli geri 
buteliai; nuotraukų albumą, įrištą gofruota oda, su dailia sag- 
timi, ir ilgai jį žiūrėjo, pradėjęs nuo galo, stabtelėdamas ties 
kiekvienu veidu, ties kiekvienu peizažu, pažįstamu ar nepa- 
žįstamu. Čia buvo Anos, maždaug penkiolikmetės, nuotrau- 
kų, labai jaudinančių; daugybė to paties amžiaus Džeimso Du- 
no portretų, po to daug mažiau - visi jie erzino, nes iš paaug- 
lio veido neišnykdavo šalta arba šelmiška mina, neleidžianti 
atspėti, ką jis mąsto ir jaučia. Pirmuose lapuose taip pat bu- 
vo maža jo motinos su kūdikiu ant rankų nuotrauka. Ji buvo 
nufotografuota jam nepažįstamame name. Kūdikis, reikia ma- 
nyti, buvo Džeimsas Dunas. Ant jo kaklo netgi buvo matyti 
krikštynų medalionas, gana panašus į Žordano atgautąjį. Ta- 

čiau jis negalėjo būti visiškai tikras: visi krikštynų medalio- 
nai panašūs, be to, jam buvo sunku atpažinti save žiūrint į 
kelių mėnesių kūdikį. Šioje nuotraukoje jo motina atrodė gy- 
vesnė negu stereoskopo nuotraukose; taip regėjos dėl vie- 
nos kitos smulkmenos - pakelto peties, šelmiškos minos. Tai 
jį taip sujaudino, kad jis rūpestingai atklijavo ją ir įsikišo į 
kišenę. Senoji ponia, žinoma, ant jo nesupyks. 

Vieno stalčiaus dugne jis taip pat rado senų pageltusių 
vaikiškų piešinių: kreiva pilis, viršum kurios skraido mėly- 
ni paukščiai, šlubas vilkas ryškiai raudonais nasrais; 1r dar 
keletą žaislų: dėžutę švininių kareivėlių, raitelių ir pėsti- 
ninkų, kurių dažai buvo nusitrynę, — tėvo dovana? 

Žordanas apėjo sodą, užmetė akį, kaip atrodo kitas upe- 
lio krantas. Duobėtas takas tarp gyvatvorių ir užtvarų, be 
abejo, vingiavo į Lodžų ūkį. Jis kelis kartus suvaikščiojo at- 
sinešti malkų prie židinio, kad nereikėtų eiti iš namų vė- 
liau, 1r kūreno svetainėje tikrą pragaro ugnį. Pasijuto labai 
pavargęs, išsitiesė ant sofos su taure chereso ir Dikenso 
tomu, „Pikviku“, kurio iliustracijos jį sužavėjo, ir galiausiai 
užmigo vidury dienos. 

Tik naktį jį vėlei apipuolė gauja besivaipančių kaukių ir 
prislėgė mirties grėsmė. Tyla ir tamsa aplinkui prigužėjo 
pavojų. Jį ėmė kamuoti mintis, kad jie prisigaus prie jo, kad 
1r kur jis būtų. Prisiminė kraugeriškus jų plepalus; vėl su 
siaubu girdėjo hipnotizuojantį Daktaro balsą ir jo žodžius. 
Jam vėl pasidarė sunku kvėpuoti, ėmė skaudėti galvą. Ga- 
liausiai jo baimė tiek išaugo, kad jis nuėjo į virtuvę pasiimti 
šautuvo, išvertė visus stalčius, kol rado šovinių, skubėda- 
mas juos net išbėrė. Greitosiomis šepečiu išvalęs vamzdžius, 
užtaisė šautuvą ir pasikišęs po pažastimi nuėjo uždaryti lan- 
ginių, lyg būtų koks pionierius laukiniame krašte. Užsida- 
ręs įsipylė stipraus viskio ir pamėgino viską apsvarstyti blai- 
viai: jis yra toli nuo Londono; ėmėsi atsargumo priemonių, 

17 niekas negali sužinoti, kur jisai. Laiškai greitai nukeliaus, 
kur reikia, 1r žmogžudžių klubas žlugs. Jau rytoj rytą nusi- 
pirks visus laikraščius. Sužinos naujienas. Spauda ilgai ne- 
delsia. Jis išgėrė mėgindamas skaityti, bet krūptelėdavo kas- 
kart, kai išgirsdavo kokį triukšmą. Pagaliau jį prablaškė viena 
mintis: šalia jo guli šautuvas, o jis nebeturi jokio noro at- 
grežti jo į save. Jis taip ilgai gyveno su nuojauta, jog jei atsi- 
durs vienas su ginklu, paleis sau kulką į kaktą, kad padary- 
tų galą nuolatiniam tų pačių minčių gromuliavimui... Vadi- 
nasi, baimė gali sužadinti troškimą gyventi. 

Rytojaus dieną Žordanas per laukus patraukė į kaimą nu- 
sipirkti laikraščių. Vietinėje aludėje jis rado tik Times, Dai- 
ly Mirror 1 Illustrated London News. Dirstelėjęs į pastarąjį, 
suprato, kad tai savaitraštis, ko Saksonas Romeris nebuvo 
jam sakęs. Reikės laukti kelias dienas, kol sužinos... Kiau- 
rai išnaršė Times 17 Daily Mi17707, bet nerado nė menkiau- 
sios užuominos apie savo reikalą. Tai buvo katastrofa... Jis 
išgėrė kelis bokalus alaus, norėdamas nusiraminti. Nusivy- 
limas buvo toks didelis, kad jis beveik drebėjo. Matydamas 
jį tokį nelaimingą, barmenas nusprendė jį bent kiek prablaš- 
kyti; paklausė, iš kur jis atvykęs, ar tik važiuoja pro šalį, ar 
truputį pabus šiame krašte. Pirmoji Žordano mintis buvo, 
kad reikia tylėti. Negalėjai būti per daug nepatiklus, bet vis 
dėlto jis turėjo palikti kaip įmanoma mažiau pėdsakų vieto- 
se ir žmonių sąmonėje. Tačiau staiga jis pamatė šio žmo- 
gaus, kuris žiūrėjo į jį mažumėlę nustebęs, veidą ir susigė- 
do dėl savo nuogąstavimų. Todėl atsakė: 

— Aš gyvenu pas Bernus-Džonsus. Jie užleido man savo 
namą. Porai savaičių. Atvažiavau... kaip čia pasakius... pa- 
taisyti sveikatos. 

— Na, ką gi, alus, kas be ko, grąžina jėgas. 

— Taip, truputį. 

— Jūs turbūt būsite jų sūnėnas ar kažkas panašaus. Man 
regis, kadaise mačiau jus su senuoju ponu. 

Jis negalėjo įprasti prie šių susitikimų su nepažįstamai- 
siais, kurie jį pažinojo; tačiau atsakė, kad, žinoma, tai tur- 
būt buvo jisai. 

Pakeliui į namus Žordanas taip pat užėjo pas ūkininkus 
Lodžus ir pakalbėjo su jais apie orą, šaltą 1r sausą. Jie pul- 
kiai jį prisiminė nuo to laiko, kai jis dar buvo visai mažas. 
„Taip, taip“, — kalbėjo jis, žiūrėdamas sau po kojų. Nusipir- 
ko pieno ir kiaušinių, jie pasiūlė jam bulvių. 

Po dviejų dienų pagaliau atsitiko padrąsinantis įvykis. 
Aludėje vartydamas Times laikraštį, jis rado žinutę, kad len- 
kė baronienė, garsioji baronienė Potocka, Psichikos tyrinė- 
jimų draugijos narė, buvo išsiųsta iš šalies. Žordanas pagal- 
vojo, kad ji buvo viena iš jų, nors ir tiesiogiai neprisidėjo 
prie pasikėsinimo jį nužudyti. O jei buvo viena iš jų, tai by- 
lojo, kad draugiją pradėta griauti. Kad apie šį reikalą nebu- 
vo plačiau užsiminta, jį stulbino. Paskui jam pasirodė, kad 
jis naivus; kadangi draugijos nariai pažinojo puikųjį minist- 
ro pirmininko sekretorių ir netgi ministro pirmininko sūnų, 
į visas tas baisybes buvo žiūrima labai santūriai. Jis laukė 
kitų naujienų. 

Vienatvė jį slėgė, bet rytais, laukdamas to laiko, kai rei- 
kės eiti laikraščio, jis vėl rimtai ėmėsi savo koliažų. Jautėsi 
sudirgęs ir troško perkurti, sukurti 1š naujo įsivaizduoja- 
mus prisiminimus. Name nerado klijų. Pasidarė jų iš miltų 
17 vandens. Klijai sušoko į gumulus ir darė popieriaus pa- 
viršių nelygų. Jis pradėjo persijoti miltus. Gumulėlių vis vien 
truputį būdavo, bet jis prie to priprato. Karpydavo lapus iš 
„Kaimo būstų“ ir iš „Poilsio žurnalo“, kuriuos rado šiame 
name. Be vaikystės paveikslų, kuriuos klijavo su laukiniais 
paslaptingais peizažais, vienu ar dviem vaikais ir žaislais, 
ėmėsi keisto ir drąsaus sumanymo. Priklijavo savo motinos 
su kūdikiu, mažuoju Džeimsu Dunu, nuotrauką vidury di- 
delio lapo ir pradėjo statyti jai antkapinę koplyčią. Išdėliojo 

aplinkui angelus ir gėlių puokštes, paskui ėjo gotikiniai ark- 
butanai, juodų atlantų laikomos kolonos, paukščiai, rožės ir 
lelijos, mėnesiena ant tamsaus tvenkinio, dvi simetriškai 
padėtos sopulingosios Dievo Motinos, mažytis gaisras tolu- 
moje. Laikui bėgant koliažas darėsi vis sudėtingesnis, dau- 
gėjo visokių elementų. Netrukus nebeliko vietos, koliažas 
užlipo ir ant nuotraukos rėmelių. Jis užklijavo naujų detalių 
ant pirmųjų, bet greitai teko sustoti. Tiesiog nebebuvo gali- 
mybės dirbti toliau. 

Kai Illustrated London News pagaliau išėjo ir Žordanas 
nerado nė vienos eilutės, bent iš tolo užsimenančios apie 
draugiją, bet aptiko ilgą puikų Saksono Romerio straipsnį 
apie opijų Londone, jis visiškai apsileido; nebemazgojo in- 
dų, nusikaušdavo bet kuriuo dienos metu, slankiodavo po 
mišką. Be to, jam ėmė atrodyti, kad pervertino savo jėgas 
pakelti vienatvę ir savo vidinių turtų atsargas. Niekada, 
manė jis, dar nebuvo taip smarkiai pasireiškę tai, kas glū- 
dėjo jo esybės gelmėse, - nebūtis, vangumas, šaltis. Jam 
sekdavosi prisiversti atlikti tik dvi užduotis: kurstyti ugnį 
1r suvaikščioti į kaimą laikraščio ir konservuotų daržovių. 
Geresnėmis dienomis laipiodavo per užtvaras, pasiklysda- 
vo duobėtuose keliuose, pakeldavo kiškius ar kokį garnį, 
bastėsi po laukus lyjant lietui ir pučiant vėjui, klimpdamas 
į provėžas, kol nusivarydavo nuo kojų ir grįžęs purvinas 
užmigdavo ant sofos. Kitomis dienomis nieko neveikdavo 
arba skaitydavo tol, kol įskausdavo galvą. Tylos gaudesys, 
ne kitaip, sakydavo jis sau. 

Kartkartėmis, didžiausios tuštumos valandėlėmis, Žor- 
danas, apimtas nervingo įšėlio, mėgindavo klijuoti erotinius 
koliažus iš sukarpytų moters dalių dideliuose tuščiuose 1a- 
puose, bet tai jam neką tepadėdavo. Jam būdavo gėda, ir 
vos tik kokį baigdavo, nesiryždamas iškart jo išmesti, įkiš- 
davo kartu su kitais panašiais į Valterio Skoto knygą. 


314 Jean-Baptiste Evette 


Vieną dieną, kai klaidžiojo po laukus girtas nuo vėjo ir 
nuo konjako, nežinia kaip atsidūrė prie lordo Holmjardo dva- 
ro. Valandėlę apžiūrinėjo pilkšvą pastatą, neorenesansinį pra- 
ėjusio amžiaus namą, jau suniokotą gamtos stichijų. Paskui 
paskambino prie durų. Senasis lordas, apskritai paėmus, pa- 
sirodė jam simpatiškas. Jis vaipėsi ir dažnai keikėsi, bet, 
regis, todėl, kad sirgo reumatu ir jį kankino dideli skaus- 
mai. Jam pavyko išblaškyti Žordaną istorijomis apie jo epo- 
chos Lordų rūmus ir dviprasmiais juokeliais. Po turiningo 
gyvenimo jis liko vienas su savo metrdoteliu; visai nebega- 
lėjo vaikščioti, todėl skaitė, skaitė viską, ką tik galėjo gauti 
šiame nuošaliame kaime. 

Daily Mirrov pranešė apie Dešimtojo husarų pulko lei- 
tenanto savižudybę: „Leitenantas Fledžebis, daug žadantis 
garsiojo pulko karininkas, atrodo, nusižudė dėl finansinių 
problemų. Jis desperatiškai mėgino pasiskolinti pinigų iš kai 
kurių bičiulių. Jis nušoko nuo savo namo Vest Ende stogo“. 
Tai buvo ženklas tarp laikraščio puslapių, pilnų informaci- 
jos 1r tuščių plepalų, ženklas, kurį suprasti galėjo tik jis; 
vienu mažiau, bet tai per daug atitiko Nenugalimojo Dakta- 
ro paskelbtą nuosprendį. Jie veikė toliau; taigi draugija dar 
nebuvo visiškai išardyta. Be to, Bernų-Džonsų laiške jis ra- 
do anarchistų centro laikraščio V'banotch' rusišką egzem- 
pliorių. Jį kažkas paliko pas juos, Onslou aikštėje, adresuo- 
damas jam. Šiame laikraštyje buvo straipsnis apie draugiją; 
nors jis buvo parašytas kirilica, Žordanas atpažino kelis var- 
dus: De Kvinsis, ledi Blekvud, Oberonas Rouvas... bet nie- 
ko daugiau negalėjo suprasti. 

Darėsi vis šalčiau ir šalčiau. Pelkės užšalo ir žemė traš- 
kėjo po kojomis. Paukščiai būrėsi apie namus. Žordanas tru- 
putį apsiramino. Nujautė, kad paskutinis veiksmas dar ne- 
suvaidintas. Jis laukė. 

pamėgino susiimti. Reikėjo būti pajėgiam kovoti. Reikėjo 
gerai išsimiegoti, mažiau gerti. Jis negalėjo sau leisti toliau 
šitaip blaškytis tarp migrenų ir širdies plakimo. Pradėjo gul- 
tis anksčiau, išgerdavo tik vieną taurę viskio sunkią valan- 
dą, kai sutemdavo. Baigė skaityti „Pikviką“, kuris jį porą 
kartų taip prajuokino, kad kvatojo vienas tuščiuose namuo- 
se. Jam į atmintį ilgam įstrigo pikantiški Semo Velerio afo- 
rizmai. Tai buvo dar viena tema pokalbiui su senuoju lordu, 
jo kaimynu, kurį retkarčiais aplankydavo; senis dievino šią 
knygą ir taip pat buvo entuziastingas „veleristas“. Koliažų 
rinkinys didėjo. Jis praleisdavo prie jų kasdien po kelias va- 
landas, atsitūpęs prie židinio su žirklėmis ir miltų klijais 
vidury šūsnies sukarpytų ir suplėšytų lapų. Jam pavyko su- 
sitaikyti su jų netobulumu, kuris, regis, buvo neatskiriama 
pasirinktos technikos dalis, ir nebeišmesdavo visko, ką pa- 
darydavo. Be to, dabar atsidėdavo ne tik išgalvotai savo bi0g- 
rafijai; atsirado grynų svajonių lapai; jis tiesiog vaizdavo vie- 
tas, kokiose būtų linkęs gyventi, gyvenimą, kokį būtų norė- 
jęs gyventi; anksčiau neturėjo progos susimąstyti apie savo 
troškimus. Jis lipo į kalną ir pasinaudojo atokvėpiu. 

Vieną vakarą vėjai iš visų pusių švilpė aplink namą, kli- 
bindami langines ir ūkdami kamine kaip seni vaikystės bau- 

bai; jis atsisėdo prie pat ugnies, temperatūra nukrito dar 
žemiau. Pasinėrė į „Didžiuosius lūkesčius“, kitą Dikenso 
romaną. Tarp dviejų vėjo gūsių labai aiškiai išgirdo prie na- 
mų kažką brazdant. Na štai. Atostogos baigėsi. Padėjo kny- 
gą ir nuėjo pasiimti šautuvo, kurį buvo vėl įkišęs į virtuvės 
sieninę spintą. Grįžęs į svetainę, daugiau nieko nebegirdė- 
jo. Dirstelėjo pro langą. Buvo tamsu nors į akį durk, ir tiek. 
Kažkas sukrebždėjo jam už nugaros. Nemalonus balsas: 

— Padėkit ginklą. 

Jis įsibrovė pro užpakalines duris, kol Žordanas buvo iš- 
ėjęs šautuvo. Grasino didžiuliu revolveriu. Tai buvo ponas 
Leo Houpas, Bernų-Džonsų pasamdytas detektyvas. Žor- 
danas padėjo šautuvą, bet ponas Houpas vis vien buvo nusi- 
taikęs į jį. 

— Ko jūs norite? - paklausė Žordanas. 

— Palauksiu vieno žmogaus... Netriukšmaukit, kad jo ne- 
pabaidytumėte. 

Žordanas gūžtelėjo pečiais, jis nieko nesuprato, bet šis 
pasipūtęs gaidys jo negąsdino. Kai ponas Houpas atsisėdo 
ant sofos, vis tebegrasindamas savo ginklu, Žordanas įsipy- 
lė taurę viskio. Ačiū ir už tiek, o paskui pažiūrėsim, kas 
pavargs pirmas. 

Praėjo geras ketvirtis valandos. Ponas Houpas ir toliau 
nieko nesakė. Žordanas ėmė rimtai svarstyti, kaip galėtų 
numesti sietyną ant jo galvos arba patraukti kilimą jam iš 
po kojų. Staiga kažkas keliskart greitai pabarbeno į duris. 
Apstulbęs Žordanas tylėjo. Durys atsivėrė, ir į kambarį įžen- 
ge Eženas Deleras, šlapias, išėjęs iš veido. Jis pareiškė: 

— Ana! Ana dingo! 

Ponas Houpas šypsojosi. Jis atsistojo ir nukreipė į jį sa- 
vo didžiulį revolverį. Žordanui staiga pasirodė, kad jis nu- 
dės Eženą Delerą. Jis suriko. Eženas apsisuko vietoje. Plyks- 
telėjo ugnis. Paskui revolveris nukrito ant grindų. Prancū- 

zas spyriu nuginklavo poną Houpą. Suurzgęs detektyvas me- 
tėsi prie Eženo, bet nespėjo prie jo pribėgti, nes Žordanas 
trenkė jam per galvą žarstekliu ir patiesė pasliką. 

Scena truko vos kelias minutes. Jis stovėjo stačias, Eže- 
nas taip pat. Ponas Houpas nejudėjo. 

— Jis negyvas? 

— Ne, dar kvėpuoja. 

— Taip jam ir reikėjo. 

— Ką darysime? 

— Nežinau. Uždėk jam jo antrankius, jei kartais atsigau- 
tų. Kas atsitiko? 

Eženas papasakojo, kad jis nuomojo su Ana kambarį 
Stepnyje; kad išėjo penkioms minutėms į smuklę ko nors 
nupirkti valgyti. O kai grįžo su pilnu katiliuku, viskas jų 
kambaryje buvo apversta aukštyn kojomis ir voke gulėjo raš- 
telis... Kur jis jį padėjo? Nebegalėjo surasti. 

— Vos penkios minutės. Žinojau, kad mums lipa ant kul- 
nų. Išėjau tik penkioms minutėms. Neberadau jos... 

— Bet kur raštelis? Eženai! 

Eženas apieškojo save nuo galvos iki kojų, pusiau 1šsi- 
rengdamas. Per tą laiką ponas Houpas pradėjo dejuoti ir 
krutėti. 

— Ką gi, jo galva kieta. Imk, štai tas popierius. 

Tai buvo kartono kortelė su mašinėle atspausdintu teks- 
tu: „Įspėkit poną Dž. Duną, kad susilaikytų nuo bet kokių 
neatsargių žingsnių. Panelė Bern-Džons bus to garantija“. 

Atsitiko tai, ko Žordanas taip bijojo. Jis įpainiojo į savo 
istoriją kitus žmones. Jo demonai baudė tuos, kurie jį pri- 
glaudė. 

— Kai tik Ana dingo, paskambinau Bernams-Džonsams, — 
pasakojo toliau Eženas, - bet nedrįsau pasakyti jiems apie ją. 
Tik paklausiau, kur tu, ir atsibeldžiau čia traukiniu ir pėsčio- 
mis. Greičiausiai šis pabaisa mane sekė, pamatė, į kurį trau- 
kinį įlipau... O gal turėjo šio vasarnamio adresą. Nežinau. 

Reikėjo tuojau pat grįžti į Londoną. Vėl užeiti į namą 
Graikų gatvėje. Apieškoję poną Houpą, jie rado automobilio 
raktus. 

— Štai ko mums reikia, - pasakė Žordanas. 

— Tu moki vairuoti mašiną? Aš nemoku. 

— Pamatysim. 

Jie rado automobilį apačioje, tai buvo didelė galinga ma- 
šina. Žordanas kaip ant gaisro užrakino namą. Jie išnešė po- 
ną Houpą, vis dar neatgavusį sąmonės, ketindami palikti jį 
prie policijos nuovados artimiausiame mieste, kurį prava- 
žiuos pakeliui. Žordanui pavyko užvesti automobilį. Jis jau 
buvo vairavęs; po kelių riktų jo rankos ir kojos pačios rado 
savo vietą. Jis pamažu didino greitį. 

Eženas sumišęs ėmė aiškintis dėl savo pasirodymo Ber- 
nų-Džonsų namuose tą vakarą, kai buvo pagrobta Ana. Jis 
būtų atlyginęs nuostolius; tai būtų buvusi savotiška pasko- 
la. Jis turėjęs baisių problemų su nesukalbamais kredito- 
riais. Manęs, kad gerai mokąs lošti kortomis, daugiau ne- 
1msiąs jų į rankas. Tie žmonės jam nepatikę. Kvailystė. Jo 
nebuvę vos penkias minutes! Ir Ana dingusi. Žordanas pa- 
klausė, ar jis grįždamas nematė nieko keista. Eženas staiga 
prisiminė, kad lipdamas laiptais pas Aną sutiko krovikus, 
nešančius didžiulį laikrodį. 

— Dieve mano! Aš nė nepagalvojau! Koks siaubas. Jie 
neturėjo laiko griebtis ko kita! Neabejoju, kad ji buvo laik- 
rodyje. Dieve mano, ką aš padariau! 

— Mes ją rasimę. 

Žordanas kalbėjo tvirtai, bet jis jau turėjo progų įvertin- 
ti savo priešininkus 1r bijojo, kad tai gali būti daug sunkiau, 
negu jis davė suprasti. Ką daryti? 

— Paprašysime Edvardo Torno, Anos sužadėtinio, prisi- 
dėti prie mūsų. 

— Nėra ko apie tai nė šnekėti. Nežinau, kuo jis galėtų 
mums padėti. 

— Jis turi teisę prisidėti prie mūsų. Be to, aš jį ne per 
seniausiai mačiau. Jis pasikeitė. 

Jie nutilo. Ant užpakalinės sėdynės pasigirdo inkštimas. 
Leo Houpas pusiau atsipeikėjo ir kliedėjo: „Daktarą! Dak- 
tarą!“ Žordanui netgi pasigirdo „Nenugalimąjį Daktarą“. Jį 
iš baimės išmušė prakaitas. Nejaugi detektyvą pasisamdė 
jo priešai? Jis galėjo susidurti su jais ieškodamas Anos pėd- 
sakų. Jei pasiūlė jam daugiau pinigų negu pirmieji jo sam- 
dytojai, Bernai-Džonsai... Bet nebebuvo laiko kvaršinti sau 
dėl to galvos. Pirmai progai pasitaikius Leo Houpas buvo 
išmestas iš automobilio tamsiame miestelyje, prie raudono 
17 geltono policijos nuovados žibinto. 

Jie gatvotrūkčiais lėkė per naktį. Pradėjo snigti. Netru- 
kus horizonte sušvito plačiai pasiliejusi pašvaistė. Tai buvo 
Londonas. 

Londonas. Jie čia, ir gyvi! Žordanas ir Eženas skriejo 
per laukus pašėlusiu greičiu, automobilio žibintai išskapta- 
vo tamsoje savotišką tunelį su sniego taškeliais, svaiginan- 
tį, be paliovos keičiantį formą ir kryptį. Dabar iš abiejų pu- 
sių lėkė priemiesčių namai. Pamažu jie turėjo sulėtinti greitį: 
artėjant prie centro važiuoti pasidarė sunkiau. Eženas, ku- 
ris jautėsi kaltas dėl Anos dingimo, galiausiai, tarsi atgai- 
laudamas, sutiko, kad jie susirastų Edvardą Torną. Žorda- 
nas nežinojo jo adreso; todėl reikėjo užvažiuoti į Čelsį pasi- 
klausti Bernų-Džonsų, kur jį rasti. Jie taip pat sužinos, ar 
nėra naujienų apie Aną. 

Sniegas vis krito, užklodamas miestą švarutėliu kilimu. 
Mažai vaikščiojamose gatvėse tik reti kojų pėdsakai ženkli- 
no nepaprastai glotnų ir lengvą jo paviršių. Prie vienos san- 
kryžos juos sustabdė policininkas. Kažkoks gatvės pamoks- 
lininkas plyšojo atsistojęs ant žemos sienelės: „Nesiduokit 
apgaunami šio skaistaus apdangalo, nuotakos šydo, gaubian- 
čio šį miestą, nes, sakau jums, tai toli gražu ne tyra merge- 

lė, o didžioji nusidėjėlė, ištvirkėlė Babelė“. Ir baigdamas 
riaugtelėjo: „Babelė - tai Londonas“. Vakaro praeiviai dū- 
savo nuleidę galvas, drebėdami pūgoje. 

Dideli sniego dribsniai krito visur — ant Brikstono, ant 
Elebhant 4 Castle, ant Viktorijos krantinės. Baltuma ant pri- 
švartuotų baržų, vežančių anglis, ant parkų žolės, ant krau- 
tuvių stogelių. Sniego gūsiai įsiverždavo į konditerijas kar- 
tu su pirkėjais. Sniegas atrodė labai gražiai po vitrinomis su 
kalėdinėm puošmenom, bugienių ar pušų šakelėm. Vaikiš- 
Čiai, išėję iš parapinių mokyklų, svaidėsi sniego gniūžtėmis. 
Sniegas baltai nupudravo gatvės prekeivių dėžes su manda- 
rinais, kailines sargybinių kepures, virtines kebų, išsirikia- 
vusių prie stočių; arkliams iš šnervių virto garas, jie tyliai 
prunkštė. Policininkai patruliavo susikišę rankas į kišenes; 
merginos, vaikštinėjančios šaligatviu, nelaimingos drebėjo. 
Kažkoks girtas vyras išėjo iš aludės prie Elephant £ Castle 
stoties; jis pasisėmė pilną saują sniego ir apsitrynė juo vei- 
dą apsidraskydamas odą. Sniegas krito ant miesto uodegos 
priešais benamių prieglaudą. Taip pat snigo ant Vestmins- 
terio abatijos ir Sautvorko katedros stogų, ant dvidešimties 
bažnyčių, suprojektuotų Reno. 

Dėl transporto kamščio automobilis įstrigo Klinksų kvar- 
tale. Žordanas ten pamatė berniūkštį, kuris dūmė gavęs per 
smarkų smūgį gniūžte. Jam iš nosies ant sniego lašėjo krau- 
jas. Jis juokėsi iš to ir bėgo. Pasuko Temzės pusėn, gal pasi- 
žiūrėti laivų? Žordanas nulydėjo jį akimis, keistai susido- 
mėjęs. Berniūkštis atsitrenkė į moterį, išėjusią iš kitos gat- 
vės, ir parkrito ant žemės į sniegą. Moteris pakėlė jį ir 
nušluostė jam veidą. Vaikas, jau lėtesniu žingsniu, patrau- 
kė krantinės link. Automobilis vėl pajudėjo iš vietos ir pa- 
suko prie Sautvorko tilto. Žordanas paskutinį kartą pamatė 
berniuką - jis įsmuko į krovininį laivą, stovintį prie kranti- 
nės. Gal ketino slapta išplaukti į tolimus kraštus? 

go prieangio laipteliais 19 paspaudė skambutį. Jam užteko 
pamatyti Bernų-Džonsų veidus, kad suprastų, jog jie nieko 
daugiau nežino. Jis pasakė, kad važiuoja ieškoti Anos, bet 
jam reikia Edvardo. Jie atsakė, kad tokiu metu jis turėtų 
būti Vaitčepelyje, pagalbos vargšams įstaigoje, šalia meno 
galerijos. Jis kas vakarą ilgai ten užsibūnąs. Bet jie nesu- 
prantą... Jie nerimavo, nes buvo gavę neaiškią telegramą iš 
pono Houpo... 

— Vėliau, vėliau! - sušuko Žordanas išeidamas. 

Jis įlipo į automobilį. Jau rengėsi važiuoti, kai kažkas 
pabarbeno į langelį. Tai buvo seras Filipas, sunkiai gaudan- 
tis kvapą. 

— Tau atėjo laiškas... Atbėgau... Pamaniau, kad... kad 
tai galbūt svarbu. 

Žordanas dirstelėjo į voką, rašysena buvo Piramo. Jis 
įsikišo laišką į kišenę, nė neužmetęs į jį akies; dabar buvo 
ne laikas apsunkinti sau galvą. Jis pamojavo, pajudėjo iš vie- 
tos 1r nulėkė į Vaitčepelį. 

Edvardas tikrai buvo ten, mažoje kontoroje, pagyvinto- 
je keliais raižiniais. Jis šnekėjosi su vargingai apsirengusių 
airių pora. Žordanas nutraukė jį pusiau žodžio: 

— Ateikit. Ana dingo. Padėkit mums. 

Jis pasižiūrėjo į Žordaną piktu ir sutrikusiu žvilgsniu. 
Padavė mažus talonus abiem airiams, paaiškinęs, kad juos 
turėdami šįvakar gaus vakarienę ir nakvynę Prekybinio Doko 
gatvės bendrabutyje. Paskui apsivilko paltą ir nuėjo paskui 
Žordaną. Jo veidas buvo dar labiau sukritęs. Rankos mažu- 
mėlę drebėjo. Lauke, prieš jiems lipant į automobilį, Žorda- 
nas pamėgino paaiškinti: 

— Mašinoje sėdi Eženas Deleras. Tas, su kuriuo pabėgo 
Ana. Šįryt jis valandėlei išėjo, ir ji buvo pagrobta. Liko grum- 
tynių pėdsakai. Aš įtariu, kur ji buvo nuvežta. - Ir jis pridū- 
rė: —- Mums reikia jūsų. 

Edvardas atsakė, kad jis nieko nesupranta, bet įlipo į 
automobilį paskui Žordaną. Eženas į jį nė nepasižiūrėjo. 
Jiems spėjus nuvažiuoti vos kelis metrus, Edvardas kažką 
neaiškaus sušuko ir per sėdynę kaip pašėlęs puolė daužyti 
prancūzą kumščiu. Eženas atsigręžė; jie susikibo ir ėmė 
trankyti vienas kitą kur pakliuvo. Žordanas staigiai sustab- 
dė automobilį. Abu varžovai nuskriejo nuo sėdynių ir atsi- 
dūrė ant keturių. Žordanas trumpai drūtai pasakė: 

— O Ana? Mušitės paskui. 

Vyrai šiaip ne taip grįžo kiekvienas į savo vietą, uždu- 
sę ir lygindami drabužius. Edvardas vis dėlto suniurzgė 
visada žinojęs, kad Džeimsas galiausiai užtrauks nelaimę 
savo šeimai. 

— Viskas per tave. 

Žordanas nieko neatsakė. Edvardas kalbėjo tiesą, be to, 
jis buvo per daug užsiėmęs — jam reikėjo kaip įmanoma grei- 
čiau stumtis Soho ir Graikų gatvės pusėn, laviruojant tarp 
automobilių, kurių darėsi tiršta. 

Automobilis sustojo ties gatvės kampu. Jie visi trys spar- 
čiai nužingsniavo šaligatviu. Žordanas keliais žodžiais ki- 
tiems dviem paaiškino: yra draugija... Jie atsidūrė priešais 

De Kvinsio namą, šešiasdešimt pirmą numerį. Niekas, re- 
gis, jame nejudėjo. Staiga krustelėjo viena užuolaida pirma- 
me aukšte. Eženas sušnabždėjo: 

— Greičiau, greičiau! Nesustokit. - Jie pakluso nesupras- 
dami, kas darosi. Truputį paėjus jis paaiškino: - Grįžkim į 
mašiną ir nešdinkimės. Šiame name daugiau nieko nėra. Ką? 
Tik nesakykit, kad jų nematėte! Su ūsais kaip dviračio vai- 
ras ir juokingais katiliukais! Visur policija! Keturi sėdėjo 
automobilyje. Dar keli restorane priešais namą. Ir kažkiek 
pačiame name. Tikri pelėkautai. Anos čia nėra. 

Vadinasi, Skotlend Jardas ėmė veikti gavęs Žordano laiš- 
ką! Tiesiog apie tai nebuvo rašoma laikraščiuose. Bet tai 
negalėjo padėti rasti Aną. Kur eiti? Pas Fledžebį? Jis miręs! 
Policija tikriausiai budi ir ten, ir Ruislip Lodže. Žordanas 
sustabdė mašiną prie Grin Parko tvoros, norėdamas pamąs- 
tyti. Eženas apipylė jį klausimais, Edvardas - grasinimais. 
Jam nesisekė ničnieko sugalvoti, jis nežinojo, kur ji galėjo 
būti nuvežta. Visiškai susinervinęs atplėšė Piramo laišką. 
„Aš žinau, kur gyvena mūsų priešas. Dr - nikola, ar kokiu 
Vardu jis save vadintų. Jis pasirūpino nužudyti Chirurgijos 
koledžo rektorių, kad užimtų jo vietą. Tai yra Elephant t 
Castle rajone, Falmaut Roudas 67. aš Jį sekiau - Jis to nepa- 
stebėjo. jūsų draugas: P B.“ 

Jis buvo apstulbęs. Vėl toji istorija! Bet kodėl Piramas 
rašė jam? 

— Ką jūs skaitote? 

Jis neatsakė. Šiaip ar taip, tai adresas... Ir dėl visa pik- 
ta... kad tik Edvardas neduotų jam į snukį. Kas žino, ar Pi- 
ramas... 

— Kai ką pamėginsim, - galiausiai pasakė jis. 

Jie leidosi į Elebhant £ Castle rajoną. Reikėjo pravažiuo- 
ti Temzę, Bedlamo ligoninę, gatvę, kur gyveno sendaikčių 
pardavėjas. Toliau bus matyt. 

Falmaut Roudo šaligatvis buvo baltas nuo sniego. Jie pa- 
kilo gatve iki šešiasdešimt septinto numerio, iš šalčio susi- 
kišę rankas į kišenes. Nedidelis žibintas švietė durų slenkstį. 
Tiesiai nuo namo tolyn tęsėsi siena, už kurios buvo kiemas 
su dirbtuve. Sienos viršuje stirksojo įcementuotos butelių 
šukės. Po varpeliu kabojo lentelė: „DR. HUBARDAS, tu- 
rintis Londono fakulteto diplomą. Karališkojo chirurgijos ko- 
ledžo rektorius“. Pro durų akutę žibėjo šviesa. Už uždarytų 
langinių kažkas buvo. 

Keistas dalykas. Toji lentelė jam kažką sakė. Žordanas 
pakratė varpelį šaukdamas: „Tai aš, daktare, Džeimsas Du- 
nas! Atėjau pas jus“. Jo ranka aptiko kišenėje kažką apva- 
laus, stiklinę akį. Už durų pasigirdo krebždesys. Už akutės 
šmeėkštelėjo šešėlis. Pagautas netikėto ir gana vaikiško įkvė- 
pimo, jis priglaudė stiklinę akį prie pat durų akutės. Drioks- 
telėjo kurtinamas šūvis, plykstelėjo ugnis, pakilo dūmai, 
lakstė stiklo ir medžio skeveldros... Daktaras pro durų akutę 
šovė į akį, kurią pamatė. Toje vietoje liko tik skylė netai- 
syklingais kraštais. Stiklinė akis susprogo Žordano rankoje 
17 sudraskė jam nykštį. Jie atšoko atgal. Edvardas, smarkiai 
krūptelėjęs nuo šūvio, nubėgo prie sienos, užmetė savo paltą 
ant stiklo šukių, kuriomis ji buvo nusmaigstyta, įsibėgėjo ir 
peršoko sieną. Ir akimirksniu dingo kieme. 

Durys prasivėrė. Daktaras norėjo pažiūrėti į savo prie- 
šo lavoną. 

Eženas ir Žordanas vienu metu puolė prie durų, ir jos 
smarkiai trenkė žmogui, stovinčiam už jų. Vėl kulkos ėmė 
švilpti kiaurai duris, ir medžio skeveldros lakstė į visas 
puses. Durys užsidarė. Paskui tyla. Eženas laikėsi susiė- 
męs už rankos; jis atsmaukė rankovę. Jam buvo įstrigusi 
medžio atskalėlė, ir jis keikdamasis dviem pirštais ją iš- 
traukė. 

Jie sudaužė žibintą, kabojusį jiems viršum galvos, kad 
nebūtų per daug aiškūs taikiniai, nutraukė telefono laidus, 
o paskui spyriais išmušė duris, kurios atrodė apgailėtinai. 

Prieškambaryje nieko nebebuvo, 0 visas namas skendė- 
jo tamsoje. Gal daktaras nuėjo ieškoti šaudmenų? O gal pa- 
galbos? Jie nežinojo, kur jis. Tykojo visiškoje tamsoje. Va- 
landėlę palaukę ir nieko neišgirdę, žengė nosies statumu, 
ant nuomonės, per tuščius koridorius, daugmaž tiesius. Ėjo 
tyliai, stengdamiesi kelti kuo mažiau triukšmo, bet „tai čia, 
tai ten girgžtelėdavo durys, sutraškėdavo grindų lentelė. Jie 
sustodavo užgniaužę kvapą, įtempdavo ausį, bet negirdėjo 
nieko kita, tik savo kvėpavimą ar savo pačių judesius. Jiems 
regėjos, kad durų yra be skaičiaus, visose pusėse ir išdės- 
tytų keistais kampais. Daktaras tikriausiai jų laukė, kažkur 
užsiglaudęs tamsoje. Staiga kažkur trinktelėjo durys. Mė- 
gindami rasti vietą, iš kur pasigirdo trinktelėjimas, jie klup- 
dami užlipo laiptais, pasisukiojo siauruose koridoriuose, nu- 
sileido nedideliais laipteliais ir atsidūrė požeminiame kam- 
baryje be langų. Židinyje degė anglys, ir jo šviesoje jie galėjo 
pamatyti, kad čia nieko nebėra. Daktaras išnyko kaip šmėk- 
la. Juos apėmė pojūtis, kad pakliuvo į spąstus, kuriuose bus 
uždaryti, bet stovėjo suakmenėję, apstulbinti keisto regi- 
nio. Didžiąją kambario dalį užėmė milžiniškas keturkampis 
stalas, stovintis vidury. Visą jį dengė storas kartoninis Lon- 
dono planas. Žordanas, užmiršęs bet kokį atsargumą, palin- 
ko ties juo norėdamas jį patyrinėti. Kreida nubrėžti ženklai, 
apskritimai, kryžiukai, žymėjo tam tikras vietas: Graikų gat- 
vę Soho rajone, Vokietijos ambasadą pietvakariuose, Kara- 
liškąjį chirurgijos koledžą, Hamersmitą, Grosvenoro aikš- 
tę, „Senąjį jūreivį“. Planas buvo sukarpytas į atskirus kvad- 
ratus. Nuėmęs vieną iš jų, galėjai pamatyti kanalizacijos 
tinklą ir įvairiausias požemines trasas, nes po pirmuoju planu 

gulėjo miesto po miestu planas. Kai kurie maršrutai buvo 
pažymėti raudona kreida. Aplink stalą buvo išdėliotos me- 
dinės dėžutės su pusapskritėmis išpjovomis viršuje. Žorda- 
nas atidarė vieną, nekreipdamas dėmesio į Eženą, kuris jį 
barė ir ragino toliau ieškoti priešo. Dėžėse buvo šimtai kor- 
telių, atspausdintų mašinėle, gyvas galas informacijos apie 
įvairiausius asmenis. Kortelės buvo sudėtos abėcėlės tvar- 
ka. Jis rado Džeimso Duno kartoninę kortelę su mažom įpjo- 
vom ir skylutėm, išdėstytom vienodais tarpais palei viršu- 
tinį kraštą. Kortelė buvo mašinėle prispausdinta mažųjų rai- 
džių. Duomenų išdėstymas ir suskirstymas priminė tikrą 
administracinį dokumentą: 

„Džeimsas Dunas, dailininkas, gimęs 1876 m. Londone. 
Tėvai - seras Džeimsas Briusas Dunas, Kaledonijos leng- 
vosios kavalerijos karininkas (Viktorijos Kryžius), ir Merė 
Džeinė Mak Lorin. 

Mokėsi Itono koledže, paskui Kembridžo Trejybės ko- 
ledže. 

Žinomas adresas: Brukgrino aikštė 21, Hamersmitas. 
Kažkur Londone, be abejo, turi viengungio butelį ar dirb- 
tuvę“. 

Kiti skyreliai buvo įdomesni. „Meilužės: Džulija Benks, 
Stela (iš Varjetė teatro), ledi Venecija Blekvud (?), Džeinė 
Flanders (R. B. A. manekenė), Ana Bern-Džons (?), Airisė 
Bierbom-Tri (?), Roza Vilks, Izabelė Diuplesi ir, aišku, dau- 
gybė kitų, jei tikėsime juo pačiu. 

Silpnybės: visos, šampanas, kortos... 

Čarlzas Dunas, ginkluotės žinovas Jūrų laivyno minis- 
terijoje, yra jo pusbrolis“. 

Skersai kortelės raudonu rašalu kruopščia rašysena bu- 
vo parašytas žodis „MIRĘS“. Na, ką gi, mirusysis grįžo at- 
keršyti savo žudikui. Ant mažo staliuko stovėjo telefono apa- 
ratas, rašomoji mašinėlė ir krūva popieriaus, prispausta keis- 

to skonio bronzine prespapjė: tai buvo kaukolės vidaus mu- 
liažas, kuriame aiškiai matei visus smegenų vingius. Bib- 
lioteka dengė keturias sienas nuo grindų iki lubų. Dalis kny- 
gų buvo filosofijos ir logikos traktatai vokiečių arba graikų 
kalba, nuo Aristotelio iki Šopenhauerio; taip pat čia buvo 
daug karo strategijos ir politikos veikalų: Klauzevico, Mark- 
so, Makiavelio raštai ir netgi negirdėtų antikos taktikų 
darbai. Kitoje sekcijoje stovėjo stori žinynai, nuo Kėlio te- 
lefonų knygos iki Gotos almanacho*, beje, ir didžiulis sep- 
tynių tomų toksikologijos traktatas. Žordanas, pagautas sa- 
votiškos karštligės, toliau naršė kambarį; nors Eženas įky- 
riai šnabždėjo jį skubindamas, jis nepagailėjo laiko atsiversti 
vienam iš sąsiuvinių, įrištų stora drobe, kurie užėmė visą 
stelažą. Tai buvo dienoraštis, regis, rašytas labai tvarkin- 
gai, metai iš metų, turint tikslą, kaip mažosiomis raidėmis 
buvo parašyta pirmame puslapyje, „padaryti iš savęs gryno 
proto instrumentą, aštrų ir užgrūdintą kaip ašmenys, išsi- 
vadavusį iš bet kokių bergždžių skrupulų ir bet kokių juo- 
kingų taisyklių, kuriomis vidutinybė slepia savo silpnumą. 

Lentynas puošė mažiau ar daugiau išardyti laikrodžių 
mechanizmai. Eženui teko sugriebti jį už rankos 1r nutemp- 
ti, kad jis liautųsi apžiūrinėjęs priešo lindynę. Jie vėl užlipo 
laiptais ir atidarė kitas duris. Pagaliau išgirdo kažką prieky- 
je, pamatė šviesos spindulį skverbiantis pro vienų durų apa- 
čią ir pravėrė tas duris. Ten buvo Edvardas. Jie įžengė vi- 
dun. Didelėje dirbtuvėje pažemintomis grindimis jis žibali- 
nės lempos šviesoje tyrinėjo didžiulį laikrodį. 

Vienu žvilgsniu Žordanas apmetė visą šį keistą kamba- 
rį. Kadaise čia buvo kalvė, ir kampe dar tebestovėjo įspū- 
dinga krosnis, milžiniškos dumplės, priekalas ir didžiulė krū- 
va surūdijusių gelžgalių. Ant sienos dar kabojo keli kūjai ir 


* Gotos almanachas, aprašantis kilmingų Europos giminių genealogiją, 
buvo leidžiamas 1764-1945 m. 

kelerios žnyplės. Tačiau tarp viso to buvo ir natūralaus dy- 
džio žmogaus muliažas, be abejo, iš papjė mašė, kuriame 
matei nervus, raumenis ir arterijas; šūsnys medicinos žur- 
nalų ir enciklopedijų; ant stalo su ratukais - didžiulės gipsi- 
nės smegenys, išrašytos keistais hieroglifais; purvinoje fa- 
janso vonelėje - chirurginiai instrumentai, o ant lentynų pa- 
lei sieną — išrikiuotos begalinės eilės stiklainių, butelių, 
mėgintuvėlių. 

Risdamiesi laiptais pas Edvardą Torną, jie praėjo dide- 
les surūdijusias vonias, nuo kurių sklido įtartinas kvapas. 

— Ji vis dar viduje, - pasakė Edvardas gergždžiančiu ir 
drebančiu balsu, rodydamas milžinišką medinį laikrodį. — 
Girdėjau, kaip ji vaitoja. Nedrįsau paliesti durelių. Jų keista 
spyna... 

Spynos vietoje kyšojo didžiulė juodo metalo dėžutė. 

Eženas atsinešė prie laikrodžio žibintą, kišeniniu peiliu 
atsuko metalinę plokštelę. Žordanas negalėjo nustygti vie- 
toje — taip jam buvo baisu; jis atsistojo ir nuėjo pabudėti prie 
durų. Eidamas pastebėjo prie muliažo liemens prismeigtą 
raštelį. It užburtas pasilenkė prie jo. Jame buvo užrašyta: 
„Moralė - kvailių higiena“. 

Eženas sušnabždėjo, kad spyna - tai spąstai. Jei mėgin- 
si ją išlaužti, slapta spyruoklė įvarys adatą Anai į širdį. 

— Šiaip ar taip, juk reikia kažką daryti! 

— Gal... - atsakė Eženas. 

Jis nukabino nuo sienos kūjį ir pakėlė jį norėdamas 
trenkti. Kiti du stebėjo jį paklaikusiomis akimis. Jis iš vi- 
sų jėgų trinktelėjo į juodąją dėžutę ir staigiu taikliu smū- 
giu atkirto ją nuo medžio plokštės. Ji nulėkė ant žemės; 
kažkas spragtelėjo, ir iššoko plona, dvidešimties centimet- 
rų Ilgio adata. Balta pamėklė - Ana iš laikrodžio iškrito tie- 
siai Edvardui glėbin, ir tas iš netikėtumo ir baimės vos 
neišmetė jos iš rankų. 


Žordanas Fantomas 329 


Tą valandėlę viršum jų ėmė švilpti kulkos. Didelės gip- 
sinės smegenys išlakstė į šipulius. Laiptų viršuje, šešėlyje, 
perblyškusiu ir įsitempusiu veidu, apšviestas iš jo ginklo 
besiveržiančios ugnies, stovėjo daktaras Hubardas. Persiu- 
tęs iš pykčio, jis ėmė staugti: 

— Kurių galų jūs, padugnės, atėjote sugadinti mano dar- 
bo? Telefonas nebeveikia! Tas ponas Houpas dingo, kai man 
jo prisireikė! Aš turiu didelių planų! Mano klaida ta, kad 
patikėjau, jog toks daiktas kaip De Kvinsio klubas gali at- 
likti savo užduotį, nors jį iš pašaknų supūdė visų tų niekin- 
gų estetų pretenzijos! Supraskit, jei būčiau spėjęs nepaste- 
bimai ją paversti draugija, besiremiančia abipuse nauda, jei 
būčiau susirišęs su sveikai mąstančiais žmonėmis, tokiais 
kaip aš, jūs nebūtumėt atėję čia ir pridarę man rūpesčių. Ši 
šalis man per daug menka. Aš įkursiu sąjungą, apie kurią 
svajoju, Jungtinėse Valstijose, bet prieš išvažiuodamas jus 
išgalabysiu. Prisiruošiau tiek šaudmenų, kad jų pakaktų su- 
naikinti visam pulkui. Aš įžvalgus. Jokių fioritūrų, jokių ara- 
beskų, šįkart veiksmui vadovauja grynas išskaičiavimas, ne- 
klystantis protas. 

Jis vėl iššovė. Žibalinė lempa išlakstė į šipulius, aptaš- 
kydama dirbtuvę ugnies liežuviais. Jie užlindo už milžiniš- 
kų dumplių. Jam tereikėjo nulipti ir pralieti jų kraują. Jie 
buvo užspeisti. Daktaras, regis, jautė savotišką malonumą 
šaudydamas kur pakliūva, valdydamas žaibą ir griaustinį, su- 
keldamas veriantį švilpesį, spiečius kibirkščių, dūmus ir pra- 
gaištingo vario rikošetus. Vienu šuoliu jis peršoko liepsnas, 
vis labiau artėdamas prie nelaimingųjų, tūnančių savo kam- 
pe. Išžudys visus neprašaudamas, įrėmęs šautuvą tiesiai į 
krūtinę. Jis vėl užtaisė ginklą. Ir dar sušuko: 

— Neįsivaizduojat, kokius didingus planus aš galiu įgy- 
vendinti! 

Jie visi trys drebėjo iš baimės ir pykčio, išsitiesę su Ana 
už gigantiškų dumplių. Jie buvo bejėgiai: daktaras Hubar- 
das juos nužudys. Eženas kartojo: 

— To jau per daug. Jis išgalabys mus kaip triušius. Vieš- 
patie, pasigailėk! Dovanok mums. 

Žordanas atsitūpė svarstydamas, ar neapykanta suteiks 
jam pakankamai jėgų pribėgti prie daktaro ir parversti jį ant 
žemės, net jei jį pervers kulkos. Jis atsistojo. Staiga sienoje 
po dešine: atsidarė durys. Tarpduryje pasirodė kažkoks si- 
luetas. Jis nukreipė ginklą į daktarą 1r kelis sykius iššovė, 
atkakliai sukdamas veidą šalin: Mirgančioje liepsnų ir šū- 
vių šviesoje Žordanas atpažino Piramą. Išbalęs, perkreiptu 
veidu, jis šaudė užsimerkęs ir su kiekvienu šūviu nervingai 
krūpčiojo. Kai Žordanas vėl pasuko akis daktaro pusėn, jo 
nebepamatė. Jis dingo už liepsnų uždangos. Žordanas su- 
griebė Eženą už rankos ir nutempė jį vytis daktaro. Jie apė- 
jo ugnį. Nė gyvos dvasios. Apskritas kanalizacijos angos 
dangtis dirbtuvės gilumoje, šalia vonių, buvo atstumtas. Žor- 
danas nusitempė ten Eženą. Jie nulipo laipteliais tamsoje, 
kurią iš viršaus šiek tiek švietė rausvi ugnies atšvaitai. Pa- 
lietė kojomis žemę. Išgirdo žingsnius priekyje. Žordanas pa- 
sileido bėgti tamsoje per vandenį, nuo kurio tvoskė baisi 
smarvė. 

— Sustok! — suriko Eženas. — Tai beprotybė. 

— Ateik! Ateik! —- atsakė jis, nelėtindamas žingsnio, ir 
brido vis tolyn į juodas kanalizacijos trasas. 

— Aš lipu viršun! — sušuko toli atsilikęs Eženas. 

Žordanas suklupo; keitėsi gylis; jis apčiupinėjo šlapias 
sienas. Kelias šakojosi, ir jis nieko daugiau nebegirdėjo. 
Pasuko po kairei, kiek pabėgėjo, sustojo, įsiklausė. Tyla. Grį- 
žo atgal, įsuko į kitą atšaką. Už kažko užkliuvo ir parkrito. 
Atsistojo. Jokio garso. Pasijuto kaip nesavas. Buvo vienas; 
neturėjo lempos. Kaip ir anas... Bet anas... 

Jis nenorėjo pasiklysti čia, šiuose požemiuose. Viršuje 
virė gyvenimas. Reikėjo į jį grįžti. Apgraibomis susiieškojo 
kelią atgal. Žinojo, kad rado jį, nes pro apskritą angą krito 
raudona šviesa. Laipteliai buvo įkaitę. Viršuje ugnis buvo 
virtusi gaisru. Liepsnos siautėjo. Visur kažkas braškėjo ir 
treškėjo. Jam verčiau reikėjo grįžti į kanalizaciją ir išeiti 
pro kitą galą. Bet neužteko drąsos, be to, ugnis jį traukė. Jis 
užsiropštė viršun ir atsidūrė tikrame pragare. Akimirksniu 
jį apgaubė karštos oro bangos, čia nebuvo kuo kvėpuoti. Apa- 
kintas leidosi bėgti nosies tiesumu. Pamanė, kad jis žuvęs. 
Batų padai liepsnojo. Jis prabėgo pro stačią kūną, apsuptą 
ugnies: muliažą išsprogusiomis akimis. Tarpais staiga pasi- 
girsdavo sprogimas ir nubėgdavo virtinė žalių ar mėlynų 
liepsnų. Jis į kažką atsitrenkė, užlipo kelis laiptelius. Atsi- 
dūrė koridoriuje, kur buvo daugiau dūmų nei ugnies. Už vie- 
nų durų spėjo pamatyti degant didįjį miesto planą, liepsno- 
jant knygas. Užsimerkęs puolė pirmyn ir išvirto laukan. Ėmė 
ritinėtis po sniegą gesindamas liepsneles ant drabužių, pa- 
nardino į jį veidą. 

Kai atsitiesė, jam skaudėjo visą kūną, jis kosėjo, tačiau 
buvo gyvas. Maža to, jam netgi regėjos, kad mirties artu- 
mas jį išdžiovino ir išgrynino. Eženas pribėgo prie jo. 

— Maniau, tu žuvai. Paskendai ar sudegei. 

— Žinai... Jis nuo manęs paspruko. Kur Piramas? Kur 
Ana? 

Piramas dingęs. Staiga jo nelikę nė padujų. O Ana... Ji 
atgavusi sąmonę. Edvardas su ja automobilyje. Žordanas nu- 
ėjo prie automobilio ir pasilenkė pasižiūrėti. Jie sėdėjo stip- 
riai apsikabinę ir apmirę. Kaip keista! Jis suprato, kodėl Eže- 
nas laikosi atokiau ir tarsi prikaltas stypso ant šaligatvio. 
Jis persibraukė delnu plaukus, keistai sausus ir susiraičiu- 
sius, paskui pastukseno į langelį. 

Ana išlipo. Jos veidas buvo suodinas ir dulkėtas, su aša- 
rų pėdsakais. Buvo matyti, kad ji vos laikos: ant kojų, ta- 
čiau iš paskutiniųjų stengiasi eiti. Ėjo basa per sniegą šali- 
gatvyje, su nešvaria palaidine ir sijonu, bet atrodė ori, ką 
1r sakyti. 

Ji žvilgsniu ieškojo Eženo. Pamačiusi priėjo pabučiuoti. 
Galbūt dar kažką jam pasakė. Žordanas to nežinojo. Ji grįžo 
prie automobilio ir akimirksnį sustojo priešais Žordaną. Jam 
nepavyko atlaikyti jos žvilgsnio. Jos akys buvo raudonos ir 
aptinusios. Jis žinojo, kad tai kvaila, bet vis vien apkabino ją 
per pečius, bet vis vien pabučiavo ją į lūpas, prispaudęs prie 
krūtinės. Paskui švelniai stumtelėjo į mašiną. Tą akimirką, 
kai darė dureles, ji pratrūko juoktis pro ašaras, nelyginant 
vaikas. Paskui automobilis pajudėjo iš vietos, ir juodu nuto- 
lo palikdami Eženą ir Žordaną ant apsnigto šaligatvio. 


XLIV 


- PR kiek tolėliau, jie 
nuo vieno namo prieangio žvelgė į ugniagesių mašinas, po- 
licininkus, važiuojančius iš visur, kaimynus, išėjusius pasi- 
žiūrėti gaisro. Tokią vėlyvą valandą šitas bruzdėjimas buvo 
keistas reginys. Žordanui dingtelėjo, kad iškrypę De Kvin- 
sio klubo estetai tebuvo tik marionetės Daktaro rankose, 
jis Manipuliavo jais siekdamas savo tikslų. Ugnies šviesoje 
jis pastebėjo liūdną Eženo šypseną ir paėmė jį už alkūnės. 

— Ana? 

— Mano širdis sudaužyta. Jei žinotum, ko aš prisisvajo- 
jau... O jinai... 

Žordanui atrodė, kad jis tuoj pravirks. 

— Viskas tėra sapnas. Tad nenusimink. 

— Ką sakai? 

— Nežinau. Bet man dingojas, kad mes jauni, kad įveikė- 
me Nenugalimąjį Daktarą, kad naktis dar tik prasidėjo. 

— Tu man skolingas vaišes „Rice“. Taip, taip, prisimink, — 
staiga išdrožė Eženas. 

— Na, gerai, eime. 

Eženo akys suspindo kaip vaiko, kuriam siūlomas žais- 
las. Jis paaiškino, jog visada svajojo nueiti į kurį nors 1š praš- 
matniausių restoranų, netgi jei tai būtų paskutinis dalykas, 
kurį jis galėtų padaryti savo gyvenime. 

— Bet mūsų ten neleis. 

— Aš turiu pinigų. Pamatysi. 

Jie vakarieniavo „Rice“ atskiroje kabinoje. Įeiti nebu- 
vo lengva. Žordanas turėjo duoti liokajui gana didelius ar- 
batpinigius, kad jis patikėtų turįs reikalą su turtingais eks- 
centrikais. Jie buvo apdriskę, pajuodę ir švytintys. Eženas 
išrinko vynų, šampano, paskui Pietų vynų, šiltų, pastiprin- 
tų, kurie buvo panašūs į palaidotas jo svajones. Iš pradžių 
netekęs žado iš susižavėjimo restorano prabanga ir valgia- 
raščio turtingumu, jis netrukus, veikiamas šampano ir mei- 
lės sielvarto, ėmė krėsti kvailystes, rodyti fokusus, lažin- 
tis, kad pereis stalą rankomis nenuvertęs nė druskinės. 
Jis tai padarė. Be to, išmoko iš Žordano pustuzinį prancū- 
ziškų užstalės dainų, ir juodu ėmė plėšti jas iš visos ger- 
klės. Metrdotelio, atėjusio priimti užsakymų, Eženas pa- 
prašė: „Visko po truputį“, iš pradžių susidrovėjęs, o pas- 
kui juokdamasis tiesiai į veidą apstulbusiam žmogui. 
Rydami austres ir vištą su trumais, jie galvojo apie Pira- 
mą, kuris juos išgelbėjo, ir mėgino suprasti, kodėl ir kaip 
jis ten atsirado, bet miglotos ir įmantrios jų hipotezės žlug- 
davo pačios savaime. Šios neįmenamos mįslės raktą jam 
pakišo keista sutapimų virtinė, romanai už keturis grašius, 
afišų skiautės ir užrašai ant sienų. 

Apie šeštą valandą ryto Eženas, kuriam drąsos įkvėpė 
hole sutiktos jaunos moters bučinys, nusprendė, kad jis ne- 
gali pasilikti Londone 1r plauks į Ameriką išbandyti savo 
laimės; Žordanas palydėjo jį iki Pedingtono stoties, iš kur 
jis galėjo nuvažiuoti į Bristolį ir ten sėsti į laivą. Čia jie ir 
baigė naktį, susėdę ant medinio suolo, drebėdami ir gana 
liūdnai gerdami savo paskutinį butelį šampano. Pasinaudo- 
jęs tuo, kad Eženas užsnūdo, Žordanas įkišo į jo kišenę vi- 
sus jam likusius pinigus. Septintą valandą Eženas įlipo į trau- 
kinį. Jie atsibučiavo. Eženas, girtas ir išsikamaves, stebei- 

lijo pro langą keistai apdujęs. Jis, aišku, suvokė, kad kažką 
pražiopsojo, kad kažko nesuprato. 

Paskui atėjo Kalėdos. Bernai-Džonsai pakvietė Žordaną 
; Meipleskombą kartu su Ana ir Edvardu. Nors jam trūko 
šilumos, jis atsisakė pasiūlymo ir nusprendė tą vakarą pasi- 
likti vienas su savo šeimyniniais koliažais, atšvęsti šią pro- 
gą Su savo šmėklomis. Kelios žvakės ir butelis su trimis 
taurėmis viešbučio kambaryje buvo visa jo šventė. Viskis, 
kurio jis sau pylėsi, turėjo sūrsvoką prieskonį. 

Paskui Žordanas dalyvavo Anos Bern-Džons ir Edvardo 
Torno vestuvėse, kurios greitai ir paprastai buvo atšvęstos 
netrukus po Kalėdų Bernų-Džonsų vasarnamyje Meiples- 
kombe. Jis laikėsi truputį nuošalyje, nes buvo sukėlęs daug 
katastrofų ir jautė, kad Edvardas, nors juos ir siejo bendras 
žygis, jo nemėgsta. 

Iškart po vestuvių ceremonijos jaunavedžiai išvyko į 
britų Indiją. Edvardas iš Kolonijų ministerijos gavo pave- 
dimą organizuoti švietimą Bombėjuje, ir Ana ketino prisi- 
dėti prie šios svarbios užduoties. Gana skubotas jų išvyki- 
mas privertė Žordaną susimąstyti. Jis visąlaik sąmonės ker- 
telėje puoselėjo mintį, kad jam reikia išvažiuoti iš Londono 
ir palikti savo šmėklas. Ir štai, Eženas išvažiavo, Ana su 
Edvardu išvažiavo, o jis pasiliko čia, neturėdamas jokių 
tikslių planų išvykti. Galbūt troškimas išvažiuoti iš Lon- 
dono buvo tik argumentas ar dingstis, kurie leido jam ga- 
liausiai čia pasilikti. 

Jis staiga praturtėjo, kai sero Filipo notarui pavyko par- 
duoti namą Hamersmite ir dirbtuvę Feno gatvėje, kuriuose 
jis nebenorėjo gyventi ir dirbti; jis nusprendė įsikurti vieš- 
butyje. Persikraustė į kambarį „Savojoje“; netgi nusipirko 
nedidelį automobilį, kuriuo visai nevažinėjo, nes jis buvo 
atviras, o pavasarį ištisai lijo. Tai buvo „Regalis“, septynių 
arklio jėgų, keturių cilindrų, su Diono ir Butono varikliu. 

Netikėtas turtas užgriuvo jį blogu metu. Tada jis gerai ne- 
bežinojo, ką su savim daryti; jį kamavo košmarai galvojant 
apie tą, kuris greičiausiai ir toliau vaikštinėjo kanalizacijos 
požemių tamsybėse po to vakaro, kai kilo gaisras, regzda- 
mas tokius pat baisius planus, tik giliau pasislėpęs. 

Pinigai staiga atvėrė jam visus aukštuomenės salonus, 
visus klubus, pasiūlė jam įvairiausių galimybių, kurioms ne- 
buvo pratęs atsispirti. Matyt, iki tol tiktai skurdas ir baimė 
darė jį saikingą ir dorą, o turtas jį greitai įsuko į beprotišką 
sūkurį. Jis teisinosi savo paties akyse, sukurpęs keistą ir 
bjaurią teoriją: galbūt, susigrąžinęs Džeimso Duno manie- 
ras ir įpročius, jis galės susigrąžinti ir prisiminimus, 0 svar- 
biausia — savo mirusiuosius. 

Jis iš tikrųjų su liguistu uolumu vis ieškojo salonuose, 
Voksholo pokyliuose, teatro vakaruose moterų, kurios my- 
lėjo Džeimsą Duną, ir jei kartais tardavosi atpažinęs vieną 
iš jų, palydėdavo ją kiek sumišusiu žvilgsniu. Naujieji jo įpro- 
čiai truputį atšaldė santykius su Bernais-Džonsais, kuriems 
buvo sunku pripažinti naująjį personažą. Jis matydavosi su 
jais vis rečiau ir rečiau ir staiga prarado vieną iš tvirčiausių 
savo ramsčių. 

Jis nebegirdėjo daugiau naujienų apie draugiją; tik at- 
sitiktinai sužinojo, kad seras Peiteris buvo išsiųstas su mi- 
sija į Folklendo salas, į kitą pasaulio kraštą, be to, savo 
paties akimis įsitikino, kad ledi Venecijos namai mieste 
tušti ir parduodami. Iš to padarė išvadą, kad slaptas valy- 
mo darbas tęsiasi. Vieną rytą jis sėdo į automobilį ir pasu- 
ko į dokus, neturėdamas jokių aiškių planų, tik norėdamas 
pasižvalgyti. Gal sutiks kokį Žmogų, kurį pažinojo... Bet 
pro automobilio langą rajonas atrodė visai kitaip, pilkesnis 
ir niūresnis. Užuot pasukęs į Malabaro gatvę ir nuvažia- 
ves prie „Senojo jūreivio“, jis tiktai pasisukiojo po kranti- 
nes. Pastebėjo Ketliną O'Riordan, grįžtančią iš turgaus su 

pintine, bet kažkas jį sulaikė ir jis nesustojo; jautėsi juo- 
kingas savo gražiame automobilyje, nebežinojo, ką jai pa- 
sakyti, be to, labiausiai troško pamatyti Graciją. Jis nuva- 
žiavo Vaitčepelio pusėn, nes neturėjo drąsos užeiti pas 
Borgius. Ji paralyžiavo mintis, kiek jis jiems abiem skolin- 
gas. Aukštutinėje Vopingo gatvėje Žordanas pastebėjo mo- 
terį elegantiškais, bet išblukusiais drabužiais, paskui ku- 
rią sekė kinas, stumdamas vežimėlį su didžiuliu lagaminu. 
Šios moters eisena jam kažką priminė, ir jis iš lėto, laiky- 
damasis per atstumą, nuvažiavo paskui šią keistą porą. Mo- 
ters veidą dengė šydelis. Jie pasuko į krantinę, kur stovė- 
davo laivai, plaukiantys į Ost Indiją. Moteris dažnai stab- 
telėdavo; ji atrodė visai išsikvėpusi. Kai ji pasikėlė šydelį, 
Žordanas padidino greitį norėdamas pamatyti jos veidą. Tai, 
be jokios abejonės, buvo ledi Venecija Blekvud, bet siau- 
bingai pasikeitusi; jos veidas buvo dar blyškesnis, akys ap- 
suptos tamsių ratilų, - tai, aišku, buvo opijaus palikti žen- 
klai. Ji atrodė it užspeistas žvėris. Jis sustojo pasižiūrėti, 
kaip ji įlipo į laivą, plaukiantį į Rytus. Akimirką jis pasi- 
džiaugė mintimi, kad galėtų užlipti ant denio ir išplaukti 
su šia kiek apvytusia gražuole, savo prieše, o paskui gūž- 
telėjo pečiais ir grįžo į viešbutį. 

Jo gyvenimą lydėjo galvos skausmai, lengvi tarsi prisi- 
minimai, kai keldavosi, bet aštrūs kaip durklas vakarais, ir 
nuo jų pajuosdavo paakiai, prasidėdavo nedidelės, bet ner1- 
mą keliančios haliucinacijos - akimirksnį vidury minios iš- 
dygdavo vienas iš veidų, sutiktų per jo nuotykius, vienas iš 
nekenčiamų ar mylėtų veidų. Koliažai buvo vienintelė veikla, 
per kurią jis neišleisdavo savęs iš akių, bet jį išmušė 1š vė- 
žių tai, kad žmonės, kuriems juos rodė, sunkiai nuslėpdavo 
savo nusivylimą. Jie dažniausiai murmėdavo: „Šis įvykis jį 
labai nusmukdė“. 

Jis gyveno tai, ką kai kurie aplinkiniai vadino „gražiu 

gyvenimu“; kitaip tariant, taurė po taurės gėrė viskį, šam- 
paną, prancūziškus vynus, konjaką, cheresą ir apgirtęs juok- 
davosi iš pačių lėkščiausių juokų. Paskui vienas raukydavo- 
si viešbučio kambariuose, po baisaus vėmimo ir pagirių kan- 
kinamas tokio dvasinio svaigulio, kad tomis valandėlėmis 
troško daugiau nieko nejausti, nieko neveikti, nieko negal- 
voti. Jis susitikdavo su žmonėmis, kurių vardų, titulų ar 
aukštų pareigybių nesugebėdavo įsiminti, žmonėmis, ku- 
riuos Džeimsas Dunas kadaise pažinojo. Gal dėl tos šaltos 
šviesos, šaltos iki nepadorumo, kuria amnezijos ištiktojo 
žvilgsnis užliedavo viską. Suprantama... jam kažko trūko, 
jis žvelgė į šį spindintį besisukantį ratelį iš tuščio stebėji- 
mo posto. 

Žiemai baigiantis vieną vakarą, kuris iš pradžių atrodė 
būsiąs toks pat kaip kiti, jis atsidūrė erdvioje ir šviesioje 
Holand Parko dirbtuvėje su keliais tapybos mėgėjais, ku- 
riems, jaunesniems ir drąsesniems negu kiti, surizikavo pa- 
rodyti savo paskutinius koliažus. Jie taip pat nuščiuvo su- 
glumę iš nusivylimo; matė čia tik pasibaisėtinas terliones, 
suglamžytus pajuodusius popiergalius, prastą vaiko ar be- 
pročio darbą, kurio bjaurumas pranoko vaizduotę. Žordanas 
tikėjosi kažko panašaus, bet šiurkšti reakcija jį pribloškė. 
Ne vienas iš jų nepajėgė nuslėpti savo pasidygėjimo. Vie- 
nas 1š jų pasakė: kadangi jis turįs pinigų, jam nesą reikalo, 
kad kiti vertintų jo kūrybą; ko gero, verčiau jos niekam ne- 
rodyti. Kitas, iš pažiūros pats jauniausias, pradėjo juoktis, 
pagriebė savo paltą ir pliaukštelėjo Žordanui per petį. 

— Jūs tikrai pamišęs. Važiuojam su manim į ponios Tera- 
novos priėmimą. Išgersim ir pasismaginsim. Tai bus geriau. 
Aš su automobiliu. 

Taigi jie išgėrė ponios Teranovos namuose, beveik tik- 
ruose rūmuose. Tai buvo gana nedidelis priėmimas, dau- 
giausia keturiasdešimt žmonių, „visi labai artimi“. Jaunasis 

jo palydovas po kelių lėkštų juokelių apie meną ir meninin- 
kus susirado pažįstamų kitame kambaryje. Žordanas, palik- 
tas vienas ir padrąsintas svaigalų, prisistatė poniai Terano- 
vai, mažai guviai brunetei, 0 ji atsakė jau pažįstanti poną 
Duną. „Ak taip!“ Jam vis dėlto pavyko su ja pašokti; su kiek- 
vienu klaidingu žingsniu, kurį jis padarydavo, - o jų buvo 
daug, nes jis šoko labai prastai, - Žordanas pajusdavo sta- 
mantrų moters kūną, jos kvepalų aromatą. Jis palydėjo ją į 
kitą kambarį, kuris atstojo bufetą, 1r dar išgėrė. Nesvarbu 
ką, nesvarbu kaip. Viskas nuo bufeto su taurėmis šampano 
iki sietynų šviesų, kurios sukosi viršum jo ir ponios Tera- 
novos akyse, buvo absurdiškas pasaulis, svaiginantis ir žė- 
rintis kaleidoskopas be jokios prasmės. Medinių pajacų val- 
sas po paauksavimais, paveikslais, skulptūromis. Neviltis 
1 nuovargis svaigino dar labiau už alkoholį; taigi kaip sil- 
pnai prikabintai marionete! reikia įsikibti į moters kūną... 
Niekas neturėjo reikšmės; jis laikė ponią Teranovą už alkū- 
nės ir kažką karštai jai kalbėjo ar veikiau kliedėjo, be abejo, 
ją traukdamas, nes nepaprastai trapi siena, skirianti jį nuo 
nebūties ar beprotybės, buvo matyti plika akimi. Šalia vie- 
nos skulptūros pjedestalo, truputį nuošaliai, kiek tamses- 
niame kampe jis prikišo savo veidą prie ponios Teranovos. 
Tamsoje jam pasivaideno, kad staiga Gracijos veidas užden- 
gė ponią Teranovą - geismo ar kerų sukeltas miražas. 

„Jūs burtininkė“, — pasakė jis. Paskui vėl pasirodė spin- 
dinčios ponios Teranovos akys ir kiti jos bruožai. Jis pagal- 
vojo, kad turėtų atsiduoti šampanu; jautėsi taip, lyg prakai- 
tuotu alkoholiu. 

Jie dar sykį pašoko prisispaudę vienas prie kito labiau, 
negu derėjo, paskui, kai orkestras nutilo, nuėję į kitą kam- 
pą prie dvigubų durų, šnabždėjosi ir juokėsi keistu juoku. 
Netrukus jie ėmė elgtis baisiai nepadoriai. Ji buvo ištekėju- 
si, 1r per salę nusirito savotiškos bangos, vieni pasipiktinę 

išėjo, kiti tiesiog šaipydamiesi persikėlė į kitą kambarį. Vie- 
na baltai apsirengusi moteris, ponios Teranovos draugė, pri- 
ėjo jos paprotinti. Koks paikiojimas... Tačiau ji tik juokėsi. 
Pavarė ją šalin, kažką ironiškai pasakiusi. Jų rankos klai- 
džiojo, kvėpavimas padažnėjo. Jis jau anksčiau ją pažinojo? 
Vadinasi, tai incestas su mirusiu prisiminimu... Durys, į ku- 
rias ji buvo atsirėmusi, nežinia kaip atsidarė. Vos nenukritę 
jie atsidūrė koridoriuje tarp dviejų kambarių. Dar labiau pa- 
metė galvą, užmerkė akis. Jis painiojosi tarp visokių juostų, 
apatinių sijonų, raištelių; rankos po suknele, stačiomis tarp 
dviejų durų. Ilgai nedelsę, jie ant nuomonės įpuolė į tamsų 
17 tuščią kambarį, virto ant lovos ir toliau, degdami karščiu, 
sekino vienas kitą. Kažkas mėgino įeiti... Svečias, ieškan- 
tis savo palto? Tarnas? Koks skirtumas. Jie pasuko raktą 
spynoje. 

Sutrinksėjo durys, sudunksėjo žingsniai ant grindų, - jie 
pabudo. Pro užuolaidas skverbėsi šviesa, jie buvo išbalę, 
nusikamavę. 

— Ponas grįžo. Ponas grįžo iš kelionės, - kartojo balsas 
už durų. 

Vėl trinksėjimas, vėl žingsniai. Ponia Teranova atidarė 
duris, vedančias į užpakalinius laiptus. 

— Sudie, mano drauge. Tik nesakykit, kad grįšite, Žinau, 
kad to nepadarysit. 

Jis pažvelgė į ją apstulbęs. Būtų grįžęs pas ją netgi ne- 
turėdamas noro. 

Ankstyvą rytą jis atsidūrė gatvėje - be palto, nepažįsta- 
mame kvartale, sutrikęs, susitaršiusiais plaukais, apimtas 
nuostabos, mažumėlę panašios į išgąstį. Ar tai gyvenimas? 

Tarėsi išsivadavęs iš tokių krizių, bet, deja, klydo. Te- 
bebuvo toks pat pažeidžiamas, toks pat išsimušęs iš vėžių 
kaip anksčiau. Niekas nepasibaigė, žaizdos nebuvo susiū- 
tos. Jis ir toliau buvo užspeistas tarp šalto atbukimo ir pra- 

žūtingo amnezijos dirglumo. Tada vynas, vis daugiau ir dau- 
giau; o vakarais viešbučio kambaryje eteris ir pagirios, bai- 
sesnės, nei kamuodavo jį dienomis: galvos skausmai, pyki- 
nimas, širdies plakimas... Jis pradėjo vis mažiau lankytis 
aukštuomenėje, nes tapo nepageidautinas daugelyje būre- 
lių dėl savo išpuolių. Buvo nubalsuota už jo išmetimą iš Eks- 
centrikų klubo, kur Žordanas ne kartą buvo nuėjęs pasijuokti 
ir pagerti, nes jis apdaužė lazda vieną italą, garbingą žmo- 
gų, kuris kirto jam antausį. 

Jis nebeklijavo koliažų, nes šis darbas jį taip veikė, taip 
jaudino, kad bijojo būti ištiktas negrįžtamo nervų priepuo- 
lio; dabar niekas neišsklaidydavo jo apatijos. Ir štai vieną 
naktį, ypač giliai pasinėręs į alkoholio liūną, nukamuotas 
kelių beveik parsiduodančių moterų glamonių, įvairiausių 
svaigulio formų, neįtikėtinų aromatų, jis buvo „Savojos“ 
liokajaus išneštas iš taksi ir galiausiai užmigo Mažosios 
svetainės krėsle, nes atsisakė lipti aukštyn į savo kamba- 
rį, iš visos gerklės plyšaudamas, kad dar per anksti mie- 
goti. Čia jis susapnavo sapną. Regėjo tuščiame pajūryje An- 
dromedą, kuri, pririšta prie uoloje įtvirtinto žiedo, gulėjo 
kniūbsčia ant akmenų. Kunkuliuojančių bangų putos už- 
lieja viską — uolą, žiedą ir merginą. Ji grimzdama daužosi 
tarp vandens sūkurių, apsupta juodos plaukų aureolės. Jis 
pabudo paklaikęs. 

Štai kas skendo jo vietoje, Gracija, nes tai buvo jinai. 
Jokios abejonės. Jis buvo kaltas, kad ji skęsta. Kodėl? Jį už- 
plūdo jaudinantys prisiminimai; tai vyko ant siauro suolo. 
Buvo devynios valandos ryto. Jis perėjo viešbučio holą. Pa- 
prašė liokajaus privažiuoti prie viešbučio su jo automobiliu, 
bet kelias minutes naršė po kišenes, ieškodamas raktų. „Ar 
jūs tikras, kad galite sėsti prie vairo, pone Dunai?“ Žorda- 
nas vietoj atsakymo įspraudė kelias monetas liokajui į del- 
ną, kaip paprastai darydavo, kai jam būdavo užduodami keb- 

lūs klausimai. Šis gūžtelėjo pečiais ir nuėjo mažojo auto- 
mobilio. Žordanas pasuko dokų link. Keistas dalykas, kaip 
tik šią akimirką jam dingtelėjo, kad jis gana puikiai iš naujo 
sužaidė Džeimso Duno gyvenimą, gal netgi akiplėšiškiau, 
neijis buvo gyventas, ir kad dabar laikas nusimesti spalvin- 
gą šio personažo kostiumą. 

Jis vos neįsirėžė į kitą mašiną; buvo apsnūdęs, ir reikė- 
jo vairuoti labiau susikaupus. Tačiau prie pirmos sankryžos 
jo Mintys vėl ėmė klydinėti, jis pagalvojo apie tuos, kurie 
gyvena dokuose, ir nusprendė negalįs grįžti tuščiomis ran- 
komis iš gražiųjų kvartalų, kur taip netikėtai įsiveržė. Tai, 
ko gero, taip pat buvo paika, nes jautėsi kaltas taip ilgai juos 
apleidęs. Sustabdė automobilį prie Ha7r70ds parduotuvės, ku- 
rios durys ką tik atsidarė, 1r perbėgęs palei dar beveik tuš- 
čias lentynas nupirko, kas pakliuvo po ranka, - gėlėto audi- 
nio atraižą, pliušinį meškiuką, arbatos servizą. 


XIV 


ka virtęs truputį pavėlavu- 

siu Kalėdų Seneliu, jis pradėjo savo vizitus krantinėse. Pir- 
miausia sustojo prie „Rytų rožės“. Didžiosios salės durys 
buvo uždarytos ir niekas viduje nekrutėjo. Akimirksnį jis 
sunerimo stovėdamas su pliušiniu meškiuku rankoje, bet 
paskui atsiminė, kad žmonėms, kurie dirba pernakt, tai dar 
labai ankstyvas metas. Priėjo prie baržos pirmagalio, ne- 
vikriai kabindamasis į vantus, nes kojos dar laikė jį ne per 
tvirčiausiai, o Temzė, patvinusi nuo tirpstančio sniego, te- 
kėjo svaiginamu greičiu. Priekyje į denį buvo truputį atsi- 
kišusi viena kajutė. Jis dirstelėjo pro iliuminatorių. Išvydo 
lovą, kurioje miegojo Piotras, o šalia atmerkusi akis gulėjo 
Rožė. Jis susidrovėjęs atsitraukė, bet Rožė jį pamatė. Pris1- 
dengusi paklode, ji atvėrė iliuminatorių ir kapota anglų kal- 
ba iš lėto išspaudė: 

— Labas. Keistas būdas lankytis svečiuose, ar ne? 

— Aš tik atnešiau štai šitą vaikui. 

— O, kaip malonu! - pasakė ji, i1mdama meškiuką, ir pri- 
dūrė kažką panašaus į caritopol, ko jis nesuprato. 

— Iki pasimatymo, Rože. 

Laikas bėgo. Rožė prakalbo. Kitas punktas, kurį reikėjo 
aplankyti grįžus į miesto širdį, aišku, buvo „Senasis jūrei- 
vis“, jo asmeninėje geografijoje užimantis beveik centrą. Jis 

buvo sutiktas maloniai, bet su švelnia ironija. Apsiglamžiu- 
si lėbautojo eilutė ir blizgantis automobilis buvo aiškus 1š- 
davystės prisipažinimas, bet išdavystė buvo ne tokia jau di- 
delė ir jie buvo pasirengę ją atleisti. Jie atšventė tai tarp jo 
dovanų, arbatos servizo tėvams ir Liberty audinio atraižos 
Meivei, kuri pasisiūs iš jo suknelę. Norėjo, kad jis pasiliktų 
sekmadienio pietų („Ketlinos virtas avienos ragu!“), bet jis 
išsisuko. 

Borgių namai buvo tušti. Durys užrakintos. Dėl visa pik- 
ta jis pasuko prie Temzės ir iš lėto skersai išilgai pervažia- 
vo visas krantines. 

Jis ją pamatė. Vos neapsiverkė iš liūdesio ir džiaugsmo. 
Ji stovėjo viena ant pontoninio tilto. Žiūrėjo į laivus. Praėjo 
daug laiko, ir jis bijojo, kad atsirado per vėlai. Toliau žiūrėjo 
į ją nedrįsdamas pasirodyti. Ji pirštų galais paspyrė vande- 
nin akmenuką. Debesis išsklaidė vėjas, ir saulė mažumėlę 
nušvietė dokus. Staiga diena pasidarė keistai tyli, tik vėjo 
gūsiai retkarčiais atnešdavo kokius nors tolimus, neįpras- 
tai skambančius garsus -rylos melodiją, vaikų šauksmą. Jau- 
noji moteris — jis iškart tai suprato —- atrodė nelyginant gy- 
vas liūdesys. Tai jį sustabdė; kad tik jinai nebūtų tapusi 
neprieinama! Tad įsistebeilijo į ją kaip maniakas, nenuleis- 
damas akių nuo jos silueto, besiplaikstančių plaukų, jude- 
sių, Žiūrėdamas, kaip grakščiai ji palenkia galvą. Kodėl jis 
taip ilgai negrįžo? 

Pagaliau šiandien jis čia, susiglamžiusiu iš po nakties 
fraku, lygiai taip pat netinkamu šiame rajone, kaip gražiuo- 
siuose kvartaluose netiko jo skarmalai, atsistojęs netoli sa- 
vo automobilio. Klykavo būriai žuvėdrų, skimbčiojo gatvės 
prekeivio varpelis. Ką jai pasakyti? Iš pradžių nedrįso jos 
pašaukti. Neįsivaizdavo, kad galėtų garsiai ištarti jos vardą. 
Jam neužteko ryžto, kol prisiminė, kad, ko gero, galėtų jai 
padėti, kad to ir atvažiavo. 

— Ar aš galiu jums padėti? 

Ji atsisuko. Įsikibo jam į ranką. Jis mėgino skaityti iš jos 
veido, bet ji vengė jo žvilgsnio. 

— Taip. Jūs galite man padėti. Piramas... Jie jį išsive- 
žė... Policija jį išvežė į Bedlamą. Iš pradžių suėmė, o paskui 
uždarė Bedlame, pamišėlių namuose. Jie privertė mane pa- 
sirašyti popierius, aš nieko nesupratau. 

— Štai mano mašina, važiuojam ten dabar pat. 

Veždamas Graciją į ligoninę, Žordanas, draskomas jaus- 
mų chaoso, džiaugsmo ir baimės, truputį egoistiškai pa- 
galvojo, kad jam bus sunku sužinoti, kaip Piramas prisika- 
sė prie Nenugalimojo Daktaro. Jo būklė, aišku, ilgai neleis 
jo klausinėti apie tokius dalykus; tačiau Žordanui dingo- 
jos, kad jis ir pats galėtų susivokti, kaip Piramas, kuriam 
maišėsi galvoje, atskleidė tokią tamsią paslaptį, jei prisi- 
mintų viską, ką Piramas kalbėjo ir rašė paskutiniais mė- 
nesiais; bet jam trūko drąsos iš naujo atsidėti kruopščiam 
jų gyvenimų skaitymui. 

Jiems nepasisekė su juo pasimatyti. Buvo sekmadienis, 
1r jie nerado skyriaus vedėjo. Jis buvo palikęs nurodymą kuo 
griežčiausiai laikyti poną Borgį vienutėje. Baltą holą, kuria- 
me trenkė eteriu, pasiekdavo klaikūs, nežmoniški klyks- 
mai. Jam nereikėjo atvažiuoti čia su Gracija. 

Jis palydėjo ją namo; ji leido jam įeiti. „Rytoj, rytoj mes 
jį išlaisvinsime“, - kartojo Žordanas, laikydamas ją už ran- 
kų, glostydamas jai pečius. Jis alkanas kaip vilkas, bet ne- 
drįsta pasakyti; jai, regis, nė mintis nekyla apie valgį. Jį 
gniuždo švelnumas, svaigulys, geismas. Nors neturėtų to 
daryti, vis vien ją pabučiuoja, ji vos juntamai atsako į jo bu- 
činį, paskui atsitiesia, pasitraukia rankos atstumu. „Non pos- 
so... Non voglio...“*, —- sako ji. Tai, aišku, reiškia „ne“. Bet 
vis vien gera. Jis jau girtas iš laimės... 


* Negaliu... Nenoriu... (Tt.) 

Galiausiai ji užmigo, padėjusi galvą jam ant rankos, o jis 
sėdėjo šalia ant grindų. Per daug norėjo valgyti, kad galėtų 
užmigti, be to, jam per daug skaudėjo ranką. Iš savo vietos 
matė nuogą jos petį, dalį profilio, paskendusio juoduose plau- 
kuose. Paskui, daug vėliau, kai išmušė dvi valandas, nebe- 
išlaikęs ištraukė savo ranką ir atsistojo. Jam teko prikąsti 
lūpą, kad neimtų šaukti, kai kraujas vėl pradėjo cirkuliuoti. 
Paskui susirado kriaukšlį sausos duonos 1r ėmė graužti, at- 
sirėmęs į lovą, kur ji taip kietai miegojo. 

Ranka ant kaktos jį pažadino. Gracija stovėjo apsiren- 
gusi ir šypsojosi — nors gal ir blausoka, tai buvo auštan- 
čios dienos šypsena. Saulė dar nebuvo patekėjusi. Jis bu- 
vo išvargęs ir tarsi sudaužytas; jam gėlė visą kūną, kol at- 
sikėlė, bet jautėsi laimingas ir ramus. „Eime ko nors 
užvalgyti, paskui eisime pas tavo brolį“. Ji buvo nusiram!:- 
nusi, viskas atrodė taip tikra, taip paprasta... Automobily- 
je po pusryčių, kuriuos jie sutašė kaip du maži smaližiai, ji 
padėjo galvą jam ant peties, o paskui atsitiesusi kone be- 
jausmiu balsu pasakė: 

— Tavo marškiniai dar atsiduoda kvepalais. Moteriškais 
kvepalais. 

Ji, matyt, nusimanė apie tokius dalykus, juk buvo skal- 
bėja. Ką atsakyti? Tai buvo tikra tiesa... 

— Tai tikra tiesa. Paklausyk, jei gali patikėti, dabar tai 
nebeturi prasmės... Jei gali patikėti, tai taip sena kaip už- 
miršta praeitis... Taip toli kaip... kaip Amerika. 

Ji nieko nebesakė žvelgdama tiesiai prieš save, o jis akies 
kampučiu dirsčiojo į dailų jos profilį 17 suprato, kad reikės 
laiko, daug laiko jai pažinti. 

Tai užėmė daugiau laiko, negu jie numatė, ištisą savai- 
tę, varginančią savaitę, per kurią teko imtis įvairiausių Žy- 
gių Piramui išlaisvinti. Žordanas užsuko pas Bernus-Džon- 
sus, ir jam pavyko priprašyti serą Filipą tarpininkauti. Pi- 

ramas nebuvo padaręs nieko labai rimta; sučiuptas su gin- 
klu per policijos organizuotas gaudynes italų kavinėje So- 
ho rajone, jis šaukdamas grūmėsi ir lengvai sužeidė vieną 
policininką. Seras Filipas taip įkyrėjo policijos ministro sek- 
retoriui, kuris daug metų lankėsi tame pačiame klube kaip 
jis, kad šis gavo leidimą išleisti Piramą. Jie manė laimėję, 
bet ligoninės direkcija ir sveikatos apsaugos administraci- 
ja sudarė kliūčių, kurias taip pat reikėjo įveikti. Kai Graci- 
ja pagaliau gavo teisę jį aplankyti, jinai grįžo apimta nevil- 
ties. Piramas buvo visiškai išsekęs; jis nesutiko valgyti, 
nes bijojo būti nunuodytas. Nesutiko kalbėti. Jei kas į jį 
kreipdavosi, jis atsakydavo vis tais pačiais žodžiais: „Aš 
jiems pasakiau. Jie manim nepatikėjo. Dabar per vėlu“. Bu- 
vo aišku, kad kuo ilgiau jis bus Bedlame, tuo labiau susve- 
timės. Mėgindamas ją paguosti, Žordanas papasakojo, kaip 
Piramas paskutinį sykį jį išgelbėjo, pasirodęs kaip romano 
herojus tą akimirką, kai viskas buvo prarasta. Gracija dar 
keliskart paprašė jo papasakoti šią istoriją; įsivaizduoda- 
ma jį veiklų ir pergalingą, ji drįso toliau viltis, kad jis grįš, 
kad vėl taps toks, koks buvo. Jie abu apipylė prašymais 
sveikatos įstaigas, pasirašinėdavo dokumentus, grasino ir 
maldavo, kaišiojo dovanėles. Tai buvo savaitė, kai jie kaip 
pamišę blaškėsi tarp didžiulės laimės ir kartaus skausmo. 
Gracijos paprašytas, Žordanas nakvodavo „Senajame jūrei- 
vyje“. Čia susitikęs su O'Riordanais, šnekėdavosi su jais 
iki išnaktų. Kas rytą auštant grįždavo pas Graciją, ir jie 
praleisdavo kiaurą dieną vaikščiodami iš įstaigos į įstaigą. 
Žordanas jau mažiau galvodavo apie savus karštligės prie- 
puolius; šis išmėginimas ir aistros įtampa po truputį grą- 
žino jam vidinę pusiausvyrą. | 

Kai Piramas pagaliau išėjo iš ligoninės, jį kamavo bai- 
sūs kliedesiai. Didžiumą laiko jis sėdėdavo savo kambaryje 


užsidaręs langinęs ir atsisakydavo valgio iš Gracijos rankų, 

o naktį atsikeldavo ir nukniaukdavo gabalą duonos. Jis daž- 
nai privarydavo ją ligi ašarų. Tačiau ji laikėsi vyriškai, buvo 
nepalaužiamai tvirta ir atkakli. Žordanas ir toliau leido die- 
nas su ja. Nors jos namuose liepsnojo pragaro ugnis, jis daž- 
nai jausdavosi apdujęs iš laimės, ir tokie priepuoliai dary- 
davo jį čia paiką, čia įžvalgų. Taigi jis pradėjo suprasti daly- 
kus, apie kuriuos niekada anksčiau nebuvo pagalvojęs; 
neretai jam pavykdavo rasti žodžių Piramo baimei apmaldy- 
ti. Jei kartais Žordaną ir pagaudavo noras jį užmušti, kai ma- 
tydavo, kaip jis kamuoja savo seserį, dažniausiai vis dėlto 
rasdavo tinkamą toną. Jis taip pat pasirodė turįs kantrybės 
dovaną. Jinai jį myli. Kaip jis gali nebūti didvyris? 

Vieną vakarą, kai jis ją bučiavo, ilgo bučinio vakarą, Pi- 
ramas kaip tyčia tą valandėlę išėjo iš savo kambario, nors 
grįžęs iš ligoninės buvo išlindęs tik porą kartų. Jis pasižiū- 
rėjo, kaip jie atšlijo vienas nuo kito, kažką suburbėjo, o pas- 
kui gana aiškiai pratarė: „Gerai... Gerai... bet dabar, kai ją 
pabučiavai, tau reikės ją vesti“. Jis nusišypsojo truputį su- 
mišęs ir grįžo į savo kambarį. Žordanas smagiai nusijuokė. 
Piramas teikėsi prakalbėti... ir dar kaip aiškiai. Jie dar sykį 
pasibučiavo. Žinoma, jie susituoks, kai tik jinai panorės. O 
dabar jis nuveš ją į Italiją. 


XVI 


1e atsisveikino su O'Riorda- 
nais, ir Žordanui vos ne vos pavyko nuslėpti ištryškusią 
ašarą, kai spaudė glėbyje Metą; Ketlina įspraudė jam į del- 
ną pašventintą medalioną su šventu Brendanu*. Paskui jie 
įlipo į garlaivį, kuris per Gibraltaro sąsiaurį turėjo nupluk- 
dyti juos į Italiją, užsirašę kaip ponas ir ponia Fantomai. 
„Aš jums parašysiu!“ — sušuko Žordanas, kai laivas paju- 
dėjo nuo krantinės. Tik vėliau jis prisiminė, kad skaityti 
moka viena Meivė. 

Kadangi viršutinio denio salone šiek tiek įkaušęs senas 
diplomatas kalbėjo pats su savim apie gresiančią visuotinę 
katastrofą, apie karą, pasaulinį karą, ir niekas jo negalėjo 
nutildyti, ponas Fantomas susiraukė, apkabino Graciją per 
liemenį ir išsivedė į lauką, ant denio, kur atsirėmęs į bortą 
stovėjo Piramas. Jūra ramino Piramą, ir jis kartais ištisas 
valandas stovėdavo žvelgdamas į ją kaip užhipnotizuotas. 
Gracija išsivadavo iš Žordano rankų. Ji taip pat ėmė žiūrėti į 
jūrą, Italijos pusėn. Ponas Fantomas galiausiai irgi atsirėmė 
į bortą, atsistojęs tolėliau, ir įdūrė akis į pėdsaką, laivo pa- 
liekamą vandeny. Jis galvojo apie koliažus, kuriuos klijuos, 


* Brendanas - vienas iš garsiausių Škotijos šventųjų, jūreivių ir ke- 
liautojų globėjas. 

tapys; paskui tyliai padeklamavo ištrauką iš eilėraščio, kurį 
menkai teprisiminė, kažką tokio: 


Toli nuo purvino miesto juodų vandenų 
Į kitus neaprebiamus vandenis... 


Jūra. Jisai tiek jos laukė, ir dabar ji plytėjo jam priešais 
akis - bekraštės bangos, alsuojančios mažumėlę kartoka ra- 
mybe. 

